
Mėginimai neigti Kristaus asmens istorišką buvimą pasi- 
rodė be pasisekimo. Per daug akiplėšiškai neigiami istoriški 
daviniai patiems neigikams sudarė nepavydėtiną garbę moksli- 
ninkų pasaulyje. Už tat pirmaeilės reikšmės yra klausimas, 
kas Kristus buvo. Paties Kristaus statytasis klausimas: „Ką 
žmonės sako esant žmogaus Sūnų?“ (Mat. 16, 13), kaip anais 
laikais, taip ir šiandien yra svarbiausias Kristaus problemos 
taškas. Ar Jėzus Kristus buvo tik žmogus kaip ir mes, 
Juozapo ir Marijos sūnus? Arba, ar Jis yra dangiškojo "Tėvo 
amžinasis Sūnus, Dievas iš Dievo, šviesą iš šviesos, tikras 
Dievas iš tikro Dievo? Racionalistai ir liberalai protestantai 
laikosi teigiamo atsakymo į pirmąjį klausimą; teigiamas atsa- 
kymas į antrąjį klausimą yra katalikų Bažnyčios tikėjimo išpa- 
žinimas Nikiejos santarybos formoje. Norint išvengti pragaiš- 
tingos klaidos, tenka susipažinti, kuo katalikų Bažnyčia remia 
savo tikėjimą į Kristaus dievybę. 

Kiekvienas žmogus, jei tik išgirsta, jog Dievas yra žmo- 
nėms kalbėjęs ir davęs apreiškimą, turi sąžinės pareigą ištirti 
patį faktą, ar tikrai Dievas kalbėjo ir ką Jis apreiškė. O tada 
jau jis turi pareigą priimti tai, ką Dievas apreiškė. Mat, žmogus 
turi vengti pikto. O jei jis netirtų, ar ir ką Dievas apreiškė, ir 
tikrojo Dievo apreiškimo nepriimtų, tai tuo pačiu jis padarytų 
pikta, nes paniekintų Dievą, kurs norėjo žmonėms duoti apreiš- 
kimą. Pikta darydamas, jis nebesielgtų kaip protingas žmogus, 
griautų savo santykius su Dievu ir naikintų savo paties lai- 
mę. Kalbančio Dievo reikia klausyti. Nes žmogus yra Dievo 
sukurtas, ir todėl Dievas yra jo Viešpats, kurio žmogus turi 
pareigą klausyti. Taigi kantistų autonomija negali turėti 
vietos. 

Tad kiekvienas žmogus turi pareigą tirti krikščioniškąjį 
apreiškimą, kiek jam reikia, kad jis pajėgtų gyventi tokį gyve- 
nimą, kokio Dievas nori, O kad krikščionybės pagrindas yra 
Kristaus dievybė, tai ir tenka sužinoti, ar Dievas tikrai apreiškė 
Kristaus dievybę ir kuo tasai apreiškimo faktas remiasi. "Tad 

visų pirma tenka ištirti to apreiškimo dokumentai, ar jie turi 
užtenkamo tikrumo: taigi tiriama mūsų Evangelijų kilmė ir 
jų istoriškas tikėtinumas!). Įsitikinus, kad mūsų Evangelijos 
yra užtenkamai patikimi istoriški dokumentai, tenka tirti, ką 
tie dokumentai arba Evangelijos sako apie Kristaus asmenį 
ir ar jų parodymai yra užtenkamai pagrįsti. "Tą mes stengsi- 
mės atlikti šitoje knygoje. Tada jau priimama ir praktiškos 
gyvenimui išvados, kurios nesunku padaryti, ir, remdamasis 
jomis, žmogus gali sukurti sau tokį gyvenimą, kokio Die- 
vas uori. 

Spręsdami Kristaus asmens klausimą, mes eisime šitokiu 
keliu: Visų pirma tirsime Senojo "Testamento kanoniškų knygų 
skelbiamąjį Mesiją, kad turėtumėm senovės Israelio Mesijo 
supratimą; toliau susipažinsime su farisiejų-rabinų ir su apo- 
kaliptų-eschatologų Mesijo supratimu. "Tai padarę, mes imsimės 
tirti paties Kristaus mesianiškus apie save skelbimus ir žiū- 
rėti, kuria prasme Kristus skelbė save esant Mesiju. Sulyginę 
paties Kristaus skelbiamąjį mesianizmą su trijų aukščiau mi- 
nėtųjų srovių Mesijo supratimu, pastebėsime, kurią istoriškąją 
Mesijo sąvoką ir kuria prasme Kristus sau taikė. "Tuo būdu 
mums paaiškės, ar galima manyti, kad Kristaus skelbiamasis 
mesianizmas būtų išsiplėtojęs iš rabinų ar apokaliptų Mesijo 
supratimo, 

Toliau, stebėdami V. Jėzaus žodžius, būtent, eidami klau- 
simu, ką Jėzus apie save manė, mes pamatysime, kad Kristus 
laikė save ne tik Dievo įgaliotiniu, ne tik Mesiju žmogumi, 
bet tikru Dievo Sūnumi ir tikru Dievu. Tokis Kristaus skel- 
bimas eina per visas Evangelijas, ir tai ne vienur ar kitur, 
bet tiesiog visos Evangelijos yra tokio skelbimo persisunku- 
sios, taip kad galima sakyti, jog toji dieviškumo sąmonė 
žiba kiekviename Jo žodyje, blizga kiekviename Jo galybės 
darbe. 

Tačiau V. Jėzus ne tik jautėsi esąs Dievo Sūnus ir Die- 
vas tikra prasme, bet tą savo dievybę, kurią Jis skelbė, dar 
įrodė savo asmens dorovišku kilnumu, savo gyvenimo šven- 
tumu, savo stebuklais ir savo atsikėlimu iš numirusių. 

Pagaliau, visi Kristaus mokiniai, priešai ir pirmieji krikš- 
čionys taip Kristų suprato, ir todėl pirmykštė krikščionių 
draugija tikėjo į Kristaus dievybę ir garbino Jį kaip tikrą 
Dievą, — tad ne pirmykštė krikščionybė Kristų padarė Die- 
vu, bet priešingai: pats Kristus, skelbdamas savo dievybę, 


1) Tam reikalui skaityk: B. Andruška S. J., Evangelijų kilmė ir jų tikė- 
tinumas, Kaunas, 1930. 

sukūrė pirmykščių krikščionių tikėjimą į Jo dievybę. "Taigi 
tiesa, kad Kristus yra Dievas, yra paveldėta iš paties istoriš- 
kojo Kristaus. 

Iš čia išeina ir mūsų rašinio padalinimas: 

I Skyrius: Mesijo sąvoka prieš Kristaus atėjimą ir Jo 
laikais. 

II Skyrius: Kristus skelbia save Mesiju. 

III Skyrius: Kristus skelbia save Dievu. 

IV Skyrius: Kristus įrodo savo dievybės apreiškimą savo 
būdo ir gyvenimo kilnumu, stebuklais ir atsikėlimu iš numirusių. 

V Skyrius: Kristaus Apaštalai, mokiniai ir pirmieji krikš- 
čionys tikėjo į Kristaus dievybę. 


| Skyrius 


Mesijo sąvoka prieš Kristaus atėjimą ir Jo laikais 


1 S. Mesijo sąvoka kanoniškose Senojo Testamento knygose, arba 
senovės pranašų Mesijas 


Racionalistai ir liberalai protestantai Kristaus mesianizmą 
nori išvesti evoliucijos keliu iš mesianizmo, koks buvo žydų 
tautoje Kristaus laikais, ir todėl jie mažai tekreipia dėmesio į 
Senojo "Testamento pranašų skelbiamąjį mesianizmą. Vis dėlto 
mes turime su pranašų skelbiamuoju mesianizmu susipažinti. 
Mat, Kristus, kaip mes vėliau pamatysime, kaip tik tą me- 
sianizmą pasisavino ir jį išplėtė. "Tą dalyką tačiau mes trum- 
pai tenagrinėsime, kiek mūsų tikslui reikalinga, o jau pats 
skaitytojas, jei norės, galės jį rasti plačiau specialistų išna- 
grinėtą!). 

Senojo "Testamento kanoniškų knygų mesianiškas vietas, 
kaip ir apskritai šv. Rašto knygas šiame veikale, mes svarsty- 
sime nekaip įkvėptą Dievo žodį, bet kaip istorišką dalyką, 
kaipo senovės pranašų Mesijo sąvokos ir Mesijo laukimo isto- 
rišką išraišką. Klausimo gi, ar toji Mesijo sąvoka yra antpri- 
gimtos kilmės, ir ar S. "Testamento vietos, kalbančios apie Mesiją, 
yra tikros pranašystės, mes čia nejudinsime. "Tačiau, kad tos 
vietos liečia mesianišką lūkesį ir mesianišką asmenį, tuo ne- 
tenka abejoti, nes tai istoriškas faktas. 


* 
* * 


Per Senojo Testamento knygas lyg raudonas siūlas tie- 
siasi laukimas Išganytojo, kurs turi atnešti geresnius lai- 
kus. "Tą geresnės ateities nešėją paprastai mes ir vadiname 
„Mesiju“. "Tasai pavadinimas paimtas iš hebraiško žodžio 
„mašiach“ arba iš aramaiško „mešiach“; iš čia pasidarė grai- 
kiška forma Messias, pavartota pirmiausiai Henocho knygoj. 
To žodžio prasmė — „pateptasis“, graikiškai „Christos“, ir 


1) Skaityk: Meignan, Les prophėtes d'Israel et Ie Messie, 1894; Leim- 
bach, Messianische Weissagungen des Alten Test. 1909; A. Lėmann, Histoire 
complėte de I'idėe messianigue chez le paeuple d'Israel, 1909 ir k. 

septynių dešimtų šv. Rašto vertimas!) visur tuo žodžiu verčia 
hebraišką žodį mašiach. Patepimas reiškia pašventinimą ku- 
riam nors uždaviniui. Pradžioje kūno nariai aliejaus patepimu 
buvo daromi lankstesni, švelnesni. Paskum kunigai, o kartais 
karaliai ir pranašai, buvo šventinami jų uždaviniui. Iš čia jau 
buvo lengva pavadinimą „Mesijas“ taikyti laukiamajam mesia- 
niškam karaliui, nes žodžiai „karalius“ ir „Mesijas“ (vadinas, 
„pateptasis“) ne kartą buvo imami ta pačia prasme (plg. I Sam. 
2, 10). O, be to, dar Viešpaties Dvasia „patepė“ (Is. 61, 1) Išga- 
nytoją, vadinas, įvedė Jį į Jo trejopą (karaliaus, kunigo ir pra- 
našo) uždavinį. 

Senojo Testamento Mesijo sąvoką suglaustai suimsime ke- 
liais žodžiais: Dovido sūnus, kilnių ypatybių ir būdo, Dievo 
tarnas, Dievo karalystės atnaujintojas ir naujos sandoros įkū- 
rėjas, atnaujintos Dievo karalystės karalius, turįs ne tik žmo- 
gišką prigimtį, bet ir dievišką orumą. 

Dovido sūnus. Tuo išreiškiama žmogiškoji Mesijo kilmė. 

Prižadėjimas atsiųsti Išgelbėtoją Dievo duotas pačioj žmo- 
nijos pradžioj po pirmųjų tėvų nupuolimo: „Aš padarysiu ne- 
prietelystę tarp tavęs (žalčio) ir tarp moteriškės, tarp tavo aini- 
jos ir jos ainijos; ji sutrins tavo galvą, o tu tykosi jos kulnies“ 
(Prad. 3, 15). Šita pirmoji linksma naujiena yra ne tik bend- 
riausia ir nenustatyta, bet taip pat, žiūrint jos istoriško iš- 
sipildymo, ji yra visų plačiausia ir visų giliausia pranašystė. 

Kalbama apie neprietelystę tarp žalčio ir jo ainijos, ir 
moteriškės ir jos ainijos, ir ta neprietelystė, pagaliau, baigsis 
tuo, kad ši (ainija) ims viršų, nors ir teks jai kentėti nuo 
žalčio pinklių. Žaltys, aišku, yra velnias (Plg. Išm. 2, 24; Apr. 
12, 9; 20, 2), ant kurio, kaip ant suvedžiotojo, ir prakeikimas 
krinta. Moteriškė čia suprantama tokia moteriškė, kuri nieka- 
dos jokiu nusidėjimu nebuvo žalčio prietelė, bet visados buvo 
jo neprietelė. Žalčio ainija tegali būti kitos piktosios dvasios 
ir pikti žmonės, kurių nusistatymas yra panašus į velnio nu- 
sistatymą: „angių veislė“ (Mat. 3, 7). Moteriškės ainija?) yra 
pirmiausia būsimasis Išgelbėtojas iš tos velnio nelaisvės, į ku- 
rią dabar žmonija per Adomo ir Ievos nuodėmę pateko, bū- 
tent, tas moteriškės ainis, kurs sutrins žalčiui galvą (— nugalės 
jį ir panaikins jo darbus, I Jo. 3, 8), sugriaudamas jo laimė- 
jimą, sugrąžindamas nuodėme sugriautą prietelystę tarp Dievo 


1) Tasai Senojo Testamento knygų vertimas į graikų kalbą prasidėjo 
Aleksandrijoje apie 286 metus prieš Kr; jis vadinamas „septynių dešim- 
tų“ — nes padavimas pasakoja, kad maždaug tiek buvę vertėjų. Trum- 
pumo dėliai jis žymimas romėnų skaitmenimis LXX, 

2) Graikiškame LXX vertime — „jis“ — ainis; hebr. tekste — jis sutrins 
(vienaskaitoj) — vadinas, tos moteriškės ainis, o ne kuopinis (kolektyvus) 
daiktvardis „ainija“. 

ir Žmogaus, ir atnaujindamas Dievo karalystę pasaulyje. "Tačiau 
ir pats tasai ainis turės kentėti nuo žalčio pinklių, nes šis 
įgels jo kulnį, bet daugiau nieko nepajėgs pasiekti ir pakenkti. 
Taikant tą pranašystę Kristui, velnias savo pinklėmis tiek 
tepasiekė, kad Kristus buvo prikaltas prie kryžiaus, bet pats 
buvo Jo nugalėtas. Su Kristumi nugali žaltį ir visi tie, kurie 
yra Jo dvasios. 

Tasai pirmykštis Išgelbėtojo žadėjimas užsiliko įvairių 
stabmeldžių tautų mituose bei padavimuose. 

Po tvano tasai Dievo žadėjimas per Noe pereina ant semitų 
(Prad. 0, 25—27), nes Semo ainiai bus glaudžiausiuose santy- 
kiuose su Dievu, sudarys Jo išrinktąją tautą, laikys tarp žmo- 
nių tikrojo Dievo pažinimą ir tikėjimą į ateisiantį Išgelbėtoją, 
bus Dievo duotojo apreiškimo sargai ir nešėjai, ir, pagaliau, iš 
jų gims „Moteriškės ainis“, kurs turi sutrinti žalčiui galvą. 

Kiek vėliau Išgelbėtojo žadėjimas pereina ant Abraomo, 
Izraelitų tautos patriarko. „Aš tave palaiminsiu“, kalbėjo Die- 
vas Abraomui, „ir tu būsi palaiminimas. Aš palaiminsiu tave 
laiminančius ir prakeiksiu tave keikiančius, ir visos Žemės 
giminės bus tavyje palaimintos“ (Prad. 12, 2—3). O kitoj 
vietoj dar yra paaiškinta: „Tavo ainijoje bus palaimintos visos 
žemės tautos“ (Prad. 22, 18). Ta ainija, arba ainis (— semen), 
kuris visoms tautoms atneš palaimą, kaip aiškina Apaštalas 
Povilas (Gal. 3, 16), yra nustatytas asmuo, Kristus. — Toks 
pat Išgelbėtojo pažadėjimas buvo pakartotas patrijarkams Izao- 
kui ir Jokūbui (Prad. 26, 5—4; 28, 14). Būsimasis Išganytojas 
yra žvaigždė iš Jokūbo (Skait. 24, 17). Jokūbas gi tą žadėjimą 
palieka Judo giminei, taip kad Mesijas turi kilti iš jo giminės: 
„Nebus atimta iš Judo lazda (skeptras) ir vadas iš jo ainijos, 
kol neadvis siųstinasis, ir jo tai lauks tautos“ (Prad. 49, 10 ss.)!). 

Prasmė: Judas nesiliaus valdęs karališkąją lazdą ir ją lai- 
kęs tarp savo kelių, kol neateis tasai, kuriam ta karališkoji 
valdžia pridera kaip jo nuosavybė, kurs bus karalius ne vien 
žydų, bet visų tautų, kurios jo laukia ir kurios noromis jo 
klausys. 

Karalių laikotarpiu Dovidui užtikrinama, kad Mesijas kils 
iš jo giminės: „Aš pažadinsiu po tavęs tavo ainį... ir sustiprin- 
siu jojo karalystę... Tavo namai bus ištikimi ir tavo karalystė 
amžina tavo akivaizdoje, ir tavo sostas bus nuolat tvirtas“ 
(2 Sam. 7, 11—16, kitos panašios vietos: 1 Chron. 17, 10—14; 
Ps. 88, 30—38). Ilgai po to, kai Dovidas ir jo betarpiški įpėdi- 
niai jau seniai buvo palikę šį pasaulį, vis dar tebebuvo skel- 


1) Hebraiškas tekstas turi: Nebus atimtas iš Judo skeptras ir valdovo 
lazda iš jo kojų tarpo, kol ateis tas, kuriam ji (lazda) skirta, ir jam yra 
tautų paklusnumas. 

biama, kad Izraeliui amžinai viešpataus Dovidas, Dovido 
sūnus, Dovido namų atžala. „Ir aš pažadinsiu joms (Izraelio 
namų avims) vieną Ganytoją, kurs turės jas ganyti, savo tarną 
Dovidą; jis ganys jas ir bus joms Ganytojas, aš gi, Viešpats, 
būsiu joms Dievas, ir mano tarnas Dovidas bus jų tarpe ku- 
nigaikštis: aš, Viešpats, taip kalbėjau“ (Ezek. 34, 23—24). Pa- 
našiai kalba Ezekielis (37, 21—28), Jeremijas (23, 5—6; 30, 9; 
33, 15—26), Ozeas (3, 5), Amos (9, 11). 

Apie Mesijo atėjimo laiką pranašauja Amos (9, 11) 
ir Izaijas (11, 1 s. Mesijas kils iš Dovido giminės kelmo, ku- 
rio kamienas jau nukirstas), kad jis ateis tada, kai Dovido gi- 
minė bus jau nusmukusi: „Tą dieną aš vėl pakelsiu sugriu- 
vusią Dovido padangtę, ir užtaisysiu jos 'sienų plyšius, 
atnaujinsiu tai, kas sugriuvę, ir atstatysiu ją kaip buvo senovės 
dienose, kad ji paveldėtų Idumiejos liekanas ir visas tautas...“ 
(Amos 9, 11). Pranašas Agiejus (2, 7—10) pasako, kad Mesijas 
ateis, kada Zorobabelio naujai pastatytoji Jeruzalės šventovė 
bus dar tebestovinti, vadinas, prieš šventovės išgriovimą, įvy- 
kusį 70 metais po Kristaus. Jokūbas jau seniau buvo skelbęs, 
kad Mesijas neateis, kol valdžios lazda bus Judo įpėdinių 
rankose (Prad. 49, 10), ir kad Jis pasirodys, kai ta valdžia bus 
patekusi į svetimas rankas. Pagaliau Danielius (9, 24—27) pa- 
sako, kad nuo persų karaliaus (greičiausia Artakserkso Lon- 
gimano!), tur būt, antrojo leidimo atstatyti Jeruzalės miestą ir 
šventovę iki Mesijo laiko praeis nepilnų 70 savaičių metų, 
vadinas, ne visi 490 metai. Antrasis karaliaus Artakserskso 
dekretas buvo išleistas, tur būt, 458 metais prieš Kristų. Atė- 
mus iš tų metų 624-7—69 savaičių metus, arba 483 metus, 
gaunama 25 metai po Kristaus. O dar vienos metų savaitės 
bėgyje liausis S. T. aukos. 

Pranašas Micheas (5, 1) pasako, kad Mesijas turi gimti 
Judo Betliejuje, tačiau jo tėviškė bus Galilieja (Isaijas 9, 1 S.). 

Mesijo gimimas būsiąs stebuklingas: „Stai mergaitė pra- 
dės ir pagimdys sūnų ir Jo vardas bus vadinamas Emanuėlis“ 
(Dievas su mumis) (Is. 7, 14). 

Mesijas bus karaliaus sūnus ir karalius (Ps. 71, 2—11; 
2, 6; 109, 1—3; Jer. 23, 5; Ezek. 37, 24; Ose 3, 5; Zak. 9, 9. 
ir k.). Tačiau, kad Jo karalystė apims visas tautas, kad ji visa- 
dos tesės ir kad ji bus kuriama ne materialiniais ginklais, bet 
ramybės ir tiesos skelbimu, tai ta Jo karalystė tebus dvasiško 
pobūdžio. 

Mesijas bus kartu ir kunigas (Ps. 109, 4; Zak. 6, 12 ir 
k.) nauju būdu. Jis bus ypatingas pranašas (Atk. 18, 18), 


1) Plg. Dėller, die Messiaserwartung im a. Test. Mūnster 1911. Bibl. 
Zeitfragen 4 Folge 264 p. 

kurs skelbs Dievo tiesas, ramybę, teisingumą ir teismą visoms 
tautoms. Prieš Mesijui pradedant viešai veikti, pasirodys Jo 
pirmtakūnas (Is. 40, 3—5; Mal. 3, 1 s.), kurs parengs Jam kelią. 

Mesijas bus Dievo „pateptas“ (Is. 61, 1; Ps. 44, 8 ir k.) to- 
dėl ir vadinsis „Mesiju“, t. y, „Pateptuoju“. Jis bus ypatingai 
Dievo Dvasios apdovanotas: „Viešpaties Dvasia nusileis ant 
Jo, išminties ir supratimo dvasia, patarties ir stiprybės dvasia, 
mokslo ir maldingumo dvasia, ir Jis pasidarys pilnas Vieš- 
paties baimės dvasios“ (Is. 11, 2). Jis romus, švelnus ir ma- 
loningas (42, 2 s.), teisingas ir gailestingas (Is. 11, 3—5); Jis 
neturtėlių, kenčiančiųjų ir prispaustųjų globėjas (Ps. 71, 4; Is. 
35, 4—6). 

Vpatingai vaizduojamas šitoks Mesijo uždavinys: Jis 
suteiks visoms tautoms tikrąją religiją ir įstatymą ir bus šviesa 
pagonims (Is. 42, 1—7 ir k.); Jis atnaujins Dievo karalystę 
pasaulyj, atlygindamas savo kančia už žmonių nuodėmes (Is. 
43 sk), ir, kaipo geras Ganytojas, ganys tautas (Ezek. 34, 
23—31; 37, 24 ir k.). Nes Jis padarys naują sandorą tarp Dievo 
ir žmonių, ir todėl Jis vadinamas „Testamento Angelu“ (Is. 
42, 6; 61, 1 s. Mal. 3, 1). 

Tačiau savo tautoje Mesijas turės tik menką pasisekimą, 
nes tik žydų dalis teatsivers (Is. 49, 4; 10, 22), o daugeliui 
Mesijas bus suklupimo akmeniu (Is. 8, 14), ir tik pasku- 
čausiais laikais Izraelio tauta atsivers ir „ieškos Viešpaties, 
savo Dievo, ir savo karaliaus Dovido“ (Osee 3, 5; plg. 11, 10 s.). 

Dievo tarnas, arba kenčiąs Mesijas. Jis bus tarp pik- 
tadarių skaitomas (Is. 53, 12) ir savųjų apleistas (Zak. 13, 7), 
o Jo vertė bus įkainuota 30 sidabrinių (Zak. 11, 12 s.). 21 
Psalmė aprašo visą kančios eigą ir net kryžiavimą; taip pat 68 
Psalmė piešia Mesijo kančią, kurs tulžimi ir uksusu girdomas. 
Ezekielis (9, 1 — 6) mato regėjime, kad paženklintieji kryžiumi 
(raide „tau“, kryžiaus pavidale, randama ant senovės Izraelitų 
pinigų) randa pasigailėjimą, o Mozės varinis žaltys, pakabintas 
ant stulpo (Skait. 21, 8-—9), vaizduoja išganančią Mesijo mirtį 
ant kryžiaus (Plg. Jo. 3, 14). 

Izaijo žodžiai apie kenčiantį Dievo tarną, nežiūrint pastan- 
gų netaikyti jų Mesijui, negalima kitaip išaiškinti, kaip tik 
mesianiška prasme!'). Ir pats Kristus tuos Izaijo žodžius (Is. 
61, 1 s.) taiko sau pačiam (Luk. 4, 21). 

Mesijas kenčia iš paklusnumo Dievui (Is. 50, 5—7), Jis 
kenčia laisva valia ir kantriai: „Jis yra aukojamas, nes pats 
norėjo, ir neatveria savo burnos; kaip avis vedama piauti ir 
kaip avinėlis nutilsta prieš tą, kurs jį kerpa“ (Is. 53, 7), Jis 


1) Knabenbauer, S. J. Comment. in Isaiam, t. 2, p. 231 s. ir Appendix 
de Servo Domini, 325—338 p. 

meldžiasi už savo piktadarius (Is. 53, 12; plg. Luk. 23, 34), ir 
kentėdamas žino savo nekaltumą (Is. 50, 9; plg. Jo. 8, 46), ir 
drąsiai neša savo skausmus (Is. 50, 7). Jis yra paniekintas, 
žmonių vengiamas, sopulių vyras, prieš kurį su pasibaisėjimu 
uždengiama sau veidą (Is. 53, 3), nes kentėjimai Jį baisiai su- 
biaurina (Is. 52, 14). „Aš daviau savo kūną mušantiems ir savo. 
skruostus raunantiems; aš nenugręžiau savo veido nuo tų, 
kurie koliojo ir spiaudė į mane“ (Is. 50, 6). 

Ta kančia, kurią Mesijas prisiima, yra pavaduojanti. 
Jis kenčia ne dėl savo nuodėmių, bet dėl svetimų. „Jis ima 
ant savęs mūsų skausmus ir Jis neša mūsų sopulius; Jis. 
yra sužeistas (hebr. perdurtas) dėl mūsų neteisybių, sudau- 
žytas dėl mūsų kaltybių; plakimas puola ant Jojo dėl mūsų 
ramybės, ir Jo randais mes esame pagydyti. Mes visi klydo- 
me kaip avys, kiekvienas pasuko į savo šalį, o Viešpats uždėjo 
ant Jo visų mūsų neteisybę“ (Is. 53, 4—6; plg. I Kor. 15, 3). 
"Tuo savo pavaduojančiu kentėjimu Jis nuteisins daugelį 
(Is. 55, 11), ir ras daug šalininkų (Is. 53, 10, 12). Nors Mesijas 
savo kančia visus atpirks, tačiau ne visi pasinaudos tuo Jo 
išganymu, ir todėl pranašas sako, kad Jis „nuteisins daugelį“. 

Zakarijas skelbia, kad Dievo pastatytasis Ganytojas ne tik 
bus savo avių išdavikiškai apleistas, bet dar, apnikus pasiutimui, 
bus perdurtas. „Aš išliesiu ant Dovido namų ir ant Jeruzalės 
gyventojų malonės ir maldų dvasią; jie pažvelgs į mane, kurį 
jie pervėrė, raudote raudos Jo, kaip vienturčio, ir dejuos Jo, 
kaip paprastai dejuojama mirus pirmgimiui“ (Zak. 12, 10; plg. 
Jo. 19, 57). Kad Mesijas atstovauja Jahvę, tai ir Jo nužudymas 
galėjo būti perstatytas kaip piktadarybė, padaryta pačiam Jah- 
vei; arba čia Mesijas tiesiog su pačiu Jahve identifikuojamas. 
Kvangelistas Jonas, nupasakojęs, kad Kristui ant kryžiaus 
nebuvo sulaužytos blauzdos, bet perdurtas šonas, laisvai cituoja 
tuos Zakarijo žodžius (Jo. 19, 32—37). Kad tasai mūsų tekstas 
kalba apie Mesijo, „ganytojo“ ir „ateities vyro“ likimą, tai 
aišku iš Zak. 13, 7. 

Mesijo gulėjimą kape pasakoja Raudų knyga (4, 20. hebr.): 
„Mūsų gyvybės kvapas, Jahvės Pateptasis, guli nelaisvės duo- 
bėje, ir atėjo galas tam, apie kurį mes manėme, kad gyvensi- 
me tarp pagonių tautų Jo pavėsyje“!). 

Tačiau Mesijo kentėjimai veda Jį į garbę. Jis pasidaro 
„kertinis akmuo“ (Plg. Is. 8, 14; 28, 16; Ps. 117, 22; Mat. 
21, 42). „Štai ką sako Viešpats... tam, kurio siela paniekinta, 
kuriuo biaurisi tauta, valdovų vergui: Ziūrės karaliai ir kelsis 
kunigaikščiai ir garbins dėl Viešpaties.., kurs tave išrinko“ 


1) H. Grimme, Eine messianische Stelle in berichtigter Form. Bibl. 
Zeitschr. Freib. i. B. (8) 1910, 24 p.). 

(Is. 49, 7). „Štai mano tarnas bus išmintingas, bus išaukštintas 
ir pakeltas ir bus labai kilnus“ (Is. 52, 13). Jam buvo skiria- 
mas kapas su piktadariais, bet tikrumoje Jis jį gauna pas tur- 
tuolį (Is. 53, 9; plg. Mat. 27, 57—60). Ir „Jo kapas bus 
garbingas“ (Is. 11, 10). 

Dar labiau Jis bus pagarbintas savo atsikėlimu iš 
numirusių. „Nes Tu nepaliksi mano sielos mirusiųjų buvei- 
nėje ir neduosi savo šventajam matyti supuvimo“ (Ps. 15, 10 
s.). Šita psalmė tėra ne literališkai, bet tipiškai mesianiška: 
psalmisto išsigelbėjimas nuo pražūties vaizduoja Mesijo mirties 
nugalėjimą. Pagal tą psalmę, Mesijas nužengs į pragarus (šeol), 
bet Jo kūnas nesupus. Apaštalas Petras taiko ją Kristui (Apd. 
2, 25 s.). Pagaliau, galutinis Mesijo išaukštinimas pasakomas 
kitoj psalmėj (109, 1), kur kalbama apie Mesijo sėdėjimą 
Dievo dešinėje danguje (Plg. Apd. 2, 34 s.. 

Dievo karalystė. Dievo viešpatavimas pasaulyje, arba 
Dievo karalystė pasaulyje, bendrai sakant, buvo visų ateities 
lūkesių svarbiausias turinys. Visas Senasis "Testamentas yra 
pripildytas tos minties, kurią Kristus įdėjo į žodžius: „Te- 
ateinie "Tavo karalystė“. 

Dangaus karalystė (malkuth šamaim) dažnai reiškia tą 
patį, ką ir Dievo karalystė. Mat, Izraėlitai, iš pagarbos neno- 
rėdami minėti Jahvės vardo, perkeliama prasme „dangumi“ žy- 
mėjo patį Jahvę. Žodžiais dangaus karalystė, arba Jahvės ka- 
ralystė šv. Raštas, kaip ir semitiškos kalbos būdas, supranta 
konkrečias karališkas teises, kurias Dievas turi pasauliui, tų 
teisių vykdymą iš Dievo pusės ir tų Dievo teisių pripažinimą 
iš žmonių pusės, — taigi tai yra karalystė, kuri iš dangaus val- 
doma ir kuri nori dangui visiškai pasiduoti!). 

"Tiesiog tas pastarasis dalykas, neatsisakomų Dievo teisių 
pripažinimas iš Žmonių pusės, turi būti Mesijo įvykdytas tikro- 
ve. "Todėl Dievo karalystė glaudžiai siejasi su Mesijo asmeniu. 
Visos Mesijo žymės čia koncentruojasi į vieną tašką. Kaip 
kenčiąs Dievo tarnas, Jis padaro galimu, kad Dievo karalystė 
būtų atnaujinta; kaip Dovido sūnus, Jis stoja tos karalystės 
viršūnėn; kaip „Žmogaus Sūnus“, Jis ateis kada nors savo gar- 
bėje ją teisti. O kad pats Mesijas yra „Emanuėlis“ (Dievas su 
mumis), tai Jo viešpatavimas yra identiškas (— vienas ir tas 
pats) su Dievo viešpatavimu, Mesijo karalystė giliausia prasme 
yra paties Dievo karalystė. 

Nėra nei reikalo, nei galėjimo plačiau aprašyti tos Mesijo 
karalystės ypatybes. Suglaustai paminėsime, kad ji bus ne 
žydiškai-tautiška, bet universališka, vadinas, ji skiriama visoms 


1) Plg. Lagrange, Le rėgne de Dieu dans V'Ancien Testament, Revue 
bibl. 1908, 36—61 

be išimties žemės tautoms ir visiems laikams. Ant žemės ji 
tesės iki pasaulio galo, ir, pagaliau, danguje per amžius (Dan. 2, 
34—44; 7, 14). Ji bus pripildyta visokių dvasiškų gėrybių, 
Dievo viešpatavimas su džiaugsmu pripažintas, tiesa švies 
visoms tautoms, žmonės pažins Dievą, tautos džiaugsis Dievo 
artimumu (Is. 4, 4 s; 25, 4 s. ir k.), viešpataus ramybė, nuo- 
dėmių atleidimas bus gausiai teikiamas (Zak. 13, 1; Jer. 50, 20 
ir k.), nekruvina auka bus nuolat visur aukojama (Mal. 1, 11). 
Tas dvasiškas gėrybes lydės taip pat žemiškos ir politiškos 
gėrybės. "Tačiau šiuo atžvilgiu kartais yra sunku atskirti, kur 
žadamosios žemės gėrybės tėra tik dvasiškųjų gėrybių vaizdas, 
o kur jos tikrai bus teikiamos geros valios Žmonėms. 

Dieviškas Mesijo orumas. Apie Mesijo dievybę Se- 
nojo Testamento kanoniškose knygose kiek platėliau nagrinė- 
sime, nes daugiau bus šviesos Kristaus žodžiams nušviesti. 

1. — Žmogaus Sūnus. Pranašas Danielis rašo: „Taigi 
aš žiūrėjau nakties regėjime, ir štai su dangaus debesimis atėjo 
artyn tarsi žmogaus Sūnus ir atėjo iki Ilgaamžiui (— Dievui); 
Jis buvo atvestas Jo akivaizdon. "Tasai Ilgaamžis davė Jam 
valdžią, garbę ir karalystę, ir visos tautos, giminės ir kalbos 
turės Jam tarnauti. Jo valdžia yra amžina valdžia, kuri nebus 
atimta, ir Jo karalystė nebus sugriauta“ (Dan. 7, 13—14). 

Nėra abejojimo, kad Kristus, vadindamas save žmogaus 
Sūnumi, tarytum prikišamai nurodė šitą Danielio regėjimą. Už- 
tenka prisiminti, kad Jis, kalbėdamas mokiniams apie pasaulio 
teismą, sakė: „ir matys Žmogaus Sūnų ateinantį dangaus de- 
besyse su didžia galybe ir didenybe“ (Mat. 26, 30), — arba 
aukščiausiai žydų "Tarybai: „Tačiau aš jums sakau, nuo šio 
laiko jūs matysite žmogaus Sūnų sėdintį Dievo galybės deši- 
nėje ir ateinantį dangaus debesyse“ (Mat. 26, 64). 

Regėjimo aplinkybės buvo šitokios: Visų pirma prana- 
šas turi savo garsųjį regėjimą apie keturias pasaulio karalystes. 
Keturi žvėrių pavidalai, kurie reiškia keturias valstybes, po 
kitas kito iškyla iš jūros. Viena karalystė užima kitos vie- 
tą. O kai Ilgaamžis (Dievas) nuteisė ketvirtąjį žvėrį, ir kai 
jis buvo užmuštas, pasirodo ties Ilgaamžio sostu ateinantis 
dangaus debesyse vienas, kurs atrodė panašus į žmogaus Sūnų. 
Šiam suteikiama karalystė, kuri neturi jokių ribų nei erdvės, 
nei laiko atžvilgiu: visos tautos ir visi liežuviai Jam tarnaus, 
ir Jo viešpatavimas nebus sugriautas. Pranašas labai jaudinasi 
tuo regėjimu. Jis klausia vieno angelų, kurie stovėjo aplink 
Ilgaamžio sostą, ką tasai regėjimas reiškia. Šis jam paaiški- 
na: „Šitie keturi dideli žvėrys yra keturios karalystės, kurios 
iškils žemėje. Bet Aukščiausiojo Dievo šventieji gaus vieš- 
patavimą ir laikys karalystę per amžius ir per amžių amžius“ 
(Dan. 7, 17—18). 

a) Kad svarstomoji pranašo vieta yra mesianiška, tai 
matyt iš šių dalykų: 

Mūsų vieta kalba apie universališką karalystę, suteikiamą 
žmogaus Sūnui, tuo pat būdu, kaip kitose vietose kalbama 
apie Mesijo karalystę. Universalizmas yra Mesijo karalystės 
žymė. Vadinas, žmogaus Sūnus, kuriam čia suteikiama univer- 
sališka karalystė, yra Mesijas. 

"Tiesa, minimi ir Aukščiausiojo Dievo šventieji, kaipo gau- 
ną karalystę, ir todėl kai kurie protestantai nori manyti, kad 
„Žmogaus Sūnus“ reiškiąs tik „šventuosius“. Tačiau to negali 
būti. Mat, čia šventieji minimi tiktai dėl to, kad jie yra Dievo 
karalystės piliečiai, ir kaipo piliečiai jie dalyvaus valdžioje, ku- 
rią gavo pats Žmogaus Sūnus. Nes juk Žmogaus Sūnaus val- 
džia nesuprantama be piliečių bei valdinių. Keturios pirmosios 
karalystės tebuvo žemiškos kilmės ir kūrėsi žemiškomis prie- 
monėmis, bet Dievo karalystė ateina iš dangaus ir tik vienas 
Dievas tegali ją žemėje įkurdinti. Taigi ir galia priklausyti tai 
Dievo karalystei suteikiama paties Dievo taip pat ir šventie- 
siems: bet aukščiausią valdžią gauna žmogaus Sūnus. 

Pagaliau, teismas, kuriuo nuteisiamas ketvirtasis žvėris, 
įvyksta žemėje. "Ten yra pastatytas Ilgaamžio teismo sostas, ten 
padaromas teismo sprendimas ir jo įvykdymas. Ir štai dabar 
dangaus debesyse pasirodo žmogaus Sūnus. Visa scena nelei- 
džia kitaip manyti, kaip kad žmogaus Sūnus ateina iš dangaus. 
"To reikalauja ir priešpastatymas žvėrims, kurie iš jūros kilo, 
ir todėl iš žemės yra. Bet tai reiškia, kad žmogaus Sūnus buvo 
danguje pirma, nekaip Jis ant žemės ateina, vadinas, Jis turėjo 
preegzistenciją (ankstyvesnį buvimą). Bet preegzistencija 
danguje negali derėti šventiesiems; juk prieš šventuosius ragas 
veda karą ant žemės ir juos vargina (Dan. 7, 21). Taigi žmo- 
gaus Sūnus čionai negali reikšti šventuosius. Jis yra dangiš- 
kas asmuo. 

b) Tačiau tasai žmogaus Sūnus mūsų svarstomoje vietoje 
turi savotiškų ypatybių: 

Visų pirma pastebėtina, kad pranašas nesako tiesiog: ma- 
čiau žmogų ateinantį dangaus debesyse, bet sako: mačiau tar- 
si žmogaus Sūnų. Tai reiškia, kad pasirodąs Mesijas kad 
ir galima pavadinti panašiu į žmogų, bet Jis turi dar ir kitą 
pusę, kuri prašoka regėtąją žmogiškąją pusę. 

“O kas ta aukštesnioji pusė yra, tai pasako Jo iš dan- 
gaus atėjimo būdas dangaus debesyse. Jis ateina iš dangaus, 
taigi danguje Jis turi antpasaulišką dangišką buvimo būdą, 
pirmesnį negu Jis ant žemės ateina. O dar Jis ateina dangaus. 
debesyse. Sekant šv. Rašto išsireiškimo būdu, tik vienas Die- 
vas tegali ateiti dangaus debesyse, — tai yra vien Dievo sa- 
vumas. Net Babilono karalius, norėdamas sau priskirti dievišką 

garbę, ima kalbėti: „Užžengsiu ant debesų aukštybių, pasida- 
rysiu lygus Aukščiausiajam“ (Is. 14, 14). Vadinas, žmogaus 
Sūnus, kurs ateina debesyse, turi dievišką savumą. Todėl ir 
Jono Apreiškime Jam priskiriami savumai, kurie mūsų svarsto- 
moj vietoj priskiriami pačiam Jahvei (Apr. 1, 14; plg. Dan. 2,9). 

Pagaliau, žmogaus Sūnui Dievas suteikia valdžią be jokių 
ribų erdvės ir laiko atžvilgiu. Tai yra valdžia, kuri visur kitur 
priskiriama tik vienam Dievui. Jis vienas tėra dangaus kara- 
lystės karalius, kaip Jis vienas tėra pasaulio Viešpats ir Su- 
tvėrėjas. Jei tat Mesijas gali priimti taip didelę valdžią, kokią 
iš kur kitur teturi vienas Dievas, tai tas dalykas tada tik tėra 
galimas, jei pats Mesijas turi dievišką orumą. 

Taigi pranašo Danielio regėjime Mesijas yra antpasauliš- 

kas, žmogiškas-dieviškas valdovas ir karalius, kurio pasiro- 
„dymu ant visados įkuriama žemėje Dievo karalystė. 
) 2. — 2 Psalmėj, kuri yra mesianiška tiesiogine, arba 
bent tipiška, prasme, Mesijas vadinamas ne tik karaliumi, bet 
„ir Jahvės Sūnumi. Jahve sako Mesijui: „Tu mano Sūnus; 
šiandien aš "Tave pagimdžiau“ (Ps. 2, 7). Gimdymo išdava 
savaime yra sūnystė tikrąja prasme. Atrodo, kad Mesijas yra 
Dievo Sūnus tikrąja prasme, ir todėl — Dievas. Tačiau abejo- 
jimo sukelia žodis „šiandien“, kurs šv. Rašto aiškintojų tai- 
komas įvairiems Mesijo gyvenimo įvykiams. "Taikant žodį 
„Šiandien“ dienai, kurią Jahve savo Pateptąjį pastatė kara- 
liumi Cionui, žodžiai „aš Tave pagimdžiau“ prileidžia ir per- 
keliamą prasmę: teokratiškas Izraelio karalius savo sostan 
įžengimo dieną tampa Jahvės sūnumi, ir tą dieną Jahve jam 
sako: šiandien "Tu tapai mano sūnumi, šiandien aš "Tave pa- 
gimdžiau (patepiau karaliumi ir priėmiau už sūnų!). Taigi kad 
iš pačios psalmės nėra pilnai aišku, ar tikra, ar tik moraline 
prasme Mesijas yra Jahvės Sūnus, tai ir tenka laukti šviesos 
iš kur kitur, būtent, iš Naujojo "Testamento knygų (Plg. Žyd. 
1, 5; 5, 5; Apd. 13, 33; Rom. 1, 4). Tačiau vis tik bent tiek 
yra tikra, kad Mesijas turi ypatingus santykius su Jahve. 

3. — 109 Psalmė Kristaus laikais buvo taikoma Mesi- 
jui. Apaštalai savo skelbime vartoja ją mesianiška prasme 
(Apdi2 6 ua 107 1247, 175871 1 Kor 15, 25 1 k) 
Tai liepia manyti, kad bendrai žydai šią psalmę taikė Mesijui. 
Ypač tai matyti iš paties Kristaus žodžių (Mat. 22, 41 S.). 

Bet toj psalmėj Mesijas yra Dovido Viešpats: „Viešpats 
(Jahve) tarė mano Viešpačiui (Mesijui — Adoni): sėskis ma- 
no dešinėje“ (Ps. 109, 1). Mesijas turėjo kilti iš Dovido, o vis 
dėlto Jis yra Dovido Viešpats, vadinas, Jis turi dar aukštesnę 


1) Pig. F. Tillmann, Das Selbstbewusstsein des Gottessohnes, Bibl. 
Zeitir. 4 Folge, 1911, 450 p. 

kilmę, uegu iš Dovido. O dar Mesijas sodinamas Jahvės de- 
šinėje, vadinas, Jam teikiama garbė, kuri vienam Dievui tede- 
ra, nes čia Jis pagerbiamas lygiai su Jahve. Bet joks tvari- 
nys negali būti tuo būdu gerbiamąs, nes juk visur Senajame 
Testamente tai draudžiama, — ir būtų stabmeldybė. 

4. — Apie 44 Psalmę racionalistai sako, kad ji teesanti 
paprasta vestuvių giesmė. Tačiau ji buvo giedama Jeruzalės 
šventovėje, taigi ji nebuvo laikoma pasauliška giesmele. Kara- 
lius, darąs vestuves, nėra stabmeldiškas karalius, nes Jis Jah- 
vės patepamas, nei kuris nors Izraelio karalius, nes karalius 
psalmėje vadinamas Dievu, bet pats Mesijas, nes Jahvės pate- 
pimas ir neturįs galo visų tautų valdymas, kuris minimas 
psalmėje, yra mesianiška žymė. 

"Ta prasme Apaštalas Povilas taiko psalmę Kristui. Žydų 
rabinai iki dvyliktojo šimtmečio po Kr. aiškino psalmę mesia- 
niška prasme; ji reiškianti Mesijo vestuves su Izraelio tauta. 
Mat, pas senovės pranašus sandora tarp Dievo ir išrinktosios 
tautos dažnai vaizduojama kaipo jungtuvės (Plg. Os. 2, 16, 19; 
Is. 50, I; Jer. 2, 2; Ezek. 16, 18 ir k.), ir todėl atkritimas nuo 
Dievo, arba stabmeldybė, gauna svetimoterystės pavadinimą 
(Plg. Os. 2, 2; Jer. 13, 27; Ezek. 23, 43 ir k). "Todėl ir Kris- 
taus pirmtakūnas, Jonas Krikštytojas, vadina Kristų jaunikiu 
(Jon. 3, Z0), ir pats Kristus taip save vadina (Mat. 9, 15). 
Katalikų aiškintojai taiko psalmę Kristui: Darąs vestuves Ka- 
ralius yra Mesijas, o Izraelio tikinčioji bendruomenė — paskum 
ir visa Mesijo karalystė — tai Jo sužieduotinė. Ir pastebėti- 
na, kad ta Jo sužieduotinė ir jos palydovės yra iš stabmeldžių, 
nors tokios vedybos žydams buvo Įstatymo draudžiamos, — tai 
reiškia, kad psalmė vaizduoja Mesijo sužiedavimą ne tik su 
išrinktąja tauta, bet ir su visomis tautomis, pašauktomis iš 
stabmeldžių, arba su būsimąja krikščioniškąja Bažnyčia. 

"Tos psalmės tekstas taip apie Mesiją sako: „Tavo, o Die- 
ve, sostas per amžių amžius. "Tu myli teisybę ir nekenti netei- 
sybės, todėl Tavo Dievas patepė "Tave, o Dieve, linksmybės 
aliejumi labiau nekaip Tavo draugininkus“ (Ps. 44, 7—8). Taip 
kalba hebraiškas tekstas ir visi senovės vertimai. 

Psalmė sako, kad Mesijo sostas yra amžinas. Bet amžiną 
sostą vienas Dievas tegali turėti O be to psalmėje Mesijas 
vadinamas tiesiog Dievu. Joks tvarinys negali būti vadinamas 
Dievu, nebent perkeliama prasme, kurios psalmėje nesimato. 
Taigi psalmė skelbia Mesiją esant Dievu. Tad ir Mesijo pate- 
pimas yra visai kitoks, negu pranašų, nes Jis, Žmogus, pate- 
pamas dievybe ir šventąja Dvasia. 

5. — Izaijas savo pranašystės 7—12 skyriuose vietomis 
aprašo Mesijo karalystę ir paties Mesijo asmenį. Jis gimsiąs iš 
panos ir būsiąs vadinamas Emanuėlis (— Dievas su mumis) 

(Is. 7, 14; plg. 8, 8, 10). O toliau skaitome: „Nes mums gimė 
Kūdikis ir mums duotas sūnus, ir Jo viešpatavimas padėtas 
ant Jo peties; Jis bus vardu: Stėbėtinas (hebr. stebuklas), Pata- 
rėjas, galingasis Dievas, būsimojo amžiaus (hebr. amžinybės) 
"Tėvas, ramybės Kunigaikštis. Jo viešpatavimas dauginsis, ir 
ramybei nebus galo... Kareivijų Viešpaties uolumas tai padarys“ 
(Is. 9, 6—7). 

Kad tas kūdikis yra Mesijas, aišku iš paties konteksto. 
9 skyriaus pradžioje pranašas piešia Galiliejos žemę, kuri buvo 
suvarginta ir skendo tamsybėse; bet ji bus pagerbta ir išaukš- 
tinta, dėl to kad jai įšvis mesianiška tiesa. O kas tą šviesą 
atneš, tai pasako mūsų tekstas, būtent, gimęs kūdikiu Mesijas. 
To kūdikio savumai yra toki, kad jie vienam Mesijui tegali 
derėti (Stebėtinas, Patarėjas... būsimojo amžiaus "Tėvas ir t. t.). 
O be to, viešpatavimą visoms pasaulio tautoms ir nesibaigian- 
čią ramybę negali turėti joks šios žemės karalius (Is. 9, 7). 
Targum/!) sako, kad tas kūdikis yra Mesijas, — Jo dienomis 
pasidaugins ramybė ant žemės. "Taip pat ir Evangelistai tą 
tekstą taiko Kristui. Luko Evangelijoj Angelas nurodo pieme- 
nims ženklą, kuriuo jie pažins Kristų: „rasite kūdikį...“ vadinas, 
jums pranašautąjį kūdikį (Luk. 2, 12). Matas gi (4, 13) taiko 
Kristui Izaijo žodžius, kurie stovi prieš pat mūsų tekstą (Is. 
9, 1—2). 

Mūsų tekstas kalba apie Mesijo dievybę. Mesijas žymimas 
epitetais, kurie dera vienam Dievui. „Stebėtinas“ (hebr. — ste- 
buklas, plg. "Teis. 13, 18) — tas, kuris gims iš Panos ir vadin- 
sis Emanuėliu (Is, 7, 14). „Patarėjas“ nėra paprastas valdovo 
sumanumas, bet toks, ant kurio nusileis Viešpaties „išminties 
ir supratimo, patarties ir mokslo dvasia“ (plg. Is. 11, 2). „Būsi- 
mojo amžiaus Tėvas“ (hebr. — amžinybės Tėvas). Laikantis 
hebraiško teksto, amžinybės "Tėvu tegali būti Dievas: apie Jį 
vieną tegalima sakyti, kad Jis turi amžinybę tikra prasme, ir 
apie Jį sakoma, kad Jis „gyvena amžinybėje" (Is. 57, 15); 
„Būsimojo amžiaus "Fėvas“, bent tiek reiškia, kad gimęs kūdi- 
kis turi viešpatauti per amžius. „Ramybės kunigaikštis“, t. y., 
kurs „tautoms ramybę skelbia“ (Zak. 9, 10), teikia ir saugo. 
Bet ypač reikšminga, kad Mesijas vadinamas tiesiog „Galin- 
gasis Dievas“ (arba pagal šv. Jeronimą, atskirai: „Dievas, 
Galingasis“). Toksai pavadinimas (el — vienaskaitoj) šv. Rašte 


1) Tai yra laisvas šv. Rašto vertimas arba turinio atpasakojimas arama- 
iška kalba. Mat, sugrįžę iš Babilono nelaisvės žydai kas kartą vis daugiau 
ėmė vartoti siro-chaldaišką arba aramaišką kalbą ir hebraiško šv. Rašto ne- 
besuprato. Rabinai skaitė jiems šv. Raštą, laisvai jį versdami arba atpasako- 
dami turinį (parairazė). Tokie laisvi vertimai pirma laikėsi padavimo keliu, 
paskum, po Kristaus, jie buvo surašyti į knygas (Targumim). Apaštalų laikais 
šv. Rašto dalį surašė Onkelosas, vėliau kiti asmenys kitas dalis. 

reiškia tikrąjį Dievą (plg. Prad. 537, 7; Skait. 12, 13; 22, 8, 22 
ir k). O ir pats Izaijas tuo pačiu pavadinimu (el gibbor — 
galingasis Dievas) vadina tikrąjį Dievą — Jahvę (Is. 10, 21; plg. 
Atk. 10, 17; Jer. 42, 18 ir k). "Tuo vardu „galingasis Dievas“ 
vadinamas Izraelitų Dievas, vadinas, tikrasis Dievas, ir tas pats 
vardas mūsų tekste taikomas Mesijui. i 

6. — To paties Izaijo pranašystėje toliau skaitome: „Sa- 
kykite silpnasieliams: Būkite drąsūs ir nebijokite; štai, jūsų 
Dievas darys kerštą ir atsilyginimą: pats Dievas ateis ir 
išgelbės jus. Tuomet atsivers aklųjų akys ir kurtinių ausys bus 
atkimštos. "Tuomet raišas šokinės kaip briedis, ir nebylių lie- 
žuvis bus palaidas...“ (Is. 35, 4—6). 

Šitoji vieta yra mesianiška, nes prieš tai ir po to pranašas 
piešia Mesijo laikus. Pats karalius Mesijas tegali taip gausiai 
daryti stebuklus, kaip čia rašoma. Ir pats Kristus tuos pranašo 
žodžius sau taikė (Mat. 11, 4). 

Bet čia Mesijas vadinamas Dievu: „Pats Dievas ateis 
ir išgelbės jus“. Ateis Dievas, pabrėžiama, kad tai „jūsų (Izra- 
elitų) Dievas“; bet Izraelitų Dievas tėra vienas tikras Dievas. 
Ir ateis „pats Dievas“, o ne kuris nors Angelas, ar grynas žmo- 
gus, arba tvarinys. 

7. — Pranašas Malachijas rašo: „Štai aš (Jahve) siunčiu 
savo skelbėją, ir jis prirengs kelią ties mano veidu; ir tuojau 
ateis į savo bažnyčią Valdovas (Dominator — haadon), kurio 
jūs ieškote, ir sandoros Angelas, kurio jūs norite. Štai Jis 
ateina, sako kareivijų Viešpats“ (Mal. 5, 1). 

Vieta yra mesianiška. Mat, apskritai Malachijo pranašystė 
yra tirštai mesianiška. Savo pranašystės pradžioj pranašas kal- 
ba apie „nesiliaujančią auką“ (1, 11), kuri bus aukojama naujoj 
Mesijo karalystėj; tuoj po mūsų teksto pranašas sako, kad 
atėjęs Mesijas įsteigs nesuteptą kunigystę tai naujai aukai au- 
koti (3, 3—4). Pas Izaiją (40, 3) skelbiama, kad pirm Mesijo 
turi pasirodyti Jo pirmtakūnas (Jonas Krikštytojas); bet ir mūsų 
tekste kalbama apie Mesijo pirmtakūną, arba apie Jahvės skel- 
bėją, kurs „parengs kelią“; tuo atžvilgiu Malachijas išreiškia 
tą patį, ką ir Izaijas, ir todėl Evangelistas Morkus (1, 2) su- 
maišo abi pranašystes į vieną, ir nors sakosi cituojąs Izaiją, 
tačiau cituoja kartu ir Malachiją. Pats Kristus Malachijo 
žodžius apie pirmtakūną taiko Jonui Krikštytojui (Mat. 11, 
10). Patį Mesiją mūsų tekstas vadina „sandoros Angelu“, va- 
dinas, kalbama apie Dievo įgaliotą pasiuntinį, kurio uždavinys 
yra sudaryti sutartį arba sandorą tarp Dievo ir žmonių. Nau- 
jos gi sandoros sudarymas yra Mesijo uždavinys (Plg. Jer. 
30, 31 S.). 

Bet tasai sandoros pasiuntinys vadinamas „Valdovu“ (Do- 
minator —- haadon — viešpats tikriausia prasme). "Noks pa- 

vadinimas šv. Rašte beveik išimtinai taikomas vienam tikrajam 
Dievui (plg. Iš. 23, 17; 34, 23, 28; Is. 1, 4, 24; 3, 1 ir k.). Taigi 
jau pats Mesijo pavadinimas Viešpačiu gali reikšti tikrąjį Die- 


vą. Kalbėdamas apie Mesijo pirmtakūną, Dievas sako: „Štai, 
aš siunčiu savo skelbėją, ir jis parengs kelią“, — klausiama, 
kam jis parengs kelią? —- atsakoma: „ties mano veidu“, — ya- 


dinas, pirmtakūnas rengs kelią man (kalbančiam Dievui). "Tai 
reiškia, Dievas rengiasi ateiti, ir tasai „Valdovas“, haadon, kurs 
ateis, yra Dievas. O dar toliau sakoma, kad anas „Valdovas“, 
(haadon) ateis į „savo bažnyčią“. Bažnyčia čia suprantama ne 
kuris nors karališkas rūmas, bet tikroji Jeruzalės bažnyčia, — 
nes toliau tekste sakoma, kad tasai „Viešpats“ bažnyčioj tvar- 
kys kunigus, kaip jie turi garbinti Dievą; kunigai gi pildo 
Dievo tarnybą ne karaliaus rūmuose, bet bažnyčioj. Bet „Valdo- 
vas“ ateis į „savo bažnyčią“, — vadinas, Jeruzalės bažnyčia 
yra Jo, Jam skirta. O juk Jeruzalės bažnyčia tebuvo skirta 
vienam tikrajam Dievui. Taigi ateisiantis „Valdovas“ yra tikras 
Dievas. — Tą dalyką ir pats kontekstas patvirtina. Žydai, 
sugrįžę iš Babilono nelaisvės, buvo neturtingi, suvargę, spau- 
džiami, o kitos tautos turėjo turtų ir pasisekimo. Žydai tuo 
piktinosi: neišsipildo Dievo pažadėjimai, kuriuos Jis buvo skel- 
bęs per pranašą Izaiją: „kame yra teismo Dievas?“ (Mal. 2, 17). 
Pranašas jiems atsako (Mal. 2, 17 — 31): jie neturį murmėti, 
esą Dievas savo pažadėjimų nepildąs, nes savu laiku pats 
Dievas (Mesijas) ateis ir padarys teismą, įkurdamas naują 
sandorą. 

8. — Dieviškas Mesijo orumas žymimas ir kitose Senojo 
Testamento knygose, sakysim, Jer. 23, 5—6; 33,15—16; Mich. 
5, 2; Zach. 2 ir k. Apie Mesijo dievybę kalba ir tekstai, kurie 
Dievo išmintį personifikuoja, kaip antai, Išm. 7, 22 s.; Patarl. 
8, 22 s; Ekli. 24 sk. — tačiau pastarosios vietos parodo Kris- 
taus dievybę tik Naujojo "Testamento šviesoje. 

Išvada: tad drąsiai galima sakyti, jog Mesijo dievybė buvo 
gana aiškiai išreikšta Sen. Test. knygose. "Todėl ir pats Kris- 
tus ir Apaštalai, ir katalikų Bažnyčia, tvirtindami Kristaus 
dievybę, galėjo remtis Sen. "Test. žodžiais. Daugelis S. T. pra- 
našų ir teisiųjų tą tiesą, kad būsimasis Mesijas yra Dievas, 
galėjo suprasti, bet vis dar nevisai aiškiai. Jiems buvo sunku 
sujungti visus Mesijo bruožus vienon vienumon ir juos sude- 
rinti; ypač sunku buvo suderinti viename Mesijo asmenyje 
žemiškojo, kenčiančio Dievo tarno, Karaliaus, Dovido sūnaus, 
antpąsauliško žmogaus Sūnaus ir dieviškos būtybės bruožus. 
Lyg mėginimai derinti yra šiek tiek pradėti tuo, kad Mesijas 
vadinamas Emanuėliu (Dievas su mumis), bet apie tikrąjį Die- 
vo susivienijimą su Žmogaus prigimtimi, arba apie dievybės 
įsikūnijimą Senasis "Testamentas dar aiškiai nežino. 


? 21 


Todėl paprastoji liaudis Mesijo dievybės arba visai neži- 
nojo, arba žinojo neaiškiai. Ir šv. Augustinas sako, kad seno- 
vės žydai Mesijo dievybę Raštuose skaitė, bet nesuprato (lege- 
bant, sed non intellegebant, — Aug. In Jo. 48, 3; in Ps. 109), 
bet dar ėmė sau progos klaidingai aiškinti Mesijo ir Jo kara- 
lystės supratimą. 


2 5. Farisiejų-rabinų Mesijo supratimas 


Nors pranašų skelbiamasis Mesijo supratimas Kristaus lai- 
kais dar nebuvo visai dingęs iš Žydų tautos geresnių sluoks- 
nių, tačiau pas daugelį Mesijo sąvoka buvo žymiai pasikeitusi. 
Tasai keitimasis ėjo dvejopa pažiūrų srove: tai buvo farisiejiš- 
kai-rabiniška ir apokaliptų-eschatologų srovė. 

Farisiejiškai-rabiniška teologija ėmė plėtotis nuo laiko, 
kada žydai grįžo iš Babilono nelaisvės. Kristaus laikais ji 
pasiekė savo išsiplėtojimo viršūnę, o paskum ji buvo surašyta 
į knygas, kurios sudaro sinagoginę ir talmudinę literatūrą. Nors 
ta literatūra tik po Kristaus buvo surašyta, tačiau jos pagrin- 
dai siekia ne tik Kristaus laikus, bet ir daug toliau prieš 
Kristų. Mat, pirma ji laikėsi padavimo keliu. Remdamiesi ta 
rabinų ir talmudistų literatūra, o taip pat ir kitais šaltiniais, 
mes sudarysime sau Mesijo vaizdą, kokį turėjo Kristaus laikais 
farisiejiškai-rabiniška srovė!). 

Rabinų teologija, o paskui ją ir vėlesnioji žydija, nebetei- 
kė didžios svarbos pranašų raštams. Norėdami praktišką žydų 
gyvenimą sustiprinti ir jį nuo stabmeldiškos aplinkos įtakos 
apsaugoti, farisiejai ir Rašto žinovai kas kartą vis labiau ėmė 
kelti toros (įstatymo) laikymo svarbą, nors dėl to pranašų 
skelbtasis mesianiškas turinys turėjo kęsti nuostolį. Buvo 
tiksliai suskaičiuota, kad toros įstatymų Mozės knygose yra 
iš viso 613. Jų įtaka, visas privatinis religinis gyvenimas su- 
siliejo į Įstatymo pagarbą ir meilę, su kuria negali lygintis nė 
malda, nė aukos; toros skaitymas pasidarė viso bendrijos gy- 
venimo ir viešojo tarnavimo Dievui centru. Įstatymų knygos, 
farisiejų manymu, turi visą religiją, tora yra apreiškimas, į 
kurį Dievas įdėjo viską, ką tik Jis gali apreikšti. Pirma negu 
pasaulis buvo sutvertas, jau turėjo buvimą Įstatymas, ir pagal 
jį Dievas jau patį Adomą apipiaustė pirma, negu jam gyvybę 
suteikė, Pranašai gi ir pamokančios šv. Rašto knygos tik vė- 


1) Platesnė literatūra: Klausner, Die messianischen Vorstellungen des 
jūdischen Volkes im Zeitalter der Tannaiten, Berlin, 1904; Robinsohn, Le 
Messianisme dans Ie Talmud et les Midraschim, Paris, 1907; A. Hausrath, 
Neutestamentliche Zeitgeshichte, 3 Bde. Heidelberg, 1868—1873; Lagrange, 
Le Messianisme chez lės Juifs. Šiame Skyriuje mes sekame ypač Felder'iu, 
Jesus Christus, Paderborn, 1923; jo ir rabinų literatūra gausiai cituojama, ir 
dalykas suglaustai atvaizduotas. 

liau ir pripuolamai teatsirado. Bet taip pat Įstatymo knygos 
it tesės amžinai, o visas kitas apreiškimas ateityje nustos jė- 
gos ir pritaikymo. 

"Tas baisus Įstatymo svarbos išpūtimas pakirto visą pra- 
našų laukiamą išganymą. Jei Mozės Įstatymas, žinoma, su 
rabinų aiškinimais, yra aukščiausias dalykas, kurs vienas am- 
žinai tesės, jei jis yra viskas, tai mozaizmas nebėra priemonė 
į mesianiškojo išganymo tikslą, bet jis yra pats išganymas ir 
jo užbaigimas. 

Norėdamas atitaisyti Adomo nupuolimą, Jahve davė Įsta- 
tymą ant Sinajaus kalno ir, reikšdamas Izraelitams meilę, kai- 
po dieviškas sužieduotinis, sužiedavo sau išrinktąją tautą, 0 tą 
sužiedavimą tauta priėmė, prisiimdama Jo duotąjį Įstatymą. 
Taigi žydų tauta buvo išganyta ant Sinajaus kalno. "Tasai 
išganymo darbas turi būti Dievo kelių galas, ir santykiai tarp 
sužieduotinio (Dievo) ir Jo sužieduotinės (Izraelio tautos) turi 
tesėti amžinai. Nors tą Dievo sumanymą žydai sugadino, gar- 
bindami auksinį jautį, vis tik tiek yra tikra, kad visas išga- 
nymo apreiškimas negali eiti toliau to, kas buvo duota ant 
Sinajaus kalno. "Tad viso išganymo istorijos plėtojimosi tikslas 
yra šitoks: Įstatymo laikymu atitaisyti tai, kas buvo prarasta 
jaučio garbinimu. Apie vidujinį nuteisinimą, apie permaldavi- 
mą bei atsilyginimą už nuodėmes, apie išvadavimą iš nuodė- 
mių nebegali tokiu atveju būti nė kalbos. Nuodėmė, atsilygi- 
nimas, išganymas ir nuteisinimas, kaip jį supranta šv. Raštas, 
yra rabinų teologijai nežinomi dalykai. Visa išganymo prie- 
monė ir išganymo darbas yra laikyti Įstatymą. 

Tą išganymo darbą įvykdyti nėra Mesijo dalykas. Nutei- 
sinimą ir teisumą gali ir turi pasiekti pati tauta ir paskiri 
asmenys, griežtai matematiškai, lyg atsilygindami skolą, laiky- 
dami Įstatymo nuostatus. "Turi susidaryti balansas tarp Įsta- 
tymo išpildymų ir jo reikalavimų. Visai teisus yra tas, kurio 
Įstatymo išpildymai atitinka Įstatymo nuostatų bei reikalavi- 
mų sumą; palyginamai teisus yra tas, kurio dienos ir gyvenimo 
balansas turi Įstatymo išpildymų absoliučią daugumą. O kai 
visos tautos balansas atitiks visus Įstatymo reikalavimus, kitaip 
sakant, kai Izraelis bus nusiteisinęs ir pasišventinęs, tada Me- 
sijas pradės savo darbą, tada tik ateis Jis, Izraelio Atpirkėjas. 

Tiesa, prieš Mesijo atėjimą bus didelis susmukimas Įsta- 
tymo laikymo atžvilgiu. Bet tada pasirodys Elijas, kurs įves 
tautoje pagarbą Įstatymui, ir tuo būdu Izraelis bus visiškai 
nuteisintas ir pašventintas Mesijui: tada jau pasirodys Mesijas 
kaipo atlyginimas už ištikimumą Įstatymui, bet ne kaipo ma- 
lonė arba kaipo išganymas. 

Prie išganymo Mesijas tiek tik prisidės, kad Jis savo 
žodžiu ir pavyzdžiu pakels ir įamžins ištikimumą Įstatymui. 

Kaipo tobuliausias Rašto žinovas, Jis 1mokys visą tautą toros 
nuostatų ir net nepakeliamą „jungą“!) ant savęs prisiims. Jis 
bus lyg malūnas apkrautas rabiniškų nuostatų pildymais. 

Taigi išganymo atžvilgiu Mesijas tėra tik didis Rabbi ir 
daugiau niekas. Mesijas, kurs skelbtų dorovę, kurs drįstų 
priekaištus daryti Įstatymui ištikimai tautai, o ypač inteligen- 
tijai, Rašto žinovams ir farisiejams, toks Mesijas, savaime aiš- 
ku, yra netikras. O jei dar Jis duotų suprasti, kad reikalingas 
esąs Izraelio atgimimas, ir net imtų skelbti religiją toliau sie- 
kiančią kaip mozaizmas, tai Jis yra švenčiausiojo dalyko išda- 
vikas ir piktadarys, piktžodžiaująs pačiam Dievui. Net kritika- 
vimas, arba rabiniško brūkšnelio peržengimas, tuo labiau ligonio 
pagydymas arba varpos nuraškymas subatos dieną, bendravimas 
su muitininkais, nemazgojimas rankų, parodytų Jį esant Beel- 
zebubo mokiniu. "Tikruoju Mesiju tik tas tegali būti pripažin- 
tas, kurs, kaip Rašto žinovai ir farisiejai, ir net daugiau už 
juos, kuo ištikimiausiai laiko visus Įstatymo nuostatus ir visus 
aplink jį apipintus papročius bei įvedimus. 

Tad Mesijo uždavinys nėra naują religiją arba išganymą 
atnešti. Jis tik žydijai, kuri pati save išganė, turi suteikti 
atlyginimą, įsteigdamas mesianišką karalystę, arba, tikriau są- 
kant, atnaujindamas Dievo karalystę tokiame pavidale, kokiame, 
rabinų manymu, jau egzistavo ant Sinajaus kalno, kaipo pa- 
saulišką, labai supasaulintą teokratiją. 

Ant Sinajaus kalno kartu su Įstatymu nužengė ant Žemės 
taip pat ir dangaus karalystė. Nuo to laiko politika ir religija 
sudarė vieną dalyką. Pasiduoti kitam valstybės valdovui, negu 
Dievui, reiškia neigti aukščiausią religinę Dievo valdžią. Nuo 
to laiko, kai Dievas apsigyveno savo tautos tarpe, Jis vienas 
tegali būti tautos Karalius ir aukščiausias Valdovas. Aną tat 
dieną, kada visa tauta laikys Įstatymą, pasirodys Mesijas, par- 
blokš Izraelio neprietelius, privers pagonis gerbti torą ir įkurs 
Mesijo viešpatavimą. 

Ta Mesijo karalystė suprantama kaipo Dovido-Saliamono 
karalystės tęsinys. Bet garbingumo, laimės ir blizgėjimo atžvil- 
giu šitoji aną daug prašoks. Jeruzalė, karalystės sostinė, bus 
kartu visų pasaulio miestų metropolija. Jos kilnumas, didumas 
ir blizgėjimas yra negirdėtas. Miesto viduryje Dievas sustatys 
ant kitas kito Karmelio, "Taboro ir Sinajaus kalnus, o ant vir- 
šūnės, iš kurios visas pasaulis matyti, bus šventovė. Iš tenai 
valdys Mesijas Jehovos vardu. Sutrupinta gulės po Jo kojo- 
mis Romos valstybė, kuri atsirado tik dėl Izraelio nuodėmių. 


1) Ne tik Evangelijose (Mat. 23, 4), bet ir talmude rabinų Įstatymo 
aiškinimų pildymas žymimas kaipo „jungas“, kaipo „sunki našta“. Iš tikro, 
jais buvo apipinti net menki gyvenimo mažmožiai ir darbai. O kas jų nelai- 
ko, tas sunkiai nusideda. 

Kitos "stabmeldiškos tautos bus Mesijo ir maldingųjų žydų 
duoklininkės. Nepalestiniškų tautų vienintelis tikslas bus tar- 
nauti žydams Palestinoj. Teikdamas laimę, Mesijas-karalius- 
tesirodys tik Abraomo vaikams ir tik žadėjimų krašte. "Todėl 
ir išblaškytieji po pasaulį žydai, Dievo padedami, susirinks į 
Palestiną. 

Čia Mesijas pilnomis saujomis teiks jiems mesianiškos ka- 
ralystės gėrybių. Visi svajojami pojučių malonumai bus jiems 
suteikti: kiekvienas nepatogumas ir kiekvienas nesveikumas 
bus Mesijo pašalintas. Izraelio vaikai džiaugsis stebėtinu kūno 
grožiu ir gyvybės jėga. Žemės ir medžių vaisingumas bus tie- 
siog pasakiškas. Moterys gimdys kasdien. Vyrai bus dukart 
didesni už Adomą, kurs juk buvo šimto mastų aukščio. Net 
nykštukai sieks iki bažnyčios viršaus. Viena yvynmedžio kekė 
duos ne mažiau trijų dešimtų bačkų vyno. Kviečiai bus taip 
aukšti, kaip palmės medžiai, ir pagal norą bers galutinai mal- 
tus miltus, taip kad nė piauti nebereikės. Ko tik nori, viskas 
yra; pilniausia mesianiška palaima, geriausias pilvaganių kraštas. 

alia to, Mesijas įves visoj žemėj pagarbą torai su rabi- 
nų aiškinimais, nes juk jų laikymas yra paties Dievo viešpa- 
tavimas. Šiuo atžvilgiu farisiejiškas Mesijo paveikslas yra 
kiaurai tikybiškas ir net universalistiškai tikybiškas. O kad ta 
Mesijo karalystė, rabinų manymu, yra Dievo karalystė, tai fa- 
risiejai su dideliu uolumu stengėsi patraukti stabmeldžius lai- 
kyti toros įsakymus (Mat. 23, 15) ir net visą rabinišką jungą 
prisiimti. 

Didžiausia klaida buvo ta, kad toks mesianizmas buvo 
taikomas Dievo karalystei, kuri buvo taip tautiškai ir žemiškai 
suprantama. Visa Dievo karalystė, nežiūrint farisiejų išsisuki- 
nėjimų, buvo sumaterializuotas, supasaulintas, tautiškai žydiš- 
kas Dovido ainio viešpatavimas. Patys farisiejai nešė jungą 
ypatingai tik dėl to, kad tai buvo priemonė tam tautiškam 
tikslui. Mesijas buvo taip karštai laukiamas tik dėl to, kad 
jis įves tą politišką perversmą ir priskubins žydų tautos vieš- 
patavimą. Net pats Jahve atrodo pasiduosiąs kiekvienam žydų 
tautos ir sanchedrino politiškam pageidavimui. Išskyrus tą 
tautišką teokratišką žydų galybę, visos kitos mesianizmo gė- 
rybės tėra pašaliniai dalykai. Dievo karalystės supratimas ir 
Mesijo laukimas buvo visai nusmukęs ant tautiškai žemiško 
grunto. 

Tokį Mesijo supratimą piešia net Saliamono psalmės, ra- 
šytos paskutinėj penkdešimtėj prieš Kristų, — tokį mes jį ran- 
dame ir pačiose Evangelijose, kur tik tas dalykas liečiamas. 
Kur tik Evangelijose pasirodo farisiejai ir Rašto žinovai, ir 
bendrai, kur tik Kristus susiduria su oficialia žydija, ar tai 
būtų provincijoj, ar Jeruzalės mieste, mes tuoj galime paste- 

bėti tą patį supasaulintą jų mesianizmą. Mesijas jų akyse tėra 
tik Žmogus, žmogus savo kilme ir prigimtimi. "Tik Mesijo var- 
"das, vadinas, Jo siuntimo planas turi preegzistenciją. O kitais 
atžvilgiais Jis tėra grynas žmogus. 

Jei lyginsime tas rabiniškas pažiūras su Senojo "Test. pra- 
našų pažiūromis, tuoj pastebėsime labai didelį skirtumą. Prie- 
šais dvasišką, skiriamą visoms tautoms ir visiems laikams, 
Dievo karalystę stovi tautiška, aprėžta, šios žemės, materiališka 
farisiejiško Mesijo-karaliaus galybė. 

Kenčiąs ir mirštąs „Dievo tarnas“ nebeturi nė vietos tokioj 
karalystėj, jis sukelia žydams papiktinimo. Tik retkarčiais koks 
nors rabbi vos išdrįsta Isaijo „Jahvės tarno“ ir išminties knygų 
(2, 12—20) „teisiojo“ kentėjimus taikyti Mesijui. Panašiai ir 
antžemiškas ir anttautiškas Danieliaus „Žmogaus Sūnus“ ne- 
berado vietos farisiejiškame Mesijo supratime. Pasiliko tik 
„Dovido sūnus“, grynai žemiškai ir žydiškai aiškinama didžio 
karaliaus atžala, kuris tautiškai toros galybei turėjo padėti 
įsiviešpatauti pasaulyj. 


3 6. Apokaliptų bei eschatologų mesianizmas 


Apokaliptika!) buvo įsigalėjusi žydų tautoje nuo 160 metų 
prieš Kristų iki 120 metų po Kristaus. Jos pažiūros buvo ver- 
čiau sektantiško pobūdžio, nes ji rėmėsi apokrifiškais raštais, 
ir nesilaikė sinagogos teologijos, kuri sakėsi savo mokslus 
išvedanti iš Senojo "Testamento kanoniškųjų raštų. Ji mažai 
tepalietė liaudies sluoksnius. 

Jos žymesni raštai, liečią mūsų dalyką, yra šie: Henocho 
knyga, kurios pagrindinė dalis yra kilusi iš Machabiejų laikų, 
o jos svarbiausios dalys, būtent, palyginimų kalbos, iš pasta- 
rųjų dešimtmečių prieš Kristų; Jubiliejų knyga, arba „Ma- 
žoji genezė“ — iš Jono Hirkano laikų; Mozės paėmimas į 
dangų, parašytas apie 6 metus po Kristaus; Sibillės orak- 
lis — žydiškos dalys, kilusios prieš Kristų; du raštai rašyti 
po Jeruzalės išgriovimo, būtent Ęzdro apokalipsė, dar 
vadinama „Ęzdro ketvirtoji knyga“, ir Barucho apoka- 
lipsė. 

Apokaliptikos mesianizmas turi daug bendro su rabinų 
mesianizmu. Pradžioj farisiejų ir apokaliptų pažiūros visai mai- 
šosi tarp savęs. Senesnieji apokaliptai vis dar laikėsi bent 
dalimi žemiško, šio gyvenimo Mesijo-karaliaus, kokį ir sinagoga 
skelbė. Tačiau žuvus Machabiejams ir prasidėjus Erodo laiko- 
tarpiui, kas kartą vis labiau nyko viltis susilaukti mesianiškos 


1) Apokaliptika tai užsiėmimas slėpiningais apreiškimais; apokaliptas — 
žmogus, kurs užsiima apokaliptika; apokalipsė — apreiškimas, atidengimas; 
apokaliptiškas — slėpiningas, tamsus, sunkiai suprantamas. 

Dovido karalystės šiame sugedusiame pasaulyje. Praradę viltį, 
uolesnieji stvėrėsi Danieliaus pranašystės apie žmogaus Sūnų, 
kuris, jų vienašališku manymu, tik laikų pabaigoje pasirody- 
siąs kaip antpasauliška galybė ir paimsiąs antpasauliškos Dievo 
karalystės aukščiausią valdžią. 

Tad ir visas mesianizmas buvo nukeltas į antpasauliškas, 
anojo gyvenimo ribas. Atėjus mesianiškam laikui, turėsiąs 
įvykti šio dabartinio pasaulio kosmiškas sugriuvimas, 0 jo 
vietoj bus padarytas naujas pasaulis. Tasai naujasis laikų pa- 
baigos pasaulis būsiąs visai skirtingas nuo dabartinio pa- 
saulio. Dabartinis pasaulis yra patekęs Dievui priešingų galy- 
bių, šėtono ir jo regimų bei neregimų sąjungininkų valdžion; 
būsimasis gi, anojo gyvenimo pasaulis bus vieno Dievo ir Jo 
Mesijo valdžioje. Abu pasauliai bus visiškai atskirti įvyksian- 
čiu dabartinio pasaulio sugriuvimu. | 

Tad ir mesianiškas išganymas visais atžvilgiais ateina tik 
iš dangaus. Žemė, ant kurios jis pasireikš, pirma bus iš dan- 
gaus atnaujinta, arba tiesiog iš dangaus nuleista. Mesianiško 
laiko gėrybės, net grynai pojutiškos gėrybės, yra laikomos 
danguje, iki Mesijas ateis. Ypač pats Mesijas savo kilme, pri- 
gimtimi, gyvenimu ir veikimu yra kiaurai antpasauliška, visai 
ano gyvenimo būtybė. Jis preegzistuoja danguje. Pasibaigus 
šiam žemiškajam pasauliui, Jis nusileis iš dangaus teisti žmo- 
nių likimą ir užimti naujajame pasaulyje mesianiško valdovo 
valdžią. "Tada bus dangaus arba Dievo karalystė. 

Kai kurie apokaliptai mano, kad toji karalystė tesės am- 
žinai, kiti gi skelbia, kad praėjus ilgesniam ar trumpesniam 
laikotarpiui ją pakeis atsikėlimas iš numirusių, paskutinis pa- 
saulio teismas ir amžina būklė danguje arba pragare. Dėl to 
atžvilgio ir mūsų laikų mokslininkai apokaliptiškąjį mesianiz- 
mą vadina eschatologija!). 

Bet tasai vienas eschatologiškasis momentas ir tesudaro 
vienintelį skirtumą tarp rabinų ir apokaliptų mesianizmo. Nors 
veikėjas, veikimo vieta ir aplinka yra skirtinga, tačiau abejais 
atvėjais svarbiausias dalykas yra tautiška Izraelio būklė pa- 
saulyje, piešiama stipriai pojutišku būdu. Apokaliptų manymu, 
Mesijas visų pirma parblokš visus žydų priešus ir nustums 
karalius nuo jų sostų vienu savo burnos kvėpimu ir vienu 
teismišku posakiu. Paskum Jis suteiks maldingiems žydams 
viešpatavimą „ant visos žemės, kuri tik yra po dangumi, ir jie 
valdys visas tautas, ir turės visą žemę“. Visi pagonys kniubs 
prieš juos, reikš jiems pagarbą, maldaus jų malonių ir klau- 
sys kiekvieno jų žodžio. O jie kirs sprandus nusidėjėliams ir 


1) Eschatologija — mokslas apie paskutinius pasaulio ir žmogaus gy- 
venimo dalykus. 

be pasigailėjimo juos žudys. Viešpats atiduos jų priešus į jų 
rankas, ir jų užkrautas jiems jungas bus sunkus jiems nešti. 
„Tada tu, Izraeliau, būsi laimingas ir kilsi ant erelių nugaros 
ir sparnų... Ir išaukštins tave Viešpats, ir tu sklandysi žvaigž- 
dėtose padangėse, ir iš aukšto žiūrėsi žemyn į savo priešus 
žemėje, tu juos pažinsi ir džiaugsies“!). 

Turėdamas tautišką viešpatavimą pasauliui, Izraelis kartu 
skendės pojutiškose Mesijo palaimose. Senoji Jeruzalė, tasai 
kiekvieno izraelito ilgesys, bus sugriauta ir pašalinta, o Mesijas 
atneš naują Jeruzalę, kuri buvo rojuje prieš nupuolimą į nuo- 
dėmę, ir kuri paskum buvo laikoma danguje: dabar ji nusileis 
iš dangaus. "Ta naujoji Jeruzalė blizgėjimo ir grožio atžvilgiu 
daug prašoks senąją. Mesijas surinks jon visus maldingus 
izraelitus. Vėjo vežimų nešami, bus pargabenti „visi, kurie 
buvo nužudyti arba išblaškyti“ (Henoch. 57, 90, 32). Jeruzalėj 
aplink bažnyčią, kurios bokštas į dangų siekia, gėrėsis laimingi 
izraelitai, Mesijo globiami ir laiminami. Visur ramybė ir gėrė- 
jimasis. Sveikata nužengs kartu su rasa ir liga pasitrauks. 
Džiaugsmas viešpataus visoj žemėj. Laukiniai žvėrys ateis ir 
tarnaus žmogui. Gamta turės pasakiško vaisingumo. Ant kiek- 
vieno vynmedžio bus po 1000 šakų, ant kiekvienos šakos po 
1000 kekių, kiekvienoj kekėj po 1000 uogų, ir kiekviena uoga 
duos visą saiką vyno. Žmonės nesens ir nenuobodaus gyveni- 
mu. 1000 metų amžiuje jie tebebus kaip vaikai ir bernaičiai. 
Jie gyvens, kol susilauks 1000 vaikų. Moterys gimdys be 
skausmo. Piovėjai nepails ir statytojai nesilpnės. Visi maldin- 
gieji skęs turtuose. Mesijas teiks jiems kiekvieną pageidauja- 
mą džiaugsmą ir malonumą. 

Iš to matyti, kad visa tai skamba labai rabiniškai. "Tiek 
rabiniškas, tiek ir apokaliptiškas mesianizmas yra siauro, žy- 
diško patriotizmo padaras. Ir ten ir čia Mesijo karalystė arba 
Dievo karalystė iš esmės yra tautiška, pojutiškai garbinga pa- 
sauliška karalystė, kurios viršūnėje viešpatauja Dievas ir Jo 
vietininkas Mesijas. 

Kschatologų-apokaliptų mesianizmas atrodo dar žemesnis 
už liaudyj paplitusį žydišką sinagogos mesianizmą. Nors rabinų 
Mesijas yra tautiškas karalius, vis tik jis, žydų akimis žiūrint, 
turėjo labai apčiuopiamą ideališką pusę. Jis pats savo asmeniš- 
ku šventumu ir teisumu turėjo pasiekti tautos Atpirkėjo rolę, 
nors ir grynai žemiška prasme. O toliau, Jis pats turėjo įvyk- 
dyti politišką perversmą, ir todėl visai pelnytai pasiekti aukš- 
čiausią valdžią Izraelyje. Apokaliptų-eschatologų Mesijas nieko 
panašaus pats nepadaro. Jis nedaro nieko, nemoko nieko, ne- 
atperka nieko, šioj žemėj Jis visai nė neegzistuoja. Jis nusilei- 


1) Mozės paėmimas į dangų 10, 8—10. 

džia kaip Deus ex machina iš dangaus, pliekia nežydus 
ir kartu su žydais gėrisi jų bausmėmis. "Todėl matydami taip 
menką Mesijo rolę kai kurie apokaliptai nė nebekalba apie 
Mesiją, nė nebemini Jo, o visą dalyką vykdo arba nematomos 
galybės, arba pats žydiškosios sandoros Dievas. 

Su Senojo Testamento mesianizmu šis apokaliptų mesia- 
nizmas nebeturi nieko bendro. Jis tebepasiima iš jo tik Danie- 
lio žmogaus Sūnaus kopiją, bet ir ta yra tuščia. Jis nebejun- 
giamas nei su Dovido sūnumi, nei su Jahvės tarnu, nei su 
Kmanuėliu, žodžiu, jis yra atskirtas nuo Senojo "Testamento 
mokslo apie Dievo karalystę. 

*k 
k * 

Šalia tų dviejų rabiniško ir apokaliptiško mesianizmo sro- 
vių, kurios Kristaus laikais buvo įsiviešpatavusios žydų tau- 
toje, randame dar žmonių, kurių Mesijo supratimas buvo daug 
ideališkesnis ir turėjo giliai religišką pobūdį. "Tą mes galime 
stebėti pačiose Evangelijose. Buvo tikrai maldingų žydų, kurių 
mesianiškos pažiūros rėmėsi pranašų pranašystėmis ir todėl sa- 
vo paprastumu ir nuoširdžiu atsidavimu Dievui jos buvo ne- 
palyginamai pranašesnės už žydiškąjį rabinų mesianizmą. 

Tokius kilnesnių žmonių ratelius mes aptinkame pačioj 
Luko Evangelijos pradžioj. Jono Krikštytojo tėvas, Zacharijas, 
reiškia savo kilnų Mesijo supratimą savo himne „Benedictus“ 
(Luk. 1, 68—79). Jo akyse mesianiška Dovido karalystė turi 
dvasiško pobūdžio išvaizdą. Šventumas, teisumas, išganymo 
pažinimas ir Izraelio tautos atpirkimas yra esminiai mesianizmo 
momentai. Mesijas bus išganymas, šviesa ir ramybė ne tik Žy- 
dams, bet ir pagonių tautoms, kurios glūdi tamsybėse ir mir- 
ties ūksmėje. Mesianiškas supratimas kilnus, bet kartu ir žy- 
diškas. 

Senelis Simeonas, „teisus ir dievobaimingas, laukiąs' Izrae- 
lio paguodos. Jam buvo šventosios Dvasios apreikšta, kad 
jis neišvysiąs mirties, kol pirma nebus pamatęs Viešpaties Pa- 
teptojo" (Luk. 2, 25). Paėmęs Vaikelį Jėzų ant savo rankų, jis 
skelbia, kad Mesijas yra šviesa, kuri izraelitams ir pagonių 
tautoms suteiks religinį apreiškimą. Šalia garbingos mesianiš- 
kos karalystės Simeonas pramato Mesijo-Jėzaus persekiojimus 
ir kančią, ir jis sako Marijai: „Štai šitas pastatytas puolimui 
ir atsikėlimui daugelio Izraelyje ir kaipo ženklas, kuriam bus 
prieštaraujama. Ir tavo pačios sielą pervers kalavijas“ (Luk. 
2, 34—35). 

Taigi buvo Kristaus laikais Izraelio tautoje dvasiškų 0a- 
zių, kurias gaivino pranašų mesianizmas. Galima sakyti, kad 
tokių oazių buvo daugiau, negu pirmam žvilgsniui pasirodo. 
Mintyje visų tų, kurie buvo doroviškai ir tikybiškai labiau 

pakilę, toks Mesijas, kurs buvo politiškas, kariaująs karalius, 
turėjo pasitraukti iš priešakio, ir jo vietą užimti Mesijas-Pra- 
našas. Jų buvo laukiama, kad Mesijas priartins Dievą, kad Jis 
kaip nors įvykdys teisybę, kad Jis išvaduos iš varginančios 
vidujinės naštos. "Todėl net Joną Krikštytoją, kurs juk turėjo 
taip kieto gyvenimo išvaizdą ir skelbė atgailą, daugelis ėmė 
įtarinėti, ar tik jis nesąs Mesijas. Tokie ir į Jėzų-Mesiją leng- 
viau tikėjo. Tačiau ir jie laukė, kad Kristus „įkurs karalystę". 
O kai Kristus neprisiėmė žemiškos Mesijo karalystės, tada jie 
atkrito nuo Jo, ir "Tą, kuris drįso sakyti: „Mano karalystė, ne 
iš šio pasaulio“, jie visiškai atmetė. 


|| Skyrius 


Kristus Mesijas 


1 5. Kristus skelbia save Mesiju 


Kai kurie liberalai protestantai ir racionalistai, kaip Wel- 
hausen, Schmidt, Wrede ir kiti, tvirtina, kad Kristus neskelbęs 
save Mesijų; tik Jo mokiniai, kurie tikėjo Jį esant Mesiju, ypač 
po Jo mirties, manydami, kad Jis kėlėsi iš numirusių, priskyrė 
Jam mesianizmą. 

"Tačiau racionalistų dauguma, kaip Harnack, O. Holtzmann 
ir kiti, pripažįsta, kad Jėzus skelbęs save Mesiju. Tiktai kai 
kurie, kaip J. Weiss ir Loisy, sako, kad Kristus ne visados 
turėjęs savo mesianizmo sąmonę; viešai skelbdamas, Jis ne tuo 
tikslu kalbėjęs, kad mokytų save esant Mesiju, ir ne tam tiks- 
lui Jis stebuklus daręs; tik savo gyvenimo gale Jis ėmęs mo- 
kyti, kad Jis esąs Mesijas, arba tikriau, Jis būsiąs mesianiškas 
Karalius dangaus karalystėje, kuri netrukus ateisianti kartu su 
pasaulio pabaiga. 

Protestantų liberalizmas piešia maždaug šitokį Kristaus 
paveikslą: Jėzus iš Nazareto pradžioje pasirodė Žmonių tarpe 
grynu žmogumi. Jis nieku daugiau ir nebuvo, ir kuo nors 
daugiau nė būti nenorėjo. Nė pėdsako nėra, kad Jis būtų no- 
rėjęs būti laikomas laukiamuoju žydų tautoje Mesiju. "Tačiau 
jau labai anksti Jis jautė save „Dievo Sūnumi“, t. y, Dievo 
privilegijuotu ir apdovanotu žmonių vaiku. Vedamas tokios 
sąmonės, ar tai tikrenybės ar autosugestijos keliu, palengva Jis 
įgavo įsitikinimą, kad Jis turįs mesianišką pasiuntinybę ir ory- 
bę. Tik Jis vis dar nedrįso viešai Mesiju rodytis ir tokiu save 
skelbti. Tiktai gyvenimo gale, ypač savo teisėjų akyse, Jis 
energingai paskelbė save Mesiju-Karaliumi ir ėjo mirti su 
tuo įsitikinimu, kad Jis vėl ateis savo mesianišką karalystę 
įkurti. 

Jo žodžio ir Jo asmens galybės paveikti, Jo mokiniai ir 
pirmojo šimtmečio tikintieji ėmė idealizuoti Jėzaus paveikslą. 
Jie ėmė tvirtinti, kad Jėzus veiks kaipo Mesijas ne tik tada, 
kai Jis iš naujo sugrįš, bet Jis jau veikęs kaipo Mesijas savo 

žemiškajame, istoriškajame gyvenime. Ir ne tik Jo gyvenimas, 
bet ir Jo mirtis buvusi mesianiškas darbas. Jis miręs, kad 
atpirktų pasaulį iš nuodėmės ir iš dvasiškos vergijos. "Tasai 
Atpirkėjas pagaliau jau turėjęs preegzistenciją pas Dievą ir 
po atsikėlimo iš mirties sugrįžęs pas savo "Tėvą. 

Nuo tokio manymo bebuvo tik žingsnis iki visiško Jėzaus 
dievinimo. Ir tas žingsnis buvo padarytas be svyravimo. Kris- 
taus žodžius, kad Jis esąs Dievo Sūnus, imta aiškinti fiziška ir 
metafiziška prasme, ir tuo būdu Jis virto tikru esminiu Dievo 
Sūnumi. 

Sinoptikų Evangelijos dar nedaug teturinčios bruožų, ku- 
riais perdirbamas istoriškasis Kristaus paveikslas. Tačiau tok- 
sai perdirbimas didžios pažangos padaręs pirmykštės bendrijos 
tikėjime. Povilas gi pasirūpinęs, kad taip sustatyta teologija 
ir kristologija būtų praktiškai ir teoretiškai tvirta. Atėjo ant- 
roji ir trečioji krikščionybės karta. Jos tikėjimas, veikiamas 
laisvos fantazijos, kūrė ir puošė Kristų ir tęsė perdirbimą to- 
liau, taip kad kristologiškoji dogma Jono raštuose jau yra 
visiškai išdirbta ir pabaigta. — "Toks yra pas protestantus libe- 
ralus keliais sakiniais nupieštas Kristaus paveikslas. 

Tačiau toks paveikslas yra per toli nuo tikrovės. Arba 
tikėjimo Kristus yra tas pats, kaip ir istoriškasis Kristus, arba 
Jis yra prasimanyta šmėkla. Arba Jėzus-Mesijas ir Jėzus-Dievo 
Sūnus yra tikras istoriškas faktas, arba Jis nebegali būti mūsų 
tikėjimo dalyku. Nes tikėjimas sako, kad jo duodamasis Kris- 
taus paveikslas yra tikrai istoriškas. "Tą Kristaus paveikslo 
istoriškumą mes ir norime tirti. 

Nustatę faktą, kad Jėzus skelbė save Mesiju, toliau žiū- 
rėsime, kaip Jis savo mesianizmą suprato, ir kur Jo me- 
sianiškosios sąmonės kilmė. "Taigi visų pirma svarstysime 
patį faktą. 

Kaip daugeliu kitų klausimų, taip ir šiuo klausimu mes 
drąsiai galime remtis Evangelijų ir kitų pirmykščių krikščio- 
niškų dokumentų liudijimu, — nes Evangelijos yra pilnai tikė- 
tini istoriški dokumentai, — ar jos liudija Kristų esant Mesi- 
jų; ir tai vistiek, ar liečiantieji dalyką pasakymai eina iš pa- 
ties Kristaus, ar iš Jo mokinių, nes ir mokinių liudijimas yra 
istoriškai tikras ir pasitikėtinas. "Tačiau priešai nuolat uodžia, 
kad mokinių pažiūroms padaręs įtakos vėlesnis bendrijos tikė- 
jimas, ir todėl jie tenorį remtis vien paties Kristaus liudi- 
jimu. Į tą priešų nuotaiką mes be keblumo galime atsižvelgti. 
Ką Kristus apie save manė ir apie save kalbėjo, tai šiaip 
ar taip yra sprendžiamas dalykas Kristaus mesianizmo ir die- 
vybės klausimui išspręsti. "Taigi ir mes laikysimės pirmiausia 
paties Kristaus sąmonės apie save ir Jo paties liudijimų, pa- 

reikštų kritiškai patikrintais išsireiškimais, kuriuos pats Jėzus 
apie savo mesianizmą ir dievybę yra pasakęs. Apaštalai ir kiti 
mokiniai bus prileisti liudyti tiek, kiek jų pažiūros remiasi 
paties Kristaus liudijimu. 


Mesianizmo skelbimo pradžia 


Viešojo Kristaus gyvenimo pačioj pradžioj mesianizmo 
skelbėju yra Jonas Krikštytojas. Visu savo elgesiu ir pamoks- 
lais jis skelbia, kad Mesijo karalystė yra visai arti. „Darykite 
atgailą, nes dangaus karalystė yra arti“ (Mat. 3, 2). Dangaus 
karalyste suprantama Mesijo karalystė (plg. aukščiau 13 p.). 
"Tos karalystės įkūrėjas, arba Mesijas, jau yra žmonių tarpe: 
„tarp jūsų stovi tas, kurio jūs nepažįstate“ (Jo. 1, 26). 

Kai kas ėmė manyti, kad tuo Mesiju gal yra pats Jonas 
Krikštytojas (Luk. 3, 15). Oficialiai paklaustas žydų valdžios 
atstovų, kas jis yra, Jonas kategoriškai atsako: „aš neesu Kris- 
tus“, Mesijas (Jo. 1, 20). Jis prisipažįsta, kad jis tik esąs atei- 
nančio didžio karaliaus šauklys, kelio rengėjas Mesijui, tam, 
kurs krikštys šventąja Dvasia (Mork. 1, 8); jis nesąs vertas 
atrišti Jam Jo kurpių dirželio (Mork. 1, 7). 

Paties Mesijo atėjimą Jonas vaizduoja kaipo teismą, ku- 
riam reikia rengtis darant atgailą. „Kirvis jau pridėtas prie 
medžio šaknies. Kiekvienas medis, kurs neduoda gero vai- 
siaus, bus iškirstas ir įmestas į ugnį“ (Mat. 3, 10). Galingasis 
Mesijas ateis kaip piovėjas, kurs laiko vėtyklę savo rankoje, 
renka kviečius į savo kluoną, 0 pelus degina neužgesoma 
ugnimi (Luk. 3, 17). 

Bet pagaliau kas tasai Mesijas yra? Asmeniškai dar nepa- 
žįsta Mesijo nė pats Jonas; jis laukia ženklo, kuriuo jis Jį 
pažins (Jo. 1, 33). Ir štai, Viešpaties krikštui įvykus, atsidaro 
dangus, šventoji Dvasia nužengia ant Kristaus karvelio pavi- 
dale ir iš dangaus pasigirsta dangiškojo "Tėvo balsas: „Tu 
mano mylimasai Sūnus, Tavyje aš turiu sau pamėgimo" (Mork. 
1, 2). Tai buvo Jonui Krikštytojui ženklas: jis matė šv. Dva- 
sią nužengiant ant Kristaus (Jo. 1, 32), — taigi Jėzus yra tas, 
kurs krikštys šventąja Dvasia, kurs yra Dievo Sūnus (Jo. 1, 
33—34). Sulyginus dangiškojo "Tėvo žodžius su gretimomis 
kitų Evangelistų vietomis (Mat. 3, 17; Luk. 3, 22), pastebima, 
kad tie žodžiai buvo daugelio girdimi, tik ne visi suprato visą 
pilną jų reikšmę (Plg. Jo. 12, 28—31). Jėzus skelbiamas Dievo 
Sūnumi. Kaip mes vėliau matysime, tas pavadinimas „Dievo 
Sūnus“, taikomas Kristui, reiškia bent Mesiją, jei ne daugiau. 
Nėra abejojimo, kad pats Kristus visame tame įvykyje matė 
mesianišką šv. Dvasios pašventinimą, pripažinimą Mesiju iš 
dangiškojo Tėvo pusės (Luk. 4, 18—21 plg. Is. 61, 1 s.; Mat. 

12, 18s. plg. Is. 42, 1—4; Apd. 10, 38). Tačiau tas įvykis ne- 
reiškė, kad Jėzus tik dabar būtų padarytas Mesiju. Jis buvo 
gimęs Mesiju.  Nužengusi į Jo sielą šv. Dvasia pašventino Jį 
mesianiškajam uždaviniui, o dangiškojo Tėvo balsas, skelbda- 
mas Jį savo mylimuoju Sūnumi, oficialiai skelbia, kad Jis yra 
Viešpaties Išrinktasis, Pateptasis, Mesijas, ir kad dabar atėjo 
Jam laikas pradėti veikti kaipo Mesijui. 

Po krikšto įvykių Jėzus buvo Dvasios nuvestas į tyrus, 
kur Jis savo malda ir pasninku turėjo padaryti artimesnį pasi- 
rengimą savo mesianiškajam darbui. Piktoji dvasia spėja, kad 
Jėzus yra Mesijas, Dievo Sūnus. Velnias yra „stiprusis“ pasau- 
lio valdovas (Luk. 11, 21-—22); bet dabar jis jaučia, kad gal 
jau artinasi „stipresnis“ už jį, kurs jį nugalės ir atims jo už- 
grobtus daiktus. "Tad jam tenka daryti pastangas pakreipti Jo 
mesianizmą į kūniškas vėžes ir tuo būdu sugriauti Jo darbą. 
„Jei Tu Dievo Sūnus (reiškia, bent Mesijas), tai parodyk save 
darbais. Apie Mesiją skelbiama, kad Jis darys stebuklus, taigi 
naudokis ta galia, daryk stebuklus, nusileisk iš aukšto į minių 
tarpą.“ Mat, buvo ypač apokaliptų skelbiama, kad Mesijas 
staiga ir netikėtai nusileis iš dangaus ir įkurs žydams tautišką 
karalystę; todėl žydai vėliau iš paties Kristaus nuolat reikalaus 
„ženklo iš dangaus“, kaipo savo mesianizmo žymės. Piktoji 
dvasia savo gundymą tęsia toliau: „Mesijas yra laukiamas kaipo 
karalius, kaipo šėtono pasauliškos galybės sunaikintojas ir 
visuotinės Dievo karalystės įkūrėjas, — tad imk iš mano ran- 
kos pasaulio karalystes“. Tokia maždaug yra gundytojo kerė- 
jimų prasmė. Jėzus griežtai atremia tuos piktojo viliojimus, bet 
pavadinimą „Dievo Sūnus“ Jis, tylėdamas, prisiima. Čia jau 
mes turime paties Išganytojo prisipažinimą Jo mesianizmo da- 
lyke. "Tas prisipažinimas, tiesa, nėra dar Jo paties žodžiais 
pareikštas, bet jis yra aiškus. Ir pastebėtina, kad tasai Jėzaus 
mesianizmas ne dabar tų pagundų metu atsirado.  Pagundų 
metu Jėzus regimai jau turi aiškią ir ramią savo mesianiz- 
mo ir jo būdo sąmonę: Jis yra Mesijas, tik ne tautiška žydų 
prasme. 

Racionalistams nepatinka, kad krikšto ir gundymo įvy- 
kiuose pasireiškia antgamtiškoji arba stebuklingoji pusė. Jie 
neigia viską, kas gali būti antgamtiška ir stebuklinga. "Todėl 
kai kurie jų sako, kad tų antgamtiškų įvykių, šv. Dvasios nu- 
žengimo ir balso iš dangaus, tikrumoje nebuvę, — tai tebuvęs 
tik Kristaus regėjimas dvasios pagavime. "Tačiau tas klausimas, 
ar tai tebuvo tik regėjimas, ar pojučių pastebimi įvykiai, mūsų 
dalyko nė kiek nepaliečia. Vistiek, tiek krikšto įvykiuose, tiek 
gundymuose, Kristus pasirodo esąs Mesijas ir turįs to savo 
mesianizmo nedrumsčiamą sąmonę. Prie tų dalykų mes dar 
grįšime vėliau, 


Kristus plėtoja savo mesianizmo skelbimą 


Pradžioje Jėzus beveik tyli apie savo asmenį. Panašiai 
kaip Jonas Krikštytojas, Jis ima skelbti dangaus karalystę: 
„darykite atgailą, nes dangaus karalystė arti“ (Mat. 4, 17). 
Skebia Jis tą gerą naujieną Galiliejos sinagogose ir miesteliuose 
(Mat. 4, 23). Bet kas tos mesianiškos karalystės įkūrėjas yra, 
to Jis viešai nesako. Pačios aplinkybės, karalystės skelbimo 
būdas, Jo paties asmens galybė ir visoki įvykiai turi palengva 
duoti suprasti, kad tuo mesianiškos karalystės Įkūrėju, tuo 
Mesiju yra Jis pats. 

Pirmame savo viešojo veikimo laikotarpyj Kristus ne 
kartą tiesiog draudžia skleisti žinią, kad Jis Mesijas. Piktosios 
dvasios apsėstųjų lūpomis ima skelbti Jį esant Mesiją, nes „jie 
(velniai) pažino Jį“, kad Jis yra „Mesijas“, „Dievo Šventasis“, 
„Dievo Sūnus“, „aukščiausiojo Dievo Sūnus“, atėjęs juos „kan- 
kinti“ ir „naikinti“ (Mork. 1, 34; Luk. 4, 41; Mork. 1, 24; 3, 
12; 5, 7; Mat. 8, 29; Luk. 8, 23). Jėzus nepaneigia tų Jam 
taikomų mesianiškų pavadinimų, bet Jis draudžia piktosioms 
dvasioms Jo mesianizmą viešai skelbti. 

Veltui racionalistai abejotų, ar piktųjų dvasių taikomi Jė- 
zui mesianiški pavadinimai ir Jo draudimas skelbti Jį Mesiju 
yra autentiški. Jei tie dalykai būtų prasimanyti vėlesnio krikš- 
čionių tikėjimo ir paskum įterpti į Evangelijas, tai jie visai 
kitaip atrodytų: piktosios dvasios vadintų Jį tiesiog Mesiju, 
o ne kitais lygiareikšmiais vardais, ir Jėzus nedraustų garsin- 
ti Jį Mesiju, nes krikščioniškajam tikėjimui nebuvo reikalo 
niekuo varžytis, — atvirkščiai, jis būtų iš karto nuidealizavęs 
Kristų puikiausiais Mesijo bruožais. 

I tą Viešpaties draudimą skaudžiai suklumpa moderniš- 
koji liberalų kritika. "Toks Wellhausen ir Wrede nori tame 
matyti, kad Jėzus niekados nesijautęs Mesiju, o kiti liberalų 
mokyklos pasekėjai tvirtina, kad bent savo viešojo veikimo 
pradžioje Jis dar netikėjęs savo mesianizmu. 

Tačiau Jėzus ne tik savo mesianizmą draudė viešai skelbti, 
bet ir savo stebuklus, kurių tikrumu Jis neabejojo. Pagydęs, 
sakysime, raupsuotąjį ir du akluosius, Dekapolio kurtinį-nebylį, 
Betsaidos akląjį, prikėlęs iš mirties Jairo dukterį (Mork. 1, 44; 
Mat. 9, 30; Mork. 7, 33, 36; 8, 22, 26; 5, 37, 43), Jis pridėda 
draudimą niekam tų stebuklų neskelbti. Jis tai daro, be abejo, 
ne dėl to, kad Jis būtų abejojęs tų stebuklų tikrumu. Panašiai ir 
drausdamas skelbti savo mesianizmą, Jis tai daro ne dėl to, kad 
Jo vadinimas Mesiju būtų be pagrindo, bet visai kitais sume- 
timais. Priešingai, — Evangelistai aiškiai pabrėžia: „Jis nedavė 
jiems kalbėti, nes jie žinojo Jį esant Mesiją“ (Luk. 4, 41); ir todėl 
„Jis smarkiai jas draudė, kad Jo neapreikštų“ (Mork. 3, 12 ir k.). 

Tikrumoje kokiais sumetimais Kristus skelbimą draudė? 
Dėl to kad Jis buvo tikras Mesijas. Skelbdamas savo mesia- 
nizmą, Jis turėjo atsižvelgti į aplinkybes, jei Jis norėjo eiti 
tikrojo mesianizmo keliu. O aplinkybės buvo nelengvos. Žydų 
tauta su didžiausiu įtempimu laukė tautiško Mesijo, kurs 
išvaduos Izraelį iš Romėnų jungo. Reikėjo tiktai vienos ki- 
birkšties, kuri galėjo uždegti visą kraštą politiškų sumišimų 
gaisru. Mums yra žinoma, kokie politiški neramumai kildavo 
po Kristaus iki 70 metų karo, kai krašte pasirodydavo koks 
nors netikras mesijas. Minios nuotaika po pirmojo duonos 
padauginimo užtenkamai rodo, prie kokių ekscesų galėjo ją 
vesti jos chimeriškos idėjos apie tautišką karalių-Mesiją ar 
apie tautiškai suprantamą Dievo karalystę. „Tie žmonės, pa- 
matę, kad Jėzus buvo padaręs stebuklą, sakė: Jis tikrai tas 
pranašas, kurs turi ateiti į pasaulį“ (Jo. 6, 14), ir jau rengėsi 
paimti Jėzų, varu nusivesti į Jeruzalę, ir ten paskelbti Jį 
karaliumi Romėnų valdžios akyse. Panaši minios nuotaika ga- 
lima pastebėti ir kitur. Po Kristaus mirties ne vienas jantėsi 
apviltas: „Mes tikėjomės, kad Jis atpirksiąs Izraelį“ (Luk. 24, 
21), kalbėjo keleiviai į Emaus. Ir net tą patį rytą, kada Kris- 
tus turėjo žengti į dangų, vis dar Apaštalai Jo klausė: „Vieš- 
patie, ar šiuo laiku Tu sugrąžinsi karalystę Izraeliui?“ (Apd. 
1, 6). "Turint prieš save tokią liaudies ir Apaštalų nuotai- 
ką, aiškiai ir iš karto pasiskelbti Mesiju buvo neatsargų ir 
pavojinga. 

Šalia nepalankios proto nuotaikos dar buvo pikta širdies 
nuotaika. Ir į tą reikėjo atsižvelgti. Ateidami klausyti Viešpa- 
ties žodžių, ne visi atsinešdavo tą atvirą ir neklastingą sielą, 
kuri myli tiesą ir jos ieško; ne visi žiūrėjo į Jo stebuklus laisva 
dvasia ir širdim, kuri neturi iš anksto priešingų akivyzdumui 
nusistatymų. Chorozainas, Betsaida, Kafarnaumas, ir net Naza- 
retas, netiki Jo žodžiams ir priešinasi Jo stebuklams. Farisiejai 
nuolat Jį seka, tykodami kritikuoti kiekvieną Jo žodį ir šmeižti 
kiekvieną Jo darbą, net Jo stebuklų galią priskirti susitarimui 
su Beelzebubu. Esant tokiai širdies ir valios nuotaikai, teko 
laikytis atsargumo mokant, teko mokyti palengva, rūpestingai 
paruošiant dirvą. Prieš rodant šviesą, reikėjo atidaryti akis, 
prieš mokant, reikėjo atversti. Tą mintį Evangelistai aiškiai 
pabrėžia karalystės palyginimų proga (plg. Mat. 13, 13) ir kitur. 
I tą dalyką nuolat reikia kreipti dėmesio, tyrinėjant Evangelijas. 
Pamiršus tą dalyką, ieškoma Evangelijose Kristaus pareiškimų, 
kurie būtų žėrinčiai aiškūs; jie, gal būt, būtų mums brangūs ir 
naudingi, bet Kristaus klausytojams jie būtų buvę tik mįslė 
ir nupuolimo proga. O Kristus juk nenorėjo nulaužti palaužtos 
nendrės ir nenorėjo užgesyti dar smilkstančio lino. Jis norėjo 
gydyti, kas buvo galima gydyti. 

Pagaliau, mesianizmas, taip kilnus tikėjimui, taip neįprastas 
žmogaus puikybei, tėra prieinamas „mažutėliams“; „išmintin- 
guosius“ ir „gudriuosius“ jis apakina (plg. Mat. 11, 25). Evan- 
gelija visados yra ta pati ir žmogaus prigimtis nepasikeitė. Jei 
ta prigimtis artinasi prie jos su išdidumu ir puikybe, kuri nai- 
kina tiesos meilę, tada ji joj apanka. Evangelija patenka į širdį 
ir apšviečia protą tik esant mažutėlio nuotaikai. Tad ir Kris- 
tus pradeda visų pirma skelbti dorovę. Jis pradžioj tiesiogi- 
niai dėsto ne kilnias tikėjimo tiesas, ne krikščionybės dogmų 
paslaptis, ne savo mesianizmą ir dievybę. Jis skelbia krikščio- 
niškojo gyvenimo idealą: dangiškojo Tėvo meilę, artimo meilę, 
nuolankumą, neturto dvasią, romumą, nuoskaudų atleidimą, 
vidaus religiją, kuri meldžiasi ir veikia slaptoje; toliau Jis ska- 
tina savo mokinius įvesti tą visą pratybon, kad nebūtų statoma 
ant smėlio ir visas pastatas nesugriūtų. Žodžiu, reikia daryti 
teisybę, kad būtų galima prie šviesos prieiti. Toks yra Kris- 
taus pedagogikos pirmiausias pagrindas. Kurie randa, kad 
Evangelija esanti neaiški, ir nepajėgia pastebėti mesianiškų-die- 
viškų Viešpaties bruožų, tie turi pirma skaityti pamokslą ant 
kalno: persiėmus jo dvasia ir gyvenimu, palengva viskas jiems 
paaiškės. Paaiškės ir Kristaus apreiškiamų tiesų skelbimo bū- 
das bei ėkonomija!). 

Kaip Kristus atsižvelgdavo į savo klausytojų proto ir 
širdies nusiteikimą, pasako mums kad ir Gerazos įvykis. Gera- 
zos žemė buvo Dekapolyj, prie Genezareto ežero rytų kranto, — 
taigi ne didžiojoj Palestinoj. "Ten, be abejo, mažiau tebuvo jau- 
čiama farisiejų įtaka, ten taip pat mažiau tebuvo pavojaus su- 
kelti nesveiką mesianizmo užsidegimą. "Tam kraštui ir Kris- 
taus geradaringumo mažiau teko. Kristus pasigaili neturtingų 
gyventojų išgąsčio, Jis jiems daro malonę, kurios dar niekam 
nebuvo daręs: Jis ne tik neįsako tylėti pagydytajam nuo apsė- 
dimo, bet Jis tiesiog pasiunčia jį skelbti visur stebuklą, kurs 
jam buvo padarytas, ir visas Dekapolis ėmė stebėtis tuo Jėzaus 
padarytuoju stebuklu (Mork. 5, 19, 20; Luk. 8, 39). 

Taigi Viešpaties atsargumas, atsižvelgimas į klausytojų 
dvasios ir širdies nuotaiką, reikalas auklėti ir parengti klau- 
sytojus svarbesnioms tiesoms, kurias jie be tokio parengimo 
būtų arba visai nesupratę, arba dar pragaištingai supratę, rei- 
kalas pakeisti klausytojuose klaidingą Mesijo supratimą, už- 
tenkamai aiškina, dėl ko Kristus savo mesianizmą pradžioje 
skelbia ne tiek tiesioginiu, kiek netiesioginiu būdu. Iš Jo elge- 
sio, stebuklų, dorovės mokslo, iš Jo asmens kiluumo klausy- 
tojai pamažu patys turėjo pakilti mintimi, kad tas asmuo, kurs 
taip gyvena, kalba ir veikia, turi būti Mesijas. Nenorėdami 


1) Pig, Lebreton, Trinitė, I, 272. 

atsižvelgti į tuos dalykus, priešai, aptikę Kristaus draudimą 
skelbti Jį esant Mesiju, nelemtai išveda, esą Kristus pradžioje 
nesijautęs ir nenorėjęs būti Mesiju. 

Norėdamas parengti sielas, Jėzus imasi auklėjimo darbo. 
Pirma Jis nori atversti („Darykite atgailą...“ Mork. 1, 15), pas- 
kui mokyti. Pirma Jis atidaro širdis tiesai ir palenkia jas ją 
pajusti ir mylėti. "Tačiau Jis savo mokymo būdu, savo darbais 
ir asmenybe tuoj iš karto atkreipia į save visų dėmesį. Jis 
kalba, o minios stebisi Jo autoritetu: „nes Jis juos mokė kaip 
tas, kurs turi valdžios, ir ne kaip Rašto žinovai“ (Mork. 1, 
22). Jo žodžiai, liesdami sielas, žadino jas ir lenkė pažinti patį 
Mokytoją. "Taip pat ir Jo stebuklai nemažai prisideda, kad Jo 
asmuo kyla žmonių akyse. Jis duoda įsakymus gaivalams 
(Mork. 4, 35—40 ir k.), išvaro piktąsias dvasias (Mork. 1, 
23—26 ir k.), gydo ligonius (Mork. 1, 29 ir k.), prikelia nu- 
mirėlius (Mork. 5, 21 s.); kur Jis eina atnešami pas Jį ligoniai 
ir stengiamasi bent Jo rūbo krašto prisiliesti, nes iš Jo eina 
jėga, gydanti tuos, kurie prie Jo prisiartina (Mork. 1, 32 ir k.). 
Minia stebisi ir klausia: „Kas tai yra? Koks tai naujas moks- 
las? nes Jis su valdžia duoda paliepimų net nešvarioms dva- 
sioms ir jos Jo klauso“ (Mork. 1, 27). „Niekuomet mes neesame 
matę nieko panašaus" (Mork. 2, 12). „Kas gi Jisai yra, kad 
vėjas ir jūra Jo klauso?“ (Mork. 4, 40). „Didis pranašas kilo 
mūsų tarpe, ir Dievas aplankė savo tautą“ (Luk. 7, 16). 

"Tačiau tą netiesioginį savęs apreiškimą pirmaisiais dvejais 
veikimo metais, pasitaikius progai, Jėzus papildo vis naujais 
darbais ir pareiškimais, kurie gana aiškiai skelbia, kad Jis 
pats yra pranašų skelbtasis Mesijas ir Jo skelbiamos Dievo 
karalystės Įkūrėjas. Jis skelbia save Dievo Įgaliotiniu, kurio 
visi turi klausyti: nes Jis yra Dievo „siųstas“ (Luk. 4, 43; 
Jo. 5, 24, 36 ir k.), „Viešpaties Dvasios pateptas ir siųstas“ 
(Luk. 4, 18, 21; Jo. 6, 58) su gauta iš Tėvo pilna valdžia 
(Mat. 11, 27; Jo. 5, 30—38), siųstas „šaukti į atgailą nusidėjė- 
lių“ (Luk. 5, 32); Jis yra „atėjęs“ skelbti visiems išganymą 
(Mork. 1, 38; Mat. 9, 35—38; Luk. 19, 10 ir k.). Jis yra Die- 
vo siųstas pranašas (Luk. 13, 35), ir daugiau kaip pranašas — 
didesnis už pranašą Joną ir Saliamoną (Mat. 12, 41), didesnis 
už Mozę ir Eliją, Jo garbės liudininkus (Mat. 17, 3), didesnis 
už Senojo "Testamento Dievo siųstuosius. Mokiniai Jame mato 
tą, kurį karaliai ir pranašai veltui matyti troško (Luk. 10, 24), 
Todėl Jis kalba Dievo vardu (Jo. 5, 43; 7, 16). Bet kad Jis 
turi iš Dievo pilną valdžią (Mat. 11, 27; plg. 28, 18), tai Jis 
kalba ir savo vardu, „kaip tas, kurs turi valdžios“ (Mat. 7, 29), 
savo autoritetu („Aš gi jums sakau...“ Mat. 5, 22, 28, 34, 39, 44). 
Jis skelbia mesianiškos karalystės įstatymus (Mat. 5, 17..), 
kreipiasi į žmonių sąžines, jas įpareigoja ir joms kalba kaip 

Viešpats. Kad Jis yra su pilna valdžia Dievo siųstas, tai kas 
Jo neklauso, tas neklauso paties Dievo, o kas Jo klauso, tas 
klauso paties Dievo (Luk. 10, 16; Mat. 10, 40; Jo. 12, 44—49; 
13, 20 ir k). "Tad visi turi Jo mokslo klausyti, nes, kas Jo 
neklauso, tas yra Žuvęs (Mat. 7, 22—23; 7, 24—27; 10, 533 ir k.), 
ir „bus lengviau teismo dieną "Tyrui ir Sidonui“ (Mat. 11, 22), 
ir „Sodomiečių žemei“ (Mat. 11, 24), nekaip tiems, kurie Jo 
žodžių nepriima (Mat. 10, 14—15), — vėliau Jis skelbs, kad 
visoms tautoms, visiems žmonėms nėra kitos išeities, kaip 
arba priimti Jo mokslą ir pagal jį gyventi, arba amžinai žūti 
(Mat. 28, 20, Mork. 16, 16; Jo. 3, 18 ir k). Kad Jis yra Dievo 
įgaliotas Mokytojas, tai ir geros valios klausytojai suprato (Jo. 3, 
2). Tokie dalykai turėjo daryti klausytojams galingo įspūdžio. 

Atsižvelgiant į tai, kad klaidingas Mesijo supratimas buvo 
plačiai įsigalėjęs, mums labiau suprantamas ir Viešpaties elge- 
sys Mesijo pavadinimų dalyke. Mesianiškų pavadinimų buvo 
daug. Liaudyje buvo paplitę ypač šitie: Mesijas (— Kristus), 
Dovido Sūnus, Izraelio Karalius ir kiti. Tačiau tokie pavadi- 
nimai buvo pavojingi. Jei staiga būtų pasklidęs minioje gandas, 
kad Kristus (— Mesijas), t. y. tautiškas didvyris, jau yra jos 
tarpe, tuoj būtų plačiai suliepsnojęs tautiškas užsidegimas, kurs 
būtų sukėlęs „mesianišką“ revoliuciją. Jėzus būtų buvęs verčia 
mas stoti tautiškojo judėjimo viršūnėje, tuoj būtų kilęs konflik- 
tas su Žydų ir romėnų valdžia, ir tuo būdu tikrasis Kristaus 
mesianizmas būtų buvęs stumiamas į netikras vėžes ir tikrasis Jo 
uždavinys smarkiai kliudomas iš pat pradžių. Norėdamas išvengti 
tokios per ankstyvos katastrofos, Jėzus ne tik draudžia viešai 
skelbti savo mesianizmą, bet dar ir tų populiariškų Mesijo 
pavadinimų Jis pats vengia. Jėzus niekur viešai nepasako: „Aš 
esu Mesijas, aš Dovido Sūnus“. Pradžioje Jis tenkinasi tuo, kad 
savo mesianizmą Jis reiškia netiesioginiu būdu. Jis leidžia, kad 
kiti tuo Mesijo pavadinimu, būtent, Dovido Sūnumi, Jį vadintų 
(Plg. Mat. 9, 27, 15, 22, 20, 30 s. 21, 15; Mork. 10, 47 s. 11, 
10; Lk. 18, 38 s.), nors ir ne minios, tik glaudesniame moki- 
nių būry. Bet Jis pats save tuo pavadinimu nevadina. "Tiesa, 
Jis pats vieną kartą iškelia klausimą, kieno sūnus Mesijas yra 
(Mat. 22, 41—46), bet tai Jis daro grynai objektyviu, moksliniu 
būdu, norėdamas pasakyti, kad Mesijas yra ne tik Dovido Sū- 
nus, bet dar kas nors daugiau, būtent, Dovido Viešpats. 

Kai Jėzus kalba apie save, Jis nuolat vartoja kitokį pava- 
dinimą, būtent, Jis vadina save „žmogaus Sūnumi“. Tačiau nė 
čia Jis niekur tiesiog nesako: „aš esu Žmogaus Sūnus“, tik iš 
Jo žodžių kuo aiškiausiai matyti, kad tuo pavadinimu Jis pats 
save žymi. 

„Žmogaus Sūnaus“ pavadinimai kartojasi visose Evange- 
lijose palyginti daug kartų: pas Matą 32, pas Morkų 15, pas 

Luką 25, pas Joną 15 kartų. Ir keistas dalykas. Jį tegalime 
aptikti beveik išimtinai Evangelijose, nes kitose N. "Testamento 
knygose jis atsitinka tik tris kartus, būtent, Apaštalų darbuo- 
se (7, 56), kur pasakojamas šv. Stepono nukankinimas, ir du 
kartu šv. Jono Apreiškime (1, 13; 14, 14). O dar nuostabiau, 
kad tasai pavadinimas aptinkamas tik paties Jėzaus lūpose. 
Nei minia, nei mokiniai tuo vardu Jo nevadina. Berods minios 
lūipose jis pasitaiko pas Joną (12, 34), bet ir čia minia jį paima 
iš V. Jėzaus lūpų: „Mes girdėjome iš Įstatymo, kad Kristus 
pasilieka per amžius; kaip gi tu sakai: Reikia, kad žmogaus 
Sūnus būtų pakeltas aukštyn? Kas tas žmogaus Sūnus?“ Kitose 
N. Testamento knygose to pavadinimo nerandame, ir net pir- 
mykščių krikščionių raštuose beveik jo neaptinkame. 

Istoriškumas. Kad Kristus tokį pavadinimą vartojo 
tuo netenka abejoti ir seniau niekas neabejojo. "Tačiau prieš 
kelias dešimtis 1netų kai kurie liberalai bandė sukelti manymą, 
kad pirmųjų krikščionių tarpe buvęs įsigalėjęs paprotys vadinti 
Kristų „Žmogaus Sūnumi“, ir iš jų lūpų jis patekęs į Evan- 
gelijas, pats gi Jėzus jo nevartojęs. Jei tai būtų tiesa, tektų 
išmesti iš Evangelijų daugybę Kristaus žodžių, su kuriais 
yra neatskiriamai susipynęs „Žmogaus Sūnaus“ pavadinimas. 
O pagaliau, dėl ko Evangelistai nevartoja to pavadinimo sa- 
vo evangeliškuose pasakojimuose, dėl ko jis randasi tik pa- 
ties Jėzaus lūpose, dėl ko jo neaptinkame kitose krikščionių 
knygose. "Die faktai nepaneigiamai rodo to pavadinimo isto- 
riškumą. 

Buvo mėginta išvedžioti dar šitokiu būdu: išsireiškimas 
„Žmogaus Sūnus“ graikų kalboje (o uios tou anthrėpou) yra 
visai taisyklingas ir gerai nudailintas, — vadinas, jis tegalėjo 
atsirasti tik graikų pasaulyje, būtent, tada, kai krikščionybė 
jau buvo persikėlusi į graikų pasaulį. Aramajų kalboje, kurią 
Kristus vartojo, tokio išsireiškimo nebuvę, taigi, Jėzus jo ne- 
vartojo, jį tevartojo pirmieji krikščionys graikų pasaulyje, — 
tad jis yra neistoriškas. — Bet tada, kaip minėjome, jei tas 
išsireiškimas būtų neistoriškas, reikėtų išmesti iš Evangelijų 
daugybę tekstų, su kuriais tas išsireiškimas yra organiškai 
suaugęs. O dar tikrumoje, graikų kalboje tasai išsireiškimas 
(o uios tou anthrėpou) yra visai negraikiškas; joks graikas taip 
nepasakė. Jis tėra suprantamas kaipo vergiškas vertimas iš ara- 
majų kalbos. Aramajų kalbos žinovai sako, kad toj kalboj tasai 
išsireiškimas „žmogaus Sūnus“ (bar-naš) ne tik yra galimas, 
bet ir puikiai vartojamas: tik jis turi prakilnesnę ir poetiškesnę 
vertę, negu pats vienas „žmogus“ (naš)!). Tat lingvistiški priešų 
išvedžiojimai tik patvirtino to išsireiškimo istoriškumą. 


) Plg. Dalman, Worte Jesu, Leipzig, 1898, 191-219. 

Jei Kristus tiek dažnai vartoja „Žmogaus Sūnaus“ pava- 
dinimą savo asmeniui pažymėti, aišku, kad Jis tuo pavadinimu 
betarpiškai apreiškia, ką Jis pats apie save mano. "Tuo savęs 
pavadinimu Jis išreiškia savo asmens ir savo pasiuntinybės 
paslaptį. Mums belieka įžvelgti į to pavadinimo prasmę ir 
turinį, ir bus mums aišku, ką Kristus apie save manė ir kuo 
Jis save skelbė, 

Prasmė. Buvo laikas, kad liberalų protestantų teologi- 
joj turėjo nemažo pasisekimo manymas, kad „Žmogaus Sūnaus“ 
pavadinimu Kristus tenorėjęs išreikšti savo tikrą Žmogišką 
prigimtį. Tuo Jis norėjęs pasakyti, kad Jis esąs žmogus ir 
nenorįs būti niekuo daugiau, kaip žmogumi. Jis neturėjęs jokios 
pretensijos būti Dievo Sūnumi ir reikšti, kad Jis turįs ant- 
pasaulinį buvimą. Jis save laikęs žmogumi, turinčiu vien tik 
žmogiškąją pusę, bendrą su kitais žmonėmis, kurie yra Jo bro- 
liai; Jis yra žmogaus Sūnus, vadinas, Jis nori gyventi tarp žmo- 
nių be pretensijų, nuoširdžiame nuolankume, be pavydo atsiža- 
dėdamas visko, kas kaipo poaukštis, galybė, garbė, smagumas, 
galėjo būti pageidautina. Homo sum et nihil humani alienum 
a me esse puto (aš esu Žmogus ir nieko žmogiško nėra man 
svetima), štai ką Jėzus norėjęs išreikšti, vadindamas save „žmo- 
gaus Sūnumi“. 

Mūsų laikais tokio manymo niekas, tur būt, nebesilaiko, nes 
toks pigus aiškinimas skaudžiai prieštarauja šitiems faktams: 

a) Jis netinka nė vienai vietai, kur yra „Žmogaus Šiūnaus“ 
pavadinimas. Paėmęs bet kurią „Žmogaus Sūnaus“ vietą, vie- 
toj „Žmogaus Sūnaus“ padėk tiesiog „žmogus“, — ar išeis ku- 
ri nors tikusi prasmė? Sakysime, kad ir šitie Viešpaties žo- 
džiai: „Žmogaus Sūnus neturi kur galvos priglausti“ (Mat. 
8,20; Luk. 0, 58). Kas per atsakymas būtų Rašto žinovui, jei 
Kristus tik tiek tebūtų norėjęs pasakyti: „Žmogus neturi kur 
galvos priglausti“? Bendrai imamas toks sakinys nebėra tei- 
singas, 0 jį derinti Kristui joks sąryšys nereikalauja, Šiaip 
ar taip, tai nėra joks atsakymas Rašto žinovui, kurs siūlėsi 
Juo sekti. 

b) Tokia „žmogaus Sūnaus“ prasmė nebeturi sąryšio su 
Senuoju Testamentu. Nėra jokio abejojimo, kad Jėzus laiko sa- 
ve seniau duotojo Apreiškimo išsipildymu (Mat. 5, 17; Luk. 
4, 21 ir k.); tada ir pavadinimas, kuriuo Jėzus save žymi, turi 
turėti sąryšį su seniau duotuoju Apreiškimu. Bet aiškinimas, 
kad „žmogaus Sūnus“ tereiškiąs tik „Žmogų“, tokį sąryšį vi- 
sai paneigia. Pats V. Jėzus su pilnu nusivokimu šiuo atveju 
prieštarautų Senajam Įstatymui, ypač Danielio pranašystei. 

c) „Žmogaus Sūnus“, tuo būdu aiškinamas, Jėzaus lūpo- 
se nebeturi tikslo. Kad Jėzus buvo žmogus, juk niekas iš klau- 
sytojų tuo neabejojo. Visas keblumas buvo tas, kad jie neno- 

rėjo pripažinti, kad Jis būtų kas nors daugiau, kaip paprastas 
žmogus. "Tiesiog tas dalykas. ir tolino klausytojus nuo Viešpa- 
ties ir Jo skelbiamos Dievo karalystės, kad Jis skelbė save kuo 
nors daugiau, kaip paprastu žmogumi (plg. Mork. 6, 3). 

d) Pagaliau, kaip Evangelijose Kristaus pavadinimas „žmo- 
gaus Sūnus“ būtų galėjęs įgauti visai kitokią prasmę, negu tą, 
kurią jis turėjo Viešpaties lūpose? Tvirtinimas, kad tą prasmę 
iškreipę pirmieji krikščionys, ne tik niekuo nėra įrodytas, bet 
tiesiog prieštarauja istoriškiems faktams. Juk Evangelijų isto- 
riškumas yra užtikrintas. 

Kiti, norėdami pataisyti aukščiau minėtąjį aiškinimą, skel- 
bė, kad „žmogaus Sūnus“, tariamas su primygimu, reiškiąs 
idealų žmogų, tokį, kuriame tobuliausio žmogaus idėja kuo 
geriausiai pasitikrina. 

"Tačiau ta pataisa nedaug ką tepataiso. a) Kristus nebuvo 
nei graikų filosofas, nei mūsų laikų humanistas. Šitie kalba 
apie idealųjį žmogų; šita gi nuomonė mūsų laikų mintis nori 
perkelti į Kristaus laikus, nors jos jiems yra visai svetimos. 
O jei idealųjį žmogų imtume ta prasme, kad tai esąs žmo- 
gus, kuriame išsipildo visas seniau duotasis Apreiškimas, tada 
tas išsireiškimas (žmogaus Sūnus) pasidaro toks tamsus ir 
komplikuotas, kad Viešpaties klausytojai nieku būdu negalė- 
jo jo suprasti. O juk Kristus norėjo būti geros valios klausy- 
tojų suprantamas. "Toliau, b) tokia „Žmogaus Sūnaus“ prasmė 
negali sutilpti į Evangelijų „Žmogaus Sūnaus“ vietas. Šiek tiek 
gal ji tiktų toms vietoms, kur kalbama apie „Žmogaus Sūnaus“ 
garbingumą; bet ji visai netinka, kur kalbama apie „Žmogaus 
Sūnaus“ kančią ir pažeminimą. Pagaliau, c) tokiam aiškinimui 
trūksta sąryšio su Senojo "Testamento Apreiškimu, kur nė kal- 
bos nėra apie būsimąjį idealųjį žmogų, kuriame atsispindėtų 
tobuliausia Žmogiškumo idėja. O jei būtų stengtasi visą Seno- 
jo Testamento Apreiškimą, kurs tik liečia būsimąjį Mesiją, su- 
rasti „Žmogaus Sūnaus“ pavadinime, tai tokios pastangos būtų 
visai bergždžios. V. Jėzaus asmuo turi daug kitokių bruožų, 
negu „Žmogaus Sūnaus“ pavadinimas savo vien prasme išreiš- 
kia. Jei to pavadinimo prasmė turėjo būti bent kiek pažįstama 
Viešpaties klausytojams, tada turėjo būti Senajame Testamente 
viena kuri nors vieta, su kuria to pavadinimo sąryšis formos 
ir turinio atžvilgiu galėjo būti klausytojų nesunkiai pažįstamas!). 

„Žmogaus Sūnaus“ pavadinimu Kristus skelbia sa- 
ve Mesiju. Kaip yra žinoma, Evangelistai rašė savo Evan- 
gelijas ne vergišku būdu, bet su tam tikru savarankiškumu; 
todėl galėjo atsitikti, kad vienąs Evangelistas vietoj pirmykščio 
įvardžio pavartojo „žmogaus Sūnų", kuriuo Kristus mėgo 


1 Tillmann, Jesus, der Menschensohn, Bibl. Zeitfr. I Folge, 1910, 473. 

save žymėti, o kiti Ęvangelistai paliko pirmykštį įvardį. Tokią 
vietą mes pastebime pas Matą 16, 13: „Ką žmonės sako esant 
žmogaus Sūnų?“ Pas Morkų (8, 27) ir Luką (9, 18) randa- 
me: „Ką žmonės (minia) sako mane esant?“ Tačiau tas daly- 
kas neturi didesnės reikšmės, nes šiaip ar taip tie posakiai lie- 
čia tą patį V. Jėzaus asmenį. 

Pirmuosius Kristaus viešojo veikimo mėnesius pasakoja 
tik vienas Jonas; jo taip pat Evangelijoj aptinkame pirmąsias 
vietas, kur Viešpats „Žmogaus Sūnaus“ pavadinimą pavartojo. 
Pirmame savo pasimatyme su savo mokiniais, Viešpats pasa- 
kęs Natanaėliui: „išvysi dar didesnių dalykų“, toliau plėtoja 
savo mintį: „Jūs matysite atvirą dangų ir Dievo angelus užžen- 
giančius ir nužengiančius ant žmogaus Sūnaus“ (Jo. 1, 51). 
Natanaėlis buvo Jam pasakęs: „Rabbi, Tu — Dievo Sūnus, 
Tu — Izraelio Karalius“, taigi jis buvo Jį išpažinęs Mesiju, 
ir tasai Mesijas, jam atsakydamas, perstato save žmogaus Sū- 
numi; tačiau tasai Mesijas yra dangiškas, pasirodąs atvertame 
danguje, apsuptas angelų; tuo būdu Jis save riša su Danielio 
pranašyste. 

Panašų Danielio pranašystės atsiminimą ir panašų vaizdą 
dar aiškiau randame pasikalbėjime su Nikodemu: „Jei man, 
kalbant jums apie žemiškus dalykus, jūs netikite, kaip tikėsite, 
jei jums kalbėsiu apie dangiškuosius? Niekas neužžengė į dan- 
gų, kaip tik tas, kurs nužengė iš dangaus: žmogaus Sūnus, 
kurs yra danguje. Ir kaip Mozė pakėlė aukštyn žaltį tyruose, 
taip turi būti aukštyn pakeltas žmogaus Sūnus, kad kiekvie- 
nas, kurs į Jį tiki, nepražūtų, bet turėtų amžinąjį gyvenimą“ 
(Jo. 3, 12—15). Nikodemas, būdamas mokytoju Izraelyje, iš tų 
bruožų gali pažinti Danielio regėtąjį asmenį, žmogaus Sūnų, 
kurs yra danguje pas Ilgaamžį)). 

"Tie pasakojimai iš pirmųjų Viešpaties veikimo dienų mums 
paduoda tik privačius pasikalbėjimus. Kristus skelbia žmo- 
gaus Sūnaus pavadinimą tik žmonėms, kurie yra parengti Jo 
klausyti. 

Skaitydami sinoptikų Evangelijas pastebėsime panašų da- 
lyką. Čia su žmogaus Sūnaus pavadinimu Viešpats riša Me- 
sijo uždavinį ir teises. Pirmosios dvi žmogaus Sūnaus vietos 
pasakoja Viešpaties ginčus su farisiejais. Viešpačiui skelbiant 
mokslą Kafarnaumo namuose, pro nudengtą stogą nuleidžiamas 
prie Jo kojų stabo ištiktasis. Minioje buvo Rašto žinovų ir 
farisiejų, kurie, matyti, prisiartinę tykojo Jo. Meilingai Jėzus 
tarė stabo ištiktajam: „Pasitikėk, sūnau, tavo nuodėmės tau 


1) Jono Evangelijoj yra ir kitų panašių tekstų, kurie Žmogaus Sūnų 
perstato dangiškuoju Mesiju (Jo. 6, 27, 53, 61—62). Danielio pranašystės 
prisiminimas mažiau ar daugiau jaučiamas ir kitur (Jo. 8, 28; 9, 35; 12, 23, 
34; 13, 31). 

atleistos“ (Mat. 90, 2). Tas pasakymas suerzino farisiejus ir 
Rašto žinovus. Kristaus žodžiuose jie pamato, kad jis savinasi 
teises, kurios priklauso vienam Dievui, ir todėl Jis piktžodžiau- 
jąs: „kas gali nuodėmes atleisti, jei ne vienas Dievas?“ (Mork. 
2, 7). Pagydymo stebuklu Jėzus įrodo, kad Jis turi teisę nuo- 
dėmes atleisti. „Bet kad jūs žinotumėte žmogaus Sūnų turint 
ant žemės valdžios atleisti nuodėmes, — Jis tarė stabo ištik- 
tajam: sakau tau, kelkis, imk savo guolį ir eik į savo namus“. 
Tasai žmogaus Sūnaus pavadinimas Rašto žinovams galėjo 
būti labai reikšmingas. Juk čia buvo jiems aiškus nurodymas, 
kurį jie galėjo suprasti, jei tik jie nebūtų buvę užsispyrę Vieš- 
paties priešai. Nes visas Viešpaties atsakymas tame ir glūdi. 
Dėl to kad Jėzus yra žmogaus Sūnus, t. y. pranašo Danielio 
regėtasis Mesijas, Dievo karalystės įkūrėjas žemėje, tai Jis turi 
teisę nuodėmes atleisti, teisę, kurią Jis neužginčijamai įrodo 
darydamas aiškų stebuklą. 

Jei Kristus tuo posakiu tiek tebūtų pasakęs: Bet kad jūs 
žinotumėte, jogei žmogus ant žemės turi valdžios nuodėmes 
atleisti, — tai kas per prasmė būtų? Juk nerasi Kristaus žo- 
džiuose nė vienos vietos, kur paprastam žmogui būtų pripa- 
žįstama teisė nuodėmes atleisti. '"Tokis dalykas visam Apreiš- 
kimui yra visai svetimas. "Tiesa, kas nors, kurs yra Dievo 
įgaliotas, Dievo vardu gali nuodėmes atleisti. Bet savo paties 
vardu, valdžia ir galia tegali nuodėmes atleisti tik vienas 
Dievas ir Jo viengimis Sūnus, pasirodęs žemėje Mesiju. 

Kita reikšmingesnė vieta iš to laikotarpio liečia ginčą dėl 
subatos šventimo, kur Kristus pareiškia: „Žmogaus Sūnus (yra) 
taip pat subatos Viešpats“ (Mork. 2, 28 ir par.). Čia Viešpats 
pasako, kad subatos šventimas yra pozityvus įstatymas, Dievo 
duotas žmonėms jų labui; iš to Jis išveda, kad Mesijas, savo 
tautos Mokytojas ir Viešpats, yra taip pat ir to įstatymo Viešpats. 

Kiek vėliau, bet vis dar prieš įvykį Filypo Kesarijoj, ran- 
dame ir kitų žmogaus Sūnaus vietų (Mat. 8, 20; 12, 32; 11, 
18—19; Luk. 6, 22; Mat. 12, 40; Luk. 11, 30; Mat. 13, 37, 41). 
Bendrai sakant, jų mesianiška prasmė yra visai aiški, — tai 
mums parodo posakių apie žmogaus Sūnų turinys ir jų sąry- 
šis su aplinkybėmis, kuriose jie sąkomi. Pasitaiko, kad tame 
pačiame posakyj vartojami žodžiai žmogus ir žmogaus Sū- 
nus (Mork. 2, 27—28). Regimai buvo paties Kristaus nusta- 
tyta formula, kuri vertė Evangelistus daryti skirtumą tarp pa- 
prasto žodžio „Žmogus“ ir mesianiško „Žmogaus Sūnus“. 

Bendrai sakant, viešojo Jėzaus gyvenimo pirmame laiko- 
tarpyje rečiau tepasitaiko žmogaus Sūnaus pavadinimas, negu 
po įvykio Filypo Kesarijoj. Šiame laikotarpyj Jėzus jį vartoja 
ne prakalbose, kurios sakomos miniai, bet privačiuose pasi- 
kalbėjimuose su mokiniais arba ginčuose su farisiejais, ypač 

kančios pramatymo beveik nepasirodo; vis dėlto jau aišku, kad 
žmogaus Sūnus yra Mesijas, Mesijas dangiškas, toks, kokį re- 
gėjo pranašas Danielius. Vėliau tą žmogaus Sūnaus pavadini- 
mą Jėzus išplėtos daug aiškiau. 

Be to mesianiško „žmogaus Sūnaus“ pavadinimo, kuriuo 
Jėzus žymi save, pasitaiko ir kitų vietų, kur Viešpats gana at- 
virai skelbia save Mesiju. Privačiuose pasikalbėjimuose, kur 
Jis susitinka su gerai nusiteikusiomis sielomis, Jis yra tuo 
žvilgsniu visai atviras ir aiškus. Samaritietė kalbėjo Jam: „Aš 
žinau, kad ateis Mesijas (tai yra Kristus); taigi, atėjęs Jis visa 
mums apskelbs“. Jėzus jai tarė: „Aš esu, kurs su tavim kalbu“ 
(Jo. 4, 25—26). 

Viešuose pamokymuose Jėzus savo mesianizmą remia se- 
novės pranašais. Nazareto sinagogoj, perskaitęs Izaiją (61, 
1—2), kur pranašas pasakoja apie būsimąjį Mesiją, Jėzus „pra- 
dėjo jiems sakyti: Siandien įvyko šitie Rašto žodžiai, kuriuos 
jūs girdėjote“ (Luk. 4, 21), — vadinas, Jis laiko save tuo pra- 
našo skelbtuoju Mesiju, apie kurį pranašystė dabar jau išsipil- 
dė Jo asmenyje. 

Girdėdamas kalėjime apie Kristaus darbus, Jonas Krikšty- 
tojas siunčią pas Jį pasiuntinius, kurie Jo paklaustų: „Tu esi 
tasai, kurs turi ateiti (=— ar Tu esi pranašų skelbtasis ir visų 
laukiamasis Mesijas), ar mes kito laukiame?“ (Mat. 11, 3). 
Kaip tik tuo metu Jėzus gydė visokius ligonius, raupsuotus, 
aklus, raišus, piktųjų dvasių apsėstuosius. Viešpaties atsaky- 
mas į tą paklausimą yra pilnas atsargumo, bet ir reikšmingas. 
Jis tiesiog netvirtina, kad Jis yra laukiamasis Mesijas, bet Jis 
jiems duoda tai suprasti visai aiškiai. Jis parodo savo darbus, 
kurie nedvejojamai pasako, kad Jis yra tikrasis Mesijas: „Hi- 
kite ir papasakokite Jonui, ką esate girdėję ir matę: Aklieji 
regi, raišieji vaikščioja, raupsuotieji pagydomi, kurtiniai girdi, 
mirusieji keliasi, beturčiams skelbiama Evangelija" (Mat. 11, 
5). "Tai sakydamas, Jėzus pasiremia pranašu Izaiju, kurs apie 
Mesijo laikus buvo pranašavęs: „Pats Dievas ateis ir išgelbės 
jus. Tuomet atsivers aklųjų akys ir kurtinių ausys bus atkimštos. 
Tuomet raišas šokinės kaip briedis ir nebylių liežuvis bus pa- 
laidas" (Is. 35, 4—6; plg. Is. 20, 18 s; 61, 1). Taigi Viešpaties 
atsakymo prasmė yra tą: „Taip yra; manyje išsipildo tos žino- 
mos Izaijo pranašystės. Aš esu tas, apie kurį Izaijas ten kal- 
bėjo". Tą gi Izaijo tekstą žydai suprasdavo apie Mesiją. 'Tai- 
gi Jėzus skelbia save Mesiju. — Kai Krikštytojo pasiuntiniai 
pasišalino, Jėzus, kalbėdamas miniai, iškėlė Joną į aukščiau- 
sią laipsnį tarp visų Žmonių. Jis jį stato aukščiau už visus 
Senojo Įstatymo pranašus. O iš kur toks Jono prakilnumas? 
Jėzus tai nurodo: iš to, kad jis yra Mesijo pirmtakūnas. „Jis 
yra tasai, apie kurį parašyta: Štai, aš siunčiu prieš Tave savo 

pasiuntinį, kad jis Tau taisytų kelią... Jis — Elijas, kurs turi 
ateiti“ (Mat. 11, 10, 14). Tikrumoje Jonas Krikštytojas buvo 
Jėzaus pirmtakūnas (Mat. 3, 11, 14; Jon. 1, 290—30); jis Jį 
žmonėms skelbė ir rodė. "Taigi, aišku, Jėzus skelbia save Mesiju. 

Suglaustai sakant, savo viešojo veikimo pirmame laikotar- 
pyj iki įvykio Filypo Kesarijoj, neskelbdamas viešai ir tiesio- 
giniai save esant Mesiju, Jėzus vienok tai išreiškia visai aiš- 
kiu būdu. Privačiuose pasikalbėjimuose Jis yra atviresnis, mi- 
niai gi, kurią apakina klaidingas Mesijo supratimas, Jis skel- 
bia save mažiau atvirai; vis tik tą tiesą Jis skelbia atsargiai, 
palaipsniui, stengdamasis atitaisyti klaidingas pažiūras, ir toks 
skelbimas palengva, bet su tikrumu, darė įtakos geresnės va- 
lios dvasioms. 

To skelbimo pasėkos buvo įvairios. Bendrai sakant, minia 
Jį laikė tik „didžiu pranašu“ (Luk. 7, 16). Vieni sakė, kad 
Jis esąs pranašas, panašus į senovės pranašus, kiti, kad atsi- 
kėlęs iš mirties Jeremijas, kiti, kad Elijas, Mesijo pirmtakūnas 
(Mork. 8, 28). Bet tikruoju Mesiju Jo nelaikė, nes minios aky- 
se Jam trūko svarbiausios Mesijo žymės. Mesijas, jų manymu, 
turėjo tuoj vykdyti politišką perversmą, išvaduoti Izraelį iš 
svetimųjų vergijos, kurti tautišką, pilną blizgėjimo ir garbės 
Dievo karalystę. Bet Jėzus to negalėjo vykdyti, jei nenorėjo 
atsižadėti dvasiškos Mesijo orybės ir jo dvasiško uždavinio. 

Tačiau kai kuriomis aplinkybėmis minios užsidegimas taip 
pakildavo, kad nežiūrint nesuderinamų prieštaravimų tarp Jė- 
zaus asmens nuolankumo ir minios svajojamo Mesijo didumo, 
jos klausdavo savęs, ar tas nepaprastas stebuklų darytojas nėra 
tik pats laukiamasis Kristus (Mesijas). „Ar ne šitas Dovido 
Sūnus (— Mesijas)?“ (Mat. 12, 23), klausinėjo minios, pagydžius 
aklą, nebylį, apsėstąjį. Bet farisiejai naikino gimstantį minios 
tikėjimą, skelbdami, kad Jėzus stebuklus darąs susitaręs su 
velniu (Mat. 12, 24). To nepaisydami du Kafarnaumo aklieji 
ir chananietė kreipiasi į Jėzų, vadindami Jį „Dovido Sūnumi 
(= Mesiju)“ (Mat. 9, 27; 15, 21), ir tą pavadinimą Jėzus pa- 
tvirtina stebuklu. Minia gi dvejoja: „Jis Kristus“ (Jo. 7, 41); 
„Kada Kristus ateis, ar Jis darys daugiau stebuklų, kaip kad 
šitas daro?“ (Jo. 7, 31). Po duonos padauginimo visą Galiliejos 
minią pagauna mesianiškas užsidegimas, kuriam tačiau Jėzus 
nepritaria ir pasitraukia nuo jos į kalną: „Jis tikrai yra tas 
pranašas, kurs turi ateiti į pasaulį“ (Jo. 6, 14). Bet ji netrukus 
ir atkrinta nuo Jo (Jo. 6, 67). 

Norėdamas sukelti savo mokinių tikėjimą į tokį savo me- 
sianizmą, koks tikrumoje Jame buvo, Jėzus turėjo iš pagrindų 
reformuoti juose patį Mesijo supratimą. Visa Jo, taip sakant, 
taktika ir pedagogika dvejais pirmaisiais metais ir Jo pastanga 
buvo įtikinti mokinius, kad Jis yra tikrasis Mesijas ir tuo 

pačiu įtikinti, kad jų Mesijo supratimas yra klaidingas. Tikė- 
jimas mokiniuose brendo, pradedant nuo džiaugsmingos vilties, 
kad Jėzus išrodys save Mesiju (Jo. 1, 41—50), per įvairius 
dvejojimus (Mat. 8, 27; 14, 33), iki tvirto įsitikinimo, kad Jis 
yra tikrasis Mesijas (Jo. 6, 69—70). Paskum jie vis dar bandys 
Jėzaus mesianizmą jungti su jų svajojamu tautiškuoju Mesiju. 


Jėzus baigia skelbti savo mesianizmą. 


Atėjo laikas, kada mokiniai turėjo pagaliau atvirai išpa- 
žinti savo tikėjimą Kristaus mesianizmu. Pats Jėzus duoda 
tam progos, pasitraukęs su mokiniais į Filypo Kesariją: 

„Jėzus atėjo į Filypo Kesarijos apylinkes ir klausė savo 
mokinius, tardamas: Ką žmonės sako esant žmogaus Sūnų? Jie 
gi atsakė: Vieni sako, kad Jis Jonas Krikštytojas, kiti kad 
Elijas, o kiti, kad Jeremijas, ar vienas pranašų? Jėzus jiems 
tarė: Jūs gi ką sakote mane esant? Atsakydamas Simonas 
Petras tarė: Tu Kristus, gyvojo Dievo Sūnus. Atsakydamas 
gi Jėzus jam tarė: Palaimintas esi, Jonos sūnau Simonai, nes 
ne kūnas ir kraujas tai tau apreiškė, bet mano "Dėvas, kurs 
yra danguje. Ir aš tau sakau: tu Petras (Uola)... (Mat. 16, 13-18). 

Mokinių tikėjimo išpažinimas neturėjo būti paties Jėzaus 
tiesioginio paskelbimo pasėka: jis bus jų pačių patyrimo sa- 
vaiminis vaisius. Kai mokiniai išgirdo iš Viešpaties tą spren- 
džiamą klausimą, Jėzus jau ilgą laiką buvo gyvenęs su jais; 
jų akyse Jis buvo dauginęs pamokymus ir stebuklus; jie buvo 
taip pat matę pirmuosius minios užsidegimus, paskum jos 
svyravimą ir farisiejų atkaklų priešinimąsi. Jie jau turi už- 
tenkamai šviesos tuo dalyku pasisakyti, ir jie turi tai padaryti. 
Į Viešpaties klausimą: „Jūs gi ką sakote mane esant?“ atsako 
Simonas Petras: — "Tu — Kristus (=— Mesijas), Dievo gyvojo Sū- 
nus“. Tą Petro išpažinimą Kristus prisiima, giria, vadina Petrą 
palaimintu, laiko jį dangiškojo "Tėvo apreiškimu ir atlygina jį, 
žadėdamas Petrui naują paskyrimą: „Tu — Uola“... Ką gi čia 
Petras išpažino? Vėliau mes sugrįšime prie šio teksto, svarsty- 
dami pilną jo reikšmę, dabar užteks pažymėti keletą pastabų. 
Bendra teksto prasmė yra aiški: Petras tiesiog skelbia, kad 
Jėzus yra Mesijas. Kiti evangelistai toj vietoj tą vieną dalyką 
ir teturi. Morkus užrašė: „Tu — Kristus“ (8, 29), Lukas gi 
turi: „Dievo Kristus“ (— Dievo Pateptasis — Mesijas, —9, 20); 
o ir pas Matą, pats Jėzus ypač tai pabrėžia, nes kaip tik tą 
dalyką Jis uždraudė skelbti: „Tuomet Jėzus liepė savo moki- 
niams niekam nesakyti, kad Jis Kristus“ (16, 20). Vadinas, 
Petras pirmiausia išpažino ir paskelbė Kristaus mesianizmą. 
Taip pat ir kiti Apaštalai nebuvo atlikę nuo Petro tikėjimo 
(Plg. Jo. 6, 69). 


a 

Visi trys evangelistai sutinkamai pabrėžia, kad Petro iš- 
pažinimo įvykis turėjo lemiamos reikšmės, ir pats Jėzus jį 
priskiria dangiškojo "Tėvo apreiškimui. "Taigi čia yra kaž kas 
daugiau, negu minių šauksmai, kuriais ji sveikino „Dovido 
Sūnų“. Petro išpažinimas atitinka Kristaus mintį, Kristus šiuo 
atveju yra Apaštalų suprastas, Petro pripažintasis ir skelbia- 
masis mesianizmas yra tikras, religiškas ir dieviškas, kokį 
Kristus skelbė. Tik Apaštalai regimai nepajėgė suprasti, kaip 
tą Viešpaties skelbiamąjį mesianizmą suderinti su tautiškuoju 
mesianizmu. 

Pagaliau, tas, kuris čia skelbiamas Mesiju, yra „Žmogaus 
Sūnus“. Pats Jėzus taip klausimą pastato: „Ką žmonės sako 


"esant žmogaus Sūnų?“ Kiti sinoptikai vietoj žmogaus Sū- 


nus, kaip jau minėta, čia turi įvardį aš: „ką Žmonės (minios) 
sako mane esant?“ (Mork. 8, 27; Luk. 9, 18). Tačiau ir 
pas juos tasai Žmogaus Sūnaus pavadinimas tuoj grįžta, kai 
Jėzus ima kalbėti apie kenčiantį Mesiją: „Žmogaus Sūnui rei- 
kia daug kentėti“ (Mork. 8, 31; Luk. 9, 22). Žmogaus Sūnus 
jau buvo mokiniams ir žydams žinomas Jėzaus pavadinimas, 
tik jo prasmė dar nebuvo visiems taip aiški. Dabar tasai ne- 
aiškumas pašalintas: žmogaus Sūnus yra Mesijas. 

"Tuoj po to iškilmingo išpažinimo Jėzus pradėjo skelbti 
savo mokiniams priešų prieštaravimą ir mirtį, kuri Jo laukia. 
Matas ir Morkus rūpestingai pažymi, kad tai nuo šio laiko 
prasidėjo pirmieji Jėzaus skelbimai, kurie lietė Jo kančią. Se- 
niau Jėzus kalbėjo apie savo būsimąją kančią nebent tik slė- 
piningais žodžiais arba tik vaizdais (Mork. 2, 19—20; Mat: 9, 
15; Luk. 5, 34). Lig šiol Apaštalų tikėjimas vis dar buvo per 
silpnas, kad pajėgtų pakelti kančios apreiškimą. Dabar jau 
metas kalbėti ir duoti jiems suprasti tikrąjį Jo mesianizmo 
pobūdį. Jis yra kenčiąs Mesijas: „Žmogaus Sūnui reikia daug 
kentėti, būti vyresniųjų, vyriausiųjų kunigų ir Rašto žinovų 
atmestam ir užmuštam, po trijų gi dienų vėl atsikelti“ (Mork. 
87, 31). Tuo būdu, laikinajam politiškajam Mesijo supratimui 
Jėzus stato priešais dvasišką ir kenčiantį Mesiją. 

Visus kančios pranašavimus nuo šio laiko Jėzus jungia su 
žmogaus Sūnaus pavadinimu (Mat. 17, 12; 17, 21—22; 20, 
18—19; 20, 28; 24, 2; 26, 45; Luk. 22, 48; 24, 7 ir k). "Tas 
faktas patvirtina ir laiduoja žmogaus Sūnaus pavadinimo isto- 
riškumą. Žmogaus Sūnaus, kaip Mesijo, vaizdas mokinių min- 
tyje buvo pilnas šviesos, garbės ir blizgėjimo. Kančia jiems 
atrodė visai nesuderinama su tuo vaizdu: ir jie patys, net po 
Kristaus mirties ir atsikėlimo, nebūtų įstengę su tuo taip gar- 
bingu vaizdu jungti kančią: tai yra psichologiškas negalimu- 
mas. O tuo tarpu mes randame su žmogaus Sūnaus pavadini- 
mu sujungtą Mesijo kančią. Vadinas, tokį jungimą tegalėjo 

padaryti pats Jėzus, praplėsdamas pranašo Danielio Žmogaus 
Sūnaus vaizdą, nežiūrint to, kad Jo mokiniai neįstengė tai 
suprasti (Mork. 8, 32—33; 9, 31). 

Jei kenčiančio Mesijo nepajėgė suprasti nė patys mokiniai, 
kurie juk jau tikėjo, tai ką besakyti apie minią, kuriai ir ti- 
kėjimo trūko. "Todėl Jėzus ir toliau laikosi atsargumo minios 
atžvilgiu, kad ji nesipiktintų, ir vis dar draudžia atvirai skelbti 
Jį esant Mesiju. 

Kelioms dienoms praslinkus nuo įvykio Filypo Kesarijoj, 
įvyksta Viešpaties persimainymas ant "Taboro kalno. Šis įvy- 
kis patvirtina pirmąjį. Dangiškasis "Tėvas apreiškia Kristų ne 
vienam Petrui, bet trims Apaštalams, ir tai girdimais žodžiais, 
panašiai kaip krikšto metu: „Šitas mano mylimasis Sūnus, 
kuriame aš turiu sau daug pasimėgimo; Jo klausykite“ (Mat. 
17, 5). Elijas ir Mozė, atstovaudami Pranašus ir Įstatymą, pa- 
sirodo šalia Jėzaus kaip Jo palydovai, atiduoda pagarbą nau- 
josios Sandoros Įsteigėjui, Mesijui, prie kurio linksta visas 
Senasis Testamentas. Pats persimainymas turi parodyti Apaš- 
talams pojutišku būdu garbę, kurioj Jėzus kada nors pasiro- 
dys kaip triumifuojantis Mesijas. "Dačiau ir čia tuoj Kristus 
duoda Apaštalams įsakymą niekam neskelbti to mesianiškojo 
apsireiškimo, kol žmogaus Sūnus nebus atsikėlęs iš numiru- 
sių, t. y. kol Jis per savo kančią ir pažeminimą nebus įėjęs į 
garbę ir tuo būdu nebus neabejojamai įrodęs, kad Jis yra tik- 
rasis Mesijas ir kad tik dvasiškas Mesijo supratimas tėra tei- 
singas. 

"Tuo tarpu su žmogaus Sūnaus pavadinimu kas kartą vis 
dažniau ir atviriau Jėzus ima jungti, kaip tai buvo Danielio 
regėjime, savo garbingą atėjimą pasaulio pabaigoje, arba pa- 
ruziją. Seniau Jis buvo skelbęs tą dalyką tik vis dar savo 
mokinių tarpe (Mat. 10, 32; 13, 37, 41 ir k.). Dabar Jis ima tai 
skelbti visai miniai. 

Patvirtinęs Petro tikėjimo išpažinimą ir uždraudęs moki- 
niams skelbti Jį esant Mesiju, Kristus vis dėlto sukviečia minią 
ir mokinius (Mork. 8, 34) ir jiems „visiems“ (Luk. 9, 23) tarp 
ko kito sako tuos įspūdingus žodžius: „Kas gėdytųsi manęs 
ir mano žodžių šioje svetimoteringoje ir nuodėmingoje gimi- 
nėje, to ir žmogaus Sūnus gėdysis, kuomet ateis savo Tėvo 
garbėje su šventaisiais angelais“ (Mork. 8, 38). 

Beveik pusė visų posakių apie žmogaus Sūnų liečia Jo 
antrąjį atėjimą garbėje, atėjimą teisti, Jo paruziją (Mat. 16, 27, 
16,28; 17, 9; 19, 28; 24, 27, 30; Lk: 21, 36; Mat::24;37; 39; 
Luk. 17, 29—30; 18, 8; Mat. 24, 44; 25, 31; 26, 63—64 ir par.). 
Visose tose vietose žmogaus Sūnus yra eschatologiškas asmuo, 
vadinas, posakiai apie Jį priklauso Jo ateičiai, „Žmogaus Sūnaus 
dienoms“ (Luk. 17, 22, 26), Jo sugrįžimui garbėje. Pavyzdžiu 

gali būti bent pora aukščiau minėtų vietų: „Tuomet pasirodys 
danguje žmogaus Sūnaus ženklas, ir tuomet visos žemės gimi- 
nės raudos ir matys žmogaus Sūnų ateinantį dangaus debe- 
syse su didžia galybe ir didenybe“ (Mat. 24, 30). + „Aš jums 
sakau, nuo šio laiko jūs matysite žmogaus Sūnų sėdintį Die- 
vo galybės dešinėje ir ateinantį dangaus debesyse“ (Mat. 26, 
64). Zmogaus Sūnaus pavidalas čia pasirodo glaudžiai susijęs 
su Danielio regėjimu. Viešpats Jėzus ne tik skelbia save atei- 
siančiu debesyse žmogaus Sūnumi, bet dar daugiau pasako, 
negu Danielio pranašystė: Jis pastato žmogaus Sūnų labiau į 
priešakį. Danielio regėjime pats Ilgaamžis atlieka teismą ir, 
įvykdęs sprendimą, ateinančiam debesyse Žmogaus Sūnui su- 
teikia valdžią ir amžiną karalystę. Evangelijose gi pats žmo- 
gaus Sūnus ateina teisti. Ir net tai yra Jo atėjimo dangaus 
debesyse artimiausias tikslas ir pirmiausias veiksmas daryti 
teismą ir atlyginti kiekvienam pagal jo darbus. O be to, dar 
sprendžiamos įtakos teismo nutarimui turi teisiamojo postovis 
žmogaus Sūnaus atžvilgiu: kas Jį išpažino, tą ir Jis teisme iš- 
pažįsta, ir kas Jo gėdijosi, to ir Jis, žmogaus Sūnus, išsigins, 
kai Jis ateis „savo Tėvo garbėje su šventaisiais angelais“ 
(Mork. 8, 38). „Tūkstančių tūkstančiai“, kurie apsupa Ilgaamžio 
sostą, Evangelijose sudaro žmogaus Sūnaus palydovus. Tą aplin- 
kybę nurodo ir Danielio regėjimas, nes sakoma, kad „Jis (žmo- 
gaus Sūnus) buvo atvestas Jo (Dievo) akivaizdon“ (Dan. 7, 13). 

Visų tų vietų Evangelijose, be jokio abejojimo, prasmė yra 
ta: žmogaus Sūnus yra Mesijas, kuriam Dievas atidavė teismą 
ir kurį padarė savo karalystės karaliumi. 

"Tą pačią ties4 Jėzus skelbia miniai visokiais kitokiais bū- 
dais. Kelionėj į Jeruzalę paklaustas vieno iš minios: „Viešpatie, 
ar maža bus išgelbėtųjų?“, Jėzus atsako miniai, skelbdamas, kad 
Jis pats yra tas, kuris laikų pabaigoje kaipo Viešpats skirstys 
karalystę ir savo autoritetu tars sprendimą, kurs įleis jon Jo 
mokinius ir pašalins nuo jos nusidėjėlius: „Stenkitės įeiti pro 
ankštas duris; nes, sakau jums, daug ieškos įeiti, bet negalės. 
Įėjus Šeimininkui ir užrakinus duris, jūs, stovėdami lauke, 
pradėsite belsti į duris ir sakysite: Viešpatie, atidaryk mums. 
Atsakydamas Jis jums tars: Aš nežinau, iš kur jūs. "Tuomet 
jūs pradėsite sakyti: Mes valgėme ir gėrėme Tavo akivaizdoje 
ir Tu mokinai mūsų gatvėse. Jis jums tars: Aš nežinau, 
iš kur jūs. Atstokite nuo manęs, jūs visi, piktadariai. Ten bus 
verksmo ir dantų griežimo, kada išvysite Abraomą, Izaoką, 
Jokūbą ir visus pranašus Dievo karalystėje, save gi laukan išva- 
rytus“ (Luk. 13, 24—29). Aišku, kad Šeimininkas, kurs skirsto 
karalystę, vienus įleisdamas kitų neįleisdamas, yra tas pats, kurs 
dabar skelbia savo mokslą klausytojų akyse, vadinas, Dievo 
karalystės Šeimininkas yra Jėzus, Dievo Pateptasis arba Mesijas. 

Ne be tam tikros minties Jėzus gretina dvejopą skelbimą, 
būtent, apie savo kančią ir apie būsimąją garbę. "Tuo būdu Jė- 
zus saugojo savo mokinius nuo nusiminimo, kada ateis Jo 
kančia, ir nuo per didelio užsidegimo, kurį galėjo sukelti gar- 
bingos paruzijos scenos. Bet ypač Jis norėjo tuo mokyti, kad 
pažeminanti kančia ir mirtis yra Jo garbės laidas ir kelias į 
garbę. Tie du dalykai susiję kaip nuopelnas ir atlyginimas. 
„Reikėjo, kad Kristus kentėtų ir taip įeitų į savo garbę“ 
(Luk. 24, 26). 

Greta su Viešpaties žodžiais, skelbiančiais Jį esant Mesiju, 
eina Jo stebuklai, kurie turi paremti Jo žodžius ir įrodyti jų 
tikrumą. Seniau Jis buvo nustatęs tam tikras ribas, kurios 
neleido Jo stebuklų plačiai skelbti, nes dar nebuvo atėjusi Jo 
valanda, — dabar kas kartą vis mažiau Jis to besilaiko. Jis 
nebedraudžia savo stebuklų skelbti. Jis daro savo galybės dar- 
bus dažniausiai minių, kunigų, Rašto žinovų ir farisiejų akyse, 
net Jeruzalės šventovėje (Mork. 9, 13; 10, 46; 11, 15; Luk. 11, 
14; 13, 10; 14, 1 ir k). Ir savo stebuklus Jis nurodo kaipo 
kriteriją, kad Jis yra Dievo atsiųstas, ir todėl reikalauja besą- 
lyginio tikėjimo (Jo. 9, 3; 10, 25, 32, 37; 14, 10; 15, 24). 

Nežiūrint prieštaravimo įsigalėjusiems mesianiškiems prie- 
tarams, nežiūrint nė farisiejų priešinimosi, tokie Jėzaus reikš- 
mingi žodžiai ir darbai geresnės dvasios žmonių tarpe ugdė 
ir stiprino tikėjimą, kurį mes matėm gimstantį pirmaisiais Jo 
viešojo veikimo metais. Ketvirtoji Evangelija paliko mums tuo 
atžvilgiu labai gyvą stebėtojo pranešimą apie pažiūrų plėtoji- 
mąsi ir nuomonių svyravimą, kuris vyko žmonių dvasiose, 
„Vieni tvirtino: Jis geras; kiti gi sakė: Ne, Jis suvedžioja žmo- 
nes. Tačiau niekas nekalbėjo apie Jį atvirai, nes bijojo žydų“ 
(Jo. 7, 12—13). „Šitas tikrai pranašas“ (Jo. 7, 40). Kiti 
gi net atvirai kalbėjo: „Jis Kristus“ (Jo. 7, 41). „Kada Kris- 
tus ateis, ar Jis darys daugiau stebuklų, kaip kad šis daro?“ 
(Jo. 7, 31). Bet tuoj ir priekaištai kyla: „Nejaugi Kristus 
ateitų iš Galiliejos? Argi Raštas nesako, kad Kristus ateis iš 
Dovido ainijos ir iš Betliejaus miestelio, iš kur buvo Dovidas? 
Taip radosi minioje dėl Jo nesutarimo“ (Jo. 7, 41 — 43). 
Vyriausieji gi kunigai ir farisiejai, pastebėję gimstantį minioje 
tikėjimą, „siuntė tarnų Jo sugauti“ (Jo. 7, 32). Nežiūrint vyres- 
nybės spaudimo, tačiau „daugelis įtikėjo į Jį“ (Jo. 8, 50). Vel- 
tui farisiejai buvo nutarę kiekvieną, „kas išpažintų Jį esant 
Kristų, išmesti iš sinagogos“ (Jo. 9, 22). Jie nebepajėgė suval- 
dyti liaudies judėjimo. „Jei paliksime Jį taip, visi įtikės į Jį“ 
(Jo. 11,48), taip tarėsi aukščiausioji taryba. Iš tikro, minioje jau 
buvo gana paplitęs pavadinimas, taikomas Jėzui: „Jėzus, kurs 
vadinamas Kristumi“ (Mat. 27, 17, 22). Ir diena iš dienos 
vis augo Jo šalininkų skaičius (Jo. 10, 42; 11, 27, 45). 

Kai minioje buvo tam tikras skaičius tokių, kurie tikėjo 

Ji esant Mesiju, Jėzus mėgino minios akyse daryti tai, ką Jis 
seniau buvo mėginęs su mokiniais, būtent, taisyti patį klaidin- 
gą Mesijo supratimą. Žmogaus Sūnus nėra tautiškas karalius, 
Jo karalystė ir Jo garbė nėra šio pasaulio. „Žmogaus Sūnus 
neatėjo, kad Jam tarnautų; bet kad Jis pats tarnautų ir duotų 
savo gyvybę kaip atvadavimą už daugelį“ (Mork, 10, 45; 10, 
38; plg. Luk. 13, 33; 17, 20—30). Per kančią, mirtį ir grabą 
Jo kelias eina į triumfą, kur Jis galutinai turės mesianišką 
valdžią ir garbę (Luk. 19, 11—12). 
Tačiau liaudis pasirodė visai neprieinama tiems dalykams 
(Jo. 12, 32—37). Ji tik laukė, kad tuoj įvyks politiškas per- 
versmas ir Jėzus-Mesijas paims politišką valdžią: „nes Jis bu- 
vo arti Jeruzalės, o jie manė, kad Dievo karalystė tuojau pa- 
sireikšianti“ (Luk. 19, 11). 

Artinosi didžioji savaitė, kurios įžanga Verbų šventė, Jė- 
zus atvyko į Jerichą, kur du aklieji, miniai girdint, šaukėsi Jo, 
vadindami Jį mesianišku titulu: „Viešpatie, Dovido Sūnau, pa- 
sigailėk mūsų“ (Mat. 20, 31). Jėzus ne tik to titulo nepaneigia, 
bet dar jį patvirtina, pagydydamas juos. 

Seka iškilmingas įėjimas į Jeruzalę. "Tam mesianiškam 
triumfui Jėzus padarė nuolankius pasirengimus, kurie tačiau 
aiškiai parodo Jo mintį ir intenciją. Visiems žydams buvo ži- 
noma Zakarijo pranašystė: „Labai džiaukis, Ciono dukte, links- 
mai šūkauk, Jeruzalės dukte: štai, tavo Karalius ateina tau 
teisus ir gelbėtojas: jis neturtingas ir joja ant asilės, ir jauno 
asilaičio“ (Zak. 9, 9). Tą pranašystę Jėzus tiksliai išpildo: Jis 
pasiunčia du savo mokinius atvesti asilaitį. Mokiniai atvedė, 
apdengė jį savo rūbais ir pasodino savo Mokytoją. Didžiulė 
minia, kuri buvo susirinkusi Velykų šventėms, pasitiko tą 
nuolankų būrelį su didžiausiu entuziazmu. Ji sveikina Jį kaip 
„Dovido Sūnų“ (= Mesiją, Mat. 21, 9), „Izraelio Karalių“ (Luk. 
19, 38; Jo. 12, 13); ji sveikina ateinančią „Dovido karalystę“ 
(Mork. 11, 10), šaukia valio tam, „kurs ateina Viešpaties vardu“ 
įkurti „Tėvo Dovido karalystę“ (Mork. 11, 10). Tam tikru 
būdu pats surengęs tą triumfą, Jėzus pasiduoda toms minių ir 
ir mokinių ovacijoms ir nežiūrėdamas farisiejų pabarimų, atvi- 
rai pagiria ir pripažįsta tuos mesianiškus sveikinimus ir džiaugs- 
mingus vaikų šūkavimus: „Sakau jums, jei šitie tylės, akmenys 
šauks“ (Luk. 19, 40). „Ar niekuomet neskaitėte: iš kūdikių ir 
žindančių burnos prirengei tobulą garbę?“ (Mat. 11, 10). 

Šv. Lukas pasakoja, kad Jėzus, pamatęs miestą, verkė 
sakydamas: „Kad gi ir tu ir tai šitoje savo dienoje pažintumei, 
kas tau neša ramybės, —dabar gi tavo akims paslėpta...“ (Lauk. 
10, 42). Sugretinus tuos tekstus, aiškiai matyti visos tos sce- 
nos prasmė: Jėzus norėjo padaryti didžiausias paskutines pa- 

stangas perstatyti išrinktajai Dievo tautai Jo siųstąjį Mesiją. 
Jis tai daro, naudodamasis nuolankiausiomis žymėmis. Iš visų 
aprašymų, kuriais pranašai Jo atėjimą piešė, Jis pasirenka 
kukliausią, tokį, kuriuo net žydų puikybė stebėjosi. Jie pripa- 
žino Jį, jie sveikino Jį Mesiju, bet Mesiju pagal savo suprati- 
mą: atmesdami viską, ko Jėzus mokė, ir pripažindami Jį tik 
tautišku Mesiju, kurs turi jiems įkurti išsvajotą, tautišką Die- 
vo karalystę. Todėl ir visas tas judėjimas buvo iš anksto pa- 
smerktas: šiandien karščiuojąs užsidegimas, o rytoj nusiminimas, 
kurs sukels pyktį ir neapykantą. O to viso galas — Mesijo 
mirtis ir Šventojo miesto griuvesiai. 

Paskutinėmis gyvenimo dienomis Jėzus dar tvirčiau pabrė- 
žia savo asmens apreiškimus, kuriuos Jis seniau buvo padaręs. 
Apakę netikėjimu farisiejai reikalauja parodyti, iš kur Jis turi 
tokią valdžią, kuria Jis savinasi (Mork. 11, 28). Jis jiems pa- 
sako netiesioginiu, tačiau labai permatomu, būdu, kas Jis yra: 
vynininkų palyginime Jis jiems save parodo mylimiausiu Dievo 
Sūnumi-Paveldėtoju, nesulyginamai aukštesniu už pranašus, 
kurie tebuvo Dievo tarnai (Mat. 21, 33—-46; plg. 22, 1—14). O 
savo Apaštalams, kalbėdamas apie miesto išgriovimą ir pasau- 
lio pabaigą, labai aiškiais žodžiais ir didinga scena piešia, kaip 
Jis kaipo žmogaus Sūnus ateis dangaus debesyse, apsuptas 
Dievo garbės ir lydimas angelų, į paskučiausią teismą teisti 
visą pasaulį ir paskelbs kiekvienam galutinį jo likimą, žiūrė- 
damas to, koks buvo jo postovis žmogaus Sūnaus atžvilgiu 
(Mat. 24 ir 25 sk). Ten Jis dar pasisako esąs visos Žmonijos 
atstovas, kurs yra žeidžiamas kiekvienu daromu Jo nariams 
kentėjimu ir pagerbiamas kiekviena jiems teikiama pagelba: 
„kiek kartų jūs tai padarėte vienam šitų mano mažiausių bro- 
lių, man padarėte“ (Mat. 25, 40, 45))). 

Pagaliau, visam savo asmens apreiškimui Jėzus padeda 
oficialų antspaudą. Žydų tarybos teisme Kaifas oficialiai klau- 
sė Jo: „Prisiekinu "Tave gyvuoju Dievu, kad mums pasakytu- 
mei, ar Tu Kristus (— Mesijas), palaimintojo Dievo Sūnus. 
Jėzus jam tarė: Tu tai pasakei. Aš esu. Tačiau aš jums sakau, 
nuo šio laiko jūs matysite žmogaus Sūnų sėdintį Dievo galy- 
bės dešinėje ir ateinantį dangaus debesyse“ (Mat. 26, 63—64; 
Mork. 14, 61—62). Savo tautos aukščiausios valdžios akivaiz- 
doje, aukščiausioj taryboj, oficialiai klausiamas vyriausio ku- 
nigo, mirties akivaizdoje, klausiamas po priesaika, kas Jis toks 
yra, Jėzus išpažįsta save Mesiju, nors ir mirti reikės. "Tačiau 
Jis tuoj paaiškiną, kad Jis ne politiškai-tautiškas Mesijas, bet 
toks, kurs ateis dangaus debesyse visą žmoniją teisti pagal jos 


1) Palygink taip pat Jo. 17, 3, kur Jėzus išpažįsta, kad Jis yra Dievo 
siųstas ne kaip kiti pranašai, bet kaip Mesijas. 

darbus. Pas Pilotą žydai pradžioje dangstosi kitais kaltinimais, 
kad Jis kurstąs liaudį ir pan. O kai tie kaltinimai mažai tevei- 
kia, ima Jį kaltinti, kad Jis skelbiąs save Karaliumi (— klai- 
dingu Mesiju, Jo. 19, 12; 18, 33) ir „Dievo Sūnumi“ (Jo. 19, 7). 
Klausiamas Piloto: „Tai Tu esi Karalius? Jėzus atsakė: Tu 
pats sakai, aš esu Karalius“ (— mesianiškas Karalius, Jo. 18, 
37). "Tačiau Jis tuoj ir paaiškina, koks Karalius Jis yra: „Ma- 
no karalystė ne iš šio pasaulio... Aš tam gimiau ir tam atėjau 
į pasaulį, kad liudyčiau apie tiesą. Kiekvienas, kurs yra iš 
tiesos, klauso mano balso“ (Jo. 18, 36—37). 

Po kryžiumi pasirodo, kad visa Izraelio tauta buvo Jėzaus 
skelbimą supratusi, jog Jis yra Mesijas. „Šia "Tau, kurs su- 
griauni Dievo bažnyčią, ir per trejetą dienų ją atstatai, gelbėk 
pats save; jei Tu Dievo Sūnus, nuženk nuo kryžiaus“ (Mat. 
27, 10), — taip tyčiojosi Izraelio liaudis. O vyriausieji kunigai 
draug su Rašto žinovais ir vyresniaisiais sakė: „Kitus išgel- 
bėjo pats savęs negali išgelbėti; jei Jis Izraelio Karalius 
== Mesijas), tegul dabar nužengia nuo kryžiaus, ir mes Jam 
tikime. Jis pasitikėjo Dievu: tegu Jis dabar Jį išliuosuoja, jei 
turi Jame pasimėgimo; nes juk Jis sakė: aš Dievo Sūnus“ 
(Mat. 27, 41—43). Kareiviai gi kalbėjo: „Jei Tu žydų Karalius 
(= Mesijas), gelbėk save“ (Luk. 23, 37). Vienas nukryžiuotųjų 
galvažudžių kalbėjo: „Jei "Tu Kristus (— Mesijas), gelbėk pats 
save ir mus“ (Luk. 23, 39). Romėnų karininkas išpažįsta: „Tik- 
rai šitas buvo Dievo Sūnus“ (Mat. 27, 54). Pagaliau ir kry- 
žiaus antrašas skelbė: „Šitas yra Žydų karalius“ (Luk. 
23, 38). 

lų būti nė mažiausio abejojimo: Jėzus skelbė save 
Mesiju. 

Viešpačiui įžengus į dangų, Apaštalai tuoj ima skelbti: 
Jėzus yra Kristus (= Mesijas, — Apd. 2, 36 ir k). Taip Jėzų 
suprato Apaštalai, taip Apaštalus suprato pirmykštė Bažnyčia, 
taip ji tikėjo ir tiki iki mūsų laikų. 


2 5. Kuria prasme Jėzus yra Mesijas 


Lyginant Jėzaus išsireiškimus apie Jo mesianizmą su ra- 
binų ir apokaliptų  mesianizmu, gana lengva pastebėti, kuria 
prasme Jėzus norėjo būti Mesijas. 

Rabinų mesianizmas laiku buvo Jėzui artimiausias, 
jis Jį supo iš visų pusių, jis buvo daugelio Jo amžininkų lū- 
pose ir galvose. Todėl istoriškos evoliucijos šalininkai nori 
manyti, kad Jėzaus mesianiškos pažiūros išdygusios iš jau esa- 
„mo žydų visuomenėj rabiniško mesianizmo. Dar ir pastaraisiais 
laikais kai kurie žydų mokslininkai, o taip pat ir E. von 
Hartmann, tokios pažiūros laikosi. 

"Tačiau tokia evoliucija yra kiaurai klaidinga. Tarp rabinų 
ir Jėzaus mesianizmo supratimo yra nesuderinamų prie- 
šingumų. Todėl net liberalų kritikai atsisako rabinišką me- 
sianizmą laikyti pavyzdžiu, kurį Jėzus būtų nukopijavęs. Tiesa, 
A. Neumann!) ir Otto Pfleiderer?) tvirtina, kad Jėzus pri- 
ėmęs rabiniško Mesijo paveikslą su visais savumais, kuriuos 
jis Jo laikais turėjo, tik atmetęs rabiniško mesianizmo kariš- 
kąją pusę; Jis nenorėjęs būti Mesiju-karaliumi, kurs būtų Žy- 
dų tautos išvaduotoju ir pagonių nukariautoju. Bet juk rabi- 
niškasis mesianizmas iš esmės tą vieną pusę ir teturėjo. Tad 
jei kas dar nori Kristui primesti rabiniškąjį mesianizmą, jis 
tegali tą padaryti, nežinodamas tikrojo rabiniškojo mesianizmo. 

Pagaliau tą klausimą išsprendžia nepaneigiamas faktas, kad 
farisiejiškojo mesianizmo šalininkai Jėzų persekiojo ir Jį pa- 
smerkė mirti dėl to, kad Jis rabinų skelbiamąjį mesianizmą 
atmetė ir jo vietoj skelbė visai priešingą Mesijo supratimą. Jei 
Jėzus nebūtų iš esmės skyręsis nuo farisiejiškai-rabiniškų pa- 
žiūrų apie Mesiją, Jis nebūtų buvęs nei persekiojamas nei smer- 
kiamas mirti. 

Apokaliptiškosios arba eschatologiškosios pa- 
žiūros šalininkai, darydami Kristų vien žmogumi, mano, kad 
Jis tebuvęs nepaprastas dorovės skelbėjas, bet ne Mesijas čia 
žemėje. Jis buvęs ugningas pranašas, kurs skelbęs besiartinantį 
pasaulio sugriuvimą, o pats save skelbęs vyru, kurs šiandien 
ar ryt pasirodysiąs dangaus debesyse, kad tą pasaulio katastro- 
fą pravestų ir įkurtų Dievo arba dangaus karalystę. Alber- 
tas Schweitzer?) daro priekaištus kitiems eschatologams, 
kad jie vien tik Mesiją ir Dievo karalystę eschatologiškai te- 
aiškiną, vietoj to, kad „visą viešąjį (Jėzaus) veikimą, įvykių 
sąryšius ir jų aplinkybes nušvietę eschatologijos šviesa“. Visa 
Evangelija, anot jo, esanti apokaliptiška-eschatologiška, ir pats 
Kristus turėjęs specifišką apokaliptišką sielą ir buvęs apoka- 
liptiškas fanatikas, kurs nieko daugiau nematęs, nemanęs, ne- 
sitikėjęs ir neskelbęs, kaip tik baisų galutinį pasaulio sugriu- 
vimą. Ir tą pažiūrą jis vadina „konsekventiška eschatologija“. 
Tad Kristus skelbęs save Mesiju ne šiai pasaulio būklei, — Jis 
būsiąs Mesiju pasaulio antprigimtoj būklėj, kuri būsianti įves- 
ta po šio fiziško pasaulio galutinio sugriuvimo. Tasai pasau- 
lio sugriuvimas siejasi su galutiniu žmogaus Sūnaus atėjimu 
garbėje ir galybėje, su Jo paruzija (paruzija — sugrįžimo die- 
na). Tada Jis turės Mesijo valdžią, bus Mesijas, kurs įkurs 
Dievo arba dangaus karalystę. 


1) Jesus, wer er geschichtlich war, 1904, 154. 

Ė i Us Urchristentum, 2 Aufl. I, 665; Die Enstehung des Christentums, * 
1905, 58. 

3) Von Reimarus zu Wrede, Tūbingen, Mohr 19C6. 

Tačiau net paviršutiniškas žvilgsnis į Evangelijas parodo, 
kad nieku būdu negalima Jėzaus gyvenimą aiškinti tokia escha- 
tologiška prasme. Pažymėsime bent kelis bendrus skirtumo 
bruožus: žydų apokaliptika užnuodyta supelėjusio pesimizmo, 
kurs visą žemiškąjį pasaulį laiko žuvusiu dėl to, kad jis esąs 
piktas ne tik doroviškai, bet ir fiziškai. Jėzaus gi gyvenimas 
nušviestas spindulingo, saulėto optimizmo, visas Jo būdas, nors 
pilnas didžiausio rimtumo, bet taip pat pilnas džiaugsmingos, 
bičiuliškos fiziškam pasauliui nuotaikos, kuria net farisiejiškas 
neva šventumas piktinosi. — Apokaliptika yra kliedėjimas sap- 
ne, kuriam dabartis tėra tariamybė ir šešėlis, be jokio sąryšio 
su antlaikiniu ir antpasaulišku buvimu, kuriam dabarties gy- 
venimas yra be vertės ir realybės, vien tik skaičiavimasis su 
ateitimi, užsiėmimas besiartinančia baidykle. Jėzaus Evangelija, 
nežiūrint galingos srovės į ateitį ir į būsimąjį gyvenimą, yra 
pilna tikro, vertingo dabarties turinio, kur kilniai sujungiama 
dabartis su ateitimi, taip, kad visa praraja tarp šio ir ano gy- 
venimo yra sujungta tilto, ir visa pasauližiūra įgauna kryptį 
į plačius horizontus ir didžius daiktus, galingą kryptį, linkstan- 
čią per šį laiką į amžinybę. — Apokaliptika nė pirštu nepa- 
judina, kad žmogų padarytų vidujiniu ir jį nutaurintų, ji patį 
būsimąjį mesianiškąjį pasaulį ima grynai kosmologiškai, be 
aukštesnio religinio gyvenimo, be gilesnio įsišaknėjimo į Die- 
vą, ji tik tuo teužsiima, kad su atvira burna ir sudėtomis ran- 
komis laukia ženklo iš dangaus (Plg. I Kor. 1, 22), kada ateis 
galutinė pasaulio katastrofa. Jėzaus Evangelija griežtai reika- 
lauja doroviško taurinimosi, religinio pagilinimo, tikro maldin- 
gumo ir vidaus šventumo — „būkite tobuli, kaip ir jūsų dan- 
giškasis "Tėvas tobulas“ (Mat. 5, 48), — ir tą tobulumą ji 
globia nenuilstamu, nenusimenančiu mokymu ir raginimu, tie- 
kiamu kiekvienam asmeniui, kiekvienam žmonių rateliui, pra- 
dėdama reikalaujančiu didžiausios kantrybės mažmožingu darbu 
ir eidama iki koncentriško veikimo masėms. — Apokaliptikas, 
nesirūpindamas pakelti žmogų ir vien skelbdamas galutinę 
katastrofą ir bausmes, negali atsigėrėti staigiai pagonis ištin- 
kančia bausme ir žydijos išaukštinimu į padanges. Jėzus Evan- 
gelijoj stengiasi pakelti žmogų, padrąsinti jį ir paguosti, Jis 
kenčia už nusidėjėlius ir miršta už juos ant kryžiaus. — Escha- 
tologiška apokaliptika teturi akis ir ausis tik siauram žydiškam 
patriotizmui ir tautiškai nuteiktiems, pojučius svaiginantiems 
ateities liūliavimams. Jėzaus Evangelija, nežiūrint visos meilės 
gimtajam kraštui ir išrinktajai tautai, yra kiaurai universališ- 
ka, svetima kiekvienai žydiškai siauraširdystei, ypač nepalanki 
tautiškai politiškoms ir pojutiškai žydiškoms svajonėms!). 


1) Plg. Felder, Jesus Christus, Paderborn, 1923, 1, 176. 

Žodžiu, norint Jėzaus Evangeliją gretinti su žydiškąja apo- 
kaliptika ir ją iš šios išvesti, reiškia daiktus aukštyn kojomis 
statyti. Todėl ir apokaliptikos šalininkai prąsimano tokią apo- 
kaliptiką, kokios niekados pas žydus nebuvo, visiškai atjung- 
dami ją nuo žemiškai politiškų žydijos lūkesių ir nukeldami 
ją į visai antgamtinį pasaulį. Taip daro Loisy, Weiss, Schwei- 
tzer, Baldensperger ir k. O Evangelijų išsireiškimus, kurie nie- 
ku būdu nesiduoda eschatologiškai išaiškinti, jie laiko netikrais, 
neistoriškais, neautentiškais. "Taip elgiantis su istoriškais fak- 
tais ir Kristaus žodžiais, be abejo, galima viską išaiškinti. Tik 
toks aiškinimas virsta svajonėmis, bet nėra tiesa. 

Paties Jėzaus išsireiškimai Evangelijoj sako visai ką kitą; 
Jėzus nori būti Mesiju ir nori būti juo laikomas 
jau čia savo žemiškame gyvenime, savo veikime, 
kentėjime ir mirtyje, būdamas čia žemėje. O Jo atė- 
jimas į teismą tėra tik Jo mesianiškojo apsireiškimo iškilmin- 
ga užbaiga ir aukščiausias galutinis triumfas. 

Žvelgdami į ketvirtąją Evangeliją, mes labai aiškiai ma- 
tome, kad Jėzus įvairiose aplinkybėse, kur Jis išpažįsta savo 
mesianizmą, skelbia save ne tuo, kurs ateityj turi būti Mesiju, 
bet Mesiju dabartyj, Mesiju, kurs turėjo ateiti ir kurs atėjo. Sa- 
kysime, Samaritietė kalbėjo Jam apie žadėtojo Mesijo būsimąjį 
atėjimą: „Aš žinau, kad ateis Mesijas (tai yra Kristus); taigi, 
atėjęs Jis visa mums apskelbs“. Samaritietė kalba ne apie apo- 
kaliptiškąjį Mesiją, bet apie Mesiją, kurs „visa mums apskelbs“. 
Jėzus jai atsako, kad Jis pats yra tasai laukiamasis Mesijas: 
„Aš esu, kurs su tavim kalbu“ (Jo. 4, 25—26). Panašiai aklam 
gimusiam Jėzus sako: „Ar tu tiki į Dievo Sūnų? Atsakydamas 
jis tarė: Kas Jis, Viešpatie, kad aš į Jį tikėčiau? Jėzus jam 
tarė: "Tu Jį matai, kursai kalba su tavim, tas yra“ (Jo. 9, 
35—37). Pagaliau, skatinamas minios atvirai pasakyti, ar Jis yra 
Kristus, Išganytojas miniai atsako, kad toks pareiškimas jau 
seniai yra padarytas Jo darbais, kurie įrodo, jog Jis Dievo 
Sūnus ir Jo Mesijas: „Aš jums sakiau, tik jūs netikite. Darbai, 
kuriuos aš darau savo Tėvo vardu, tie liudija apie mane“ (Jo. 
10, 24—25). Taigi Jėzus nori ne tik jau dabar čia žemėje bū- 
ti Mesiju, bet dar Jis nurodo savo darbus, kurie yra realūs 
ir neapviliami įrodymai, kad Jis jau dabar tikrai yra Mesijas 
ir veikia kaipo Mesijas. 

"Tą patį mes matome ir sinoptikų Evangelijose. Jonas 
Krikštytojas, būdamas Macheros kalėjime, siunčia pas Jėzų pa- 
siuntinius, per kuriuos jis Jo klausia: „Tu esi tasai, kurs turi 
ateiti, ar mes kito laukiame?“ (Mat. 11, 3). „Tasai, kurs turi 
ateiti“ pagal pranašų skelbimą — tokia buvo dažnai vartoja- 
ma formula Mesijui pažymėti (Mat. 3, 11; Mork. 1, 7; Jo. 1, 
27). Vadinas, Jono klausimo prasmė yra ta: ar tu esi skelbta- 

sis pranašų ir laukiamasis šioje žemėje Mesijas? Jėzus atsako, 
nurodydamas Jo daromus mesianiškus stebuklus, kurie pagal 
pranašų skelbimą turėjo žymėti prasidėjusį mesianišką laiką, 
o patį stebuklų darytoją turėjo žymėti kaipo jau atėjusį ir vei- 
kiantį Mesiją (plg. Mat. 11, 5; Luk. 7, 22; Is. 30, 5; 61, 1). O 
jei Jonas, kaip eschatologai be pagrindo ir prieš minėtos for- 
mulos vartojimo paprotį tvirtina!), būtų klausęs: ar tu esi ta- 
sai, kurs turi ateiti į paskučiausį teismą? — tada būtų dar 
aiškiau, kaip energingai Jėzus perkelia atsakymą į dabartinio 
gyvenimo laiką ir save skelbia jau atėjusiu Mesiju, kurs jau 
dabar užsiima mesianišku veikimu. 

Filypo Kesarijoj Jėzus klausia mokinių, ką žmonės da- 
bartyje mano apie Jį, kurs jų tarpe gyvena. Mokiniai pasa- 
ko visokias nuomones, kurios dabar yra apie Jį žmonių tar- 
pe. Toliau Jis jų klausia: „Jūs gi ką sakote mane esant? Atsa- 
kydamas Simonas Petras tarė: "Tu Kristus, gyvojo Dievo Sū- 
nus“. Vadinas, čia nė kalbos nėra apie tą, ką Žmonės mano 
apie Viešpatį, kas Jis bus ateityj, ir neklausia Kristus mokinių, 
kuo jie Jį ateityje laikys, bet klausia, kuo jie Jį dabar laiko. 
Petro atsakymas aiškus: jis liečia dabartį; jis nesako: Tu būsi 
Kristus, bet „Tu (esi) Kristus“. Viešpats pagiria Apaštalą, pa- 
reiškia, kad jo tikėjimas, jog Jis jau dabar yra Mesijas, yra iš 
dangaus apreikštas, ir tą tikėjimą Jis pilnai patvirtina. O kai 
Jis įsako neskelbti, jog Jis Mesijas, tai dar labiau pabrėžiama, 
kad čia kalbama ne apie Mesiją, kuriuo Jis bus, bet apie Me- 
siją, kuriuo Jis jau yra. „Tuomet Jis liepė savo mokiniams 
niekam nesakyti, kad Jis Kristus“ (Mat. 16, 13—20). 

Viešpaties nuolat vartojamas žmogaus Sūnaus pavadini- 
mas taip pat pasako, kad Jėzus yra Mesijas jau šiame gyveni- 
me. Tas pavadinimas, kaip jau buvo kalbėta, yra mesianiškas: 
žmogaus Sūnus tai Mesijas, kuris pagal Danielio regėjimą lai- 
kų pabaigoje galutinai įkurs Dievo karalystę. Bet tiesiog 
tuo pavadinimu Jėzus žymi save taip pat savo šio gyvenimo 
veikime; Jis vadina save žmogaus Sūnumi ne vien paskučiau- 
siame žmogaus Sūnaus apsireiškime teismo dienoje: Jis jau yra 
žmogaus Sūnus ir dabar, kai Jis vykdo evangelizacijos ir at- 
pirkimo darbą (plg. Mat. 11, 19; 12, 32; 16, 13; Luk. 11, 30; 
22, 48 ir k). Žmogaus Sūnus turi valdžios atleisti nuodėmes 
čia žemėje (Mat. 0, 6) ir turi teisę elgtis su subata kaip 
Viešpats (Mork. 2, 28). Žmogaus Sūnus sėja į sielas gerąją 
Dievo Karalystės sėklą (Mat. 13, 37). Žmogaus Sūnus atėjo 
ne žudyti, bet gelbėti, ne kad Jam tarnautų, bet kad Jis pats 
tarnautų ir duotų gyvybę kaip atvadavimą už daugelį (Mork. 
10, 45). Pildydamas savo pasiuntinybę, žmogaus Sūnus veda 


1) Loisy, L'Evangile et VEglise, 54. 

klajoklio ir visko atsižadėjusio Mokytojo gyvenimą: Jis neturi 
nė kur galvos priglausti (Mat. 8, 20). Pagaliau, pranešdamas 
savo kančią, Jis skelbia, kad žmogaus Sūnus kentės dideles 
kančias, kaip apie Jį yra parašyta, kad Jis bus atmestas tau- 
tos vyresniųjų, vyriausiųjų kunigų ir Rašto žinovų, kad Jis 
bus išduotas mirti ir kad Jis trečiąją dieną kelsis iš numiru- 
sių (Mork. 8, 31 ir k). O juk visa tai vyks šiame gyvenime. 

Pagaliau, ateina tardymas sanchedrine. Kaifo klausimai 
labai aiškūs, liečia dabartį. „Ar Tu (esi) Kristus (Mesijas), pa- 
laimintojo Dievo Sūnus? Jėzus jam atsakė: Aš esu“ (Mork. 
14, 61—62). Kaifas myga klausimą iškilminga priesaika: „Pri- 
siekiu "Tave gyvuoju Dievu, kad mums pasakytumei, ar "Tu 
(esi) Kristus, Dievo Sūnus? Jėzus jam tarė: tu pasakei“ (Mat. 
26, 63—64). „Tai Tu esi Dievo Sūnus? Jis atsakė: jūs patys 
sakote; nes aš esu“ (Luk. 22, 70). Toliau Jėzus dar priduria: 
„Jūs matysite žmogaus Sūnų, sėdintį Dievo galybės dešinėje ir 
ateinantį dangaus debesyse“ (Mork. 14, 62; Mat. 26, 64; Laik. 
22, 69). — Klausimai ir atsakymai yra stebinančio aiškumo. 
Veltui eschatologai tvirtintų, kad tais pastaraisiais žodžiais 
savo išpažinimą, jog Jis yra Mesijas, Jėzus norėjęs reikšti apo- 
kaliptiška prasme, būtent, kad Jis tik tada tebūsiąs Mesijas, 
kai Jis ateis į paskučiausią teismą. Juk Jėzus visai griežtai 
sako: jau dabar aš esu tikras Mesijas, ir dargi laikų pabaigoje 
aš, kaipo Mesijas, ateisiu pasaulio teisti. 

Tokiu pat būdu Išganytojas kalba ir Piloto akivaizdoj. 
Vietvaldis Jo klausia: „Ar "Tu esi žydų karalius?“, vadinas, 
Mesijas-karalius. Jėzus atsako teigiamai: „Tu sakai“ (Luk. 23, 
2). Bet norėdamas pašalinti nesusipratimą, Jėzus tuoj priduria: 
„Mano karalystė ne iš šio pasaulio“ (Jo. 18, 36). Tačiau šiais 
pastaraisiais žodžiais Jėzus nė kiek nesako, kad Jo mesianiz- 
mas tebus vykdomas tik kitame pasaulyj — ne, Jis tik nori 
pasakyti, kad Jo karalystė nėra žemiškai pasauliškos rūšies, 
nes tada Jo tarnai Jį gintų nuo tų, kurie ant Jo kėsinosi. Jo 
karalystė yra šioje žemėje, bet ta karalystė yra dvasiška, 
nes Jo pasiuntinybė yra viešpatauti sieloms, teikiant joms tiesą: 
„Tu pats sakai, aš esu karalius. Aš tam gimiau ir tam 
atėjau į pasaulį, kad liudyčiau apie tiesą“ (Jo. 18, 37). 

Apaštalai, mokiniai ir kiti klausytojai taip Viešpatį supra- 
to, kad Jis yra Mesijas ir skelbia save Mesiju ne vien kitame 
pasaulyj, bet jau dabar, šioje žemėje. "Tą dalyką mums liudija 
visas Naujojo "Testamento turinys ir pirmykštės krikščionijos 
įsitikinimas. Užtenka pažymėti bent kelias vietas. „Radome 
Mesiją“ (Jo. 1, 41), sako Andriejus savo broliui Simonui, pirmą 
kartą susitinkant su Viešpačiu. „Rabbi (Mokytojau), "Tu Dievo 
Sūnus, Tu Izraelio Karalius“ (Jo. 1, 49), išpažįsta Natanaėlis. 
Panašiai kalba samaritietė ir Sikaro gyventojai (Jo. 4, 29, 42), 

Petras visų Apaštalų vardu (Jo. 6, 70), Morta (Jo. 11, 27), 
pats Jonas Evangelistas (Jo. 20, 31), pirmykščių krikščionių 
bendrija (Apd. 2, 36; 4, 27 ir k.), Povilas (Apd. 9, 22) ir visa 
Apaštalų bei pirmųjų krikščionių tradicija. 


* 
* * 


Jėzus pasisavina ir praplečia Senojo Testa- 
mento Mesijo supratimą. Iš tokio Jo žingsnio dar labiau 
aiškėja, kad Jis skelbė save Mesiju jau šiam savo žemiškajam 
gyvenimui. Jis kuria Dievo karalystę senovės pranašų 
skelbtąja prasme. "Tos karalystės artėjimą pradėjo skelbti Vieš- 
paties pirmtakūnas, Jonas Krikštytojas (Mat. 3, 2). Tokiu pat 
skelbimu taip pat ir Viešpats pradeda savo viešąjį darbą: „Lai- 
kas pasidarė pilnas, ir Dievo karalystė prisiartino; darykite 
atgailą ir tikėkite Evangelijai“ (Mork. 1, 14); — tą patį daro 
ir Jo siųstieji Apaštalai (Mat. 10, 7). Jėzaus artinimasis, Jo vei- 
kimo pradžia reiškia tą patį kaip ir Dievo karalystės prisiarti- 
nimą ir kūrimąsi. "Tam karalystės kūrimuisi Viešpats panaudojo 
stebuklus: „Jei aš išvarau velnius Dievo Dvasia, tai į jūsų 
tarpą atėjo Dievo karalystė“ (Mat. 12, 28; 11, 4—6). Ir 
Jis visur skelbia tos karalystės įstatymus (Mat. 4, 23—25; 
kalno pamokslas ir k.), arba tiesiog „Dievo karalystę“ (Luk. 9, 
2). Senasis „Įstatymas ir pranašai siekė iki Jono; nuo to laiko 
Dievo karalystė skelbiama“ (Luk. 16, 16; Mat. 11, 12). Rody- 
damas į savo asmenį ir savo Evangelijos skelbimą, Jėzus gali 
farisiejams sakyti: „Dievo karalystė yra jumy se“ (—jūsų 
tarpe. Luk. 17, 21). 

Pagrindinė sąlyga įeiti į karalystę yra su tikinčiu nusi- 
statymu priimti Evangeliją (Mork. 16, 15—16; Jo. 3, 18, 36). 
Įeinama į ją atgimimu „iš vandens ir šventosios Dvasios“ 
(Jo. 3, 5; Mat. 28, 19) nuodėmėms atleisti (Mork. 4, 12), ir 
imant vesti naują gyvenimą, laikantis to dvasiško atgimimo ir 
Evangelijos įsakymų (Mat. 7, 21; 19, 18—21; Luk. 6, 46). Kas 
„Dievo karalystės ir jos teisybės“ nebrangina daugiau už vis- 
ką ir jos neieško (Mat. 6, 33), kas „prideda savo ranką prie 
arklo ir dairosi atgal“ (Luk. 0, 62), kas neatsižada visko ir, 
reikalui esant, neapleidžia visko (Mat. 5, 29; Mork. 10, 23; 
Luk. 18, 29), kas nėra pasiryžęs dėl Dievo karalystės net sa- 
vo gyvybę prarasti (Mat. 10, 39; Luk. 14, 26), tas nėra jai tikęs. 

Dievo karalystė kuriasi nei staigiu žemiškos valstybės pa- 
keitimu, nei perversmu rabiniško mesianizmo prasme, nei ji 
staiga nužengs iš dangaus apokaliptų prasme, — ne, ji ku- 
riasi ir plinta palengva ir su nuolatiniu vargu. 
Savo pradžioje ji yra visai mažas ir menkas daiktas, ir šios 
žemės didžiūnai nė dėmesio nekreipia į ją. Bet ji palengva au- 
ga, kaip garstyčių grūdas, ir pasidaro medžiu, o iš vidaus ji 

veikia kaip tešlos raugas, kol ji visą pasaulį apims (Mat. 13, 
31 s.). Panašiai kaip pasėta javų sėkla ramiai dygsta ir auga 
ir leidžia varpas, „taip yra su Dievo karalyste“ (Mork. 4, 
26—29) ir su „karalystės vaikais“ (Mat. 13, 38). Žydija pasi- 
rodė nevaisinga žemė; „todėl Dievo karalystė iš jų atimama 
ir atiduodama tautai, kuri duos josios vaisius“ (Mat. 21, 43). 
„Ir šita karalystės Evangelija bus skelbiama visa- 
me pasaulyje, visoms tautoms, ir tuomet ateis galas“ (Mat. 
24, 14), — paskučiausias teismas. 

Paskučiausias teismas yra anga į ano gyvenimo karalystę. 
Ji užsidaro šėtono karalystės puolimams ir pasmerkia pragaro 
kančioms visus tuos žmones, kurie prisidėjo prie pikto viešpa- 
tavimo; bet ji atsidaro Dievo karalystės vaikams, kurie galu- 
tinai „paveldi jiems nuo pasaulio įkūrimo prirengtą karalystę“ 
(Mat. 25, 34). Mat, čia žemėje visai žmonijai ir atskiram žmo- 
gui tėra tik Dievo karalystės pradžia, pirmasis laipsnis, ano 
gyvenimo amžinai tesančios dangaus karalystės rengimas. "Taigi 
žemėje esančioji Dievo karalystė laukia savo galutinio ištobu- 
linimo ir užbaigimo. "Ta tobula karalystė artinasi (Luk. 19, 
12—28), yra laukiama (Luk. 11,2), kad ateitų, ji žadama kaipo 
atlyginimas: „nes jų yra dangaus karalystė“, „nes jie matys 
Dievą“ (Mat. 5, 3—12). „Tuomet teisieji žibės kaip saulė jų 
Tėvo karalystėje“ (Mat. 13, 43). Jie „ateis iš rytų ir vakarų, 
iš šiaurės ir pietų ir sėsis prie stalo Dievo karalystėje“ (Luk. 
13, 29). Nors tos karalystės gėrybės ir džiaugsmai yra grynai 
dvasiški, tačiau pojutiškiems žmonėms jie perstatomi pojutišku 
būdu. Amžinoji karalystė tai velykų pokylis, vestuvių pokylis, 
džiaugsmo pokylis (Luk. 22, 15—16, 18, 30; Mat. 26, 29), „am- 
žinasis gyvenimas“ pas Dievą ir su Dievu, pilnas neapsakomo 
džiaugsmo. 

"Taigi Viešpaties mintyje mesianiškos karalystės svarbiau- 
sias centras ir josios tobulumas yra ateityje, o ne dabartyje. 
Kristus nuolat kelia mūsų žvilgsnį aukštyn, iš karalystės, ku- 
ri šioj žemėj rutuliojasi tarp daugelio vargų, į palaimintą išto- 
bulinimą dangaus karalystėj. Viltis, lūkesys, ilgėjimasis palai- 
mintojo tobulumo ir laimingumo aname gyvenime, — toks 
yra Kristaus religijos ir krikščionybės bruožas. ' 

Tačiau tasai bruožas nėra vienintelis. Karalystės kūrimą- 
sis ir plėtojimasis vyksta šiame pasauly. Dievo karalystės ge- 
ras grūdas yra sėjamas į žemę, dygsta žemėje, jos vaisius au- 
ga ir bręsta ant žemės, kol jis paskučiausio teismo piūtyj bus 
perkeltas į dangų (Mat. 13, 37—43). Ten bus tik piaunama, 


kas čia pasėta (Gal. 6, 8). Žemės gyvenimas — sėjos laikas, 
amžinybė — piūties palaima, o viduryj didžioji teismo diena, 


kurioj bus vertinama sėja ir piūtis ir atlyginama pagal nuo- 
pelnus. Viešpaties karalystė nėra vienpusiškumo ar šuolių. 

Dvasiškas Dievo viešpatavimas žmoguje ir žmogui žemėje, ir 
amžinas Jo viešpatavimas jam danguje, o greta dvasiškas arti- 
nimasis Žmogaus prie Dievo čia žemėje, ir neperskiriamas jo 


susijungimas su Juo danguje, — ir visa tai, tarpininkaujant 
Išganytojui: tokis yra Kristaus karalystės ir krikščionybės su- 
pratimas. 


Atitinkamai ir „žmogaus Sūnaus“ sąvoką Kristus pride- 
rino ir praplėtė, kaip aukščiau jau buvo minėta. Jis mėgsta tą 
pavadinimą dėl to, kad jis, pagal Danielio pranašystę, iš vie- 
nos šalies pasako Mesijo kilnumą ir garbę aname gyvenime, 
iš antros šalies, pagal žodžio prasmę, be jokio sunkumo jis 
galima buvo pritaikinti visam Išganytojo veikimui ir gyveni- 
mui čią žemėje. Ypač gal šituo atžvilgiu tasai pavadinimas 
tiko Išganytojui: kadangi Jis pasako Jo žmogiškąją prigimtį, tai 
jis išreiškė Jo galėjimą kentėti, ir tuo atžvilgiu jis buvo arti- 
mas „Dievo tarno“ pavadinimui, kurį buvo skelbęs Izaijas. 

Mat, pirma negu Kristus galėjo paimti karališką viešpa- 
tavimą Dievo karalystėj, Jis turėjo tą karalystę pasaulyje įkurti 
ir atskirus žmones, lygiai ir visą Žmoniją, padaryti Dievo 
karalystės nariais. O tuo tarpu Dievo karalystė pasaulyje, ky- 
lanti iš sutvėrimo fakto, buvo sugriauta nuodėmės. "Todėl Jėzus 
turėjo nugalėti nuodėmę. Jam rūpi dvasiškas Žmogaus išgel- 
bėjimas iš nuodėmės ir kaltės (Mat. 1, 21). Jis nori būti tarpi- 
ninkas, Gelbėtojas, Atpirkėjas (Jo. 4, 42). Nes „žmogaus Sū- 
nus atėjo ieškoti ir gelbėti, kas buvo pražuvę“ (Luk. 19, 10). 
Nukovoti nuodėmę ir atvesti nusidėjusį žmogų prie Dievo bu- 
vo Jėzaus gyvenimo darbas. Tam Jis panaudoja savo religiš- 
kai dvasišką veikimą ir net kūniškas geradarybes bei stebuk- 
lus (Jo. 5, 14; 8, 11; Luk. 7, 47 ir k.). 

Bet visų pirma Jėzus norėjo nuodėmių atleidimą pelnyti. 
Izaijas piešia „Dievo tarno“ paveikslą, kurs pats būdamas ne- 
kaltąs, prisiima ant savęs kentėjimus už kitų nuodėmes. Tą 
pranašystę apie Dievo tarną, atlyginantį už kitų nuodėmes, 
Evangelija taiko Viešpačiui Jėzui. Pats Išganytojas daugybę 
kartų visokiais būdais pareiškia tą pavaduojantį atlyginimą už 
pasaulio nuodėmes savo kančia ir mirtimi (Jo. 3, 14—17; 10,11; 
Luk. 22, 19; Mat. 26, 28 ir k), nes „Žmogaus Sūnus atėjo, ne 
kad Jam tarnautų, bet kad Jis pats tarnautų ir duotų savo 
gyvybę kaip atvadavimą už daugelį“ (Mat. 20, 28). Pavaduo- 
jamas atlyginimas už pasaulio nuodėmes ir išgelbėjimas 
iš nuodėmių bei jų pasėkų yra Jėzaus mesianiškojo gyvenimo 
centrinė mintis. 

Iš Viešpaties mesianiškų išsireiškimų aiškiausiai matyti Jo 
manymas, kad Jis Senojo "Testamento Mesijo sąvoką labai bran- 
gina ir ją vykdo. Ar Jis kalba apie savo „atėjimą“ arba „siun- 
timą“ į pasaulį, ar apie savo gyvenimą, mokslą, stebuklus, kan- 

čią, mirtį ir atsikėlimą iš numirusių, kokiu tik būdu Jis savo 
mesianiškus siekimus reikštų, visados Jis turi tą sąmonę, kad 
Jis pildo pranašystes apie Mesiją, kad visas šv. Raštas Jame 
išsipildo, kad nėra pasakyta apie Mesiją nė vieno brūkšnelio, 
kuris Jame ir per Jį neišsipildytų (Luk. 22, 37; Jo. 5, 39; 
Mat. 26, 54 ir k.). 

Tačiau mesianišką Jėzaus sąvoka nesibaigia tuo, kas 
Senajame "Testamente apie Mesiją pasakyta. Liečiančias Jį pra- 
našystes Jis aiškina visai savarankišku būdu. Sakysim, be 
dvasiškai religiškos, universališkos ir antprigimtos mesianiš- 
kųjų pranašysčių srovės, dar buvo S. Testamente ir kita srovė: 
žemiška, žydiškai tautiška, natūralistiška srovė. Kilnesnės dya- 
sios žmonės galėjo suprasti, kad pastaroji tėra tik antprigim- 
tųjų mesianiškųjų gėrybių lukštas ir simbolis. "Tačiau vienas 
Kristus teiškėlė tas pranašystes iš žemiškai tautiškų bei poju- 
tiškų sričių ir su stebinančiu griežtumu išaiškino jas kilniau- 
sia prasme, 

Jėzus derina Senojo Testamento mesianizmą. Nebuvo 
aiškus ir savaime suprantamas dalykas, kad visos mesianiško- 
sios pranašystės liečia tą patį asmenį ir kad jame viename jos 
visos galėtų išsipildyti. Nelengva buvo, sakysim, suprasti, kaip 
Danielio žmogaus Sūnaus garbingas paveikslas galėtų suside- 
rinti su Dovido Sūnumi, arba su kenčiančiu Dievo tarnu, arba 
vargingai kuriama Dievo karalystė su garbe ir tobulumu. Visa 
tai Jėzus darningai suvienija savo asmenyje ir savo veikime, 
taip kad visas Senojo "Testamento mesianizmas belieka viena 
nuolatinė pranašystė, gyvas organizmas, kurs įsikūnija Viešpa- 
ties Jėzaus asmenyje. 

Bet tuo būdu Jėzus taip pat nuidealizuoja Senojo 
Testamento mesianizmą. Niekados Jis nesistengia kaip ir parai- 
džiui kopijuoti pranašystę. Kilniu, nuostabiu būdu Jis ją išpil- 
do, nė kiek ja nesivaržydamas. Jis pasirodo esąs tiek Senojo, 
tiek ir Naujojo "Testamento Viešpats: „Seniesiems pasakyta... 
Aš gi jums sakau..!“ "Tai yra majestotinga kalba. Atitinkamai 
Jis ir veikia. Apie ką senieji nė manyte nemanė, tą Jis padaro 
savo dieviškosios karalystės pagrindiniu įstatymu: meilę. Ką 
senieji laikė neįmanomu dalyku, tą Jis padaro faktu: prieš bai- 
mės įstatymą Jis paskelbia malonės Evangeliją. Ko senieji gal 
vos tik antroj eilėj laukė, tą Jis pastato savo mokslo ir veiki- 
mo priešakin: išvadavimą iš nuodėmės ir kaltės pavaduojančiu 
Mesijo kentėjimu ir mirtimi. Išpildydamas senovės mesianišką- 
sias pranašystes, Jis joms suteikia šviesos ir gyvumo, 

Tokia yra specifiškai krikščioniška Mesijo sąvoka, 
kuri yra įsikūnijusi Jėzaus-Mesijo uždavinyj, veikime ir asme- 
nyj, — tik dar Kristaus dievybė nepastatyta priešakin. "Tie 
dalykai yra tikri, jei tik Kristaus žodžiai yra imami taip, kaip 

jie tikrumoje yra. Bet taip dalykams esant, kaip bebūtų galima 
prikaišioti Kristui evoliuciją iš rabiniškojo ar apokaliptiškojo 
mesianizmo! Ar liberalų hiperkritikai gali sakyti, kad jie iešką 
objektyvios tiesos? 


3 5. Jėzaus mesianiškos sąmonės kilmė 


Iki šiol mes matėm faktą, kad Jėzus visame savo vieša- 
jame veikime kas kartą vis labiau skelbė save Mesiju, supras- 
damas Mesiją kilniausia prasme. Kyla klausimas, kaip Jėzus 
galėjo pradėti manyti ir tikėti, kad Jis yra Mesijas? Iš kur 
Jis galėjo pasisemti tą savo mesianiškąją sąmonę? 

"Tikinčiam krikščioniui atsakymas į tą klausimą yra labai 
paprastas. "Likinčioji krikščionija mato Jėzuje Kristuje amži- 
nąjį Dievo Sūnų, kuris buvo dangiškojo "Tėvo pasiųstas į pa- 
saulį, kad Jis kaipo Mesijas atpirktų nupuolusią žmoniją. Tuo 
būdu visa Jėzaus mesianiškosios sąmonės kilmės paslaptis lie- 
ka išspręsta. Savo mesianiškąjį pašaukimą Jėzus atsinešė iš 
dangaus ant žemės. "Maigi Jo mesianiškoji sąmonė jungiasi 
su Jo pirmlaikiniu buvimu; ji buvo Jėzaus įsikūnijimo ir viso 
Jo žemiškojo gyvenimo pagrindas ir šaltinis, ir todėl nieku 
būdu ji nėra kilusi iš šio gyvenimo žemėje palengva vykstan- 
čios evoliucijos keliu. "Taigi užtenka mums įrodyti amžinąjį 
Išganytojo buvimą ir Jo dievybę, ir klausimas apie mesianiš- 
kosios sąmonės kilmę lieka išspręstas. "Tą mes netrukus ir 
padarysime. 

Visai kitaip į tą klausimą žiūri mūsų laikų religiškai 
istoriškoji ir religiškai psichologiškoji hiperkri- 
tika. Ji žiūri į krikščionybę kaip į natūralų Žmonijos išsi- 
rutuliojimo vaisių ir į žmonijos doroviškos, protiškos ir religiš- 
kos evoliucijos pereiginį laikotarpį, todėl ir patį Jėzų Kristų 
ji laiko tos natūrališkos evoliucijos nariu ir veiksniu. Ji mato 
Jame vien gryną žmogų, kurs neturėjęs jokios preegzistencijos 
ir dieviškos prigimties, žmogų, kokie ir visi kiti žmonės yra, 
"Tiktai tasai žmogus, ar tai dėl jo kylančios iš Jo protiškos 
suirutės saviapgaulės, ar tai Dievo Apvaizdos tvarkymu, tikė- 
jo į savo gyvenimo nepaprastą mesianišką uždavinį ir tą me- 
sianišką pašaukimą Jis pergyveno žmonijos labui. 

Bet tuo pačiu liberališkoji hiperkritika stato save prieš 
mįslę, kuriuo būdu žmoguje Jėzuje galėjo kilti tokio gyvenimo 
uždavinio ir tokio visai negirdėto, taip ypatingo pašaukimo 
supratimas.  Netikinčioji ir pusiau tikinčioji kritika pati sau 
yra kalta tos mįslės išsprendimą, — nes kitaip visa jos pa- 
žvalga į Mesiją ir apskritai jos pažvalga į Jėzaus asmenį ir į 
Jo darbą kabo ore. Jeigu jai nepasiseka duoti Mesijo sąmo- 
nės kilmės užtenkamo vispusiško išaiškinimo, tai tuo pačiu ji 

pati save pasmerkia, — nes tai aiškiai įrodo, kad toji kritika 
ėmėsi klaidingo kelio, laikydama Kristų, prieš visą krikščio- 
niškųjų šimtmečių tradiciją, vien tik paprastu žmogumi. 

Racionalistų ir liberalų kritika, matydama Jėzuje vien pa- 
prastą žmogų, turi priimti, kad savo gyvenimo pradžioje Jėzus 
neturėjo mesianiškos sąmonės, vadinas, Jis nelaikė save Me- 
sijų — bet paskum, neginčijamai pasirodo, kad Jis laiko save 
Mesiju. Iš kur toks manymas galėjo Jame kilti? Juk ne ant- 
prigimtuoju Dievo apreiškimu ir ne antprigimtuoju Dievo ma- 
lonės vedimu, — nes juk jie kiekvieną antprigimtinį Dievo 
įsikišimą neigia, sakydami, kad antprigimtas Dievo apreiškimas 
esąs negalimas daiktas, — tad mesianiškajai Jėzaus sąmonei 
išaiškinti belieka natūrališkieji veiksniai, būtent, Jo vidaus iš- 
gyvenimai ir išorės aplinkybės, — tie turėję palengva sukelti 
Jame manymą, kad Jis esąs Mesijas ir dar toks Mesijas, koks 
Jėzaus gyvenime reiškiasi!). 

Kad pats Jėzus tyčiomis būtų melavęs ir apgaudinėjęs, 
būtent, kad Jis, žinodamas save nesant Mesiju, tačiau būtų 
skelbęs save Mesiju, niekas šiandien tokios hipotezės neprilei- 
džia, nes tai yra per daug aiškus psichologiškas prieštaravimas. 
Apie tai mes pakalbėsime vėliau, nagrinėdami Jo dievybės 
skelbimo tikrumą. "Tad belieka racionalistams manyti, kad 
Jėzus apsigavo, kad Jis buvo saviapgaulės auka. Kaip tokia 
saviapgaulė, nežiūrint dalyko tikrumos, galėjo Jame kilti, jie 
turi duoti užtenkamą atsakymą. 


* 
* * 


Niekas neaprašė tos tariamai vykusios Jėzaus dvasioje 
evoliucijos su didesniu literatišku sugebėjimu ir su įspūdinges- 
ne kritiška išvaizda, kaip Renanas. Pastanga iš naujo atstatyti 
psichologišką eigą, kurią jis nupiešė savo savu laiku garsiame 
Jėzaus gyvenime, yra ir, tur būt, pasiliks netikinčiosios 
kritikos visų didžiausia pastanga protu išaiškinti mesianiškąją 
Išganytojo sąmonę. 

Anot Renano, visos vykusios Jėzuje evoliucijos pradžia 
buvęs Jo gilus įsitikinimas, kad Jis yra giliai susijungęs su 
Dievu. Jauno Mokytojo dvasioje tasai susijungimas buvęs 
toks ypatingas, kad Jis tikėjęs turįs tokius santykius su Dievu, 
kokie esti tarp sūnaus ir tėvo. Bet dar daugiau. Jis tikėjęs, 
kad Jis esąs Dievo Sūnus vieninteliu, nepalyginamai aukštes- 
niu, negu kiti žmonės, būdu. Jis mano, jog toji mintis Jėzuje 
buvusi taip gili, taip nuoširdi, kad ji, tur būt, kilusi iš pačių 
Jo buvimo šaknų?). 


1) Plg. Felder, Jesus Christus, I, 196—198. 
2) Plg. Renan. Vie de Jėsus, 76—80. 

Būdamas įsitikinęs save esant Dievo Sūnumi, Jėzus tuojau 
pajuto pasiuntinybę daryti, kad žmonės dalyvautų toj dieviš- 
kojoj sūnystėj, mokydamas juos pažinti Dievą kaip savo "Tėvą 
it kreiptis į Jį kaip vaikai į tėvą. Tokia buvusi, anot Renano, 
Jėzaus kuriamoji „Dievo“ arba „dangaus karalystė“ !). 

„Pastaraisiais savo gyvenimo laikais, kaip rodos, Jėzus 
manė, kad toji karalystė įsikurs materiališkai staigiu pasaulio 
atnaujinimu... Realistiškas Dievo atėjimo supratimas tebuvo tik 
debesėlis, trumpo laiko klaida, kurią mirtis užmiršdino. Jėzus, 
kuris įkūrė tikrąją Dievo karalystę, romiųjų ir nuolankiųjų 
karalystę, tai Jėzus pirmųjų dienų, skaisčių ir nesudrumstų 
dienų, kada Jo "Tėvo balsas skambėjo Jo prieglobstyj grynes- 
niu virpėjimu. Tada tai buvo keli mėnesiai, gal vieneri metai, 
kada Dievas tikrai gyveno žemėje“?), 

Bet štai, Jėzaus buvimas pas Joną, „ne tiek krikštytojo 
veikimu, kiek Jo paties minčių eiga, žymiai praplėtė Jo mintis 
apie Dievo Karalystę“ ir apie būdą, kaip Jis ją turėjo kurti. 
„Jėzus nebebus tik žavus dorovės skelbėjas, norįs gyvais trum- 
pais posakiais išreikšti kilnias pamokas; tai visiškas revoliu- 
cionierius, kurs stengiasi atnaujinti pasaulį iš pačių pamatų ir 
įkurti sumanytąjį idealą... "Tokioj žemėj, kokia ji yra, viešpa- 
tauja pikta... Gero viešpatavimas turės savo eilę. To gero vieš- 
patavimmo atėjimas bus staigi, didelė revoliucija. Pasaulis tartum 
bus išverstas“... „Kas įkurs tą Dievo karalystę? Atsiminkime, 
kad pirmoji Jėzaus mintis, mintis Jame taip gili, kad, tur būt, 
ji neturėjo pradžios ir kilo iš pačių Jo buvimo šaknų, buvo ta, 
kad Jis yra Dievo Sūnus, savo "Tėvui artimiausias, Jo norų 
vykdytojas. Todėl Jėzaus atsakymas į tokį klausimą negalėjo 
būti svyruojąs. Įsitikinimas, kad Jis įkurdins Dievo viešpatavi- 
mą, užvaldė Jo dvasią absoliučiu būdu. Jis įsivaizdavo save 
visuotiniu reformatorium. Dangus, žemė, gamta savo visumoje, 
beprotybė, liga ir mirtis Jam tėra įrankiai. Savo heroiškos valios 
priepuolyje Jis tarėsi esąs visagalįs. Kai žemė nepasiduoda 
tam didžiausiam perversmui, tai ji bus sutriuškinta, nušveista 
liepsnos ir Dievo dvelkimo. Naujas dangus bus įkurtas ir 
visas pasaulis bus apgyvendintas Dievo angelų. Taigi visiškas 
perversmas, apimąs net pačią gamtą, tokia buvo pagrindinė 
Jėzaus mintis“). 

Iš čia bereikėjo vieno žingsnio, kad Jis galėtų identifikuoti 
save su Mesiju, būsimosios karalystės ideališkuoju vadu. „Ap- 
sėstas kas kartą vis labiau verčiančios minties, nuo šio laiko 
su tam tikra fatališka šaltakraujyste Jėzus žengs keliu, kurį 
Jam nustatė Jo nuostabus genijus ir nepaprastos aplinkybės, 


Ei 81. 
2) O, C, 83, 84, 
3) O. c, 120—192, 

kuriose Jis gyveno...“ Sugrįžęs į Galilieją, Jis drąsiai skelbia 
„Dievo karalystės gerąją naujieną“. "Ta karalystė ateis, ir Jezus 
yra tasai „Žmogaus Sūnus“, kurį Danielius savo regėjime buvo 
matęs kaip paskutinio ir aukščiausio apreiškimo asmenį... "Ta 
Danielio svarbiausia vieta darė įspūdžio žmonių dvasioms; 
žodis „Žmogaus Sūnus“ bent kaikuriose mokyklose virto vienu 
iš pavadinimų Mesijo, kurs buvo vaizduojamas kaip pasaulio 
teisėjas, kaip ateisiančių naujų laikų karalius. "Todėl taikyda- 
mas jį Jėzus sau, tuo pačiu Jis skelbė savo mesianizmą ir 
tvirtino artimą esant katastrofą, kur Jis turėjo būti teisėju, 
turinčiu pilną valdžią, kurią Jam suteikė Ilgaamžis“ !). 

Tačiau kai Jėzaus mesianiškasis įsitikinimas ėmė tvirtėti, 
augo ir Jo darbo kliūtys, farisiejų opozicija darėsi gresianti: 
Jėzus ima suprasti, kad pirma negu Jis bus triumfuojančiu 
Mesiju, Jam teks pereiti per kentėjimus ir mirtį. „Jo mintys 
dabar reiškėsi su griežtu aiškumu... Įstatymas bus pakeistas; 
Jis ji pakeis. Mesijas atėjo; Jis juo yra. Netrukus pasireikš 
Dievo karalystė; Jis ją apreikš. Jis gerai žino, kad Jis bus savo 
drąsos auka; bet Dievo karalystė negali būti užkariauta be 
prisivertimo; per krizes ir skausmus ji tegali įsikurti. Po savo 
mirties „Žmogaus Sūnus“ ateis garbėje, lydimas būrių angelų, 
ir, kurie buvo Jį atmetę, tie bus sugėdinti“?). 

Pastarojoj kelionėj į Jeruzalę Jo artimos mirties mintis 
virto jame įsitikinimu. „Susimąstęs Jėzus ėjo savo paly dovų 
priešakyj. Visi žiūrėjo į Jį tylėdami, jausdami baimės jausmą 
ir nedrįsdami Jo klausti. Jau keliais atvejais Jis buvo jiems 
kalbėjęs apie savo būsimus kentėjimus, ir jie klausė Jo neno- 
romis. Pagaliau Jėzus prakalbėjo ir, neslėpdamas nuo jų savo 
nujautimų, pasakojo jiems apie savo artimą mirtį. "Tai buvo 
didelis liūdėjimas visų palydovų tarpe... O jis pats sutvirtėjo 
mintyje, kad Jis mirs, bet kad Jo mirtis išgelbės pasaulį“?). 

Tokia buvusi, Renano manymu, evoliucija, vykusi Jėzaus 
dvasioje Jo mesianizmo dalyke. „Aprašydamas ją, jis, turbūt, 
turėjo klaustis, kaip „sveiko proto šviesoje reikėtų vadinti tokią 
psichologišką eigą. Žodis „pamišimas“ natūraliai iškyla j jo min- 
tyje, o kartais ir po jo plunksna. Jis būtų linkęs prie to ir 
sustoti, nes taip jam atrodo keista, beprotiška pretensija būti 
Mesiju, žmonių aukščiausiu teisėju ir Dievo amžinojo viešpa- 
tavimo įkūrėju. Tačiau jis čia negali sustoti nes iš kitos pusės 
jam atrodo, kad juk pamišėlis negali turėti tokios išminties, 
įvykdyti tokį didelį darbą, daryti taip galingos ir taip gerada- 
ringos įtakos visai Žmonijai. "Todėl jis gaudo tuščius žodžius, 


1) Renan, 0. c. 134—136. 
2 O. c. 145, 146. 
3) O. c. 383, 384. 


67 


laikosi nenustatytų ir negriežtų posakių, maišydamas švelnius 
atspalvius, vienus taisydamas kitais, darydamas aiškiausiai 
prieštaraujančius spėliojimus. 

Tačiau yra aišku, kad jis, prisidengęs kalbos stiliumi ir 
retorika, nuduodamas atmetąs „pamišimo“ žodį, vis dėlto bent 
dalimi laikosi paties dalyko, kurį tasai žodis reiškia. Kalbėda- 
mas apie Išganytojo artimus santykius su Dievu, Renanas 
pakiša: „Čia beprotis eina kartu su įkvėptu žmogumi“!). "Tiesa, 
jis tuoj pasitaiso: „Tiktai beprotis niekados neturi pasisekimo. 
Lig šiol neatsitiko, kad dvasiškas nuklydimas rimtai paveiktų 
žmonijos eigą“. Vis tik jo galvoj manymas pasilieka: Jėzaus 
mintis apie jo sūniškus santykius su Dievu yra artima pami- 
šimui. Panašiai tą Jėzaus mintį, kad Jis ateis garbėje laikų 
pabaigoj teisti visus žmones ir galutinai įkurti Dievo karalystę, 
„Renanas priskiria pertemptam entuziazmui, Jo mistiškam užsi- 
degimui, kurs siejasi su pamišimu. Renanas Jį teisina: „Atleiski- 
me Jam, kad Jis tikėjosi tuščios apokalipsės, atėjimo didinga- 
me triumie, dangaus debesyse“?). „Realistiškas Dievo atėjimo 
supratimas tebuvo tik debesėlis, trumpo laiko klaida, kurią 
mirtis užmiršdino“?). O paskutinėmis gyvenimo valandomis 
Jėzus atrodo Renanui suklaidintas apokalipsės entuziastas, 
apšviestas regėtojas, kurio vaizduotė reiškiasi didėjančiu įsi- 
karščiavimu, kurio dvasia ima klajoti. „Pagautas to bauginančio 
entuziazmo įsigalėjimo, verčiamas būtinumo skelbti kas kartą 
vis labiau jaudinančius pamokslus, Jėzus nebebuvo laisvas... 
Dažnai buvo manoma, kad Jis einąs iš proto. Jis kentė baimės 
jausmą ir vidujinį suspaudimą. Įspūdingas Dievo karalystės 
vaizdas nuolat švytravo Jo akyse ir kėlė Jame galvos suki- 
mąsi... Jo pernelyg aistringas temperamentas kiekvieną valandėlę 
išnešdavo Jį už Žmogaus prigimties ribų. Jo darbas nebebuvo 
protingas... Kartais Jis buvo kietas ir keistas. Jo mokiniai 
nebesuprato Jo ir jautė baimės jausmą prieš Jį.. Kartais jie 
laikė Jį pamišusiu“*). 

Žodžiu — pamišėlis, arba bent pusiau pamišęs. "Tokia yra 
Renano hipotezė apie Jėzaus mesianiškosios sąmonės kilmę ir 
išsirutuliojimą. Bet tuo pačiu Renano hipotezė pati save pa- 
smerkia. Aišku kaip diena, jog klaidingai išsvajota yra tokia 
Jėzaus psichologija, kuri Jį laiko pamišėliu arba bent pusiau 
pamišusiu, kuriam vienok „kiekvienas mūsų pasidėkoja savo 
gerąja puse“?), „kurs iššaukė judėjimą, kurio pradžioje turėjo 
stovėti didžiausio mato žmogus“9), „kurs savyje vienijo viską, 
kas tik yra ko nors gero ir kilnaus mūsų prigimtyj“?), „kurs 
stovi žmogiškojo didumo viršūnėje“5), „kurs visiems laikams 


c. 80. 2) O. c. 204, 5 0. <. 83. 4) O. c, 331. 
c. 202. 8) 0. c. 319, 2 O. c. 326. 5 O. c. 320. 

yra nepralenkiamas, vis tiek ką ateitis pajėgtų atnešti“!), ir 
„kurį visi amžiai garbins kaip didžiausią tarp žmonių“?). O 
ten toj viršūnėj pamišėlis arba bent pusiau pamišęs! 

Bet tiek to. Ar tokia hipotezė suderinama su faktais? Ji 
griežtai prieštarauja visam tam, ką tikriausia mes žinome apie 
Jėzaus protinį ir dorovinį temperamentą, apie Jo gyvenimą ir 
Jo darbus. Apie tą dalyką mes plačiau pakalbėsime vėliau. Čia 
tik pasakysime, kad skaitančiam Evangelijas susidaro visai 
kitoks Jėzaus vaizdas, negu Renanas piešia. "Tikrumoj ten 
gilus nuolankumas ir teisumas, inteligencijos gilumas ir švie- 
sumas, proto giliausia išmintis, dvasios blaivumas, ramumas, 
savęs tikrumas ir t. tt — dalykai, nieku būdu nesuderinami 
su Renano prasimanytu Jėzaus vaizdu. Pagaliau, kiekvienas 
istoriškas Evangelijos įvykis stoja prieš Renaną ir jam pasako, 
kad jis nesilaiko istorijos, bet jis pats, nesiremdamas tikrove, 
yra fantastiškas svajotojas. Ir jei racionalistai tiek teturi pasa- 
kyti apie Jėzų, kiek jų sumaniausias Renanas pasakė, tai su 
jų racionalizmu yra nekokie popieriai, tiesiog liūdnas dalykas. 


* 
* 


ILiberališki protestantai, pripažindami asmeniško Dievo 
buvimą, dažniausiai persisunkę racionalizmo pagrindais, skel- 
bia Jėzaus mesianiškos sąmonės teoriją, kuri turi daug dalykų, 
bendrų su tikrųjų racionalistų teorija. 

Kiek galima nustatyti iš jų svyruojančių pareiškimų, Jėzus 
jų akyse tikrai yra Mesijas, tik Mesijas grynai natūralus, gry- 
nas žmogus, tam tikros rūšies pranašas, dangaus ypatingai 
"paskirtas naujai religijai įkurti. Jis yra gamtos arba, jei n0- 
rima, natūrališkos Apvaizdos turtingai apdovanotas genijus 
žmonijos religiškai gerovei paremti, panašiai kaip buvo Dievo 
pašauktas Plato ir Aristotelis moksliškajai pažangai, o Myko- 
las Angelas meno pažangai pastūmėti. Gimęs kaip kiti žmo- 
nės, griežtai valdomas protiško, doroviško plėtojimosi ir fiziško 
augiino dėsnių, kurie yra skirti Adomo vaikams, palaipsniui 
Jis įgavo mesianišką sąmonę dvasios darbo keliu, panašiai 
kaip Renanas skelbė. Pradžioje Jo mesianiškoji idėja buvusi 
svyruojanti ir nepilna, painiojama netikrumo ir abejojimų, mai- 
šyta su stambiomis klaidomis. Reikėjo išorės aplinkybių įtakos, 
Jo paties dvasios kantrios ir vargingos pastangos, gal ir Die- 
vo kurio nors natūralaus įkvėpimo, kad toji idėja nusistatytų, 
nusišveistų, sutvirtėtų ir suteiktų Jam aiškios šviesos ir pilno 
tikrumo. "Taigi, anot liberalų protestantų, lygiai kaip ir anot 
visiškų racionalistų, Išganytojo mesianiškoji sąmonė esanti 
kilusi palaipsniui ėjusiu painiu psichologiškųu vyksmu. Visas 

skirtumas tarp jų tame, kad racionalistai žiūri į tą sąmonę kaip į 
iliuziją, 0 protestantiški liberalai mano, kad ji remiasi tikrove. 

"Tokią teoriją skelbė vienas žymiausių mūsų laikais libe- 
ralų protestantų šulas Edmondas Stapfer, protestantų teologijos 
fakulteto dekanas Paryžiuje. Pradžioje jis energingai atremia 
racionalistišką Renano tezę: Jėzus „skelbė save Mesiju. "Tai 
yra įrodyta, tai yra tikra. Kaip Jis prie to priėjo? Ar tai buvo 
pamišimas, ar ne? "Tokis, mūsų manymu, tėra vienintelis sky- 
rimas, kuris dabar statomas tarp tikinčiųjų ir netikinčiųjų“ !). 
„Renanas sako: Apsvaigęs savo pasisekimu, Jėzus įtikėjo save 
esant Mesiju. Jis buvo sveiko proto savo veikimo pradžioje, 
Jis toks nebebuvo pabaigoj, ir Renano pasakojama Jo istorija, 
nežiūrint visų jo paduodamų pateisinimų, yra didėjančio per- 
tempimo istorija žmoguje, kuris pradėjo kilnaus ir gražaus 
genijo sveiku protu, įžvelgimu, dorovišku sveikumu, ir kuris 
baigė liguistu, artimu pamišimui persijaudinimu. Žodžio pami- 
šimas Renanas neparašė, bet tokia mintis yra išreikšta kiekvie- 
name puslapyj. Ne, — faktai priešinasi tokiam aiškinimui“?). 

Anot Stapifero, Jėzaus mesianiškosios sąmonės pradžia bu- 
vęs Jo jausmas, kad Jis esąs Dievo Sūnus, suprantama, doro- 
viška prasme. Jis jautė, kad Dievas yra Jam labai artimas "Tė- 
vas, kurį Jis myli didžiausia meile. "Toks jausmas Jame kilęs 
iš Jo maldingumo, mąstymo ir Senojo "Testamento skaitymo, 
kur Dievas taip dažnai reiškia savo tėvišką globą"). Jis pasijuto 
stumiamas nuveikti Dievui, savo Tėvui, kuriuos nors didžius 
darbus, ypač kitiems žmonėms suteikti galėjimą tapti Dievo 
vaikais, panašiai kaip Jis kad yra Dievo Sūnus. Kas kartą 
vis labiau spyrė Jį klausimas: „Kam aš esu pasaulyj? Kokia 
mano pasiuntinybė? Koks mano gyvenimo uždavinys?“ O kartu 
su šiuo klausimu Jo galvon brovėsi ir kitas klausimas: „Kas 
bus Mesijas? Kada Jis pasirodys? Kokį darbą Jis atliks? "Taip 
Jis mąstė per aštuoniolika metų ir palengva, bet su tikrumu, 
priėjo tą nepajudinamą įsitikinimą: Aš pats esu tasai Mesijas!“ 
Pagaliau dalykas liko išspręstas Krikšto metu. Jis tarėsi girdįs 
Tėvo balsą, kurs pilnai pritaria Jo sūniškai nuotaikai ir Jo 
mesianiškam užsidegimui: „Tu mano mylimasai Sūnus, '"Tavyj 
aš turiu sau pasimėgimo“. Dabar Jo mesianiškas pašaukimas 
virto faktu*). 

„Bet koks Mesijas Jis bus? Kokį darbą Jis atliks?“?) Jis 
vis dar tebeturėjo kiaurai žydišką, žemiškai politišką Mesijo 
supratimą. Gundymas tyruose, kurs „nebuvo atskiras ir laiki- 


1 Stapfer, Jėsus-Christ avant son ministėre, 2 ėd. Paris 1896, p. XI. 
*) Stapfer, Jėsus-Christ pendant son ministėre, 2 ėd. Paris 1897, p. 300. 
*) Stapter, J-C avant son ministėre, 89—91 p 

nas reiškinys, bet tęsėsi nuo krikšto per visą Jėzaus gyvenimo 
laikotarpį“, išvadavo Jį iš klaidingų idėjų, iš visų netikrų po- 
litiškai mesianiškų pažiūrų, kurias Jis turėjo kartu su visa 
tauta. Iš gundymo laikotarpio Jis išėjo įsitikinęs, kad Jis turįs 
būti dvasiškas ir morališkas Mesijas... kad Jis savo karalystę 
turi įkurti širdyse ir atlikti grynai religinį darbą“. Ir pagaliau 
farisiejų prieš Jį keliamas persekiojimas įtikino Jį, kad Jis turi 
kentėti ir mirti, ir tik paskum Jis ateis kaip Mesijas garbėje 
ir ras pilną pripažinimą. 

Išskyrus kai kuriuos svyravimus, tuo maždaug keliu eina 
liberalų protestantų teorija. Visi jie sutaria, kad Jėzaus mesia- 
niškoji sąmonė nėra kilusi iš Jo esmės pirmykštės sąmonės, 
bet ji esanti palaipsniško išsirutuliojimo išdava. Jos pradžia — 
Dievo Sūnaus sąmonė; krikštas atnešęs tikrumo; gundymas, 
persekiojimai ir įvairūs patyrimai ją papildę ir ištobulinę. Be 
minėto Stapfero Prancūzijoj maždaug to laikosi Loisy ir Rėvil- 
le. Vokietijoj tos teorijos atstovų yra daugybė, sakysim, O. 
Pileiderer, W. Beyschlag, A. Harnack, kuris tačiau nesiėmė 
spręsti, kuriuo keliu iš Dievo sūnybės išsivystė mesianiškoji 
sąmonė, J. Weiss, O. Holtzmann, A. Jūlicher, W. Bousset, 
H. Wendt ir k. 

Konservatyvų liberalų grupė nuo jų skiriasi ypač tuo, kad 
Jėzus esąs „Žmogaus Sūnus ir Dievo Sūnus iš dangaus“, — 
tačiau Jo nepripažįsta tikruoju Dievo Sūnumi ir Dievu. Mesia- 
niškos sąmonės kilmės aiškinime ne daug kuo jie tesiskiria 
nuo kitų liberalų protestantų. Tą grupę atstovauja Konigs- 
bergo teologas E. Kūhl!). 


Liberališka protestantų kritika, stengdamasi išaiškinti Jė- 
zaus mesianiškosios sąmonės kilmę ir išaugimą, nuėjo klaidin- 
gu keliu. Nesunku tai pamatyti, nagrinėjant svarbesnius faktus, 
kuriais liberalai ramstosi. Pažiūrėkime, ar yra kuri nors evo- 
liucija Jėzaus mesianiškojoj sąmonėj. 

Pripažindami, kad po krikšto Jėzus jau buvo įsitikinęs, 
jog Jis yra Mesijas, liberališki protestantai kartu skelbia, kad 
Jėzus po krikšto dar aiškiai nežinojęs savo mesianizmo turi- 
nio. Jam dar nebuvę aišku, ar Jis turi būti Mesijas žydiš- 
kai tautiška, ar dvasiška prasme. "Tas klausimas Jį varginęs 
gundymo metu, ir tada Jis jį turėjęs išspręsti. Tuo metu Jis 
išgyvenęs neapsakomas vidaus kovas, kol pagaliau nugalėjęs 
žydiškai politiško mesianizmo pagundas, aiškiai pažinęs, kad 
Jo mesianizmas yra dvasiškos rūšies. Evangelijos piešiančios 
tas kovas „simbolišku apdaru“, — nes evangeliškas gundymo 


1) Das Selbstbewusstsein Jesu, Berlin, 1907. 

pasakojimas nesąs tikro išorinio fakto pasakojimas, bet „Jėzaus 
psichologiškas stovis suglaustoj simboliškoj formoj“!). 

| Tačiau toks manymas dvejopu atžvilgiu prieštarauja 
tikriausiems daviniams. Iš Evangelijų pasakojimo tikrai 
matyti, kad gundymas tik išoriniai tepalietė Jėzų, nesukelda- 
mas Jame nė mažiausios vidujinės kovos, nė kiek nesudrums- 
damas net trumpai valandėlei Jo dvasios pusiausvyrumo ir Jo 
psichiško ramumo. Be to, lygiai iš to paties pasakojimo matyti, 
kad mes neturime jokios teisės įtarinėti, esą Jėzus galėjęs tu- 
rėti kad ir mažiausią vidaus linkimą prie savo tautos politiško 
Mesijo supratimo. Viskas rodo, kad Jis jau tada kiekvieną 
mesianizmo profanavimą ir pasaulinimą su tokiu pat griežtumu 
ir su tokiu pat vidaus neprielankumu atmetė, su kokiu Jis tai 
darė visame vėlesniame savo gyvenime. "Tie dalykai yra taip 
aiškūs, kad net daugelis liberališkų kritikų tai pripažįsta?). 

"Tiek prieš gundymą, tiek gundymo metu, tiek ir po jo, 
nežiūrint visų priešingų viliojimų, Jėzus nepajudinamai laikosi 
įsitikinimo, kad Jis yra pašauktas įkurti grynai dvasišką-reli- 
gišką Dievo karalystę. Gundymas neatnešė Jam jokio naujo 
Jo mesianizmo supratimo, jokios evoliucijos. 

O dar liberalų kritika mano, kad gundymas buvęs ar tai 
iš vidaus ar iš išorės kilęs Jėzaus dvasios pažiūrų skilimas, 
ir Evangelijų gundymo istorija teesanti tų Jo psichiškų išgy- 
venimų simboliškas perstatymas. "Toks manymas liberalams 
būtinai reikalingas, jei jie nori kalbėti apie Jėzaus mesianiškos 
sąmonės evoliucijos galimumą. 

Tačiau toks manymas tiesiog prieštarauja Evange- 
lijų tekstui. Evangelijos kalba apie griežtai istorišką 
įvykį, o ne apie Jėzaus sielos psichiškų stovių dramatizavimą. 
Tasai įvykis vyksta už Jėzaus sielos vidaus gyvenimo. "Tai yra 
pasikalbėjimas tarp tikrų dviejų asmenų, tarp Išganytojo ir 
gundančio šėtono. Užtenka pasiskaityti Evangelijas, kad tą 
pastebėtumėm ir pažintumėm, jog Evangelijų tekstai neprileidžia 
Jėzuje jokio psichologiškai mesianiško svyravimo bei kitėjimo. 

O ar yra bet kokio pagrindo tą Evangelijų tekstą laikyti 
piešiančia Jėzaus sielos kovas parabola? Tasai reiškinys, būtent, 
įvykęs po krikšto Jėzaus rungimasis su šėtonu pilnai atitinka 
visą padėtį ir reiškia tikrą pažangą Išganytojo gyvenime, tiktai 
visai kita prasme, negu liberalai mano. "Tai pripažįsta ir pats 
Loisy: Krikšto metu „įvykęs Mesijo šventimas turėjo pasėką 
Kristaus gundymą. Savaime aišku, kad Mesijas turėjo su šėtonu 
rungtis ir jį nugalėti... I,emiama kova, iš kurios Jis turėjo 
išeiti nugalėtoju, buvo mirtis. Bet jei Jis jau nuo pat krikšto 


) Stapier, J-C avant son ministėre, 152. 

buvo laikomas Mesiju, tai jau ir dabar Jis turėjo turėti progos 
susiremti su demonu. "Todėl ta didelė gundymo scena tyruosę“!). 
Tas įvykis taip pat atitinka piktųjų dvasių elgesį, kad jos 
nuo dabar nuolat stengėsi prieš laiką apskelbti Jėzaus Šias 
nizmą ir tuo būdu jį niekais paversti?) "Taigi nėra jokio 
pagrindo į gundymo istoriją žiūrėti kaip į parabolą, piešiančią 
Jėzaus sielos kovas už Jo mesianiškąjį pašaukimą. 

O jei kas vis tik norėtų Evangelijų pasakojimą tuo būdu 
aiškinti, tai pirma jis turėtų išspręsti klausimą, kaip galėjo 
įvykti, kad Jėzaus psichologiški išgyvenimai liko Evangelijose 
perstatyti tikro, velnio sukelto, gundymo formoj. Čia tegali 
būti dvejopas atsakymas: arba tikinčiųjų tradicija, kurią evan- 
gelistai surašė, Jėzaus gundymą taip sau vaizdavo, arba pats 
Jėzus savo minčių ir jausmų žaidimą laikė iš išorės velnio 
sukeltu gundymu. Pirmasis manymas yra visai priešingas pačiai 
liberalų kritikai. Juk toji kritika mano, kad pirmųjų laikų 
tikinčiųjų tradicija dariusi viską, kad žmogiškai istorišką Jėzaus 
paveikslą perdirbtų į dangiškai dievišką Kristaus vaizdą. "Tuo 
tarpu čia, gundymo istorijoj, dedasi visai priešingai — Jėzus 
lieka įtrauktas net į velnio pinkles. "Tad aišku, tradicija ir 
evangelistai negalėjo tos istorijos prasimanyti. Ji yra kilusi 
iš paties Jėzaus. 

„Pats Jėzus“, sako O. Holtzmann, „savo vidaus kovas“, 
kurias Jis po krikšto turėjo, „pasinaudodamas atskirais atsi- 
minimais, klasiškoj formoj tą pasakojimą savo mokiniams 
nupasakojo“3). Bet tada Jėzus yra fantastas, svajotojas, regėjimų 
gaudytojas, taigi todėl žmogus, kurio sąmonė yra pamišėlio 
idėjų sudrumsta. Tuo būdu vėl sugrįžtama prie Renano, arba, 
tikriau sakant, liberalų kritika pati save pasmerkia. 

Negeriau yra ir su antrąja Jėzaus mesianiškos sąmonės 
evoliucijos stadija, kurią skelbia liberalai. Pažinęs savo me- 
sianizmo turinį, kai kurių liberalų kritikų manymu, Jėzus su 
geromis viltimis ėmęs veikti, tikėdamąs, kad Jis Dievo karalystę 
galėsiąs įkurti trumpu laiku ir be kovų. Bet prasidėjo sunkūs 
laikai: liaudies atkritimas, didžiausi sunkumai iš farisiejų ir 
tautos vadų pusės. Matydamas didėjantį pasipriešinimą, Jėzus 
ėmęs nujausti, kad Jo sumanymai nebus galimi įvykdyti be 
kentėjimų ir net mirties. "Tada į Jo sąmonę pradėjusi palengva 
įšvisti mintis, kad per kentėjimą ir mirtį Jis turi įeiti 
į mesianiškąją garbę. "Tuo būdu Jėzaus mesianiškoji 
sąmonė perėjusi antrąją evoliucijos stadiją?) 

1) Loisy: Les Evangiles synoptigues, I, 185—186. 

2) Plg. aukščiau, 


3) Leben Jesu, 118 p. 
4, Neminint kitų, tokios nuomonės laikosi Beyschlag, Wernle, Boušset, 


Schmidt, Stapfer, J. Weiss, Kihl. 

Kuo tie kritikai mėgina remtis, skelbdami tokią evoliuciją? 
Jėzus ėmė viešai ir atvirai skelbti savo kančią ir mirtį tik 
galiliejiškojo veikimo pabaigoj, būtent, po įvykio Filypo Kesa- 
rijoj. Iš čia jie daro išvadą, kad Jėzus pirma neturėjęs sąmonės, 
jog Jam teks kentėti ir mirti, — nes anksčiau apie tai nekal- 
bėjęs. Kitaip sakant, jie nori remtis argumentu iš tylėjimo, 
kurs gali būti labai nekritiškas. Todėl patys žymūs liberalų kri- 
tikai tokį manymą pripažįsta neteisėtu. Apskritai, iš Evange- 
lijų negalima įrodyti, kad Jėzaus sąmonė, jog Jam 
teks kentėti ir mirti, būtų palengva išsidirbusi. 

Mes galime žengti dar toliau ir atvirkščiai sakyti: iš evan- 
geliškų faktų yra tikra, kad Jėzus prieš Petro išpažinimą 
Filypo Kesarijoj turėjo sąmonę, jog Jam teks kentėti ir mirti. 
Net ir pačioj Kesarijoj Jo įsitikinimas kančios būtinumu taip 
tikrai, taip galingai, taip natūraliai išeina iš Jo vidaus gelmės, 
kad jis negali būti kilęs tada pirmą kartą, bet jau seniau turėjo 
Jame glūdėti. "Tai pastebi ir kritikai Wendt'as ir B. Weiss'as. 
„Vidujinis tikrumas, su kuriuo Jis tvirtina tokio likimo būtinumą 
ir su kuriuo Jis atremia Petro atkalbinėjimą (plg. Mork. 8, 32 s.), 
rodo, kad kovą, kurią tasai kančios likimas turėjo kelti Jo 
mesianiškająi sąmonei ir Jo mesianiškajam  ištikimumui, jau 
pirma Jis savo širdyj buvo išgyvenęs ir laimėjęs!). O ir pats 
Morkus (8, 32) aiškiai pabrėžia, kad Jėzus ne apskritai, bet 
kad Jis tik dabar atvirai, neslepiamai apie savo mirties liki- 
mą pradėjo kalbėti?)“. 

O palyginimais ir užtenkamai aiškiais išsireiškimais Jėzus 
jau ne kartą seniau buvo savo mokiniams apie savo kančią 
dėstęs. Prieš Petro išpažinimą Jis buvo jiems sakęs, kad Jis 
jiems duos savo kūną ir savo kraują, kaip valgymą ir gėrimą, 
ir kad Jis grįš į dangų pas Tėvą (plg. Jo. 6, 48—63). Dar 
anksčiau Jis save statė Jonos ženklu: „Nes kaip Jona buvo 
tris dienas ir tris naktis žuvies viduriuose, taip ir Žmogaus 
Sūnus bus tris dienas ir tris naktis žemės širdyje“ (Mat. 12, 
39—40). O dar anksčiau, nurodydamas savo kūną, Jis buvo 
kalbėjęs apie bažnyčios sugriovimą (plg. Jo. 2, 19—21) ir buvo 
skelbęs: „kaip Mozė pakėlė aukštyn žaltį tyruose, taip turi 
būti ankštyn pakeltas Žmogaus Sūnus, kad kiekvienas, kurs į 
Ji tiki, nepražūtų, bet turėtų amžinąjį gyvenimą“ (Jo. 3, 14—15). 

O beto, sutartinai visų trijų pirmųjų evangelistų liudijimu, 
vos pradėjęs savo viešąjį veikimą, Jėzus savo mokiniams duoda 
suprasti, kad jie Jį praras per mirtį prievartos keliu: „Bet ateis 
dienos, kada jaunikis bus nuo jų atimtas, ir tuomet anose 
dienose jie pasninkaus (Mork. 2, 20; Mat. 9, 15; Luk. 5, 34 s.). 


) Wendt, Die Lehre Jesu, 489 p. 
) B. Weiss, Das Leben Jesu, 260 s. 

Taigi, netrūko užtenkamų, nors ir ne tiek aiškių, pamo- 
kymų apie būsimą Jėzaus kančią ir mirtį. Daug anksčiau negu 
kilo Galiliejos krizis, ypač daug anksčiau negu farisiejų ir 
sukurstytos liaudies įdūkimas galėjo sukelti galutinio likimo 
nujautimą, Jėzus jau turėjo sąmonę, jog Jis turi kentėti ir mirti. 

Tuo būdu aišku, kad liberalų tyrinėtojų skelbiamasis kan- 
čios sąmonės psichologiškas išsirutuliojimas yra neistoriškas 
ir klaidingas. Ne augantis krizis palengva sukelia 
Išganytojuje kančios mintį. Jėzaus kančios sąmonė yra 
ankstesnė ir nepareinanti nuo Jo pasisekimo, ir ji turi kilmę 
Jo paties esmėje. Taip pat ir savo kančią Jis apreiškia pirma 
palyginimais ir lyg pridengdamas šydu, o paskum jau aiškiai 
ir atvirai ne dėl to, kad pirma, kada Jo priešų dar nebuvo 
daug, Jis dar nebūtų supratęs, jog Jam teks kentėti ir mirti, 
o paskum, padidėjus jų skaičiui ir smarkumui, Jis jau būtų 
supratęs, kad toks likimas Jo laukia. Ne, Jėzus turi visai ki- 
tokius tikslus: Jis auklėjo savo mokinius ir taikėsi prie 
klausytojų aplinkybių. Pradžioje buvo mokiniams nurodytas 
Mesijas, paskum palengva sukurtas ir sustiprintas jų tikėjimas, 
ir jau tada tik Jėzus galėjo pradėti juos mokyti apie me- 
sianizmo turinį ir palengva pakeisti jų klaidingas pažiūras. 
Didžiausias, sunkiausias ir paskutinis dalykas buvo supažin- 
dinti juos su mintimi apie Mesijo mirtį, kuri kuo labiausiai 
buvo priešinga jų žydiškam manymui, ir kurią, pagaliau, jie 
tepajėgė suprasti tik tada, kai Jėzus jau buvo miręs ir atsikėlęs 
iš numirusių. 

Taigi liberalų kritikų skelbiamoji Jėzaus mesianiškosios | 
sąmonės evoliucija neatitinka istoriškus faktus ir tėra jų teo- 
rijai reikalingas prasimanymas. 


O pati mesianiškosios sąmonės kilmė? Kada ir kaip ji 
galėjo atsirasti? Liberalų kritika turi duoti užtenkamą atsaky- 
mą, jei ji dar nori gyvuoti. 

Iš tikro, beveik visa laisvamanių kritika nori priimti, kad 
Jėzaus mesianiškoji sąmonė kilusi krikšto metu. Iš žymesniųjų 
kritikų vos keli (K. v. Hase ir B. Weiss) nukelia jos kilmę į 
dar ankstesnį laiką. O kiti arba su visu tikrumu skelbia, kad 
krikštas Jordane buvęs „Mesijo gimimo diena“!), arba bent 
laikosi apytikrio spėliojimo, kad greičiausiai tuo metu atsibu- 
dusi Jėzuje sąmonė, kad Jis esąs Mesijas. 

O kuo jie tokį savo manymą remia? Daugumas jų nieku 
kitu, kaip tik reikalu aiškinti jų skelbiamąją evoliucijos teoriją. 
Daugelio manymu, Jėzus po krikšto buvęs tvirtai įsitikinęs 


1 J. Weiss, Christus, 23. 

savo mesianizmu, prieš krikštą gi tokio įsitikinimo Jis visai 
neturėjęs, — belieka, kad Jis pačiu krikšto metu įgavo tą me- 
sianizmo sąmonę. Mat, krikšto metu Jėzui rodėsi, jog šv. Dva- 
sia nužengė ant Jo ir Jį pašventino Mesiju, o Jo viduj pasi- 
girdęs Jam vienam girdimas balsas psalmės (2, 7) ir Izaijo 
(41, 1) žodžiais: Tasai yra mano mylimasai Sūnus (Mesijas), 
kuriame aš turiu sau pasimėgimo!). 

Tačiau Evangelijos ir visą šimtmečių tradicija tuos krikšto 
įvykius visai kitaip supranta: krikšto metu, esant liudytojui 
Jonui, Jėzus gavo dievišką laidavimą, kad Jis yra Mesijas, ga- 
vo regimą šv. Dvasios šventimą Mesijo pašaukimui, ir tuo 
pačiu buvo dangaus paskelbta, kad jau atėjo Dievo skirtasis 
laikas mesianiškojo pašaukimo darbui vykdyti (Plg. Jo. 1, 31; 
Luk. 3, 16). Bet kad Jis tik tada būtų tapęs Mesiju, kuriuo 
pirma nebuvo, to iš evangeliškų įvykių jokiu būdu negalima 
išvesti. 

O. Holtzmann, kuriam pritaria daugelis kritikų, mano, 
kad vis dėlto jau tada įvykęs tikras Jėzaus sąmonės pasiti- 
kėjimas, — nes balsas iš dangaus ir šv. Dvasios nužengimas 
krikšto metu nebuvę pojutiški, istoriški įvykiai, bet tik Jėzaus 
regėjimas, Jo vidujinis ekstatiškas pergyvenimas, kuris tik 
Jėzaus sieloje teįvykęs. Tokio „vidujinio pergyvenimo padarinys 
buvęs pilnas Jo gyvenimo ir Jo sąmonės pasikeitimas: iš Ne- 
mesijo Jis pasijutęs esąs Mesijas?). 

"Mk tokia O. Holtzmanno išvada yra neteisėta. Kaip ten 
krikštą lydį įvykiai bebūtų aiškinami, vis tiek palieka klausi- 
mas, ar krikšto metu balsu iš dangaus ir šv. Dvasios nužen- 
gimu Jėzus gavo pačią mesianiškąją sąmonę, ar tik mesianiš- 
kajam Jo pašaukimui galutinį šventimą. Sekant Evangelijomis, 
tenka šį pastarąjį dalyką priimti. 

Bet visų pirma paklauskime, ar tikrai vienas Jėzus tegir- 
dėjo balsą iš dangaus ir ar Jis vienas tematė nužengiančią šv. 
Dvasią? "Tai neigia patys evangelistai. Matas (3, 16 s.) ir Morkus 
(1, 10 s.) tepasako, kad Jėzus matė atvirą dangų ir nužengian- 
čią ant savęs šv. Dvasią. Ar ir Krikštytojas tuos dalykus matė, 
to jie aiškiai nepasako. "Tačiau atrodo, kad ir Krikštytojas 
buvo tų dalykų stebėtojas, nes apie balsą iš dangaus visai 
bendrai sakoma: „Iš dangaus (gi pasigirdo) balsas, (kurs) sakė: 
Tasai yra mano mylimasai Sūnus, kuriame aš turiu sau pasi- 
mėgimo“ (Pas Morkų: „Tu mano mylimasai Sūnus, tavyj aš 
turiu sau pasimėgimo“). Ir pats pasakojimas daro įspūdžio, 
lyg kad jis būtų kilęs iš mačiusio ir girdėjusio Jono. Bet ypač 
Lukas tuos dalykus pasakoja iš stebėtojo Jono pusės: „Jam 


1 Plg. Beyschlag, Leben Jesu, I, 216—218. 
2) Plg. O. Holtzmann, Leben Jesu, 106. 

(Jėzui) besimeldžiant, atsidarė dangus, šventoji Dvasia nužengė 
ant Jo kūniškame pavidale kaip balandis ir balsas atsiliepė iš 
dangaus: "Tu mylimasai mano Sūnus, tavyje aš turiu pasimė- 
gimo" (Luk. 3, 21—22). Ketvirtojoj Evangelijoj krikšto pasa- 
kojimas eina iš paties Krikštytojo, kurs yra įvykių stebėtojas. 
Jonas pasakoja, kad jis jau seniai laukęs tarp savo krikštija- 
mųjų aptikti tą, kurį jis, Jo nežinodamas, skelbė didesniu, t. y., 
Mesiju. Dievas jam apreiškė: „Ant ko pamatysi nužengiančią 
iš dangaus Dvasią ir ant jo pasiliekančią, tai tas, kurs krikš- 
tys šventąja Dvasia“ (Jo. 1, 33). Kai Jėzus prie jo prisiartino 
ir priėmė krikštą, tada Jonas matė „kaip karvelį nužengiančią 
Dvasią ir pasiliekančią ant Jojo“ (Jo. 1, 32), taip kad jis gali 
apie Jį tikrinti: „Aš mačiau ir liudiju, kad Jis Dievo Sūnus“ 
(Jo. 1, 34). 

Taigi visos keturios Evangelijos sutartinai liudija, kad ne 
tik Jėzus, bet ir Krikštytojas buvo krikšto įvykių stebėtojas. 
Bet tada klysta liberalų kritikai, kurie visus įvykius aiškina 
Jėzaus subjektyviu regėjimu. Nes jei ir Jonas įvykius matė, tai 
kaip jis būtų galėjęs matyti, jei įvykiai tebūtų buvę Jėzaus 
subjektyvus regėjimas? Juk tada ir Jonas tuo pačiu laiku, kaip 
Jėzus, būtų turėjęs turėti lygiai tokį pat ekstatišką dvasios pa- 
gavimą, kaip Jėzus turėjo, ir lygiai tokius pat įvykius dvasios 
pagavime išgyventi, kaip Jėzus išgyveno. Čia būtų dvejopas 
psichologiškas stebuklas. O juk liberalų kritika stebuklų ne- 
pripažįsta. 

O dar Kristus skelbiamas ekstatišku regėtoju. "Tai yra 
priešinga ne tik Jėzaus asmeniui, kurio joks rimtas kritikas 
nevadina ir negali vadinti ekstatiku, bet ir ardomas Evange- 
lijų krikšto pasakojimo istoriškumas, kuriuo abejoti iki šiol 
dar nerasta jokio rimto pagrindo. 

Kai kurie!), norėdami išvengti fantastiško Jėzaus dvasios 
pagavimo, sako, kad tik Krikštytojas teturėjęs dvasios pagavime 
regėjimą to, ką Jėzus tikrumoje savo sieloj išgyvenęs. Bet tuo 
būdu pasidaro dar didesnis stebuklas. Kaip Jėzus galėjo savo 
viduje kaip tik tuos pačius daiktus išgyventi, kuriuos Krikš- 
tytojas savo dvasios pagavime būtų matęs, arba ir priešingai? 
Ar čia ne stebuklas? "Todėl ir kritikas Merx?) tokį manymą 
laiko mūsų laikų iliuzija. 

Be to, dar klausimas, ar tikrai Jėzus neturėjo mesianiškos 
sąmonės, kada Jis artinosi prie krikšto? Holtzmann?) stengiasi 
įrodyti, kad Jis neturėjęs. Pritardamas Straussui, jis mano, jog 
Jėzus dėl to artinosi prie krikšto, kad Jis jautęs save nusidė- 
jėliu, kaip kiti žmonės, jautęs, kad Jam reikalinga pakeisti 

1) Beyschlag, Leben Jesu, 219; Kūhl. Selbstbewusstsein Jesu, 42. 


2) Die Evangelien des Markus und Lukus, 14. 
3) Leben Jesu, 99—103. 

savo nusistatymą ir gauti nuodėmių atleidimą, ir tikėjęsis per 
vandens krikštą tapti laukiamosios Mesijo karalystės nariu. 
Vadinas, Jis nelaikęs save mesianiškos karalystės įsteigėju arba 
Mesiju. 

Neliesdami klausimo, ar apskritai Jėzus kada nors turėjo 
nuodėmę, — Jo benuodėmingumą įrodo Evangelijų liudijamas 
Jo gyvenimas, — šituo atveju aišku, kad Jezus artinosi prie 
krikšto ne kaip nusidėjėlis arba išganymo ieškotojas. Apaštalų 
rašytosios Evangelijos su visu aiškumu mums tai užtikrina. 

Pagal ketvirtąją Evangeliją Krikštytojas viešai ir oficialiai 
(Jo. 1, 19—25) skelbė, kad artinasi Mesijas, kurio pirmtakūnu 
jis pats save stato: „Aš krikštiju vandeniu; bet tarp jūsų stovi 
tas, kurio jūs nepažįstate. Jis yra tasai, kurs po manęs ateis, 
kurs pirm manęs buvo; Jam aš nesu vertas atrišti Jo kurpių 
dirželio“ (Jo. 1, 26—27). „Kitą dieną Jonas pamatė ateinantį 
pas jį Jėzų ir tarė: Štai, Dievo Avinėlis, štai, kurs atima pa- 
saulio nuodėmę! Jis yra tasai, apie kurį aš sakiau: po manęs 
ateina žmogus, kurs pirm manęs buvo, nes Jis buvo anksčiau 
už mane... todėl aš atėjau ir krikštiju vandeniu, kad Jis apsi- 
reikštų Izraeliui“ (Jo. 1, 29—31). Taigi prieš krikštą Jėzus 
jau buvo Mesijas, ir tai ne tik pats be nuodėmės, bet gelbė- 
tojas iš nuodėmių. 

Matas pasakoja Jono susitikimą su Jėzumi prieš krikštą. 
Krikštytojas jau buvo apie Jį kalbėjęs, sakydamas: „Aš, tiesa, 
krikštiju jus vandeniu atgailai; bet kurs turi po manęs ateiti, 
yra galingesnis už mane; Jo kurpių aš neesu vertas nešti; Jis 
krikštys jus šventąja Dvasia ir ugnimi. Jo vėtyklė Jojo rankoje; 
Jis išvalys savo klojimą; ir surinks kviečius į savo kluoną, o 
pelus sudegins neužgesoma ugnimi“ (Mat. 3, 11—12). — Va- 
dinas, Mesijas yra teisėjas ir pikto keršytojas, nešąs išganymą 
ir krikštijąs šventąja Dvasia. Jonas tokiu pripažįsta Jėzų, kurs 
artinasi prie krikšto. Jo akivaizdoje Krikštytojas jaučia visą 
savo menkumą ir nuodėmingumą ir vietoj suteikęs Jam krikštą 
nuodėmėms atleisti ir Dievo karalystei parengti, jis pats Jo 
prašo, kad Jis jį pakrikštytų: „Aš turiu būti Tavo pakrikštytas, 
o Tu ateini pas mane?“ (Mat. 3, 14). Siaip ar taip tai reiškia 
Jėzaus benuodėmingumą. Kitaip mes turėtumėm manyti, kad 
smarkusis atgailotojas, kurs ir šio pasaulio didikams į akis 
išmėtinėjo nuodėmes, būtų kaip pataikūnas lenkęsis prieš nuo- 
dėmingą Žmogų iš Nazareto. 

Ir Jėzus neatmeta Krikštytojo žodžių, kaipo netikusių; Jis 
verčiau patvirtina Jono manymą, kada Jis prašo krikšto: „Leisk 
dabar; nes taip mums pridera įvykdyti visą teisybę“ (Mat. 3, 
15). Jis nori laisvu noru priimti Jono krikštą, nes buvo Dievo 
valia, kad visas Izraelis atgailos dvasioje pasitiktų besiarti- 
nančią dangaus karalystę (plg. Mat. 3, 1—6). 

Tuo pačiu Jėzus pažymėjo, kad krikštas vandeniu nebuvo 
nei vienintelis nei pirmiausias nuodėmingumo ženklas ir nuo- 
dėmingumo išpažinimas, bet pirmiausia jis reiškė tvirtą valios 
pakreipimą į Dievą ir į besiartinančią dangaus karalystę. 'To- 
dėl derėjo, kad jį priimtų ir tas, kurs, būdamas be nuodėmės 
ir atitinkąs Dievo valią, visus norėjo kviesti į tą karalystę. 

Ir Jėzaus ėjimas krikštytis tikrumoje tuo būdu pilnai tega- 
lima suprasti. Jausdamas savo mesianiškąjį pašaukimą, Jis 
ateina krikštytis kaip pavaduojąs atgailotojas už kitų nuodė- 
mes, ateina kaip Dievo tarnas, kurs, pagal Izaiją (53), daro 
atlyginimą už žmoniją. Pilnas asmeniško šventumo ir teisėtumo, 
pilnai pasiryžęs už nuodėmingą žmoniją atlikti mesianiškąją 
atgailą ir mesianiškąjį atsiteisimą, Jėzus krikšto metu stoja 
savo "Tėvo akivaizdon. Dangus atsidaro, paskelbia Jį Mesiju, 
mylimuoju Dievo Sūnumi, pripažįsta, kad malonus Dievui Jo 
pavaduojąs atlyginimas už kitų nuodėmes, o šventoji Dvasia 
antspauduoja pradėtą mesianiškąjį darbą, nužengdama ant Jo, 
pagal pranašystę ir nuolat ant Jo pasilikdama. "Tokia yra 
krikšto įvykių prasmė. 

Liberalų kritika, norėdama žiūrėti į Jėzaus krikštą kaip į 
„Mesijo gimimo dieną“, ne tik pasitraukia nuo istoriškų Evan- 
gelijų davinių, bet dar ir nieko neišaiškina: nuo nusidėjėlio 
sąmonės iki iš nuodėmių atpirkėjo sąmonės yra tarpas, kurį 
pereiti yra psichologiškas negalimumas. 

Norėdami būtinai laikytis savo evoliucijos teorijos, libera- 
lai daro didžias pastangas įrodyti, kad Jėzaus gyvenimas prieš 
krikštą buvęs parengiamasis laikotarpis mesianiškajai sąmonei 
vėliau išaugti. Svarbiausias to parengimo dalykas buvusi Jė- 
zaus sąmonė, kad Jis yra Dievo Sūnus. Jaunuose metuose 
gyvendamas Galiliejoj, Jėzus įgavęs taip gyvą dieviškosios siū- 
nystės jausmą, kad paskum, veikiant įvykiams ties Jordanu, 
tasai jausmas išsiskleidęs taip, kad Jėzus įsitikinęs, jog Jis 
tikrai esąs Mesijas. 

Čia liberalai ir turi darbuotis, jei jie nori natūraliu būdu 
išaikinti Jėzaus tikėjimą savo mesianišku pašaukimu, — kitaip 
ir pati jų teorija yra žuvusi. "Taigi jie ir pasakoja, kad iš Jė- 
zaus vidujinių dvasios savumų, veikiant palankioms išorės ap- 
linkybėms, Vaikelyje Jėzuje palengva kilęs įsitikinimas, kad Jis 
esąs Dievo Sūnus, Dievo vaikas, vadinas, Jis esąs su dangiš- 
kuoju Tėvu artimuose meilės ir sūnystės santykiuose: jausda- 
mas save Dievo vaiku, Jis mylėjo Dievą kaipo geriausią, be 
galo mylintį savo "Tėvą. "Ta Dievo sūnystė tebuvusi sūnystė 
morališka prasme, — mat, jie nepripažįsta Kristui gilesnės 
Dievo sūnystės. Kai Vaikelis Jėzus jau turėjo dvylika metų, 

tasai Jo įsitikinimas dieviškąja savo sūnyste jau buvęs pasie- 
kęs pilno išsiplėtojimo. Palengva toji Dievo sūnystės sąmonė, 
veikiant paties Jėzaus doroviškiems lavinimams ir Jo laiko bei 
aplinkos idėjoms, taip sustiprėjusi, kad Jis kas kartą vis daž- 
miau savęs klausęs, ar Jis pats kartais nėsąs pašauktas taip 
pat ir kitus žmones padaryti Dievo vaikais ir tuo būdu įvyk- 
dyti mesianiškąjį darbą ir įkurti mesianiškąją karalystę. Galu- 
tinį atsakymą į tą Jo klausimą pagaliau davęs Jo krikštas, kur 
Dievo sūnystės sąmonė galutinai prasiplėtusi į Mesijo sąmonę. 
Visą tą psichologišką eigą jie moka nupiešti puikiausiomis 
spalvomis!). 

Visą tą liberalų išvedžiojimą galima suvesti į tris trumpus 
sakinius: jauniausiame vaiko amžiuje, veikiamas auklėjimo ir 
Jo dvasios savumų, Jėzus pasiekė ypatingą Dievo sūnystės są- 
monę, kuri dvyliktuose Jo amžiaus metuose jau buvo pilnai 
išsiplėtojusi; tačiau iki dvylikos metų toj Dievo sūnystės są- 
monėj dar nebuvo jokios mesianiškos minties; nuo dvylikos 
iki trijų dešimtų metų laikotarpyj dieviškosios sūnystės mintys 
kas kartą vis labiau ėmė pintis su mesianiškomis mintimis ir 
sudarė užuomazgą, iš kurios prie krikšto galutinai išsiskleidė 
Mesijo sąmonė. Mums tenka panagrinėti visus tuos tris sa- 
kinius. 

Taigi liberalų kritikų tvirtinama, kad iš dieviškosios sū- 
nystės sąmonės, nuo dvylikos iki trijų dešimtų amžiaus metų 
laikotarpyj, palengva buvo parengta Mesijo sąmonė, 

Tai yra nieku nepagrįstas tvirtinimas, išlaužtas iš pirš- 
to, — tvirtinimas reikalingas jų teorijai. Nuo dvylikos iki trijų 
dešimtų amžiaus metų laikotarpiui Evangelijos nepaliko mums 
beveik visai jokių žinių. Patys liberališki kritikai dažniausiai 
atmetą visą kūdikystės Evangeliją: „Jėzaus gyvenime tik su Jo 
krikštu mes teatsistojame ant istoriško grunto“?). Taigi ir visas 
Jėzaus sąmonės rutuliojimasis tarp dvyliktųjų ir trisdešimtųjų 
amžiaus metų tėra kritikų vaizduotės prasimanymas. 

Žvelkime į kitą liberalų tvirtinimą. Daugelis jų priima, 
kad dvylikos metų Vaikelio Jėzaus pasilikimas Bažnyčioje yra 
istoriškas įvykis, — nes jie mano, kad tas įvykis gali patar- 
nauti jų evoliucijos teorijai. Taigi, pripažindami įvykio ir ly- 
dimų jį žodžių istoriškumą, jie mano, kad dvylikos metų Vai- 
kelis Jėzus turėjęs tik dieviškos sūnystės sąmonę, bet dar 
neturėjęs Mesijo sąmonės. Žodžiai, kuriais liberalai nori rams- 
tytis, yra šitie: atrastas tarp Rašto žinovų ir mokytojų, Vaikelis 
Jėzus savo gimdytojams tarė: „Kam manęs ieškojote? Argi 
nežinojote, kad man reikia būti tuose dalykuose, kurie yra 


1 Pig. K. Furrer, Das Leben Jesu Christi, 2 Aufl. 46—55. 
2) Hess, Jesus von Nazareth, 11. 

mano Tėvo?“ (Luk. 2, 49). Tai yra vieninteliai žodžiai, kuriuos 
mes turime iš Jėzaus lūpų iki Jo krikšto. 

Vėliau mes pamatysime, kad tie Jėzaus žodžiai reiškia, jog: 
Jis yra tikras, gimęs iš Tėvo, Dievo Sūnus, todėl Jis, kaipo 
tikras Dievo Sūnus, ir dabar jau žinojo savo mesianiškąjį pa- 
skyrimą. "Tačiau dabar to neliesdami, mes klausiame, ar tie 
žodžiai būtinai reiškia, kad Jėzus neesąs Mesijas, bet tik Dievo 
Sūnus? Patys tie žodžiai atrodo greičiausiai reiškią Jo mesia- 
nizmą. Juk kas kita bebūtų Jėzaus mesianiškasis pašaukimas, 
jei ne tai, kad Jis nuolat užsiimtų išimtinai tais dalykais, 
„kurie yra Jo Tėvo?“ "Načiau norint tikrai nustatyti, ar me- 
sianiška prasme Jėzus čia save vadina Dievo Sūnumi, užtenka 
mums pažiūrėti, kuria prasme tą išreiškimą „Dievo Sūnus“ 
Jėzus sau taiko vėlesniame savo gyvenime. O'juk nėra nė 
mažiausio abejojimo, kad taikomas Jėzaus asmeniui „Dievo 
Sūnaus“ pavadinimas nuo krikšto iki Jo mirties visados reiš- 
kia, jei ne daugiau, tai bent „Mesiją““!). Net patys liberalų 
kritikai pripažįsta, kad „Dievo Sūnus“ ir „Mesijas“ turi lygia- 
reikšmę prasmę, ir tą jie su užsispyrimu gina, kai tik konser- 
vatyvi kritika padaro miną, jog ji Dievo Sūnuje nori matyti 
ką nors daugiau kaip Mesiją. Jau pačioj krikšto ir gundymo 
istorijoj, kur Mesijo pavadinimas neminimas, stovi tik "Tėvo 
arba Sūnaus pavadinimai, ir liberalų kritikai mano, kad tais 
atvejais tikrai išreiškiama Mesiją. O kokia teise jie nepripa- 
žįsta tos pačios prasmės, kai kalbama apie Jėzaus jaunystę? 
Jei taikomas Kristui „Dievo Sūnus“ visur reiškia bent Mesiją, 
tai tą pačią prasmę tas išsireiškimas turi taip pat ir jaunystės 
istorijoj. Visas dalykas yra toks, kad čia liberalams reikalinga 
turėti kitokią prasmę, nes kitaip jų teorija griūva. 

Zvelkime į paskutinį liberalų tvirtinimą: Dievo sūnystės 
sąmonė su psichologišku būtinumu išdygusi Nazareto Vaike- 
lyje, veikiant ypatingiems Jo dvasios savumams ir auklėjimui. 

Savaime suprantama, kad Jėzus augo maldingoj aplinkoj 
ir šv. Rašto atmosferoj, kaip ir visi pamaldūs Izraelio vaikai. 
Tik klausimas, dėl ko vien Jėzuje, o ne kituose, tasai auklė- 
jimas ir aplinka terado gerą dirvą Jo dieviškosios sūnystės 
sąmonei? Dėl ko tokia bendra ir visuotinė priežastis tik pas 
Ji vieną, o ne pas kitus, teturėjo tokį nepaprastą ir ypatingą 
pasisekimą? ) 

Liberalų kritika atsako: „Dėl to, kad tos priežastys rado 
Jame visai ypatingus dvasios savumus, kurių dėka Jis pajėgė 
giliai pažinti Dievą kaip Tėvą ir giliai išgyventi dieviškosios 
sūnystės jautimą“. Mes ir tą galime jiems pilnai pripažinti. 
Tik vėl su dvigubu svarumu grįžta tas pats klausimas: Kaip 


1) Apie gilesnę to pavadinimo prasmę mes kalbėsime vėliau. 

Jėzus, būdamas toks jaunas vaikas, beveik dar lopšyje, — nes 
kai Jis turėjo dvylika metų, Dievo sūnystės sąmonė jau buvo 
Jame pilnai išsiplėtojusi, — taigi tokiame laike, kurs yra 
ankstesnis kiekvienam rimtam apsimąstymui ir išgyvenimui, 
galėjo pasiekti taip nepaprastą, negirdėtą ir ypatingą savo 
dieviškosios sūnystės pažinimą ir jos atjautimą taip giliai iš- 
gyventi? Kiekvienas bandymas išspręsti tą psichologišką mįslę 
turi būti iš anksto laikomas nesąmone ir atentatu prieš sveiką 
žmogaus protą. 

Jei mes ir nekreiptumėm į tą dėmesio, vis tiek nieko gero 
neišeis. Liberalų pastangos tada tik tebūtų galima rimtai imti 
dėmesin, jei mes neturėtumėm jokių istoriškų nurodymų apie 
dieviškosios sūnystės ir mesianiškos sąmonės pradžią. Bet tokių 
nurodymų mes turime užtenkamai. "Tam klausimui išspręsti, 
kaip mes vėliau matysime, Jėzus davė labai aiškių nurodymų. Jo 
sprendimas apie save prieštarauja mūsų laikų liberališkų kriti- 
kų fantastiškoms pažiūroms. Net patys kai kurie liberalų kri- 
tikai tai pripažįsta. Sakysim, Gustavas Dalman pasisako, kad 
Jėzaus posakiai apie tai, iš kur kilę Jo sūniški santykiai su 
Dievu, „taip skamba, lyg kad jokia jų pradžia nebūtų Jam 
žinoma!)“. 

Ne, — Mesijo sąmonė yra kilusi Jėzuje ne anksčiau ir ne 
vėliau, bet kartu su Jo esme. Jėzaus „aš“ sąmonė ir Mesijo 
sąmonė yra vienas ir tas pats dalykas; ji yra gili, tikra, nepa- 
judinama, nesikeičianti, natūrali, tokia, kokia tegali būti įgimta, 
o nepasiekta sąmonė. Dar daugiau. Jėzus turėjo sąmonę, kad 
Jis yra Dievo Sūnus ir Mesijas ne vien nuo savo žemiškojo 
buvimo pradžios, bet Jis buvo įsitikinęs, kad Jo dieviškoji 
sūnystė ir Jo mesianizmas, kaip ir apskritai Jo esmė, turi savo 
Šaknis antžemiškame gyvenime ir amžinybėje. Jis sakosi iš 
dangaus atėjęs kaip Dievo Sūnus ir Mesijas. Tuos dalykus 
mes vėliau svarstysime, 

Čia mes pasitenkinsime priminti kūdikystės Evangelijos 
pasakojimą, kurs rodo, kad Jėzaus mesianizmas ir Jo dieviškoji 
sūnystė yra antgamtiškos kilmės ir prigimties. 

Pačioj Evangelijų pradžioj Angelas Gabrielis atneša iš 
dangaus žinią, jog artinasi Mesijo pirmtakūnas. Jis turi vadin- 
tis Jonu (Jochanan), t. y., „iš Jechovos malonės“, nes su jo 
atėjimu aušta mesianiškojo išganymo rytas, ir jis rengs tautą 
„Mesijo atėjimui. Ir Angelas pranašauja Zakarijui: „Iš jo bus 
tau džiaugsmo ir linksmybės, ir daugelis džiaugsis jo gimimu. 
Nes jis btis didis Viešpaties akivaizdoje... dar savo motinos 
įsčioje jis bus pilnas šventosios Dvasios. Jis pagrąžins daug 
Izraelio vaikų į Viešpatį, jų Dievą. Jis eis pirm Jo (Mesijo, 


1) G. Dalman, Die Worte Jesu, 1, 233. 

Viešpaties) su Elijo dvasia apgręžti tėvų širdžių į vaikus 
ir netikinčiųjų į teisiųjų išmintį, prirengti Viešpačiui tobulos 
tautos“ (Luk. 1, 13—18). 

Šešiems mėnesiams praslinkus, tas pats Angelas Gabrielis 
apreiškia Panai Marijai Mesijo ir Dievo Sūnaus prasidėjimą: 

„Štai, pradėsi įsčioje ir pagimdysi Sūnų ir praminsi Jį 
vardu Jėzus. Jisai bus didis ir vadinsis Aukščiausiojo Sūnumi. 
Viešpats Dievas duos Jam Jo tėvo Dovido sostą: Jis karaliaus 
ka namuose per amžius, ir Jo karaliavimui nebus galo... 

ventoji Dvasią nužengs ant Tavęs ir Aukščiausiojo galybė 
apdengs "Tave savo šešėliu. Todėl ir Šventasis, kurs gims iš 
Tavęs, vadinsis Dievo Sūnumi“ (Luk. 1, 31—35). 

Paskum ir Marijos Sužieduotiniui Juozapui pasirodžiusio 
Angelo buvo pranešta apie antprigimtą-dievišką Mesijo prasi- 
dėjimą Panos įsčioje: „Dovido sūnau, Juozapai, nebijok priimti 
savo žmonos Marijos, nes kas Joje gimė, yra iš šventosios 
Dvasios. Ji pagimdys Sūnų, o tu praminsi Jį vardu Jėzus, nes 
Jis išgelbės savo tautą iš jųjų nuodėmių“ (Mat. 1, 20—21). 

Ir vėl Angelas skelbia Betliejaus piemenims Mesijo Jėzaus 
gimimą, sakydamas: „Nebijokite! Nes, štai, aš skelbiu jums 
didį džiaugsmą, koks bus visai tautai, kad šiandien jums gi- 
mė Dovido mieste Išganytojas; Jis yra Kristus (— Mesijas), 
Viešpats... Umai atsirado prie Angelo daugybė dangiškosios 
kariuomenės, kuri garbino Dievą ir sakė: Garbė Dievui aukš- 
tybėje ir ramybė žemėje geros valios žmonėms“ (Luk. 2, 
10—14). 

| ra Vaikelį Jėzų bažnyčioje, senelis Simeonas, „žmo- 
gus teisus ir dievobaimingas“, laukiąs Izraelio paguodos, kuriam 
„buvo šventosios Dvasios apreikšta, kad jis neišvysiąs mirties 
tol, kol nebus matęs Viešpaties Pateptojo (— Mesijo)“, garbina 
Jėzų kaip Mesiją. „Įnešant gimdytojams Vaikelį Jėzų... jis 
paėmė Jį į savo rankas, garbino Dievą ir tarė: Dabar, Vieš- 
patie, atleidi savo tarną, kaip esi kalbėjęs, ramybėje! Nes mano 
akys matė "Tavo išganymą, kurį prirengei visų tautų akivaizdoje, 
šviesą pagonims apšviesti ir Tavo tautos Izraelio garbę“ (Luk. 
2, 25—32). 

Suprantama, visa laisvamanių kritika be galo šiurpsta, 
matydama tą antprigimtų liudijimų vainiką, kurs, pagal kūdi- 
kystės Evangeliją, pinamas aplink Mesijo Jėzaus apreiškimą, 
prasidėjimą ir gimimą. Mat, jų manymu, nieko antprigimto. 
negali būti. Bet ypač jie šiurpsta, girdėdami, kad Mesijas ir 
Dievo Sūnus turi preegzistenciją, kad Jis savo kilmė ir pašau- 
kimu yra antgamtiškas, antžemiškas. "Todėl jie neigia visą 
kūdikystės Evangeliją, nes kitaip jai pačiai tenka žūti. Ar tas 
neigimas yra teisėtas, to ji nepaiso. Paneigus antprigimtą Me- 
sijo kilmę, belieka natūrali evoliucija, kuri tačiau nė kiek 

neišaiškina mesianiškosios sąmonės kilmės. Taigi jai belieka 
laikyti Kristų ekstatiku, epileptiku, pamišėliu, — tuo ji sugrįžta 
prie Renano teorijos, bet tuo pačiu ir savo bankrotą paskelbia. 
„Faktai prieštarauja tokiam aiškinimui“, sako pats laisvamanis 
protestantas Stapfer!). 

Dieviškoji Jėzaus sąmonė, kurią netrukus svartysime, meta 
pilną šviesą ant Jo mesianiškosios sąmonės. Išsprendus Jėzaus 
dievybės klausimą, bus aišku, kaip Išganytojas galėjo suprasti 
visą savo mesianišką pašaukimą ir veikimą nuo pat pradžios. 
Tada taip pat paaiškės, kurią prasme Jėzaus žmogiškasis žino- 
jimas galėjo turėti išsiplėtojimo ir praturtėjimo, atitinkamai 
evangelisto žodžiams: „Jėzus augo išmintimi, metais ir malone 
pas Dievą ir pas žmones“ (Luk. 2, 52). 


1) J-€ pendant son ministėre, 300. 


II Skyrius 


Kristus Dievas 


Kristus skelbė save Mesiju. "Tai yra faktas, kurį mes lig šiol 
svarstėm. Su ta tiesa tuoj siejasi klausimas: ar tasai Mesijas 
buvo tik Dievo įgaliotas žmogus, ar, kaip krikščioniškoji tradi- 
cija tiki, Jis yra Dievas tikra prasme? Kad pirmykštė krikščio- 
nija tikėjo Kristaus dievybe, tai yra nepaneigiamas istoriškas 
faktas. "Tik gali būti klausimas, iš kur tasai tikėjimas kilo? 
Ar jis remiasi paties Jėzaus neabejotinais pareiškimais, ar kuo 
kitu? Mūsų laikų racionalistų ir liberalų kritika neigia, kad 
Kristus vadinęs save Dievu. „Nėra jokio abejojimo, kad Jėzus 
niekados nemanė skelbti save įsikūnijusiu Dievu... Niekur Evan- 
gelijose mes to nerandame nė pėdsako... Niekados Jis nepasako 
piktžodžiaujančios minties, kad Jis esąs Dievas“, — taip gar- 
siai skelbia racionalistų atstovas Renanas!'). „Jėzus žemėje ne- 
norėjo būti Dievu... tiesiog Jis atmetė dievybę ir dievišką to- 
bulumą“ — taip skelbia kitas liberalų kritikas?) Tik pirmųjų 
krikščionių tikėjimas padaręs Kristų Dievu, o pats istoriškasis 
Jėzus tokių pretensijų neturėjęs. 

Kristaus dievybės klausimas sudaro krikščionybės esmę. 
Tie tėra tikrąja prasme krikščionys, kurie tiki, kad Kristus 
yra tikras Dievo Sūnus ir tikras Dievas. Mahometas pripažino 
Kristų didžiu pranašu, tik ne Dievu, bet jis dar nebuvo krikš- 
čionis, tik musulmonas. Racionalistai mūsų laikais laiko Kristų, 
geriausiu atveju, kokiu nors filosofu, genijum, tik ne Dievu, 0 
dar jie tikisi esą krikščionys. Liberališki protestantai pripa- 
žįsta Jį buvus Mesiju, o dievybės Jam nepripažįsta, ir jie dar 
turi pretensijų laikyti save krikščionimis. Dar kiti, pripažindami 
Kristų Mesiju, pripažįsta Jam kažkokią dievišką jėgą, kuri 
Jame gyvenusi, bet esybiškos dievybės Jam nepripažįsta). Taip 
pat ir jie turi pretensiją laikyti save krikščionimis. Jiems vi- 
sicms atrodo, kad krikščionio vardui užtenka priimti iš Evan- 
gelijų vieną ar kitą Kristaus posakį, kad toks jau tuo pačiu 


1) Vie de Jėsus, 252, 78 p. 
Ž) A. Meyer, Was uns Jesus heute ist, Tūbigen, Mohr 1907, 21 p. 
3) A. Seeberg, Grundwahrheiten der christlichen Religion, 115 s. 

esąs krikščionis. Jie nepastebi, kad tuo būdu jie priima lukštą 
be turinio, griaučius be nervų ir gyvybės, žodžius be reikšmės 
ir dvasios!). Kristaus dievybės klausime lemiantis dalykas yra, 
ar pats Kristus skelbė save gimusiu Dievo Sūnumi ir Dievu. 
O jei Jis tai skelbė, tai ar Jis savo žodžius įrodė. Jei Jis tai 
skelbė ir įrodė, visas klausimas išspręstas. Apaštalų ir pirmykš- 
tės Bažnyčios tikėjimas į Kristaus dievybę tik belieka to Kris- 
taus skelbimo ir įrodymo pasėka. Jų liudijimas tik patvirtina, 
kad Kristus tikrai skelbė save gimusiu Dievo Sūnumi ir Die- 
vu, ir jie Jį taip suprato. 


1 $. Kristus — žmogus 


Priešai nė leisti neleidžia statyti klausimą, ar Kristus yra 
Dievas. Jie iš karto stato tvirtinimą: Kristus tebuvo žmogus. 
Ir tai jie stengiasi įrodyti, remdamiesi Jėzaus Žmogiškąja są- 
mone, kuri juk taip aiškiai Kristaus gyvenime galima matyti. 
„Dangaus ir žemės Viešpatį“, sako Harnack, „Jis (Jėzus) žymi 
kaip savo Dievą ir Tėvą, kaip didesnį už save, kaip vieninte- 
liai gerą. Jis yra tikras, kad viską, ką tik Jis turi ir gali pa- 
daryti, turi iš Tėvo. Į Jį Jis meldžiasi, Jam savo valia pasi- 
duoda: karštoj rungtynėj Jis stengiasi Jo valią pažinti ir ją 
išpildyti. "Tikslas, jėga, įžvelgimas, pasisekimas ir kietas būti- 
nwmas — viskas Jam ateina iš Tėvo. Taip yra parašyta Evan- 
gelijose; veltui būtų kraipoma ir lankstoma. "Tas jaučiąs, mel- 
džiąsis, veikiąs, kovojąs ir kenčiąs Aš yra žmogus, kurs Dievo 
atžvilgiu stovi kartu su kitais Žmonėmis“*). — Panašiai kalba 
daug kitų liberalų. 

Mums nė į galvą neateina neigti, kad Jėzus visų pirma 
rodėsi žmogumi ir kad Jis savo gyvenime aiškiausiu, plastišku 
būdu rodė savo žmogiškąją sąmonę. Pirma Jame matyti žmo- 
gybė visoj savo tikrovėj, paskum pasireiškia Jame dievybė visoj 
savo dvasiškoj tiesos pilnybėj, pirma reiškiasi žmogiškoji, ap- 
čiuopiamoji pusė, o paskum, per žmogiškąją Jo prigimtį ir 
žmogiškojoj prigimtyj, reiškiasi dieviškoji, stebuklingoji pusė. 
Taigi kad Kristus yra žmogus ir kad Jis turi žmogiškąją 
sąmonę, tai mes patys liberalams padėsime įrodyti, jei dar įro- 
dinėti reikia. Štai, bent keli Jo gyvenimo faktai. 

Kristus gimsta silpnu kūdikėliu, bėga į Egiptą, auga Na- 
zarete metais, išmintimi ir malone pas Dievą ir pas Žmones 
(Luk. 2, 40, 50, 52). Savo viešojo veikimo pradžioje, lyg Jis 


)) Kristaus dievybės priešų apžvalgą galima rasti pas G. Esser ir Maus- 
bach, Religion, Christentum, Kirche, 1914 2 Bd. 130 p; Rohr, Vernichtungs- 
kampi gegen das biblische Christusbild, ir Ersatzversuche fūr das biblische 
Christ usbild. Bibl. Zeitfr. 1 Folge, 93-176. 

*) Harnack, Wesen des Christentums, 80. 


86 


būtų paprastas Žmogus, priima atgailos krikštą, sakydamas 
Jonui, kad taip dera įvykdyti visą teisybę (Mat. 3, 15). Nuvestas 
Dievo Dvasios į tyrus, Jis pasninkauja, alksta ir yra gundomas 
(Mat. 4, 2). Savo viešojo veikimo metu Jis pakelia nuovargį 
ir miegą, alkį ir troškimą. 

Kaip ir paprastas žmogus, Kristus turi žmogaus sielos 
jausmus, gailestingumą ir užuojautą, meilingumą ir bičiulystę, 
skausmą, liūdesį ir ašaras. Jis jaučia palankumo jaunuoliui, kurs 
Jo teiravosi amžinojo kelio (Mork. 10, 21). Jį paėmė užuojauta 
našlei, kurios vienintelis sūnus buvo nešamas į kapus (Luk. 
7, 13). Jam gaila minios, kuri tris dienas išbuvo su Juo ty- 
ruose ir ėmė alkti (Mat. 14, 14; 15, 32). Jis graudinasi dva- 
sioje, pats save sujaudina ir verkia dėl bičiulio Iozoriaus 
mirties (Jo. 11, 33, 35), ir lieja ašaras dėl Jeruzalės atkaklu- 
mo, matydamas jos žuvimą (Luk. 19, 41). Alyvų darže, Jo 
artimos kančios akivaizdoje, Jį paima neapsakomas liūdesys: 
Jo siela nuliūdusi iki mirčiai; paimtas agonijos, Jis prakaituoja 
kraujo lašais (Mat. 26, 37; Luk. 22, 43). 

Pagaliau, iškentęs baisiausią kančią, Jėzus miršta ant 
kryžiaus, Jo kūnas pagal paprotį pateptas tepalais, paguldytas 
grabe. Ir net atsikėlęs iš numirusių, Jis duoda nesugriaunamus 
įrodymus. Emauso mokiniai pažįsta Jį laužant duoną (Luk. 
24, 530). Nustebusiems Apaštalams Jis duoda paliesti savo 
rankas ir kojas, valgo su jais (Luk. 24, 39—43). Taigi nuo 
pirmos lig paskutinės gyvenimo valandos Jėzus yra tikras 
žmogus, turįs tikrą Žmogaus prigimtį. 

Pats faktas, kad Kristus taip dažnai save vadina „Žmogaus 
Sūnumi“, pasako mums Jo tikrą žmogišką prigimtį. 

Taip pat ir savo santykiuose su Dievu Kristus elgiasi ir | 
kaip tikras Žmogus. Jis kalba apie Dievą ir kaip kūrinys. Savo 
norais (Mat. 26, 30), žodžiais (Jo. 8, 28, 38) ir darbais (Jo. 
3, 19), savo: dorovišku tobulumu (Mat. 19, 17) ir protišku 
sugebėjimu (Mat. 24, 36) Jis priklauso dangiškojo Tėvo, kaip 
ir kiekvienas kūrinys turi priklausyti. Kylančią iš stebuklų 
garbę Jis priskiria Tėvui (Mat. 5, 19; Luk. 8, 39), — ir ap- 
skritai, Jis visur ieško tik "Tėvo garbės (Jo. 8, 49; 14, 13). 
Kaip ir paprastas žmogus, Jis kreipiasi maldoje į Dievą "Tėvą, 
atiduodamas Jam garbę arba prašydamas pagelbos. Evangelijos 
nuolat mini Jo uolumą melstis (Mat. 14, 23; Luk. 9, 18, 28; 
11, 1; 22, 43). Ištisas naktis jis praleidžia maldoje (Luk. 6, 12). 
Jis gali prašyti savo Tėvą prisiųsti Jam daugiau kaip dvylika 
legionų Angelų Jam apginti (Mat. 26, 53). Darydamas stebuklus, 
pirma Jis kelia akis maldoje į dangų (Mork. 7, 34; Jo. 11, 
38, 41). Alyvų kalno maldoje Jis parodo griežtą skirtumą tarp 
savo žmogiškosios valios, kuri bijo kančios, ir tarp Dievo 
Tėvo valios, kuriai Jis pilniausiai pasiduoda (Mat. 26, 30—44). 

Pagaliau paskutinę valandą ant kryžiaus Jis jaučias Dievo, 
savo "Tėvo apleistas, ir mirdamas atiduoda į Jo rankas savo 
dvasią (Mat. 27, 16). 

Tuo būdu kiekvienu atžvilgiu ir visose savo gyvenimo 
būklėse Jėzus apsireiškia žmogumi. Savo kūnu ir siela, savo 
valia, protu ir veikimu Jis yra taip pat ir žmogus, kaip ir 
kiti žmonės, „pe ge viskuo panašus į brolius, tačiau be 


nuodėmės“ (Žyd. 2, 17; 4, 15). Dievo atžvilgiu Jis elgiasi kaip 
kūrinys, todėl žemesnis už Tėvą (Jo. 14, 28); Jis pripažįsta 
save tikru žmogumi. — Evangelistai taip aiškiai perstato 


žmogiškąją Jo prigimtį, kad tas faktas patvirtina ir Evangelijų 
istoriškumą: jei pirmykščių krikščionių tikėjimas būtų linkęs 
be pagrindo dievinti Kristų, tai žmogiškoji Kristaus pusė į 
Kvangelijas nebūtų patekusi. 

Bet ar iš to fakto, kad Kristus reiškė save žmogumi, 
liberalai turi teisę daryti išvadą, jog Jis nenorėjęs skelbti save 
Dievu? Nieku būdu. Ar Kristus buvo Dievas, ar ne, vis tiek 
Jo žmogiškoji prigimtis turėjo lygiai stipriai pasireikšti. Taip 
turėjo būti ne vien dėl to, kad Jis buvo tikras žmogus, bet 
taip pat dėl to, kad, jei Jis buvo kartu ir Dievas, dieviškoji Jo 
prigimtis reiškėsi Jo žmogiškojoj prigimtyj ir per Jo žmogiš- 
kąją prigimtį, — dėl to kad Jis buvo Dievas-žmogus, tapęs 
žmogumi Dievas. 

Tapęs žmogumi Dievas mintija, nori, kalba, veikia kaip 
žmogus net tada, kai jo mintijimas, norėjimas, kalbėjimas ir 
veikimas nebūtų galima išaiškinti Jo viena Žmogiškąja prigim- 
timi, dėl to, kad tie Jo veiksmai gal kyla iš Jo dievybės gelmių. 
Žmogus, kurs paneigęs Žmogaus prigimties pajėgumą, suge- 
bėjimus ir veikimo būdą, stotų mūsų akyse su pretensija, kad 
jis esąs Dievas, tuo pačiu įrodytų, kad jis savo rolę labai 
nevykusiai išmano, kad jis tiesiog yra apgavikas. Įsikūnijęs 
Dievo Sūnus savo santykiuose su žmonėmis ir su Dievu vis 
tiek liekasi žmogaus sūnumi net tada, kai Jis savo žodžiais 
ir darbais skelbia, jog Jis turįs preegzistenciją „pas Tėvą, jog 
Jis esąs antgamtiškas, jog Jis lygus Dievui, jog Jis Dievas. 
Taigi savaime suprantama, kad Jis turėjo ne tik savo sąmonę 
aiškiai reikšti, bet dar žmogiškoji sąmonė turėjo viešumon 
pasirodyti su didesniu aiškumu, negu Jo dieviškosios esmės 
sąmonė, "Tad ne vien teologiškas Jėzaus asmens vertinimas, bet 
taip pat ir Jo asmens vertinimas grynai psicholo- 
gišku atžvilgiu neleidžia neigti Jėzaus dieviškosios sąmo- 
nės remiantis tuo, kad Jis turėjo žmogiškąją sąmonę. 

Tam dalykui nė kiek nekliudo vienas ar kitas Evangelijų 
tekstas, kuriuo priešai nori remtis. Įsigilinus į tų tekstų prasmę 
ir aplinkybes, pastebima, kad čia Jis kalba apie savo žmogiš- 
kąją prigimtį, neneigdamas dieviškosios. 


88 


Priešai mėgsta remtis ypač Viešpaties pasikalbėjimu su 
turtinguoju jaunikaičiu: „Kai turtingasis jaunikaitis kreipėsi į 
Ji, sakydamas: „Gerasis Mokytojau“, Jėzus jam tarė: „Kam 
mane vadini geru? Nė vienas nėra geras, tik vienas Dievas“ 
(Mork. 10, 18). „Tais žodžiais Jis pilnai atsisakė nuo dievy- 
bės ir dieviško tobulumo“, — taip sprendžia Harnack!) ir kiti. 

Tačiau jie skaudžiai klysta. "Turtingojo jaunikaičio akyse 
juk Jėzus nebuvo Dievas, bet geriausiu atveju koks nors iš- 
mintingas Rabbi, mokytojas, lygiai kaip mūsų racionalistų ar 
modernistų akyse. Imant tai dėmesin, visai pritiko Jėzaus pri- 
gimčiai ir Jo nuolankumui pripažinti garbę vienam Dievui, at- 
sižadant žmogiško pagyrimo. 

O be to, matydamas Jėzus jaunikaičio kalboje tuščią kom- 
plimentą, kurio farisiejai ieškodavo, Jis atstumia nuo savęs 
pilną puikybės titulavimą, nė kiek nekreipdamas dėmesio, ar 
Jis pats turi kurią nors teisę vadintis „geru“. Tokių pažymė- 
jimų atmetimas neturi nieko bendro su Jėzaus asmens dieviš- 
kąja sąmone, bet jis tėra tik nuotaikos pasireiškimas, iš kurio 
matyti, kaip tolimas Jėzus buvo nuo farisiejų ir Rašto žinovų 
būdo. Tačiau kur titulas nereiškia tik tuščią Žmonių pagyrimą, 
bet Dievui deramą pripažinimą, ten Jėzus nori būti vadinamas 
„Mokytoju ir Viešpačiu“ (Jo. 13, 13), — tada jis dar nori 
būti ne bet koks Mokytojas, bet geras, absoliučiai tobulas Mo- 
kytojas, tokia tobula prasme, kokia dangaus Dievas yra vadi- 
namas visų Žmonių Tėvu ir Viešpačiu (Mat, 23, 8—-10). 

Kitas tekstas, kuriuo priešai nori remtis, yra Viešpaties 
žodžiai apie paskučiausio teismo valandą: „Apie aną dieną ar 
valandą niekas nežino, nei Angelai danguje, nei Sūnus, tik 
vienas Tėvas“ (Mork. 13, 32). Čia yra aiški pagrindinė mintis, 
kurią Jėzus nori įdėti į klausytojų širdis: teismo diena vienani 
Dievui tėra žinoma. Joks tvarinys, nors jis būtų gryna ange- 
liška dvasia, tos dienos nežino. Net Sūnui ta paslaptis nėra 
žinoma, kai Jis semia žinias iš savo sutvertojo žinojimo. Bet 
kad Jis yra hipostatiškai (asmenyje) sujungtas su dievybe, tai 
ir Jis, kaip Dievas-žmogus, tą paslaptį žino. "Tačiau nei 
kaip žmogus, nei kaip Dievas Jis tos paslapties nežino tuo 
būdu, kad galėtų ją žmonėms skelbti (Mat. 11, 27): Tuo būdu 
Jėzus aiškina ir kitą savo posakį: 

„Ne jūsų dalykas žinoti laikus ar valandas, kurias Dievas 
nustatė savo valdžia“ (Apd. 1, 7). Taigi tie Jėzaus žodžiai 
(Mork. 13, 32) nė kiek neneigia Jo dievybės; kaip mes vėliau 
pamatysime, jie dar įrodo Jo artimybę Tėvui. 

Pagaliau mirštančio Atpirkėjo šauksmas ant kryžiaus: „Ma- 
no Dieve, mano Dieve, kam mane apleidai!“ (Mat. 27, 46). Ar 


1) Wesen des Christentums, 80. 

tie žodžiai pasako, kad Kristus neesąs Dievas? Jokiu būdu. 
Tame didžiausiame suspaudime taip dejuojąs yra Dievo Sūnus, 
hipostatiškai susijungęs su Žmogiškąja prigimtimi, kuri run- 
giasi su mirtimi. Kristuje kenčia ir miršta žmogus. Taigi tai 
yra taip pat Žmogus, kurs jaučiasi apleistas, kurs Dievą gali 
vadinti savo Dievu ir Jo pagelbos šauktis. Jėzaus dievybė nė 
kiek nepaneigiama tuo, kad Jo žmogystė, patekusi į didžiausią 
tragišką suspaudimą, tą savo būklę išreiškia žodžiais. 

Taigi kai liberalų kritikai, kartu su Harnacku, prieš Jė- 
zaus dievybę daro išvadą: „Tas jaučiąs, meldžiąsis, veikiąs, 
kovojąs ir kenčiąs Aš yra žmogus, kurs Dievo atžvilgiu stoja 
kartu su kitais žmonėmis“, tai jie tikrumoje prieš Jėzaus die- 
vybę nieko neparodo; tuo jie tik išreiškia tiesą, kuri yra žinoma 
kiekvienam Evangelijų skaitytojui, kad Jėzus buvo tikras žmo- 
gus. Bet tuo dar neišsprendžia klausimo, ar Jis yra Dievas. 
Kaip tik dabar tenka klausti, ar visi Jėzaus išsireiškimai ir 
veiksmai galima išaiškinti viena Jo žmogiškąja sąmone, ar gal 
jie tik tuo tegalima išaiškinti, kad su Jo žmogiškąja prigimtimi 
buvo sujungta dievybė viename Dievo-žmogaus ir Dievo-Mesijo 
asmenyje. 


2 $. Jėzaus dieviškosios sąmonės netiesioginiai pasireiškimai 


Imdamiesi Jėzaus dievybės klausimą svarstyti, pradžioje 
kol kas neliesime Jo ryškių žodžių, kuriais Jis skelbia save 
Dievo Sūnumi tikra to žodžio prasme, bet žiūrėsime bendrai 
Jo dieviškosios sąmonės pasireiškimų. 

Patys priešai pripažįsta, kad negalima matuoti Jėzaus są- 
monę paprasto Žmogaus mastu. Net Renanas Jį skelbia „didin- 
gų išmatavimų žmogumi“ ir „antžmogiška būtybe“, „kilniausia 
asmenybe, kuri net dabar kasdien vadovauja pasaulio likimui“, 
„galinti būti vadinama dieviška ta prasme, kad ji kuo arčiausiai 
prie dievybės prisiartino“!). Pagaliau, Renanas nesigaili Jėzui 
klastingų pagyrimų. "Taip pat ir liberalų kritikai kelia Jėzų 
aukščiau už visus kitus žmones?). 

Mes jau matėme, jog Kristus tikėjo save esant ypatingu 
Dievo Įgaliotiniu, Mesiju. Bet ar Jėzus tuo tik ir tebuvo? Surin- 
kime svarbesnius Jo sąmonės pasireiškimus, — tada galėsime 
spręsti, kuo dar didesniu Jis save skelbė, ; 

Jėzus laikė save aukštesniu už visą sutvertąjį pa- 
saulį. Jis yra didesnis už pranašą Joną ir Saliamoną (Mat. 
12, 41), didesnis už Mozę ir Eliją, Jo garbės stebėtojus (Mat. 
17, 3), didesnis už kilniausius Senojo Testamento asmenis (Mat. 
12, 41—42). Matydami Jį, mokiniai mato tą, kurį matyti vel- 


!) Renan, Vie de Jėsus, 440 p. 
*) Plg. Lepin, Jėzus, Paris 1923, 229. 

tui troško pranašai ir karaliai (Luk. 10, 24). Jis yra didesnis 
už Joną Krikštytoją, kurs juk skelbiamas didesnis už visus 
pranašus ir, apskritai, už visus lig to laiko gimusius žmones 
(Mat. 11, 90—11). Pats Dovidas, kurio Sūnus Jis yra, vadina 
Jį savo Viešpačiu (Mat. 22, 45—45). Kaip joks žmogus, taip 
ir joks Angelas negali su Juo lygintis. Angelai Jam tarnauja 
(Mat. 4, 11). Užtenka Jam tarti žodį, kad dangiškasis "Tėvas 
pasiųstų Jam dvylika legionų Angelų (Mat. 26, 53). O ir pa- 
tys Angelai yra tiek Jo dangiškojo Tėvo, tiek Jo paties Ange- 
lai ir tarnai, (Mat. 13, 41, 16, 27; 24, 31; Mork. 13, 27). Jam 
ateinant į teismą, Angelai lydės Jį, kaip savo Karaliaus paly- 
dovai (Mat. 16, 27; 25, 31; Mork. 8, 38; Luk. 9, 26). Jis „siųs 
savo Angelų“ į savo piūtį atskirti kviečius nuo rugių (Mat. 
13, 41) ir surinkti savo išrinktųjų nuo keturių vėjų (Mork. 
15, 27; Mat. 24, 31). Jis yra aukštesnis už žmones ir angelus, 
Jis užima vietą paties dangiškojo "Tėvo artimybėje (Mork. 13, 
32). Jis ragina savo mokinius nė vieno ant žemės nevadinti 
Mokytoju ir Tėvu: „nes vienas jūsų Tėvas, kurs yra danguje;.. 
vienas jūsų Mokytojas, Kristus; visi gi jūs broliai“ (Mat. 23, 
8—10). Čia Jėzus sugretina Tėvo ir Mokytojo pavadinimus, 
ir vieną jų taiko sau, o antrą dangiškajam "Tėvui, ir abu juos 
priešpastato žmonėms, kurie yra skirtingi nuo Kristaus ir nuo 
Tėvo, o tarp savęs jie broliai. 

Jėzus lygina save su Dievu. Laikydamasis nuostabios 
pedagogikos, Jėzus pirma pradeda nuo Senajame "Testamente 
Dievo supratimo ir nuo seniau duotojo Apreiškimo, nes tie 
dalykai buvo mokiniams suprantami ir visiems žinomi. Jis 
stato save šalia Senojo "Testamento tikrojo Dievo ir taiko sau 
posakius, kurie buvo pasakyti apie Jahvę. Kaip Jahvė yra 
vienintelis Izraelio tautos sužieduotinis, taip Kristus yra savųjų 
sužieduotinis (Mat. 9, 15; 22, 1 s.). Senajame Testamente iš- 
rinktoji tauta niekados nebuvo vadinama kurio nors Dievo 
įgalioto asmens, sakysim, Mozės ar Jozuės tauta, bet buvo 
vadinama tik Jahvės bendrija (Skait. 16, 3 ir k.), o Kristus 
savo tikinčiųjų bendriją vadina savo bendrija (Mat. 16, 18). 
Jėzus nori surinkti Jeruzalės vaikus, kaip višta kad renka 
savo viščiukus po sparnais, ir juos globoti (Mat. 23, 37) taip, 
kaip seniau buvo pasakyta apie Jahvę (Is. 31, 5). Kaip Sena- 
jame Testamente Dievas siųsdavo savo Apreiškimo skelbėjus, 
taip su tokiu pat savo autoritetu Jėzus siunčia: „Štai aš siun- 
čiu pas jus pranašų, išmintingųjų ir Rašto žinovų“ (Mat. 23, 
34). Kaip Mozei ir jo broliui Aaronui Jahvė duoda užtikrini- 
mą: „Aš būsiu tavo burnoje ir jo burnoje“ (Iš. 4, 15), taip 
Jėzus užtikrina savo Evangelijos skelbėjus: „Aš duosiu jums 
iškalbos ir išminties, kuriai negalės atsistengti ir prieštarauti 
nė vienas jūsų priešininkas“ (Luk. 21, 15). 

Jahvė yra Senojo "Testamento Įstatymo Viešpats, — tai 
Jo paties neatsižadama teisė; o štai Jėzus kalno pamoksle 
stato save to paties Jahvės Įstatymo aukščiausiu Viešpačiu. 
Su jėga, paprastumu, tarytum, tai būtų savaime suprantama 
teisė, Jis pats stato viso maldingumo ir dorovės reikalavimus. 
„Jūs girdėjote, kad seniesiems pasakyta: Neužmuši. Aš gi jums 
sakau:.. Jūs girdėjote, kad pasakyta: Nesvetimoteriausi. Aš gi 
jums sakau:. Jūs girdėjote, kad seniesiems pasakyta: Nepri- 
sieksi neteisingai. Aš gi jums sakau“... "Taip Jis kartoja šešis 
kartus, statydamas savo naują įstatymą prieš senąjį, kurs 
per Jį pasiekia savo viršūnę ir galutinį tobulumą. Jėzui 
savaime suprantama, kad Jo naujas „Aš gi jums sakau“ uži- 
ma Senojo Įstatymo vietą, Ne rabinų aiškinimus čia Jėzus 
tobulina, bet patį senąjį Jahvės Įstatymą. Nes iš to Įstatymo 
Jis paima sakinius, kuriuos Jis laiko neužtenkamus: neužmuši, 
nesvetimoteriausi, neprisieksi neteisingai. Vietoj tų sakinių 
Jis stato savo griežtesnius ir gilesnius reikalavimus. Kitą 
kartą Jahvė kalbėjo Izraeliui per Mozę ant šventojo kalno. 
Dabar ne Jahvės vardu, kaip Mozė, bet savo paties vardu 
Kristus skelbia naują Įstatymą, privesdamas senąjį prie gry- 
niausio išplėtojimo ir kilniausio tobulumo. Su aukščiausia, 
dieviška valdžia Jėzus saisto savo žodžiu ir įsakymu savo klau- 
sytojų doroviškąjį „gyvenimą. Kas Jo skelbiamojo teisumo įsa- 
kymo nevykdo ir juo negyvena, tas negali turėti vietos Dievo 
karaly stėje. Ir Jis riša ne išorės autoritetu, kurs žmones tik 
išoriniai įpareigoja, bet Jis riša šventa, dieviška valdžia, kuri 
siekia žmogaus giliausią, asmeniškiausią pusę, Jis riša jų širdis 
ir sąžinės. 

Kaip Jėzus kalbėjo, taip nekalbėjo nė vienas pranašas. 
Net didžiausi pranašai drebėdami priimdavo malonę, kuri juos 
darė Dievo Apreiškimo įrankiais. „Taip sako Viešpats“, — 
tokia yra pranašų nuolat vartojama formula, kai jie skelbia 
Dievo Apreiškimą, su nuolankumu jausdami, kad tai Dievas 
kalba tautai per jų burną. Bet: „Aš jums sakau“ jų akyse 
būtų buvęs didžiausias piktžodžiavimas. Visai kitaip elgiasi 
Kristus. "Tiesa, senasis Įstatymas Jo akyse yra Dievo darbas, 
tiesa, Jis sakosi neatėjęs panaikinti Įstatymą ir pranašus, bet 
vis tik Jis save stato aukštesniu už Įstatymą ir pranašus, juos 
tobulindamas. O kas, pats nebūdamas Dievu, drįstų liesti pa- 
ties Jahvės paskelbtąjį Įstatymą ir pranašus! "Todėl supranta- 
ma, dėl ko didžiausias nustebimas paėmė Jėzaus kiaupiaiis 
Įstatymą aiškina, šis kalba kaip turįs valdžios, savo paties 
jėga, iš savo valdžios pilnybės. Jo „Aš jums sakau“ pareigoja 
kiekvieno žmogaus doroviškąjį gyvenimą ir kiekvieną sąžinę, 
ir tai ne greta, bet virš senojo Testamento Apreiškimo. 

Ta aukščiausia valdžia aiškinti ir pakeisti Jahvės duotąjį 
Įstatymą Jėzus naudojasi ir praktiškame gyvenime, sakysime, 
subatos šventimo dalyke. Vieną kartą farisiejai barė Viešpaties 
mokinius už tai, kam jie subatos dieną trynė rankose varpas, 
nes jie laužą subatą. Visus jų niurnėjimus ir priekabes Jėzus 
atkerta žydams negirdėtu savo autoriteto žodžiu: „Nes žmo- 
gaus Sūnus taip pat subatos Viešpats“ (Mat. 12, 8). Subatos 
Įstatymas yra Jahvės duotas, todėl Jis vienas tegali būti su- 
batos Viešpats. O čia Jėzus skelbia save subatos Įstatymo 
Viešpačiu, kurs gali jį aiškinti kaip Jis pats nori arba, kaip 
Viešpats, jį panaikinti). 

Toks Viešpats, kurs yra Jahvės Įstatymo Viešpačiu, 
kurs visus Žmones riša savo žodžiu ir įsakymu, kurs kiekvieną 
įpareigoja giliausia pareiga, taip kad siekia pačią žmogaus sielą, 
ir kiekvieną peržengimą padaro nuodėme, kurs savo Įstatymą 
drįsta statyti vietoj ir virš Jahvės Įstatymo, kurs kėsinasi ant 
šventojo Dievo aukščiausios valdžios, — nes juk Jis vienas 
tegali sielas pareigoti, — toks Viešpats negali būti žmogus, nes 
Jis turi turėti aukščiausias, dieviškas teises ir dievišką orumą. 

Kai kas iš protestantų mano, kad tai visa galima išaiškinti 
tuo, kad Jėzus kalbėjęs kaip Dievo vietininkas ir todėl Jis, 
lyg sudarydamas su Dievu vieną Įstatymo Leidėją, norėjęs 
turėti žmonių akyse dievišką reikšmę ir dievišką autoritetą*). -—— 
Bet juk Jėzus nė kiek neparodo, kad Jis kalbėtų kaip Dievo 
pavaduotojas. Jis kalba savo autoritetu: „Aš gi sakau jums“. 
Nepareikšdamas taip svarbaus dalyko, Jis būtų klaidinęs žmo- 
nes. O tie žmonės, matyti, suprato, kad Jis kalba savo autori- 
tetu, nes kitaip jie, kuriems buvo žinomas Dievą pavaduojančių 
pranašų kalbėjimo būdas: „Taip sako Viešpats“, nebūtų stebė- 
jęsi, kad Jis kalba „kaip tas, kurs turi valdžios“ (Mat. 7, 29). 

Religiškas garbinimas. Daugybę kartų skaitome 
Kvangelijose, kad įvairūs asmenys puolė prieš jėzų ant 
kelių ir Jį garbino. Ir tokį garbinimą Jėzus ne tik prisiima, 
bet dar giria ir jį atlygina stebuklu. Tiesa, ne visados „puoli- 
mas ant kelių ir „garbinimas“ reiškia religišką, dievišką gar- 
binimą, Jis gali reikšti rytų kraštuose vartojamą pasveikinimą, 
pagerbimą, salam, kada tarnas prieš savo valdovą, valdinys 
prieš savo karalių suklupęs ant kelių kakta paliečia žemę. Apie 
tokį garbinimą Evangelijos kalba, sakysim, pasakojime apie 
prasiskolinusį tarną, kurs „parpuolęs“ (Mat. 18, 26) prieš sko- 
lintoją, meldė jo palaukti; arba apie Erodą, kurs sakėsi norįs 
pagarbinti vaikelį (Mat. 2, 8). 


1) Gretimoji vieta, užrašyta Mork. 2, 23 —28, yra kiek painesnė, bet vis 
tiek ji turi tą pačią prasmę. Plg. Seith, Das Evangelium vom Gottessohn, 
Freiburg i. Br. 1908, 410. 

2) K. Thieme, Jesus und seine Predigt, 1908, 46 p. 

"Tačiau tas išsireiškimas „pulti ant kelių“, „garbinti“ gali 
turėti religišką prasmę, ir, perkeltas į religišką lauką, visados 
jis reiškia latrentišką!) garbinimą, duodamą vienam Dievui. 
"Tuo išsireiškimu žymimas garbinimas, kurį Izraelio vaikai 
turėjo duoti Dievui Jeruzalės šventovėje (Jo. 4, 20—22; 12, 
20; Apd. 8, 27; 24, 11). Tuo būdu, pagal Jono Apreiškimą, 
garbinamas per amžius gyvasis Dievas dvidešimt keturių vy- 
resniųjų, kurie apsupa Jo sostą (Apr. 4, 10). Ta prasme Jėzus 
atsako šėtonui: „Viešpatį, savo Dievą, tegarbinsi ir Jam vienam 
tetarnausi“ (Mat. 4, 10). 

Kad toks garbinimas tėra teikiamas vienam tikrajam Die- 
vui, tai joks žmogus ir joks Angelas jo neprisiima. Kai 
karininkas Kornelijus, pasitikdamas Petrą, „parpuolęs prie jo 
kojų, išreiškė jam pagarbą“, Apaštalų Kunigaikštis įspėja jį, 
sakydamas: „Kelkis, ir aš pats esu žmogus“ (Apd. 10, 25—26). 
Panašiai kai šv. Jonas regėjime „puolė“ apreiškiančiam Ange- 
lui „į kojas jo pagarbinti“, Angelas jam tarė: „Veizdėk, kad 
to nedarytumei; aš esu tarnas kaip ir tu ir kaip tavo broliai. 
Dievą garbink“ (Apr. 19, 10; 22, 8—9). 

Tačiau Jėzus prisiima tokį priklaupimą ir garbinimą. Tik 
klausimas, ar tai buvo religiškas garbinimas, ar gal tik pasau- 
liškas pagerbimas. Zydai galėjo Jį garbinti kaipo Mesiją, pa- 
saulišką didvyrį, kurs išvaduos jų kraštą iš Romėnų jungo. 
Bet kad tautišką mesianizmą Jėzus griežtai atmetė, tai Jis nė 
garbinimo ta prasme jokiu būdu nebūtų prisiėmęs. Visą savo 
uždavinį ir darbą Jis suprato religišku būdu, todėl ir garbinimą 
Jis tegalėjo priimti religišką. 

Bet ir patys garbintojai garbino Kristų religiška prasme, 
"Liktai įvairiais laipsniais. Vieni Jį garbino kaip stebuklų da- 
rytoją, kuriame yra dieviška galybė, nedaug temanydami apie 
Jo mesianizmą ar dievybę. Sakysime, stabmeldė moteriškė, kuri 
garbindama Jį kalbėjo: „Viešpatie, padėk man“ (Mat. 15, 25). 
Kitais atvejais garbintojai puola prieš Jį ant kelių, pagauti Jo 
mokslo, asmens ar stebuklų, ir, matydami Jį turint dieviškos 
išminties ir galybės, pripažįsta Jį Mesiju tikra religiška prasme, 
bet jie nesigilina, ar Jis yra tikras Dievas. Tuo būdu, sakysim, 
aklas gimusis tiki Jį esant Dievo Sūnumi ir „parpuolęs pa- 
garbino Jį (Jo. 9, 35—39). Gal panašia prasme Jį garbino 
Jairas (Mat. 9, 18) ir Gerasos apsėstasis (Mork. 5, 6), 0 gal 
ir patys Viešpaties mokiniai, kada nutildęs audrą Jėzus atėjo 
pas juos vandens paviršiumi; tik greičiausiai jų širdyse jau buvo 
pradėjęs gimti tikėjimas į Jo dievybę, ir todėl jie „pagarbino 
Jį sakydami: Tu tikrai Dievo Sūnus“ (Mat. 14, 33). 


1) Graik, latreia — adoracija. 

Ar Jėzus galėjo prisiimti tokį religišką garbinimą, jei Jis 
nebūtų Dievas? Jokiu būdu. Nes juk jei Jis būtų garbinamas 
kaip Dievas, tai būtų prietarai ir stabmeldybė. O jei Jis tebūtų 
religiškai garbinamas kaip Dievo siųstasis Mesijas, tai ir tuo 
atveju būtų buvęs pakrikimas: būdamas tvarinys, Jis būtų 
prisiėmęs religišką garbinimą, deramą Dievui. "Tokį garbinimą 
Jėzus, kurs taip uoliai rūpinosi savo Tėvo teisėmis, turėjo taip 
pat griežtai atmesti, kaip jį atmetė Petras ir Apreiškimo An- 
gelas. O jei Jėzus to nedaro ir leidžia save garbinti religišku 
garbinimu kaip Mesiją, tai tuo pačiu Jis parodo savo dievišką 
sąmonę: Jis yra ne tik Mesijas žmogus, Jis laiko save Dievu. 

Jėzus reikalauja tikėjimo. Tasai Jo reikalavimas sudaro 
visų Jo žodžių ir darbų pagrindinį toną. Bet ypač reikšminga 
tai, kad Jis reikalauja tikėti ne tik Jo žodžiais ir Jo dieviška 
pasiuntinybe, — tokiam reikalavimui išaiškinti užtektų pripa- 
žinti Jį Mesiju-žmogumi, bet dar Jis reikalauja tikėti į Jo as- 
menį. "Tikėjimas į Jį, į Jo asmenį, yra kelias amžinajam pra- 
žuvimui išvengti ir amžinajam gyvenimui pasiekti (Jo. 3, 
15—18). Tikėjimas į Jį yra Dievo reikalaujamas darbas (Jo. 
6, 29), netikėjimas į Jį yra pasaulio nuodėmė (Jo. 16, 9). 
Kokiu tikėjimu mokiniai tiki į Dievą, tokiu pat tikėjimu jie 
turi ir į Jį tikėti (Jo. 14, 1). Tikėjimas į Tėvą ir į Jėzaus 
asmenį turi eiti greta, ir net vienas su antru susilieti: „Kas 
tiki į mane, ne į mane tiki, bet į tą, kurs yra mane siuntęs“ 
(Jo. 12, 144). Kas netiki į Jėzų, tas tuo pačiu įrodo savo visišką 
netikėjimą į Dievą (Jo. 5, 37 ir s.). Žodžiu, Jėzus reikalauja 
ne tik kad Jam ir Jo pasiuntinybei tikėtų, bet dar kad į Jį 
ir į Jo asmenį tikėtų. Jis skiria bausmę piktinantiems mažutė- 
lius, kurie į Jį tiki (Mat. 16, 9). "Teismas bus pirmiausia dėl 
netikėjimo į Jo asmenį, o paskum jau dėl netikėjimo Jo mokslu: 
„Kas gėdytųsi manęs ir mano žodžių, to ir žmogaus Sūnus 
gėdysis, kuomet ateis savo "Tėvo garbėje su šventaisiais Ange- 
lais“ (Mork. 8, 38; Luk. 9, 26). Jis laiko save tikėjimo da- 
lyku ir turiniu. O tai būtų tiesiog stabmeldybė, jei Jėzus 
tebūtų žmogus su dieviška pasiuntinybe, o ne tikras Dievas, 
Dievas-žmogus. 

Kristus reikalauja aukščiausios meilės ir visiško 
atsidavimo, kokio tegali reikalauti Dievas. Kaip Jis prikiša 
žydams netikėjimą į Jį, taip jiems prikiša ir stoką meilės Jo 
asmeniui (Jo. 8, 42). Jis nuolat skatina mokinius pasižymėti 
meile Jo asmeniui (Jo. 8, 42; 14, 15, 21, 23). Jėzus yra tikras, 
kad tikintieji į Jį ras visų savo religiškų reikalavimų pilną 
patenkinimą. "Tuo tikėjimu ir meile Jis sukuria sielose naują 
gyvybę, religišką, dorovišką gyvybę, susijungimą su Dievu. 
Todėl Jis kviečia mokinius ir kiekvieną, kurs nori laimėti „gy- 
vybę“, sekti Jį (Mat. 16, 24; 19, 21; Mork. 8, 34—35; 10, 20 ir k). 

Sekimas turi vykti su visa rimtimi ir pasiryžimu, kuris sutrauko 
visus žemiškus ryšius, jei jie tik gali būti kliūtimi visiškai 
atsiduoti Jam. Kas yra kviečiamas būti Jo mokiniu, tas neturi 
eiti nė su namiškiais atsisveikinti (Luk. 9, 61), neleidžiama jam 
net palaidoti savo tėvą, kurio negyvas lavonas dar ant žemės 
tebėra (Mat. 8, 21—22): kas prideda savo ranką prie arklo ir 
atgal dairosi, tas netinka Dievo karalystei (Luk. 9, 62). Kas 
nori būti Jo mokinys, tegu pats savęs išsižada, tegu ima savo 
kryžių ir teseka Jį (Mat. 16, 24); kas to nedaro, tas nėra Jo 
vertas (Mat. 10, 38). Kas praras savo gyvybę dėl Jėzaus ir dėl 
Jo Evangelijos, tas ją išgelbės; o kas nori savo žemiškąją 
gyvybę išgelbėti, mylėdamas ją daugiau kaip Jėzų, Jo sekimą ir Jo 
kryžiaus kelią, tas ją praras (Mork. 8, 35; Luk. 0, 24). 

"Ta reikalaujamoji meilė nėra tvarinio meilė. Priešingai, 
kiekviena tvarinio meilė turi būti žemiau statoma, negu Jėzaus 
meilė. "Todėl Jėzus stato reikalavimus, kurie gryno Žmogaus 
lipose būtų baisūs: kas nori būti Jo mokinys, tas turi laikyti 
neapykantoj savo tėvą, motiną, pačią, vaikus, brolius ir seseris, 
dargi ir savo gyvybę (Luk. 14, 25). Jėzus sakosi neatėjęs 
atnešti ramybės, bet kalavijo (Mat. 10, 34; Luk. 12, 51 s.); Jis 
atėjęs sukelti žmogų prieš jo tėvą, dukterį prieš jos motiną ir 
marčią prieš jos uošvę, ir žmogaus namiškiai bus jo nepriete- 
liai (Mat. 10,35). Visiems be skirtumo žmonėms Jėzus stato negir- 
dėtą reikalavimą: Jį reikia mylėti daugiau, kaip švenčiausią ir 
brangiausią dalyką, kokį žmogus ant žemės turi, daugiau ne- 
gu savo tėvą, daugiau negu savo motiną, daugiau negu savo 
sūnų ir dukterį (Mat. 10, 37; 19, 29; Luk. 14, 26). Joks žmo- 
gus, ir net joks Dievo siųstasis Žmogus, negali taip kalbėti. 
Įsakymas mylėti žmones tiek tik tesako: „Mylėsi savo artimą 
kaip pats save“. Jėzus daug daugiau sau reikalauja: kas ne- 
myli Jo daugiau kaip pats save, kas nemyli Jo daugiau už 
viską, tas negali būti Jo vertas (Mork. 8, 34—35; Mat. 10, 37- 
39), Jėzus reikalauja, kad Jis būtų mylimas visa širdimi, visa 
siela, visu išmanymu, mylimas tokia meile, kokia mes turime 
mylėti Dievą. Jis nori, kad žmonės Jo atžvilgiu pildytų pirmąjį 
ir didžiausiąjį įsakymą, kurs juos pareigoja paties Dievo at- 
žvilgiu. Kas neturi tokios Jėzaus meilės, tas nė Dievo meilės 
neturi (Jo. 5, 42). Kas Jėzaus neapkenčia, tas tuo pačiu neap- 
kenčia Dievo (Jo. 15, 23). Jėzaus meilė ir Dievo meilė eina 
greta ir net viena su antra susilieja. Bet reikalauti tokios 
meilės ir tokio atsidavimo reiškia savintis Dievo teises ir sta- 
tyti save Dievo vietoje. 

Už tokį atsidavimą ir didesnę už viską meilę Jėzus žada 
dieviškas gėrybes (Mat.5,11—12; 19, 29; Luk. 22, 29—30 
ir k.). Jau čia žemės gyvenime Jėzus kviečia pas save visus, 
kurie vargsta ir yra apsunkinti, ir žada juos atgaivinti (Mat. 

11, 28). O koks gi tvarinys pajėgtų kenčiančią žmoniją gai- 
vinti? Ateinantiems pas Jį Jis užkrauna saldų jungą ir lengvą 
naštą (Mat. 11, 20—30). Kaip toli siekia nuodėmė ir sielos 
skurdas, taip toli siekia ir Atpirkėjo kvietimas. Kas pas Jį 
mylėdamas ateina ir Jam paveda visą savo gyvenimo vargą, 
savo širdies naštą, tas randa savo sielai ramybę, pilną atilsį, 
laimės jausmą, kad jis Dievo vaikas, atilsį ir laimę, kurią vie- 
nas Dievas tegali duoti. Pagaliau ateinantiems pas Jį Jis skirsto 
amžinąsias gėrybes danguje, panašiai kaip atgailojamčiam gal- 
važudžiui, kurs mirdamas meldė Jo pasigailėti, galėjo pažadėti 
rojaus išganymą ir laimę, ir bendravimą su Juo (Luk. 23, 43). 
Jėzus daro visagalybės darbus savo vardu. Visa- 
galybė yra aiškiausia Dievo savybė ir apčiuopiamas dievybės 
įrodymas. Pats Jėzus mato tokiuose darbuose dievybės apsi- 
reiškimus, sakydamas, kad žmonės ne viską gali, bet Dievas 
viską gali (Mat. 10, 26). O gi skaitydami Evangelijas, mes gau- 
name neabejojančio įspūdžio, kad Jėzus buvo visagalįs. Nei 
žmonės, nei santykiai, nei gamtos jėgos neįstengia sukliudyti 
Jo gyvenimo ir veikimo. Nieko, ko tik Jis norėjo, neteko Jam 
palikti neįvykdžius, nieko Jis nekentėjo ir niekas Jam nenutiko, 
ko Jis pats nebūtų norėjęs. Niekados Jam nepristigo jėgos, 
kaip tai atsitiko Jo mokiniams (Mork. 9, 17, 27), įvykdyti pagal 
savo norą darbus, kurie prašoka kiekvieną sutvertą jėgą. 
Jėzus daro stebuklus. Naudodamasis dieviška galybe, Jis 
gydo kiekvieną žmonių negalę, kiekvieną ligą, prikelia numi- 
rėlius, išvaro piktąsias dvasias ir suvaldo negyvą gamtą!). 
Nėra jokio galėjimo išaiškinti Jėzaus stebuklus be dieviš- 
kos visagalybės. Ir pats Jėzus jaučia, kad Jo darbai yra visa- 
galybės darbai, o ne žmonių darbas. "Tu „negali padaryti nė 
vieno plauko, kad būtų baltas ar juodas“ (Mat. 5, 36), taip 
Jis sako apie kiekvieną žmogų be išimties, o tuo tarpu pats 
veikia kaip gyvybės ir mirties Viešpats. 
Jėzus daro stebuklus sava, Jame pačiame esančia jėga. 
Jei Jis kartais savo stebuklus vadina Jo "Tėvo darbais (Mork. 
3, 19; Jo. 5, 19, 20, 36; 11,41; 14, 10), padarytais Dievo Dva- 
sios jėga (Mat. 12, 28; Luk. 11, 20), vis tik Jis jungia tą jėgą 
su pačiu savimi („Aš išvarau velnius Dievo Dvasia“), ir pats 
savyje nešioja visą dievišką galybę stebuklams daryti. Ta ste- 
buklų galybė yra Jame Jo asmeniška jėga ir savybė. "Tai jaučia 
kiekvienas, kurs prie Jo artinasi (Mork. 5, 30; Luk. 6, 19). Jam 
užtenka tarti žodį, ir viskas Jo klauso. „Mergaitė, tau sakau, 
kelkis“ (Mork. 5, 41), ir numirusi Jairo duktė keliasi nuo savo 
laidotuvių guolio. „Nutilk ir išeik iš žmogaus“ (Mork. 1, 25), 
ir piktoji dvasia palieka apsėstąjį. Ir dar gi kiekvieną valandėlę 


1) Vėliau dar mes kalbėsime apie Jėzaus stebuklus. 

Jis gali ta stebuklų jėga pasinaudoti. „Tylėk, nutilk“ (Mork. 
4, 39), tarė Jis, atsistojęs prieš siaučiančią audrą ir įnirtusią 
jūrą, ir audra nutilo, ir pasidarė didelė tyla. Jis naudojasi ta 
stebuklų jėga, nesišaukdamas Dievo pagelbos, naudojasi, kada 
tik nori ir kaip nori, ir ta Jojėga neišsisemia, nesilpnėja. Ste- 
buklai atrodo visai natūralūs Jam įgimtos jėgos pasireiški- 
mai. — Jėzus taip turi nuosavią stebuklų jėgą, kad Jis ir savo 
mokiniams suteikia galios daryti tokius pat stebuklus Jo 
autoritetu ir Jo vardu (Mork. 3, 15; Mat. 10, 1; Luk. 9, 1—2). 
Eikite, „gydykite ligonis, prikelkite numirusius, apkuopkite 
raupsuotus, išvarykite velnius; jūs dovanai gavote, dovanai ir 
duokite“ (Mat. 10, 8; plg. Mork. 16, 17). O jie, išėję į pasaulį, 
daro taip, kaip jiems buvo valdžios suteikta. Jie išvarinėja 
velnius ir gydo kiekvieną negalę ir kiekvieną ligą (Mork. 6, 
13; Luk. 0, 6; plg. Mork. 9, 37; Luk. 10, 17). Sugrįžę, jie su 
džiaugsmu pasakoja Viešpačiui: „Viešpatie, net ir velniai pasi- 
duoda mums Tavo vardu“ (Luk. 10, 17; plg. Mork. 0, 
37—38). O po Sekminių Apaštalai ima daryti daugybę stebuklų 
„Viešpaties, Jėzaus Kristaus Nazarėno vardu“ (Apd. 3, 6, 16; 
4, 10, 30; 9, 34—42; 16, 18 ir k.). 

Kristus priskiria sau dar didesnę valdžią, negu fiziškus 
stebuklus daryti, būtent, valdžią nušveisti sielas ir atleisti 
nuodėmes. Joks pranašas nieko panašaus nedarė, nebent 
kuris nors jų pranešė nuodėmių atleidimą Jahvės vardu (2 Kar. 
12, 13). Visur Senajame "Testamente teisę nuodėmes atleisti 
turi tik vienas Dievas, lygiai kaip Jis vienas ir teisti nusidė- 
jėlius tegali. Kristaus laikų žydai nemanė, kad ir laukiamasis 
Mesijas galėtų turėti tokios valdžios. Kad žmogus atleistų 
nuodėmes, tai jie vadina tiesiog piktžodžiavimu (Mat. 0, 3; 
Mork. 2, 7; Luk. 5, 21). Ir Kristus tam neprieštarauja. "Tas 
tegali atleisti nuodėmes, kuris yra įžeistas. O nuodėme įžei- 
džiamas Dievas, — todėl Jis vienas ir atleisti ją tegali. "Tačiau 
Kristus, „Žmogaus Sūnus“, ne tik atleidžia nuodėmes, bet dar 
priskiria sau teisę ir valdžią nuodėmes atleisti, ir tai Jis įrodo 
blizgančiu stebuklu. Fiziškas stebuklas, kurį Jėzus savo valdžios 
įrodymui padaro, laiduoja neregimą, dvasišką stebuklą ir pačią 
Išganytojo teisę nuodėmes atleisti. Išvada aiški: Dievas yra 
„Žmogaus Sūnuje“ su savo autoritetu ir su savo niekam nepa- 
vedama, dieviška valdžia, vadinas, Kristus nėra vien žmogus, 
bet kartu Jis yra ir Dievas. — Kristus einą dar toliau. Jis 
jaučiasi turįs taip savarankišką ir asmenišką teisę bei valdžią 
nuodėmes atleisti, kad Jis net kitiems asmenims tos valdžios 
suteikia. Jis įgalioja Apaštalus ir jų įpėdinius nuodėmes atleisti: 
„Iš tikrųjų, sakau jums, ką tik jūs surišite žemėje, bus surišta 
ir danguje, ir ką tik atrišite žemėje, bus atrišta ir danguje“ 
(Mat. 18, 18). Panašius žodžius mums išlaikė ketvirtoji Evan- 

gelija: „Imkite Šventąją Dvasią: Kan nuodėmes atleisite, tam 
jos atleistos, ir kam sulaikysite, jos sulaikytos“ (Jo. 20, 22). 

Pagaliau, valdžia nuodėmes atleisti kyla iš Jėzaus pagrin- 
dinio mesianiškojo pašaukimo, kad Jis turėjo būti Atpirkėjas, 
Išvaduotojas iš nuodėmių. Jėzus atėjo ieškoti ir gelbėti, 
kas buvo pražuvę (Luk. 19, 10). Išgelbėti — reiškia išvesti iš 
amžinojo pražuvimo būklės, kurion žmonija pateko per nuodė- 
/mes. Bet tas išgelbėjimas turėjo įvykti ne tuo būdu, kad 
Dievas atleistų ir paskelbtų atleidžiąs nuodėmes, nereikalauda- 
mas jokio atlyginimo. Nuodėmių atleidimas yra susijęs su 
Jėzaus auka, kurioje Jis savo gyvybę aukojo. Pats Jėzus tai 
aiškiai sako, kad Jis turi „duoti savo gyvybę kaip atvadavimą 
už daugelį“ (Mat. 20, 28; Mork. 10, 45), ir kad Jo kraujas yra 
priemonė nuodėmėms atleisti (Mat. 26, 28; Mork. 14, 24; Luk. 
22, 20). Taigi Jėzus turėjo taip didelį supratimą apie savo 
gyvybės, savo kraujo ir savo asmens vertę, kad jos aukojimas 
per mirtį sudaro pilną atlyginimą už Dievui padarytą nuodė- 
mėmis Majestoto įžeidimą. O juk būtų pamišimas ir piktžo- 
džiavimas, jei grynas žmogus, ir, apskritai, bet kuris tvarinys, 
priskirtų sau tokią reikšmę ir vertę. Ne, — žmogus, kurs 
išpildo pažadėjimą, kad Dievas išgelbės savo tautą iš jos nuo- 
dėmių, — žmogus, kurs užpildo prasivėrusią tarp Dievo ir pa- 
saulio bedugnę, — žmogus, kurs savo gyvybei pripažįsta tokią 
vertę, kad ji atlygina be galo didelę žmonijos skolą, vertę, 
kurios reikšmė pasauliui yra lygi Dievo vertei: toks Žmogus 
nėra vien žmogus, bet jis yra išgananti Dievo valia, įsikūnijusi 
žmogaus asmenyje, yra Dievas-Atpirkėjas žmogaus pa- 
vidale, 

Jėzus skelbia save Dievo karalystės Viešpačiu ir 
Karaliumi. Jis vadina save žmogaus Sūnumi, kurį matė 
Danielis savo regėjime. "Ten tame regėjime Žmogaus Sūnus 
gauna iš Ilgaamžio rankų viešpatavimą naujoj Dievo karalys- 
tėj, kuri neturi erdvės ir laiko ribų (Dan. 7, 14). "Taigi vadin- 
damas save danielišku žmogaus Sūnumi, tuo pačiu Jėzus skel- 
bia save mesianiškos karalystės Viešpačiu ir Karaliumi, ir tai 
dangiškos kilmės. Bet ir kitokiu būdu Jis skelbia save Dievo 
karalystės Viešpačiu. Karalystė, kurią Jis atėjo įkurti, yra Dievo 
karalystė, bet ta pati karalystė yra kartu ir Jo avija (Mat. 9, 
36; 25, 32; 26, 31; Luk. 12, 32), Jo Bažnyčia, kurią Jis stato 
ant Petro uolos (Mat. 16, 18) ir su kuria Jis prižada būti savo 
dieviškų visurbuvimu iki pasaulio pabaigos (Mat. 28, 20). O ir 
atskirai Jis žada būti su savaisiais visur ten, kur du ar trys 
bus susirinkę Jo vardu, ir savo buvimu su jais teikti jiems 
pagelbos ir paguodos (Mat. 18, 20). Jis yra namų šeimininkas, 
kurs sava, Jam vienam priderama teise uždaro duris ir nieko 
nebeįleidžia (Lauk. 13, 25). Kaipo naujos Dievo karalystės Vieš- 

pats ir Karalius Jis išrenka Apaštalus ir paskiria juos žmonių 
žvejais (Mork. 3, 14; 1, 17; Mat. 14, 19), siunčia juos savo vardu 
ir įgaliojimu (Luk. 10, 1; Mat. 10, 16), suteikdamas jiems val- 
džios surišti ir atrišti (Mat. 18, 18; 16, 17). 'Jo valia ir Jo įsaky- 
mas visur turi būti vykdomas. Neužtenka sakyti Jam „Vieš- 
patie, Viešpatie“, reikia ir Jo valią daryti (Luk. 6, 46; Mat. 
3, 20 s.). Jėzus sėdi garbės soste, kurs kitur priklauso vienam 
Jahvei (Mork. 10, 40; Mat. 25, 31), ir Jis pats vadina save 
Karaliumi (Mat. 25, 34), kurio karalystė, tiesa, ne iš šio pasau- 
lio, bet tiesiog dėl to ji yra aukštesnė už visas erdvės ir laiko 
sąlygas (Mat. 27, 11; 24, 35; 25, 34). Jis skirsto tą karalystę 
kaip valdovas: kaip Tėvas yra Jam pavedęs karalystę, taip ir 
Jis paveda ją savo mokiniams, kad jie valgytų ir gertų prie 
Jo stalo Jo karalystėje ir sėdėtų sostuose, teisdami dvylika 
Izraelio giminių (Luk. 22, 29—30). Panašių Jo žodžių atbalsis 
yra ir Zebediejų motinos kalba apie Jo karalystę (Mat. 20, 21), 
| ir galvažudžio ant kryžiaus prašymas: „Viešpatie, atsimink mane, 
| kada įeisi į savo karalystę“ (Luk. 23, 12). 

Taigi iš čia mes galime matyti: kiekvienu tokiu posakiu 

Jėzus iškelia save virš viso žmonių pasaulio ir stato save šalia 
| paties Dievo. Su pačiu Jalve Jis dalijasi karalyste. 
Įsiklausę į tuos Jėzaus žodžius patys Evangelistai kartu su 
Povilu vienur Dievą, o kitur Kristų perstato Dievo karalystės 
Viešpačiu ir Karaliumi. 

Jėzus save skelbė pasaulio teisėju. Kai kas iš pro- 
testantų mano, kad Jėzus teisiąs pasaulį kaip liudininkas, vie- 
nus išpažindamas, kitų gėdydamasis; O tikrumoje visą teisiną 
. darysiąs pats dangiškasis Tėvas'). Bet toks manymas yra labai 
| tolimas nuo Kristaus minties. "Tiesa, Danielio regėjime apie 
žmogaus Sūnų pats Dievas vykdo teismą, ir tik po teismo 
Ilgaamžis suteikia žmogaus Sūnui amžiną karalystę (Dan. 7, 
10—14). Tačiau jau Henocho knygų vaizduose mes randame, 
kad pats žmogaus Sūnus vykdo teismą (Henoch. 57—71 sk.). 
Vėliau ir Viešpaties pirmtakūnas piešia Mesiją teisėju, kurs su 
| vėtykle rankoje valo savo klojimą, atskirdamas grūdus nuo 
 pelų ir rinkdamas kviečius į dangaus kluoną, o pelus skirda- 
mas negęstančiai ugniai (Mat. 2, 12). 

Taigi danieliško žmogaus Sūnaus vaizdas jau buvo pra- 
plėstas pirma, negu Viešpats jį sau pasisavino. Bet ir pats 
Jėzus elgiasi su tuo vaizdu naudodamasis karališka laisve. Jis 
ne vien jį pasisavino, bet dar jį visai perdirbo. Kenčiąs ir 
mirštąs žmogaus Sūnus — juk tai yra garbingojo danieliško 
vaizdo visiškas perdirbimas. O jei tuo taip svarbiu atžvilgiu 


') Holtzmann, Lehrbuch der neutest. Theologie, I, 392; Bousset, Jesus, 
Tūbingen 1907, 92, 

Jėzus jį perdirbo, tai nieko stebėtino, kad ir pasaulio teismo 
atžvilgiu Jis jį praplėtė, priskirdamas žmogaus Sūnui valdžią 
teisti. Mat, jei Jis save laikė Dievo karalystės Viešpačiu ir 
Karaliumi, tai Jis ir teisiamąją valdžią turi turėti. Ji savaime 
seka iš Jo karališkojo orumo. Dalyvaus pasaulio teisme ir 
Apaštalai, teisdami dvylika Izraelio giminių. (Mat. 19, 28), 
bet regimai tai atliks visai kita prasme negu Jėzus. Jis teis 
pats savo autoritetu. Kristus piešia Evangelijose Jo įkurtąją 
Dievo karalystę kaip dirvą, kur sėjėjas sėja sėklą, kuri paskui 
bręsta piūčiai. Jėzus laiko save ne tik sėjėju ir dirvos Vieš- 
pačiu, Jis yra ir piūties Viešpats, kurs savo laiku siunčia pio- 
vėjus piauti (Mat. 13, 24 —30 ir 13, 36—43). Taigi Jis pats 
skelbia save pasaulio teismo vykdytoju, kurs pasaulio pabai- 
goj ateis Dievo garbėje teisti gyvųjų ir mirusiųjų. Ir tą skel- 
bimą Jis daro ne vieną ar kitą kartą, bet dažnai, įspūdingais 
žodžiais ir didingais vaizdais per visas KEvangelijas!). "Teismas 
ir ištarmė taip yra Jo paties darbas, kad dangiškasis Tėvas 
atrodo nedalyvaująs. Ketvirtoji Evangelija tai išreiškia žodžiais: 
„nes Tėvas nieko neteisia, bet visą teismą atidavė Sūnui, kad 
visi gerbtų Sūnų, kaip gerbia Tėvą“ (Jo. 5, 22). 

Būdas, kuriuo Kristus teis, yra visai dieviškas. Jis 
tirs širdis ir mintis su viską Žinančiu griežtumu (Mat. 10, 26), 
ne vien pagal išorės darbus, bet pagal slapčiausias, vienam 
Dievui žinomas, mintis ir nusistatymus (Luk. 13, 25 s; Mat. 
12, 36), ir savarankiškai, žiūrėdamas kiekvieno darbų ir kal- 
tybių, skirs amžiną gyvenimą arba amžiną bausmę (Mat. 25, 46). 
"Taip pasaulį teisti tegali tik viską žinąs, visų teisingasis ir 
visagalįs Dievas. 

Ypatingai reikšminga tai, kad visas gyvenimo ir am- 
žinybės likimas, visa Žmogaus gyvenimo vertė ar nevertė 
pareina nuo to, kaip žmogus elgėsi Jėzaus asmens ir Jo 
mokslo atžvilgiu. Jau kaluo pamoksle tiems, kurie Jam kar- 
toja „Viešpatie, Viešpatie“ ir kurie teismo dienoje norės rams- 
tytis Jo vardu padarytais stebuklais, Jėzus atsako: „Aš niekuo- 
met jūsų nepažinau; atstokite nuo manęs, jūs, piktadariai“ (Mat. 
7, 22). Jis yra šeimininkas, kurs uždaro duris, taip kad niekas 
nebeatidaro ir niekas nebegali įeiti (Luk. 13, 24). Jis yra kam- 
pinis akmuo, kuris atmetusius Jį statytojus šutreškina (Mat. 
21, 44). Kai žmogaus Sūnus ateis savo "Tėvo garbėje su savo 
Angelais, tuomet Jis atlygins kiekvienam, žiūrėdamas jo darbų 
(Mat. 16, 27). Tačiau ir gerų darbų gerumas pareina nuo to, 
kiek jie mažiausiųjų Jo brolių asmenyje Jam yra padaryti 
(Mat. 25, 40, 45). „Kas gėdytųsi manęs ir mano žodžių šitoje 

1) Jėzus teisėjas: Mat. 7, 23; 10, 15, 32; 13, 41; 16, 27; 19, 28 s; 24, 30; 


25, 31; 26, 64; Mork. 8, 38; 13, 26; 14, 62; Luk. 9, 26; 12, 8; 17, 26 s.; 18, 
8; 21, 27; 22, 69 ir k. 

svetimoteringoje ir nuodėmingoje gimtinėje, to ir žmogaus Sūnus 
gėdysis, kada ateis savo Tėvo garbėje su šventaisiais Ange- 
lais“ (Mork. 8, 58). Visur iškyla Jis pats, Jo asmuo, ir žmo- 
gaus elgesys Jo asmens atžvilgiu nulemia žmogaus likimą ir 
amžinybę. „Kas ne su manim, tas prieš mane; ir kas su manim 
nerenka, tas barsto“ (Mat. 12, 30). — Kas gali sakyti, kad 
Jėzus nelaiko save Dievu? Juk vienas Dievas tegali būti žmo- 
gaus gyvenimo centras ir tikslas, ir nuo vieno Dievo tegali 
pareiti žmogaus amžinasis likimas. 

Bet ypač paskutinėmis Jėzaus gyvenimo savaitėmis, besi- 
artinant valandai, kada Izraelis galutinai atmes savo Mesiją, 
daugybę kartų primenama ana baisioji teismo diena, kurią jau 
Viešpaties pirmtakūnas buvo piešęs skaidriomis pranašų spal- 
vomis (Mat. 3, 10, 12). Didingais vaizdais ir palyginimais Jė- 
zus nuolat ragina savuosius budėti (Mat. 24, 32—51; 25, 1—30). 
Nes juk jie nežino, kurią valandą jų Viešpats ateis. Jie turi 
budėti ir būti pasirengę, kaip tarnai, kurie naktį laukia savo 
Valdovo, kaip šeimininkas, kurs saugo savo namus, kad vagys 
neapiplėštų; aliejus turi degti jų lempose, su talentais jie turi 
pelningai verstis, nuolat pasirengę duoti apyskaitą Viešpačiui, 
kurs ateis, kada jie nesitiki. O kad tai yra Jėzus, kuriam reikės 
duoti apyskaitą, kad Jis pats yra Valdovas, kurio tarnai grįž- 
tant laukia, kad Jis pats yra jaunikis, kurio jie, kaip vestuvių 
mergaitės, turi laukti, nėra nė galėjimo tuo abejoti. Nes juk 
čia, kaip ir kitur, yra tas pats Žmogaus Sūnus, kuris siunčia 
savo Angelus surinkti Jo išrinktuosius nuo keturių žemės 
vėjų, savo Tėvo palaimintuosius (Mat. 24, 31; 25, 31—46; Mork. 
13, 24—27; Luk. 21, 25—36). Tai yra stebėtinas, dangų ir že- 
mę apimąs vaizdas, kurį Jėzus piešia: žmogaus Sūnus, apsuptas 
Angelų, savo garbės soste, ties Juo visos žemės tautos ir gi- 
minės, laukiančios Jo teismo. Jis atskiria vienus nuo kitų, kaip 
piemuo savo kaimenę, avis dešinėn, ožius kairėn. Ir dabar Jis 
skelbia savo sprendimą: toli nuo Jo — amžinas prakeikimas 
ir niekados negęstanti ugnis, susivienijime su Juo — laimė ir 
amžinas gyvenimas. 

Senajame Testamente daugybę kartų sakoma, kad vienas 
Dievas tegali žmoniją teisti ir kad Jis vienas teis!). "Tai savai- 
me aišku, — nes juk žmoniją teisti gali tik "Tas, kurs ją su- 
tvėrė ir yra jos Valdovas; Jis vienas tėra viso žmogaus likimo 
Viešpats ir Jis vienas tegali skirstyti amžinąsias gėrybes, atly- 
gindamas už gerus darbus, ir bausmes už piktus darbus. Jei 
tat Jėzus skelbia save pasaulio teisėju, tuo pačiu Jis stato sa- 
ve Dievo vietoje ir skelbia save dievišku asmeniu. 

!) Plg. Mat. 4, 5; Is. 2, 19; 3, 13; 66, 15, 16, 18; Zak. 14, 5; Ps. 49, 
1—6; 95, 12; 97, 8; I Kar. 2, 10; Pam. 3, 17 ir k. 

Evangelijose Jėzus dažnai mėgsta save vadinti žmo gaus 
Sūnumi. Su tuo pavadinimu Jis jungia svarbiausias savo 
asmens savybes ir uždavinius. Nėra jokio abejojimo, kad tą 
pavadinimą Jėzus pasiėmė iš Danielio regėjimo (Dan. 7, 13—14; 
plg. Mat. 24, 30; 26, 64). Tą pripažįsta net liberalų kritika. — 
Bet Danielio regėtasis žmogaus Sūnus, pasirodęs dangaus de- 
besyse, ateina iš dangaus; vadinas, pirm savo atėjimo ant že- 
mės, Jis turi buvimą danguje, kitaip tariant, Jis turi dangišką 
preegzistenciją. "Taip Danielio regėtąjį vaizdą suprato ir 
Henocho vaizdų knygos autorius, kurs apie žmogaus Sūnų sako: 
„Jis buvo išrinktas ir paslėptas pas Dievą, pirma negu pasau- 
lis buvo sutvertas, ir Jis bus pas Jį per amžius“ (Hen. 48, 6; 
plg. 48, 3). Panašiai kalba ir Esros IV knygos autorius (13, 
26). Taikydamas sau tą danielišką pavadinimą, Jėzus ne tik 
nepaneigia to žmogaus Sūnaus bruožo, būtent, preegzistencijos, 
bet dar jį pabrėžia išsireiškimais, kad žmogaus Sūnus „yra 
atėjęs“, „yra siųstas“ (Mork. 1, 38; 2, 17; Mat. 15, 24; Luk. 4, 
18), lyg kad Jis būtų turėjęs buvimą prieš savo pasirodymą 
žemėje. Tą žmogaus Sūnaus preegzistenciją regimai ir Povilas 
pasiėmė iš senovės tradicijos ir ją išreiškė savo kalboje apie 
dangiškąjį žmogų, o ketvirtoj Evangelijoj pats Kristus ją 
ypatingai pabrėžia (Jo. 3, 11-13; 6, 63; 8, 42, 56-59; 16, 28; 17, 
5 s. ir k). Kaip kitur, taip ir čia ketvirtoji Evangelija skiriasi 
nuo sinoptiškųjų ne esme, bet tik laipsniu. 

Be to, Danielio regėjime žmogaus Siūnus ateina dangaus 
debesyse. Šv. Rašto kalboje ateiti dangaus debesyse yra išim- 
tinai paties Dievo savybė; debesis nuolat minimas, kaipo ženk- 
las, jog esama Dievo artimybėj ir akivaizdoj (sakysim, Iš. 40, 
32; 3 Kar. 8, 10 ir k.). Taigi ir pasirodąs debesyse žmogaus 
Sūnus, sekant šv. Rašto kalba, nėra vien tvarinys-žmogus, ku- 
rio išvaizdą Jis turi, bet yra dieviškas asmuo. Todėl ir šv. Jono 
apreiškime savybės, kurios Danielio regėjime buvo priskirtos 
pačiam Ilgaamžiui, priskiriamos žmogaus Sūnui: „Jo galva ir 
plaukai balti, kaip balta vilna ir kaip sniegas, Jo akys kaip 
ugnies liepsna“ (Apr. 1, 14; plg. Dan. 7, 9). O dar žmogaus 
Sūnus gauna iš Ilgaamžio rankų karalystę neaprėžtą nei laiko 
nei erdvės sąlygomis. Tokia karalystė dera tik pasaulio Sutvė- 
rėjui, vienam Dievui. 

Jėzus daug kartų skelbia savo atėjimą „dangaus debesyse“ 
(sakysim, Mat. 24, 30; 26, 64). Skelbdamas tą savo atėjimo 
būdą, kurs buvo paties Jahvės apsireiškimo būdas, tuo pačiu 
Jėzus pasako, kad Jis yra ne tik žmogus, bet ir dieviškas 
asmuo. Pagaliau, Izraelio tautos aukščiausios tarybos akivaz- 
doje Jėzus pareiškia ne tik ateisiąs „dangaus debesyse“ kaipo 
teisėjas, bet dar Jis save sodina Jahvės dešinėn (Mat. 26, 64) 
į pasaulio teisėjo sostą. O sėdėti Jahvės dešinėje, reiškia tu- 

tėti lygią garbę su Jahve. Vadinas, Jėzus lygina save su Jahve, 
Žydų taryba tą dalyką pavadino piktžodžiavimu ir už tai nu- 
teisė Jėzų mirti. 
sk 
* Ee 

Lig šiol mes svarstėm dalykus, kurie skelbia, kad Jėzus 
yra antžmogiška asmenybė, ir nelietėm dalykų, kurie skelbia 
Ji esant Dievo Sūnumi. Kuriuo būdu Jo antžmogiškoji asme- 
nybė jungiasi su Jo mesianizmu? Visus savo antprigimtos 
sąmonės reiškimus Jėzus daro kaip Mesijas. "Tuo nė abejoti 
negalima, tą ir patys priešai pripažįsta. "Tik jie tvirtina, kad 
Jėzus Mesijas nepareiškęs, jog Jo prigimtis esanti antžmogiška, 
bet gal tik parodęs, jog Jo pašaukimas yra antprigimtas. 
Kristus buvęs įsitikinęs, kad Jis savo esme esąs tik žmogus, 
tiktai Jis manęs, kad Jis gavęs iš Dievo antprigimtą mesia- 
nišką pašaukimą. "Tuo mesianiškuoju pašaukimu esą galima 
išaiškinti viskas, ką Jėzus apie save sakė ir manė. 

"Tik toki priešų tvirtinimai per daug toli yra nuo tiesos. 
Kaip tolimi yra svarstytieji Jėzaus pareiškimai nuo žydiškai 
tautiškojo mesianizmo! Ir apskritai, joks mesianizmas, kurs 
nepripažįsta Jėzaus Mesiju-Dievu, neišaiškina Jėzaus antpri- 
gimtosios sąmonės pasireiškimų. Pareiškimai, kuriais Jėzus iš 
vienos šalies griežtai išsiskiria savo prigimtimi iš viso sutver- 
tojo pasaulio, o iš antros šalies stato save vienoj linijoj su 
Dievų; praktiški reikalavimai, kuriuos Jėzus stato žmonėms į 
Jį tikėti, Jį mylėti ir garbinti; Jo dievybės faktiški įrodymai, 
kuriuos Jis duoda savo visagalybės darbais kaip stebuklų 
darytojas, kaip nuodėmių atleidėjas, kaip atlygintojas už nuo- 
dėmes, kaip Dievo karalystės valdovas ir pasaulio teisėjas, 
rodo ne tik Jo dievišką pašaukimą, bet ir Jo dievišką prigimtį. 
"Tik pripažįstant Jėzų Mesiju-Dievu tėra išsprendžiama visa Jo 
antprigimtos sąmonės mįslė. Jėzus įrodė, kad Jis, būdamas 
Mesijas, kartu turi būti ir tikrumoje yra Dievas. "Taigi Jo 
mesianiškoji sąmonė kartu yra ir Jo dieviškoji sąmonė, Jo 
mesianiškas apreiškimas kartu yra Jo dieviškas apreiškimas, 
žmogaus Sūnus yra kartu ir Dievo Sūnus. 


3 $. Jėzus Dievo Sūnus ypatinga prasme 


Jėzus ne vien savo mesianizmą skelbia, bet ir liudija, kad 
Jis yra Dievo Sūnus. Kas tik skaito Evangelijas, tas tą faktą 
žino. Net radikaliausi kritikai pripažįsta, kad ne vien Viešpa- 
ties mokiniai, bet ir Jis pats tą dalyką skelbė. "Tik klausimas, 
kuria prasme Jėzus vadina save Dievo Sūnumi. Ar Jis save 
laiko tikru, gimusiu Dievo Sūnumi, ar gal Jo lūpose tasai 
žodis turi kitą, žemesnę prasinę. 

Jei mums būtų galima laikytis mūsų kalbėjimo būdo, 
klausimas būtų lengviau išspręsti. Mūsų kraštuose paprastai 
tik tas tėra vadinamas „sūnumi“, kurs yra tikrai gimęs iš 
tėvo. Visai kitaip išsireiškia rytų kraštų žmogus, ypač semitas. 
Jis vadina sūnumi ne tik tą, kurs yra gimęs iš tėvo, bet duoda 
sūnui daug platesnę prasmę. Jis tą žodį vartoja išreikšti kiek- 
vienam glaudesniam santykiui ir giminystei, kiekvienai fiziškai 
ir morališkai priklausomybei, kuri kokiu nors būdu panaši 
yra į tėvo ir sūnaus santykį. "Taip pat ir šv. Raštas laikosi 
panašaus kalbos būdo. Kas buvo aliejumi pateptas, tas vadinosi 
„aliejaus sūnumi“ (Zak. 4, 14); nusipelnęs mirtį, arba pasmerktas 
mirti vadinamas „mirties sūnumi“ (I Kar. 20, 31). Net fiziški 
santykiai reiškiami sūnaus pavadinimu. Vilyčia vadinasi „lanko 
sūnumi“ (Job. 41, 19), kibirkštys — „liepsnos vaikai“ (Job. 
5, 7), iškulti kviečiai — „kluono vaikai“ (Is. 21, 10), aušrinė 
žvaigždė — „aušros sūnus“ (Is. 14, 12). Panašiai ir morališki 
ar religiški santykiai reiškiami „sūnaus“ pavadinimu. Pranašų 
mokiniai vadinami „pranašų vaikai“ (3 Kar. 20, 35), pikti 
žmonės — „Belialio vaikai“ (Atk. 13, 13), arba „prapulties 
sūnūs“ (Jo. 17, 12), pasmerktieji — „pragaro sūnūs“ (Mat.' 25, 
15). Taip pat sakoma karalystės (Mat. 8, 12), pikto (13, 58), 
griausmo (Mork. 3, 17), ramybės (Luk. 10, 6), šio pasaulio 
(16, 8), šviesos (16, 8) sūnūs arba vaikai: Tautos teisėjai, kurie 
pavaduodavo Dievą Jo valdyme, buvo vadinami „dievais“ arba 
„Aukščiausiojo sūnumis“ (Ps. 87, 6; plg. Jo. 10, 534); Kristus 
savo mokinius vadino savo sūnumis ar vaikais (Mork. 10, 24; 
Jo. 13, 33). Natūralios kilmės mintis čia visai yra dingusi. 
Taigi ir „Dievo Sūnus“ gali turėti platesnę prasmę. 

„Dievo sūnumis“ dažnai vadinosi Dievo Angelai, ypač 
poetingoj kalboj (Job. 1, 6; 2, 1; 38, 7; Ps. 290, 1 ir kt). — 
Toliau, visa Izraelio tauta taip pat vadinosi „Dievo sūnumi“, 
Dievo „pirmagimiu sūnumi“ (Iš. 4, 22; Atk. 1, 531; 8, 5 ir k.), 
arba Jahvės vaikąs, — nes Jahvė išrinko sau Izraelio tautą iš 
visų žemės tautų, todėl ji yra Jo sūnus (vaikas), o Jis jos 
Tėvas. Kitos tautos taip pat yra Dievo vaikai, bet Izraelis yra 
Jo pirmgimis, išrinktasis, labiau mylimas sūnus. "Tuo Jahvės 
išrinkimu susidarė tarp Izraelio tautos ir Dievo doroviškai 
religiški santykiai, kurie yra panašūs į esamus tarp tėvo ir 
sūnaus sautykius. — "Toliau, jei Jahvės išrinkimu iš visų tautų 
Izraelis virto Jahvės sūnumi, tai toks malonės išrinkimas tenka, 
ir tai ypatingu būdu, teokratiškajam Izraelio karaliui, 
per kurį Izraelio tauta išlaiko savo vienybę. Todėl ypač išrink- 
tosios tautos karaliai vadinami „Dievo sūnumis“ (2 Sam. 7, 
13—16), nes jie Jahvės išrinkti ir patepti karaliais Jo išrinkta- 
jai tautai valdyti. Panašiai ir kiti karaliai yra Dievo sūnūs, 
bet Izraelio karalius yra pirm gimis. 

Dėl tos „priežasties ir Jahvės pateptasis, Mesijas, kurs ne 
tik gimė iš karališkos Dovido giminės, bet bus karalių Karalius, 
dar kilnesne prasme galėjo vadintis Dievo Sūnumi. Tiesa, toks 
titulas „Dievo Sūnus“ retai tebuvo taikomas Mesijui, bet vis 
tik buvo, gal ypač remiantis 2 Psalme, kuri žydų tarpe, kad 
ir ne tiek dažnai, buvo mesianiška prasme suprantama. Tačiau 
„Dievo Sūnus“, taikomas Mesijui, nereiškė Jo gimtąją kilmę 
iš Dievo, bet jis buvo taikomas prasme, perkelta nuo teokratiškų 
karalių ant Mesijo. "Taigi Mesijas vadinosi „Dievo Sūnumi“ 
dėl to, kad Jahvė Jį išrinko, patepė šventąja Dvasia ir pastatė 
karaliumi savo karalystėje. O jei ir buvo Senajame 'Nestamente 
sakoma apie Mesiją, kad Jis „Dievo Sūnus“ gilesne prasme, 
tai žydai, apskritai imant, to nesuprato, nes jie, laikydamies 
griežto monoteizmo, nepajėgė pakilti iki "Trejybės paslapties. 
Tuo atžvilgiu, kaip ir daugeliu kitų, Naujasis "'estamentas 
turėjo mesti šviesos ant Senojo. 

Be to, dar pažymėsime, kad ir atskiras Izraelitas galėjo 
vadinti Jahvę savo Tėvu, o save Jahvės sūnumi. Pagrindas 
tam buvo tas, kad atskiras Izraelitas priklausė Izraelio tautai, 
kurią Jahvė buvo sau išrinkęs. "Tą Jahvės sūnaus pavadinimą 
atskiras Izraelitas galėjo ir turėjo pilniau realizuoti, vykdyda- 
mas savo religiškai doroviškojo gyvenimo taurinimą ir šven- 
tinimą, kaip to norėjo Dievas. Ta prasme teisieji, dievobai- 
mingieji, ypač Išminčių knygose vadinami „Dievo sūnumis“ 
arba Dievo vaikais (Išm. 2, 13, 16, 18; 5, 5 ir k.). Tad Įsta- 
tymo laikymas padaro dievobaimingu, teisiu ir Jahvės sūnumi. 
Panašia prasme ir Kristus skatina būti dangiškojo "Tėvo vai- 
kais (Mat. 5, 45; 48 ir k.). 

Visos tos suminėtos sūnystės rūšys, suprantama, tėra ima- 
mos religiškai doroviška prasme. 

Kuria prasme Jėzus vadino save Dievo Sūnumi? Kai kurie 
modernistai, tarp jų ypač A. Loisy!), nori manyti, kad Jėzus, 
vadindamas save Dievo Sūnumi, tuo norėjęs tiek tik pasakyti, 
jog Jis yra Mesijas. Taigi Dievo Sūnus reiškiąs tą patį, ką ir 
Mesijas. O kad jie Mesiją laiko grynu žmogumi, tai ir Dievo 
Sūnaus pavadinimas nereiškiąs tikros dieviškos sūnystės, bet 
tik sūnystę religiškai morališka prasme. 

Tačiau mes randame Kvangelijose daug apie „Dievo Sūnų“ 
vietų, kurios nieku būdu nėra jungiamos su Viešpaties mesia- 
nizmu; tokiose vietose Jėzus nori tik išreiškti savo asmeniškus, 
glaudžius santykius su Dievu, be kurių, Jo manymu, nė Mesijo 
titulas nebūtų turėjęs pagrindo. O ten, kur „Dievo Sūnus“ 
yra susijęs su mesianiška prasme, ten jis nėra nutraukiamas 


1) Loisy, L'Evangile et V'Eglise 42, 53—57; Simples rėflexions 72; Les 
Evangiles synoptygues 1, 243, 

žemyn ant Mesijo-žmogaus lygmens, bet priešingai, Mesijo 
sąvoka yra pakeliama ant „Dievo Sūnaus“ lygmens. "Tą mes 
netrukus patys pamatysime, svarstydami Viešpaties žodžius. 
Toliau, iš Evangelijų matyti, kad Kristaus laikais „Dievo Sū- 
naus“ titulas buvo šiek tiek paplitęs ir reiškia Mesiją (Henoch. 
105, 2; IV Ezdr. 7, 28; Jo. 1, 49; 11, 27 ir k). "Tačiau kaip 
su kitais Mesijo pavadinimais, taip ir su „Dievo Sūnumi“ 
minios jungė klaidingą Mesijo supratimą. Jos manymu Jis 
turėjo būti tautiškas didvyris. "Todėl kiti galėjo vadinti Vieš- 
patį tuo „Dievo Sūnaus“ titulu, pripažindami Jį esant tautišku 
Mesiju, bet pats Jėzus ta prasme savęs nevadino ir negalėjo 
vadinti, nes Jo mesianizmas, kaip jau matėm, buvo visai kitos 
rūšies. Pagaliau, evoliucionistiškoji kritika net patį Viešpaties 
mesianizmą nori išvesti iš Dievo sūnystės, o ne priešingai. 
Nors jie čia, kaip jau svarstėm, skaudžiai klysta, bet tiek jiems 
reikia pripažinti tiesos, kad dieviškoji sūnystė gali būti svars- 
toma atskirai nuo mesianizmo. "Tai pripažįsta ir patys liberalų 
kritikai. "Toks Harnack rašo: „Pats Jėzus „Dievo Sūnaus“ 
sąvokai davė turinį, kuriuo ji beveik iškrinta iš mesianiškos 
temos, arba bent tai temai suprasti nėra būtinai reikalinga“ !). 

Savųjų santykius su dangaus Dievu Jėzus mėgsta vaizduoti 
santykiu, koks yra tarp tėvo ir sūnaus. Galima sakyti, kad 
kaip tik tas Jėzaus skelbimas, kaip gilią, asmenišką, be galo 
švelnią, kiekvieną žmogaus likimo sritį apimančią, tėvišką 
meilę turi Dievas savo vaikams, buvo viena pagrindinių Jo 
mokymo jėgų, kurios siekė užkariauti pasaulį. „Jūsų Tėvas, 
kurs yra danguje“, — juk tai išreiškia visą gilų pasitikėjimą, 
besąlyginį atsidavimą Dievui, pilną atsivėrimą Dievo valiai, 
dalykus, kurie tikrai padaro žmogų džiaugsmingu ir romiu 
Dievo vaiku. "Todėl taikieji, kuriuose atsispindi Dievo meilė ir 
gerumas, vadinami „Dievo vaikais“ (Mat. 5, 9), kurie myli 
savo neprietelius, kurie daro gera ir skolina, nieko nesitikė- 
dami, tie bus „Aukščiausiojo vaikai“, — nes ir Jis maloningas 
nedėkingiems ir piktiems (Luk. 6, 35). Jei Jo mokiniai mylės 
savo priešus ir melsis už savo persekiotojus, jie bus esančio 
danguje jų Tėvo vaikai (Mat. 5, 45). O kai Jis moko nenuils- 
tamai, su pasitikėjimu ir viltimi melstis, tai ir čia Jis vartoja 
meilingų esamų tarp tėvo ir sūnaus santykių vaizdą. Ar kur 
yra toks žmogus, kurs prašančiam duonos sūnui duotų akmenį? 
„Jei tat jūs, būdami pikti, mokate duoti savo vaikams gerų 
davinių, kaip gi labiau jūsų "Tėvas, kurs yra danguje, duos 
gėrybių tiems, kurie Jį meldžia?“ (Mat. 7, 11). Tokios mintys 
jau buvo ir Senajame Testamente, bet Jėzaus lūpose jos įgauna 
gryniausio ir gražiausio taurumo. 


1) Harnack, Wesen des Christentums, 80. 

Kaip jau, buvo sakyta, savo dievobaimingumu ir ištiki- 
mumu Įstatymui atskiras Izraelitas savo tautinį santykį su 
Dievu, tautos Tėvu, turėjo stengtis permainyti į asmenišką 
santykį, kad jis pats būtų Dievo sūnus. Todėl Dievo tėvišku- 
mas ir Jo tėviškas gerumas yra viena mesianiškų laikų didžiau- 
sių gėrybių, nes čia pradingsta varžą Įstatymo nuostatai, Įsta- 
tymo įvedamas nešvarumas ir nuodėmė, visi pripažįsta Dievo 
viešpatavimą, ir vienas Dievas tampa Karaliumi. Iš Jėzaus pa- 
mokslų nuolat skamba į mokinių sielas lyg krykštaująs varpų 
skambesys: Dievas yra jų "Tėvas, jie yra Jo vaikai. Tai skamba 
taip meilingai, švelniai ir tvirtai, kaip niekados neskambėjo iš 
dievobaimingo žmogaus lūpų. Kiekvienas gyvenimo likimas 
yra dangiškojo "Tėvo rankoje. Joks žvirblis nekrinta nuo stogo, 
joks plaukas nuo mūsų galvos be valios "Tėvo, kuris liepia 
tekėti saulei ant gerų ir piktų ir siunčia lietų ant teisių ir 
neteisių (Mat. 5, 45—48; 6, 1, 14, 25 s. ir k.). Ir mokiniai 
pajuto tą naują, didingą dalyką, kurs aidėjo jų Mokytojo pa- 
moksluose. Giliausiai tai atjautė tas, kurs buvo Jėzų giliausiai 
neapkentęs ir dabar karščiausiai mylėjo, šv. Povilas, kurs buvo 
nešęs vergijos dvasią, kietą Įstatymo jungą, kurs žmogų slėgė. 
Lyg pavasario rytas, lyg spindulingos, saulėtos dienos aušra 
dvelkė per jo sielą dangiškojo Tėvo pažinimas, apie kurį jis 
pats sako, kad jis jam sublizgėjo iš giliausios nakties, kaip 
šviesa pirmąją tvėrimo dieną (2 Kor. 4, 6). „Juk mes gavome 
ne vergystės dvasią, bet įsūnystės dvasią, kurioje šaukiame: 
Abba, Tėve“ (Rom. 8,15; Gal. 4, 6). 

Tačiau, aišku, lig šiol svarstoma „Dievo Sūnaus“ sąvoka 
turi tik doroviškai religišką prasmę. Yra faktas, kad Jėzus 
vadina save Dievo Sūnumi. — Dievą Jis vadina savo "Tėvu. 
Nuolat kartojasi pavadinimai: „mano Tėvas“ (Mat. 11, 27; 16, 
27; 20, 23; 25, 34; 26, 29: 42, 53 ir k.), „mano dangiškasis 
Tėvas“ (Mat. 15, 13; 18, 35), „mano Tėvas, kurs yra danguje“ 
(Mat. 7, 21; 10, 32, 33; 12, 50; 16, 17; 18, 10, 10 ir k.), arba 
tiesiog „Tėvas“ (Mat. 11, 25, 27; 24, 36 ir k.). Jis pats save 
vadina „Sūnumi“ (Mat. 11, 25; 24, 36; Mork. 13, 32 ir k.), 
arba „Dievo Sūnumi“ (Mork. 14, 61; 12, 6; Mat. 16, 16 ir k.). 
Kaip Sūnus, Jis turi užsiimti savo Tėvo dalykais (Luk. 2, 49). 
Su meile jis pasiduoda savo Tėvui ir džiaugiasi Jo pasimėgimu 
(Mat. 11, 25). Jis taip myli savo Tėvo valią ir taip karštai 
ieško Jo garbės, kad ir maldoj, kurios Jis savo mokinius iš- 
mokė, liepia sakyti: „Tėve, teesie šventas Tavo vardas, teateinie 
Tavo karalystė, teesie Tavo valia“ (Mat. 6, 9 — 10). Daran- 
tiems Jo "Tėvo valią ir laikantiems Jo įsakymus Jis turi visą 
meilę ir palankumą (Mat. 12, 50; 7, 21). O jei Jis turi tiek 
daug pagarbos vaikams, tai yra dėl to, kad jų Angelai mato 
Jo Tėvo veidą (Mat. 18, 10). Nieko graudingesnio Jo agonijoj 

Alyvų darže, kaip Jo susiderinimas ir Jo sūniškas pasidavimas 
savo Tėvo sumanymams (Mork. 14, 36). Mirdamas paskutiniu 
žodžiu Jis reiškė meilingą savo sielos atidavimą į "Tėvo ran- 
kas (Luk. 23, 46). Visais atvejais jaučiama, kad Jis į tą žodį 
„Tėvas“, tariamą apie Dievą, įdeda visą savo pagarbą, sūnišką 
pasidavimą, beribį pasitikėjimą, pilniausiai pasiaukojančią meilę. 

Bet ir pats Jėzus, kaip „Sūnus“, iš Tėvo pusės yra ypa- 
tingos meilės dalykas. Jis yra Jo „mylimasis Sūnus“, kuriame 
Jis turi visą savo pasimėgimą (Mork. 1, 11). Jam užtenka tik 
tarti žodį, kad gautų iš Tėvo daugiau kaip dvylika legionų 
Angelų (Mat. 26, 53). Viskas Jam Jo "Tėvo atiduota (Mat. 11, 
27). Jo mokiniai gaus iš Jo karalystę, bet Jis pats yra ją ga- 
vęs tiesiog iš savo Tėvo, su pilna teise ją valdyti ir skirstyti 
(Luk. 22, 29). Atsikėlimu iš numirusių Jis galutinai gauna 
pilną tos karalystės valdymą, ir todėl Jis gali sakyti, kad visa 
valdžia Jam oficialiai duota danguje ir žemėje (Mat. 28, 18). 
Paskučiausiame teisme Jis pasirodys sėdįs dieviškoj garbėj 
savo Tėvo dešinėje (Mork. 8, 38; Mat. 27, 64 ir k). Žodžiu, 
Jėzus elgiasi kaip „Sūnus“, o Tėvas Jį myli visai ypatinga 
meile, kurios niekam kitam netenka. 

Ar ir čia Jėzus vadina save „Dievo Sūnumi“ panašia 
prasme, kaip Jo mokiniai ir kiti žmonės turi būti Dievo sūnu- 
mis? Ne, Jis yra „Dievo Sūnus“ visai ypatingu būdu, kuriuo 
negali būti joks kitas žmogus, joks kitas protingas tvarinys. 

Niekur, nė vienoj vietoj Jėzus nevadina savęs Die- 
vo Sūnumi kartu su savo mokiniais, arba kitais žmonėmis. 
Tai yra taisyklė be jokios išimties: Jėzus nuolat kalba savie- 
siems apie jų dangiškąjį Tėvą ir niekados nejungia savęs vie- 
numon su sąvaisiais, bet juos išskiria iš tos sūnystės, kokią 
Jis pats turi. Kalbėdamas apie savo santykius su Tėvu, Jis 
visados, be išimties, vartoja posakį „mano Tėvas“, o kalbėda- 
mas apie mokinių santykius su Dievu, visados, be išimties, 
pasako „jūsų Tėvas“. Niekados Jis neprijungia savęs prie 
mokinių ir kitų Žmonių posakiu „mūsų Tėvas“. Net tais atve- 
jais, kur Jėzus stato save kartu su mokiniais pas Dievą ir to- 
dėl, rodos, būtinai reikėtų laukti visiems bendro posakio „mū- 
sų Tėvas“, tačiau Jėzus pavartoja posakį „jūsų Tėvas“, arba 
„mano Tėvas“: „Nuo šio laiko aš daugiau nebegersiu iš šito 
vynmedžio vaisiaus, kuomet gersiu jį naują draug su jumis 
mano Tėvo karalystėje“ (Mat. 26, 29). „Aš atsiųsiu ant jūsų, 
kas mano Tėvo pažadėta“ (Luk. 24, 49). „Ateikite, mano 
Tėvo palaimintieji, paveldėkite jums nuo pasaulio įkūrimo 
prirengtą karalystę“ (Mat. 25, 34). Savo reikalavimus, statomus 
mokiniams, Jėzus pagrindžia jų "Tėvo valia, kad jie sekdami 
jų "Tėvo meile ir gerumu, taptų savo "Tėvo panašumu ir tikrais 
Jo vaikais. Bet Jis pats nelaiko savęs Dievo ieškotoju, besi- 

stengiančiu sekti dangiškojo Tėvo tobulumu ir tuo būdu save 
betobulinančiu, kad taptų Dievo sūnumi. Tokia mintis nekilo 
Jo galvoje. Jam nereikia tobulintis, kad taptų Dievo sūnu- 
mi, — Jis yra Dievo Sūnus. 

Jėzus nuolat griežtu rėžiu nubrėžia liniją, kuri skiria Jo 
sūnystę nuo kitų žmonių sūnystės. Kalbėdamas apie savo 
santykį su Dievu, savo "Tėvu, Jis pasako kad Jis yrą Sūnus, 
o ne vienas iš Dievo sūnų arba vaikų, kuriais yra arba bent 
gali tapti Jo mokiniai ir kiti žmonės. „Mūsų Tėvas“ niekados 
neišėjo iš Jo lūpų. Net malda „Tėve mūsų“ nesudaro išimties. 
Evangelistas pasakoja, kuria proga Jėzus savo mokinius jos 
išmokė. Jo mokiniai buvo matę, kad Jono mokiniai meldžiasi, 
ir buvo girdėję, kad jų mokytojas juos buvo pamokęs melstis. 
Taigi jie einą pas Jėzų ir prašo Jo: „Viešpatie, pamokyk mus 
melstis, kaip ir Jonas mokė savo mokinius“ (Luk. 11, 1 s.). 
Ir dabar Jėzus, kalbėdamas iš mokinių širdies, iš jų reikalų, 
vargų ir rūpesčių, sudėstė tą stebėtiną maldą. Tai yra Jo mo- 
kinių, bet ne Jo paties malda. Mato Evangelijoj aiškiai para- 
šyta: „Jūs taip melskitės: Mūsų Tėve“... (Mat. 6, 9). Toje 
„Tėve mūsų“ maldoj visus savo mokinius Jėzus surišo į vieną 
neperskiriamą Dievo šeimyną ir juos visus kartu pastatė prieš 
dangiškąjį "Tėvą, kaip besimeldžiančią brolių bendriją. Jis pats 
prie jos neprisideda, kaip negalėjo prisidėti tas, kurs būdamas 
be nuodėmės, negalėjo sakyti: „Ir atleisk mums mūsų kaltes, 
kaip ir mes atleidžiame savo kaltininkams“. Kad tai Jo moki- 
nių, bet ne Jo paties malda, pasako ir žodžiai, parašyti pas 
Matą tuoj po „Tėve mūsų“ maldos apie kalčių atleidimą (6, 
14—15). Ir paskučiausią Golgotos valandą Jėzus meldėsi, kad 
kitiems nuodėmės būtų atleistos, o apie savo kaltes Jis nemanė. 
Jis pasidarė visame panašus į savo brolius, išskyrus nuodėmę. 
Kas dievobaimingą žmogų tikrai daro kitų brolių broliu: būti 
Dievo kaltininku ir Dievo vaiku, to Jėzus neturėjo. Ma- 
jestotingame didume stovi Jis vienas atskirai, dar labiau sky- 
rium, negu kai Jis naktimis ant aukštų kalnų meldėsi. 

Bet kas iš to išeina? Jėzus, Dievo Sūnus, savo santykį su 
Dievu, savo "Tėvu, suprato ir išreiškė visai ypatinga, vie- 
nintele prasme. Niekas iš žmonių nėra Dievo sūnus ta 
prasme, kuria Jis yra. Tegu dar tuo ir nebūtų išspręsta, ar 
Jėzus yra Dievo Sūnus lygios prigimties su Dievu "Tėvu, bet 
bent tiek yra tikra, kad Jo dieviškoji sūnystė yra aukštesnė 
už kitų žmonių sūnystę. 

O kiek aukštesnė ta Jėzaus, dieviškoji, sūnystė už kitų 
žmonių sūnystę, mes galime matyti iš kitų Viešpaties žodžių. 
Kalbėdamas apie teismo dieną, Jėzus sako: „Apie aną dieną 
ar valandą niekas nežino, nei Angelai danguje, nei Sūnus, tik 
vienas Tėvas“ (Mork. 13, 32). Tame posakyj aiškiai nustatyta 

eilė ir laipsniais kylama aukštyn: žmonės ant žemės, Angelai 
danguje, Sūnus, Tėvas. Aukščiau už Jį tėra vienas "Tėvas, o 
žemiau už Jį palaimintieji dangaus gyventojai, kurie, kaip pats 
sakė, visados mato Dievo veidą. Nėra abejojimo, kad čia Jėzus, 
Dievo Sūnus, užima ypatingą vietą, aukštesnę už žmones ir 
Angelus, jokiam protingam tvariniui neprieinamą, tik Jam vie- 
nam. O dėl ko Jėzus tą vietą užima, Jis pats nurodo: dėl to, kad 
Jis Sūnus, ne vienas kuris nors iš daugelio sūnų, bet tiesiog 
Sūnus, ir todėl Jis savo prigimtimi aukštesnis už žmones, ir net 
už Dievo Angelus danguje. "Tai yra vienas giliausių ir švelniau- 
sių Evangelijoj esamų posakių: iš vienos šalies Jėzus sakosi, 
kad Jis, Sūnus apreiškėjas, neturįs įgaliojimo apreikšti teismo 
dieną, iš antros šalies Jis stato save aukščiau už visus protingus 
tvarinius. Jis yra Dievo Sūnus taip, kaip niekas kitas nėra ir 
negali būti, dėl to, kad pas Jį sūnystė nesiremia dorovišku didu- 
mu arba Dievo malonės išrinkimu, bet ji savo pagrindą ir teisę 
turi Jo paties prigimtyje. Liberalų kritikai nori duoti reikšmės 
tam, kad Jėzus, Sūnus, nežinojęs teismo dienos. "Tas dalykas 
čia neturi reikšmės: Jo žodžius apie nežinojimą galima užten- 
kamai išaiškinti. Bet jie įskaitę pusę sakinio, kitos pusės lyg; 
nebemato, nes jie nenori matyti, kas jiems nepatinka, būtent, kad 
Jėzus, Dievo Sūnus, yra vienintelė ypatinga būtybė, kad Jis 
Dievo Sūnus aukščiausia, vienintele, ypatinga prasme, kuri ne- 
prieinama jokiam kitam protingam tvariniui. Toj Viešpaties su- 
statytoj eilėj: žmonės ant žemės, angelai danguje, Sūnus, "Tėvas, 
matome, kad žmonės ir angelai skiriasi tarp savęs savo esme 
arba prigimtimi. "Pas duoda progos manyti, kad ir Sūnus ski- 
riasi nuo žmonių ir angelų savo prigimtimi ir stovi Dievo pusėj. 


4 S. Jėzus gimusis Dievo Sūnus 


Sakydami „gimusis Dievo Sūnus“, mes norime išreikšti, 
kad Jėzaus sūnystė nėra imama kuria nors žemesne doroviškai 
religiška prasme, kaip, sakysime, krikščionys kad yra Dievo 
įsūnyti vaikai (filii adoptivi), bet kad Jis yra kilęs iš Dievo 
natūralia kilme, analogiškai kaip pas žmones sūnus yra kilęs 
gimimu iš tėvo, kur sūnus gauną tokią pat (metafizišką) pri- 
gimtį, kokią turi tėvas. Sūnystė, pasiekta įsūnijimo keliu, nors 
apie ją būtų sakoma, kad tai yra „atgimimas iš Dievo“, arba 
„dalyvavimas dieviškojoj prigimtyje“ (2 Petr. 1, 4), vis tik tėra 
pripuolamas, analogiškas tikrajam gimimui dalykas ir nesuteikia 
tokios pat, kaip Dievas, prigimties. — Dievas yra Dvasia, — 
ir todėl, aišku, nė kalbos negali būti apie tokį gimimą iš 
Dievo, koks yra pas žmones. Būti Dievo Sūnumi tikra prasme, 
reiškia turėti kilmę iš Dievo, gaunant iš Jo dievišką prigimtį. 
Apie tuos dalykus giliau kalba teologija, 

Jėzaus dieviškosios sūnystės sąmonė reiškiasi ne vienu ar 
kitu atskiru“ evangeliškos istorijos posakiu. Visas Evangelijų 
pasakojimas nuo pat pradžios yra persisunkęs Jo dieviškosios 
sūnystės sąmone. "Tai yra natūrali atmosfera, kurioj Jėzus 
gyvena, nepalyginamai gilus ir turtingas gruntas, kuriame 
žymisi reikšmingumu kiekvienas Jo sakomas žodis, kiekvienas 
Jo daromas veiksmas. Nėra taip pat jokio skirtumo, ar mes 
imsime Viešpaties žodžius iš to ar iš kito Jo gyvenimo laiko- 
tarpio, nes visur Jo žodžiai yra tokios pat svarbos Jo dieviškajai 
sąmonei pažinti. Tačiau, laikydamies trumpumo, mes imsime 
svarstyti tik kelis ryškesnius Viešpaties žodžius bei įvykius, 
kurie neabejojamai rodo Jo dieviškąją sąmonę. 


Dvylikos metų Vaikelis Jėzus bažnyčioj 


Pirmieji Viešpaties žodžiai, užrašyti Evangelijoj mums 
pasako, kad Dievas yra Jo "Tėvas tikra prasme. Vaikelis Jėzus 
nukeliauja su savo gimdytojais į Jeruzalės bažnyčią Velykų 
šventei. Praėjus septynioms šventės dienoms, kai Marija ir 
Juozapas iškeliavo atgal į Nazaretą, Jis pasiliko bažnyčioj, 
kur susirūpinę gimdytojai po trijų dienų ieškojimo Jį atrado. 
Ten Jis sėdėjo Įstatymo mokytojų tarpe stebindamas juos šv. 
Rašto žinojimu. Reikšdama savo motiniškos širdies susirūpinimą, 
Marija švelniai nusiskundžia, sakydama: „Sūnau, kam mums 
taip padarei? Stai tavo tėvas ir aš su skausmu ieškojova Tavęs“. 
Vaikelis Jėzus duoda jiems stebėtiną atsakymą: „Kam manęs 
ieškote? Argi nežinojote, kad man reikia būti tuose dalykuose, 
kurie yra mano Tėvo?“ (Luk. 2, 48—49). 

Mūsų dalykui neturi svarbos, kaip būtų aiškinami Vai- 
kelio Jėzaus žodžiai „tuose dalykuose“, — ar čia būtų supran- 
tama „mano "Tėvo namuose“, ar „bendravime su mano "Tė- 
vu“, ar kaip turi lietuviškas vertimas, kurs reiškia bendresnę 
prasmę, ar dar kaip kitaip. Vis tiek yra tikra, kad Jėzus 
vadina Dievą savo "Tėvu, išreikšdamas pilną, tikrą, nusistovė- 
jusią savo dieviškosios sūnystės sąmonę tokiu pat būdu, kaip 
Jis ją reikš visais savo žodžiais ir darbais vėlesniame savo 
gyvenime. 

Jėzus kalba apie savo tikrą, gimtąją dievišką sūnystę. Visų 
pirma pastebėkime, kad Jėzus savo sūnystę iš dangaus "Tėvo 
priešpastato — čia mes kalbame pagal žydų manymą, kad 
Juozapas ir Marija yra kūniški Jėzaus gimdytojai, — sūnystei 
iš Juozapo ir Marijos: „mano Tėvas“ Vaikelio Jėzaus atsa- 
kyme, ir „Tavo tėvas ir aš“ Marijos klausime. Bet buvo 
manymas, kad Jėzus yra tikras, gimusis Juozapo ir Marijos 
sūnus. Taigi ir sakydamas, kad Jis dangiškojo Tėvo Sūnus, 
Jėzus supranta tikrą, gimtąją dievišką sūnystę. 

"Tą dalyką patvirtina šita aplinkybė: Marija iš tolo priminė 
Vaikeliui Jėzui ketvirtąjį Dievo įsakymą. Kaip jų sūnus, Jis 
turėjo nekelti jiems rūpesčio, pasilikdamas bažnyčioj, nes turėjo 
laikyti ketvirtąjį Dievo įsakymą. ZŽemiškųjų tėvų reikalavimas 
visai teisėtas, pagrįstas tuo, kad Vaikelis Jėzus tikrai yra gimęs 
jų sūnus. O kuo Jėzus pasiteisina? O gi atsakymu: „Argi 
nežinojote, kad man reikia būti tuose dalykuose, kurie yra 
mano Tėvo“. Kitaip tariant, Jėzus pasako, kad Jis turi kitą 
Tėvą, dangaus Dievą, kurs turi aukštesnes teises, negu žemėje 
gimdžiusieji Jį tėvai. O juk žemiškųjų tėvų teisės buvo pagrįstos 
fizišku pagimdymu. Prieš tokias jų teises neturi galios jokia 
kita sūnystė, sakysime, religiškai doroviška sūnystė, bet tik 
viena tikra gimtoji kilmė iš dangiškojo "Tėvo. Religiškai doro- 
viška sūnystė iš Dievo nepateisina Vaikelio Jėzaus elgesio ir 
neturi galios prieš natūralių tėvų, Juozapo ir Marijos teises, — 
nes ji, būtent, religiškai doroviškoji sūnystė iš Dievo, reikalauja 
laikyti ketvirtąjį Dievo įsakymą; jei tas įsakymas nebus laiko- 
mas, tai nė tokios religiškai doroviškosios sūnystės nebegali 
būti, nes kitvirtojo Dievo įsakymo nelaikymu įžeidžiama Dievas 
ir tokiu įžeidimu naikinama pati religiškai doroviškoji sūnystė. 
Begalima tik vieną pasakyti: Jėzus yra tikras, gimęs Dievo 
Sūnus, taigi tikras Dievas, ir todėl žemiškieji Jo gimdytojai 
turi nusileisti savo Žmogiškąja kad ir gimtąja teise, turi pripa- 
žinti Jo aukštesnę natūralę kilmę iš Dievo, kuri duoda jam 
teisę ir uždavinį rūpintis savo dangiškojo "Tėvo dalykais, neat- 
sižvelgiant į natūralius ryšius su žemiškaisiais tėvais. Taigi 
Vaikelio Jėzaus žodžių prasmė: „Kam su manim elgiatės kaip 
su grynai žmonių sūnumi? Ar jūs nežinote, kad aš, kaipo 
tikras gimusis Dievo Sūnus, turiu aukštesnes teises ir uždavi- 
nius, negt Žmogiški santykiai su Žemiškais tėvais?“ Matote, 
kad Vaikelio Jėzaus žodžiai ir elgesys bažnyčioje tėra suprantami 
pripažinus, kad Jis yra Dievo Sūnus ir Dievas tikra prasme,— 
kitaip viskas įgauna netikusią vertę dorovės atžvilgiu. Todėl 
liberališkoji kritika, pakišdama Jėzaus žodžiams kitokią pras- 
mę, pati save užmuša. 

Evoliucijonistų pastangos išaiškinti įvykį bažnyčioje evo- 
liucijos keliu tiesiog yra beprasmiškos. Jie niekados nepada- 
rys psichologiškai suprantamą, kaip Jėzus evoliucijos keliu 
priėjo tai, kad Jis, dvylikos metų Vaikelis, maišosi į pražilusių 
Izraelio mokytojų būrį ir stebina juos savo šv. Rašto žinojimu, 
savo klausimais ir atsakymais. O jei jie ir pajėgtų tai pada- 
ryti, tai nebent tik pakeldami Vaikelio Jėzaus sąmonės antžmo- 
gišką aukštybę į nepasiekiamų stebuklų skaičių. O juk jie 
stebuklų nenori pripažinti. 

Be to, yra faktas, kad dvylikos metų Vaikelis Jėzus turi 
pilną, aiškią, tikrą, nusistovėjusią savo dieviškosios sūnystės 

sąmonę. "Tai nėra sąmonė, kuri dabar dar tebesidaro, bet ji 
jau yra pilnai užbaigta, taip pat rami, pilna ir tikra, kaip ir 
vėlesniame Jo gyvenime. Ji negalėjo būti sugalvota, išgirdus 
Marijos klausimą, ji jau turėjo būti aiški ir galutinai nusisto- 
vėjusi. — Bet tada kaip evoliucija beišaiškins tos dieviškosios 
sąmonės kilmę? Jėzus negalėjo jos įgauti, kas kart vis geriau 
pažindamas Dievą ir nuolat vykdydamas Dievui patinkamus 
veiksmus; taip pat negalėjo tą sąmonę Jame sukelti vidaus 
apsimąstymas ir išorės aplinkybės, sakysime, žydų tautoj tuo 
laiku buvęs įtemptas Mesijo laukimas, arba Jo paties pasise- 
kimas, — tokiai evoliucijai netinka vaiko amžius, kad ir kažin 
kaip vaikas būtų gabumais apdovanotas. Juk doroviški san- 
tykiai neatsiranda iš karto. Jie auga, palaipsniui veikiant do- 
roviškam įsisąmonijimui ir doroviškiems elgesiams. Jie dygsta 
jaunystėje, auga jaunikaičio amžiuje, bręsta pilname vyro am- 
žiuje. O čia mes turime faktą, kurs kaip tik yra priešingas 
vaikų psichologijai: dvylikos metų Vaikelis, praleidęs jaunus 
metus mažuose, paprasčiausiuose, nuošaliuose santykiuose, jau- 
čiasi aukštesnis už visus žmones ir net Dievo Sūnumi ypatinga 
prasme. Ne, — evoliucija ne tik priešinga yra Evangelijos 
tekstui, bet dar prieštarauja jauno amžiaus, ir apskritai, žmogaus 
psichologijos raidai!). 

Liberalų kritikai kitos išeities nėra: arba pripažinti, kad 
Jėzus kalba apie savo tikrą, gimtąją sūnystę iš Dievo, ir kad 
todėl Jo dieviškosios sūnystės sąmonė yra Jam įgimta, arba 
atmesti Vaikelio Jėzaus žodžius, nors jie kritiškumo atžvilgiu 
yra tikriausi. Bet tada savo elgesiu jie neigia Evangelijų 
autentiškumą ir istoriją. Su tokiais nebegalima kalbėti. 


Tėvo ir Sūnaus tarpusavio pažinimas 


Dvylikos metų Jėzaus žodžiai ir įvykis bažnyčioje, kaip 
matėm, bent kiek praskleidė uždangą, kuri dengė Jo asmenį 
nuo žmonių akių, ir metė šviesos spindulių į Jo vidaus sąmo- 
nę. Prasidėjus viešajam gyvenimui, ta šviesa ne mažėjo, bet 
ėjo didyn, taikantis prie klausytojų nuotaikos ir jų pasiruošimo 
priimti tiesą, kaskart vis labiau nušviesdama Dievo karalystės 
skelbėjo asmenį ir Jo santykius su Tėvu. Palikę tuo tarpu 
apreiškiančius Viešpaties asmenį žodžius ir darbus, užrašytus 
ketvirtojoj Evangelijoj, — nes yra tam tikro pagrindo atskirai 
juos svarstyti, — įsižiūrėkime į Viešpaties „džiaugsmo himną“, 
užrašytą dviejų evangelistų, Mato 11, 25—27 ir Luko 10, 21—-22. 


!) Statomus evoliucijos aiškinimo bandymus vykusiai griauna Seitz, 
Das Evangelium vom Gottessohn, Freiburg i. B. Hetder, 1908, 196—209, 

Evangelijos pasakoja, kaip Viešpats išsiuntė savo mokinius, 
įgaliodamas juos skelbti „gerą naujieną“ ir daryti stebuklų 
įvairiose vietose. Po įvykio su Jono Krikštytojo pasiuntiniais, 
Jėzus ima prikaišioti miestams jų netikėjimą: „Deja tau, Cho- 
rozaine...“ (Mat. 11, 21; Luk. 10, 13). Toliau Lukas pasakoja 
mokinių grįžimą iš apaštališko žygio. Su džiaugsmu jie pasa- 
koja Viešpačiui apie stebuklus, kuriuos jie Jo vardu darė: 
„Viešpatie, net ir velniai pasiduoda mums Tavo vardu!“ Ma- 
tydamas, kad jau pradėtas apaštalavimo darbas, kurs turi at- 
naujinti pasaulį, kur Dievo karalystė bus įkurta, Jėzus tarė: 
„Mačiau šėtoną krintantį, kaip žaibą, iš dangaus“, — ir davė 
mokiniams pamokymų. Bet štai „tą pačią valandą Jėzus pra- 
džiugo šventojoje Dvasioje ir tarė: 

Aš garbinu "Tave, Tėve, Dangaus ir žemės Viešpatie, 
kad tai (tas paslaptis) paslėpei nuo išmintingųjų ir gudriųjų 
ir tai apreiškei mažutėliams! 
"Taip, Tėve, nes taip Tau patiko. 
Visa man mano Tėvo atiduota. 
Ir nė vienas nepažįsta Sūnaus, 
kaip tik Tėvas; 
taip pat ir "Tėvo niekas nepažįsta, 
kaip tik Sūnus, 
ir kam Sūnus panorės apreikšti (Mat. 11,25—27; Luk.10,21—22). 
Ateikite pas mane visi, kurie vargstate ir esate L gi ir aš 
jus atgaivinsiu. 
Imkite ant savęs mano jungą ir mokykitės iš manęs, 
nes aš romus ir nuolankios širdies; 
taip jūs rasite savo sieloms atilsio. 
Nes mano jungas saldus ir mano našta lengva (Mat. 11, 28—30). 
Palaimintos akys, 
kurios mato, ką jūs matote. 
Nes aš sakau jums: daug pranašų ir karalių 
norėjo matyti, ką jūs matote, 
bet nematė, 
ir girdėti, ką jūs girdite, 
bet negirdėjo (Luk. 10, 23—24; Mat. 13, 16—17). 

Toki yra Viešpaties žodžiai ir toki maždaug jų rėmai arba 
kontekstas. Prieš pradėdami nagrinėti jų prasmę, padarysime 
kelias pastabas teksto kritiškumo atžvilgiu. 

Kad tai yra žodžiai paimti iš Viešpaties lūpų, jokia rim- 
tesnė kritika neįstengia to paneigti. Jie yra visuose graikiš- 
kuose rankraščiuose nuo pat seniausių laikų ir tai tokioj, bent 
esminiai, formoj, kurioj mes dabar tą tekstą turime. Užrašė 
juos du evangelistai, Matas ir Lukas, ir prasmės atžvilgiu jie 
nesudaro esminio skirtumo, skiriasi tik bent kiek kitokia iš- 
vaizda, kuri neliečia teksto esmės, — ir todėl tie žodžiai grei- 


115 


čiausiai priklauso vadinamajam „Viešpaties žodžių“ rinkiniui, 
kurs yra' kritikų laikomas seniausiu ir tikriausiu sinoptiškos 
tradicijos branduoliu, arba bent jie yra paimti iš kito neabe- 
jotino šaltinio. Pats mūsų teksto skambesys nurodo jo ara- 
maišką kilmę. Įžanga — „Aš garbinu Tave“ — dažnai aptin- 
kama žydų maldose!). „Jis (tasai džiaugsmo himnas) yra susta- 
tytas semitiška, hebraiška arba aramaiška kalba; kad jis iš ten 
yra pažodžiui išverstas, tai matyti iš daugeriopo atžvilgio“?). 
Pagaliau, ir pačios turinio sąvokos rodo hebraišką kilmę: Dievo 
„pažinimas“ kaip ypatinga malonė pažintajam perstatomas Se- 
nojo Testamento būdu (plg. Amos 3, 2; Jer. 1, 5 ir k). "Taip 
pat ir išlaikytas sakinių paralelizmas primena semitų poeziją. 

Patys liberalų kritikai ne kartą yra priversti pripažinti 
mūsų teksto autentiškumą. Ir pats Harnack sako, kad tie 
žodžiai „priklauso geriausiems šaltiniams, kuriuos mes apie 
Jėzų turime“, būtent, vadinamajam „Viešpaties žodžių“ rinki- 
niu; „visi mūsų liudininkai už Matą ir visi mūsų liudininkai 
už Luką juos turi. "Podėl artimiausias manymas, nes papras- 
čiausias, kad jau Matas juos buvo užrašęs“?). Iš katalikų pusės 
su dideliu kritiškų įsigilinimu ištyręs mūsų teksto kilmę Schu- 
macher sako: „Jokiems Viešpaties žodžiams nėra labiau įtiki- 
nančių įrodymų, kad jie priklauso pirmykščiam Evangelijų 
tekstui, kaip šitiems žodžiams (logion). Evangelijų tyrinėtojas, 
O ypač atstovas antrojo šaltinio, kurį Harnack nori taip aukštai 
branginti, gali nedvejodamas pasirašyti po šitokiu sakiniu: Jei 
Kvangelijoj yra kuris nors žodis, kurį mes nė kiek neabejoda- 
mi turime gerbti kaip tikrą nesuklastotą Jėzaus žodį, tai toki 
žodžiai yra džiaugsmo šūkis, užrašytas pas Matą 11, 27 (Luk. 
EO -22)*8). 

Tačiau tokia dalykų padėtis labai nepatinka liberalų kri- 
tikams, ir todėl jie ieško visokių būdų tuo tekstu nusikratyti 
arba bent jį susilpninti. Kai kurie jų keldami keblumų, nori 
pasiremti šventaisiais Tėvais. Mat, šventieji Tėvai pirmaisiais 
trimis amžiais tuos Viešpaties žodžius ne vienodai cituoja. 
Vpač yra du variantai: 1) vieton „nė vienas nežino“ (nepa- 
žįsta — ginoskei, epiginėskei — esamasis laikas) kai kas "Tėvų 
kartais pasako „nė vienas nepažino“ (egno — aoristo forma); 
2) kartais sukeičiama posakio nariai ir pasakoma: „nė vienas 


1) Pig. H. L. Strack ir Billerbeck, Das Evangelium nach Matthdus 
erlutert aus Talmud und Midrasch 1922, 607. 

?) Ed. Meyer, Der Jubelrui ūber die Erfolge des Christentums (Ursprung 
und Anfdnge) I 1920, 280—291 p. 

3) Harnack, Spriche und Reden Jesu, Leipzig, Hinrichs, 1907, 215, 192 s. 

*) H. Schumacher, Die Selbstoffienbarung Ša bei Mat. 11, 27, Frei- 
burg, 1912, 100 p. (Pig. taip pat L. de Grandmaison, Jėsus-Christ, Dietion- 
naire apologėtigue, col. 1351—1352). 

nežino, kas esąs "Tėvas, kaip tik Sūnus ir kas esąs Sūnus, 
kaip tik Tėvas“ (Luk.). Iš to daroma išvada: taigi tekstas 
nėra tikras. — "Tačiau tokia išvada yra visai nekritiška. Reikia 
atsiminti, kad Bažnyčios Tėvai dažnai cituodavo šv. Raštą iš 
atminties. Mat, tekstas nebuvo suskirstytas eilutėmis, kaip da- 
bar yra, rankraščiai buvo suvyniojami į ritinius, — todėl ne 
lengva būdavo kurio nors trumpo posakio ieškoti, — taigi ir 
buvo cituojama iš atminties. O cituojant atmintinai, lengva 
sukeisti žodžius arba žodžių formą iškreipti. Net ir dabar jei 
kas cituotų atmintinai, lengvai galėtų pastatyti vietoj Tėvo 
Sūnų ir priešingai. O dar graikų kalboje egno (aoristo forma) 
ne kartą vartojama esamojo laiko prasme, panašiai kaip oida — 
novi — pažinau — žinau. Pagaliau, aoristas pas Luką nepa- 
keičia posakio prasmės. Jei jį Lukas būtų vartojęs, tai tik 
patikrintų teksto autentiškumą. Abu evangelistai (Matas ir 
Laikas) naudodamies tuo pačiu aramaišku šaltiniu, būtų savo- 
tiškai tą šaltinį sunaudoję. Mato vertėjas griežtai prisilaiko ara- 
maizmo, o stilistas Lukas apvelka mintį tikslesne graikų forma. 

Norėdamas susilpninti Viešpaties žodžių prasmę, Harnack 
ėmėsi šitokio būdo: jis pasirėmė vieno iš ketvirtojo amžiaus 
lotyniško vertimo rankraščiu, kuriame netyčia yra praleisti 
Luko teksto žodžiai „nė vienas nežino, kas esąs Sūnus, kaip 
tik Tėvas“, ir, nepaisydamas senesnių graikų ir pačių lotynų 
rankraščių, visai išmeta šalin tuos žodžius, esą Kristus jų ne- 
pasakęs. "Taip apkarpytam tekstui „ir nė vienas nežino, kas 
esąs "Tėvas, kaip tik Sūnus“ įduoda savotišką prasmę: iš savo 
veikimo pasisekimo Jėzus pažino Tėvą. Dėl ko jis taip elgiasi, 
jis pats pasisako: ne dėl kritiškų sumetimų, bet dėl to, kad 
tame tekste yra Kristaus dievybės įrodymas!). Štai tau ir „be- 
šališkumas!“ 'Načiau ir taip apkarpytas tekstas dar turi pras- 
mę: Jėzus turi Jam vienam teprieinamą Dievo pažinimą, kurs 
turi giliausias šaknis Jo sūnystės santykyj?). Tačiau ir tokia 
prasmė sugriauna Harnacko aiškinimą. Bet ką pasakyti į fak- 
tą, kad jis paneigia senesnius rankraščius, teksto aramaišką 
dvasią ir patį paralelizmą, kurs neleidžia išmesti nė katros 
žodžio dalies?3). 

Priverstas paties teksto aiškumo, Loisy pripažįsta, kad 
mūsų teksto žodžiai įrodo Kristaus dievybę. Jis sugriauna 
Harnacko aiškinimą ir vadina jį „dirbtiniu ir paviršutiniu Jė- 
zaus dieviškosios sūnystės aiškinimu“*). Tačiau jis laikosi 


1) Pig. Harnack, Sprūche und Reden Jesu, 210, 211 2 pastaba. 

?) Plg. Tillmann, Das Selbstbewusstsein des Gottessohnes. Bibl. Zeitir. 
4 Folge 518. 

) Harnacką vykusiai supliekia Lagrange. Evangile selon saint Luc, Pa- 
ris, 1921, p. 304. 

4) Loisy, L'Evangile et VEglise, 41—44. 

savotiško pagrindo, kad visos Evangelijų vietos, kurios kalba 
apie Kristaus dievystę, turi būti neautentiškos ir atmestos!!) 
Pagal tą mūsų tekstas esąs įkvėpta giesmė, „veikalas krikš- 
čioniško pranašo, arba gal daugelio pranašų, kurie kalba 
Jėzaus asmenimi!“?). Štai kur nueinama „bešališkume!“3). 

Dabar įsižiūrėkime į patį tekstą ir į jo prasmę. Svarsto- 
majam tekste Kristus nepasako nieko tokio, ko jis nebūtų 
sakęs kur nors kitur. Jis žinojo iš savo paties skaudaus paty- 
rimo, kad „išmintingieji ir gudrieji“, iš kurių Jis turėjo laukti 
geriausio priėmimo, Jo žodžių nepriima, bet dar Jam priešinasi, 
o iš „mažutėlių“ tarpo, iš biednų žvejų, neišlavintų rankpelnių 
ir niekinamų muitininkų tarpo Jis išrenka savo pirmuosius 
ištikimuosius mokinius. Kiek kartų jis jau buvo kalbėjęs, kaip 
ir svarstomieji žodžiai suponuoja, apie Dievo karalystės pas- 
laptis, kurios Jam vienam tebuvo žinomos ir Jam vienam pa- 
vestos! Visi Jo duodamieji pažadėjimai, visi Jo statomieji rei- 
kalavimai, visi Jo daromieji tvarkymai skelbia, kad Jis jaučiasi 
turįs tą dievišką galybę, kurią svarstomieji žodžiai apreiškia. 
Juk Jis kalbėjo kaip turįs valdžios, kaip tas, kurs žinojo, kad 
viskas Jam dangiškojo Tėvo atiduota ir kad Jis gali spręsti 
dangaus ir pragaro likimą. Berods, čia gali stebinti mintis, 
kad niekas nepažįsta Sūnaus, kaip tik Tėvas. Bet ir ta mintis 
turi kitur gretimus Viešpaties žodžius. Viešpaties atsakymas į 
Petro išpažinimą taip pat suponuoja, kad gilesnis Sūnaus pa- 
žinimas prašoka visas žmogaus jėgas: „Ne kūnas ir kraujas 
tau tai apreiškė, bet mano Tėvas, kurs yra danguje“ (Mat. 16, 
17). Šito posakio prasmė galima taip išreikšti: niekas nepa- 
žįsta Sūnaus, kaip tik Tėvas, ir tas, kuriam "Tėvas panorės 
apreikšti, Čia yra patvirtintas, arba, jei norima, papildytas 
mesianiškasis „džiaugsmo himnas“. 

Taigi tame apreiškime, kurį Jėzus daro apie save, nėra nė 
vienos minties, kuri būtų svetima, nauja, ar netikėta. Naujas 
tik yra aiškumas ir griežtumas, kuriuo Jėzus savo slapčiausias 
mintis čia išreiškia. Kad Jis ypatingu būdu yra arti Dievo, kad 
Jis savo mokyme ir veikime yra tobuloj vienybėj su Juo, kad Jis, 
aukštesnis už visus tvarinius, stovi šalia Dievo, tą Viešpats jau 
buvo pareiškęs daugybę kartų. Bet mes nerandame sinoptikuose 
jokių kitų, kaip šitie, Viešpaties žodžių, kurie Jo ypatingą san- 
tykį su Dievu taip stačiai apreikštų ir pasakytų, kad tasai 
santykis yra Jo gimtoji dieviškoji sūnystė. Tėvas ir Sūnus yra 
lygūs! (Plg. Jo. 10, 30). "Tėvo pažinimas ir Sūnaus pažinimas 
yra vieno ir to paties laipsnio. — Tačiau svarstykime paeiliui. 

1) Les Evangiles synoptigues š 

2 C. v. 45, Š6 Saigos Ag 


3) Į Loisy išvedžiojimus atsako tarp kitų M. Lepin, Jėsus Messie te Fils 
de Dieu, 5 ėd Paris, 1923, 324-— 332. 

Jau pats sakinys: „Visa man mano Tėvo atiduota“ parodo 
žmonėms nepasiekiamą Jėzaus sąmonės aukštybę. Jam vienam, 
ir niekam kitam, Jo Tėvas atidavė visą Evangelijos turinį, 
savo mokslą ir savo darbą. Tą prasmę mes gauname, rišdami 
tą posakį su įvykiais ir žodžiais, kurie užrašyti prieš mūsų 
tekstą. Ten buvo kalbama apie mokinių siuntimą skelbti Evan- 
gelijos; tos „geros naujienos“ nepriima „išmintingieji ir gudrieji“, 
jiems ji yra „paslėpta“, bet Tėvas apreiškia ją „mažutėliams“. 
Vadinas, mokymo dalykas, Tėvo pavestas Sūnui, vyksta viduj 
apreiškiant "Tėvui, kurs atidaro širdis. Siųsdamas mokinius, 
Jėzus buvo jiems suteikęs valdžios stebuklus daryti. Jie, išėję, 
darė stebuklus ir išvarinėjo velnius. Sugrįžę mokiniai pasakojasi 
Viešpačiui apie tuos savo darbus. Tai duoda Viešpačiui progos 
vesti juos žingsnį toliau ir jiems pareikšti, kad Jam duota ne 
tik bet kuri dieviška galybė stebuklams daryti, bet tiesiog 
„viskas“, visa dieviška visagalybė. Be to, Jėzus buvo skelbęs 
teismą Chorozainui ir kitiems miestams, ir net pačiam šėtonui, 
kurs kaip žaibas krinta iš dangaus, Jis yra teisėjas. „Viskas“, 
taigi ir teismo valdžia Jam atiduota. "Tačiau nėra būtino reikalo 
laikytis to, kad Sūnui atiduota tik tai, kas buvo aukščiau 
kontekste suminėta. Juk kalbėdamas toliau, Jėzus galėjo daugiau 
pasakyti, negu prieš tai esąs kontekstas mini. "Taigi niekas 
nekliudo suprasti žodį „viskas“ ta plačia prasme, kurią tasai 
žodis turi. Tad „viskas“ gali reikšti taip pat ir tai, ką Jėzus 
vėliau pareiškė, sakydamas: „Man duota visa valdžia danguje 
ir žemėje“ (Mat. 28, 18). Zodis „viskas“ neišskiria taip pat 
nė dieviškosios prigimties ir dieviškojo veikimo. "Taigi galima 
suprasti, kad ir dieviškąją prigimtį kartu su jos dieviškuoju 
veikimu Tėvas Jam atidavė. "Tą dalyką tuoj Jėzus patvirtins 
Šiais sakiniais. "Tačiau toks „visko“ atidavimas nereiškia, kad 
Sūnus būtų fiziškoj Tėvo priklausomybėj, arba mažesnis už 
Tėvą. Sūnus turi tokią pat ir net tą pačią prigimtį, lygiai 
kaip Tėvas, ir skiriasi nuo Jo tik asmeniu. Juk ir kiekvienas 
žemės sūnus viską gauna iš savo tėvo, ne mažesnę prigimtį 
ir asmens santykį, kurs jį nuo tėvo skiria, bet kartu ir riša 
su tėvu. Iš to, kad dangiškasis Tėvas „viską“ atidavė Sūnui, 
išeina begalinis Sūnaus turtingumas, taip kad vienas "Tėvas 
tegali Sūnų pažinti. 

Vartojami žodžiai „Tėvas“ ir „Sūnus“. Ne vienas iš tėvų, 
bet tiesiog "Nėvas (— Dievas); lygiai ne vienas kuris nors iš 
daugelio sūnų, bet tiesiog Sūnus. Tokia sūnystė niekam kitam 
neprieinama, lygiai kaip ir tokia tėvystė niekam kitam nepri- 
einama. 

Labai griežtai Viešpats nustato, kad niekas kitas neturi 
tokio pažinimo, kokiu Jis pažįsta Tėvą. „Nė vienas (oudeis — 
niekas) nepažįsta Sūnaus, kaip tik Tėvas; taip pat ir Tėvo 

niekas nepažįsta, kaip tik Sūnus“. Griežčiau išskirti nebuvo 
galima. Jis vienas ir niekas kitas. 

Galime suimti Viešpaties žodžius į kelis tvirtinimus. 

1. — Joks tvarinys nepažįsta Tėvo. Be abejo, Žmogaus 
protas pažįsta Dievą iš regimų daiktų, bet toks pažinimas 
tėra tarpiškas (cognitio mediata). Tas pats galima pasakyti ir 
apie kiekvieną sutvertą protą. Betarpišką Dievo regėjimą turi 
išrinktieji danguje per Dievo malonę, kuri pakelia juos į 
antprigimtą būklę; bet ir jie, ir apskritai joks sutvertas protas, 
nepajėgia pažinti Dievą išsemiamai (cognitio comprehensiva), 
nes Dievas yra begalinis. Žodžiu, niekas nepažįsta Dievo, tik 
Jis pats vienas save pažįsta. 

Bet taip pat nė Sūnaus niekas nepažįsta. "Taip tvirtina 
Viešpats Jėzus. Niekas, joks tvarinys Jo nepažįsta, tik vienas 
Tėvas. Sūnui pažinti reikia ne mažesnio, kaip dieviško Tėvo 
žvilgsnio, kurs pajėgtų išsemti tą Sūnaus esmės turtingumą. 
Taigi Sūnus, kuriam pažinti reikia paties "Tėvo dieviškos jėgos, 
negali būti esme mažesnis kaip Tėvas. O dėl ko niekas nepa- 
jėgia Sūnaus pažinti, kaip tik vienas Tėvas? Dėl to, kad Jis 
Sūnus. Jo prigimtis aukštesnė už visą sutvėrimą, niekam 
kitam neprieinama pažinti kaip tik "Tėvui, — kitaip sakant, yra 
nesutverta. "Taigi Sūnus, dėl to, kad Jis Sūnus, yra prigimtimi 
taip turtingas, kaip Tėvas. Jo prigimtis, lygiai kaip ir Tėvo, 
yra jokiam sutvertam protui neišsemiama. O tokią prigimtį, 
kurią tepajėgia išsemiamai pažinti tik dieviškas protas, tegali 
turėti Dievas. Vadinas, Sūnaus sūnystė yra tikrai dieviška sūnys- 
tė — Jis turi dievišką prigimtį, lygiai tokią pat, kaip ir Tėvas. 

-2. — Tėvas pažįsta Sūnų intuityviu (matymo), tiesioginiu, 
išsemiamu (comprehensive), nesutvertu, dieviškų, begaliniu 
pažinimu. Bet Jėzus tvirtina, kad Sūnus pažįsta "Tėvą tokiu 
pat pažinimu, kokiu Tėvas pažįsta Sūnų, — nes sakoma, kad 
vienas "Tėvas tepažįsta Sūnų, lygiai kaip ir vienas Sūnus tepa- 
žįsta "Tėvą. "Tėvo ir Sūnaus tarpusavio pažinimas atitinka vienas 
antrą, vienas antram prilygsta. "Taigi ir Sūnus pažįsta Tėvą 
intuityviu, tiesioginiu, išsemiamu, nesutvertu, dieviškų, begaliniu 
pažinimu. "Tačiau toks esąs Sūnuje pažinimas būtinai reikalauja, 
kad Sūnus turėtų dievišką buvimą ir prigimtį. Nes koks paži- 
nimas, toks ir buvimas, tokia ir pati prigimtis, kuri pažinimu 
pasireiškia. Dievišką pažinimą tegali turėti dieviška prigimtis, 
Dievas, — ir Jėzus tik tada tegali turėti dievišką pažinimą, 
jei Jis tikrai turi dievišką prigimtį. O Jėzus (Sūnus) dievišką 
pažinimą turi, taigi Jis turi ir dievišką prigimtį, yra Dievas. — "Ta 
prasme labai tiksliai kalba šv. Povilas: „Kursai žmonių žino, 
kas yra žmoguje, jei ne jame pačiame esanti žmogaus dvasia? 
Taip pat ir kas yra Dievo, nė vienas nežino, tik Dievo Dvasia“ 
(I Kor. 2, 11). Vadinas, vienas Dievas tegali pažinti Dievą. 

"Tą tarpusavio Tėvo ir Sūnaus pažinimą Jėzus pagrindžia 
Tėvo ir Sūnaus sąvoka. Jėzus pažįsta Tėvą tikrai dievišku . 
būdu dėl to, kad Jis yra Sūnus, ir Tėvas pažįsta Sūnaus esmės 
gelmę dėl to, kad Jis yra Tėvas. "Tą dalyką mes pabrėžiame 
prieš Harnack, kurs, iškreipęs Viešpaties žodžių prasmę, tvirtina, 
kad Jėzus pažinęs "Tėvą beesant Jo "Tėvu pasijuto beesąs Jo 
Sūnumi!). Ne, — dėl to, kad vienas Jėzus tėra Sūnus ypatinga, 
tikrą, metafiziška prasme, kokia niekas kitas nėra Tėvo sūnumi, 
tai Jis vienas tepažįsta "Tėvą tuo būdu, kuriuo "Tėvas Jį pažįsta. 
Pažinimas, kuriuo Jėzus pažįsta Dievą, nėra Jo maldingumo 
arba Jo Dievo meilės išdava, bet vien dieviškosios sūnystės 
pasėka. Dėl to, kad Jis vienas tėra lygiaesmiškas "Tėvo Sūnus, 
Jis vienas tepažįsta "Tėvą tokia pat dieviška jėga, kokia "Tėvas 
Ji pažįsta. Tą dar patvirtina Viešpaties žodžiai šv. Jono Evan- 
gelijoj: „Aš pažįstu Jį (Tėvą), nes nuo Jo esu“ (Jo. 7, 29); tai 
reiškia: turiu natūralią kilmę iš "Tėvo, ir todėl Jį pažįstu. 
„Dievo nė vienas nėra matęs: viengimusis Sūnus, kurs yra Tėvo 
prieglobstyje, Jis suteikė apie Jį žinių" (Jo. 1, 18). Dėl ko vien- 
gimusis Sūnus suteikė žinių? Dėl to, kad Jis pats žino. O 
dėl ko Jis žino? Dėl to, kad Jis yra esąs Tėvo prieglobstyj 


viengimusis Sūnus. — Vadinas, sūnystė suteikia pažinimą, o 
ne pažinimas sūnystę. : 
3. — Šiuo sakiniu „ir kam Sūnus panorės apreikšti“ dar 


labiau pabrėžiama, kad Jėzus turi ypatingą, Jam vienam tepriei- 
namą Dievo pažinimą. Jėzus nereikalingas apreiškimo Tėvui 
pažinti Pažinti Dievą apreiškimo keliu —tai yra kelias, kuriuo 
gali eiti visi žmonės; pažinti Dievą savo esmės pažinimo jėga — 
tai kelias, kuriuo vienas Jėzus eina, ir niekas kitas juo neina 
ir negali eiti. Jis vienas teturi Dievo pažinimą iš savo prigim- 
ties, o visi kiti apreiškimu. 

4. — Tėvas turi galios mums padėti pažinti Dievą. "Ta 
prasme Jėzus kalba Jono Evangelijoj; „Niekas negali ateiti 
pas mane (Jėzų), jei Tėvas jo nepatrauks“ (Jo. 6, 44). "Tėvas 
turi galios pakelti sutvertąjį protą, kad jis pajėgtų pažinti 
Dievą ne tiktai iš regimųjų tvarinių, bet apreiškimo keliu. Nėra 
abejojimo, kad tokia galia yra dieviška ir niekam neprieina- 
ma, — nes antprigimtųjų paslapčių Viešpats tėra vienas Dievas. 
"Tiesa, Dievas gali pasinaudoti tvariniais, pranašais, ar kitais 
tarpininkais savo apreiškimui suteikti, bet Jis vienas tegali tas 
“paslaptis suteikti, ir Jis vienas tegali veikti sutvertąjį protą ir 
valią, kad apreiškiamoji tiesa būtų išganingai pažinta ir pri- 
imta. Tai yra vieno Dievo, niekam nepavedama nuosavybė. — 
Bet Jėzus sakosi turįs galios duoti pažinti Tėvą tam, kuriam 

1) „Jo sąmonė, kad Jis Dievo Sūnus, nėra niekas kita, kaip pažinimo 


Dievo kaipo Tėvo ir kaip Jo Tėvo praktiška pasėka“. Harnack, Wesen des 
Christentums, 56—60. 

Jis (Sūnus) „panorės apreikšti“. Ir tą galią apreikšti "Tėvą 
Jis vienas teturi. Jis nereikalingas taip pat, kad toji galia 
būtų Jam suteikta kaip tarpininkui, Jis ją turi iš savo esmės 
ir Jis gali apreiškimą teikti, kam Jis panori. "Ta prasme šv. 
Jono Evangelijoj Jėzus kalbėjo: „Nė vienas neateina pas "Tėvą, 
kaip tik per mane“ (Sūnų, — Jo. 14, 6). "Taigi Jėzus iš savo 
esmės turi dievišką valdžią teikti apreiškimą. O kad tą galia 
Jo esmėje yra dieviška, tai ir Jo paties esmė yra dieviška, — 
vadinas, Jėzus yra Dievas. 

"Taip pat ir čia pabrauktina, kad tą galią teikti apreiškimą 
Jėzus turi dėl to, kad Jis Sūnus. „Aš Tėvuje ir Tėvas yra 
manyje“ (Jo. 14, 10). O kas tik yra Tėvuje, yra Dievas. Tad 
Jėzus, kaipo Sūnus, pažįsta Tėvo prigimtį ir Jo paslaptis be 
apreiškimo, pats savo prigimtimi, ir tą pažinimą apie Tėvą Jis 
gali suteikti, kam Jis „panorės apreikšti“. 

Lyg didingas švyturys tasai Jėzaus „džiaugsmo himnas“ 
nušviečia Jo dieviškos esmės ir Jo dieviško gyvenimo slėpinin- 
gas gelmes, ir pasako mums, kas Jis iš tikrųjų yra: tai gyvojo 
Dievo gimtasis Sūnus, tikras Dievas prigimtimi. 

Dabar suprantami ir tie didingi žodžiai, kurie gal buvo 
kita proga pasakyti, kuriuos tačiau Matas deda po nagrinėtųjų 
Viešpaties žodžių: „Ateikite pas mane visi, kurie vargstate ir 
esate apkrauti, ir aš jus atgaivinsiu. Imkite ant savęs mano 
jungą ir mokykitės iš manęs, nes aš romus ir nuolankios šir- 
dies; taip jūs rasite savo sieloms atilsio. Nes mano jungas 
saldus ir mano našta lengva". "Tai yra dieviški žodžiai, taip 
tegali kalbėti Dievas, ta neapsakoma gėrybė, kuri turi vaistų 
visiems sielų skausmams ir jėgos visiems silpnumams, nes 
Jis Dievas. Bet kas reikalinga natūraliu Dievo įsteigimu, kas 
reikalinga Dievo garbei ir sieloms nueiti pas savo Tėvą, tą 
Jis užkrauna kaip savo jungą, bet saldų ir lengvą jungą, nes 
Jis sielų Viešpats. Bet Jis geras Viešpats, nes Jis žmogiško- 
joj prigimtyj „romus ir nuolankios širdies“. Jis žino ir tai, 
kaip sielos, išsiilgusios aukštesnių gėrybių, gali atilsio rasti. 
Jis gyvybės ir laimės šaltinis. 


Petro išpažinimas 


Nuo pat pirmojo susitikimo su Jėzumi, Petras žinojo, 
kad Jėzus yra Mesijas (Jo. 1, 41). Tik dar nebuvo jam aiški 
Jo mesianizmo prigimtis. "Tačiau girdėdamas Jėzaus mokymą, 
matydamas Jo daromus stebuklus, įsižiūrėdamas į Jo asmeny- 
bės kilnumą, kas kartą jis vis geriau ėmė suprasti Viešpatį, ir 
jo pažiūra į Jį artinosi prie tikrovės. 

Stebuklingoj žvejonėj Petras pasijuto esąs dieviškos galy- 
bės artimybėj; jis puola prieš Jėzų ant kelių, sakydamas: „Išeik 

nuo manęs, Viešpatie, nes aš žmogus nuodėmingas“ (Luk. 5, 
8). Kaip Mozė ties degančiu krūmu, kaip Izaijas, pamatęs 
Jahvės regėjimą, kaip Zakarijas prieš Angelą, Petras pasijuto, 
kad jis nevertas su Jėzumi būti, nes jis nuodėmių suteptas. 
"Tarytum Petras nujaučia Jėzaus dievybę, nes juk žmogus prieš 
dievybę tegali būti nuodėmingas, —ir todėl jis puola ant kelių. 
Vis tik tai dar tėra lyg nujautimas. Vėliau, kai Apaštalai po 
duonos padauginimo naktį yrėsi per jūrą, pakilo vėjas. Staiga 
pasirodo Jėzus einąs vandens paviršium. Išgąsčiui nurimus, 
Petras prašosi: „Viešpatie, jei tai Tu, liepk man ateiti pas save 
viršum vandens. Jis tarė: Ateik!“ Petras eina, bet nusigandęs 
bangų, ima skęsti. Jėzus ištiesia jam ranką ir nusiveda į lai- 
velį. Audra nutilo. Buvusieji laivelyje pagarbino Jėzų, saky- 
dami: „Tu tikrai Dievo Sūnus“ (Mat. 14, 22—23). Taip pat 
ir čia reiškiasi kažkoks dievybės nujautimas, nes puolimu ant 
kelių atiduodama religiškas garbinimas. 

Jono Evangelija pasakoja, kad beveik apie tą patį laiką, 
po duonos padauginimo, Jėzus kalbėjo žydams apie nužengu- 
šią iš dangaus gyvybės duoną: „Aš esu gyvybės duona... aš 
esu gyvoji duona, kurs iš dangaus nužengiau“ (Jo. 6, 35, 41). 
Daug mokinių tuo pasipiktino ir atkrito nuo Jo. Viešpats krei- 
piasi į savo Apaštalus, klausdamas: „Ar ir jūs norite pasiša- 
linti?“ Visų Apaštalų vardu Petras Jam atsako: „Viešpatie, pas 
ką mes eisime? "Tu turi amžinojo gyvenimo žodžius. Mes įtikė- 
jome ir žinome, kad Tu Kristus, Dievo Sūnus“ („Dievo Šven- 
tasis“ — Jo. 6, 67—70). Šis antrasis skaitymo būdas „kad 
Tu Dievo Šventasis“ yra tikresnis ir primena Senąjį "Testa- 
mentą, kur pats Jahvė vadinamas „Izraelio Šventasis“ (Is. 45, 
11). Tarp kitų slaptų Jahvės vardų, kurie Jėzaus laikais buvo 
liaudyje vartojami, buvo ir bendras pavadinimas „Šventasis“, 
kurs reiškė patį Jahvę!). Piktosios dvasios ėmė Viespatį va- 
dinti „Dievo Šventuoju“ (Mork. 1, 24). "Tasai Petro išpažini- 
mas jau yra labai artimas išpažinimui, kurį užrašė Matas (16, 
16). Jis yra lyg atsiliepimas į Viešpaties skelbiamąją preeg- 
zistenciją. Mat savo eucharistinėj kalboj Jėzus skelbia, kad 
Jis jau turėjęs buvimą pirma negu į pasaulį atėjo, ir kad Jis 
sugrįš pas Tėvą, kur pirma buvo (Jo. 6, 63). O preegzis- 
tenciją tegali turėti Dievas. 

Pagaliau mokinių tikėjimas jau buvo užtenkamai sustip- 
rėjęs. Reikėjo tik oficialaus išpažinimo. Pats Jėzus duoda 
progos tą tikėjimą išpažinti: 

„Jėzus atėjo į Filypo Kesarijos apylinkes ir klausė savo 
mokinius, tardamas: Ką žmonės sako esant Žmogaus Sūnų? Jie 
gi atsakė: Vieni sako, kad Jis Jonas Krikštytojas, kiti kad Elijas, 


1 G. Holimann, Welche Religion hatten die Juden, als Jesus auitrat? 26. 

o kiti kad Jeremijas, ar vienas pranašų. Jėzus jiems tarė: Jūs gi 
ką sakote mane esant? Atsakydamas Simonas Petras tarė: "Tu 
Kristus, gyvojo Dievo Sūnus. Atsakydamas gi Jėzus jam tarė: 
Palaimintas esi, Jonos sūnau Simonai, 
nes ne kūnas ir kraujas tai (tą paslaptį) tau apreiškė, 
bet mano Tėvas, kurs yra danguje. 
Ir aš tau sakau: Tu Petras (Uola), 
ir ant tos uolos aš pastatysiu savo bažnyčią, 
ir pragaro vartai jos nenugalės. 
Tau aš duosiu dangaus karalystės raktus; 
ką tu suriši žemėje, bus surišta ir danguje, 
ir ką tu atriši žemėje, bus atrišta ir danguje“ (Mat. 16,13—19). 

Autentiškumo atžvilgiu tasai tekstas yra tikriausias. Ne 
tik seniausi rankraščiai, Bažnyčios Tėvai ir visa tradicija jį 
turi esminai tokį, kokį mes dabar jį turime, bet dar jis yra 
užrašytas dviejų kitų evangelistų, kad ir sutrumpintoj formoj. 
Jis yra pilnas hebraizmų: „palaimintas esi“, „Simonas Barjona“ 
(graikų tekste), „Kūnas ir kraujas“, „Kefa“ (=— Petras, Uola), 
„pragaro vartai“, „raktai“, „surišti ir atrišti“ prasmėje leisti 
ir drausti, „dangus ir žemė“ — visa tai yra kiaurai semitiški 
ir skriptūristiški išsireiškimai bei sąvokos, kurios liudija, kad 
tas tekstas yra kilęs iš aramajų kalbos, kurią Kristus vartojo. 

Mato duodamasis tekstas skiriasi nuo kitų evangelistų ne 
vien tuo, kad jis paduoda platesnį Petro išpažinimą (16 eil.), 
bet kad jis dar padeda svarbų Jėzaus pareiškimą ir primato 
valdžios pažadėjimą. Sita ilgesmioji redakcija geriau duoda įvy- 
kio apyskaitą ir jo ypatingą reikšmę. 

Kaip jau buvome aukščiau pastebėję, Petras pirmiausia 
išpažino Jėzaus mesianizmą. Kitu du evangelistai tą vieną da- 
lyką ir tepaduoda. Pas Morkų tėra: „Tu— Kristus“, pas Luką: 
„Dievo Kristus“. O ir pas Matą vyriausia svarba dedama į 
mesianizmą, nes tiesiog mesianizmą Viešpats uždraudė Apaš- 
talams skelbti kitiems (Mat. 16, 20). Vadinas, Petro išpažini- 
mas pirmiausia lietė Viešpaties mesianizmą. 

Svarbu įsižiūrėti, kuria prasme Petras Viešpaties mesianizmą 
išpažino. Jis Jį išpažino Mesiju ne žydiškai tautiška prasme, 
nes jis jau beveik dvejus metus buvo matęs, kaip Jėzus tokiu 
mesianizmu kratėsi ir su juo kovojo. Iš Viešpaties žodžių 
(Mat. 16, 17) matyti, kad Petras gerai suprato Viešpaties mintį. 
O kad Jėzus kratėsi žydiškai rabinišku mesianizmu, tai ir 
Petras, matyti, išpažino Jį Mesiju ne žydiškai rabiniška prasme, 
bet tokia prasme, kuri atitiko Viešpaties mintį. 

Petras išpažįsta: „Tu Kristus, gyvojo Dievo Sūnus“. Neturi 
didesnės svarbos, ar tie žodžiai „gyvojo Dievo Sūnus“ bus 
imami kaip priedėlis, ar kaip atskiras Viešpaties pavadinimas. 
Vistiek, jie reiškia gimtąją dievišką Jėzaus sūnystę. Mes galime 

pasiremti tuo, ką Jėzus apie savo mesianizmą yra skelbęs!): Jis 
yra Mesijas-žmogus, bet kartu ir Mesijas-Dievas. "Todėl ir mūsų 
sakinyje „gyvojo Dievo Sūnus“ negali turėti žemesnę prasmę, 
kaip Mesijas, imamas Viešpaties prasme. O kad Viešpaties min- 
tyje, kaip mes aukščiau matėme, Mesijas yra žmogus bet kartu 
ir Dievas, tai ir „gyvojo Dievo Sūnus“ negali turėti žemesnės 
prasmės, kaip kad Jėzus yra tikras, gimusis Dievo Sūnus. Tiesa, 
Petras greičiausia aiškiai nesuprato, kokiu būdu Jėzus yra tikras 
Dievo Sūnus, bet pačią dievišką sūnystę jis tikėjo ir išpažino. 

Bet žiūrėkime į mūsų tekstą, nesiremdami kitais Viešpaties 
žodžiais. Palyginkime „žmogaus Sūnų“, kaip Jį minia suprato, 
su „gyvojo Dievo Sūnumi“ Petro lūpose. „Dievo Sūnus“ prieš- 
pastatomas „žmogaus Sūnui“. „Jėzus klausė savo mokinius, 
tardamas: Ką žmonės sako esant žmogaus Sūnų? Jie gi atsakė: 
Vieni sako, kad Jis Jonas Krikštytojas, kiti kad Elijas, o kiti, 
kad Jeremijas, ar vienas pranašų. Jėzus jiems tarė: Jūs gi ką 
sakote mane esant? Atsakydamas Simonas Petras tarė: "Tu 
Kristus, gyvojo Dievo Sūnus“. Priešpastatymas (antitezė) yra 
griežčiausias: „Žmogaus Sūnus“ Viešpaties klausime ir „Dievo 
Sūnus“ Petro atsakyme. Jau pats Viešpaties klausimas: „Jūs gi 
ką sakote mane esant?“ aiškiai nurodo, kad „Dievo Sūnus“ 
turi turėti kitokią prasmę, negu „žmogaus Sūnus“ minios 
manyme. Jei „Dievo Sūnus“ Petro lūpose reikštų tik gryną 
žmogų, turintį Dievo sūnystę religiškai doroviška prasme, tai 
priešpastatymo nebebūtų. Nes juk „Dievo sūnumis“ religiš- 
"kai doroviška prasme buvo ir Krikštytojas, ir Elijas, ir Jeremijas, 
ir kiti pranašai, — ten ir čia prasmė būtų vienoda. O kad 
priešpastatymas yra labai aiškus, tai „Dievo Sūnus“ Petro 
lūpose nebegali reikšti religiškai dorovišką Dievo sūnystę, bet 
reiškia gilesnę, būtent, natūralią Dievo sūnystę. Vadinas, Petras 
išpažįsta Jėzų tikru, gimusiu Dievo Sūnumi. 

"Tokią prasmę patvirtina toliau sakomieji Viešpaties žodžiai. 
Viešpats giria Petro išpažinimą. O už ką Jis jį girtų? Ne už 
tai, kad Petras būtų išpažinęs Jėzų esant Mesiju-žmogumi ir 
religiškai dorovišku Dievo Sūnumi, nes Jėzus jau ne kartą 
buvo girdėjęs iš minios ir mokinių lūpų Jį vadinant Mesiju 
tokia prasme ir tuo Jis nė kiek nesidžiaugė ir negyrė. Vadinas, 
„Dievo Sūnus“ Petro lūpose turi kitokią, gilesnę prasmę. — 
Toliau, Viešpats sako, kad tokiam Petro išpažinimui reikėjo 
ypatingo Jo Tėvo apreiškimo: „ne kūnas ir kraujas tai tau 
apreiškė, bet mano Tėvas, kurs yra danguje“. Pažinti, kad 
Jėzus yra Mesijas-Žmogus, tam nebuvo reikalinga jokio ypa- 
tingo apreiškimo; bet pažinti, kad Jėzus yra prigimtasis Dievo 
Sūnus, tam, be abejo, reikėjo Tėvo apreiškimo, — nes prigim- 


1) Žiūr. aukščiau, III skyr. 2 $. 

tąją dievišką sūnystę tegali pažinti dangiškasis "Tėvas, Dievo 
tikrasis Sūnus ir kuriam Sūnus panorės apreikšti (Plg. Mat. 
11, 27; Jo. 6, 44—45). Jei tat Petras buvo reikalingas ypa- 
tingo dangiškojo "Tėvo apreiškimo, tai Jis išpažino Jėzų tikru, 
gimusiu Dievo Sūnumi, ir Jėzus tą jo išpažinimą patvirtina ir 
padaro jį savu. Pagaliau Jėzus prižada Petrui tokias privile- 
gijas, kurias tegali žadėti vienas Dievas: jis bus negriūvantis 
Bažnyčios pamatas, kuris ir prieš pragaro galybes išlaikys, jam 
bus duoti dangaus karalystės raktai, jis galės surišti ir atrišti, 
ir tuos jo veiksmus tvirtins dangus. Taip tegali kalbėti Dievas. 


Piktieji vynininkai 


Dalykas vyksta pačioj Jeruzalėj kur Jėzus nukeliavo 
palikęs netikėjimo sukiršintas Galiliejos minias. Mirtis jau buvo 
arti. Laikas skubino. Jėzus norėjo padaryti paskutines savo 
apreiškimo pastangas. Kas kartą vis labiau girdėti iš Jo lūpų 
rimtų įspėjimų, kurie turėjo priminti žydams jų didžiausią 
atsakomybę, o Jis pats, Dievo Sūnus, apreiškia save su didesne 
jėga, negu pirma tai buvo daręs. Pokylio palyginimas, kurį 
pas Luką skaitome kur kitur (Luk. 14, 16—24), dabar čia 
pasirodo su naujais bruožais: Karalius (— Dievas) siunčia 
pakvietimą savo Sūnaus vestuvių proga; pakviestųjų kaltė 
pasirodo didesnė: jie ne tik atsisako ateiti į vestuves, bet dar 
jie nužudo Karaliaus pasiuntinius. Bet dar labiau Jėzus reiškia 
savo dievišką sūnystę piktųjų vynininkų palyginimu. 

„Buvo žmogus šeimininkas, kurs įsiveisė vynuogyną, ap- 
tvėrė jį tvora, iškasė jame spaustuvą, pastatė bokštą, parsamdė 
jį vynininkams ir iškeliavo į svetimą šalį. Atėjus vaisių metui, 
jis siuntė savo tarnus pas vynininkus atsiimti jo vaisių. Bet 
vynininkai, nutvėrę jo tarnus, vieną primušė, kitą nužudė, kitą 
gi užmušė akmenimis. Jis vėl siuntė kitus tarnus, daugiau 
kaip buvo pirmųjų; ir su tais jie taip pat padarė. Galų gale 
jis siuntė pas juos savo Sūnų, sakydamas: jie drovėsis mano 
Sūnaus. Bet vynininkai, pamatę Sūnų, kalbėjosi tarp savęs: 
Tasai tėvainis; eikite, užmuškime jį ir turėsime jo tėvainystę. 
Ir nutvėrę jie išmetė jį iš vynuogyno ir užmušė. Taigi, ką 
atėjęs vynuogyno Viešpats padarys aniems vynininkams? Jie 
(= žydai) Jam (Jėzui) tarė: Jis piktai nužudys piktuosius ir 
parsamdys savo vynuogyną kitiems vynininkams, kurie Jam 
atiduos vaisių savo metu... Vyriausieji kunigai ir farisiejai, 
išgirdę Jo prilyginimus, suprato, kad Jis apie juos kalba, ir 
ieškodami Jo sulaikyti, jie bijojo minių, nes jos laikė Jį pranašu“ 
(Mat. 21, 33—46; Mork. 12, 1—12; Luk. 20, 9—19). 

Tasai prilyginimas, be jokio abejojimo, yra tikrai auten- 
tiškas: visa tradicija jį liudija, ir dar užrašytas trijų evange- 

listų; jis yra išrinktosios tautos istorija perstatyta tradiciniu 
vynuogyno vaizdu, kurį senovės pranašai mėgdavo vartoti (Is. 
5, 1—7 ir k). 1) 

Prilyginimo prasmė yra aiški. Vynuogyno šeimininkas yra 
Dievas, vynuogynas — Izraelis, vynininkai — žydų tauta, siun- 
čiami tarnai — pranašų eilė, „Sūnus“, „vienintelis, mylimasis 
Sūnus“ — pats Jėzus Kristus. "Taigi Jėzus priešpastatomas 
pranašams, nėra Dievo tarnas, bet Dievo Sūnus, ir tai vienin- 
telis, mylimiausias Dievo Sūnus. Jei Jis tebūtų Mesijas-žmo- 
gus, taigi Dievo Sūnus netikra prasme, panašiai kaip pranašai, 
tai tuo atveju Jis tebūtų didžiausias ir paskutinis einančioj 
aukštyn pranašų eilėj Dievo tarnas. "Tada priešpastatymas 
tarp tarnų ir vienintelio, mylimiausiojo Sūnaus nebeturėtų jo- 
kios prasmės. Pagaliau, juk kiekvienas tvarinys tegali būti 
Dievo tarnas. Jei tat Jėzus tebūtų tvarinys, tai ir Jis tebūtų 
Dievo tarnas, bet ne Sūnus-paveldėtojas, — nes religiškai doro- 
viškas įsūnijimas, kad ir kažin kaip jis būtų aukštas, vis tik 
tepadaro Dievo tarnu. O kad Jėzus savo sūnystę priešpastato 
pranašų religiškai doroviškajai sūnystei, tai Jo dieviškoji sū- 
nystė nėra religiškai doroviška, bet Jis yra gimusis Dievo 
Sūnus. 

"Tokią prasmę dar labiau sustiprina piešiamos Sūnaus sa- 
vybės. Jis yra „tėvainis“ (paveldėtojas), turįs teisę paveldėti 
visą savo Tėvo turtą. Ta prasme Jono Evangelijoj Jėzus sako: 
„Viskas, ką tik turi Tėvas, mano yra“ (Jo. 16, 15). "Toji „tė- 
vainystė“ (paveldėjimas) yra taip pat ir viešpatavimas pasauliui, 
tik ne toks viešpatavimas, kokį žydų karalius galėtų turėti, 
bet toks, kokį Dievas pasauliui turi. Žmonės, nors jie būtų 
didžiausi pranašai, turi tik pareigą tarnystę eiti, bet jie neturi 
jokios paveldėjimo teisės. O sūnus, savo prigimties dėka, kad 
Jis yra gimęs ir kilęs iš "Tėvo, turi absoliučią, dievišką teisę 
kartu su "Tėvu turėti nuosavybėj pasaulį ir jį valdyti. Aišku, 
čia nė kalbos negali būti apie kuriuos nors religiškai doroviško 
įsūnijimo santykius, bet pasakoma, kad Jėzus yra tikras, gi- 
musis Dievo Sūnus. 


!) Plg F. C. Burkitt, The parable of the wicked husbandmen (Transac- 
tions of the third international Congress of the history of religions, Oxford 
1908, 321 p.); Lepin, Jėsus, (309-313), Pastebėtina, kad Morkus (12, 6) turi: 
„turėdamas vieną mylimiausią Sūnų“, — taigi aiškiai pasakoma, kad tasai 
Sūnus yra viengimis. Lukas (20, 13) turi: „siųsių mylimąjį savo Sūnų“. Matas 
(21, 27) turi: „Jis siuntė pas juos savo Sūnų“ Žodis „mylimasis“ (agapetos), 
sujungtas su sūnumi ar vaiku reiškia vienintelį, Maggio sūnų — tiek pas 
pasauliškus rašytojus (plg. Hom. II. 6,401), tiek ir šv. Rašte (Prad.22, 2 ir k.). 
Išstudijavęs tą dalyką C. H. Turner (Journal of theol. studies, XXVII, 1926, 
113—129) daro išvadą: „Nuo Homero iki Atanazo graikų kalbos istorija įrodo, 
kad „mylimasis sūnus“ yra teisingai verčiamas žodžiu „vienintelis sūnus“. 
Sinoptikai vartoja žodį „mylimasis“ ta pačia prasme, kuria Jonas vartoja žodį 
„viengimis“. Plg. Resch, Paralleltexte, TU, X, 2, 24 p.). 


Mesijas Dovido Viešpats 


Visi trys sinoptikai beveik vienodai pasakoja Viešpaties 
pasikalbėjimą su farisiejais, kur betarpiškai liečiamas Mesijo 
asmuo: 

„Susirinkus farisiejams, Jėzus juos paklausė, sakydamas: 
Kas jums rodosi apie Kristų? Kieno Jis Sūnus? Jie Jam atsakė: 
Dovido. Jis jiems tarė: Kaip gi Dovidas vadina Jį Dvasioje 
Viešpačiu, nes sako: Viešpats tarė mano Viešpačiui (—Mesijui): 
Sėskis mano dešinėje, kolei aš padarysiu iš "Tavo neprietelių 
Tavo kojoms suolelį? Jei tat Dovidas vadina Jį Viešpačiu, 
kaip gi Jis jo Sūnus? Ir nė vienas negalėjo Jam atsakyti nė 
žodžio“ (Mat. 22, 41—46; Mork. 12, 35—37; Luk. 20, 41—44), 

Prasmė yra aiški. Niekas tada neabejojo, kad Mesijas turi 
kilti iš Dovido namų. Pranašai dažnai ir aiškiai buvo tą dalyką 
skelbę.!) Pats Kristus tą tiesą lygiareikšmiai pripažino: Jis gydė 
ligonius, kurie tuo titulu Jo šaukėsi (Mat. 9, 27; 15, 22, 30; 
Mork. 10, 47; Luk. 10, 38); Jis leido miniai save sveikinti ir 
gerbti kaip „Dovido Sūnų“ (Mat. 21, 9, 15; Mork. 11, 10). 
Mūsų svarstomojoj vietoj Jėzus paima pačių žydų manymą: jų 
įsitikinimu Mesijas turi kilti iš Dovido giminės. Remdamasis 
tuo pačiu šv. Raštu, kuriuo žydai rėmėsi, Jis jiems įrodo, kad 
Mesijas yra kažkas daugiau, negu Dovido Sūnus, būtent, 
Jis yra Dovido Viešpats. Bet jei Jėzus tebūtų Mesijas-žmo- 
gus, tai Jis jokiu būdu negalėtų būti Dovido Viešpats, nes juk 
sūnus nėra aukštesnis už tėvą. Taigi Jėzus turi kitą, antžmo- 
gišką pusę, per kurią Jis yra Dovido Viešpats. Tačiau tos 
antžmogiškosios pusės negali sudaryti religiškai doroviška 
Dievo sūnystė, — nes tada vistiek Jėzus nebūtų Dovido Viešpats. 
Vadinas, Jėzaus santykiai su Dievu yra aukštesni, negu reli- 
giškai doroviška sūnystė, arba įsūnijimas. 

Iš tikro. Jėzus klausia: „Kas jums rodosi apie Kristų? 
Kieno Jis Sūnus?“ Čia, aišku, klausiama apie fizišką Mesijo 
sūnystę. Taip ir farisiejai Viešpatį suprato, ir todėl jie iš karto 
atsako: „Dovido“. Kadangi religiškai doroviška sūnystė iš 
Dievo, arba įsūnijimas, dar nepadaro Mesijo Dovido Viešpačiu, 
tai belieka viena prasmė: Jėzus turi tokią kilmę iš Dievo, kuri 
Ji padaro Dovido Viešpačiu. O tokia kilmė tegali būti tikras, 
fiziškas gimimas iš Dievo. Jėzaus kilmė iš Dievo priešpasta- 
toma Jo kilmei iš Dovido. Ši pastaroji yra fiziška. Taigi tos 
pačios rūšies turi būti ir Jo kilmė iš Dievo. 

Tą prasmę labai nušviečia ir patvirtina Jėzaus cituojami 
psalmės žodžiai: „Sėskis mano dešinėje, kolei aš padarysiu iš 
Tavo neprietelių "Tavo kojoms suolelį“. Mesijas, Dovido Sūnus, 


1) Plg. aukščiau 9 p. 

sodinamas Dievo dešinėje, — vadinas, Jam turi būti atiduo- 
dama garbė lygiai su Tėvu. Jei Mesijas nebūtų tikras, gimusis 
Dievo Sūnus, niekados to negalėtų būti, — nes juk būtų stab- 
meldybė garbinti tvarinį kaip Dievą. O dar Mesijas dalyvauja 
dangiškojo "Tėvo valdžioje: ne tik Jis yra visų laikų Viešpats 
ir sėdi Tėvo dešinėje, kartu su Tėvu valdydamas, bet dar 
Tėvas padaro Jo neprietelius Jo kojoms suoleliu. Mesijo ne- 
prieteliai yra Tėvo neprieteliai, ir jie bus priversti nusilenkti 
Mesijui, kaip ir "Tėvui. Vadinasi, Mesijas dalyvauja absoliučioj 
Tėvo valdžioj. O juk joks tvarinys to negali turėti. Absoliučioj 
"Tėvo valdžioj tegali dalyvauti tas, kurs turi dievišką prigimtį. 
Taigi Mesijo sūnystė yra tokia, kuri suteikia Jam dievišką 
prigimtį. 

"Taip Jėzus, pradėjęs nuo fiziškos sūnystės iš Dovido, 
skelbia, kad Jis yra ne tik Dovido Sūnus, bet ir Dovido 
Viešpats, dėl to, kad Jis tikras, gimusis Tėvo Sūnus, lygiaesmiš- 
kas su Tėvu. 


Jėzus teismuose 


Klausiant Viešpačiui, kieno Sūnus yra Mesijas, farisiejai 
tylėjo. Tas pats klausimas iš naujo iškyla visoj jo didžiausioj 
reikšmėj sprendžiamą valandą teisme, kur jis pačiam Viešpačiui 
buvo statytas. Jėzus netylėjo. Jis davė atsakymą, kurs nulėmė 
Jo likimą, — nes Jo atsakymas nešė Jam mirtį (responsio 
mortifera). Tą klausimą, kieno Jis Sūnus, statė Jėzui oficia- 
"lus, aukščiausias tautos autoritetas, vyriausias kunigas aukščiau- 
sios tarybos posėdyj, kurio kompetenciją ir pats Jėzus pripažino 
(plg. Mat. 23, 2), taigi aukščiausiame tautos tribunole amžinai 
atmintiną valandą. Jau seniai žydų vyriausybė norėjo Jėzų 
suimti (Mat. 21, 46 ir k.), bet vis dar nebuvo atėjusi Jo valanda. 
Dabar triumfuoja nedoras žydų džiaugsmas: pagaliau nepaken- 
čiamas Nazarietis pateko į jų rankas! Kuo greičiausiai jie 
atidaro bylos eigą. 

Žydų baudžiamieji įstatymai nesistengė iš karto gauti iš 
paties kaltinamojo prisipažinimą. Buvo kreipiama dėmesio labiau 
į liudininkų parodymus, kurie turėjo įrodyti jo. kaltę (Atk. 17, 
6; 19, 15). Kai jau bent du teisingi liudininkai padavė savo 
sutinkamus parodymus, kaltinamasis galėjo būti skelbiamas 
kaltu arba nekaltų. Jei tokių sutinkamų parodymų pritrūk- 
davo, tada buvo galima prisiekdinti patį kaltinamąjį, kad jis 
pats prisipažintų. !) 


1) Pig. A. Taylor Innes, The trial of Jesus-Christ, 1899, Mišnos traktate 
Sanhedrin paduodama sinedrialių teismų eiga: tiesa, ji surašyta tik antra- 
me šimtmetyje po Kr., bet ji ir Kristaus laikais jau buvo žydų vartojama 
kaip papročių teisė. 

"Taigi naktiniame teismo posėdyje pirma stojo prieš Jėzų 
pačių tarybos narių pastatyti liudininkai, kurie kalbėjo prieš 
Jį daug visokių dalykų. "Tik jų parodymai prieštaravo vienas 
kitam, ir dalykas nėjo pirmyn. Jėzus gi tylėjo, — Jis nelaikė 
vertu į tokius parodymus atsakyti; jie patys savaime sugrius. 

Pagaliau stojo du nauji liudininkai, kurie rodė: „Šitas 
sakė: Aš galiu sugriauti Dievo bažnyčią ir po trijų dienų vėl 
ją atstatyti“. "Toks parodymas atrodė duodąs geresnio grunto 
pulti, tik liudininkai nesutarė. Vis tik tas šventos vietos 
priminimas ir negirdėto tvirtinimo drąsa atgaivino besitęsian- 
čius ginčus. Kajifas pajuto, kad čia atsistota ant tikresnio 
grunto, nes juk Jėzus skelbėsi turįs didžiausias pretensijas, 
savinosi aukščiausias galias ir savybes.“ "Taigi tegu Jis šiame 
svarbiausiame dalyke pasiaiškina. Atsistojęs į susirinkimo vi- 
durį, jis ima spausti ta pačia kryptimi: „Tu nieko neatsakai į 
tai, ką šitie prieš Tave liudija?“ Kuo Tu čia kaltinamas? Pa- 
siaiškink! — Bet Viešpats nepertraukė savo tylėjimo. "Tada 
vyriausias kunigas kreipiasi į kaltinamojo sąžinę ir Jį prisiek- 
dina iškilmingiausia teismo priesaika: 

„Prisiekdinu Tave gyvuoju Dievu, kad mums pasakytumei, 
ar "Tu esi Kristus, Dievo Sūnus? („Ar "Tu Kristus, Palaimin- 
tojo [Dievo] Sūnus?“ — Mork.). Jėzus jam tarė: Tu pasakei 
(„Aš esu“ — Mork). "Tačiau aš jums sakau, kad (nuo šio 
laiko) jūs matysite žmogaus Sūnų sėdintį (Dievo) Galybės de- 
šinėje ir ateinantį dangaus debesyse. "Tuomet vyriausias kuni- 
gas perplėšė savo rūbus, sakydamas: Jis piktžodžiavo (Dievui); 
kam dar mums reikia liudytojų? Štai, dabar jūs girdėjote 
piktžodžiavimą. Kas jums regisi? Jie gi atsakydami tarė: Ver- 
tas mirties“. 

Kokia Kajifo klausimo prasmė? Kaip jis klausime suprato 
„Kristų“ (— Mesiją) ir „Dievo Sūnų“? Tikėdamies, kad kaip 
nors bene nusilpnins teksto prasmę, liberalai kritikai tvirtina, 
kad Kajifo klausime „Kristus“ ir „Dievo Sūnus“ turi vieną ir 
tą pačią prasmę. O Mesijo (Kristaus) prasmė Kajifo klausime 
esanti tokia, kokia anais laikais buvo paplitusi žydų tarpe, 
būtent, rabiniškai tautiška. Taigi Kristus ir Dievo Sūnus reiš- 
kiąs tik mesianiškąjį žydų karalių, Dievo ypatingai mylimą ir 
apdovanotą žmogų, kuris kaipo Mesijas turi religiškai doro- 
višką Dievo sūnystę ir kuris dėl tokios sūnystės yra pašauktas 
mesianiškajam uždaviniui, tokiam, kokį anais laikais žydai su- 
prato, būtent, iš naujo atstatyti teokratišką Dovido karalystę. 

Tiktai ar liberalai bent ką laimės, skverbdamies ta kryp- 
timi? Nieko. Prileiskime, kad Kajifo klausime „Kristus“ ir 
„Dievo Sūnus“ tokią prasmę ir teturi, kokią liberalai jiems 
nori įduoti. Ar tai nulemia dalyką? Nė kiek ne. Mums ne- 
didelės svarbos teturėtų, ką pats Kajifas mano apie Kristų. 


A 

Mums svarbu, ką pats Jėzus apie save manė ir pasakė. Taigi 
visa svarba Viešpaties atsakyme. Kajifas klausia: „Ar Tu 
Mesijas, palaimintojo Dievo Sūnus?“ Jėzus nepasitenkina tuo, 
kad Jis į tą klausimą teigiamai atsako. Nesusipratimui iš- 
vengti, Jis tuoj aiškiai pasako, kuria prasme Jo atsakymas 
turi būti imamas: „Jūs matysite žmogaus Sūnų, sėdintį Dievo 
galybės dešinėje ir ateinantį (teisti) dangaus debesyse“. "Tais 
žodžiais Jėzus betarpiškai jungia savo dabartinį prisipažinimą 
su tuo, kurį Jis neseniai buvo padaręs mokinių ir žydų aki- 
vaizdoje. Remdamasis 109 psalme ir Danielio pranašyste (7, 13), 
Jis buvo pareiškęs, kad Jis yra tas Dievo Sūnus, kuris, sėdė- 
damas Jahvės dešinėje, kartu su Jahve dalyvauja pasaulio val- 
dyme, ir tas žmogaus Sūnus, kuris kada nors iš naujo ateis 
su dieviška galybe pasaulio teisti. Mes jau matėm, kad tuo 
būdu Jėzus faktinai save skelbia tikru Mesiju-Dievu ir lygiaes- 
miškt Dievo Sūnumi)!). "Taigi liberalai kritikai nieko nepasiekia. 

Bet „Dievo Sūnus“ Kajifo klausime reiškia tikrą, esmišką 
Dievo sūnystę. Iš kur mes galime tai matyti? 

a. — Čia nė kiek nesvarbu, kad pats Kajifas netikėjo, jog 
Jėzus yra gimusis Dievo Sūnus. Jis galėjo sau manyti, kad lai- 
kyti save tikru Dievo Sūnumi yra beprotystė ar paikas įsivaiz- 
davimas. "Tačiau Jėzaus pretensijos laikyti save tikru Dievo 
Sūnumi buvo Kajifui seniai žinomos. Neseniai Viešpats buvo 
pasakęs žydams piktųjų vynininkų prilyginimą, kuriame Jis 
save skelbė gimusiu, viengimiu, mylimiausiu Dievo Sūnumi, ir 
jie tada suprato, kad tai „jiems Jis pasakė tą palyginimą“ 
(Mork. 12, 12). O ir Viešpaties iškeltasis klausimas, kaip Me- 
sijas, Dovido Sūnus, gali būti Dovido Viešpats ir sėdėti Jahvės 
dešinėje (Mat. 22, 41—46), juk nebuvo pamirštas. Jau seniai 
farisiejai piktinosi, kad Viešpats savinasi dieviškas teises at- 
leisti nuodėmes, ir savo širdyj manė: „Ką tasai kalba? Jis pikt- 
žodžiauja. Kas gali nuodėmes atleisti, jei ne vienas Dievas?“ 
(Mork. 2, 6 ir gretimose vietose). Jonas regimai piešia tikrąją 
dalyko būklę, rašydamas: „To dėliai žydai dar labiau tykojo 
Jį užmušti, nes Jis ne tik nešventė subatos, bet ir sakė savo 
Tėvą esant Dievą, taip darydamas save lygų Dievui“ (Jo. 5, 18); 
arba kai žydai Viešpačiui kalbėjo: „Ne už gerą darbą mes 
Tave mušame, bet už piktžodžiavimą, kad Tu, būdamas 
žmogus, darai pats iš savęs Dievą?“ (Jo. 10, 33). Kajifui, be 
abejo, buvo žinomos Viešpaties pretensijos, ir todėl dabar teisme 
jis klausė Jėzaus apie Dievo sūnystę tiesiog ta prasme, kuri 
piktino ir erzino žydus, būtent, ar Jis gimusis Dievo Sūnus. 

b. — Žydai tam statė Jėzų į teismą, kad Jį pasmerktų 
mirti. Jie jau seniai to norėjo (Jo. 11, 45—57). Be to, ir visa 


5 Plg. aukščiau 127 p. 

bylos bei tardymo eigą rodo, kad jie norėjo surasti priekabę 
pasmerkti Jį mirti. Tačiau, nors jie buvo taip pikti ir iš anksto 
nusistatę, vis tik jiems reikėjo teisėtos uždangos, kuria jie ga- 
lėtų prisidengti. O kuri tikusi priekabė ir uždanga galėjo jiems 
būti? Ne žydiškai politiškas mesianizmas ir ne religiškai do- 
roviška Dievo sūnystė. "Turėti pretensijas būti Mesiju savaime 
" dar nebuvo joks nusikaltimas, nei joks piktžodžiavimas Dievui. 
Iš istorijos žinome, kad pas žydus buvo atsiradę daug „Mesi- 
jų“, bet nė vieno jų žydai nepasmerkė už tai, kad jiė laikė 
save mesijais. "Taip pat nebuvo jokio nusikaltimo nei piktžo- 
džiavimo Dievui laikyti save Dievo Sūnumi religiškai doroviš- 
ka prasme. Patys žydai manė turį panašią Dievo sūnystę. O 
tačiau teisme Jėzus kaltinamas piktžodžiavimu, ir už tai Jis 
smerkiamas mirti. Išgirdęs Jėzaus teigiamą atsakymą, Kajifas 
plėšo savo rūbus, sakydamas: „Jis piktžodžiavo Dievui! Kam 
dar mums reikia liudytojų? Štai, dabar jūs girdėjote piktžo- 
džiavimą. Kas jums regis? Jie gi atsakydami tarė: Vertas mir- 
ties“. O jei Jėzus už piktžodžiavimą pasmerkiamas mirti, ką 
tai reiškia? Tai mums aiškiausiai pasako, kad Kajifo klausime 
ir Viešpaties atsakyme „Mesijas“ ir „Dievo Sūnus“ nereiškia 
„Mesiją — gryną žmogų“, nei „Dievo Sūnų religiškai doroviška 
prasme“, — nes tokiais save laikyti nebuvo nei nusikaltimas, 
nei piktžodžiavimas, bet reiškia „Mesiją-Dievą“ ir tikrą, „gi- 
musį Dievo Sūnų“. 

Iš tikro. Ko šiuo Jėzaus atveju reikėjo, kad Jis būtų pa- 
daręs piktžodžiavimo nusikaltimą? O gi priskirti sau kurią 
nors dievišką savybę, kuri negali būti suteikiama jokiam tva- 
riniui, ir tuo būdu pasikėsinti ant pačios Dievo prigimties. 
Zmogiškojo Mesijo titulas ir religiškai doroviška Dievo sūnys- 
tė galėjo būti suteikiama tvariniui, ir Viešpats, ta prasme pri- 
skirdamas juos sau, nebūtų padaręs jokio piktžodžiavimo nusi- 
kaltimo, už kurį Jis būtų galima pasmerkti mirti.!) 

Jei tad Jėzus kaltinamas piktžodžiavimu, tai Jis, atsakyda- 
mas į Kajifo klausimą, turėjo sau priskirti dievišką savybę, 
kuri negali būti suteikiama jokiam tvariniui. O kad Jis buvo 
klausiamas, ar Jis Dievo Sūnus, vadinas, Jis atsakydamas teigia- 
mai, priskyrė sau tikrą, gimtąją Dievo sūnystę. Girdėdami tokį 
Viešpaties prisipažinimą, teisėjai pasirėmė savo Įstatymu, kur 
už piktžodžiavimą skiriama mirties bausmė (Kun. 24, 15—16). 

Įstatymas taip pat saugojo, kad kuris nors netikras pra- 
našas nepalenktų tautos garbinti netikrą dievą (Atk. 13, 1—4); 


!) Loisy (Synoptigues, II, 604): „Sakyti: „Aš esu Kristus (= Mesijas) 
nereiškė piktžodžiauti. Tai nereiškė šventvagiškai tarti Dievo vardą. Panašiai 
jei sakoma: „Aš esu Dievo Sūnus“, nėra piktžodžiavimo, nebent jei nesilai- 
koma religiškai doroviškos sūnystės prasmės ir su dieviška sūnyste jungiama 
mataiiziška (sūnystės) prasmė?“ 

toks pranašas tuoj turi būti žudomas (Atk. 13, 5, 10), „kad 
Viešpaties rūstybė neužsidegtų ir neišnaikintų (Izraelio tautos) 
nuo žemės paviršiaus“ (Atk. 6, 15). Todėl ir seniau, žinodamas, 
kad Jėzus skelbia save gimusiu Dievo Sūnumi, tarybos posė- 
dyje Kajifas buvo davęs patarimą: „geriau, jei vienas žmogus 
mirs už tautą, kaip kad visa tauta pražūtų“ (Jo. 11, 50). O 
pas Pilotą minios rėkė: „šalin šitą!“ (Ijuk. 23, 18). "Taigi Jė- 
zus — gimusis Dievo Sūnus, — štai, kame žydai įžiūrėjo piktžo- 
džiavimą. 

c. — Šv. Lukas (22, 66—71) pasakoja tik vieną ryto po- 
sėdį. Baudžiamuoju atveju mirties nuotarmė tegalėjo būti ta- 
riama kitą dieną po bylos pradžios;!) todėl šis antras posėdis, 
kur trumpai pakartojami naktinio posėdžio daviniai. "Tačiau 
dabar du klausimai statomi atskirai. Į klausimą: „Jei "Tu 
Kristus, tai sakyk mums“, Viešpats atsako teigiamai: „Jei aš 
jums sakysiu, jūs man netikėsite. Jeigu gi ir paklausiu (kad 
jus privesčiau teisingai suprasti dalyką), neatsakykite man ir 
nepaleisite. "Tačiau nuo šio meto žmogaus Sūnus sėdės Dievo 
galybės dešinėje“. Tada visi puola klausti: „Tai Tu esi Dievo 
Sūnus?“ Šis klausimas būtų visai nevykęs, jei jis tą patį reikš- 
tų, ką ir pirmasis klausimas. Matyti, jis giliau siekia, negu 
klausimas, ar Jėzus yra Mesijas. Iš Jėzaus žodžių, kad Jis 
„sėdės Dievo galybės dešinėje“, tuoj suprato, kad Jis tais Žžo- 
džiais stato save vienoj linijoj su Dievu: savo paties vardu, 
ne tiek kaip tvarinys, kiek kaip Sūnus, Jis skiria sau vietą 
Dievo galybės dešinėje, naudodamasis pačiais Danielio prana- 
šystės žodžiais. "Todėl tuoj visi įpuola į Jėzaus žodžius: „Tai 
Tu esi Dievo Sūnus?“ (tikrai gimęs iš Dievo Sūnus?) Jėzus 
jiems atsako teigiamai: „Jūs patys sakote: nes aš esu“. Tada 
jie ėmė kits kitam sakyti: „Kam dar mums reikia liudijimo? 
Juk mes patys girdėjome iš Jo burnos“. Jie primena sau savo 
Įstatymą, plėšo savo rūbus dėl piktžodžiavimo, kuriuo Viešpats 
nusikaltęs. Jei čia „Dievo Sūnus“ teturėtų religiškai dorovišką 
prasmę, negalėtų būti nei kaltinimų piktžodžiavimu, nei pa- 
smerkimo, nei tokio elgesio. O dabar jų akyse Jahvė yra be- 
tarpiškai piktžodžiaujamas biauriausioj formoj, nes Jėzus pri- 
sipažįsta gimusiu Dievo Sūnumi, ir tuo pačiu Jis skelbia save 
lygiaesmišku su pačiu Jahve, skelbia save Dievu. "Taigi Jėzaus 
atsakyme yra lyg laipsniai, vedą aukštyn: Mesijas, lygiaesmiškas 
su Jahve, gimusis Dievo Sūnus. Niekas negali to paneigti, 
jei tik Viešpaties žodžiai imama ta prasme, kurią jie iš tikrų- 


jų turi. 
Prisimintina ir tai, kad pats Jėzus niekados nevartojo 
„Dievo Sūnaus“ pavadinimo tautiškojo Mesijo prasme, — Jis 


1) Schiirer, Geschiehte des įūdischen Volkes, II, 3 Autl. Leipzig 1898, 211. 

tiesiog per visą savo viešojo veikimo gyvenimą kovojo prieš 
patį tokį Mesijo supratimą. "Taigi prikišti Jėzui, kad Jis teisme, 
prisipažindamas save Dievo Sūnumi, prisipažinęs tik tautiš- 
kuoju Mesiju, reiškia paneigti visą viešąjį Viešpaties veikimą. 

d. — Pasmerkę Jėzų už piktžodžiavimą mirti, teisėjai kėlėsi 
ir nuvedė Jį pas Pilotą, kad šis, Romos Prokuratorius, pasku- 
tinėj instancijoj jų sprendimą patvirtintų ir įvykdytų. Žydai 
gerai žinojo, kad Romos Prokuratorius, remdamasis savo po- 
litiškais sumetimais, nepanorės kištis į žydų religiškas bylas 
(Jo. 18, 31; 19, 6). Todėl jie pirmon vieton iškiša politiškus 
kaltinimus: kaltinamasis esąs Mesijas, žydų karalius, pačiai 
Romai politiškai pavojingas (Mat. 27, 11; Mork. 15, 2; Jo. 18, 
33). „Radome, kad šitas kelia sumišimą mūsų tautoje, drau- 
džia mokėti mokesčius ciesoriui ir sakosi esąs Kristus ka- 
ralius“ (Luk. 23, 2). Tačiau Pilotas tuoj pamatė, kad poli- 
tiškos kaltės nesama (Luk. 23, 4). Jėzus skelbia save Mesiju 
Karaliumi, bet Jo karalystė ne iš šio pasaulio (Jo. 18, 36). Pi- 
lotas tik panaudojo tą kaltinimą, kad įgeldamas žydus, juo 
motyvavo savo sprendimą ir ant kryžiaus padėjo antrašą: „Žy- 
dų Karalius“ (Mork. 15, 26 ir gr. v.). — Taigi žydų iškištieji 
politiški kaltinimai nebeveikia. "Tada žydai griebiasi savo senojo 
kaltinimo, kurs buvo jų pačių teisme, būtent, piktžodžiavimo: 
„Mes turime įstatymą, ir, žiūrint įstatymo, jis turi mirti, nes 
(Jis) padarė iš savęs Dievo Sūnų“ (Jo. 19, 7). Kaltini- 
mas, kad Jėzus skelbęs save religiškai dorovišku Dievo Sūnumi, 
Piloto pagonio akyse nebūtų turėjęs jokios prasmes. "Todėl 
žydai ne ta prasme Jį kaltino, bet ta prasme, kuri buvo jų 
pačių teisme, būtent, kuri jų akyse padaro piktžodžiavimo nu- 
sikaltimą. Taip pat ir Pilotas, be abejo, suprato žydų keliamą 
kaltinimą, kad Jėzus daro save gimusiu Dievo Sūnumi, 
Pilotas jau buvo kiek neramus dėl savo žmonos sapno, kuria- 
me ji daug kentėjusi dėl „šito teisiojo“ (Mat. 27, 19); o dabar, 
išgirdęs, kad Jėzus skelbiąs save Dievo Sūnumi, „dar labiau 
nusigando“ (Jo. 19, 8). "To išgąsčio tegalėjo jam įvaryti mintis 
apie Jėzaus tikrą, gimtąją Dievo sūnystę, — nors jis ją, būda- 
mas pagonis, tegalėjo suprasti pagonišku būdu. Vis tiek, Jėzus 
pas Pilotą kaltinamas tuo, kad Jis skelbęs save gimusiu Dievo 
Sūnumi. 

e. — Kai Jėzus jau buvo prikaltas prie kryžiaus, pasigir- 
do žydų teismo atgarsiai. Ne tik praeiviai ir minia, bet ir „vy- 
riausieji kunigai draug su Rašto žinovais ir vyresniaisiais“, 
taigi teismo dalyviai, tyčiojosi iš Jėzaus, sakydami: „Jis juk 
sakė: Aš Dievo Sūnus“ (Mat. 27, 43). „Kristus Izraelio Kara- 
lius, tegu nužengia dabar nuo kryžiaus, kad matytumėm ir 
tikėtumėm“ (Mork. 15, 32). „Dievo Sūnus“ čia primena Izaijo 
skelbtąjį „Jahvės tarną“, „Teisųjįi“ (Išm. 2, 13, 16—20). Šiuo 

atveju žydai, palikę „Dievo Sūnaus“ ir „Teisiojo“ dvasišką 
prasmę, nes, laikantis tos prasmės, jiems nebūtų buvę kaip tyčio- 
tis, ėmė tą pavadinimą betarpiška ir materiališka prasme, kuri 
ir jų teisme buvo: Jis sakėsi esąs gimusis Dievo Sūnus. — 
Romos karininkas, be abejo, buvo girdėjęs, kuo Jėzus teisme 
buvo kaltinamas, o dabar girdėjo, kaip žydų vyriausybė iš Jo 
tyčiojasi, kad Jis Dievo Sūnus. Pamatęs gamtos stebuklus, 
kurie vyko Jėzui mirštant, pats sau pasakė: tas kaltinimas nėra 
kaltinimas, bet tikrovė; „tikrai šitas buvo (gimusis) Dievo Sū- 
nus“ (Mat. 27, 54). O galvažudžiui, kurs laiko Jėzų karalystės 
Viešpačiu, Jėzus žada rojų (Luk. 23, 42—43). 

O dabar bendra išvada. Nėra galėjimo protingai abejoti: 
teisme Jėzus išpažino save Mesiju-Dievu, gimusiu Dievo Sū- 
numi, ir už tą savo išpažinimą Jis ėjo mirti. Antra vertus, 
pasmerkdami Jėzų mirti dėl Jam prikergtojo piktžodžiavimo, 
teisėjai oficialiai ir po priesaika liudija, kad Jėzus nėra vien 
teokratiškas Mesijas-karalius ir religiškai doroviškas Dievo 
Sūnus, bet Mesijas-Dievas, gimusis Dievo Sūnus. 


Siunčiant Apaštalus 


Dar suminėsime Viešpaties žodžius po Jo atsikėlimo iš nu- 
mirusių, kada Jis turėjo skirtis nuo savo ištikimųjų mokinių. 
Jo akis mato visas tautas ir visus laikus. Dabar Jis sudeda į 
savo išrinktųjų Apaštalų rankas savo malonę ir tiesą, kad jie 
tęstų toliau Jo darbą pasaulyje. 

„Vienuolika mokinių nuėjo į Galilieją, į kalną, kurį Jėzus 
buvo jiems paskyręs. Ir matydami Jį, jie pagarbino; bet kai 
kurie abejojo.  Prisiartinęs Jėzus jiems kalbėjo šiuos žodius: 
Man duota visa valdžia danguje ir žemėje. Eikite tat ir moky- 
kite visas tautas, krikštydami juos vardan "Tėvo ir Sūnaus ir 
šventosios Dvasios, ir mokydami juos laikyti visa, ką tik esu 
jums įsakęs. Ir štai aš esu su jumis per visas dienas iki pa- 
saulio pabaigai“ (Mat. 28, 16—20). 

Liberalų kritika nebesvarsto šių Viešpaties žodžių. Jėzaus 
istorija jiems baigiasi Nukryžiuotojo mirtimi. Atsikėlusio Jėzaus 
jie nepripažįsta, ir todėl kas apie Atsikėlusįjį pasakojama, neturi 
jiems istoriškos vertės. Tikinčiųjų bendrija, dievindama Jėzų, 
įdėjusi Jam į lūpas tą trejybinę formulą. 

Tačiau Jėzaus kėlimasis iš numirusių yra taip pat isto- 
riškas faktas, kaip ir visas Jo gyvenimas. Atsikėlimo faktą 
savo laiku mes, svarstydami, pamatysime. "Taigi ir atsikėlusio 
Viešpaties žodžiai taip pat yra tikri, kaip ir žodžiai prieš Jo 
mirtį. Aukščiausią krikščionybės tiesą, švenč. Trejybės paslaptį, 
tik dabar Jėzus tegalėjo visoj šviesoj savo mokiniams apreikšti, 
kai jau jie, visą laiką su Juo gyvenę ir girdėję Jo mokslą, 

sustiprinti tikėjime Jo atsikėlimu iš numirusių, pajėgė tos 
paslapties apreiškimą priimti. 

Autentiškumo atžvilgiu Viešpaties žodžiai yra tikriausi. 
Kritika smarkiai juos puolą, bet be jokio pasisekimo!). 

Žodžių prasmė yra aiški. Jie pasako, kad Jėzus yra tikras 
Dievo Sūnus, tikras Dievas. Visų pirma Jėzus primena, kad 
Jis turi aukščiausią valdžią, ir todėl Jis, kaip aukščiausias 
Valdovas, gali siųsti visur savo Apaštalus. Remdamasis ta 
visuotine valdžia, Jis įsako savo mokiniams mokyti visas tautas 
ir krikštyti jas vardan "Tėvo ir Sūnaus ir šventosios Dvasios. 
Prisikėlusio Jėzaus autoritetas įgalioja Jo Bažnyčią veikti var- 
dan aukščiausiojo Dievo, kurs dabar apreiškiamas kaip Tėvas, 
Sūnus ir šventoji Dvasia. Įsakoma krikštu pašventinti žmones 
"Tėvui ir Sūnui, ir šventajai Dvasiai, Dievo galybe ir autori- 
tetu suteikiant jiems atgimimą ir padarant juos Dievo vaikais 
(Jo. 3, 5; 1, 12), kurie tikėjimu, viltimi ir meile būtų sujungti 
su trejybiniu Dievu. 

Svarstomojoj vietoj "Tėvas, be abejo, yra Dievas. Bet greta 
su Tėvu statomas ir Sūnus toj pačioj linijoj. "Taigi ir Sūnus 
yra tikras Dievas. "Tiesa, galima skaičiuoti ir nelygius daiktus, 
sakysime, Dievas ir saulė. Tačiau kai skaičiuojama daiktai tam 
tikroms pasėkoms padaryti, tai jie visi turi turėti jėgos toms 
pasėkoms įvykdyti. Negalima sakyti: Dievas ir saulė duoda 
antprigimtą malonę, nes saulė neturi jėgos malonei duoti. O 
"Tėvas ir Sūnus suteikia atgimimą, malonę ir teisę paveldėti 
dangų (Tit. 3, 5—7). Taigi tų pasėkų atžvilgiu "Tėvas ir Sū- 
nus turi būti lygūs, — vadinas, jei "Tėvas yra Dievas, tai ir 
Sūnus yra Dievas. Be to, žmogus krikštu pašventinamas Tėvui 
ir Sūnui, ir Šventajai Dvasiai, taip kad Tėvas ir Sūnus (ir 
Šventoji Dvasia) yra žmogaus paskučiausias antprigimtas tiks- 
las. Bet jokiam tvariniui žmogus negali būti pašventintas 
kaipo paskučiausiam antprigimtam tikslui, tiktai vienam Die- 


vui, — nes būtų stabo garbinimas. "Taigi jei ir Sūnui tuo 
būdu žmogus krikštu pašventinamas, kaip ir Tėvui, tai Sūnus 
yra Dievas lygiai kaip ir "Tėvas. — Pagaliau, Jėzus prižada 


būti su savo Bažnyčia iki pasaulio pabaigai. Tokį prižadėjimą 
tegali duoti Dievas, kurs yra aukštesnis už laiką ir erdvę, 
amžinas ir visur esąs. 

"Taigi sinoptikų Evangelijos mums tikrai pasako, kad Jėzus 
daug kartų skelbė save tikru, gimusiu Dievo Sūnumi. Tai Jo 
gyvenimo siela, Jo mokymo širdis, Jo apreiškimo tikslas: „Žo- 
dis tapo kūnu ir gyveno tarpe mūsų, ir mes matėme Jo garbę, 
garbę vienatininio iš Tėvo gimusio Sūnaus, pilno malonės ir 
tiesos“ (Jo. 1, 14). 


1!) Lebreton, Trinitė I, Note E, 599—610. 

S 5. Jėzus liudija apie save ketvirtojoj Evangelijoj 


Ketvirtoji Evangelija, parašyta šv. Jono Apaštalo, yra taip 
pat istoriška, kaip ir kitos Evangelijos. Tačiau ji turi žymiai 
skirtingą pobūdį!) Ji skiriasi medžiagos parinkimu, kitomis 
veikimo scenomis, kitu veikimo lauku, kitokiu stiliumi, kitokiu 
perstatymo būdu. Savo mokslu ji skiriasi nuo kitų Evange- 
lijų kaip aiškiai sakomas dalykas nuo įglausto dalyko (sicut 
explicitum ab implicito), kaip nuolat šviečianti skaidri šviesa 
nuo švelnios ir ramios šviesos, kuri tik kartas nuo karto, lyg 
žaibas, skaidriau nušviečia Viešpaties asmenį. Dėl tų skirtu- 
mų mes nesiskubinom lig šiol remtis ketvirtąja Evangelija, 
nenorėdami painioti ketvirtosios Evangelijos ryškių pareiškimų 
į ramią sinoptikų pasakojimo eigą. 

Evangelijos tikslas yra pasakytas pačioj Evangelijoj: „Tai 
parašyta, kad tikėtumėte, jog Jėzus yra Kristus; Dievo Sū- 
nus, ir kad tikėdami turėtumėte Jo vardu amžinąjį gyvenimą“ 
(Jo. 20, 31). "Tam tikslui evangelistas parinko iš turtingo Vieš- 
paties gyvenimo (Jo. 21, 25) žodžius ir darbus, kurie aiškiau- 
siai rodo Jo dievišką prigimtį. Iš taip turtingos ketvirtosios 
Evangelijos medžiagos čia mes suglaustai suminėsime tik kai 
kuriuos Viešpaties žodžius, kuriais Jis apreiškia savo dievybę. 

1. — Jėzus sakosi turėjęs preegzistenciją, vadinas, Jis sa- 
kosi turėjęs tikrą, realų buvimą pirm savo gimimo, pirm visų 
pasaulio daiktų, nuo amžių. Bet tokią preegzistenciją tegali 
turėti Dievas. Taigi Jėzus skelbia save Dievu. O kad Jis va- 
dina save Dievo Sūnumi, tai Jis, turėdamas preegzistenciją, 
tegali būti tikru, gimusiu Dievo Sūnumi. 

Viešpaties preegzistencijos mintis tęsiasi per visą Kvange- 
liją. Mūsų tvirtinimui paremti suminėsime tik kelis Viešpaties 
žodžius. Nakties pasikalbėjime su Nikodemu Jėzus sako: „Iš 
tikrųjų, iš tikrųjų, sakau jums, mes kalbame, ką žinome, ir 
liudijame, ką matėme, bet jūs nepriimate mūsų liudijimo. Jei, 
man kalbant apie žemiškus dalykus, jūs netikite, kaip tikėsite, 
jei jums kalbėsiu apie dangiškuosius? Niekas neužžengė į dan- 
gų, kaip tik tas, kurs nužengė iš dangaus: žmogaus Sūnus, 
kurs yra danguje“ (Jo. 3, 11—13). Čia Jėzus, žmogaus Sūnus, 
sakosi nužengęs iš dangaus, ir tai tikra prasme. Tiesa, būti iš 
dangaus, ar iš Dievo, ar iš pasaulio, ne kartą reiškia turėti 
mokslą iš dangaus, iš Dievo, ar iš pasaulio. Ta prasme Jėzus 
kalbėjo: „Jūs neesate iš pasaulio“ (Jo. 15, 19), — jūsų moks- 
las ir gyvenimo pagrindai nėra paimti iš pasaulio. „Jūs neesate 
iš Dievo“ (Jo. 8, 47), — neklausote Dievo žodžių. O Nikode- 
mas Jėzui kalbėjo: „Rabbi, mes žinome, kad Tu atėjai iš Dievo, 


1) Plg. B. Andruška, S. J. Evangelijų kilmė ir jų tikėtinumas, Kaunas, 
1930, 131—148. 

kaipo Mokytojas“ (Jo. 2, 5). Svarstomojoj vietoj tokios per- 
keliamos prasmės nėra, nes Viešpats sako: „Niekas“ neuž- 
žengė į dangų ir niekas nenužengė iš jo, kaip tik žmogaus 
Sūnus. Mokslas iš dangaus nežengia į dangų, — taigi kalbama 
apie asmenį; 0 dar juk pranašai turėjo mokslą iš dangaus, 
taigi Jėzus negalėtų sakyti, kad Jis vienas tegavęs mokslą iš 
dangaus (— nužengęs iš dangaus). Taigi Viešpaties žodžiai 
turi ne perkeliamą, bet tikrą prasmę: Niekas neužžengia į 
dangų pats savo jėga ir tikra prasme, nei senovės pranašai 
(Henochas, Mozė, Elijas), nei kas kitas; bet žmogaus Sūnus. 
užžengė į dangų tikra prasme; taigi žodžiai „nužengė iš dan- 
gaus“ sakomi tikra prasme: Jis iš dangaus nužengė, o ir da- 
bar Jis „yra danguje“ (Dievo esmėje), nors Jis yra asmeniškai 
(hipostatiškai) susijungęs su žmogaus prigimtimi ir yra žmo- 
gaus Sūnus. Jei tat Jėzus sakosi tikra prasme nužengęs iš 
dangaus, tai Jis turėjo danguje būti pirm savo nužengimo. 

Bet ir Viešpaties žinojimas, kurs yra iš dangaus, pasako, 
kad Jėzus turėjo preegzistenciją. Apie savo dangiškųjų dalykų 
žinojimą Jėzus taip kalba: „Mes kalbame, ką žinome, ir liudi- 
jame, ką matėme“. "Taigi Jėzus sakosi pats matęs tas dangiš- 
kųjų dalykų paslaptis, apie kurias Jis „liudija“ žmonėms, 
apreikšdainas jas. O jei tuos dangiškus dalykus Jis pats 
matė, tai Jis pats turėjo būti danguje pirma, negu į šį pa- 
saulį atėjo. 

Kitur Kristus sakosi iš dangaus atėjęs. „Aš nuo Dievo 
išėjau“ (Jo. 8, 42). „Aš išėjau nuo "Tėvo ir atėjau į pasaulį; vėl 
palieku pasaulį ir einu pas Tėvą“ (Jo. 16, 28). Aišku, Jėzus 
nebūtų galėjęs išeiti nuo "Tėvo, jei pirma nebūtų buvęs pas 
"Tėvą, turėdamas tikrą, realų buvimą. Jis eina pas "Tėvą tikra, 
raidine prasme; todėl ir iš "Tėvo Jis yra išėjęs tikra, raidine 
prasme. Vadinas, Jis turėjo realų buvimą pirma, negu Jis išėjo 
nuo Tėvo. 

„Aš nužengiau iš dangaus“ (Jo. 6, 38). „Aš esu gyvoji 
duona, kurs iš dangaus nužengiau“ (Jo. 6, 51 ir k.). Vadinas, 
Jėzus buvo danguje, ir iš ten Jis yra Tėvo „siųstas“ (Jo. 6, 
38—40). Pirm siuntimą Jis buvo danguje tikra realia prasme, 
nes toliau, kai žydai piktinosi, Jėzus sako: „Tai jus piktina? O 
jei jūs matysite žmogaus Sūnų, užžengiantį tenai, kur pirma 
buvo?“ (Jo. 6, 63). Tai reiškia, kad Jėzus pirm nužengimo iš 
dangaus pirma buvo danguje, tikra prasme, Čia kalbama apie 
patį žmogaus Sūnaus asmenį, 0 ne apie kitas Dievo dovanas. 
Visos Dievo dovanos nužengia iš dangaus, bet tos dovanos 
nežengia į dangų; ne dovanos, tik asmuo tegali žengti į dangų. 
Į dangų Jėzus žengs tikra, raidine prasme, — taigi Jis ir „pir- 
ma buvo“ danguje tikra, raidine prasme. Ten Jis buvo pagal 
savo dieviškąją prigimtį. 

Toji Viešpaties preegzistencija neprasidėjo kada nors, bet 
ji yra nuo amžių. Jėzus kalbėjo žydams: „Jūsų tėvas Abraomas 
džiaugėsi, kad jis turėjo matyti mano dieną; jis ją matė ir 
džiaugėsi“. O kai žydai dėl to pyko, Jėzus tiesiog jiems pa- 
reiškė: „Iš tikrųjų, iš tikrųjų, sakau jums, anksčiau, nekaip bu- 
vo Abraomas, aš esu“ (Jo. 8, 56, 58). Čia kalbama ne apie pa- 
siuntinybę, bet apie realų buvimą, nes tekste dalykas eina apie 
Jėzaus asmens buvimo ilgį; todėl žydai sako: „Dar nė penkių 
dešimtų metų nesulaukei ir matei Abraomą?“ "Taigi yra tikra, 
kad čia Jėzus sakosi turėjęs buvimą anksčiau, negu Abraomas 
buvo. Bei pakišama ir Jo amžinojo buvimo mintis: veiksmažo- 
džio būti esamasis laikas „aš esu“ (—eimi), sakomas net apie 
buvimą prieš Abraomą, išreiškia buvimą be pradžios, panašiai 
kaip Jahvė, reikšdamas savo amžinąjį buvimą, sakė: „Aš esu, 
kurs esu“ (Iš. 3, 14). Taigi sakinio prasmė gali būti: anksčiau, 
negu Abraomas, ir prieš tūkstančius metų, ir anksčiau visų 
tvarinių, nuo amžių, visados „aš esu“. 

Tą amžinojo buvimo tikrovę Jėzus kitur dar aiškiau pa- 
tvirtina, sakydamas: „Aš pagarbinau Tave (Tėvą) žemėje, pa- 
baigdamas darbą, kurį "Tu man davei daryti. Dabar "Tu, "Tėve, 
pagarbink mane pas save ta garbe, kurią aš turėjau pas Tave, 
pirm nekaip atsirado pasaulis“ (Jo. 17, 4—5). Čia Jėzus sakosi 
turėjęs garbę pas Tėvą, „pirm nekaip atsirado pasaulis“, Jėzus 
tada turėjo tikrą, realią garbę, — nes Jis čia Žemėje „pagarbi- 
no“ "Nėvą tikra realia garbe. Tokios pat tikros, realios garbės 
Jėzus dabar prašo iš "Tėvo savo žmogiškajai prigimčiai; o kitu 
atžvilgiu tą realią garbę Jis jau sakosi turėjęs „pirm nekaip 
atsirado pasaulis“. Bet jei Jėzus turėjo tokią realią garbę pirm 
pasaulio atsiradimo, tai ir Jis pats turėjo būti pirm pasaulio 
atsiradimo. O pirm pasaulio atsiradimo tegali būti vienas Die- 
vas. Tuo būdu Jėzus skelbia save Dievu!). 

Tą Jėzaus amžiną preegzistenciją patvirtina Jono Evan- 
gelijos įžanga. Prie jos dar sugrįšime?). 

2. — Jėzus skelbia save gimusiu Dievo Sūnumi. Daž- 
niausiai Jis vadina save ne vienu iš daugelio Dievo Sūnų, bet 
tiesiog Sūnūumi, o Dievą tiesiog Tėvu. "Tačiau ir. iš konteksto 
labai dažnai matyti, kad Jėzus kalba apie tikrą natūralią savo 
sūnystę. „Kaip Mozė pakėlė aukštyn žaltį tyruose, taip turi 


!) Liberalų prikišami tekstai (Efez. 1, 4; Mat. 25, 34) neturi nieko bendro 
su preegzistencija, nes jie kalba apie visai kitus daiktus: apie išrinkimą ir 
atlyginimą, kurį Dievas savo mintyje nuo amžių numatė, 

2) Kai kurie liberalai prasimano, kad Jėzus turėjęs amžiną preegzisten- 
ciją kaipo dvasiškas Žmogus, o paskum įsikūnydamas padarė save menkesniu 
(exinanivit semetipsum). — Bet juk Dievas viską sutvėrė laike, ir jokio tva- 
rinio nei dvasiškai nei materiališkai nuo amžių nebuvo. Visi daiktai tebuvo 
tik galimi (possibilia). 

būti aukštyn pakeltas žmogaus Sūnus, kad kievienas, kurs į 
Jį tiki, nepražūtų, bet turėtų amžinąjį gyvenimą. Nes Dievas 
taip mylėjo pasaulį, kad davė savo viengimusį Sūnų, kad kiek- 
vienas, kurs į Jį tiki, nepražūtų, bet turėtų amžinąjį gyvenimą. 
Nes Dievas nesiuntė savo Sūnaus į pasaulį pasaulio teisti, bet 
kad pasaulis per Jį būtų išgelbėtas. Kas tiki į Jį, tas neteisia- 
mas; kas gi netiki, tas jau pasmerktas, nes jis netiki į vien- 
gimusiojo Sūnaus vardą“ (Jo. 3, 14—18). Ką čia Kristus pa- 
sako, tą patį Jis ir kitur išreiškia įvairiose formose!). Sūnus 
vadinamas „viengimusiu“ (monogenes), taigi Jis tėra vienintelis 
Sūnus. Bet dar Jis yra gimusis Dievo Sūnus. Kad mes tuo 
nė abejoti negalėtume, tą mums pasako visas kontekstas. Ta- 
sai Sūnus turi preegzistenciją ir pažįsta Dievą ir Jo paslaptis 
pats savo matymu, kaip tikrasis Sūnus tegali matyti (Jo. 3, 
11—13). O kad pats Sūnus yra betarpiškai matęs dieviškas 
"Tėvo paslaptis, tai apreiškiančiam paslaptis Sūnui pasaulis 
turi tikėti. Bet neužtenka tikėti Sūnui, pasaulis turi tikėti į 
Sūnų. Pats Sūnus pasauliui turi būti išganančio tikėjimo tu- 
rinys. Sūnus yra amžinojo gyvenimo šaltinis: kas tikė- 
jimu Jam atsiduoda, tas gauna amžinąjį gyvenimą. O juk am- 
žinojo gyvenimo šaltinis tegali būti vienas Dievas, ir išganan- 
čio tikėjimo turinys tegali būti vienas Dievas. Išganančiu tikė- 
jimu tikėti į Sūnų reiškia tikėjimu eiti į Jį kaipo į paskučiausią 
tikslą. Bet paskučiausiu žmogaus tikslu tegali būti Dievas. 
Vadinasi, Sūnus yra tikras Dievas. O kad Jis yra Sūnus, tai 
Jis tegali būti gimusis Dievo Sūnus, natūralia kilme turįs 
dievišką prigimtį iš Tėvo. 

3. — Jėzus sakosi turįs vieną ir tą patį veikimą kaip 
"Tėvas, ir vieną ir tą pačią prigimtį kaip "Tėvas. 

ydai ėmė persekioti Jėzų už tai, kad Jis subatos dieną 
pagydė 38 metus sirgusį stabo ištiktąjį. Jėzus jiems atsako: 
„Mano Tėvas veikia iki šiolei ir aš veikiu“ (Jo. 5, 17), — tai 
reiškia, mano "Tėvas nesiliovė veikęs net subatos dienomis iš- 
laikydamas pasaulį buvime, tik liovėsi kūręs pasaulį. O kad 
Tėvas veikia net subatos dienomis, todėl ir aš veikiu net su- 
batos dienomis. Bet Kristui nevalia būtų veikti subatos dieno- 
mis, jei Jis nebūtų subatos Viešpats, kaip Tėvas, ir jei Jo vei- 
kimas nebūtų tas pats, kaip "Tėvo veikimas. "Taigi Jėzus tvirtina 
Tėvo ir Sūnaus veiksmų tapatybę. "Taip pat pasakoma Tėvo 
ir Sūnaus veikimo nuolatinumas; nesiliauja veikęs "Tėvas, nesi- 
liauja veikęs nė Sūnus: „Mano Tėvas veikia iki šiolei ir aš vei- 
kiu“ kartu su Tėvu. — O kur yra veikimo tapatybė, ten turi būti 
ir prigimčių tapatybė (agere seguitur esse), nes kas kokią turi 


1) Tą mes čia pabrėžėme dėl to, kad kai kas mano, jog privestasis 
tekstas gal nesą paties Kristaus žodžiai, bet Evangelisto refleksija, 

prigimtį, tas tokį ir veikimą turi; vienas veikimas tegali eiti iš 
vienos prigimties. Tai reiškia, kad Jėzus turi tą pačią prigimtį, 
kaip ir Tėvas. Ir patys žydai Viešpaties žodžius ta prasme supra- 
to, nes evangelistas prideda: „To dėliai žydai dar labiau tykojo: 
Jo užmušti, nes Jis ne tik nešventė subatos, bet ir sakė savo: 
Tėvą esant Dievą, taip darydamas save lygų Dievui“ (Jo. 5, 18). 

Tą pačią tiesą Jėzus, toliau kalbėdamas, plačiau pagrindžia 
(Jo. 5, 19—30). 

Kitur Jėzus kalba: „Mano avys klauso mano balso; aš jas. 
pažįstu, ir jos seka mane. Aš joms duodu amžinąjį gyvenimą, 
ir jos nepražus per amžius, ir niekas neišplėš jų iš mano ran- 
kos. Ką man davė mano Tėvas, tai už vis didesnis dalykas, ir 
niekas negali išplėšti (avių) iš mano Tėvo rankos. Aš ir "Tėvas 
esame vienas“ (Jo. 10, 27—30). Kaip Jėzus duoda avims amži- 
nąjį gyvenimą, taip ir Tėvas jį duoda, nes tai Jėzaus daromas 
darbas Tėvo vardu (Jo. 10, 25). Kaip iš Tėvo rankos niekas 
neišplėš avių, taip ir iš Sūnaus rankos niekas jų neišplėš, — 
mat, Tėvo ir Sūnaus ta pati visagalybė. Nes „visa, ką tik turi 
Tėvas, yra mano“ (Jo. 16, 15) ir visa, kas yra mano (Sūnaus),. 
yra "Tavo (Tėvo), ir kas Tavo, yra mano“ (Jo. 17, 10). O dėl 
ko tarp Tėvo ir Sūnaus toks visagalybės ir visko kito vienu- 
mas? Jėzus pasako: „Ką man davė mano Tėvas, tai už vis di- 
desnis dalykas... Aš ir Tėvas esame vienas“. "Tasai už vis. 
didesnis dalykas yra vienumas su Tėvu. Sūnaus su Tėvu vie- 
numas čia išreiškiamas ne morališkas, kaip sakysime, kada 
krikščionio siela jungiasi vienumon su Kristumi meile ir Jo: 
malone; tokio krikščionių tarp savęs ir su Kristumi morališko- 
vienumo idealas yra Kristaus esmiškas vienumas su "Tėvu; bet 
čia mūsų svarstomoj vietoj suprantama esminis vienumas. 
„Dalykas“, kurį 'Pėvas davė Sūnui, yra „už viską didesnis“. 
Bet morališkas vienumas su Tėvu nėra už viską didesnis. Taigi 
čia ne apie morališką vienumą kalbama. O dar juk iš Jėzaus 
žodžių yra tikra, kad Jis sakosi turįs tą pačią visagalybę ir 
tą patį veikimą avims išlaikyti ir joms amžinąjį gyvenimą su- 
teikti, kaip ir "Tėvas turi. O juk galybė ir veikimas seka pri- 
gimtį: koks veikimas, kokia galybė, tokia ir prigimtis. "Taigi 
Jėzus, turėdamas tą pačią visagalybę ir tą patį veikimą, kaip 
Tėvas, turi taip pat vieną ir tą pačią prigimtį su Tėvu: „Aš 
ir "Tėvas esame vienas“. Vienas, tariamas apie substancijas, iš- 
reiškia ir vidujinį tų substancijų vienumą. 

Ta prasme ir žydai Jėzų suprato, nes evangelistas pasa- 
koja, kad išgirdę žydai tuoj čiupo akmenis, kad jį užmuštų. 
O už ką? Žydai pasako: „Ne už gerą darbą mes Tave muša- 
me, bet už piktžodžiavimą, kad tu, būdamas žmogus, darai 
pats iš savęs Dievą“ (Jo. 10,31—33). Nepaisydamas grąsymo, 
Jėzus ne tik neatšaukia savo žodžių, bet dar juos paremia 

nauja mintimi: „Argi neparašyta jūsų įstatyme: Aš tariau; jūs 
dievai. Jei jis pavadino dievais tuos, kuriems buvo suteiktas 
Dievo žodis, — Raštas gi negali būti panaikintas, — tai ar 
valia jums sakyti tam, kurį Tėvas pašventino ir pasiuntė į pa- 
saulį: "Tu piktžodžiauji, dėl to, kad aš pasakiau: Aš Dievo 
Sūnus? Jei aš nedarau savo Tėvo darbų, netikėkite manim, 
Bet jei aš darau ir jei nenorite manim tikėti, tai tikėkite dar- 
bams, kad pažintumėte ir įsitikintumėte, kad "Tėvas yra manyje 
ir aš Tėvuje. — Tuomet jie ieškojo Jį nutverti, bet Jis ištrūko 
jiems iš rankų“ (Jo. 10, 33—39). Čia Kristus argumentuoja, 
išvesdamas iš mažesnio į didesnį dalyką (a minori ad maius): 
jei šv. Raštas be piktžodžiavimo kaltės pavadino dievais tuos, 
kuriuos Dievas buvo paskyręs teisėjais (plg. Ps. 81, 6, 1; Iš. 
22, 8; 7, 1), tai juo labiau man nėra piktžodžiavimo kaltės, 
kai aš vadinu save Dievo Sūnumi, nes "Tėvas mane „pašventi- 
no“ (vis tiek kaip tas žodis būtų aiškinamas — suteikė mesia- 
nišką uždavinį, patepė šventąja Dvasia, ar suteikė dievišką pri- 
gimtį), taip kad „Tėvas yra manyje ir aš Tėvuje“; o kad taip 
yra, tai įrodo mano darbai bei stebuklai. — Taip pat ir čia 
žydai suprato, kad Jėzus patvirtino tai, ką Jis anksčiau buvo 
pasakęs, nes vis tiek už piktžodžiavimą jie norėjo Jį suimti. 

Kitur Jėzus sako: „Filipai, kas mane mato, mato ir Tėvą. 
Kaip gi tu sakai: parodyk mums Tėvą. Ar jūs netikite, kad aš 
"Tėvuje ir Tėvas yra manyje? Žodžius, kuriuos aš kalbu, ne iš 
savęs kalbu; bet pasiliekąs manyje Tėvas, Jis daro darbus. Ar 
jūs netikite, kad aš Tėvuje ir Tėvas yra manyje? Jei ne, tai 
tikėkite dėl pačių mano darbų“ (Jo. 14, 9—12). — Krikščionis 
gali tam tikra prasme sakyti: Dievas yra manyje ir aš Dievu- 
je, — bet niekados, joks tvarinys, negali sakyti: „kas mane 
mato, mato ir "Nėvą“; nes tai reikštų, kad tvarinys turi tą pa- 
čią dievišką prigimtį, kaip ir Dievas. O Jėzus tokius žodžius 
apie save sako; tai reiškia, kad Jis turi tą pačią dievišką pri- 
gimtį, kaip ir Tėvas. — Iš to dar išeina, kad ir posakis „aš 
Tėvuje ir Tėvas yra manyje“ Jėzaus lūpose turi visai kitokią 
prasmę, nekaip krikščionio lūpose. "Tuo krikščionis tegali iš- 
reikšti morališką savo vienumą su Dievu (Tėvu), o Jėzus tais 
žodžiais išreiškia savo esmės vienumą su "Tėvu. 

Savo prigimties vienumą su Tėvu Jėzus daug kartų skel- 
bia įvairiose ketvirtosios Evangelijos vietose. 

4. — Jėzus savinasi Dievo savybes. Apie save Jis sako: 
„Aš kelias, tiesa ir gyvybė“ (Jo. 14, 6). 

Jėzus yra „Kelias“. Ir tai vienintelis kelias: „Nė vienas 
neateina pas Tėvą, kaip tik per mane“ (Jo. 14, 6). Jis ne toks 
kelias, kaip kuris nors Dievo pranašas ar pasiuntinys, kuris 
gali vesti į dangų ar į Dievą, — toks tėra kelrodys, bet ne 
kelias savarankiškai, lygiareikšmiai kaip ir Tėvas, nes Jis, Sū- 

nus, yra tokiame pat santyky su Tėvu, kaip "Tėvas su Sūnumi: 
„Nė vienas neateina pas Tėvą, kaip tik per mane“, bet taip pat. 
„Niekas negali ateiti pas mane, jei Tėvas jo nepatrauks“ (Jo. 
6, 44). Taigi tarp Tėvo ir Sūnaus toks yra tarpusavio santy- 
kis, kurs pasako, kad Sūnus yra prigimtimi lygus Tėvui. Jėzus 
yra „Tiesa“. Jis ne tik yra „tam gimęs ir atėjęs į pasaulį, kad 
liudytų apie tiesą“ (Jo. 18, 36), bet Jis pats yra tiesa. Kaip 
Tėvas yra tiesa, taip ir Sūnus yra tiesa, 

Pažinti Tėvą ir pažinti Sūnų yra amžinas gyvenimas. „Tai 
yra amžinas gyvenimas: pažinti "Tave, vienatinį tikrąjį Dievą, ir 
kurį siuntei, Jėzų Kristų“ (Jo. 17, 3). Nėra dvejopos, nelygios 
amžinos laimės; amžinasis gyvenimas tėra vienas ir amžinos 
laimės dalykas (objektas) tėra vienas. Ir tą amžinojo gyvenimo 
laimę teikia tiek "Tėvas tiek ir Sūnus. Vadinas, Sūnus yra tos. 
pačios prigimties, kaip Tėvas. — "Taip pat negalima pažinti 
Sūnaus, nepažinus kartu ir "Tėvo, kurs Jame yra; kas pažįsta 
Sūnų, tuo pačiu pažįsta ir Tėvą (Jo. 14, 7); negalima turėti 
vieno be antro; negalima būti Tėvuje, nesant kartu ir Sūnuje 
(Jo. 17, 21; 14, 20). "Todėl šv. Jonas sako: „Kiekvienas, kurs 
išsigina Sūnaus, neturi taip pat "Tėvo; kas išpažįsta Sūnų, tu- 
ri ir "Tėvą... Jei pasiliks jumyse, ką girdėjote nuo pradžios, tai 
ir jūs pasiliksite Sūnuje ir Tėvuje“ (I Jo. 2, 23). Taigi taip 
pat ir tuo būdu reiškiama Sūnaus ir Tėvo prigimties vienu- 
mas: „Aš ir Tėvas esame vienas“. 

Dažnai Jėzus vadina save „Šviesa“: „Aš pasaulio šviesa“ 
(Jo. 8, 12; 9, 5; 12, 35). O kokia ta šviesa yra? „Kas mane 
seka, nevaikščioja tamsybėje; jis turės gyvenimo šviesos“ (Jo. 
8, 12). Jėzus yra šviesa, kuri gaivina, šviesos šaltinis, šviesa — 
tikėjimo turinys:  „Kolei turite šviesą, tikėkite į šviesą, kad 
būtumėte šviesos vaikai“ (Jo. 12, 36). Senajame "Testamente 
pats Dievas dažnai yra vadinamas šviesa, kuri viskam duoda 
gyvybę ir džiaugsmą, ir augimą (Ps. 4, 7; 27, 1; 35, 10; Is. 10, 
417; 60, 19—20; Mich. 7, 8 ir k). "Tokia pat prasme ir Jėzus 
vadina save pasaulio šviesa; todėl Jis ir skelbia savo prigim- 
ties vienumą su Tėvų; „Kas mane mato, mato tą, kurs yra 
mane siuntęs. Aš, šviesa, atėjau į pasaulį, kad kiekvienas, kurs 
tiki į mane, nepasiliktų tamsybėjė“ (Jo. 12, 45—46). Taigi Jė- 
zus yra prigimtimi vienas su Tėvu, išganančio tikėjimo turi- 
nys, amžinoji šviesa; kas nuo Jo pasitraukia, tas patenka į 
tamsybę, kur mirties naktis. 

Jėzus yra „Gyvybė“. Jis ne vien turi gyvybę, bet Jis pats 
yra gyvybė, — vadinas, Jo gyvybė susilieja su Jo esme; ji nėra 
gauta iš kurios nors pašalinės priežasties, bet ji trykšta iš pa- 
čios Jo esmės. Kalbėdamas apie savo avis, Jėzus sako: „Tėvas 
mane myli, kad aš guldau savo gyvybę, kad vėl ją imčiau. 
Niekas negali atimti jos iš manęs, bet aš ją guldau pats 

savaime“ (Jo. 10, 17—18). "Taigi Jėzus yra savo žmogiškosios 
gyvybės Viešpats. Bet Jis turi ir kitą gyvybę, — tokią, kaip 
Tėvas: „Kaip Tėvas turi gyvybę pačiam savyje taip Jis 
davė ir Sūnui turėti gyvybę pačiam savyje“ (Jo. 5, 26). 
Taigi Tėvo ir Sūnaus gyvybė tokia pat. O kokia gyvybė, tokia 
ir prigimtis. Vadinas, Sūnus turi tokią pat prigimtį, kaip "Tėvas. 

Turėdamas gyvybę iš savo esmės, arba būdamas pačia 
gyvybe, Jėzus yra visokios gyvybės šaltinis ir priežastis. Jis 
yra fiziškos gyvybės priežastis (Jo. 11, 43—44): „Kaip "Tėvas 
prikelia numirusius ir atgaivina, taip ir Sūnus atgaivina ką 
nori“ (Jo. 5, 21). Toks pat kaip Tėvo veiksmas, tokia pat ir 
prigimtis. O dar, pirmaeilė (principalis) gyvybės priežastis te- 
gali būti Dievas. Taigi Jėzus idenfitikuoja save su Tėvu vienon 
dieviškon prigimtin. 

Jėzus yra doroviškos gyvybės šaltinis. Nuodėmė yra, pir- 
ma, nutolimas nuo tiesos, 0 paskum pasidavimas geidulių ir 
piktosios dvasios vergijai (Jo. 8, 32, 34, 38, 44); darydamas 
velnio darbus (Jo. 8, 44), nusidėjėlis nekenčia šviesos (Jo. 3, 
20); kaip šaka, atkirsta nuo vynmedžio, jis betinka džiūti ir 
degti ugnyje (Jo. 15, 6). Išganantis doroviškas gyvenimas tada 
prasideda, kai tiesa, sutraukiusi nuodėmės ir geidulių pančius, 
padaro sielą laisvą (Jo. 8, 32). O kad Sūnus yra tiesa, tai tą 
laisvę iš nuodėmės suteikia Sūnus (Jo. 8, 36). Jis duoda gy- 
vybę už savo avis (Jo. 10, 11, 17), suteikia joms atgimimą iš 
vandens ir šventosios Dvasios (Jo. 3, 5), atleidžia nuodėmes 
(Jo. 1, 29; 20, 23), duoda gyvojo vandens, trykštančio į amži- 
nąjį gyvenimą (Jo. 4, 14), ir sujungia su savim, panašiai kaip 
vynmedžio šaka jungiasi su vynmedžiu, iš kurio ji semia sau 
visus gyvybinius syvus (Jo. 15, 5), ir tada siela daro „darbus 
Dievuje“, išganingus darbus (Jo. 3, 21); o be Jo siela negali 
nieko išganingo padaryti (Jo. 15, 5 b). — Tokius nuteisinimo 
veiksmus sielose vykdyti ir būti sielų gyvybe tegali vienas 
Dievas; Jis yra nuodėme žeidžiamas ir Jis vienas tegali ją at- 
leisti ir sielą į savo malonę priimti. O kad Jėzus pats sau pri- 
skiria tuos sielų nuteisinimo ir gaivinimo veiksmus, tai tuo 
pačiu Jis savinasi dievišką prigimtį. 

Tačiau Jėzus dar gilesniu būdu yra krikščioniškojo gy- 
venimo šaltinis. Jis yra „gyvybės duona“: „Iš tikrųjų, iš tik- 
" rujų, sakau jums, jei nevalgysite žmogaus Sūnaus kūno ir 
„negersite Jo kraujo, neturėsite savyje gyvenimo. Kas valgo 
mano kūną ir geria mano kraują, tas turi amžinąjį gyvenimą... 
Nes mano kūnas tikrai yra valgis, ir mano kraujas tikrai yra 
gėrimas. Kas valgo mano kūną ir geria mano kraują, tas pa- 
silieka manyje ir aš jame. Kaip mane siuntė gyvasis "Tėvas ir 
aš esu gyvas per Tėvą, taip ir tas, kurs mane valgo, bus gy- 
vas per mane“ (Jo. 6, 54—58). Eucharistijoj įvyksta Kristaus | 


144 


susijungimas su siela ir gaivinantis permainymas yra to susi- 
jungimo vaisius; čia jau nėra tik prisijungimas prie Kristaus 
tikėjimu, nei inkorporavimas į Kristaus kūną krikštų; čia yra 
naujas susijungimas, labai realus ir kartu labai dvasiškas: dėl 
to susijungimo galima sakyti, kad tas, kurs jungiasi su Vieš- 
pačiu, ne tik yra viena dvasia su Juo, bet ir vienas kūnas. 
Tas susijungimas yra taip gilus, kad Jėzus tiesiog sako: „Kaip 
aš esu gyvas per Tėvą, taip ir tas, kurs mane valgo, bus gyvas 
per mane“. "Tiesa, čia tėra analogija; bet ji yra tokia, kad čia 
ji liepia suprasti ne vien morališką susijungimą, kurs remiasi 
jausmų bendrumu, bet tikras fiziškas susijungimas, kuriame 
susilieja dvi gyvybės, arba tikriau sakant, tai yra krikščionio 
dalyvavimas paties Jėzaus gyvybėje. — Jei Jėzus nebūtų Die- 
vas, bet tvarinys, visas Jo mokslas apie Eucharistiją būtų ne- 
įmanomas. Vienas Dievas tegali būti sielos gyvybė ir visas 
jos centras. 

Pagaliau, Jėzus yra paskučiausiojo atsikėlimo iš numirusių 
priežastis ir paties amžinojo gyvenimo šaltinis: „Kaip "Tėvas 
prikelia numirusius ir atgaivina, taip ir Sūnus atgaivina ką 
nori“ (Jo. 5, 21). „Iš tikrųjų, iš tikrųjų, sakau jums, ateina 
valanda ir dabar jau yra, kuomet mirusieji išgirs Dievo Sūnaus 
balsą, ir kurie išgirs, bus gyvi... Nesistebėkite tuo, kad ateina 
valanda, kurioj visi esantieji kapuose išgirs Dievo Sūnaus 
balsą; kurie gera darė, išeis, kad atsikeltų į gyvenimą; kurie 
gi pikta darė, kad keltųsi į teismą“ (Jo. 5, 25, 28—29). „Aš 
atsikėlimas ir gyvybė; kas tiki į mane, nors ir būtų miręs, bus 
gyvas“ (Jo. 11, 25) — Vienas Dievas taip tegali kalbėti. 
Jokiam tvariniui tokia kalba neprieinama. 

Jėzus prikels tikinčiuosius iš numirusių dėl to, kad Jis 
yra krikščioniškosios gyvybės vienintelis ir nuolatinis pagrin- 
das. „Kas valgo mano kūną ir geria mano kraują, tas turi 
amžinąjį gyvenimą, ir aš prikelsiu jį paskutinėje dienoje“ (Jo. 
6, 55). Visas žmogus, jo kūnas ir jo dvasia, yra sujungtas su 
Kristumi ir Jo gaivinamas; jau ir dabar jis turi savyje amži- 
nąjį gyvenimą; paskučiausioj dienoj jis kelsis iš numirusių 
ne vien dėl Kristaus Dvasios, kuri gyvena jame, bet ir dėl to, 
kad jo kūnas buvo sujungtas Eucharistijoj su gaivinančiu 
Kristaus kūnu. — O kieno rankoje tegali būti amžinasis gy- 
venimas? Vienas Dievas tėra amžinojo gyvenimo Viešpats ir 
Jis vienas tegali jį suteikti. Bet ir Jėzus yra amžinojo gyve- 
nimo Viešpats ir jį teikia savo ištikimoms sieloms, — dėl to, 
kad Jis gimusis Dievo Sūnus. 

Todėl nestebėtina, kad Jėzus priskiria sau ne tik amžinybę 
ir visagalybę, ne tik Jis laiko save keliu, tiesa ir gyvybe, bet 
dar Jis savinasi ir dievišką visurbuvimą. Būdamas žemėje, 
"Jis kartu yra ir danguje (Jo. 3, 13). „Jei kas mane myli, tas 

laikys mano žodžius; ir mano "Tėvas jį mylės; mes pas jį 
ateisime ir padarysime pas jį buveinę“ (Jo. 14, 23—24). Vadi- 
nas, Jėzus kartu su Tėvu ateina į Jį mylinčią sielą ir joj 
gyvena. O kiek tokių sielų gali būti! Kaip Tėvas visur esąs 
sielose, taip ir Sūnus visur esąs sielose. 

5. — Jėzus siunčia šventąją Dvasią. Sinoptikų Evangeli- 
jose kalbama, kad Jėzus žada atsiųsti šv. Dvasią (Luk. 24, 49; 
plg. Apd. 2, 33). Jono Evangelijoj Jėzus pakartoja tą savo 
pažadėjimą daugiau kartų. „Kuomet gi ateis Ramintojas, kurį 
aš jums siųsiu nuo "Tėvo, tiesos Dvasią, kuri iš Tėvo išeina, 
Ji liudys apie mane“ (Jo. 15, 26). „Aš sakau jums tiesą: Jums 
geriau, kad aš einu pas Tėvą. Nes, jei aš neeisiu, Ramintojas 
neateis pas jus; jeigu gi aš nueisiu, aš Jį jums atsiųsiu“ (Jo. 
16, 7))) — O ką mums pasako žodis „siųsti“? Kiekviename 
siuntime siunčiantysis daro kurios nors įtakos siunčiamajam. 
O kad Sūnus sakosi siunčiąs šv. Dvasią, tai ir Jis turi kurios 
nors įtakos šv. Dvasiai. O juk niekas negali turėti įtakos 
Šventajai Dvasiai, tiktai vienas Dievas. Taigi Sūnus, kurs siun- 
čia šv. Dvasią, tegali būti Dievas. — Iš tikro, Sūnus, turėda- 
mas įtakos šv. Dvasiai, negali būti žemesnis už šv. Dvasią, 
kuri yra Dievas. Todėl Jėzus sako: „Ji (šv. Dvasia) pagarbins 
mane, nes ims iš to, kas mano, ir apskelbs jums“ (Jo. 16, 
14). Tais žodžiais pasakoma, kad šventoji Dvasia turi kilmę 
(processio) taip pat iš Sūnaus (Filiogue). 

6. — Jėzus yra pasaulio teisėjas. Valdžią pasaulį teisti 
turi tik tas, kuris pasaulį sutvėrė, ir todėl yra pasaulio aukš- 
čiausias Viešpats ir Valdovas. Taigi vienas Dievas tegali pa- 
saulį teisti. O dar su teismu jungiasi amžinojo atlyginimo 
danguje (regėti Dievą) arba amžinos bausmės pragare skyri- 
mas. Žmogaus paskučiausio likimo Viešpats tegali būti Dievas, 
kurs yra žmogaus paskučiausias tikslas. "Tą aukščiausią Die- 
vo teisę teisti pasaulį Jėzus sau priskiria. Ketvirtoji Evangelija 
tvirtina, kad Sūnus, kaip amžinasis Žodis, kartu su Tėvu 
sutvėrė pasaulį: „Visa per Jį padaryta, ir be Jo nepadaryta 
nieko iš to, kas padaryta“ (Jo. 1, 3). Dėl to Jis ir turi valdžią 


teisti pasaulį. Bet Jėzus tvirtina, kad ir įsikūnijęs Dievo Žodis, 


žmogaus Sūnus, turi visą valdžią pasaulį teisti: „Nes "Tėvas 
nieko neteisia, bet visą teismą atidavė Sūnui“ (Jo. 5, 22). „Jis 


1) Šv. Dvasia, šv. Rašto liudijimu, yra švenč. Trejybės trečiasis asmuo, 
yra Dievas. (Plg. Mat. 28, 19). Šv. Povilas (I Kor. 2, 10—12) pasako, kad 
šventoji Dvasia tuo būdu yra vadinama Dievo Dvasia, kuriuo dvasia, kuri 
yra Žmoguje, yra žmogaus dvasia. Bet žmogaus dvasia yra žmogaus viduje 
imanentiškai. Taigi ir šventoji Dvasia yra Dievo viduje imanentiškai. O kas 
tik yra Dievo viduje imanentiškai, tas yra Dievas; taigi šv. Dvasia yra Die- 
vas; dėl to tat šv. Dvasia gali pažinti Dievo esmės gelmes, kurių joks tva- 
tinys nepajėgia pažinti, 

davė Jam valdžią daryti teismą, nes Jis žmogaus Sūnus“ (Jo, 
5, 27). Ne tik Jėzus teis pasaulį, bet ir amžiną atlyginimą ar 
amžiną bausmę skirstys: „Visi esantieji kapuose išgirs Žžmo- 
gaus Sūnaus balsą; kurie gera darė, išeis, kad atsikeltų į gy- 
venimą, kurie gi pikta darė, kad keltųsi į teismą“ (Jo. 5, 
28—29). Daug kartų Jėzus kartoja apie savo ištikimuosius: 
„Aš jį prikelsiu paskutinėje dienoje“ (Jo. 6, 40, 44, 55 ir k). 
Jėzus sakosi einąs pas "Tėvą, kurio „namuose daug buveinių“, 
saviesiems „vietos prirengti“ (Jo. 14, 2). Šeimininkauti "Tėvo 
namuose ir skirstyti bei dalyti amžinąsias gėrybes vienas Die- 
vas tegali. O kad Jėzus tą teisę savinasi, tai yra dėl to, kad 
Jis gimusis Tėvo Sūnus, visų Tėvo gėrybių paveldėtojas. 

7. — Jėzus nori būti gerbiamas tokiu garbinimu, koks rei- 
kia duoti Dievui Tėvui. „Tėvas nieko neteisia, bet visą teismą 
atidavė Sūnui, kad visi gerbtų Sūnų, kaip gerbia Tėvą. Kas 
negerbia Sūnaus, tas negerbia "Tėvo, kurs yra Jį siuntęs“ (Jo. 
5, 22—23). Taigi reikalaujama, kad Sūnus būtų gerbiamas, 
kaip Tėvas. Tėvas yra gerbiamas dievišku garbinimu; 
taigi ir Sūnus turi būti gerbiamas dievišku garbinimu. Kad 
čia žodis „kaip“ reiškia ne „panašiai“, bet „lygiai kaip“ Tėvas, 
tai parodo visas kontekstas, kuriame Jėzus įrodinėja Žydams 
savo lygumą su Tėvu, — o taip pat ir Jėzaus sakomas nei- 
giamasis sakinys: „Kas negerbia Sūnaus, tas negėrbia Tėvo“. 
O jei Jėzus nebūtų Dievas, tai gerbti Jį dievišku garbinimu 
būtų stabmeldybė. 

8. — Jėzus reikalauja tikėti į Jį tokiu pat tikėjimu, kokiu 
tikima į Dievą. Neužtenka Jam tikėti, bet reikia į Jį tikėti. 
Pirmuoju atveju tas, kuriam tikima, gali būti tvarinys, bet 
antruoju atveju tas, į kurį tikima, tegali būti Dievas, kurs yra 
žmogaus paskučiausias tikslas ir jo viso siekimo dalykas. „Ta 
yra mane siuntusio "Tėvo valia, kad kiekvienas, kurs mato 
(=—pažįsta) Sūnų ir į Jį tiki, turėtų amžinąjį gyvenimą, ir kad 
aš Jį prikelčiau paskutinėje dienoje“ (Jo. 6, 40). Panašių Vieš- 
paties sakinių yra daugybė Evangelijoj. Jais Kristus reikalauja 
tokio tikėjimo, kurs veda į amžinąjį gyvenimą. Jis pats yra to 
išganančio tikėjimo turinys ir dalykas. Joks tvarinys negali 
būti tokio tikėjimo dalykas. Bet, be to, Jėzus lygina tą išga- 
ningą tikėjimą į Jį su tikėjimu į patį Dievą: „Tenenusigąsta 
jūsų širdis: jūs tikite į Dievą, ir į mane tikėkite“ (Jo. 14, 1). 
Arba dar tikėjimą į Jį tiesiog identifikuoja su tikėjimu į Tėvą: 
„Kas į mane tiki, ne į mane tiki, bet į tą, kurs yra mane 
siuntęs“ (Jo. 12, 44). Vadinas, kai tikima į Jėzų, tuo pačiu 
tikima į Dievą. Aišku, Jėzus negali būti grynas tvarinys, bet 
Jis turi turėti tą pačią dievišką prigimtį kaip /Tėvas. 

9. — Jėzus reikalauja turėti Jame tokią viltį, kokia turima 
Dievuje. Viltimi mes tikimės gauti visas priemones išganymui 

pasiekti, nuodėmių atleidimą, reikalingą Dievo malonę ir patį 
amžinąjį gyvenimą. Jau buvo kalbėta, kad Jėzus save skelbia 
viso išganingo krikščioniškojo gyvenimo šaltiniu; Jis taip pat 
yra paskučiausiojo atsikėlimo iš numirusių ir amžinojo gyveni- 
mo teikėjas. Jėzus ne tik gali savo tikintiesiems tuos dalykus 
suteikti, bet ir nori juos suteikti: „Visa, ką man "Tėvas duoda, 
ateis pas mane ir ateinančio pas mane aš neišstumsiu... Ta gi yra 
mane siuntusio Tėvo valia, kad nieko iš to, ką Jis yra man 
davęs, nepamesčiau, bet kad tai prikelčiau paskutinėje dienoje“ 
(Jo. 6, 37, 39). Jis „gerasis ganytojas“, duodąs gyvybę už savo 
avis, pažįsta jas ir niekas neišplėš jų iš Jo rankos (Jo. 10, 11, 
27, 28); Jis jas girdys gyvuoju vandeniu, kurs trykšta į amžinąjį 
gyvenimą (Plg. Jo. 4, 14). Pikto pasaulio kovose ir gyvenimo 
audrose Jis, kurs sergsti, kad nė vienas nepražūtų (Plg. Jo. 17, 
12), kovojančioms sieloms yra parama ir paguoda: „Tai aš jums 
kalbėjau, kad turėtumėte manyje ramybę. Pasaulyje jūs turėsite 
suspaudimo; bet pasitikėkite, aš apgalėjau pasaulį“ (Jo. 16, 33). 
"Tarp tų kovų jau čia šiame gyvenime Jis pripildo sielą: „Aš jums 
palieku ramybę, duodu jums ramybę; ne kaip pasaulis duoda, 
aš jums duodu. Tegu jūsų širdis nenusigąsta ir tenebijo“ (Jo. 
14, 27). Jis, dieviškasis vynmedis, prijungęs prie savęs žmonių 
sielas, kaip gerąsias šakeles, gaivins jas amžinojo gyvenimo 
gyvybiniais syvais (Plg. Jo. 15, 1—8), ir visa jų viltis — Jis, 
gyvasis vynmedis: „nes be manęs jūs nieko negalite padaryti“. 
„Tai aš jums kalbėjau, kad mano džiaugsmas būtų jumyse, ir 
kad jūsų džiaugsmas būtų pilnas“ (Jo. 15, 5, 11). — Taip tegali 
kalbėti Dievas. Jei Jėzus yra mūsų vilties dalykas, jei iš Jo 
mes turime laukti priemonių mūsų paskučiausiam tikslui pa- 
siekti, jei mes ir paties paskučiausiojo tikslo iš Jo laukiame, tai 
Jis yra Dievas, nes vienas Dievas tuos dalykus tegali suteikti. 

Išganymo vilties dalyke yra svarbi malda. Mes galime ir 
turime išganymo priemonių prašyti. O ar mūsų maldos bus 
išklausytos? Iš kur maldų sėkmingumas? — Iš Kristaus. „Jei 
pasiliksite manyje ir mano žodžiai pasiliks jumyse, prašysite, 


"ko tik norėsite, ir bus jums suteikta“ (Jo. 15, 7). „Iš tikrųjų, 
iš tikrųjų, sakau jums: ko tik prašysite Tėvą mano vardu, Jis 


"jums duos. Iki šiolei jūs nieko neprašėte mano vardu. Prašy- 


ite ir gausite, kad jūsų džiaugsmas būtų pilnas“ (Jo. 16, 


„23—24). Bet ne tik Tėvas, prašomas Jėzaus vardu, maldas 


išklausys, pats Jėzus prašančiojo maldas išklausys: „Ko tik 
prašysite "Tėvą mano vardu, tai aš padarysiu, kad Tėvas 
būtų pagarbintas Sūnuje. Jei ko prašysite manęs mano vardu, 
tai aš padarysiu“ (Jo. 14, 13—14). Aišku, vienas Dievas tegali 
suteikti maldoms sėkmingumo. 

10. — Jėzus reikalauja sau tokios meilės, kokia vienas 
Dievas tėra mylimas. Daugybę kartu Jis ragina savo mokinius 

mylėti Jį. „Pasilikite mano meilėje“ (Jo. 15, 9), — tai yra te- 
ma, kuri nuolat kartojasi, ypač atsisveikinimo prakalboj. Tačiau 
Jėzus nori būti mylimas ne kaipo tvarinys, bet kaipo Dievas. 
„Kas manęs nekenčia, tas nekenčia mano Tėvo“ (Jo. 15, 23), 
o kas Jėzų myli, tas tuo pačiu myli Tėvą, nes „pats Tėvas 
myli jus, dėl to kad jūs mane mylėjote ir tikėjote, jog aš 
nuo Tėvo išėjau“ (Jo. 16, 27). Už tai, kad kas myli Jėzų, 
laimi Tėvo meilę: „Kas mane myli, bus mano Tėvo mylimas: 
taip pat ir aš jį mylėsiu ir pats jam apsireikšiu“ (Jo. 14, 21). 
Dar daugiau, — Jėzaus meilė turi reikštis įsakymų laikymu: 
„Jei jūs mane mylite, laikykite mano įsakymus. Kas turi mano 
įsakymus ir laiko juos, tas mane myli“ (Jo. 14, 15, 21). O tie 
Jėzaus įsakymai yra tiek Jo paties, tiek ir Jo Tėvo įsakymai 
(Jo. 14, 24, 10; 17, 8). Išganymui reikalingus įsakymus vie- 
nas Dievas tegali duoti; o Jėzus ir tokius įsakymus duoda ir 
nori, kad jų laikymu Jis būtų mylimas. 

Už Jėzaus meilę gaunama didžiausia malonė, kuri veda į 
amžinąjį gyvenimą: „Jei kas mane myli, tas laikys mano žodžius; 
ir mano Tėvas mylės jį; mes pas jį ateisime ir pasida- 
rysime pas jį buveinę“ (Jo. 14, 23). Taigi Tėvas ir Sūnus 
apsigyvena Jėzų mylinčioj sieloj; tokia siela yra "Tėvo duota 
Kristui, ir Jis ją saugos amžinajam gyvenimui (Plg. Jo. 6, 39 ir k.). 

Iš tikro, kas myli Jėzų, tas turės amžinąjį gyvenimą. 
Kristų mylinčioji siela yra Jo avis; Oo apie savo avis Jėzus 
sako: „Aš jas pažįstu, ir jos seka mane. Aš joms duodu am- 
žinąjį gyvenimą, ir jos nepražus per amžius“ (Jo. 10, 27—28). 
O kas Jėzaus nemyli ir Jo įsakymų nelaiko, tas turi amžinai 
žūti: „Pasilikite mano meilėje. Jei kas nepasiliktų manyje, bus 
laukan išmestas, kaip šakelė, ir sudžius, ją surinks ir įmes į 
ugnį, ir ji degs... nes be manęs jūs nieko negalite padaryti“ 
(Jo. 15, 9, 6, 5). — Vienas Dievas tegali reikalauti, kad Jis 
būtų mylimas tokia meile, nuo kurios amžinasis išganymas 
pareina. Jėzus gi tokios meilės reikalauja. Vadinas, Jis laiko 
save Dievu. 

11. — Jėzus prisiima Dievo pavadinimą. Viešpaties mirtis 
buvo pakirtusi Apaštalų tikėjimą į Jo dievybę. "Tačiau atsikė- 
limas iš numirusių tą jų tikėjimą vėl iš naujo pažadino ir 
sustiprino, taip kad jis ant visados ima jų širdyse viešpatauti. 
Tik „netikintis“ "Tomas, tasai neramusis kritikas Apaštalų 
tarpe, vis dar abejojo. Jo nebuvo su mokiniais, kai atsikėlęs 
Jėzus pirmą kartą pasirodė, ir, nepaisydamas kitų mokinių 
pasakojimo ir įrodinėjimo, pasiliko skeptiku: „Jei nepamatysiu 
Jo rankose vinių perdūrimų, ir neįdėsiu savo piršto į vinių 
vietą, ir neįdėsiu savo rankos į Jo šoną, neįtikėsiu!“ 

Po aštuonių dienų mokiniai vėl buvo kartu ir "Tomas su 
jais. Jėzus atėjo, durims esant užrakintoms, atsistojo viduryje 

ir tarė: „Ramybė teesie jums!“ Po to Jis tarė "Tomui: „Įdėk 
čia savo pirštą, matyk mano rankas, ištiesk savo ranką ir įdėk 
į mano šoną, ir nebūk netikėlis, bet tikintis!“ "Tomas atsakė 
ir Jam tarė: „Mano Viešpats ir mano Dievas!“ Jėzus 
jam tarė: Kadangi mane matei, "Tomai, tu įtikėjai; palaiminti, 
kurie nematė ir tikėjo“ (Jo. 20, 26—29). 

Nėra nė galėjimo abejoti, kokia buvo "Tomo išpažinimo 
prasmė. Pirmą kartą Evangelijoj Tomas pavadina Išganytoją 
tiesiog „Dievu“, o ne Dievo Sūnumi, ir dar pavadinimą pabrėž- 
damas: „Viešpats ir Dievas“. Pridėtasis žodis „Viešpats“ nėra 
atsitiktinas, ar mažareikšmis. Vėliau mes pamatysime, kad duo- 
damas Jėzui „Viešpaties“ pavadinimas mokinių lūpose reiškia 
tiek, kiek ir „Adonaj, Jahvė“, t. y., savybinį Dievo pavadini- 
mą. Abu žodžiai, kartu sakomi, pas Izraelitus buvo pilnas 
Dievo vardas: „Viešpats Dievas“, „Jahvė Klohim“. 

O kaip Jėzus reaguoja į tą "Tomo išpažinimą? Jei Jis ne- 
būtų Dievas, Jis turėjo paneigti "Tomo žodžius, nes tada, 
tebūdamas tvarinys ir prisiimdamas Dievo pavadinimą, būtų 
pripažinęs ir pakentęs didžiausią nedorybę. O tuo tarpu Jėzus 
ne tik nepaneigia "Tomo išpažinimo, bet dar jį padaro savu, 
aiškiai pagirdamas "Tomą ir vadindamas palaimintais tuos, 
kurie tiki, nematydami savo akimis betarpiškų įrodymų, bet 
tenkindamies neabejotinų kitų liudijimu. 

Socinus ir paskui jį kai kas iš liberalų kritikų, norėdami 
išsisukti iš taip aiškių "Tomo ir Viešpaties žodžių, kartoja, 
kad "Tomas tuos žodžius „Mano Viešpats ir mano Dievas“ 
ne Jėzui taikęs, bet Dievui Tėvui: pagautas nustebimo, sušukęs 
tuos žodžius. — "Tačiau tekstas visai ką kitą sako. Savo 
išpažinimą "Tomas taiko pačiam Jėzui, — nes tekste sakoma: 
„Tomas atsakė ir Jam tarė“. O ir Viešpaties atsakymas į 
Tomo išpažinimą aiškiai parodo, kad Jis jį sau pačiam taikė: 
„Tomai, tu įtikėjai“, nes matei, — geriau yra nereikalauti tokio 
matymo, bet tenkintis neabejotinų liudijimu. 

Galimą ilgai tęsti Viešpaties dievybės įrodymus, imamus 
iš pačių Jėzaus žodžių, užrašytų ketvirtojoj Evangelijoj, nes 
visa Evangelija, galima sakyti, yra vienas nepertraukiamas 
įrodymas. "Tačiau tikrumui turėti užtenka ir tų svarstytųjų 
žodžių. Iš paties Jėzaus žodžių yra tikriausia: Jėzus yra tikras, 
gimusis Dievo Sūnus, tikras Dievas, turįs tą pačią dievišką 
prigimtį, kaip Tėvas. Baigiame šv. Jono žodžiais, kuriais jis 
pasako savo Evangelijos tikslą: „Tai parašyta, kad tikėtume, 
jog Jėzus yra Kristus, Dievo Sūnus, ir kad tikėdami turėtu- 
mėte Jo vardu amžinąjį gyvenimą“ (Jo. 20, 31). 


MV Skyrius 


Jėzus įrodė savo mesianizmą ir dievybę 


Jėzus skelbė save Dievo įgaliotu pasiuntiniu, Mesiju, tikru 
Dievo Sūnumi, tikru Dievu. Bet ar Jo žodžiais galima tikėti? 
Atsakome, Jėzaus žodžiai yra tikėtini. Jis sako tiesą. Taigi Jis 
yra tas, kuo Jis save skelbia. 

Kad mes kam nors tikėtumėm, reikia, kad tasai asmuo 
nebūtų apgavikas, kad jis būtų sveiko proto, kad jis skelbia- 
mąjį dalyką žinotų, ir bendrai, jis turi turėti asmens savybių, 
kurios mums užtikrina, kad galima ir reikia jam tikėti. Ar 
Jėzus buvo apgavikas? Niekas šiandien nebedrįsta reikšti tokio 
tvirtinimo, kurs sudarė šešioliktojo ir aštuonioliktojo amžiaus 
gėdą. Žvilgsnis į Jėzaus charakterio savybes mums pasakys, 
kad tai yra taip pat negalimas daiktas, kaip kad kilniausias 
asmuo kartu būtų ir didžiausias melagis. O ar Jėzus buvo 
sveiko proto, ar Jis nebuvo protiškas ligonis, psichiatras, psi- 
chopatas, protiškas ligonis švelnesnėj formoj, svajotojas?!) Jei 


1) Tokius tvirtinimus mūsų laikais skelbė danas Emil. Rasmussen, Jesus. 
Eine vergleichende psychopatologische Studie, ūbertragen und herausgege- 
ben von Artur Rothenburg, Leipzig, Zeitler, 1905; dr. de Loostens (— Georg 
Lomer), Jesus Christus vom Standpunkte des Psychiaters. Eine kritische Stu- 
die, fiir Fachleute und gebildete Laien, Bamberg, Handels-Druckerei, 1905; 
dr. Binet-Sanglė, žinomas psichiatriškas rašytojas ir profesorius Paryžiaus mo- 
kykloj „Ecole de Psychologie“, savo veikale „Folie de Jėsus, 2 t. Paris, 1908 
ir 1910. — Tačiau jų „kritikos“ nesilaiko istoriško Evangelijų pasakojimo, 
kraipo arba prasimano faktus, kad tik jie jų teorijai tiktų. Čia nebekalba 
mokslas, bet krikščionystės neapykanta. Todėl mokslo pasaulis be atodairos 
nusikreipė nuo jų. Plg. Prof. Philippe Kneib, Moderne Leben-Jesu-Forschung 
unter dem Eintlusse der Psychiatrie, Mainz 1908; H. Werner, Die psychi- 
sche Gesundheit Jesu, Berlin, 1909; G. S. Hell, Jesus the Christ in the light 
oi Psychology, New-York, 1917; W. E. Bundy, The Psychic Health of Jesus, 
New-York, 2 ed. 1923. — Sušvelninto freudizmo (libido) teoriją mėgino tai- 
kyti Jėzui Jurg. Berguer: Guelgues traits psychologigues de la vie de Jėsus, 
Genėve, 1920. Kiekvienas religiškas gyvenimas, taigi ir V. Jėzaus religiški 
išgyvenimai, esą libidinis padaras. Čia jis klaidingai supranta pačią religiją, 
kuriai nepripažįsta pit ir doroviškų pagrindų. — Ekstatiškos kritikos 
vadas Oskar Holtzmann (War Jesus Ekstatiker? — Eine Untersuchung zum 
Leben Jesus, Tibingen, 1903) tvirtina, kad Jėzus buvęs ekstatikas; tačiau jis 
aiškiai nepaduoda to žodžio prasmės. Ekstazę jis, rodos, supranta kaipo ne- 
sveiką psichišką pertempimą, įsisvajojimą, užsidegimą, iš kurio eina haliuci- 

mes panorėsime matyti Jėzų tokį, koks Jis tikrumoje buvo, visi 
panašūs įtarinėjimai, kurie tiesiog žeidžia Viešpaties asmenį, 
savaime atkris. Jo asmens savybės ir charakteris yra nesude- 
rinami su panašiais įtarimais. Taigi jau pats Jėzaus asmuo yra 
toks, kad Jo žodžiai yra tikėtini. 

Tačiau dar yra ir kitas dalykas, kurs mums laiduoja 
Jėzaus žodžių tikrumą. Jėzus skelbia tiesas, kurios reikalauja 
iš žmogaus proto ir valios pasidavimo. Pats Jėzus, Dievo 
Sūnus, turi būti žmogaus tikėjimo turinys ir dalykas. "Taigi 
Jėzaus skelbimas liečia dalykus, kurie yra paties Dievo lauke. 
Todėl ir kyla klausimas, kaip pats Dievas žiūri į Jėzaus skel- 
bimą? Ar Dievas patvirtino Jėzaus žodžius savo visagalybe? 
Dievas negali patvirtinti apgavimo, liguisto įsisvajojimo, klaidos. 
Jei Dievas kuriuo nors neabejotinu būdu patvirtino Jėzaus 
žodžius, tai tie Jo žodžiai yra tiesa, — Jėzus tikrai yra tas, 
kuo Jis save skelbia, Dievo įgaliotas pasiuntinys, Mesijas, tikras 
Dievo Sūnus, tikras Dievas. 

Iš suminėtų dalykų kyla šio mūsų skyriaus padalinimas: 
Jėzaus žodžių teisingumą laiduoja Jo asmens savumai, nesu- 
derinami su apgaule, liguistumu, klaida. Iš savo pusės pats 
Dievas laiduoja Jėzaus žodžių teisingumą daromais V. Jėzaus 
stebuklais, pranašystėmis, atsikėlimu iš numirusių. Išvada: 
Jėzaus skelbimas, kad Jis yra Dievo Mesijas, tikras Dievo 
Sūnus, tikras Dievas, yra teisingas ir tikėtinas. 


1 S. Jėzaus asmuo!) 


Apie Jėzaus asmenį galima rašyti nesibaigiančius tomus. 
Mes tenkinsimės suminėti kelis bruožus, kurie parodo Jo dva- 
sios didumą, būdo kilnumą ir savybes. Tie dalykai mums paro- 
dys, jog Jėzaus asmuo yra toks, kad Jo žodžiai yra tikėtini. 

Jau pati išorinė Jėzaus gyvenimo eiga parodo Jo asmens 
klausimo svarbą. Skaitant Evangelijas pastebima, kad svarbu 
ne vien Jo mokslas, ne vien Jo naujai skelbiamos mintys, bet 
svarbus pats Jo asmuo. Ypač ketvirtojoj Evangelijoj žymu, 
kad tasai Jėzaus asmuo statomas į priekį. Bet ir trys pirmosios 
Evangelijos duoda tai suprasti. Didysis klausimas, kurs teisme 
nulėmė Jėzaus likimą, buvo klausimas apie Jo asmenį, ne apie 
Jo mokslą. Kryžiaus antrašas yra tam oficialus liudytojas. 


nacijos, netikri regėjimai ir girdėjimai. Taip pat ir šita teorija, pati sau 
E aaodama, kraipo faktus, kad jie pritiktų teorijai, ir nesilaiko tikrojo 
vangelijų pasakojimo. Evangelijose nėra nė pėdsako ekstatizmo. Plg. Fel- 
der, 1 Aisėk Christus, 1924, II t. 50—74; de Grandmaison, Jėsus Christ, Paris, 
1931, II t. Note y, 126—127 p. 
1) Pig, A. Reatz, Jesus Christus, 1925, 107— 135; G. Esser, Jesus Chris- 
tus (Esser-Mausb.), 1913, 212—226; Feder, Jesus Christus, II, 148—234; de 
Grandmaison, Jėsus Christ., II, 1931, 79—121, 

Mūsų šaltinių vienbalsiu liudijimu, pats Jėzus norėjo savo 
asmenį pastatyti pirmon vieton. "Ties Filypo Kesarija Jis pats 
klausė savo mokinių, kuo jie Jį laiko. Išpažinti Jo mesianiš- 
ką-dievišką orumą buvo Jo naujos bendrijos pagrindąs. Tiesa, 
tokiu laikotarpiu, kuris buvo pilnas žemiškojo Mesijo pertempto 
laukimo, pradžioje nedaug tebuvo tokių, kurie pajėgė suprasti 
Jo asmens paslaptį. Tuo taip pat aiškinamas stebinantis atsar- 
gumas, kurio Jėzus, skelbdamas save, laikėsi. Vis dėlto Jis 
kalbėjo apie savo asmens paslaptį ne tik savo artimųjų tarpe, 
bet taip pat ir platesniems sluoksniams. "Tiesa, Jis tai skelbė 
ne sausais žodžiais ir dogmatiškomis formulomis, vis tik 
užtenkamai aiškiai, taip kad Jo prasitarimai galėjo sukelti 
gilesnį galvojimą. 

Išorinis Jėzaus gyvenimas nėra paprasto žmogaus gyvenimo 
rėmuose. Vis dėlto jis duoda tikro žmogiško gyvenimo vaizdą. 
Kilęs iš kuklaus darbininkų sluoksnio, praleidęs jaunystę nuo- 
šaliame Palestinos kampelyje, augęs neturtinguose santykiuose, 
Jėzus nebuvo gavęs nei aukštesnio pasauliško mokslo, nei 
žemiškos išminties. Iki trijų dešimtų savo amžiaus metų Jis 
buvo amatninkas, be vardo, be žinomos praeities. „Argi Jis 
ne dailidės Sūnus?“ (Mork. 6, 3). Tai buvo viskas, ką Jo tau- 
tiečiai apie Jį žinojo. Taip pat ir po savo krikšto Jėzus gyveno 
kaip žmogus tarp žmonių. Jis dalijosi su jais džiaugsmu ir 
liūdesiu, su jais valgė ir gėrė, vilkėjo ir dėvėjo kaip jie. Jis 
darbavosi, kovojo, keliavo iš vietos į vietą. Jis meldėsi, nuo- 
lankiai pasitikėdamas Dievu, ir ragavo didžiausio apleidimo ir 
karčiausio sielos kentėjimo valandų. 

O vis dėlto viskas tame gyvenime taip kilnu, taip ypa- 
tinga. "Tiesa, Jėzus negyveno tyruose, kaip Jonas Krikštytojas, 
bet gyveno pasaulyj, pačiame jo sūkuryje. Muitininkų ir farisiejų 
kviečiamas į svečius, kartu su savo artimaisiais Jis dalyvauja 
vestuvių iškilmėj. Tačiau visur Jis išlaiko savo karališką laisvę 
ir nesulyginamą kilnumą. Kai kiti susirūpina, kad pritrūks 
vyno, Jis ramiai laukia dvasioje valandos, kurią Tėvas buvo 
Jam skyręs pradėti stebuklus daryti. Kita proga, sėdėdamas 
prie stalo, Jis kalbasi apie Dievo karalystės atėjimą, arba pasi- 
gaili nusidėjėlės, kuri buvo sukniubusi prie Jo kojų, maldau- 
dama atleisti. Toks Jis buvo visur ir visad. Kiekvienas žinojo, 
kad Jį galima rasti teikiantį pagelbos ir paguodos, ar Jis 
būtų sinagogoj, ar kelionėj, ar prie stalo. 

Jėzus gyveno pasaulyj, bet Jis negyveno su pasauliu. 
šio gyvenimo džiaugsmus. Kartais buvo sakoma, kad Jis netu- 
rėjęs jokio rūpesčio šio gyvenimo kultūros gėrybėms. Iš tiesų, 
yra tikra, kad Jis nė kiek nebuvo jų reikalingas. „Ijapės turi 
savo urvus, ir dangaus paukščiai savo lizdus, žmogaus gi 

Sūnus neturi kur galvos priglausti“ (Mat. 8, 20). Kartais Jis 
neturėjo nė tiek turto, kad išgalėtų užsimokėti bažnyčios mo- 
kestį (Mat. 17, 26). Dažniausiai Jis su savo mokiniais gyveno 
kitų geradaringumu, kurie Jam teikė žemiškos duonos už Jo 
dangiškąją duoną (Luk. 8, 3). Dėkingas Jis naudojosi svetin- 
gumu, kuris buvo Jam atvira širdimi teikiamas. Netrūko Jam 
ir Jo mokiniams visokeriopo stokojimo. Ne retai jie praleisdavo 
naktis po atviru dangumi (Mat. 8, 20; Luk. 6, 12; Mork. 1, 
45). Ne retai visas jų maistas tebuvo keletas sugautų žuvų, 
arba pakeliui nuskintų varpų (Mork. 2, 23). Atsitikdavo, kad 
Jėzus visai pamiršdavo valgyti ir gerti, jei Jį tame kliudė Jo 
apaštališkas darbas (Mork. 3, 20). Kaip joks kitas žmogus, 
Jis išpildė žodžius: „Mano valgis yra daryti valią to, kurs 
mane siuntė“ (Jo. 4, 34). Kiekvienas kitas, kad ir teisingiausias 
dalykas, net Jo artimųjų dalykas, mintis apie Jo namus ir 
tėviškę, turėdavo užleisti vietą rūpesčiui pildyti Dievo norėtąjį 
pašaukimą. Jau dvylikamečio Vaikelio žodžiai parodo Jo sielos 
kilnų nepriklausomumą: „Argi nežinojote, kad man reikia būti 
tuose dalykuose, kurie yra mano Tėvo?“ (Luk. 2, 49). Toks 
Jis jau tada buvo, toks Jis ir pasiliko visados. Visi tie, kurie 
darė Dievo valią, buvo Jam motina, broliais ir seserimis (Mork. 
3, 35). Toks Jo posakis yra taip didingas ir antžmogiškas, 
kad jis nupeikia kiekvieną žmogišką širdies siaurumą. Nebe- 
užtenkami pasirodo visi paprasti žmogiški matai, kai juos 
norima Jėzui taikyti. 

Dar kyla ir kitas pastebėjimas. Kiek slėpiningų ir nuo- 
stabių dalykų pasireiškia jau pačios žmogiškosios pusės rėmuose. 
Vaizduokimės sau dvylikos metų Vaikelio įvykį bažnyčioje, ir 
paskum skaitykime kuklią pastabą: „Jis iškeliavo su jais, ir 
atėjo į Nazaretą, ir buvo jiems paklusnus“ (Luk. 2, 51). Arba 
įsižiūrėkime į Jį, kaip Jis verkia prie savo bičiulio atviro kapo, 
ir paskum išgirskime Jo majestotingus žodžius: „ILozoriau, 
išeik laukan“ (Jo. 2, 43). Arba prisiminkime Jo skaudų nu- 
stebimą, kurį sukėlė Jame Jo tautiečių netikėjimas, ir paskum 
tuoj skaitykime, kaip Jis siunčia savo Apaštalus, suteikdamas 
jiems valdžios stebuklus daryti (Mork. 6, 6—7). Toks Jis yra 
visame savo gyvenime: žmogiškas ir antžmogiškas. 

"Tokie yra išoriniai rėmai, kuriuose pasirodo Jėzaus asmuo. 
Pamėginkime įsižiūrėti į to asmens ypatingąsias savybes. 
Imkime svarstyti Viešpaties dvasios kilnų didumą. "Tuoj mus 
stebina, kad Jėzus laiko save vieninteliu žmonijos vadu. Jis 
nepakenčia jokios kitos išminties greta savęs: „Jūsų mokytojas 
vienas, Kristus“ (Mat. 23, 10). „Aš kelias, tiesa ir gyvenimas“ 
(Jo. 14, 6). „Aš pasaulio šviesa“ (Jo. 8, 12). Įsivaizduokime 
tokius posakius kito žmogaus lūpose! Jie atrodytų nepaken- 
čiami, arba juokingi. Pas Jėzų jie savaime suprantami; jie 

neįžeidžia nei mūsų įsitikinimo apie Jo nuolankumą, nei ne- 
suklaidina mūsų manymo apie Jo dvasišką kilnumą. Tai paro- 
do, kad minėtieji žodžiai iš tikro yra kilnūs savo vidujinės 
tiesos ir teisėtumo atžvilgiu. Jie pilnai atitinka tą įspūdį, kurio 
mes gauname iš Evangelijų apie Jėzaus dvasios didumą. 

"Tiesa, mes nepajėgiame išsemiamai permanyti to dvasios 
gyvenimo nuostabios gelmės. Mes tepajėgiame pastebėti atski- 
rus bruožus, kurie niekados nepaduoda Jo asmens gyvo bendro 
įspūdžio. Juo daugiau atskirų bruožų mes sustatome, tuo 
labiau pajuntame, kad tai visa nepasiekia giliosios tikrovės. 

Mes vis čia kalbame tiktai apie žmogiškąsias Jėzaus 
dvasios savybes. Bet ir jos pasirodo ypatingoj tobulybėj. Su 
didžiausiu minčių aiškumu siejasi stebėtinas sprendimo 
tikrumas. Jau ir tas yra stebėtina: Evangelijos mums išlaikė 
pažymėtus net mažiausius Jėzaus vidujinio gyvenimo judėjimus; 
jos mums pasakoja, kaip Jis buvo paimtas to ar ano jausmo, 
kaip Jis buvo gailestingumo sujudintas, kaip stebėjosi, kaip 
savo dvasioj džiūgavo, kaip buvo dvasioj susigraudinęs, ir 
daug kitų dalykų. Tačiau niekur jos nepasakoja, kad kuri nors 
būklė būtų Jam sukėlusi dvejojimo, kad Jis būtų delsęs su 
sprendimu, atidėjęs atsakymą tolesniam laikui, dalyką mąstęs 
ir svarstęs, savo pasakymą atšaukęs, arba savo išsireiškimą 
pataisęs. Niekados iš Jo lūpų nenugirstame žodžių, kuriuos 
kiekvienas žmogus yra priverstas sakyti: aš suklydau! Nepa- 
stebime pas Jį nė mažiausio pėdsako, kad Jis būtų netikėtai 
užkluptas ir tuo Jo sprendimas sudrumstas, arba dvejojąs, ar 
atidėtas. Tiesa, kartais Jis stato klausimus; tačiau tais atvejais 
gauname įspūdžio, kad Jis juos stato ne dėl savęs, bet dėl 
kitų. Ramiai ir lyg savaime suprantamai skamba Jo lūpose 
kiekvienas posakis; Jis kalba ne užsispirdamas, ne įbauginda- 
mas, ne su išdidžia viršesnybe, bet su kilniu tikrumu, kuriam 
nedrįstama priešintis. 

Tą sprendimo tikrumą atitiko jo akylumas ir sąmo- 
jingumas. Kokie painūs ne kartą klausimai buvo duodami 
Viešpačiui išspręsti! Užtenka prisiminti kelis mokinių klausi- 
mus: kas manyti apie Elijo atėjimą; kas bus didžiausias dan- 
gaus karalystėje; kiek kartų reikia savo broliui atleisti; kada 
Viešpats atstatys Izraelio karalystę? (Mat. 17, 10; 18, 1, 21; 
Apd. 1, 6). Arba klastingi Jo priešų klausimai: ar leista yra 
mokėti mokesčius ciesoriui; kuris didžiausias įsakymas; kas 
manyti apie atsikėlimą iš numirusių? (Mat. 22, 17, 36, 23—33). 
Visais tais ir panašiais atvejais Jėzaus atsakymas stebina ne 
tik dvasios aukštesnybės pilnu ramumu, bet dar labiau pasi- 
reiškiančiu juose proto aštrumu, aiškumu ir originalumu. 

Ne mažesnis yra Jo dvasios kuriamasis pajėgumas. Su 
didžiausiu trumpumu Jis sugeba sujungti didžiausią išsi- 

reiškimo vaizdingumą. Tai galima stebėti jau pačiuose 
išorės dalykuose: kiek tik galima, Jis vengia bendrų, rūšinių 
„sąvokų. Vietoj kalbėti apie gyvulius ir augalus, Jis kalba apie 
lapę, juodvarnį, žvirblį, arba apie fygų medį, garstyčių grūdą 
ir kitus (Mat. 8, 20; Luk. 12, 24, 6; 13, 6; Mat. 13, 31); vietoj 
kalbėti apie pinigus, Jis kalba apie drachmas, minas, talentus 
(Luk. 19, 13; 15, 8; Mat. 25, 15). Nors Jo skelbiamos tiesos 
būtų kuo aukščiausios ir antpasauliškos, visados rasdavosi Jam 
paveikslai irc vaizdingi pavyzdžiai. Jis mokėjo juos pasiimti iš 
artimiausios aplinkos, iš besitiesiančio prieš Jo klausytojus 
lauko gėlių, iš skrajojančių aplinkui paukščių, iš netyčia pa- 
matytų vynuogynų (Mat. 6, 26; 21, 28—33). Arba dar Jis juos 
ėmėsi iš šventosios istorijos, kuri visiems buvo žinoma; iš 
pasakojimo apie Dovidą ir Saulių, apie išmintingąjį Saliamoną, 
apie pranašą Eliją ir Elisiejų ir apie kitus dalykus (Mork. 2, 
25; Mat. 6, 29; 12, 42; Luk. 4, 25, 27). O kaip gražiai Viešpats 
sugebėjo pasakoti ir piešti! Jam užtenka nedaugelio žodžių 
žavingai nupiešti prieš akis Galiliejos kaimo malonias gyvenimo 
scenas, arba "Tiberiados ežero spalvotą paveikslą, arba Palesti- 
nos miestų judrų gatvės gyvenimą. Ir kaip patraukiamai Vieš- 
paties pasakojimai veikia! Kaip tiesiai Jis savo pasakojimais 
ir istorijomis pataiko į patį dalyką! Štai, turtingas lėbautojas 
(Luk. 16, 19—31). Jis tiesiog lyg matomas, kaip jis užsiėmęs 
tiekti sau brangius valgius ir geriausius vynus. Juk Jis turi 
taip svarbų gyvenimo uždavinį! Jau pats kasdieninis rūpestis 
sustatyti prašmatnesnę valgių eilę! O ten lauke ties jo vartais 
guli nubadavęs luošas žmogus, kuriam šunys laižo pūliuojan- 
čias votis. Kaip dėkingas šunelis, Jis bučiuotų rijūnui kojas, 
kad tik gautų nors trupinių nuo jo stalo! „Bet niekas jam 
neduodavo“. Dar ir šiandien mes jaučiame, kaip tokie kon- 
trastai turėjo veikti klausytojų sielas, kaip jie sugėdina susty- 
rusį beširdiškumą ir negailestingumą visoj jo nuogybėj. Panašiai 
svarstydami atskirus pasakojimus, mes galėtumėm eiti per 
visas Evangelijas iki galo. Visur tas pats akylas įžvelgimas į 
žmogiškojo piktumo ir silpnybės gelmes, bet taip pat visur ta 
pati jaudinanti doroviška rimtis, nepasiekiamai tiksliai persta- 
toma Jo kuriamojo dvasios pajėgumo. 

O dar koks dvasios plotis! Jo žinojimas lygiai apima 
praeitį, dabartį ir ateitį, Be abejo, pasauliškų mokslų srityj 
Jėzus nepadarė jokių naujų išradimų. Bet niekas tuo ir nesi- 
stebi. Greičiau stebintų priešingas dalykas; nes Jo religiškojo 
pašaukimo didumas reikalavo tik tuo vienu dalyku užsiimti. 
Dieviškojo gailestingumo apreiškėjas neatėjo žemės mokslų 
pranašu. Priešais Begaliniojo nyksta visi žemiškieji interesai. 
„Dievas vienas užtenka“. Tokia buvo Dievo Sūnaus programa. 
Kaip mes nepajėgiame vaizduotis Jėzų apsuptą materiališkos 

kultūros gėrybių patogumais, taip negalime Jo sau perstatyti 
matematikos ar pasauliškos išminties mokytoju. 

Nežiūrint to, mes nepastebime jokio vienašališkumo. 
Jėzaus žinojime. Jis turėjo atviras akis viskam, kas Jį supo. 
Tas dalykas skiria Jį nuo visų kitų vadovavusių religijos. 
srityje asmenų. Net didžiausiems šventiesiems nepasiseks vi- 
sišką atvirumą pasauliui sujungti su didžiausiu religišku susi- 
koncentravimu. O Jėzuje toks sujungimas vyko. Tuo pagaliau 
aiškinamas ypatingas žavesys, kuriuo Jo maldingumas pasižymi. 
Jau pačiose Jo prakalbose ir palyginimuose reiškiasi didžiausias. 
stebėjimo pajėgumas. Jis žino supančios Jį gamtos kiekvieną 
smulkmeną. Jis pastebi dangaus spalvas ir oro permainas, 
lygiai kaip ir vaisių augimą ir brendimą (Mat. 16, 2—3; 13, 
28). Jis mato margą gėlių apdarą ir linksmą paukščių lakiojimą 
(Mat. 6, 26 ss). Jis stebi darbininkus vynuogyne ir ūkininką 
laukuose (Mat. 20, I ss; 13, 3). Jis žino gyvenimą prie jūros 
ir kalnuose (Mat. 13, 47; 18, 12), mieste ir kaime, turtuolių 
rūmuose ir beturčių trobelėse (Mat. 25, 1; 13, 1—9, 24—30; 
11, 8; Luk. 16, 19; 14, 16; 15, 8; Mat. 9, 16; 5, 15). Eidamas 
visą elgesį (Mat. 11, 16) Nė smulkmenos neištrūksta Jo 
pastabumo. Jis mato neturtėlę našlę, kuri vogčiomis su savo 
skatiku artinasi prie aukų dėžės (Luk. 21, 1 s). Jis pastebi 
farisiejų, kaip jis pasipūtęs ir iškėlęs galvą eina į bažnyčią 
(Luk. 18, 10 s), arba kaip jis stovi skersgatvyje ir su pasnin- 
kautojo veidu užsiima maldų raišteliais (Mat. 6, 5). 

Taigi Viešpats viską pastebi. Buvo sakoma, kad imtais 
iš Jėzaus prakalbų ir palyginimų žodžiais būtų galima nupiešti 
visą anų laikų kultūros būklę jų doroviškus ir net ūkiškus 
santykius!) Tuo gal per daug pasakyta. Tačiau pagrindinė 
mintis yra tikra. Jėzaus akiratis apima įvairiausias gyvenimo 
ir mokslo sritis. 

Kiek Jėzus gyveno dabartyje, tiek ir praeityj, ypač savo 
tautos istorijoj. Tačiau Jis žinojo tą istoriją ne kaipo sausą 
mokslo medžiagą, kuri išmokstama iš knygų. Didingi Izraelio 
patriarkai buvo Jam daugiau ne kaip vieni tušti vardai. Jie 
buvo Jo dvasiai gyvos asmenybės. Abraomo, Izaoko ir Jokūbo 
Dievas nebuvo mirusiųjų, bet gyvųjų Dievas (Mork. 12, 26). 
Jis kalbėdavo apie tuos vyrus, kaip kalbama apie gyvus. Todėl 
ir Abraomo dvasiška sūnystė daugiau Jam reiškė, nekaip išorinė 
kilmės privilegija; ji Jam reiškė tikrą globojantį savuosius 
patriarko santykį. Tai pasireiškia ir mirties valandoje, kada 
teisiojo siela patenka į Abraomo prieglobstį (L uk. 16, 22). 


1) A. Hauck, Jesus, 1921, 53 p. 

Gerai žinodamas patriarkus, Jėzus gyveno taip pat su Mo- 
ze ir pranašais. Jis kalbėdavo apie juos ne kaip apie žilos 
senovės didvyrius; jis juos laikė gyvais autoritetais. Jei Rašto 
žinovams ir kunigams Jis dar pripažino teisę duoti saistančius 
įsakymus, tai buvo dėl to, kad jie sėdi Mozės katedroj (Mat. 
23, 2). Persimainant ant kalno Taboro, Jam pasirodo Mozė ir 
Elijas regimais pavidalais. Jis kalbasi su jais, kaip kalbamasi 
su gerais bičiuliais. Visa tai turi gilios reikšmės. Jėzaus dva- 
sia apima praeitį ir dabartį kaipo vieną didį Dievo darbą. Tik- 
rumoj nieko nepraėjo, bet viskas tebėra dabartyj, nes viskas 
pildosi Jėzaus pasiuntinystėj. Vienas posakis nušviečia tą mintį 
visoj jos gilumoj: „Anksčiau, nekaip buvo Abraomas, aš esu“ 
(Jo. 8, 58). "Tai reiškia: Jėzaus asmenyje gyvena slėpiningas 
antlaikinis buvimas, kurs gaubia visą išganymo istorijos plėtotę 
ir jai įduoda vienumo. | 

Jėzaus dvasioje buvo ir ateitis. Be abejo, žinoti būsimuo- 
sius dalykus yra dieviškojo žinojimo aukščiausia galia. Kur 
tik ji suteikiama kad ir tobuliausiai žmogaus dvasiai, ji apsi- 
daro žemiškojo vaizdavimosi formomis. Tuo aiškinamas prana- 
šiškų perspektyvų ypatumas. Antlaikinumo ir anterdviškumo 
dieviškasis matas čia, taip sakant, susimeta į žemiškojo vaiz- 
davimosi būdą, kur įvairiais kitais laikais ir kitose vietose 
vykstą dalykai perstatomi lyg jie vyktų vienu ir tuo pačiu 
metu ar toj pačioj vietoj. "Toks yra būdas, kuriuo dieviškos 
mintys reiškiamos žmogišku saiku. Senovės pranašų pranašys- 
tės duoda tam užtenkamai pavyzdžių. Kaip glaudžiai siejasi 
Dievo teismas, kur teisiamos atskiros pagonių tautos arba IZ- 
raelio tauta, su paskučiausiu teismu, kur visa Žmonija teisia- 
ma! Kaip žemiškai tautiški lūkesiai pinasi su dvasiškais Dievo 
karalystės lūkesiais! Panašiai ir Jėzaus pranašystės ne kartą 
sustumia pradžią ir pabaigą, žemiškojo ir antžemiškojo gyveni- 
mo dalykus lyg į vieną punktą. O vis tik tarp tų įvykių 
yra esminis skirtumas. Jėzus aiškiai žino, kad tos sutrumpin- 
tos pranašiškos perspektyvos tėra silpnas vaizdas anos dieviš- 
kos perspektyvos, kuri praeitį, dabartį ir ateitį supranta jų ant- 
laikinoj vienybėj. Skaitant Jo pranašavimą apie Jeruzalės ir 
pasaulio pabaigą (Mat. 24, 1 ss), pastebima, kaip dalykai, ku- 
rie perstatomi lyg vykstą tuo pačiu laiku, visai aiškiai nuo 
kitas kito atskiriami ir nutolinami. Kad tuo dalyku nė nesu- 
sipratimų nebūtų, Jėzus atvirai pasako, kad apie pasaulio pa- 
baigos laiką Jis neturi nieko pasakyti (Mork. 13, 32). 

Jėzaus žinojimo plotį atitinka kilnus Jo minčių gilumas. 
Didesnė Evangelijų dalis susideda iš Jėzaus prakalbų bei žo- 
džių. Dažnai tai tėra žodžiai, pasakyti pasitaikius progai, kuri 
atrodo visai nežymus ir abejingas dalykas. Tačiau stebėtina, 
kad mums neišliko nė vieno Viešpaties posakio, kurs darytų 

kasdieninio aptrinto dalyko įspūdžio. Nėra nė vieno posakio, 
kurs neturėtų turiningo kilnumo ir protingo skambesio, iš kur 
mes iš karto nedvejodami pažįstame Mokytojo stilių. Kreipda- 
mi dėmesio tik į tam tikrus išorės dalykus, prisiminkime, kaip. 
giliai prasmingi gausūs Viešpaties žodžių ir minčių žaidimai! 
„Palik mirusiems laidoti jų mirusius“ (Mat. 8, 22), arba: „Kas. 
ieško gyvybės išgelbėti, prapuldys ją, ir kas ją praranda, iš- 
gelbės ją (Luk. 17, 33). Kaip turiningos yra Jo parabolės ir 
palyginimai! Egzegezė per šimtmečius nenuilstamai darbuojasi, 
besistengdama įsigilinti į jų turinį. Kokia minčių gausybė ver- 
žiasi ne kartą iš vieno posakio! Užtenka prisiminti kalno pa- 
mokslo palaiminimus, arba paties savęs apreiškimus ketvirtojoj 
Evangelijoj: „Aš kelias, tiesa ir gyvenimas“. „Aš atsikėlimas. 
ir gyvybė“. „Aš esu gyvybės duona“ (Jo. 14, 6; 11, 25; 6, 51), 
ir daug kitų posakių. 

Pažvelkime dar į kitą dalyką: žmonių žinojimo kilniausio- 
joj srityj Jėzus padarė kilniausius apreiškimus. Jo išmintis ve- 
da į dieviškojo Prado slėpiningas gelmes, prieš kurias užsidaro 
apraibusi kiekviena žemiška dvasios akis. Vienas Jėzus, nenu- 
leisdamas akių, žiūrėjo į dieviškosios šviesybės saulę. Jis. 
kalbėjo apie kilniausius dieviškus dalykus, kaip kad vaikas 
pasakoja apie savo tėvo namų grožybes. Jis kalbėjo apie 
slapčiausias dieviškas mintis su artimu žinojimu, lyg tai Jam 
būtų savaime suprantama, panašiai kaip kiti kalba apie savo 
asmeniškus patyrimus arba apie savo interesus. Jis kalbėdavo. 
apie tai su tokiu pasitikėjimu ir tikrumu, kad savo klausytojus 
pavergdavo, ir ne tik klausytojus, bet ir visus šimtmečius. 
Niekas iš žmonių niekados nepajėgė su panašiu aiškumu, gry- 
numtu ir tobulumu parodyti religijos kilniausias tiesas, Dievo: 
prigimtį ir kelius, kuriais pasiekiama panašumas į Dievą ir: 
susijungimas su Juo. 

Nėra reikalo niekinti tautų bandymus pažinti Dievą ir 
nepripažinti maldingumo, kuris buvo už krikščionybės ribų.. 
Dargi ir prieškrikščioniškosios religijos istorijos tyruose ga- 
lima aptikti malonių oazių. "Tačiau, išskyrus žydų religiją,. 
kilnesnieji dalykai skęsta klaidų ir abejojimų potvynyj. Tą 
dalyką ir dabar dar jaučia kiekvienas, kuris teisia širdimi 
imasi tirti religijų istoriją. „Nekrikščioniškųjų religijų studija“,. 
sako vienas neįtariamas liudininkas,') „vargina ir atbukina, o. 
krikščioniškosios religijos istorija kiekviename žingsnyje atida- 
ro žvilgsnį į naujus, gražiausius pasaulius“. Tai yra Jėzaus. 
pasauliai, prieš kuriuos mes susižavėję sustojame. Niekas. 
žmonių, kaip Jėzus, nedavė mums taip aiškaus ir tikro atsa- 
kymo į didžiuosius klausimus, kokia yra Dievo prigimtis ir- 


1) Heiler, Das Wesen des Katholizismus, 1920, 130 p. 

veikimas, kokia yra sutvėrimo ir doroviškos pasaulio tvarkos 
prasmė, kokia yra žmogaus sielos prigimtis ir tikslas. 

Ypač stebina Jėzaus žinojimo savaiminumas ir nepri- 
klausomumas. Nebuvo Jo mokytojai nei anų laikų filoso- 
fai, nei mokyti rabinai, nei essenų gnostikai. Jis pasiliko ne- 
priklausomas jokios mokyklos, jokios mokslo krypties. "Tai 
yra Jo ypatumas. "Taip pat mes nepastebime palengva Jame 
vykusios raidos nė mažiausio pėdsako. Mes negalime nurodyti 
jokio laikotarpio, kuriame Jis būtų virtęs tuo, kuo Jis mums 
yra. Nerandame jokio pranašiško išgyvenimo, kurs Jį tokį būtų 
padaręs. Nė krikštas to nepadarė. Kaip mes anksčiau matėm, 
kai Jis atėjo prie Jordano, Jis jau aiškiai turėjo savo sąmonėj 
visą savo uždavinį. "Tai įrodo Jo kilnūs žodžiai, sakomi 
Krikštytojui: „Mums pridera įvykdyti visą teisybę“ (Mat. 3,15) 
ir dvylikamečio Vaikelio apsireiškimas bažnyčioj. 

Suprantama, Jėzus gyveno Senojo Testamento mintimis. 
Šventosioms knygoms Jis rodė stebinančios pagarbos. Jos 
buvo Jam paties Dievo žodis. Apie Įstatymą ir Pranašus 
ne kitaip Jis manė, kaip Jo laikų maldingieji. "Taip pat Jis, 
kaip ir Jo bendralaikiai, nesiartino prie šventųjų knygų su 
kritiškų nusistatymu. Jis niekados nekėlė jų autentiškumo, 
tikrumo ir sveikumo klausimo. Rašto turinys Jam buvo Dievo 
žodis, aukštesnis už kiekvieną abejojimą. Be abejo, Jis nelaikė 
žmogiškojo autoriaus aklu ir mechanišku įkvėpimo įrankiu. 
Todėl savo prakalbose Jis kartais išsireiškia, kad jų autorius 
yra Dievas, o kartais priskiria jas autoriui žmogui (Mat. 15, 
3; 19, 4, 8; 22, 45). Įkvėpimą ir žmogaus autoriaus bendra- 
darbiavimą Jis laikė susidėjusius vienumon; Jis buvo įsitikinęs, 
kad Dievo Dvasia prisitaiko prie rašančio žmogaus dvasios, 
lyg nešdama ir pripildydama ją (Mat. 22, 43). 

"Tą atitiko ir būdas taikyti Rašto žodžius. Naudodamasis 
Raštu priešų priekabėms sugriauti, Jis tenkinasi pasakyti: „Pa- 
rašyta“, arba: „Ar neskaitėte?“ (Mat. 4, 4; 12, 3; Luk. 10, 26). 
Atskiras vietas Jis imdavo ne tik jų laiko aplinkybėse, arba 
betarpiška žodžių prasme, bet ir bendrai dogmatiška prasme. 
Nedaugelis išsilikusių pavyzdžių, kaip Jėzus aiškino Raštą, 
parodo, kad Jis pripažino Palestinoj tada buvusio Rašto aiš- 
kinimo sveikuosius pagrindus. 

Viešpaties reiškiamą Senajam Testamentui pagarbą parodo 
taip pat ir tai, kad Jis dažnai juo naudojosi. Senasis "Pesta- 
mentas tiekė Jam teologiškų įrodymų. Jam užteko Rašto žo- 
džių gundytojui atremti (Mat. 4, 4 s); Jis remiasi Raštu sadu- 
kiejų racionalizmui ir farisiejų legalizmui sumušti (Mat. 22, 31 
s; 9, 13; 12, 3; 19, 4). O ir savo paprastose prakalbose liau- 
džiai Jis noromis naudojosi šv. Raštu. Ne retai savo pamo- 
kymus Jis pradeda Rašto žodžiais (Luk. 4, 27). Į savo ragi- 

nimus Jis geba pinti Senojo Testamento istoriją (Mat. 6, 29; 
12, 42; 10, 15; 11, 23—24; 12, 3, 40), o Jo palyginimai ne kartą 
prisiima Senojo Testamento vaizdus (Mat. 7, 24; 21, 33; Luk. 
12, 16). Net didžiausiuose dvasios susijaudinimuose veržiasi 
iš Jo lūpų Rašto žodžiai. Jo grasymai ir peikimai apsitaiso 
Rašto rūbu, arba skelbiami pasiremiant pranašų grasymais (Mat. 
11, 23; 12, 39; 13,14; 15, 7; 16, 4; 17, 16). Suprantama, taip 
pat ir Jo maldos žodžiuose yra aiškių šv. Rašto atbalsių. Jo 
maldoje Alyvų darže ir Jam mirštant ant kryžiaus pasireiškia 
psalmių tonai.!) 

Taigi Jėzus nebuvo atėjęs Senojo "Testamento apreiškimo 
pakeisti. Jis pats tai patvirtina: „Nemanykite, būk aš atėjęs 
Įstatymo ar Pranašų panaikinti; ne panaikinti aš atėjau, bet 
įvykdyti“ (Mat. 5, 17). Kitaip nė būti negalėjo. Jis juk jautėsi 
esąs apreiškėjas to paties Dievo, kurs ir pranašus buvo įkvė- 
pęs. Bet Jis buvo atėjęs Įstatymą patobulinti. Ir čia Jis yra 
savarankiškas taip pat ir Senojo Testamento atžvilgiu. Jis jį 
skaitė savo paties dvasioje ir savo mokinius mokė toj pačioj 
dvasioj skaityti: „Argi mūsų širdis nebuvo užsidegus mumyse, 
kuomet Jis aiškino Raštą?“ (Luk. 24, 32). Toks buvo Emauso 
mokinių patyrimas, kurį ir kiti Apaštalai turėjo. Viešpaties 
originališkumo Rašto aiškinime nereikia norėti tuo apspręsti, 
lyg Jis būtų iš Jo aiškinimo tik pašalinęs farisaišką raidės 
dvasią ir mažmožingą kazuistiką. Pirmiausia Jis mokė Rašto 
žodžiuose surasti dievišką, amžiną prasmę, kuri pildėsi Jo as- 
menyje ir Jo karalystės įkūrime. Be Jo, niekas kitas negalėjo 
tokio aiškinimo duoti, nes tik Jis vienas nešiojo savo širdyje 
mesianiškojo pašaukimo dievišką šviesą, kuri mokė suprasti 
tamsesnius pranašų nujautimus. 

"Tuo absoliučiu Jėzaus savarankiškumu, pagaliau, remiasi 
Jo iškilimas ant visų tautiškų ribų. Be abejo, Jėzus 
buvo savo tautos vaikas. Jo kalboj, Jo minčių išorinėj formoj, 
Jo paveiksluose ir palyginimuose atsispindi tam tikro krašto, tam 
tikro laiko, tam tikros tautos ypatumai. O vienok Jo dvasios 
ypatumas, jei mes nežiūrėsime išorinės formos, neturi nieko 
specifiškai žydiško. Jėzus negali būti lyginamas su jokiu Senojo 
Testamento išminčium arba maldinguoju. "Tiesa, Jis buvo Mo- 
kytojas Izraelyje ir pirmoj vietoj atsižvelgė į savo tautos rei- 
kalus; o vienok Jo mokslas turi tokį bendrumą, kad visi šimt- 
mečiai, įvairių kalbų ir kraštų žmonės jaučia, jog Jis jiems 
kuo labiausiai yra tikęs, lyg jis būtų jų tautos. Iš kiekvieno 
jo žodžio kalba apimąs pasaulį universalizmas. Kas tik beša- 
liškai skaito Evangelijas, kiekvienas randa Jame ne tik tam 


1) Tuo atžvilgiu plačiau kalba P. Feine, Jesus Christus und Paulus, 1902; 
J. Hanel, Der Schriftbegriff Jesu, 1919. 

tikros tautos mokytoją, bet visos žmonijos Mokytoją. "Tuo 
Jėzus ir norėjo būti. Jo veikimo pabaigoje mes randame ne 
žodžius: „Aš esu siųstas tik pas pražuvusias Izraelio namų 
avis“ (Mat. 15, 24), bet šituos šodžius: „Eikite ir mokykite 
visas tautas, mokydami juos laikyti visa, ką tik esu jums įsa- 
kęs“ (Mat. 28, 19—20).)) 

Turint prieš akis tokias Jėzaus dvasios savybes, drįsti 
prikaišioti Jam psichišką liguistumą, psichopatiją, pertempimą, 
ar ką nors panašaus, būtų tiesiog nesąmonė, 

Tiek Jėzaus dvasios ypatumas, tiek ir Jo charakterio 
paveikslas stovi prieš mūsų nustebusias akis nepasiekiamoj 
aukštybėj. 

Nežiūrint visų netikinčiųjų ir laisvamanių neigimo, yra ir 
pasilieka tiesa, kad mūsų doroviškojo kilnumo pagrindas yra 
mūsų santykiai su Dievu. Dievas mus sutvėrė, Dievas mus 
laiko buvime, Dievas yra savimi geras, Dievas yra mūsų 
centras ir tikslas. Kiek žmogus pripažįsta tas tiesas praktiškame 
gyvenime, tiek kyla ar smunka žemyn jo doroviškasis lygmuo. 
Tad ir žiūrima, kokie buvo Jėzaus santykiai su Dievu. Ir čia 
mes pamatome nepasiekiamą Jėzaus kilnybę. Jo maldingumo 
saikas nesiduoda lyginamas su jokių kitų žmonių, net su reli- 
gijos garsiausių didvyrių maldingumu. Jo bendravimo su Dievu 
betarpiškumas praneša kiekvieną žmogaus susijungimo su Dievu 
ir dievomaldingumo laipsnį ir saiką. 

Kuo remiasi tasai Jo taip vienintelis Dievo jautimas? Gal 
tuo, kad Jis mėgo vadinti Dievą savo Tėvu ir su kūdikišku 
atsidavimu apie Jį mąstyti? Bet juk kiekvienas maldingas 
Izraelitas žinojo, kad Dievas yra jo "Tėvas. Senovės psalmės 
yra himnai apie Dievo tėvišką gerumą. "Tiesa, toks Dievo 
supratimas retai tebuvo pratybon įvestas; ypač grįžus iš ne- 
laisvės net maldingųjų tarpe Dievo paveikslas turi šaltus ir 
griežtus bruožus, kurie įkvepia daugiau baimės, kaip pasitikė- 
jimo. "Mikrumoje, pagaliau tik Jėzus rimtai ir pilnai tepriartino 
žmonėms Dievo tėviškojo gerumo mintį. Jis išmokė žmones 
pažinti nesuskaitomus tėviškos Dievo meilės pasireiškimus ir 
ugdyti savo širdyje kūdikišką pasitikėjimą Juo. 

Tai, be abejo, parodo, kaip Viešpaties maldingumas yra 
originalus ir gilus, bet neparodo, kaip jis yra absoliučiai 
vienintelis. Nes krikščioniškojo maldingumo nesuskaitomi pa- 
„vyzdžiai yra tos pasitikinčios kūdikiškos meilės gausingos 
kopijos. Kopijos gi skiriasi nuo savo pirmavaizdžio ne esme, 
bet laipsniu. O gal Viešpaties maldingumas skiriasi nuo kitų 


1) Apie tą dalyką plg. Th. Adamson, Studies of the Mind in Christ, 1898. 
Th. Robinson, Studies in the Charakter of Christ, 1900; Viešpaties pedagogi- 
kos ir mokymo dalyku plg. M. Meschler, Charakterbild Jesu, 1916; J. Delb- 
tel, Jėsus, ėducateur des Apėtres, 1917, 

maldingumų būdu, būtent, kad Jo įsitikinimas tėviška Dievo 
meile valdė visą Jo gyvenimą ir kad Jis paprasčiausiuose bei 
kasdieniniuose dalykuose pažino ir matė paties Dievo tvarkymą. 
Iš tikro, ta pastaba žymi vieną pagrindinį Jo maldingumo 
bruožą. Jėzus matė tėvišką Dievo ranką kiekviename sutvėrimo 
atome ir kiekviename istorijos įvykyj. Tėviškas Dievo gerumas 
liepia saulei tekėti ant gerų ir piktų ir siunčia lietų ant teisiųjų 
ir neteisiųjų (Mat. 5, 45). Jo tėviškas rūpestingumas apdaro 
lauko gėles ir globia žvirblį ant stogo (Mat. 10, 29). Net 
plaukas nenukrinta nuo mūsų galvos be Dievo žinojimo ir 
valios (Mat. 10, 30). Toks nuolatinis Dievo artimumo jautimas, 
be abejo, išaiškina ne vieną taip nepaprastą Jėzaus gyvenime 
maldingumo bruožą. "Tai padaro mums bent kiek suprantamu, 
kaip Jo jausmas, kuriuo Jis kiekvieną valandėlę ir kiekviename 
santykyje bendrauja su Dievu, reiškiasi gyvenime. "Tačiau tai 
dar neįveda mūs į Jo maldingumo gelmes ir į Jo maldos 
gyvenimo paslaptį. Nes tai iš tikro yra paslaptis. Ne dėl to, 
kad Jėzus tiek daug meldėsi ir kad Jis, kaip niekas kitas, 
įvykdė savo žodžius, jog reikia visados ir be paliovos melstis 
(Luk. 18, 1), ne dėl to, kad Jis kiauras naktis vienas praleis- 
davo maldoje ir kad dienas, kuriomis dirbo iki paskutinio 
nuilsimo, gebėjo nuskaidrinti stebėtina maldos nuotaika; ne 
dėl to, kad viskas, ką Jis kalbėjo ir jautė, atrodė maldos 
pašventinta, kad Jis su malda džiaugėsi, kovojo, kentėjo ir 
mirė: ne tame glūdi Jo susijungimo su Dievu ypatingoji pusė, — 
dar labiau slėpininga ir stebėtina yra būdas, kaip Jis mel- 
džiasi. Iš to būdo, pagaliau, mes pažįstame visą Jo Dievo jautimo 
ir maldingumo dydį. 

Ne daug mums tepaliko užrašytų Viešpaties maldų žodžių. 
Tačiau kurie mums paliko, pasižymi ypatingu gilumu ir kil- 
numu. Prisiminkime mesianišką „džiaugsmo himną“ (Mat. 11, 
25) ir šv. Jono užrašytą atsisveikinimo maldą (Jo. 17). Niekados 
žmogus st tokiu majestotingu savęs jautimu ir kartu su tokiu 
kukliu savaiminumu nevadino Dievo savo Tėvu, kaip Jėzus 
darė. Tie Jo maldų žodžiai parodo Jo tobuliausią, vienintelę 
Dievo Sūnaus sąmonę. „Nė vienas nežino, kas esąs Sūnus, 
kaip tik "Tėvas, ir kas esąs Tėvas, kaip tik Sūnus ir kam 
Sūnus panorės apreikšti“ (Luk. 10, 22). Nepereinama siena 
skiria Mokytoją nuo mokinių. "Todėl niekados Jėzus nejungia 
savęs su jais maldoje. Kaip mes aukščiau svarstėm, Jėzus 
kalba apie „mano Tėvą“ ir „jūsų Tėvą“, niekados apie „mūsų 
Tėvą“. Jo sūnystės sąmonė stovi neprieinamoj aukštybėj, kur 
jokio žmogaus maldingumas nesiekia. Tai yra Jo ypatumas ir 
Jo paslaptis. 

Iš to taip ypatingo Dievo jautimo mes geriau suprantame 
dar kitą dalyką, — Jo nepajudinamą atsidavimą Dievui, Jo 

dangiškajam "Tėvui. Kas nors pasakys, kad juk, apskritai, tokia 
yra žmogiškojo tobulumo esmė, kad mes pažįstame ir pripa- 
žįstame Dievą savo gyvenimo priežastimi ir tikslu, ir sulig 
tuo Jam atsiduodame. Tačiau Jėzaus atveju tasai atsidavimas 
reiškia daug daugiau. Nes jis yra kilęs iš visai kitokio, nepa- 
lyginamai gilesnio Sūnaus santykio, ir be to, jis tarnavo Jo 
ypatingam, dieviškam pašaukimui. Gyvenimas ir pašaukimas, 
Dievo sūnystė ir Mesijo uždavinys vienas su kitu Jėzuje susi- 
liejo. Be abejo, yra žmonių, kurie visai atsiduoda savo pašau- 
kimui. Jėzus ne tik buvo atsidavęs savo mesianiškajam pašau- 
kimui, — visas Jo gyvenimas buvo Jo mesianiškasis pašauki- 
mas. Iš Jo dieviškosios sūnystės esmės ėjo, kad Jis buvo 
pašauktas būti Mesiju, t. y, kad Jis buvo paskirtas visiškai 
atsiduoti Dievo dalykui ir mūsų pašventinimui. 

Iš to eina ypatingas Viešpaties tobulumas ir šventumas. 
Iš Jo dieviškosios sūnystės sąmonės su didžiausia galybe 
tryško Jo mesianiškojo pašaukimo gyvenimas. Ar mes Jį 
stebėsime kaipo vaikščiojantį iki nuovargio Mokytoją ir stebuklų 
darytoją, ar įsiklausysime į Jo paskutinius žodžius ant kryžiaus, 
kada Jis paskutinį kartą reiškia savo mesianiškąjį atsidavimą, 
visur kažkokia aukštesnė jėga stumia Jį į darbą ir pasiaukojimą. 
Visais Jo elgesiais reiškiasi Jo stebuklingi žodžiai: „Mano 
valgis yra daryti valią to, kurs mane siuntė“ (Jo. 4, 34), ir 
kiti: „Man reikia daryti darbai to, kurs mane siuntė, kolei 
yra dienos“ (Jo. 9, 4), arba žodžiai, kuriais Jis reiškia savo 
norą kentėti: „Aš turiu būti pakrikštytas krikštu ir kaip ne- 
rimstu, iki tai bus atlikta“ (ILuk. 12, 50). Nei pagundos bei 
kovos, nei didžiausi kentėjimai nė valandėlei nesudrumstė Jo 
dieviškos meilės, kuri vykdė Jo valios laisvą paklusnumą 
Dievui ir didvyrišką savęs aukojimą. Visur ir visad, didžiuose 
ir mažuose dalykuose, Jis vykdė savo Tėvo valią. „Aš negaliu 
nieko daryti pats iš savęs, — nes aš neieškau savo valios, 
bet valios to, kurs yra mane siuntęs“ (Jo. 5, 30). Toks buvo 
Jo gyvenimo turinys ir tokia Jo asmenybės paslaptis. 

Iš to Jėzaus šventumo savaime eina Jo benuodėmin- 
gumas. Jis neturi jokios, nė mažiausios, nuodėmės. Ką Evan- 
gelijos apie Jį pasakoja, tai užtenkamai užtikrina, kad Viešpa- 
ties gyvenime nė kalbos negali būti apie nuodėmę. Paimk 
visais atžvilgiais tobuliausią Žmogų ir, jei mėginsi jį lyginti su 


„ Kristumi, tuoj pastebėsi, kad pas jį yra tamsių šešėlių, yra de- 
„besų, kurie temdo giedrą dangų. Pas Kristų gi visur ir vi- 


sad giedras, be debesų dangus, nesudrumstas skaistumas, ne- 
girdėtas šventumas. KO 
Jėzaus benuodėmingumą liudija Jo priešai ir Jo bičiuliai. 


žingsnyje, tykodami pagauti bent kurį mažiau tikusį elgesį ar 

žodį. Tam jie sunaudojo visas, net žemiausias, priemones: vy- 
lių ir gudrumą, suktumą ir klastą, liaudies kurstymą ir val- 
džios jėgą, neteisingus liudininkus ir net suvedžiotą Apaštalą. 
Ir nieko nesugavo. Jėzaus gyvenimas buvo viešas: Jis mokė, 
veikė ir kalbėjo viešai (Jo. 18, 20—21). Priešai viską galėjo 
žinoti. 'Tuo tarpu, remdamasis tuo viešumu, Jėzus gali ramiai 
savo priešų klausti: „Kas iš jūsų gali parodyti manyje nuo- 
dėmę?“ (Jo. 8, 46). Niekas to nepajėgė. 

"Tiesa, buvo rasta „nusikaltimų“, kuriais nė patys priešai 
negalėjo tikėti. Kokie jie buvo? — „Tas priima nusidėjėlius 
ir su jais valgo“ (Luk. 15, 2). Jis „piktžodžiauja“ Dievui, at- 
leisdamas nuodėmes (Mat. 9, 4—8). Jis „išvaro velnius Beel- 
zebubu“ (Mat. 12, 24). Jis niekina subatą, gydydamas ligonis 
(Luk. 6, 7) ir leisdamas mokiniams trinti varpas (Mat. 12, 1). 
Jis valgo nemazgojęs rankų (Mat. 15, 2, 20). Jis norįs sugriauti 
bažnyčią (Mat. 26, 61). Jis kursto liaudį (Luk. 23, 5). Jis 
sakosi esąs Kristus, Dievo Sūnus (Mat. 26, 64). — Tai ir 
viskas. 

"Tiesa, Jėzus smerkė farisiejų veidmainystę ir skelbė save 
ne tokiu Mesiju, kokio jie laukė. Iš čia jų neapykanta, kuri 
stengėsi viską piktai aiškinti. Bet jokio tamsaus taško Jo gy- 
venime nepajėgė įrodyti, nors teisme jie griebėsi pikto melo ir 
šmeižto: „Vyriausieji kunigai ir visas susirinkimas ieškojo ne- 
teisingo liudijimo prieš Jėzų... ir nerado, nors daug buvo atėję 
neteisingų liudytojų“ (Mat. 26, 59). Kaip nekaltas turėjo būti 
Viešpaties gyvenimas, kad tokie nekentėjai ir šmeižikai nepajė- 
gė Jo apkaltinti. 

Nesurado kaltės nė Pilotas, kuriam juk rūpėjo pasmerki- 
mą pateisinti. Galvažudis ant kryžiaus išpažįsta: „Šitas nepa- 
darė nieko pikta“ (ILjuk. 23, 41). Net Judas, kuriam rūpėjo 
pateisinti savo išdavikišką darbą, pasiremiant kuo nors tam- 
sesniu iš Viešpaties gyvenimo, ir kuriam gerai buvo žinomas 
visas intymus Jo gyvenimas, turėjo išpažinti: „Nusidėjau, iš- 
duodamas nekaltą kraują“, ir sąžinės graužiamas „nuėjęs pa- 
sikorė“ (Mat. 27, 4—5). 

Visi kiti mokiniai, glaudžiai gyvenę su Viešpačiu, liudija 
Jo benuodėmingumą, nors už tą savo liudijimą jiems ir mirti 
teko. Jie išpažįsta Viešpatį „šventuoju Dievo tarnu“ (Apd. 4, 
27), stoja valdžios ir liaudies akivaizdon ir prikaišioja jiems: 
„Jūs pasmerkėte ir užmušėte Teisųjį“ (Jok. 5, 6); „Jūs išsigynė- 
te Šventojo ir Teisiojo“ (Apd. 3, 14). Jie ragina sekti Viešpa- 
ties pėdomis, nes „Jis nepadarė nuodėmės ir nerasta vyliaus 
Jo burnoje“ (I Petr. 2, 22). Jo nekaltas kraujas yra atpirkimo 
kraujas (I Petr. 1, 18), ir Jis, „Teisusis“, užtaria už mus (I Jo. 
2, 1). Tą patį daugybę kartų išreiškia šv. Povilas (2 Kor. 5, 
21; Rom. 5, 18; Zyd. 4, 15; 7, 25 ir k.). 

Nepaisant savo heroiško nuolankumo, pats Jėzus ne kartą 
išreiškia sąmonę, kuri liudija Jo benuodėmingumą. Jis nieka- 
dos nedaro savo nuodėmių išpažinimo. Žmonės yra nuodėmingi 
ir pikti (Mat. 7, 11), taip kad niekas negali drįsti laikyti save 
laisvu nuo nuodėmės (Jo. 8, 7); todėl visi turi daryti atgailą 
(Mork. 1, 15; Luk. 13, 5). Bet Jis pats niekados savo nuodė- 
mių neišpažįsta, dėl jų nesižemina prieš Dievą ir niekados ne- 
prašo Dievo atleisti Jam nuodėmes. Kitiems Jis liepia maldoje 
sakyti: „Ir atleisk mums mūsų kaltes“ (Mat. 6, 12), bet Jis 
pats taip nesimeldžia. Jis garbina Dievą ir dėkoja Jam; Jis 
meldžiasi už apaštalus, ligonis ir visus tikinčiuosius; Jis pats 
sau prašo pagarbinimo, suspaudime prašo pagelbos, bet niekur 
neprašo nuodėmes atleisti. Net mirties valandoj Jis to nedaro, 
nors Jis taip griežtai buvo kalbėjęs apie apyskaitą, kurią po 
mirties Žmonės turės duoti Dievui. Tuo tarpu, mirdamas, Jis 
prašo už kitų nuodėmes ir už priešus, bet ne už savo nuodė- 
mes. Jis nė gailesčio nedaro už savo nuodėmes. Nors Jis turėjo 
taip jautrią sąžinę, ir rūpestis išpildyti kuo tobuliausiai Dievo 
valią valdė visas Jo mintis, žodžius, darbus, visą Jo gyvenimą, 
o vis dėlto tasai Jo dievobaimingumas niekados nepasireiškė 
gailesčiu už nuodėmes, nei baime, kad Jis būtų nutolęs nuo 
Dievo valios. Jei būtų buvusi Jo gyvenime nors mažiausia nuo- 
dėmė, be abejo, atsižiūrint į Jo sąžinės jautrumą, būtų ir gailes- 
tis pasireiškęs. O tuo tarpu ne tik gailesčio nepasireiškia, bet 
nėra nė pėdsakų, kad bent kada, bent praeityj būtų buvę nuo- 
dėmių. 

Jėzus tiesiog priešpastato save nuodėmingiems žmonėms 
(Mat. 7, 11, 26, 45; Jo. 8, 55) ir pareiškia, kad Jame nėra jo- 
kios neteisybės (Jo. 7, 18), nes Jis visur pildo Dievo valią ir 
pamėgimą (Jo. 4, 34; 8, 20); šėtonas, nuodėmingo pasaulio 
kunigaikštis, Jame „nieko neturi“ (Jo. 14, 30). Taip Jėzus 
negalėjo kalbėti, jei Jis bent kokią nuodėmę būtų gyvenime 
turėjęs. Todėl Jis galėjo sakyti: „Kas iš jūsų gali parodyti 
manyje nuodėmę?“ (Jo. 8, 46). "Tie Jo žodžiai reiškia ne tik 
viešą nepapeikiamumą, bet visišką benuodėmingumą, nes tik 
šiuo atveju Jis tegalėjo drįsti tokį klausimą statyti, — kitaip 
išeitų baisi veidmainystė ir nepakenčiama puikybė, ir tuo pa- 
čiu Jame būtų nuodėmė. Apie kiekvieną žmogų Jėzaus moki- 
nys rašo: „Jei sakytumėm, kad neturime nuodėmės, mes patys 
save suvedžiojame ir nėrą mumyse tiesos“ (I Jo. 1, 8). O Jėzus 
klausia priešų: kas iš jūsų gali parodyti manyje nuodėmę? 
Taip tegali Švenčiausiasis kalbėti. Girdėdami tą klausimą, 
priešai tyli, o šv. Petras, puolęs Jėzui į kelius, sako: „Išeik 
nuo manęs, Viešpatie, nes aš žmogus nuodėmingas“, kurs su 
Tavim, neturinčiu jokios nuodėmės, nedrįstu bendrauti ir Tavo 
artimybėj būti (Luk. 5, 8). 

Viešpaties pašaukimas buvo būti Mesiju, t. y, būti išva- 
duotoju iš nuodėmės atperkant žmones, atleidžiant jiems nuo- | 
dėmes ir juos teisiant. Jis pats savo asmenyje turi valdžiąM 
nuodėmes atleisti. Nuodėmes atleisti gali tik vienas Dievas, 
kuris yra švenčiausias. Priskirdamas sau tą valdžią, Jėzus 
kelia save ant visos nuodėmingos žmonijos ir laiko save 
švenčiausiuoju Dievu, kuriame negali būti jokios nuodėmės. 
Turėdamas atpirkti žmoniją iš nuodėmių, Jėzus turėjo aukoti 
savo gyvybę „kaip atvadavimą už daugelį“ (Mat. 20, 23). 
Priskirdamas savo gyvybei ir savo kraujui tokią vertę, kuri 
atlygina Dievui už nuodėmes, tuo pačiu Jėzus skelbia save 
esant be nuodėmės, — nes juk nuodėmingumas negali atly- 
ginti Dievui už nuodėmes. Pagaliau, Jėzus skelbia save viso 
nuodėmingo pasaulio "Teisėju. Kaip Jis galėtų teisti, jei Jis 
pats būtų turėjęs kalčių? Juk Jis pats tada turėtų būti tei- 
siamas. O tuo tarpu Jis teis gyvus ir numirusius pats savo 
valdžia, žiūrėdamas net slapčiausių kalčių. 

Tasai Jėzaus benuodėmingumas nėra per malonę įgytas; 
jis eina iš Jo dieviškosios esmės. Jis yra tikras Dievo Sūnus. 
Todėl Jis turi absoliutų benuodėmingumą ir šventumą. 

Su Viešpaties benuodėmingumu ir šventumu glaudžiai 
siejasi Jo teisingumas kalboje arba tiesakalbumas. "Tai 
yra viena pagrindinių Jo savybių: „Aš — tiesa“ (Jo. 14, 6), 
taip Jis apie save kalbėjo. Jo artimieji buvo giliai persiėmę 
Jo teisybe (Jo. 1, 14, 17). „Nerasta vyliaus Jo burnoje“ (I Petr. 
2,22). Bet ir Jo priešai buvo priversti pripažinti: „Mokytojau, 
mes žinome, kad Tu tiesakalbis ir mokai Dievo kelio tiesoje ir 
nė vienu nesirūpini, nes nežiūri žmonių asmens“ (Mat. 22, 16). 
Kiekvienas Jo žodis, kiekvienas Jo veiksmas, visas elgesys, 
visa Evangelija yra tiesos blizgėjimas, ir turi tiesakalbumo 
pažymį. Jis kalba tiesą net mažiausiuose daiktuose ir visose 
išvadose (Mat. 23, 25; Luk. 13, 15), be jokio vyliaus, iškraipy- 
mo, pagražinimo, nudavimo: „Jūsų šneka tebūna: taip, taip, ne, 
ne“ (Mat. 5, 37). Jis kalba tiesą visiems, be jokio galėjimo Jį 
papirkti ar pabaidyti (Mat. 22, 16—21; Luk. 13, 32), nors visi 
farisiejai piktintųsi (Mat. 7, 37 ir k), ir net mokiniai nuo Jo 
atkristų (Jo. 5, 67). Kaip griežtai Jis smerkia kiekvieną veid- 
mainystę, melą, nudavimą visose jų formose! Su kokia galybė 
Jis kartoja veidmainiaujantiems farisiejams: „Deja jums“ (Mat. 
23, 1—33). 

P, tiesakalbumas užtraukė ant Jo didikų neapykantą 
ir liaudies persekiojimą. Vis tik Jis juo pasiremia net tada, 
kai Jo priešai čiumpa akmenis Jį užmušti: „Aš jums kalbėjau 
tiesą, kurią iš Dievo girdėjau. Kadangi aš sakau tiesą, jūs 
man netikite“ (Jo. 8, 40, 45). Kas nori būti Jo mokinys, tas 
turi turėti sąlygą: laikytis tiesos (Jo. 8, 31). Tai Jo palikimas 

saviesiems: Jis atsiųs jiems tiesos Dvasią (Jo. 15, 26, 13), — tai 
Jo malda už savuosius: „Tėve, pašventink juos tiesoje. "Tavo 
„žodis tiesa“ (Jo. 17, 17). Teisėjo akyse, kada mirtis ir amži- 
*nybė jau čia pat, Jis dar kartą paskelbia savo gyvenimo ir 
veikimo tikslą: „Aš tam gimiau ir tam atėjau į pasaulį, kad 
liudyčiau apie tiesą. Kiekvienas, kurs yra iš tiesos, klauso 
mano balso“ (Jo. 18, 37). Ir, statant Pilotui cinišką klausimą, 
„Kas yra tiesa?“, Jis leidžia save pasmerkti mirti, kad nebūtų 
neištikimas tiesai. Jo mirtis, be ko kito, patvirtina Jo tiesos 
meilę. 

Pasaulio istorija nežino kito tokio asmens, kurs taip būtų 
mylėjęs tiesą, kalbėjęs tiesą ir neapkentęs netiesos, kaip Jėzus. 
Joks pranašas toks nebuvo, — nes tik vienas Jėzus tegalėjo 
sakyti: „Aš — tiesa“. 

Mėgindami kalbėti apie Jėzaus charakterį, tuoj pajuntame, 
kad taikomi Jam žodžiai praranda savo įprastinę prasmę, arba 
kad visi mūsų paimti iš šios žemės išsireiškimai pasirodo 
neužtenkami. 

Viešpaties asmens pritraukianti jėga, kuri taip galingai 
mus veikia ir stebina, kyla ne tiek iš Jo darbų galingumo 
arba iš Jo žodžio jėgos, kiek iš Jo kilniausios širdies kalbos. 
Svarstyti Jo jausmų turtingą pasaulį yra ypatingas žavesys. 
Jėzus nieku būdu nebuvo bejausmis stoikas. Bejausmingumas 
reiškia, kad sielai trūksta sveikumo. Kas jo dirbtinai ieško, 
tas pariša jauną gyvybės pulso plasdėjimą. Šalia kitų faktų, 
taip pat ir tai įrodo Jo tiesakalbumą, kad Jis niekados nesi- 
stengė savo jausmus paslėpti. Ne vienas norėtų būti atviras, 
reikšdamas savo mintis ir sumanymus, bet dingsta jo atviru- 
mas, kai tenka jausmai reikšti. O Evangelijose mes taip dažnai 
randame pasakojimą apie tai, ką Jėzus savo viduje jautė ir 
išgyveno. 

Mūsų širdies pagrindinis jausmas yra meilė. Bet niekur 
tasai meilės jausmas nebuvo taip jautrus, tyras ir gilus, kaip 
Jėzaus širdyje. "Tai pasirodo Jo santykiuose su Jo dangiškuoju 
"Tėvu. Jokia kita žmogaus širdis nenešiojo savo gelmėse dan- 
giškojo "Tėvo vardo su karštesniu atsidavimu. Nes tasai vardas 
pripildė visą Jo širdies gelmę, nuolat skambėjo Jo lūpose. Nuo 
Jo meilės karštumo gali ir mūsų širdys užsidegti. 

Tos meilės jautrumas reiškėsi beribiu pasitikėjimu. "Tasai 
pasitikėjimas Dievu niekados nebuvo jokioj sieloj taip saulėtų 
būdu, kaip Jėzaus sieloj. Mūsų pasitikėjimo saiką geriausiai 
parodo kentėjimo ir mirties valanda. Jėzaus pasitikėjimas paliko 
nepajudinamas net tada, kai mirtina kova varė Jam iš gyslų 
kraujo prakaitą. O mirties valandą dar kartą jis sublizgėjo 
kaip saulė, prieš nusileisdama už akiračio. Kai iš Viešpaties 
sielos veržėsi baisus kentėjimo šaukšmas: „Mano Dieve, mano 

Dieve, kam mane apleidai?“, Jo širdis skendėjo ir geso mirties 
kovoje. Bet negeso Jo nepajudinamas pasitikėjimas: „Tėve, į 
"Tavo rankas aš atiduodu savo dvasią“, — tokie buvo pasku- 
tiniai Jo pasitikėjimo ir meilės žodžiai. 

alia Tėvo meilės betarpiškai reiškiasi žmonių meilė. Ji 
buvo daugiau, kaip bičiuliškas nusiteikimas, noras padėti, 
apyšaltis prielankumas; ji buvo užkovojanti, pritraukianti žmo- 
nių meilė, Jo brolių meilė. „Niekas neturi didesnės meilės, 
kaip tą, kaip kas guldo savo gyvybę už savo prietelius“ (Jo. 
15, 13). Taip Jėzus apie save kalbėjo. "Toks buvo Jo meilės 
saikas ir karštumas, kuris palenkė Jį eiti mirti: „Gerasis gany- 
tojas duoda savo gyvybę už, savo avis“ (Jo. 10, 11). O kokia 
Jo mirtis, toks buvo ir visas Jo gyvenimas. „Pasirodė mūsų 
Išganytojo Dievo maloningumas“ (Tit. 3, 4). Tais žodžiais 
didžiausias mokinys sužymėjo Mokytojo paveikslą. 

Jėzaus meilė žmonėms buvo karščiausia Apaštalo meilė, 
jautriausia motinos meilė, ištikima, gryna bičiulio meilė. Jo 
apaštališką meilę liudija kiekvienas Jo gyvenimo veiksmas, Jo 
stokojimai, kelionės, namų ir tėviškės atsižadėjimas, mokymas, 
stebuklai, mirtis. Apie Jo jautrią motinišką meilę kalba Jo 
rūpestingumas Apaštalais ir liaudimi (Jo. 15, 9, 15; 17 sk). 
Kaip kad vištą surenka savo viščiukus po sparnais, taip Jis 
nori surinkti net tuos, kurie nenorėjo Jo suprasti ir buvo Jo 
atžvilgiu abejingi (Mat. 23, 37). Apie Jo bičiulišką meilę šv. 
Jonas parašė reikšmingus žodžius: „Mylėjęs savuosius, kurie 
buvo pasaulyje, parodė jiems savo meilę iki galui“ (Jo. 13, 1). 
Sventoji vakarienė yra tos meilės nenykstamas paminklas. 

Toji meilė buvo galingesnė už kentėjimą ir mirtį. Galima 
sakyti, visas Jėzaus gyvenimas buvo vienas kentėjimas. Ne 
tik dėl to, kad Jis visados pramatė, koks Jo galas. Bet ir Jo 
patyrimai daugiau davė Jam progos liūsti, negu džiaugtis. 
Užtenka prisiminti demonišką Jo priešų neapykantą, kuri net 
mirštančiam surado pasityčiojimo ir išniekinimo žodžių, kai 
Jis siuntė savo "Tėvui mylinčio atsidavimo maldą. 'Pačiau tas 
kentėjimas nebuvo vienintelis, ir gal ne didžiausias. Pirmiausia 
Ji liūdino patys Jo bičiuliai savo menku tikėjimu ir supratimo 
stoka. "Tai atsitikdavo svarbiausiomis valandomis, kurių gryną 
džiaugsmą pagriaudavo jų netikėjimas. Nužengęs nuo persimai- 
nymo kalno, Jis randa savo pusiau tikinčius mokinius, veltui 
besistengiančius pagydyti sergantį mėnesienos liga (Mat. 17, 
14—20). Kitu atveju, kai Jis susigraudinęs kalbėjo apie savo 
artimos mirties prasmę, Jo mokiniai ima kelti ginčus, kas iš 
jų bus didžiausias Dievo karalystėje (Mat. 20, 20). Begalinį 
skausmą ne kartą Viešpats reiškia sakomais saviesiems žodžiais: 
„O, netikinti gimine, iki kolei aš jus kęsiu?“ (Mork. 9, 18). 
„Tiek daug laiko esu su jumis, ir jūs nepažįstate manęs“ (Jo. 

14, 9). „Kodėl esate bailūs jūs, žmonės menko tikėjimo?“ (Mat. 
8, 26). „Apie ką kalbėjotės kelyje?“ (Mork. 9, 32 s.). Ir, paga- 
liau, skaudžiausi žodžiai, kokius išduota meilė kada nors ištarė: 
„Prieteliau, ko atėjai? Pabučiavimu tu išduodi žmogaus Sūnų“ 
(Mat. 26, 50; Luk. 22, 48). O dar pridėk apvylimus, kuriuos 
paskutinę Jo gyvenimo valandą savieji Jam surengė. "Tik vienas 
mokinys pasirodė turįs drąsos stovėti po kryžiumi. Kiti išsi- 
slapstė. Tokia buvo Jo meilės istorija. 

Tačiau tai nebuvo pralaimėjimas. Meilė nugalėjo kentėjimą 
ir mirtį. Dievo meilė neapleido Jo nė karčiausioj mirties va- 
landoj, nesumažėjo nė Jo meilė žmonėms. Ypač meilė tiems, 
kurie gyvenime buvo Jam artimesni. Nežuvo nė tos apgalingos 
meilės vaisius. Jau du tūkstančiai metų išpažįsta: „Tikiu į 
šventą, katalikišką ir apaštališką Bažnyčią“. 

Per visas Evangelijas pasakojama, kad ta taip galinga 
meilė žmonėms reiškėsi gailestingumu. Pirmiausia Viešpa- 
ties širdžiai kelia pasigailėjimo dvasiškas žmonių sielų skur- 
das. Todėl Jis pakentė priekaištą, kad Jis esąs muitininkų ir 
nusidėjėlių bičiulis. Nė Jis pats to neneigė: „Aš neatėjau teisiųjų 
šaukti, bet nusidėjėlių“ (Mork. 2, 17). Kokius jausmus Jis tu- 
rėjo nusidėjėliams, jei tik jie turėjo geros valios, parodo Jo pa- 
lyginimai: palyginimas apie prarastą avį, prarastą drachmą, 
paklydusį sūnų. Panašios užuojautos Jis turėjo ir savo tautos 
didžioms minioms, nes jos „buvo lyg avys, kurios neturi pie- 
mens“ (Mork. 6, 36). Ypač skaudžiai Jis jautė atgailos stoką 
ir abejingumą. Matydamas Jeruzalės atkaklumą ir žuvimą, Jis 
lieja užuojautos ašaras. Paskutinėj savo maldoj ant kryžiaus 
Jis prašo už savo priešus ir gailisi jų (Luk. 19, 41; 23, 34). 

Tačiau ir žemiškas žmonių skurdas slėgė Jo širdį. Maty- 
damas ligonį, Jis dūsauja užjausdamas (Mat. 7, 34), Jam gaila 
minios, neturinčios valgyti (Mork. 8, 2), Jis giliai jaudinasi, 
pasitikęs laidotuvių eiseną (Luk. 7, 13), Jis lieja ašaras prie 
bičiulio atviro kapo (Jo. 11, 35). Bendrai, Jis negalėjo žiūrėti 
į jokį žmonių skurdą, nenešdamas pagelbos. Jis artinasi ir 
prie raupsuotojo, kurio visi šalinasi, ir padeda savo rankas 
ant jo pūliuojančių žaizdų. 

Tokis buvo Viešpaties gailestingumas, nuo kurio užsidegė 
"krikščioniškasis heroizmas. "Tiesa, pasaulis visados buvo tur- 
tingas bergždžia užuojauta, ir nuo Budos laikų daug buvo ne- 
vaisingo gailestingumo pranašų. Jėzaus gi gailestingumas tu- 
„rėjo heroiškus darbus. "Tokių darbų niekas nepasieks. Nes 
niekas negali sujungti savyje taip didžios galybės ir stiprumo 
su be galo mylinčios širdies švelniausiu jautrumu. O Viešpats 
tai turėjo. "Todėl Jo gailestingumas gražiausiai pasirodo ten, 
kur kartu reiškiasi ir Jo antžmogiška galybė. Užtenka prisi- 
minti I,ozoriaus prikėlimo istoriją. „Mūsų bičiulis Lozorius 

miega“ (Jo. 11, 11). „Kas tiki į mane, nors ir būtų miręs, bus 
gyvas“ (Jo. 11, 25). Turėdamas tą aukščiausios galybės sąmo- 
nę, Jėzus eina kovon su mirtimi ir ją nugali. O vis dėlto, 
stojęs prie atviro kapo, Jis lieja jautriausios užuojautos ašaras. 
Kaip kitur, taip ir čia Jo paslaptis ir Jo didumas. 

Greta jautriausios meilės jausmų mes matome Jėzuje griež- 
čiausio pasipriešinimo, rūstumo, supykimo jausmus. Tik įsidė- 
kime, kad tie jausmai niekados neužsidega Jo paties naudai; 
jie tarnauja vieninteliai Dievo dalykui. Kur tik dalykas tebu- 
vo apie Jo asmens šmeižimus ir žeidimus, ten Jo kantrumas 
buvo be saiko; Jo kančios ir mirties istorija tai įrodo. Bet kur 
Jis sutiko priešinimąsi Dievo garbei ir Jo mesianiškojo veiki- 
mo pasisekimui, ten Jo uolumas buvo nepermaldaujamas. "Tuo 
mes suprantame kietus peikimo žodžius, kuriais Jis barė fari- 
siejų būdą, kuriais Jis ir savo išrinktajam mokiniui gebėjo at- 
sakyti. Kai Judas išdavikiškai Jį pabučiavo, Jis teištarė mei- 
lingus įspėjimo žodžius. Kai Petras tris kartus Jo išsigynė, Jis 
teturėjo jam užuojautos ir pasigailėjimo žvilgsnį. Bet kai tas 
pats mokinys buvo panorėjęs atkalbėti Jį nuo Dievo Jam skir- 
tojo kančios kelio, jam teko išgirsti rūstūs žodžiai: „Šalin nuo 
manęs, gundytojau!“ (Plg. Mork. 8, 33). Tikroji meilė pirmiau- 
sia rūpinasi Dievo garbe ir sielų išganymu. 

Iš to mes aiškiai matome: Viešpaties jausmai kiekvieną 
valandėlę buvo pilnai valdomi Jo valios, o ši laikėsi Dievo 
valios. Net didžiausių susijaudinimų metu mes nepastebime 
Jame jokio įsikarščiavimo, jokio nenuosaikumo, jokio nerimo. 
Net tais negausingais atvejais, kai Jis teisėtai buvo užsidegęs 
šventu rūstumu, mums tenka stebėtis Jo pilniausiu savęs val- 
dymu. Dar gražiau tasai savęs valdymas pasireiškia Jo kan- 
čioje. Įsivaizduok sau žmogų, kurs baisiausiame dvasios su- 
spaudime taip su savim rungiasi, kad kruvinas prakaitas Jam 
trykšta. Ar galima pamanyti, kad jis po trumpos valandėlės 
su majestotinga ramybe, lyg dalykas būtų savaime supranta- 
mas, be jokio dirbtinumo imtų sąvo bičiuliams kalbėti: Jau 
metas man eiti kentėti ir mirti? O Jėzus sugebėjo taip pada- 
ryti. Nebuvo Jam jokio jausmo, kurs būtų Jį užklupęs ar pa- 
vergęs. "Tiesa, Viešpats giliai jautė, giliau, negu kuris nors 
žmogus. Bet visi Jo jausmai visiškai buvo valdomi Jo valios. 

"Tas taip negirdėtas Jo valios tvirtumas reiškiasi taip pat 
Jo motyvų absoliučiu grynumu. Tvirtai valiai užtenka vienos 
didžios minties. "Tiesiog didžių žmonių gyvenimas buvo val- 
domas tik vienos kurios nors idėjos. Tačiau niekas taip iš- 
skiriamai nebuvo atsidavęs savo idealui, kaip Jėzus buvo atsi- 
davęs savo dangiškojo Tėvo valios pildymui. Apie tai jau buvo 
kalbėta. Tačiau tenka dar pastebėti, kaip tasai atsidavimas ir 
rūpestingumas pildyti Tėvo valią niekados nesivaduoja veiki- 

me Jo asmeniškais motyvais. "Todėl niekados Viešpats nepaisė 
žmonių malonės ar nemalonės. Mokiniai klausia Jo: „Ar žinai, 
kad farisiejai, išgirdę šitą žodį, pasipiktino?“ — „Palikite juos“, 
ramiai atsako Viešpats, „jie yra akli ir aklų vadai“ (Mat. 15, 
12—14). Taip pat Jėzus neturėjo jokio atsižvelgimo į savo 
sveikatą ir gyvybę. Eidamas į Jeruzalę, Jis žinojo, kad Jis eina 
mirti; Jis buvo aiškiai tai pasakęs. Bet tas dalykas nė kiek 
nedarė įtakos Jo sumanymams. "Taip pat Jis nesidarbavo dėl 
žmonių dėkingumo ar meilės. Jis labiau pagyrė Mariją, kuri 
su kontempliatyviu ramumu klausėsi Dievo karalystės žodžio, 
negu jos seserį, kuri, Jį mylėdama, rūpinosi Jam patarnauti. 
Be abejo, žmonių nedėkingumas buvo Jam skaudus; tą parodo 
dešimties raupsuotųjų pavyzdys; tačiau ne dėl to, kad toks 
nedėkingumas Jam pačiam buvo rodomas, bet dėl to, kad 
užmiršta buvo atiduoti garbę Dievui (Luk. 17, 18). Apie save 
patį Viešpats tiek mažai temąstė, kad nė teisėto pripažinimo 
neieškojo. „Aš neieškau savo garbės; yra kas jos ieško ir 
teisia“ (Jo. 8, 50). Visas Jo gyvenimas ir Jo baisi mirtis rodo 
tą tiesą. 

Vienas stipriausių ir visų labiau teisėtų Žmogaus veikimo 
motyvų yra, pagaliau, meilė jo paties šeimai. Pas Jėzų ir šitas 
motyvas buvo pasitraukęs už Jo pašaukimo didžių uždavinių. 
Mes žinome, kaip karštai ir ištikimai Jėzus mylėjo. Net ant 
kryžiaus Jam darė kartų kentėjimą tas dalykas, kad Jis turėjo 
palikti pasaulyje savo Motiną vieną. "Todėl Jis nemirė, nepa- 
vedęs Jos savo ištikimiausiam mokiniui. Tačiau nors toji meilė 
buvo taip karšta ir jautri, vis dėlto ji nebuvo sprendžiamas Jo 
veikimo motyvas. Visais atvejais aukštesnė Jam buvo Dievo 
valia ir Jo mesianiškasis uždavinys. "Tai parodo dvylikos metų 
Vaikelio atradimo bažnyčioj įvykis ir giminaičių lankymo daly- 
kas. Net Kanoje, kur Jis, prašomas Motinos, padarė savo pir- 
mąjį stebuklą, aukštesnė Dievo valia turėjo paskyrusią Jo vei- 
kimo valandą. 

Iš to tyriausio motyvų grynumo ėjo visų Jo veiksmų 
tobulumas ir nuosaikumas. Jis gyveno taip, kaip Jis 
mokė, ir gyveno tobuliausiu būdu. Čia taip pat glūdi Jo gyve- 
nimo ir Jo charakterio paslaptis. Daug kartų buvo mėginama 
piešti Jėzaus charakterį. Bet visados po visų bandymų tekdavo 
išpažinti mūsų nepajėgumą. Mes daugiau sakome, kas Jis nebu- 
vo, negu kad pajėgtumėm perstatyti Jo didumo paslaptį. Kal- 
bėdami apie tai, su kokiu nusistatymu Jis niekino pasaulį, tuoj 
mes skubinamės pridurti, kad Jėzus nebuvo asketa, kaip Jonas 
Krikštytojas. Jis niekino pasaulio viliojimus, bet Jis jų nebijojo. 
Kūdikiškas džiaugsmas gyventi ir bešališkas atsidarymas pa- 
sauliui jungėsi Jame su karališka dvasios laisve. Jis mylėjo 
nuošalų gyvenimą, bet Jis nebijojo gyventi tarp Žmonių pasau- 

lyje. Tirščiausiose miniose Jis vis tiek buvo taip pat vienas, 
kaip ir nakties tyloje, kada Jis kalbėjosi su "Tėvu. 

Stebėdamies tuo, kad Jis tiek daug aukštesnis už pasaulį, 
mes negalime nesistebėti Jo karštu sielų išganymo uolumu. 
Bet ir čia mums tenka pasakyti, kad tasai kilniausios aistros. 
karštumas jungėsi Jame su stebėtina ramybe ir rezignacija. "Tai 
reiškia ne vien kad Jis buvo laisvas nuo kiekvieno fanatizmo. 
Daug didesnis dalykas, kad Jis, kurs mylėjo sielas iki mirties, 
žmogiškojo piktumo paslapties atžvilgiu buvo pilnas pasidavi- 
mo bei rezignacijos. Jis ne mažiau dėkojo Dievui už tą, kad 
Jis savo paslaptis apreiškė mažutėliams, kaip ir už tą, kad Jis 
jas paslėpė nuo gudriųjų, kuriė pūtėsi savo žinojimu (Mat. 11, 25). 

Jei mes kreipsime žvilgsnį į Jo nuolankumą, tai turime 
pripažinti, kad jis prašoka kiekvieną žmogišką saiką. Ne vien 
dėl to, kad Jis atsisakė kiekvienos žemiškos garbės, ir kad tarp 
neturtėlių, atstumtųjų ir apleistųjų Jis turėjo savo mylimiausių 
bičiulių, ne tik dėl to, kad Jis jautėsi ir rodėsi visų, net ma- 
žiausiųjų tarnu; dar didesnis dalykas yra tai, kad Jo nuolan- 
kumas stipresnis buvo už kentėjimą ir mirtį. Kai Jis stojo 
teisme šios žemės didžiūnų akivaizdon, Jam būtų užtekę vieno 
Jo išminties žodžio sau pačiam išsigelbėti. Bet Jis tokio žodžio 
netarė, nes Erodo Jam parengtas bepročių rūbas labiau kara- 
liškai Jį puošė, kaip žmogiškojo pagyrimo ir žemiškosios lais- 
vės žodis. Bet ir čia tenka pridurti, kad tasai nuostabus nuo- 
lankumas ėjo greta su Jo majestotingu kilnumu. Šalia nuolan- 
kumo žodžių ir darbų mes randame žodžių apie Jo paties 
aukštumą, — žodžių, kokių joks žmogus dar nedrįso apie 
save tarti. 

Panašų dalyką mes pastebime visose Viešpaties dorybėse 
ir ypatumuose. Vis iš naujo mes turime pripažinti, kad tariami 
apie Jėzų posakiai negalima imti įprastine prasme, ir kad jie 
neturi tų ribų, kurios aprėžia žmogišką tobulumą. "Tas dalykas 
buvo pavadintas Jėzaus „charakterio absoliutizmu“, — ir toks 
pavadinimas yra visai teisėtas. "Todėl apie jokį Jo ypatumą 
negalima sakyti, kad jis žymėtų Jo charakterį ir jį išreikštų 
ypatingu būdu. Nes kiekvienas vienpusiškumas yra Jam sveti- 
mas. Vyriškas veiksmų galingumas ir geraširdis nuolaidumas, 
blizgantis skaistumas ir nuoširdžiausia nusidėjėlių meilė, ne- 
ieškąs savęs nuolankumas ir neišieškota aukštybė, nepajudi- 
nama drąsa reikšti savo mintis ir meilingas atsižvelgimas, Die- 
vo ieškanti vienuma ir bičiuliškas draugingumas, tobuliausias 
pasidavimas ir nesulaužomas tvirtumas: visa tai, ir dar daug 
daugiau, pinasi kilniausiame Jėzaus charakterio paveiksle. 

Taigi žmogiškieji bruožai ir antžmogiškas didumas, žavin- 
gai susipynę vienumon, daro kilniausią Jėzaus asmens paveikslą. 
Koks dvasios grožis ir didumas turėjo spinduliuoti iš Viešpaties 

asmens ir veikti anų laikų žmones, mes galime kiek spręsti 
iš įspūdžio, kurį Jis darė. Neapsakomas giedrumas ir romumas, 
prielankumas ir meilė, galybė ir pranašumas, rimtis ir kilnu- 
mas, simpatija ir karališkas orumas, ir viskas kita, ką mes 
žmogaus prigimtyje randame geriausio ir kilniausio, ir dar 
žmogui nepasiekiamame laipsnyj, tryško iš Jo asmens. Pirmas 
susitikimas su Jėzumi iš karto sukėlė Filypo manyme įsitiki- 
nimą: „Mes radome tą, apie kurį rašė Mozė Įstatyme ir Pra- 
našai“ (Jo. 1, 45). "Toks sprendimas rėmėsi ne ilgu mokymu, 
bet pirmojo įspūdžio patraukiančia galybe: „Eik ir pažiūrėk!“ 
(Jo. 1, 46.) Taip savaiminai veikė Jėzaus išvaizda, kad užteko 
išgirsti žodžius „Sek mane!“ ir šaukiamasis palieka verslą, 
uždarbį, laivus, gimines ir eina paskui Jį (Jo. 1, 43). Ir ne tik 
prasti, dori žmonės, bet ir Rašto žinovai, aristokratijos atstovai, 
pagauti Jo asmens didumo, taria Jam: „Mokytojau, aš seksiu 
Tave, kur tik Tu eisi!“ (Mat. 8. 19). 

Toks pat nepaprastas buvo Jo asmens įspūdis ir minioms: 
„Minios stebėjosi Jo mokslu, nes Jis juos mokė kaip tas, kurs 
turi valdžios“ (Mat. 7, 28). Joks amžius, jokia lytis, joks pa- 
šaukimo laipsnis, joks luomų sluoksnis nepajėgė nepajusti to 
daromo Jėzaus asmens įspūdžio. Palikę savo motinų apkabini- 
mą, vaikai bėga glaustis prie Jo, traukiami Jo meilingo bičiu- 
liškumo ir žavinčio gerumo (Mat. 19, 14). Vieši nusidėjėliai, 
žydų visuomenės atmata, skaito Jo veide gailestingumo ir 
atleidimo žodžius (Mat. 9, 9; Luk. 15, 1; 19, 7; Jo. 8, 4—11). 
Bažnyčios biaurintojus pagauna staigi baimė Jo besiveržiančio 
uolumo, kurs žymisi Jo akyse ir veide (Jo, 2, 15—17). Norė- 
jusieji nustumti Jį nuo kalno kranto, staiga išsisklaido, pa- 
gauti Jo galingo pasirodymo įspūdžio, o Jis sau eina ramus 
savo keliu (Luk. 4, 30). Jis stoja ciesoriaus vietininko akivaizdon 
ir su didingu orumu skelbia save karaliumi (Jo. 18, 57). Vyrai 
ir moterys, turtuoliai ir beturčiai, šviesuoliai ir bemoksliai 
būna neatsispiriamai sužavėti Jo asmens. 

Kuklus, geraširdis Viešpaties žmoniškumas pripildydayvo 
visus beribiu pasitikėjimu, bet Jo prigimties slėpininga aukštybė 
neprileido jokio nevykusio familiariškumo. Net patys Apaštalai 
drovėjosi duoti Viešpačiui mažiau tikusį klausimą (Mork. 9, 31). 
Jo priešai svyravo tarp baimės ir įžūlumo. Reikėjo viso jų 
mirtinos neapykantos įkaitimo, kol jie išdrįso Jį suimti. Šiaip 
ar taip, bičiuliai ir priešai, nežiūrint viso Jo tikro Žmogišku- 
mo, jautė Jo asmenyje kažką neišaiškinamą, nesuprantamą. Ar 
Jis saviesiems atrodė Dievo Sūnumi, ar minioms pranašu, ar 
priešai šmeižė Jį apsėstuoju (Mat. 16, 14; Mork. 6, 14 ss; Luk. 
7, 16 ss; Mork. 3, 22), visados mes gauname šitokio įspūdžio: 
Jo asmenyje turėjo būti kažkas neapsakomai didžio ir galingo. 
Jei mūsų Evangelijos tą įspūdį užfiksavo, ir jei jos vis tik 

nupiešė tikrą žmogaus vaizdą, kurs yra nepasiekiamo kilnumo 
vaizdas, tai sveikas istoriškas protas turi čia pripažinti ne 
rafinuotą, negirgėtą gabumą prasimanyti, bet asmeniškai išgy- 
ventų įvykių tikrovę. 

Iš čia mes darome dvejopą išvadą. Pirma, kad įtarti Jėzaus 
asmenį, lyg Jis būtų buvęs apgavikas, melagis, liguistos dvasios 
ar kurį nors panašų psichišką trūkumą turėjęs, yra didžiausia 
nesąmonė. Kritika, kuri tuos dalykus drįstų tvirtinti, pati 
save pakirstų. "Toks asmuo negali nejučiomis savo sąmonėje 
suklysti nei kitus tyčiomis klaidinti. Jis nėra liguistas ar 
apgavikas. Jo šventumas ir kilnumas neleidžia Jam kitų klai- 
dinti, o Jo nesulyginama išmintis neleidžia, kad Jis pats kuriuo 
nors būdu suklystų. Taigi Jėzaus žodžiai, kuriais Jis skelbė 
save Dievo įgaliotu Mesiju, tikru Dievo Sūnumi, tikru Dievu, 
yra teisingi ir tikri. "Taip Jis jautė be jokių saviapgaulių, ir 
taip Jis kalbėjo. Antra, Jėzaus asmuo negali būti matuojamas. 
įprastiniais psichologijos mastais. Jis praneša kiekvieno žmo- 
giškojo didumo rėmus. Tas faktas patvirtina Jo žodžių teisin- 
gumą: Jėzus ne tik kalbėjo kaip Dievas, bet ir gyveno kaip 
Dievas. "Tiek pirmuoju, tiek ir šiuo atžvilgiu Jo asmenybė 
laiduoja Jo žodžių tikrumą. 


2 S. Jėzaus stebuklai 


Lig šiol mes svarstėm paties V. Jėzaus liudijimą apie: 
save ir matėm, kad ką Jis manė ir jautė, tą ir kalbėjo. Jo 
asmuo laiduoja Jo žodžių tikrumą. Bet mums svarbu žinoti, 
ar Jo žodžius paliudijo pats Dievas. Jei ir pats Dievas Jo žo- 
džius paliudijo, tai tie Jo žodžiai įgauna absoliučio tikrumo. 
„Jei mes priimame žmonių liudijimą, tai Dievo liudijimas yra 
didesnis“ (1 Jo. 5, 9), didesnis ta prasme, kad jokia klaida 
nebeturi jokio galėjimo įsibrauti. Pats Kristus ir Jo išrinktieji 
Apaštalai nuolat rėmėsi tuo Dievo liudijimu. Jėzus skelbė, 
kad Jis pats su Tėvu, arba Tėvas Jame ir per Jį darbais 
liudija apie Jį, arba šventoji Dvasia, Jo paties iš Tėvo siųsta, 
suteikdama. Jo pasiuntiniams ir tikintiesiems įvairias galybes 
(virtutes), įkvėpimus, dovanas, liudys apie Jį „Aš esu, kurs 
pats apie save liudiju, ir liudija apie mane Tėvas, kurs yra 
mane siuntęs“ (Jo. 8, 18). Šventoji Dvasia „liudys apie ma- 
ne“ (Jo. 15, 26; Plg. Apd. 4, 31, 33; 5, 32; Žyd. 2, 4; 1 Jo. 
5, 6—12). 

O dar, žmonijai yra tam tikra prasme reikalingas Dievo 
apreiškimas, kuris būtų visiems prieinamas, lengvai, greitai ir 
su tikrumu pažįstamas. Jei pats Dievas savo autoritetu nebūtų 
paliudijęs Kristaus žodžių, tai Kristaus žodžiais teikiamas 
apreiškimas ne visiems turėtų tų savybių ir todėl neturėtų 

viso savo sekmingumo. "Tad reikalingas paties Dievo liudijimas. 
Savo liudijimą Dievas pareiškia tam tikrais ženklais. 

Bendrai kalbant, ženklas (signum), apologetiškai imamas, 
yra kiekvienas faktas ar daiktas, kurs rodo, kad kuris nors 
apreiškimas yra kilęs iš Dievo, ir todėl tasai apreiškimas yra 
tikėtinas. Taigi ženklai skiria tikrąjį apreiškimą nuo netikrojo, 
ir todėl jie dar vadinami kriterijomis.!) 

Subjektyvūs apreiškimo ženklai yra vykstą tikybinės 
tiesos ieškotojo prote ir valioj religiški patyrimai, jausmai, 
išgyvenimai, žmogaus dvasios troškimų bei stokojimų patenki- 
nimas, kurs atveda sielon ramumo ir gėrėjimosi; su jais gali 
būti šventosios Dvasios įkvėpimai ir raginimai. "Tokie subjek- 
tyvūs ženklai, nors labai naudingi, nes rengia sielą tiesai pri- 
imti, bet patys vieni dažniausiai nėra užtenkami, nes jie gali 
kilti ne vien iš Dievo, bet ir iš kitų visai natūralių priežasčių, 
ir todėl jie gali žmogų apgauti. 

Objektyvūs ženklai yra tie išorės faktai, kurie rodo, 
jog toks ir toks mokslas yra Dievo apreikštas. Jie gali būti 
vidiniai, t. y, jie gali būti arba pačiame mokslo skelbėjo as- 
menyje, sakysime, jo šventumas, — arba pačiame jo skelbia- 
majame moksle, sakysime, to mokslo tinkamumas, — arba skel- 
biamojo mokslo pasėkose, sakysime, to mokslo geriausi prak- 
tiški vaisiai žmonių dorovės srityje. Objektyvūs, išoriniai 
ženklai neplaukia iš paties skelbėjo asmens, nei iš jo mokslo, 
bet yra atskiri nuo jų faktai, paties Dievo daromi skelbiama- 
jam mokslui paliudyti ir laiduoti, — sakysime, stebuklai ir 
pranašystės. 

Visi suminėtieji ženklai yra pozityvūs, nes jie šiokiu 
ar tokiu būdu teigiamai rodo apreiškimo tikrumą. Bet šalia jų 
yra ir negatyvūs ženklai, kurie rodo, jog nėra jokio prieš- 
taravimo, kad skelbiamasis mokslas būtų tikrai iš Dievo, nes 
jis nei pats savyj neturi prieštaravimo, nei neprieštarauja kitoms 
tiesoms, kurios iš kur kitur yra žinomos, sakysimę, Kristaus 
skelbiamasis mokslas apie Jo mesianizmą ir dievystę neturi 
savyj pozityvaus prieštaravimo, nei nesipriešina Senajame 'Tes- 
tamente apreikštoms tiesoms. 

Svarbiausi objektyvūs išorės ženklai Dievo teikiamam ap- 
reiškimui paliudyti yra stebuklai ir pranašystės, bendrai — ste- 
buklai, nes juk ir pranašystė yra stebuklas. Tie ženklai savai- 
me įrodo apreiškimo kilmę, kad jis yra tikrai iš Dievo, ir yra 
visiems prieinami. 

Tačiau Kristaus dievybės priešai daro didžiausias pas- 
tangas stebuklu nusikratyti. Nes jei stebuklas būtų įrodytas, 


1) Kriterijų padalinimą plg. Dr. Pr. Venckus, Fundamentalinės Teologijos 
paškaitos, I dalis, Kaunas, 1931, 119 p. ir ss. 

tuo pačiu būtų įrodytas gyvas Dievo apreiškimas. Jei stebuk- 
las padarytas tam tikram mokslui paliudyti, arba to mokslo 
skelbėjo dieviškajai pasiuntinybei įrodyti, tuo pačiu pats Die- 
vas duoda tam mokslui ir jo skelbėjui savo dievišką sankciją, 
kurios niekas negali išvengti. Nes juk stebuklas yra paties 
Dievo balsas, prieš kurį turi nutilti visi žmogaus gudravimai; 
stebuklas yra Dievo pirštas, kuris visus žmogaus užsispyru- 
sius pasikėsinimus niekais paverčia; stebuklas yra Dievo dar- 
bas, kurs prašoka visas pasaulio jėgas ir galybes; stebuklas 
yra Dievo antspaudas, kurį Jis padeda ant savo mokslo ir 
savo pasiuntinio, ir kurs neabejojamai laiduoja jų antgamtišką 
pobūdį. Jei tat visagalįs Dievas suteikė Jėzui Kristui stebuklų 
valdžios Jo skelbiamajai Evangelijai ir Jo žodžiams laiduoti, 
tada tuo pačiu Jis Jį skelbia savo įgaliotu pasiuntiniu ir tikru 
savo Sūnumi, turinčiu dievišką prigimtį. O dar jei Jėzus turi 
tą stebuklų valdžią asmeniškai ir savo esme, taip kad Jis ste- 
buklus daro pats savo galybe, tai tuo pačiu Jis save įrodo 
gamtos ir pasaulio Viešpačiu, visagalinčiu Dievu. — Kas 
tokių išvadų nenori, tam tenka visomis keturiomis kratytis 
stebuklais. 

Ir yra žmonių, kurie iš tikro stebuklais kratosi. Empi- 
ristai visą pažinimą išveda iš patyrimo; stebuklas gi ekspe- 
rimentams neprieinamas nei jo reikšmė pojučiais pastebima, 
taigi stebuklai esą negalimi. Racionalistai sako, kad visas 
moksliško ir religiško pažinimo šaltinis tėra vienas Žmogaus 
protas, todėl joks antgamtiškas apreiškimas esąs negalimas. 
Panteistas Spinoza paskelbė, kad stebuklas prieštarauja tiek 
žmogaus, tiek Dievo dvasiai. Deistai paskelbė kad Dievas 
yra ne tik atskiras, bet ir atsiskyręs nuo pasaulio, ir todėl 
kiekvienas apreiškimas tegali būti apgaulė ar prasimanymas. 
Kantistai skelbia savo autonomiją: žmogus pats sau yra do- 
rovės dėsnių šaltinis, nepareinamas nuo nieko kito; tie doro- 
vės dėsniai sudaro visą jo religiją, — taigi nei apreiškimo, 
nei stebuklo negali būti. Gottlobas Paulus skelbė, kad ste- 
buklų nei nebuvo, nei negali būti. Viskas, kas vyksta, tegali 
būti natūralūs vyksmai, net biblijos ir Evangelijų stebuklai. 
"Tik gamtos jėgų nežinojimas tegalėjęs sukelti manymą, kad 
esama stebuklų. Dovidas Fridrichas Straussas tęsė toliau: 
stebuklai tėra mitai. Nuo to laiko liberalų, o taip pat ir mo- 
dernistų stovykloj dalykas atrodo baigtas. Visas pagrindas 
taip elgtis yra natūralistiška pasauližiūra: nieko antgamtiško 
nepriimti Juo Dievas toliau, tuo žmogus lengviau atsikvėps,— 
nereikės Jo apreikštojo mokslo pripažinti ir atsakomybę pri- 
siimti! Tariamai keliamą „moksliški“ keblumai prieš stebuklą, 
tikrumoj tai yra baimė antprigimtojo apreiškimo, kurį norima 
kovoti. 

Stebuklo sąvoka 


Kai kurie stebuklo priešai apibrėžia stebuklą tokiu būdu, 
kad jis atrodo pasakišku burtu arba vaiduokliu; ir tada jau 
pasako, kad Dievas tokiais dalykais negali užsiimti. Kiti pasa- 
ko, kad stebuklas esąs nepaprastas gamtos įvykis, kurio natū- 
rali priežastis tamsuoliams nežinoma, — aišku, čia nėra ste- 
buklo. O išvada: tik tamsuoliai tegali tikėti stebuklais. Kiti 
pasako, kad stebuklas esąs toks gamtos įvykis, kurio natū- 
ralios priežasties mokslas lig šiol dar nežino, bet laikui bė- 
gant sužinos. Aišku, nė čia nėra stebuklo. Kurie pripažįsta 
Dievą, kai kas jų pasako, kad stebuklas yra nepaprastas Dievo 
tvarkymas. Plyta krito nuo stogo prieš pat einantį žmogų; be- 
reikėjo vieno žingsnio, ir jis būtų buvęs užmuštas. Jis tiki, kad 
Dievas apsaugojo jį nuo nelaimės, ir tas įvykis jam yra ste- 
buklas. Pagaliau, maldingo žmogaus akyse stebuklas esąs 
kiekvienas nepaprastas įvykis, religiškai išgyventas. Ypač stai- 
gesnis maldų išklausymas esąs stebuklas!) "Tačiau, galima 
pastebėti, kad maldų išklausymas kartais gali būti stebuklas, 
bet stebuklas nėra tik maldų išklausymas. Bendrai, beveik 
kiekvienas stebuklo priešas duoda tokį stebuklo apibrėžimą, 
koks tinka jo pažiūrai. 

Visai kitokią stebuklo sąvoką mums pateikia Senasis ir 
Naujasis 'Testamentas?). Tiesa, ten nedėstoma stebuklo teorija, 
bet už tat patiekiami patys stebuklai, kurie pašalina kiekvieną 
klaidingą stebuklo supratimą. O juk visa svarba ir yra Žinoti, 
kaip šv. Raštas supranta stebuklą. 

Visų pirma, šv. Raštas laiko stebuklais tik tuos įvykius, 
kurie galima pažinti išorės pojučiais. Mat, stebuklas turi būti 
Dievo „ženklas“, antspaudas, nurodymas; jis turi neabejojamu 
ir neginčijamu būdu pasirodyti betarpišku Dievo darbu. Todėl 
reikia, kad žmogus galėtų jį pastebėti. Dėl to nepermanomas 
Dievo veikimas tikėjimo paslaptyse nėra stebuklas griežta pras- 
me, sakysime, veikimas Sakramentuose, nes jis nepastebimas 
išorės pojučių. Pats stebuklingas įvykis turi būti betarpiškai 
išorės pojučių pastebimas. Tokie stebuklai vadinasi fiziški. 
Be jų dar gali būti proto ir valios, arba morališki stebuklai. 
Tais atvejais stebuklingas įvykis vyksta Žmogaus prote arba 
jo valioj, ir todėl jis tik tarpiškai tėra pastebimas kitų Žmo- 
nių išorės pojučių. Sakysime, žinome, kad žmogus negali žinoti 
kito žmogaus širdies paslapčių; bet jis aiškiai ir su tikrumu 


1) Pig. Ottiger, Theologia fundamentalis, I, 1897, 170 ss; K. Beth, Das 
Wunder, prinzipielle Erėrterung des Problems, Grosslichterfelde 1908, 5—17. 

2) Glaudžiai ir gerai stebuklo teoriją išdėstytą galima rasti aukščiau mi- 
nėtoj knygoj: Dr. Pr. Venckus, Fundamentalinės teologijos paskaitos, I dalis, 
Kaunas 1931, 128—169, 

pasako kito žmogaus širdies mintis ir paslaptis; vadinas, jis 
turi dovaną pažinti kitų žmonių mintis ir paslaptis; tai mes 
sužinome tarpininkaujant jo pareiškimui. "Taigi čia ir bus pro- 
to stebuklas. Arba, sakysime, žmogus parodo nepaprastai di- 
delę ištvermę kentėjimuose, ar dorybėse, taip kad toji ištvermė 
prašoka natūralias žmogaus jėgas; tokią ištvermę žmogus tegali 
turėti Dievui veikiant jo valioje. Čia yra valios, arba mora- 
liškas stebuklas. 

Tačiau tokie pojučių pastebimi nepaprasti įvykiai gamtoje 
tik tada tėra stebuklai, kai jie įvyksta ne pagal paprastą 
gamtos eigos tvarką. Visagalis ir išmintingiausias gamtos 
Kūrėjas įdėjo į gamtą jėgas ir dėsnius, pagal kuriuos tiek 
atskiri daiktai, tiek ir visas regimasis pasaulis būva, juda ir 
veikia. Tų jėgų ir dėsnių visuma kartu su iš jų plaukiančiais 
padariniais bei reiškiniais vadinasi gamtos tvarka ir natūrali 
gamtos eiga. Visi paprasti vyksmai, vis tiek ar jie būtų dideli 
ar maži, vyksta tos gamtiškos tvarkos rėmuose. Net pati 
Dievo Apvaizda rikiuoja, veda ir valdo pasaulio visatą pa- 
prastai pagal esamą gamtos tvarką. Aptikę kartais įvykį, 
kurio nepajėgia padaryti gamtos tvarkos jėgos ir dėsniai, 
mes stebimės ir tokį įvykį vadiname stebuklu. Sakysime, džio- 
vininko pagydymas nėra stebuklas, jei jis vyksta pasigau- 
nant laiko, priežiūros ir tikusių vaistų; taip gydo gamta ir 
natūralus sugebėjimas. Bet tasai džiovininko pasveikimas virs- 
tų stebuklų, jei jis įvyktų staiga, be vaistų, pačiu vienu 
valios įsakymu; nes jokios natūralios jėgos neįstengia vienoj 
akimirkoj pagydyti džiovos sunaikintą organizmą ir tuo atveju 
tarp įsakymo pasveikti ir pasveikimo nebėra jokio natūralaus 
santykio. 

Todėl mums tenka sakyti, kad tokie nepaprasti ir panašūs 
įvykiai bei padariniai tėra padaromi, betarpiškai ar tarpiškai, 
tik vieno Dievo, gamtos Viešpačio. Joks kūrinys savaime 
neturi natūralaus įgaliojimo tokius įvykius padaryti. Net aukš- 
čiausi kūriniai, sukurtosios dvasios, savo veikime turi laikytis 
gamtos dėsnių ir negali įvykdyti jokių padarinių, kurie visiš- 
kai prašoka natūralią tvarką. 

Sudėję tas tris stebuklo žymes kartu, mes galime pasakyti, 
kad griežta prasme stebuklas yra pojučiams prieina- 
mas įvykis, kurs prašoka visas regimos ir neregi- 
mos gamtos jėgas ir todėl vien paties Dievo tegali 
būti padarytas. 

Svarbiausia yra antroji suminėtoji stebuklo žymė. Kad 
stebuklas būtų pojučiais pastebimas įvykis, to reikalauja ne 
tiek stebuklo esmė, kiek galėjimas stebuklą pažinti, — nes 
jei jis nebūtų pojučiais pastebimas, mes negalėtume jo pažinti. 
O kad vienas Dievas tegali stebuklą padaryti, tai savaime 

plaukia iš antrosios žymės, būtent, kad stebuklingas įvykis 
prašoka visos regimos ir neregimos gamtos jėgas. 

Toks stebuklas yra vadinamas absoliučias: jo fiziškoji 
priežastis tegali būti vienas Dievas; net aukščiausio kūrinio 
jėga neįstengia jo padaryti, nes prašoka jo jėgas, ir jam pada- 
ryti reikia paties gamtos Viešpaties kuriamosios galybės. Ta- 
čiau, be to, dar gali būti reliatyvių stebuklų, būtent, kada 
kuri nors geroji dvasia (Angelas), aukštesnė už žmogaus dvasią, 
leidžiant ar paliepiant Dievui, padaro tokias pasėkas, kurių 
pati viena regimoji gamta, net tada, kai jos jėgas Žmogus pri- 
taikytų, nepajėgia padaryti, — vadinas, toks įvykis prašoka 
regimosios gamtos jėgas, bet neprašoka neregimųjų dvasių 
jėgas, — sakysime, kai pranašas Habakukas buvo greitu laiku 
Angelo perkeltas iš Judiejos Babilono kraštan į liūtų duobę, 
kur buvo alkanas Danielius.!) 

Tokios stebuklo sąvokos laikėsi pirmykštė krikščionija, 
viduramžių teologija, ir bendrai, visais laikais jos laikėsi ir lai- 
kosi katalikų Bažnyčia. Ji nėra prasimanyta, bet paimta tiesiog 
iš šv. Rašto. Norint tai įrodyti, reikėtų privesti visą šv. Raštą. 


Stebuklų galimumas 


Nėrą mūsų tikslas plačiau kalbėti, ar stebuklas yra gali- 
mas, nes tai dėstoma kitur?) Pasitenkinsime keliomis mintimis, 
kurios gali dalyką kiek nušviesti ir padėti atremti nepagrįstus 
priešų puolimus. 


1) Prisilaikydamas gamtos dėsnių, Žmogus gali natūraliai gamtos jėgas 
pakreipti padaryti pasėkas, kurių jos vienos pačios padaryti nepajėgtų, saky- 
sime, gydytojas vykusiai pritaikydamas vaistus pagydo ligonį, arba lakūnas 
įtaiso sau aeroplaną lakioti. Angelas yra galingesnis už Žmogų; todėl jis savo 
paties galybe įstengia daugiau padaryti, kaip žmogus. Savo natūraliomis jė- 
gomis jis gali judinti kūnus iš vietos į vietą ir todėl jis gali padaryti pasėkas, 
kurios pasiekiamos judėjimu, sakysime, padaryti šviesos, šilimos, elektros ar 
magnetizmo reiškinius. Toliau, jis gali gamtos jėgas pritaikyti, sukaupti, pa- 
kreipti, kad jos greitu laiku padarytų savo natūralias pasėkas; o kad Angelas 
geriau už žmogų žino gamtos jėgas, tai, jas pritaikydamas, jis gali pasiekti 
pasėkas, kurios stebintų žmogų. Pagaliau, jis gali taip sujudinti pojučių ir 
vaizduotės organus, kaip juos sujudina veikią juos tikrieji daiktai, ir tuo būdu, 
nors išorės daiktų nebūtų, organai gali turėti jų vaizdus, lyg daiktai tikrai čia 

at būtų ir organus veiktų. Katalikų tarpe manoma, kad Angelai tiek gali, 
et taip pat ir piktosios dvasios tokius dalykus padaryti gali; patys spiritis- 
tai tai patvirtina. Tačiau nei gerosios, nei piktosios dvasios negali padaryti 
jokių panašių įvykių, neleidžiant Dievui, kurs vienas tėra absoliučias pasaulio 
valdovas. Todėl gerų dvasių, leidžiant Dievui, padaryti padariniai yra vadi- 
nami stebuklai, nors ir žemesnės rūšies, būtent, reliatyvūs stebuklai, ir 
Dievas gal jais pasinaudoti savo tikslams. Piktųjų dvasių stebėtinas veikimas, 
nors ir Dievo leidimą priėmus, visados turi piktą tikslą, ir todėl jų darbais 
Eli nesinaudoja tiesai paliudyti. — Plg Ottiger, Theologia fund. I t. (1897) 
r SS. 
2) Pig. Dr. Pr. Venckus, c. v. 140—147, 

Stebuklas yra galimas, 1) jei gamtoje yra dėsniai, kurių 
vyksmai gali būti laisvai valdomi Dievo galybės, ir 2) jei yra 
Dievas, kurs stebuklą gali įvykdyti. Bet abu tie dalykai tikro- 
vėje yra. Taigi stebuklas yra galimas. 

Kad yra gamtos dėsniai, tuo niekas protingas neabejoja. 
Tik ar tų dėsnių vyksmai gąli buti laisvai valdomi Dievo 
galybės? Stebuklo priešai tai neigia, nes gamtos dėsniai esą 
absoliučiai būtini, taip kad jokia galybė neįstengianti gamtos 
dėsnių paliesti. 

Visų pirma pastebėkime, kad priešai tvirtina tą, ko nėra. 
Tokio absoliučio būtinumo gamtos dėsniai neturi. Absoliučias 
būtinumas remiasi metafiziškomis daiktų esmėmis: ratas turi 
būti apskritas, — jis negali būti kartu ratas ir keturkampis. 
Mes nė pamanyti to negalime. Bet gamtos desnius mes puikiai 
galime suprasti visai kitokius, negu kad dabar yra. Juk nėra 
jokio prieštaravimo, kad dvi masės vietoj viena antrą pritraukti 
su jėga, proporcinga jų tolio kvadratui, pritrauktų proporcingai 
jų tolio kūbui, — kad vanduo keltų ne tik medį, bet ir žmo- 
gų, kad žemė būtų arčiau ar toliau nuo saulės, — kad vanduo 
virtų ne prie 100 bet prie 200 laipsnių ir t. t. Taigi kur čia 
tas absoliučias gamtos dėsnių būtinumas? O dar juk nė pačių 
daiktų galėjo nebūti, nes juk jie yra pripuolami (contingentes), 
bet ne absoliučiai būtini. Jie yra Dievo sukurti, dėl to, kad 
Dievas norėjo, ir jie bus, kol Dievui patiks laikyti juos buvi- 
me. "Paigi tuo labiau gamtos dėsniai, kurie valdo daiktų veiks- 
mus, nėra absoliučiai būtini. 

Bet, kas svarbiausia, stebuklas nė kiek nesužaloja nei 
nesulaužo gamtos dėsnių. Dėsniai veikia savo natūraliu būdu 
ir vykdo savo natūralias pasėkas, jei tik yra visos reikalingos 
jų veikimui sąlygos; jei kurios sąlygos nėra, tai nė dėsnis ne- 
veikia. Elektra apšviečia mūsų kambarius, jei įvedimas yra 
tikęs; bet tegu tik pritrūksta kurio mažmožio, kurs pertrauktų 
laidų kontaktą, ir elektra nešvies. Iškeltas į orą akmuo turi 
kristi ant žemės; bet jei aš jį laikysiu rankoj, tai jis nekris. 
Linkimas kristi jame palieka, bet tasai linkimas savo pasėkos 
nepasiekia, dėl to kad išorės sąlygos jį sukliudo. Obelis turi 
linkimą užmegzti obuolį; bet tegu kirminai sugraužia pumpurus 
ar žiedus, obuolio nepamatysi. Obelies linkimas palieka, bet jo 
pasėkos nėra. Ar čia sužalotas, ar sulaužytas gamtos dėsnis? 
Ne, niekas protingas to nepasakys. O juk panašus dalykas yra 
ir stebuklui vykstant. Natūralus gamtos daikto linkimas į pa- 
sėką pasilieka nepaliestas, tik Dievas savo visagalybe sukliudo 
to natūralaus dėsnio pasėkas, pašalindamas kurią nors jo vei- 
kimui reikalingą sąlygą, arba sukaupdamas ar sustiprindamas 
daikto natūralias jėgas, arba ir visai naujų jėgų įduodamas. 
Net žmogus tam tikru saiku gali tai padaryti, — juk tuo 

remiasi visa mūsų technikinė kultūra, kad pagal savo suma- 
nymą žmogus suvaldo gamtos jėgas ir dėsnius. "Tai pasako 
mūsų geležinkeliai, aeroplanai, laivai ir kitos mašinos. Jei 
žmogus tai gali, tai tuo labiau Dievas. 

Čia nė kiek nekliudo nė energijos pastovumo dėsnis, ku- 
riuo kai kurie stebuklo priešai mėgsta ramstytis. Zmogus, ir 
net gyvuliai, gali paleisti veikti glūdinčias gamtoje jėgas, kurios 
be žmogaus įsikišimo niekados nebūtų veikusios, nors pats 
žmogus negauna iš gamtos nei lygiareikšmio pastūmėjimo veikti, 
nei atitinkamos reakcijos, — nes jis naudojasi savo geniališku 
protu ir savo laisva valia. "Toliau, energijos pastovumo dėsnis, 
kurs tėra pažintas patyrimu, pasako tik tiek, kad jei daiktai 
veikia natūraliu būdu, tai energijos suma nenyksta pasaulyj. 
Bet tasai dėsnis nesako, kad energijos kiekis negali pasaulyj 
padidėti, iš šalies prisidedant didesniam energijos kiekiui. Mes 
žinome, kad taip ir buvo. Juk buvo laikas, kad mūsų planetoj 
gyvių nebuvo. Atsiradus gyviams, ypač žmogaus minčiai ir jo 
laisvai valiai, energijos kiekis mūsų planetoj milžiniškai padi- 
dėjo. Jei tai galėjo Dievas padaryti kartą, tai dėl ko Jis nega- 
lėtų energijos kiekio padidinti antru, dešimtu, šimtu kartu, 
stebuklo atveju, jei kur naujų jėgų stebuklui reikia? O pagaliau, 
Dievas, kurs sukūrė gamtą ir yra jos Valdovas, taip pat turi 
galėti gamtai ką nors pasakyti. 

Materialistų išvedžiojimai, kad jei stebuklas yra galimas, 
tai gamtos mokslai, ypač praktiškų atžvilgiu, esą nebegalimi, 
neturi prasmės. Kai kurie bijo, kad gamtos mokslas nebegalės 
pramatyti ateitį, ir todėl esą nebegalima statyba, laivų plauki- 
mas ir t. t. Bet juk stebuklas tėra retenybė; ant milionų natū- 
ralių gamtos vyksmų kažin ar atsitinka vienas stebuklas. O 
tokia galimybė (1:10000000) praktiškai skaitosi negalimybė. O 
dar juk Dievas nedaro stebuklų aklai, bet vaduojasi aukštes- 
niais tikslais pačių Žmonių naudai. Pagaliau, jei nė stebuklų 
nebūtų, vis tik mokslininkai praktikoje negali visko numatyti, 
Architektas skaičiuoja ir mano, kad jo statomieji namai negrius, 
geologas mano, kad žemė nedrebės, jūrininkas mano, kad jo 
laivas nenuskęs, lakūnas mano, kad jo lėktuvas nenukris. O 
vienok mes nuolat gauname žinių, kad ir namai sugriūva, ir 
žemė dreba, ir laivas nuskęsta, ir lėktuvas nukrinta. Vis tik tie 
dalykai mokslo nesukliudo. Bendrai, stebuklas lig šiol mokslo 
nesukliudė, nes ne jo dalykas mokslui kliudyti!). 

Antras mūsų tvirtinimas buvo: stebuklas yra galimas, jei 
yra Dievas, kurs stebuklą gali įvykdyti. Kas neigia asmenišką 
antpasaulišką Dievą, tas, be abejo, ir stebuklą turi neigti. Su 


1) Populiariai atremtus priešų visokius tvirtinimus apie stebuklus galima 
rasti knygoj: Nilkes—Sirūnas, Apsigynimo ginklas, II dalis. 

tuo netenka nė kalbėti apie stebuklo galimumą. Norint jam 
įrodyti stebuklo galimumą, pirma reikia jam įrodyti, kad yra 
asmeniškas, antpasauliškas Dievas. "Tą dalyką atlieka teodi- 
cieja. Bet jei yra Dievas, tai Jis ir stebuklą gali padaryti. 
Juk Jis pajėgė sukurti pasaulį. Stebuklą padaryti, palyginus 
su pasaulio sukūrimu, tėra mažmožis. O jei kas sako (ypač 
deistai), kad Dievas sukuręs pasaulį nebegalįs į ji kištis, tai 
jie neturi supratimo, kas yra Dievas. Jie Jį padaro priklauso: 
mu nuo Jo paties sukurtos gamtos. Bet tokio Dievo nė būti 
negali, nes toks Dievas yra prieštaravimas. Ne, — Dievas yra 
nė kieno nepriklausomas Kūrėjas ir Viešpats: Jo padarytieji 
kūriniai negali Jam kliudyti laisvai veikti. Jis vaduojasi tik 
savo prigimtimi ir begaline išmintimi, kuri nuo amžių nustatė 
gamtai tvarką ir, aukštesniems tikslams žmonių labui pasiekti, 
kartu nustatė savo laiku pareikšti savo valią stebuklu. 

Kiti priešai kelia keblumo, kad esą negalima stebuklas 
pažinti. Reikia atskirti patį nepaprastą istorišką faktą, jo prie- 
žasties suradimą ir jo tikslą. Ar galima sužinoti, kad toks ir 
toks nepaprastas faktas įvyko? Jei mes pasitikime savo poju- 
čiais (akimis, ausimis), jei turime sveiką sprendimą, tai mes 
galime sužinoti, kad toks nepaprastas faktas tikrai įvyko. Nors 
stebuklas tam tikru atžvilgiu yra antgamtiškas, bet vis tik, 
kaip minėjome, jis turi ir pojučiams prieinamą pusę, — taigi 
tą pusę žmogus ir gali pastebėti. Argi taip sunku neabejoja- 
mai pastebėti, kad žmogus vaikščioja vandens paviršium, arba 
kad tikrai miręs žmogus vėl atgijo? Be abejo, stebėtojai neturi 
būti lengvatikiai, arba laikytis aklo netikėjimo, jie turi būti 
sveikų pojučių ir sveiko proto, dar geriau, jei jų yra daug, — 
bet kad regimojo nepaprasto įvykio jie negalėtų pastebėti, nie- 
kas protingai negali to tvirtinti. Kitaip mes turime paneigti 
bendrai visą istoriją, kuri remiasi pojučių stebėjimais, ir net 
visus gamtos mokslus. O kartą kaip reikiant pažinus nepa- 
prastą įvykį, jis galima teisėtai, be klaidos, perduoti kitiems 
žmonėms, kurie laiku ar erdve toli nuo įvykio gyvena. Cia 
sveika kritika, kaip kituose istorijos faktuose, taip ir stebuk- 
lingo įvykio padavimo tyrime gali ir turi pasakyti savo Žodį. 

Kai kurie stebuklo priešai mėgsta šitaip galvoti: kad ste- 
buklingo įvykio nebuvo, tai mums liudija fiziškas gamtos dėsnių 
tikrumas; o kad jis buvo, tai tik liudija žmonės savo morališku 
tikrumu. Bet morališkas tikrumas yra daug mažesnis už fizišką 
tikrumą. Todėl liudiją stebuklą žmonės savo morališku liudiji- 
mu niekados negali atsverti prieš gamtos dėsnių tikrumą. Taigi 
niekados negalima stebuklo pažinti. — Tik čia priešai painio- 
ja. Paliktas sau gamtos dėsnių tikrumas, jei neįsikiša Dievas 
savo stebuklingu veikimu, yra didesnis už žmonių liudijimą 
arba morališką tikrumą: bet nieku būdu jis nėra didesnis, kai 

pats Dievas savo stebuklingu veikimu pakeičia gamtos dėsnių 
pasėkas. Stebuklo atveju gamtos dėsnio pasėkos jau yra Dievo 
pakeistos, ir todėl nepakeistasis gamtos dėsnis jau nebeliudija 
prieš žmonių liudijimą. Taigi priešai savo galvojime iš anksto 
priima tą, ką jie turėtų įrodyti, būtent, kad Dievas negalįs pa- 
keisti gamtos dėsnių pasėkų. 

Toliau, žinant, kad nepaprastas faktas yra tikrai istoriškas, 
tenka surasti užtenkamą jo priežastį. Ar pati gamta, būtent, 
jos jėgos bei dėsniai, gali būti to nepaprasto įvykio užtenkama 
priežastis? Jei taip, tai, aišku, nėra stebuklo, — jei ne, tai už- 
tenkama to įvykio priežastis turi būti antgamtiška, — galuti- 
nai Dievas. Tiesa, daug gamtos dėsnių bei jėgų mes nežinome; 
mokslas, laikui bėgant, jų suranda kas kartą vis daugiau. Bet 
mums nė nereikia žinoti visas gamtos jėgas bei dėsnius, kai 
mes norime pažinti, ar tą nepaprastą įvykį negalėjo padaryti 
gamta. Dažniausiai užtenka negatyviai žinoti, kad gamtos jėgos 
tiek toli nesiekia ir negali siekti. Mes nežinome, kaip toli 
Šiaulių sportininkas, pasirėmęs savo šmaikšte, nušoks; bet mes 
tikrai žinome, kad jis su viena savo šmaikšte nenušoks nuo 
Šiaulių iki Kauno. Mes nežinome, kaip greitai bėgikas bėgs,-—- 
bet vis tik žinome, kad jis savo jėgomis taip greitai nepabėgs 
kaip saulė ir žemė. Taigi konkrečiose aplinkybėse mes galime 
su visu tikrumu pasakyti: gamta negalėjo padaryti tokio pada- 
rinio, sakysime, kad aklas gimęs atgautų regėjimą patepus jam 
akis seilėmis, kad vienas rankos palietimas pagydytų nukirstą 
ausį, kad kurio nors žmogaus įsakymu pūvąs lavonas atsikel- 
tų gyvu Žmogumi ir t. t. Tegu sau medicina žengia kuo la- 
biausiai, — niekados ji nepasieks, kad seilės pagydytų aklą, 
kad rankos palietimas pagydytų nukirstą ausį, kad gydytojo 
įsakymas atgaivintų pūvantį lavoną. Tegu sau gamtos mokslai 
žengia priekin kuo labiausiai, niekados jie nepasieks, kad pen- 
kiomis duonomis papenėtų tūkstantines minias, kad vienu įsa- 
kymu nutiltų audra, kad vienu panorėjimu vanduo tuoj pavirs- 
tų tikru vynu. Dar lengviau pažinti, kad stebuklo priežastis 
tegali būti Dievas, jei stebuklų yra ne vienas, bet ištisa eilė, 
įvairios rūšies, įvairiose aplinkybėse padaryti, nes tuo labiau 
tada pastebimas veikiančiosios priežasties nepareinamumas nuo 
medžiagos. O dar jei stebuklai siekia vieno bendro tikslo, aišku, 
tokį bendrą tikslą tegalėjo jiems nustatyti protinga būtybė. 
Be to, absoliučiuose stebukluose reikalinga kuriamoji jėga, ku- 
rią turi vienas Dievas. "Taigi kur tik mes pastebime, kad to- 
kiam nepaprastam įvykiui padaryti reikia kuriamosios jėgos, 
tuoj mes žinome, kad čia pats Dievas turėjo veikti. 

Pagaliau, yra galima pažinti, kad kai kurie stebuklai yra 
daromi paliudyti kuriai nors Dievo pasiuntinio skelbiamai tie- 
sai bei mokslui, arba jo asmens šventumui, — vadinas, galima 

pažinti stebuklo tikslas. Pats stebuklų darytojas gali aiškiais 
žodžiais pasakyti arba kitais būdais išreikšti, kad jo žodžiams 
paliudyti įvyks stebuklas. Jei paskum stebuklas tikrai įvyksta, 
tai tuo pačiu Dievas laiduoja ir sankcionuoja savo pasiuntinio 
žodžius. Kai kada stebuklas taip glaudžiai yra susijęs su skel- 
biamu mokslu ar su asmens šventumu, kad jo vyksmas lai- 
duoja mokslo dieviškumą arba asmens šventumą. 

Iš tų kelių bendrų pastabų jau galime padaryti išvadą: 
joks bešališkas žmogus negali mokslo vardu stebuklo neigti. 


Kristaus stebuklų faktas Evangelijose 


Lig savo viešojo gyvenimo pradžios pats Jėzus, tur būt, 
nedarė jokių stebuklų. Tuo dalyku gerai išsireiškia šv. 'I'omas; 
„Kristus darė savo stebuklus savo mokslui patvirtinti ir savo 
dieviškajai galybei įrodyti. Todėl Jis turėjo stebuklus daryti 
ne anksčiau, kaip pradėjo mokyti, ir Jis turėjo pradėti mokyti 
ne anksčiau, kaip pilną vyro amžių pasiekė“.!) 

Bet už tat nuo pat viešojo gyvenimo pradžios lig pat jo 
pabaigos, taigi nuo krikšto iki Jo kančios, atsikėlimo iš numi- 
rusių ir žengimo į dangų, visas laikotarpis yra pilnas stebuklų. 
Jų skaičius galėjo būti tūkstančiai. Evangelistai ne visus 
stebuklus pasakoja, bet sumini juos bendrais žodžiais, krūvo- 
mis. Štai tokios krūvomis minimų stebuklų žymesnės vietos 
Evangelijų paduodamoj eilėj: 

„Jėzus vaikščiojo po visą Galilieją, mokydamas jų sinago- 
gose, skelbdamas karalystės Evangeliją ir gydydamas visokią 
ligą ir visokią negalę. Gandas apie Jį pasklido visoje Sirijoje; 
ir jie nešė pas Jį visus sergančius, visokių ligų ir kentėjimų 
suimtus, velnių apsėstus, mėnesienos liga sergančius ir stabo 
ištiktus; o Jis juos gydė“ (Mat. 4, 23—24). 

„Jėzus ėjo per visus miestus ir sodžius, mokydamas jų 
sinagogose, skelbdamas karalystės Evangeliją ir gydydamas 
visokias ligas ir visokias negales“ (Mat. 9, 35). 

„Jėzus atsakydamas, jiems (Krykštytojo mokiniams) tarė: 
Kikite ir papasakokite Jonui, ką esate girdėję ir matę. Aklieji 
regi, raišieji vaikščioja, raupsuotieji pagydomi, kurtiniai girdi, 
mirusieji keliasi“ (Mat. 11, 4—5). 

„Daugelis Jį sekė, o Jis juos visus pagydė“ (Mat. 12, 15). 

„Išėjęs, Jis pamatė didžią minią; Jam buvo jų gaila, ir Jis 
pagydė jų ligonis“ (Mat. 14, 14). 

„Prie Jo prisiartino daug minių, turėjusių su savim neby- 
lių, aklų, raišų, luošų ir daug kitų; jie juos pametė prie Jo 


1) S. Thom. Summa theol. III, 4. 43, a. 3, c. 

kojų, o Jis juos pagydė, taip kad "minios stebėjosi, nes matė 
nebylius kalbančius, raišus vaikščiojančius, aklus reginčius“ 
(Mat. 15, 30—31). r 

„Ji sekė daug minių, ir Jis juos tenai pagydė“ (Mat. 19, 2). 

„Tuomet prie Jo prisiartino akli ir raiši bažnyčioje, ir Jis 
juos pagydė“ (Mat. 21, 14). 

„Atėjus vakarui, kuomet saulė buvo nusileidus, jie atga- 
beno pas Jį visus sergančius ir velnio apsėstuosius, ir visas 
miestas buvo susirinkęs prie durų. Jis pagydė daugelį, kurie 
buvo visokių ligų kankinami, ir išvarė daug velnių“ (Mork. 1, 
32—34; plg. Mat. 8, 16 s; Luk. 4, 40 s.). 

„Jiems išėjus iš laivo, žmonės tuojau Jį pažino, bėgiojo 
po visą aną šalį ir ėmė nešti guoliuose ligonis tenai, kame 
girdėjo Jį esant. Kur Jis įeidavo į miestelius, ar sodžius, ar 
miestus, jie guldydavo ligonis aikštėse ir maldaudavo Jį leisti 
jiems prisiliesti nors Jo drabužio kuto, ir visi, kurie tik prisi- 
liesdavo, pagydavo“ (Mork. 6, 54—56; plg. Mat. 14, 35 s.). 

„Ir juo labiau stebėjosi, sakydami: Jis visa gerai padarė; jis 
daro, kad kurtiniai girdėtų ir kad nebyliai kalbėtų“ (Mork. 7, 37). 

„Tačiau kalbos apie Jį platinosi juo labiau. Daug minių 
ateidavo Jo klausytis ir kad būtų pagydytos iš savo ligų“ 
(Lk. 5, 15). 

„Jis nužengė su jais ir sustojo lygioje vietoje, kame buvo 
Jo mokinių minia ir didi daugybė tautos iš visos Judiejos, iš 
Jeruzalės, iš Pajūrės, Tyro ir Sidono, kurie buvo atėję Jo klau- 
sytis ir išsigydyti nuo savo ligų. "Taip pat nešvariųjų dvasių 
varginamieji buvo pagydomi. Ir visa minia stengėsi prisiliesti 
Jojo, nes iš Jo ėjo galia ir visus gydė“ (Luk. 6, 17—19). 

„Tą pačią valandą Jis pagydė daugelį nuo ligų, slogų, nuo 
piktų dvasių ir daugeliui aklų dovanojo regėjimą“ (Luk.7, 21). 

„Jam esant Jeruzalėje Velykų šventėje, daugelis įtikėjo į 
Jo vardą, nes matė Jo daromus stebuklus“ (Jo. 2, 23). 

„Ji sekė didelė žmonių daugybė, nes jie matė stebuklus, 
kuriuos Jis darė ant ligonių“ (Jo. 6, 2). 

„Daugelis iš minios įtikėjo ir sakė: Kada Kristus ateis, 
ar Jis darys daugiau stebuklų, kaip kad šitas daro? (Jo. 7, 31). 

„Taigi, vyriausieji kunigai ir farisiejai surinko tarybą ir 
kalbėjo: Ką darysime, kadangi tas žmogus daro daug stebuk- 
lų?“ (Jo. 11, 47). 

„Nors Jis buvo padaręs jų akivaizdoje taip didžių stebuklų, 
jie į Jį netikėjo“ (Jo. 12, 37). 

„Jėzus padarė savo mokinių akivaizdoje dar daug kitų 
stebuklų, kurie neparašyti šitoje knygoje. Tai gi parašyta, kad 
tikėtumėte, jog Jėzus yra Kristus (Mesijas), Dievo Sūnus, ir 
kad tikėdami turėtumėte Jo vardu amžinąjį gyvenimą“ (Jo. 20, 
30—31). 

Iš to milžiniško stebuklų skaičiaus kiekvienąs evangelistas 
pasirinko plačiau pasakoti tuos, kurie labiau tiko jo tikslui, 
sakysime, Lukas mėgsta stebuklus, kurie skelbia ypač Jėzaus 
gailestingumą, Jono pasakojami stebuklai turi ypač mokinantį 
tikslą; Matas renka sau tuos, kurie rodo žydams, kad Jėzus 
yra žadėtasis Mesijas, Morkus rodančius, kad Jėzus yra Kristus, 
Dievo Sūnus. Tačiau nors evangelistai rinkosi stebuklus pagal 
savo tikslą, vis tik plačiau pasakojamų stebuklų skaičius yra 
žymus. Jų skaičius paduodamas įvairus, dėl to kad kai kas 
neskiria kai kurių įvykių prie stebuklų tikra prasme, būtent, 
vadinamųjų pasipriešinimo stebuklų, tokių kaip, sakysime, pas 
Luką 4, 29—30 (Jėzus nesiduoda nustumiamas nuo kalno, 
bet „praėjęs tarp jų, nuėjo šalin“). Kiti nė persimainymo ne- 
skaito prie Viešpaties stebuklų. Todėl plačiau pasakojamų 
stebuklų skaičius svyruoja tarp 33 ir 41. Žemiau dedamoji 
lentutė parodo, kiek kuris evangelistas pasakoja: 


Parengiamasis laikotarpis: nuo Viešpaties krikšto iki 
pirmųjų mokinių galutinio pašaukimo 


1. Vandens pavertimas vynu Kanoje | | | Jo. 
2. Valdininko sūnaus pagydymas Kafarnaume | | į Jo. 
Pirmasis viešojo gyvenimo laikotarpis 

3. Apsėstojo pagydymas Kafarnaume 2 Mork. | Luk. 

4. Petro uošvės pagydy mas | Mat. | Mork. | Luk. 

5. Pirmoji stebuklingoji žvejonė A Luk. 

6. Raupsuotojo pagydymas . | | „| Mat. | Mork. | Luk. 

7. Stabo ištiktojo pagydymas Kafarnaume.. | Mat. | Mork. | Luk. 

8. Sirgęs 38 metus ties Betsaidos tvenkiniu , | Jo. 
9. Žmogaus su sudžiūvusia ranka pagydymas | Mat. | Mork.| Luk, 

10. Šimtininko tarno pagydymas Kafarnaume . | Mat. Luk, 

11. Naimo jaunikaičio prikėlimas „|. || Luk, 

12, Dviejų aklų pagydymas Nanas „| Mat. 

13. Audros nutildymas jūroje . | +, Mat. | Mork. | Luk, 

14. Apsėstojo pagydymas Gerasoj <. | „! Mat. | Mork. | Luk. 

15. Moteriškės kraujo pludimo pagydymas „| Mat. | Mork.| Luk. 

16. Jairo dukters prikėlimas . . „| Mat. | Mork. | Luk, 

17. Nebylio apsėstojo pagydymas <. |. „| Mat. GA 

Antrasis viešojo gyvenimo laikotarpis 

18. Stebuklingas 5 tūkstančių papenėjimas . . | Mat. | Mork.| Luk. | Jo. 
19. Jėzus vaikščioja jūros paviršium. . . . | Mat. | Mork. Jo. 
20. Kananietės dukters pagydymas |. „| Mat. | Mork. 

21. Kurtinio nebylio pagydymas Dekapolyj. p Mork. 
22. 4 tūkstančių stebuklingas papenėjimas . . | Mat. | Mork. 

23. Aklojo pagydymas Betsaidoj . . Mork. 

24. Mėnesiena sergančio pagydymas Ro persi- | 

mainymo |. | Mat. | Mork.| Luk. 
Kea a 


25. Žuvis su pinigu Žiotyse Mat. 


Trečiasis viešojo gyvenimo laikotarpis 


26. Aklo gimusio pagydymas . i į | Jo. 
27. Nebylio ir aklo apsėstojo pa dymas + „| Mat. Luk. 
28. Sulinkusios moteriškės pagydymas . Luk. 
29. Vandenlige sergančio pagydymas. „|. | Luk. 
30. Lozoriaus prikėlimas . |. VANDA Jo, 
31. Dešimties raupsuotųjų pagydymas Ša Luk. 
32. Dviejų aklųjų pagydymas Jerike . „| k Mat. | Mork.| Luk. 
Viešpaties gyvenimo paskutinės dienos 


33. Fygos medžio prakeikimas „. . . . „| Mat. | Mork. 
34. Malkaus ausies pagydymas . KAA Luk 


Po Viešpaties atsikėlimo iš numirusių 
35. Antroji stebuklingoji žvejonė |... |. ||| | | |odos 


Į lentutę neįtraukti nepaprasti įvykiai ar stebuklai, kurie 
buvo daromi paties dangiškojo Tėvo, sakysime, Jo. 12, 28, arba 
krikšto ir persimainymo įvykiai, taip pat supama stebuklų kū- 
dikystės istorija, Angelų pasirodymai, atsikėlusio Viešpaties 
pasirodymai, stebuklingi įvykiai kančios metu. — Pasakojamieji 
stebuklai, kaip rodo lentutė, užfiksuoti vieno ar kelių evange- 
listų. Vieną stebuklą, pirmąjį duonos padauginimą, pasakoja 
visi keturi evangelistai; dešimtį stebuklų turi visi trys sinop- 
tikai, vieną turi Matas, Morkus ir Jonas; trys yra pas Matą ir 
Morkų, du pas Matą ir Luką, vienas pas Morkų irLuką; sep- 
tyniolika tėra pas vieną kurį nors evangelistų. 

Skaitydami Evangelijų stebuklus pastebėsime, kad evan- 
gelistai, pasakodami juos, naudojasi ne kartą tais pačiais žodžiu 
paduodamais ir rašytais Šaltiniais, tačiau pasirinkdami juos 
pasakoti pagal savo tikslą, jie tais šaltiniais naudojasi ne ver- 
giškai, bet savarankiškai. Nė vienas evangelistas nepasakoja 
to paties stebuklo tuo pačiu būdu; jų pasakojimas skiriasi ne 
tik žodžiais ir forma, bet dažniausiai kiekvienas turi savo cha- 
rakterį. Jie žiūri į įvykį ir vertina jį kiekvienas iš kitokio at- 
žvilgio. "Tiesa, dažniausiai tai tėra pašaliniai skirtumai; bet 
pasitaiko ir taip žymių skirtumų, kad egzegetai turi ne maža 
vargo juos suderinti ir suvesti į vieną esminį pasakojimą. "Tas 
faktas rodo, kad kiekvienas evangelistas, be bendrų šaltinių, 
turi dar savo atskirus šaltinius. Daugelis stebuklingų įvykių 
taip pasakojama, kad atrodo, jog pasakotojas yra pats juos 
matęs ir pergyvenęs. "Tai atsitinka ypač pas Matą ir Joną, 
kurie patys prie įvykių buvo. Tačiau ir Morkus su Luku re- 
gimai turi šaltinius, kurie yra kilę iš įvykius mačiusių ir per- 
gyvenusių asmenų. 

Pažymėtina taip pat, kad stebuklus turi visi keturi evan- 
gelistai. Matas pasakoja jų 20, Morkus 18, Lukas 20, Jonas 8. 

Pagal stebuklų evoliucijos teoriją, pirmieji evangelistai arba 
visai neturėtų turėti stebuklų, arba mažai ir nežymioj Evan- 
gelijų vietoj, kur jie būtų lyg įterpiami, o jau vėlesnieji evan- 
gelistai turėtų daugiau jų turėti. Tikrumoj yra visai priešingai: 
pas Joną, kurs vėliausiai savo Evangeliją parašė, mažiausiai 
jų tėra. Ankstyvesnėse Evangelijose jų yra daugiau ir užima 
žymiausią Evangelijų vietą. Tas faktas sugriauna visą evoliu- 
cionistų teoriją. O dar daugis liberalų kritikų laiko Morkų 
visų seniausiu evangelistu. Bet tiesiog Morkaus Evangelija yra 
vadinama „stebuklų Evangelija“, nes nors ji tėra, palyginti, 
žymiai trumpesnė už kitas, vis tik stebuklų turi daugybę. Taigi 
stebuklų evoliucijai, kuri būtų vykusi pirmykščiai krikščionijai 
puošiant Kristaus asmenį stebuklais, nebėra vietos.!) 

Evangelistų savarankiškumu, jų autorišku sumetimu ir 
tradicijos skirtingumu išaiškinami ir stebuklų pasakojimų skir- 
tumai. Pagal Matą, Gerasos žemėje buvo pagydyti du piktosios 
dvasios apsėstieji, Morkus ir Lukas mini tik vieną (Mat. 8, 28; 
Mork. 5, 1; Luk. 8, 26). Panašus yra skirtumas aklųjų pagy- 
dyme ties Jeriku, kur Matas (20, 30) mini du akluosius, Mor- 
kus (10, 46) ir Lukas (18, 35) vieną. Morkus dar pasako, kad 
tas aklasis buvo Timiejaus sūnus Bartimiejus. Tiek pirmuoju, 
tiek ir šiuo atveju Morkus (Lukas) kreipia dėmesį į vieną žy- 
mesnįjį asmenį, kurs labiau puolė į akis kaipo prašytojas ir 
buvo labiau žinomas bendruomenei, — nes juk jis nepasakoja 
visų stebuklų, bet tik tuos, kurie jam tiko. Taigi jis ir galėjo 
suminėti žymesnį akląjį, nekreipdamas dėmesio į kitą. O dar 
ir pačiuose evangelistų tradicijos šaltiniuose galėjo būti skir- 
tumų: kadangi Bartimiejus buvo labiau visuomenei žinomas, 
tai jo pagydymas labiau įstrigo į tradicijos atmintį, negu an- 
trojo pagydymas, ir evangelistai taip dalyką padavė, kaip tra- 
dicija jiems tvirtino, nieko prie jos nepridėdami ir nieko ne- 
atimdami. Lukas dar jungia tą stebuklą su Zakiejo įvykiu, kurs 
atsitiko Viešpačiui išeinant iš Jeriko, ir todėl aklojo pagydymo. 
stebuklą jis padėjo prieš Viešpačiui įeinant į Jeriką. Kurios 
nors tendencijos prasimanyti nėra nė pėdsako. 

Laiko atžvilgiu Jėzus daro stebuklus visais savo viešojo 
gyvenimo laikotarpiais. Kaip tik Jėzus pradėjo mokyti, tuoj ir 
stebuklus pradėjo daryti. Ypač gausingi stebuklai daromi pir- 
majame Galiliejos darbo laikotarpyje, nes ten neturtingų žmo- 
nių tikėjimas provincijoj buvo gyvesnis. Bet ir Judiejoj, ir net 
ir buvo Viešpačiui nepalankios, stebuklai gausiai vyko. Ypač 
viešojo gyvenimo pabaigoje stebuklai čia buvo dar įspūdingesni. 


1) Plg. Andruška, Evangelijų kilmė, 143; apie stebuklų simbolizmą, 
181—182; 186 s. 


189 


Dalykų atžvilgiu Viešpaties stebuklai apima viską. Jie 
visaip skirstomi: gamtos stebuklai, kur pasireiškia Viešpa- 
ties galybė gamtai, piktųjų dvasių išvarymai, arba galy- 
bė piktosioms dvasioms, ir stebuklai, kurie liečia žmones, taigi 
ligų gydymai, numirėlių prikėlimai ir pasipriešini- 
mo galybė. 

Gausingiausi yra ligonių gydymai. Sprendžiant iš 
bendrųjų posakių, jų skaičius galėjo būti tūkstančiai. Gydomi 
įvairiausios rūšies ligonys: drugio varginami, stabo ištikti, 
sulinkę, sergą kraujo plūdimu, nudžiūvusi ranka, akli, kurtiniai, 
nebyliai, sužeisti. Plačiau ir tiksliau evangelistai pasakoja 20 
pagydymų. 

Numirėlių prikėlimai yra Viešpaties stebuklų viršūnė. 
Evangelijos plačiau pasakoja tik tris prikėlimus, neminint 
paties Kristaus atsikėlimo ir tų, kurie Viešpaties mirties metu, 
arba Jam keliantis, iš numirusių atsikėlė (Mat. 27, 52—53). 
Kai kurie egzegetai iš Viešpaties žodžių, sakomų Krikštytojo 
mokiniams: „Mirusieji keliasi“ (Mat. 11, 5), nori spręsti, kad 
prikėlimų iš numirusių buvo daugiau. "Taip pat Papijas ir 
Kvadratas liudija, kad kai kurie Viešpaties prikeltųjų gyvenę 
iki Adriano laikų (Iren. Adv. haer. V, 33, 4; Euseb. H. E. III, 
321 2. 

Savo valdžią piktosioms dvasioms Jėzus parodo, 
gydydamas apsėstuosius, kur ne kartą su piktųjų dvasių išva- 
rymu įvyksta ir kūno sveikatos sugrąžinimas. Sprendžiant iš 
bendrųjų posakių (sakysime, Mork. 1, 32), tokių stebuklų buvo 
daug. "Tikslesnių žinių mes turime apie septynis piktųjų dva- 
sių išvarymus, kuriuos visus pasakoja sinoptikai. 

Į pasipriešinimo stebuklus, vadinas, į Viešpaties 
stebuklingą galybę Jo priešams, ne kartą nekreipiama dėmesio. 
Kai kurie Bažnyčios Tėvai ir teologai tokiose vietose, kaip 
Jo. 7, 30, 44; 8, 20, 59, manė esant stebuklus. Tačiau papras- 
tai tokių stebuklų skaitoma keturi (Jo. 2, 13 ss; Mat. 21, 12 
ss; Luk. 4, 16 ss; Jo. 18, 1 ss.). 

Pagaliau, gamtos stebuklai parodo Viešpaties galybę 
išorės gamtai, sakysime, audros nutildymas, vaikščiojimas van- 
dens paviršium ir kiti. Iš viešojo Viešpaties gyvenimo laiko 
tokių gamtos stebuklų pasakojama aštuoni, ir vienas Jam 
atsikėlus iš numirusių. 


Priešų bandymai 


Niekas Evangelijose nesukelia racionalistų ir liberalų 
kritikams tiek nemalonumo, kiek pasakojami jose stebuklai. Tur 
būt, taip pat niekur jie neišgalvojo prašmatnesnių hipotezių, 
savivaliaujančių spėliojimų ir Evangelijų teksto kraipymų, kaip 

aiškindami stebuklus. Per toli reikėtų eiti, jei mes norėtume 
plačiau minėti visokias jų teorijas, ir nebūtų jokios naudos. 
Vis tik įdomu suminėti bent kelias žymesnės jų grupės ir iš 
jų pastebėti jų stebuklo neigimo pagrindus ir būdus. 

Senesnės jų teorijos buvo paprastesnės. Viešpaties stebuk- 
lai buvę tik apgavikų darbas, — taigi apgaulės hipotezė (Rei- 
marus + 1768). „Natūralus“ stebuklų aiškinimas: stebuklai 
nebuvę stebuklai, bet natūralūs įvykiai, kurie mokinių lengva- 
tikyste ir klaida buvo paversti stebuklais (Gottl. Paulus + 1851). 
„Netyčia prasimanančios pasakos hipotezė“: stebuklai esą pa- 
sakų, mitų ir legendų kūrimo padaras (D. Fr. Strauss + 1874). 
„Tendencijų hipotezė“: stebuklus laisvai sukūrė tikėjimas Kris- 
taus mesianizmų; jais buvo derinamos dvi krikščionių iš žydų 
ir krikščionių iš pagonių tendencijos (Kr. Baur + 1860). Kri- 
tiškas radikalizmas paneigia ne tik stebuklų, bet, apskritai, 
Evangelijų istoriškumą: Evangelijos esančios tik poetiška fik- 
cija (Bruno Bauer + 1882). Visos tos teorijos, išskyrus nebent 
pastarąją, kuri vėliau atgijo kiek kitokioj formoj, yra atgyve- 
nusios ir pasenusios; jų grynų vargu kas besilaiko. Bet iš jų 
yra supintos sudėtinės hipotezės. 

Jau ir seniau buvo kai kurių racionalistų manoma, kad 
Kristus savo morališka jėga galėjęs padaryti kai kuriuos pa- 
gydymus (K. Renan); Jo dvasia turėjusi tam tikrą gydymo jėgą 
kaipo organišką dovaną, savo rūšies magnetizmą (Weisse + 
1866); ta jėga Jis galėjęs pagydyti nervų ir dvasios suirutės 
ligas (Schenkel + 1885), ypač jei prisidėdavo gydomųjų tikėji- 
mas (Keim + 1878). Anot kitų, Jėzaus stebuklai buvę kartais 
magnetiškų jėgų išdavos, o kartais spiritistiškų jėgų iš ketvir- 
tojo išmatavimo pasėkos (Zollner + 1882). Vėliau dar pasi- 
kviesta pagelbon hipnozė ir sugestija!), arba nepaprasta Jėzaus 
dvasios įteigimo jėga (K. Furrer), 0 pagaliau ir žmogaus pa- 
sąmonės jėgos"). Kiti, sekdami Brunu Bauer'iu, visai neigia 
Evangelijų istoriškumą, — Kristus buvęs tik mitas (Jensen, 
Drews ir k.). 

Vis tik patys racionalistų ir liberalų kritikai jaučia, kad 
visos tos pastangos nevertos nė tuščio riešuto. Todėl nuolat 
vis ieškoma naujų kelių, kaip būtų galima Kristaus stebuklais 
nusikratyti. Taigi pasikviesta pagelbon žydų rabinų stebuklin- 
gus pasakojimus, imamus maž daug iš Kristaus laikų (Fiebig), 
indų, persų, sirų, graikų pasakas, net tolimiausių tautų mitus. 
(Meyer) ir stengiamasi surasti panašumo su Evangelijų stebuk- 
lais; panašumai didinami, skirtumai mažinami ir šlifuojami, 


1) Plg. Bernheim, Hypnotisme, Suggestion, Psychotėrapie, Paris 1903. 
Charcot, La foi gui guėrit, Paris 1897. 
2) I Bois, Le miracle moderne, 1907. 

kol pagaliau Viešpaties stebuklai pasirodo visai panašūs į kitų 
tautų mitus, — tai istoriškas religijų tyrimo metodas.!) 
Liberalų šulas Harnack su Viešpaties stebuklais pasielgė 
šitokiu būdu: „Evangelijos kyla iš laikų, kuriais stebuklas, 
galima sakyti, buvo beveik kasdieninis dalykas“... (Čia skaity- 
tojui tuoj kyla mintis: jei stebuklai buvo kasdieninis dalykas, 
tai kaip Jėzaus stebuklai galėjo sukelti taip galingą judėjimą? 
Dėl ko tas minių grūdimasis, tas prieštaravimas, tas tikėjimas?) 
„Dabar mes žinome, kad stebuklai yra priskiriami žymesniems 
asmenims, ne tik praėjus ilgam laikui po jų mirties, ir ne po 
daug metų, bet tuojau, ne kartą jau kitą dieną“. (Vis tik skai- 
tytojas žino, kad ne visiems žymesniems asmenims stebuklai 
priskiriami; Krikštytojo mokiniai nelaiko jo stebukladariu, Pla- 
tono mokiniai nelaiko jo stebukladariu, Napoleono sekėjai ne- 
skelbė jį darius stebuklus. O jei kur priskiriami stebuklai tau- 
tos valdovui ar kitam žymesniam asmeniui, tai reiškia tik tiek, 
kad stebuklus tiriant reikia sveikos kritikos) — „Trečia, mes 
esame nepajudinamai įsitikinę, kad viskas, kas tik dedasi laike 
ir erdvėje, priklauso bendrų judėjimo dėsnių, taigi negali būti 
natūralios tvarkos sutraukymo, stebuklų... Bet, nors natūrali 
tvarka yra nepaliečiama“, vis tik dar yra psichiškų jėgų, ku- 
rios dar mažai težinomos, ir kas gali pasakyti kaip toli jos 
siekia? „Kad vienu žodžiu audra būtų buvusi nutildyta, tuo 
mes niekados netikėsime, bet kad stabo ištiktieji gali vaikš- 
čioti, kad akli gali regėti, mes iš karto neneigsime, lyg tai 
būtų iliuzija“?). Taigi pirmosios rūšies stebuklų negalimumas yra 
materialistiškos filosofijos postulatas, o antros rūšies stebuklai 
tiek galimi, kiek jie galima išaiškinti natūraliomis jėgomis. 
„Bet tie stebuklai, tie stebuklų pasakojimai! Ne tik Strauss, 
bet ir daugelis kitų buvo jų taip atbaidyti, kad jie ir pačių 
Evangelijų tikėtinumą dėl jų visai paneigė. Bet dabar vėl yra 
didelė pažanga, kurią pastarajame Žmogaus istorijos amžiuje 
padaryta, kad mūsų laikotarpis išmoko apie tuos pasakojimus 
supratingiau ir prielankiau spręsti, ir todėl taip pat ir stebuklų 
pasakojimus pajėgia vertinti kaipo istoriškus šaltinius... Kiek 
man rodosi, jie galima suskirstyti šitokiomis grupėmis: 1) ste- 
buklų pasakojimai, kurie kilo iš natūralių įspūdingų įvykių 
padidinimo, 2) stebuklų pasakojimai, kurie kilo iš prakalbų ir 
palyginimų arba iš vidaus vyksmų projekcijos į išorės pasaulį, 
3) tokie, kurie kilo iš intereso matyti išsipildžiusias Senojo 
Testamento pranašystes, 4) Jėzaus dvasiškos jėgos padaryti 
nepaprasti pagydymai, 5) pasakojimai, kurių kilmė nesiduoda 
nustatyti... Nežiūrint tų pasakojimų, ir net dalimi juose, stoja 
1) Dibelius, Schmidt, Bultmann, Sir J. G. Frazer, kurs net 20 tomų tam 


dalykui parašė, ir kiti. 
2) Harnack, Wesen des Christentums, 16 ir ss. p. 

prieš mūsų akis tikrovė, kuri reikalauja mūsų prielankumo, 
Studijuokite ir nesiduokite nubaidomi to ar ano stebuklo pasa- 
kojimo, kuris jus keistai ar šaldančiai paliečia. Kas jums juose 
yra nesuprantama, tai ramiai atidėkite į šalį“.!) 

— Taigi stebuklai esą negalimi, ir kur stebuklų pasakojimų 
nesiseka išaiškinti natūraliu būdu, tai reikia „ramiai atidėti į 
šalį“. Evangelijų stebuklus jis skirsto savivališku būdu, kurio 
evangeliški pasakojimai nė kiek nepateisiną. Pirmaisiais trimis 
atvejais evangelistai taip perstatomi, lyg kad jie tyčia ar ne- 
tyčia būtų dalykus padidinę ir į apgaulę vedę; anot jo, jie yra 
tiesiog svajotojai, kurie net savo vaizduoklės sapnus „projek- 
cijos“ keliu atpasakoja kaipo tikrą istoriją. Bet kitais atvejais 
Harnack juos laiko tikėtinais rašytojais, tik stebuklų atveju 
jie prasilenkę su tiesa ir tikrove. "Taigi Harnack taiko jiems 
dvejopą mastą: kur jam patinka — vieną, kur nepatinka — kitą. 

Bendrai, racionalistų ir liberalų nepajudinama dogma yra: 
stebuklų negali būti. Iš tos dogmos tuoj eina klaidinga Dievo 
sąvoka ir klaidingas pasaulio supratimas; tokios klaidos logiš- 
kai tegali baigtis visišku Dievo neigimu. Stebuklų pasakojimų 
buvimo Evangelijose faktas aiškinamas dažniausiai tuo, kad 
stebuklus sukūrusi pirmykštė krikščionija, keldama aukštyn 
Kristų, savo garbinimo dalyką. Kritikos uždavinys esąs atskirti 
tirštus dažus, kuriais istoriškojo Kristaus paveikslas buvo 
krikščioniškojo tikėjimo apteptas, ir tuo būdu surasti „istoriš- 
kąjį“ Kristų, arba „surasti Evangeliją Evangelijoj“ (Harnack). 

Taigi ir visos racionalistų ir liberalų pastangos baigiasi 
nieku. Iš vienos pusės jų aprioristinis postulatas, kad stebuklų 
negali būti, veda į visišką ateizmą, iš kitos pusės visa jų evan- 
geliškų stebuklų kritika pasitraukia nuo istoriškojo grunto, ir 
todėl, kovodami prieš juos, jų neužkliudo. 


Jėzaus stebuklų istoriškumas 


Kalbėdami apie Jėzaus stebuklų istoriškumą, mes norime 
pasakyti, kad tokie nepaprasti reiškiniai, kurie Evangelijose 
pasakojami, tikrai įvyko, — jie nėra nei prasimanyti, nei padi- 
dinti, nei iškreipti. Tą mes pagrįsime dvejopu būdu: A) pasa- 
koją stebuklus šaltiniai ir patys pasakojimai yra griežtai istoriški, 
ir todėl pilnai pasitikėtini; B) vidinis priežastingas Jėzaus 
gyvenimo faktų sąryšis laiduoja evangeliškų stebuklų istorišką 
tikrumą. 

A). Evangeliškų stebuklų pasakojimai šaltinių atžvil- 
giu yra griežtai istoriški. Pačių Evangelijų istoriškumas, 
dargi atsižvelgiant į stebuklų istorišką tikrumą, yra kur kitur 


1) C. v. 16, 18. 

įrodytas.!) Vis tik ir čia suminėsime svarbesnius momentus, 
kurie laiduoja evangeliškų stebuklų pasakojimų istorišką tikrumą. 

1). Pats evangeliškų stebuklų pasakojimas savaime turi 
griežtai istorišką charakterį. Jokiu atžvilgiu jie neturi 
pobūdžio, lyg jie būtų palengva susidariusios legendos ar 
fantastiški prasimanymai, bet turi visas istoriško pasakojimo 
žymes. 

Niekur nepastebima jokio linkimo stebuklus prasimanyti, 
padidinti, papuošti.  Nesiduoda nurodyti jokių liekanų, jokių 
senesnių sluoksnių, kuriuos pirmykštis krikščionių tikėjimas 
būtų išplėtęs į stebuklus. Jei kur kuriamoji vaizduotė būtų 
veikusi, juk už vaizduotės priedų būtų galima pastebėti tikrovė, 
kuri buvo perdirbta. Bet tokių pirmykščių sluoksnių nerandama. 

Priešingai. Stebuklų pasakojimai pasižymi taip dideliu 
blaivumu ir paprastumu, kad kuriamoji vaizduotė jokiu būdu 
to negali pasiekti. Jie neturi tendencijos stebinti, — pats Jėzus 
nuo tokių stebuklų atsisako (Mat. 12,39; Luk. 23, 8). Jei tokia 
tendencija būtų buvusi, patys stebuklai visai kitaip būtų atrodę. 
O juk progos nestigo duoti laisvą lėkseną vaizduotės prasi- 
manymams.  Niekados evangelistai neišeina iš objektyvios re- 
zervos, kuri žymi visą jų pasakojimą. Pasakotojo asmuo visai 
pradingsta už pasakojamų faktų. Net ten, kur, rodos, būtinai 
reikėtų laukti autoriaus temperamento ar sprendimo pareiškimo, 
vis tik pasiliekama prie nuogo faktų pasakojimo. Pasakojimo 
stilius sausas, negausus žodžiais, chronikos pobūdžio, beveik 
statistiškas. Su tokiu pat ramumu ir be literatiško papuošimo 
autoriai pasakoja didžiausius kaip ir mažiausius daiktus, lyg 
jie patys nesiinteresuotų pasakojamąja medžiaga. Jie pasakoja 
stebuklingus pagydymus, prikėlimus iš mirties, gamtos stebuk- 
lus, neišreikšdami nė mažiausio nusistebėjimo. Kokia gera 
proga ir kokia pagunda išreikšti savo jausmus, pagražinti, iš- 
plėsti. O to nėra nė pėdsako. "Taip nepasakoja jokia legenda, 
jokia kuriamoji vaizduotė, taip pasakoja tik istorija. 

Apie Krikštytoją evangelistai nepasakoja jokio stebuklo. 
Taip pat nė iš Jėzaus jaunystės laiko, kurį apokrifiškos evan- 
gelijos mėgsta supti vaizduotės prasimanytais stebuklais ir 
legendomis.  Gausingi Viešpaties stebuklai vos suminimi krū- 
vomis. Kai kurie blizgą stebuklai, sakysime, persimainymas, 
audros nutildymas, vaikščiojimas jūros paviršium, stebuklinga 
žvejonė, perstatomi įvykę negausingų liudininkų akyse, nes jie 
"tarnauja tikslui Apaštalus mokyti. Jei čia būtų veikusi kuria- 
moji vaizduotė, norėdama stebinti, taip lengva buvo tuos ste- 
buklus perstatyti įvykusius didžiausių minių akyse. Viešai da- 
romi stebuklai, sakysime, duonos padauginimas, įvyksta ne 


1) Plg. Andruška, Evangelijų kilmė, 162—196. 

dirbtinose, bet savaime natūraliai susidariusiose aplinkybėse. 
Niekur nė vieno posakio, kurs girtų stebukladario galybę. Jei 
pasakomas liaudies stebėjimasis, tai tas įvyksta vienu posakiu: 
ir garbino Dievą, kurs buvo davęs Žmonėms tokios valdžios. 

Pasakojimas vyksta su didžiausiu konkretiškumu ir gyvu- 
mu. Jis galima lyginti su akimirkos fotografavimu, kur nėra 
nieko rengiama ypatingam įspūdžiui pasiekti ir kur asmenų 
būklė ir elgesys neturi nieko iš anksto paruošto. Tai yra vaiz- 
dai ne ieškoti, bet ir ne migloti, pilni spalvotumo ir pačiupti iš 
gyvenimo (Plg. Mork. 2, 1—12; Jo. 2, 1—11; 5, 1—16; 9, 1— 
38; 11, 1—55). Keliais žodžiais tiksliai pasakoma vieta ir 
būklė, suminimi žymesni liudininkai, trumpai nupasakojamas 
faktas, paduodamas pasikalbėjimas, kurs supa patį stebuklą. 
O kur pasakojimas toliau siekia, sakysime, aklo gimusio pagy- 
dymo ir Lozoriaus prikėlimo proga, ten pašalinių smulkmenų 
gausingumu, plastišku piešimu, veikiančių asmenų jausmais, 
žodžiais ir atsakymais, atskirų bruožų sąryšiu reiškiasi isto- 
riško ir tikrai išgyvento įvykio charakteris. Pasakojimas apie 
aklo gimusio pagydymą (Jo. 90, 1—38) skaitosi lyg oficialus 
teismo tardymas. Taip rašąs pasakotojas yra savo dalyko tik- 
ras, nes jis pasakoja faktą, kurio niekas negali paneigti. 

Taigi patys stebuklų pasakojimai neduoda jokio pagrindo 
juos įtarti ir turi istoriškumo žymes. 

2). Patys stebuklų pasakojimų autoriai yra pilniausiai pa- 
tikimi liudytojai. Jau pats stebuklų pasakojimo būdas laiduoja, 
kad jie yra kilę iš gerai informuotų, vispusiškai ir tiksliai da- 
lykus žinančių šaltinių. "Dikrumoje mes turime dalyką su Ži- 
niomis apie įvykius, kuriuos autoriai arba patys matė, arba iš 
mačiusių savo žinias sėmė. 

Vpač pastarasis evangelistas Jonas tvirtina, kad jis pats 
buvo Jėzaus gyvenimo įvykių, ir ypatingai Jo stebuklų, stebė- 
tojas. „Kas buvo nuo pradžios, ką girdėjome, ką savo akimis 
matėme, į ką įsižiūrėjome ir ką mūsų rankos čiupinėjo, apie 
gyvybės Žodį... tai skelbiame jums“ (1 Jo. 1, 1, 3). Ir savo 
Evangeliją jis baigia: „Jėzus padarė savo mokinių akivaizdoje 
dar daug kitų stebuklų, kurie neparašyti šitoje knygoje... Tai 
yra tas mokinys, kurs liudija apie šituos dalykus ir tai parašė; 
ir mes žinome, kad jo liudijimas tikras“ (Jo. 20, 30; 21, 24). 
Taigi Jonas rašo pats savo akimis įvykius matęs. "Tas pats 
galima sakyti ir apie Matą. Tiesa, jis kiek vėliau buvo pašauk- 
tas bendrauti su Jėzumi, bet vis tik jis buvo su Juo svarbiau- 
siu Jo gyvenimo laikotarpiu ir žymesnius įvykius pats išgy- 
veno. "Taigi Jonas ir Matas buvo betarpiški Viešpaties stebuklų 
stebėtojai ir liudininkai. Kas abejoja jų teisingumu pasakojant 
stebuklus, tas prikiša jiems apgaulę. Bet apgaulę jiems prikišti 
neleidžia nei jų rašymo būdas, nei jų psichologiška dvasios 

būklė, nei jų doroviškas charakteris, — todėl net pati liberalų 
kritika tokį priekaištą visai smerkia. 

Kiti du evangelistai, Morkus ir Lukas, nebuvo betarpiški 
Viešpaties mokiniai. Bet jie ilgus metus bendravo su Apašta- 
lais ir su kitais Jo mokiniais. Jie buvo geriausiai kvalifikuoti 
Jėzaus stebuklų pasakotojai, semdami žinias iš betarpiškų liu- 
dininkų. Ypač apie Morkų mes žinome, kad jis savo Evange- 
lijoj surašė Petro katechezes.!) Jis „tuo tik rūpinosi, kad jis 
nepraleistų nieko to, ką jis buvo (iš Petro) girdėjęs, ir nieko 
neteisingo nepasakytų“ — sako apie jį Papijas.?) Iš jo stebuklų 
pasakojimo būdo galima pažinti Petrą, jo mokytoją. Tie pasa- 
kojimai yra stebėtinai gyvi, beveik fotografuojamos smulkme- 
nos, kurias tegalėjo rašytojui patiekti geriausias Viešpaties gy- 
venimo žinovas, Petras. 

Lukas remiasi šv. Povilo skelbimu. Be to, dar jis su di- 
deliu rūpestingumu tyrė raštus ir gyvus liudininkus, kurie jam 
tiekė žinių apie Išganytojo gyvenimą ir stebuklus. Jis pats tą 
pasisako: „Kadangi jau daugelis mėgino tvarkingai papasakoti 
apie įvykusius mūsų tarpe dalykus, taip kaip mums yra pa- 
davę tie, kurie nuo pat pradžios patys matė ir buvo žodžio 
tarnai, tai ir aš, rūpestingai ištyręs visa nuo pat pradžios, pa- 
norėjau iš eilės parašyti tau, geriausias Teofile, kad tu pažin- 
tumei tikrumą tų dalykų, kurių esi išmokytas“ (Luk. 1, 1—4). 

3). Tie šv. Luko žodžiai ir kitos Evangelijų vietos mums 
užtikrina, kad stebuklų pasakojimai Evangelijose turi daug 
platesnę papėdę. Jie remiasi ne vien keturių evangelistų liudi- 
jimu, bet juos laiduoja visa Viešpaties laikais gyvenusi karta, 
kuriai juk buvo žinomi Jo stebuklingi darbai. "Taigi Jėzaus 
stebuklų liudininkų buvo beveik nesuskaitoma daugybė. 

Jėzus veikė ir mokė ne slapta, bet viešai. Jei Jis kartais 
drausdavo savo stebuklus plačiau skelbti, tai Jis tą darė tam 
tikrais atsargumo sumetimais, nes Jis norėjo išvengti sukelti 
netikusį mesijanišką užsidegimą ir palengva parengti sielas 
tikrajam mesianizmui3) Bet vis tik Jis veikė ir mokė viešai; 
tuo viešumu ir Jis pats pasiremia (Jo. 18, 20). Ir prie kiek- 
vienos progos Jis nurodo savo visiems žinomus stebuklus.) 
Didelės žmonių minios lydėdavo Jį (Mork. 1, 32; 2, 2 ir k.). 
Ne tik paprasti žmonės, bet taip pat kilmės, pinigų, visuome- 
niškos būklės ir dvasiško išsilavinimo aristokratija buvo tų Jo 
stebuklų stebėtojai (Mork. 3, 22; Jo. 4, 46 ir k.). Aukščiausios 
tarybos narys Nikodemas, bijodamas žydų, ateina pas Jėzų 


1) Andruška, Evangelijų kilmė, 73—80. 
2) Euseb. H. E. 3, 39, 15. 
3) Plg. aukščiau 34 ir ss. 
4) Jo. 3, 21; 5, 20, 36; 7, 5 21; 9, 3 s; 10, 25, 32—38; 14, 12; 15, 24; 
Mat. 11, 4 ir k. 

naktį ir Jam sako: „Rabbi, mes žinome, kad "Tu atėjai iš Die- 
vo kaipo Mokytojas, nes niekas negalėtų daryti tų stebuklų, 
kurios Tu darai, jei Dievas nebūtų su juo“ (Jo. 3, 2). Net ka- 
ralius Erodas liudija stebuklų tikrumą, nes jis laukia iš Vieš- 
paties stebuklų, apie kuriuos jis seniau buvo girdėjęs, ir turėjo 
baimės, kad Jonas, kurį jis buvo nužudęs, atsikėlė Jėzuje ir 
darė stebuklus (Luk, 23, 8; Mat. 14, 2). Nuo menkų Galiliejos 
sodžių pradedent, per visus kaimus ir miestus žinia apie Jo 
stebuklus ėjo iš lūpų į lūpas, traukė pas Jį stebėtojus iš Ju- 
diejos ir Jeruzalės. Visi Palestinos gyventojai, žydai, graikai ir 
romėnai, ir kaimyninės stabmeldžių šalys (Mat. 4, 24; Lauk. 
6, 17) patys savo akimis stebuklus matė. Jono užrašyti iš mi- 
nios žodžiai: „Kada Kristus ateis, ar Jis darys daugiau ste- 
buklų, kaip kad šitas daro?“ (Jo. 7, 31) yra ištikima gyventojų 
įsitikinimo išraiška. '"Dasai įsitikinimas, kad Jėzus tikrai darė 
stebuklus, reiškiasi net pasityčiojime iš Nukryžiuotojo: „Kitus 
išgelbėjo, pats sąvęs negali išgelbėti... Jei tu Kristus, gelbėk 
pats save, nužengdamas nuo kryžiaus“ (Mat. 27, 42; Luk. 23, 
35—39; Mork 15, 30). Visas kraštas buvo pilnas tų, kuriuos 
Jėzus buvo išgelbėjęs iš ligos ir mirties. Jie buvo žinomi ir 
matomi, iš jų buvo teiraujamasi apie juos palietusio stebuklo 
mažiausias smulkmenas. Argi galima pamanyti, kad visa Kris- 
taus laikų karta būtų suklydusi ir nebūtus stebuklus būtų 
ėmusi laikyti tikrai įvykusiais? 

Harnack mano, kad anais laikais žmonės lengvai tikėjo į 
stebuklus, ir todėl stebuklas „buvo beveik kasdieninis daly- 
kas“.!) Bet juk yra faktas, kad Kristus daugybę kartų tiek 
mokiniams, tiek minioms prikaišioja nerangumą tikėti, arba 
netikėjimą, ir tai tiesiog netikėjimą Jo stebuklais (Mat. 17, 16; 
Mork. 8, 17—21 ir k.). Kiek kartų prikaišiojama farisiejams ir 
minioms, kad netikima Jo stebuklais! (Jo. 10, 37 s; 12, 37 ir 
k.).: Taigi ne lengvatikystė. Pagaliau, toks manymas neatsižvel- 
gia į Viešpaties priešų pastangas aiškinti Viešpaties stebuklus 
piktosios dvasios įtaka. Argi ir Jo priešai buvo lengvatikiai? 

4). Stebuklų pasakojimai turėjo išlaikyti griežčiausią 
kontrolę. Todėl istoriškumo priešų manymas apie lengvati- 
kystę ir pasakas yra kiaurai tuščias. 

Viešpaties priešai darė visas pastangas, kad tik galėtų kaip 
Jo“, „tėmijo Jį“, — taip ne kartą sakoma, kur kalbama apie 
stebuklus (Mork. 3, 2; Luk. 6, 7; 14, 1 ir k.). Ne tik su skep- 
tišku žvilgsniu, bet tiesiog su aklu fanatizmu ir neapykanta 
jie persekiojo Jo asmenį, Jo mokslą, ir ypač Jo stebuklus. 
Nes juk Jo pražūtis buvo jų išgelbėjimas. Jo stebuklingi dar- 


1) Harnack, Wesen des Christentums, 16. 

bai buvo jų pasmerkimas. "Taigi jie tykojo Jo visais keliais, 
išbandė visas priemones apsimesti, kad tik viešai galėtų Jį ati- 
dengti ir sukompromituoti (Mork. 12, 13 ir k.). O lengviausias 
būdas Jį sukompromituoti būtų buvęs parodyti, kad stebuklų 
visai nebuvę, kad jie yra prasimanymai. Be abejo, priešai būtų 
griebęsi tos priemonės. Bet jie negali. Jie turi pripažinti fak- 
tus. Susirūpinę, jie tariasi savo oficialiame tarybos posėdyj: 
„Ką darysime, kadangi tas žmogus daro daug stebuklų“ (Jo, 
11, 47). Jie suveda Jėzaus pagydytąjį aklą gimusį su jo tėvais 
ir pažįstamais, ar tikrai jis buvo aklas gimęs, oficialiai ištardo 
jo pagydymą; konstatavę pagydymą, ieško išeities, kaip stebuklą 
paneigti: „Tai nusidėjėlis, — nes subatos dieną gydo“; iš pa- 
gydytojo reikalauja, kad ir jis taip pat manytų; 0 kad to jie 
negali išgauti, jie pasmerkia ir patį pagydytąjį, išmesdami jį iš 
savo sinagogos, arba iškeikdami (Jo. 9, 13—35). Minios žmo- 
nių eina patikrinti, ar tikrai Lozorius buvo prikeltas iš numi- 
rusių; įsitikinę fakto tikrumu, jie ima tikėti į Jėzų. Todėl vy- 
riausieji kunigai nutaria ne tik Jėzų, bet ir patį Lozorių už- 
mušti (Jo. 12, 9—11). 

Nepajėgdami stebuklų tikrumo paneigti, Viešpaties priešai 
stengiasi bent sumažinti Jo stebuklų įspūdį minioms. "Tam tiks- 
lui jie, Rašto aiškintojai, veikia priekabe, kad Jėzus daro ste- 
buklus subatos dieną (Mat. 12, 9—14; Luk. 13, 10—17; 14, 
1—6; Jo. 5, 1—17; 7, 21—23; ir k); arba dar jie skleidžia 
liaudį veikiančią paskalą, kad Jis išvarąs velnius Beelzebubo 
pagelba (Mat. 0, 34; 12,24; Mork. 3, 22; Luk. 11, 15). O kad 
pagaliau visa tai nieko nepadeda, jie griebiasi paskutinės prie- 
monės: užmušti Jį (Jo. 11, 47, 53). 

"Tokiose aplinkybėse neįmanoma jokią klaida, joks ste- 
buklų prasimanymas, joks stebuklingų faktų padidinimas ar 
iškreipimas. 

5). Evangeliški stebuklų pasakojimai su griežčiausia kont- 
role laikėsi tradicijoj ir buvo surašyti veikiant tai pačiai 
kontrolei. Juk kartu su Kristumi nenumirė visa anų laikų 
karta, kuri buvo Jėzaus stebuklų stebėtoja. Žymiausia tos kar- 
tos dalis gyveno iki laikų, kada stebuklų pasakojimai buvo 
Evangelijose surašyti. 

Kai paskutinioji Evangelija buvo parašyta apie 100 metus, 
tada Viešpaties bendralaikių karta, kaip žinoma iš istorijos, 
dar nebuvo išmirusi.!) Kai pirmosios Evangelijos buvo sura- 
šytos, tada Viešpaties vienamečiai turėjo apie 60 metų, o jau- 
nesnioji karta, mačiusi Kristų, dar tebebuvo savo gyvenimo 
amžiaus viduryj. Povilo laiškuose, kurie kilę apie 50 metus, 
randame stebėtiną Kristaus paveikslą. "Tautų Apaštalas tada 


1) Euseb. H. E. 3, 32; 4, 3. 

dar gali nurodyti, kad iš didžiausio Viešpaties stebuklo, būtent, 
Jo atsikėlimo, 500 liudininkų daug dar tebėra gyvų (I Kor. 15,6). 

Harnack rašo: „Dėl ko negalėjo užtekti 30—40 metų tam, 
kad susidarytų Jėzaus žodžių ir darbų istoriškas iškreipimas, 
kurį mes randame sinoptikų Evangelijose?“?) Jis drąsiai klau- 
sia. Bet daug tikriau galima paklausti: kaip būtų galėję už- 
tekti 30—40 metų, — prileidus su Harnacku, jog tiek metų 
praėjo nuo Viešpaties mirties iki sinoptiškų Evangelijų sura- 
šymo, — kaip būtų galėję jų užtekti tam, kad aplink Jėzaus 
gyvenimą susipintų stebuklų pasakos, legendos ir mitai, kada 
daugybė liudininkų, kurie patys savo akimis įvykius buvo ma- 
tę, dar tebebuvo gyvi? Juk tikrąją dalykų būklę kontroliavo ne 
tik Jėzaus mokiniai ir bičiuliai, bet ir Jo priešai. Kiekvienas 
stebuklingų įvykių iškreipimas būtų reiškęs priešų triumfą ir 
pačios krikščionystės žuvimą. 

Patys Viešpaties mokiniai ir tikintieji, imdamies Kristaus 
mokslo, kurs taip priešingas Žmogaus geiduliams ir taip rei- 
kalauja juos valdyti, turėjo turėti tikrumą, kad to mokslo pa- 
reigos yra tvirtai įrodytos. Mokslu grožėtis čia neužtenka. 
Platono gražiausios teorijos paliko teorijos, o krikščionys tu- 
rėjo krikščioniškai gyventi. Be to, „kai dalykas eina apie pa- 
ties Žmogaus kailį, kiekvienas, ir ne kritikas, pasidaro labai 
kritiškas“ ir atsargus. Jėzaus stebuklų skelbėjams ir Jo mokslo 
išpažinėjams gal ne vienam teks už tai kęsti persekiojimus ir 
net mirti. "Taigi jau pats dalykas reikalavo turėti tikrumo, kad 
Kristaus mokslas ir jį remią stebuklingi įvykiai nėra prasi- 
manymas ar legenda, bet tikri istoriški faktai. 

Tačiau ir pačių priešų kontrolė turėjo būti labai griežta, 
nes su stebuklų tikrumu buvo susijęs jų klausimas: būti ar 
nebūti. L 

Patys stebuklų pasakotojai viską darė, kad stebuklų kont- 
rolė palengvėtų. Jie veda stebuklų klausytojus ir skaitytojus į 
vietas, kur Jėzus buvo juos padaręs, kad patys galėtų ištirti. 
Griežtai nurodoma stebuklų laikas, aplinkybės, vieta, suminimi 
ne kartą smulkiai charakterizuojami asmenys, kurie prie įvy- 
kių buvo ir dar tebebuvo gyvi. "Ten Chorozainas, Betsaida, 
Kafarnaumas, kur buvo daugybė stebuklų: kas tik nori, gali eiti 
patikrinti. Kafarnaume yra žydų tebenaudojama sinagoga, — 
ten buvo išvarytas velnias (Mork .1, 21); tebestovi Simono na- 
mai, kur pagydyta drugiu serganti savininko uošvė, — namų 
gyventojai tebėra gyvi. Prie tų namų, saulei leidžiantis, mies- 
tas sunešė savo ligonis, ir Jėzus juos pagydė (Mat. 8, 14; Mork. 
1, 29; Luk. 4, 39); mieste pagydytas stabo ištiktasis, karininko 


1) Harnack, Geschichte der altchristlichen Literatur, II, 1, Leipzig, 
Hinrichs, 1897, X. 

tarnas, prikelta iš numirusių Jajiro dukrelė (Mat. 8, 5; 9, 1, 18); 
daugybė stebėtojų, kurie tuos įvykius savo akimis buvo matę, 
tebėra gyvi, — užtenka nueiti, patikrinti. Apaštalai ir jų mo- 
kiniai dargi parodo „medžiaginius“ stebuklų dalykus: pačius 
ligonis, kuriuos Kristus pagydė, pačius numirėlius, kuriuos Jis 
prikėlė. Savo apologijoj, apie 124 metus paduotoj ciesoriui 
Hadrianui, apologetas Kvadratas rašo: „Mūsų Išganytojo dar- 
bai visados buvo viešai žinomi; nes jie yra tiesa. Būtent tie, 
kuriuos Jis iš ligos pagydė arba iš numirusių prikėlė, buvo 
visų matomi ne vien tada, kai Jis juos pagydė ar prikėlė, bet 
ir vėlesniais laikais. Ir ne tik kol mūsų Atpirkėjas žemėje 
gyveno, bet ir po Jo iškeliavimo dar ilgą laiką buvo gyvi, taip 
kad kai kurie jų išgyveno iki mūsų dienų“.!) Panašiai Papijas 
rašo, kad „Kristaus prikeltieji iš numirusių žmonės gyveno iki 
Hadriano (117—138) laikų“) Ką Kvadratas rašo, negali būti 
klaidinga. Neįmanoma, kad apologijoj, kuria jis nori paveikti 
ciesorių liautis persekioti krikščionis, būtų rėmęsis netikromis 
žiniomis ir savo žodžiams paliudyti būtų galėjęs kviesti pir- 
mojo šimtmečio ir savo laikų liudininkus. Netikromis žinio- 
mis jis ne tik nebūtų ciesorių paveikęs, bet dar būtų padėjęs 
krikščionystei žūti. 

Viešpaties mokiniai tiesiog provokuoja priešus stebuklų 
pasakojimus pakontroliuoti ir patikrinti. Kafarnaumui ir ki- 
tiems aplinkiniams miestams daroma priekaištas, kad jie, ne- 
žiūrint juose padarytų stebuklų, netikėjo, ir už tą netikėjimą 
skelbiama jiems baisi bausmė: „Deja tau, Chorozaine, deja tau, 
Betsaida: nes jei Tyre ir Sidone būtų įvykę stebuklai, kurie 
padaryta jumyse, jie seniai būtų darę atgailą ašutinėje ir pele- 
nuose. "Todėl tai, sakau jums, "Tyrui ir Sidonui bus lengviau 
teismo dieną, nekaip jums. Ir tu, Kafarnaume, argi iki dangui 
būsi išaukštintas? "Tu nužengsi iki pragarui; nes jei Sodomoje 
būtų buvę padaryta stebuklų, kokių padaryta tavyje, ji rasi 
būtų pasilikusi iki šiai dienai. Todėl tai, aš sakau jums, So- 
domiečių žemei bus lengviau teismo dieną kaip tau“ (Mat. 11, 
21—24). Jei tuose miestuose minimų stebuklų tikrumoje ne- 
būtų buvę, tada Viešpaties žodžiai ir Jo skelbiamoji bausmė 
nebeturėtų prasmės. Gyventojai gi, šiurpdami, būtų galėję 
kenkti nepakenčiamai krikščionybei ir sakyti: pas mus nieko 
panašaus nebuvo; jokių stebuklų nematėm; Kristaus mokiniai 
meluoja; krikščionybė yra melas. — Kokios tada liūdnos pa- 
sėkos būtų buvusios gimstančiai Bažnyčiai! Tačiau nė vienas 
tų miestų gyventojas nedrįsta protestuoti. Panašiai juk būtų 
buvę ir su kitais stebuklais, jei jie nebūtų tikri. Gyvieji įvykių 


1) Euseb. H. E. 4, 3, 2. 
2 šuseb., HE 8187, 1: 5, 17,20 

stebėtojai būtų galėję prikišti prasimanymą; sakysime, ne vie- 
nas iš 5000 vyrų, papenėtų stebuklingu duonos padauginimu, 
būtų galėjęs sakyti: mes valgėm ir pasisotinom ne iš penkių 
padaugintų kepalų; Evangelijos klysta ar prasimano! — "Tokie 
dalykai yra neįmanomi. Mažiausias nukrypimas nuo faktų tie- 
sos būtų reiškęs katastrofą pačiam krikščionių tikėjimui. 

6). Net visai žydų tautai, ypač jos vadams Jeruzalėj, 
Rašto žinovams ir farisiejams, Apaštalai prikaišioja netikėjimą 
ir meta ant jų baisų apkaltinimą, kad jie padarė dievžudystę, 
nukryžiuodami Jėzų, nežiūrint to, kad Jis savo dievišką me- 
sianizmą stebuklais įrodė. Viešoj, iškilmingoj prakalboj, krikš- 
čionių, žydų, pagonių susirinkusių į šventes, visos Jeruzalės 
akyse Petras drįsta sakyti: „Judiejos vyrai ir visi Jeruzalės 
gyventojai, pasiklausykite mano žodžių: Jėzus Nazarėnas buvo 
žmogus, jums Dievo paliudytas galingais darbais, stebuklais ir 
ženklais, kuriuos, kaip jūs patys žinote, Dievas yra per Jį 
padaręs jūsų tarpe. Jį... jūs prikalėte neteisiųjų rankomis ant 
kryžiaus ir nužudėte“ (Apd. 2, 14, 22—23). 

Taigi pirmojo Sekminių pamokslo pagrindinio turinio 
dalis buvo Jėzaus stebuklų iškilmingas išpažinimas. Užrašytas 
tasai pamokslas „Apaštalų darbų“ knygoj, kurios tikrumą net 
racionalistų kritika yra priversta palikti neliestą.  Pamokslą 
sako Petras, kurs buvo viso viešojo Viešpaties gyvenimo ste- 
bėtojas.  Pamokslas sakomas ne pasaulio užkampyj, bet pa- 
sauliniame Jeruzalės mieste, didžios šventės metu, kur su- 
plaukdavo minios ne tik iš visų Palestinos kampelių, bet 
ir iš visų Romėnų valstybės kraštų. Petras nesiremia tik 
vienuolikos Apaštalų, nei 500 žmonių, nei žydiškų moterų 
liudijimu, bet liudijimu visų Izraelio vyrų, susirinkusio proti- 
nės aristokratijos elito, kunigų, farisiejų ir Rašto žinovų, Jėzaus 
priešų ir teisėjų. Petras drįsta jiems į akis pasakyti, kad jie 
yra Jėzaus mirties kaltininkai, nors jie patys žino ir matė 
Jėzaus daromus stebuklus. Ir nė vienas iš Izraelio vyrų 
nedrįsta pakelti balsą prieš tų stebuklų tikrumą ir prieš tą 
baisų kaltinimą. Priešingai, tūkstančiai klausytojų svarsto da- 
lyką savo širdyj, daro gailestį ir tampa krikščionimis (Apd. 
2, 57 s), kad nuo to laiko būtų Jėzaus stebuklų liudytojais 
(Apd. 1, 22). 

Netrukus Petras įkuria misiją Kesarijoj. Taip pat ir čia 
jis pasiremia visur žinomais Jėzaus stebuklais: „Jūs žinote 
apie dalyką, įvykusį visoje Judiejoje, prasidėjusį gi nuo Gali- 
liejos po krikšto, kurį skelbė Jonas, apie Jėzų iš Nazareto, 
kaip Dievas patepė Jį šventąja Dvasia ir galia. Jis praėjo ge- 
ra darydamas ir gydydamas visus velnio apsėstuosius, nes Die- 
vas buvo su Juo. Mes esame liudytojai viso to, ką Jis darė 
žydų šalyje“ (Apd. 10, 37—39). 

Savo paties stebuklus (Apd. 3, 6 s; 5, 1 s; 9, 532 s; 9, 36 S.) 
Petras ne sau priskiria, bet Jėzaus galybei. Ties gražiaisiais 
bažnyčios vartais raišajam nuo gimimo jis tarė: „Jėzaus Kris- 
taus Nazarėno vardu kelkis ir vaikščiok“ (Apd. 3, 6). O 
paskum nustebusiems tuo stebuklu žydams jis šaukia: „Izraelio 
vyrai, kam stebitės tuo dalyku arba ko žiūrite į mudu, lyg 
kad mes savo galybe ar valdžia būtumėm padarę, kad šitas 
vaikščiotų. Mūsų tėvų Dievas pagarbino savo Sūnų Jėzų“ ir 
Jo vardu raišasis pagydytas (Apd. 3, 12; 4, 9—12). Lydoj 
stabo ištiktąjį Eniejų, kurs jau aštuonerius metus buvo ligos 
prikaustytas prie lovos, Apaštalas pagydo, tardamas: „Eniejau, 
Viešpats Jėzus pagydo tave, kelkis ir pats sau pasiklok“ 
(Apd. 9, 34). Išvaduotas iš kalėjimo, Petras kartu su visa 
Jeruzalės bendrija kelia balsą maldoje: „Dabar, Viešpatie, pa- 
žvelk... ir duok savo tarnams skelbti su visu pasitikėjimu "Tavo 
žodį, ištiesdamas savo ranką, kad įvyktų gydymų, ženklų ir 
stebuklų Tavo šventojo Sūnaus Jėzaus vardu“ (Apd. 4, 29). — 
Tai suponuoja, kad Petras buvo savo patyrimu įsitikinęs, jog 
Jėzus turėjo galybę stebuklus daryti ir tikrumoje juos darė. 

Povilas, iš Kristaus persekiotojo stebuklu virtęs Jo išpa- 
žinėju, nuolat liudija didžiausią Jėzaus stebuklą, Jo atsikėlimą 
iš numirusių, ir tuo remia visą tikėjimo rūmą (1 Kor. 15, 
1—20). Jis pats Jėzaus stebuklų nebuvo matęs, todėl jis jų 
nepasakoja. Bet Jis žino, kad Jėzus daro stebuklus per jį, 
Povilą (Rom. 15, 18 s; Žyd. 2, 3 s; Apd. 13, 10 $; 14, 7 Ss; 
16, 165; 19, 12; 20, 9 s. ir kitur), ir jis ragina savuosius nieko 
neįrodyto nepriimti, neklausyti pasakų ir mitų (1 "Tim. 1, 4; 2 
Tim. 4, 4 s; Tit. 1, 14), o savo priešams jis pasako, kad jo 
daromi stebuklai įrodo, jog jis iš Kristaus yra gavęs savo 
apaštališką pasiuntinystę (2 Kor. 12, 12; Rom. 15, 18). 

7). Patys žydai, kaip matyti iš Evangelijų, nepajėgia pa- 
neigti Viešpaties stebuklų fakto (Plg. Mat. 9, 34; 12, 24; Mork. 
3, 22; Luk. 11, 15; Jo. 11, 47). Jie savo tarybos susirinkime 
turėjo pripažinti, kad ir Apaštalai daro stebuklus: „Ką turime 
daryti su šitais žmonėmis? Juk jų padarytas aiškus stebuklas; 
tai žinoma) visiems Jeruzalės gyventojams, ir mes negalime 
užginčyti“ (Apd. 4, 16). Tik jie, norėdami susilpninti stebuklų 
reikšmę, skelbė, kad Jėzus darė stebuklus su velnio pagelba 
ar burtų jėga. Justinas (+ 163) savo raštuose!) pasakoja apie 
žydų aplinkraštį, kurį po Viešpaties atsikėlimo iš numirusių 
vyriausioji taryba per savo pasiuntinius išsiuntinėjo į visą 
pasaulį; tame aplinkraštyje „Galiliejos burtininko“ stebuklai 
priskiriami burtų jėgai. Tertulionas (160-—222) savo rašte prieš 
žydus rašo, kad Jėzus gydė ligonis, aklus, kurčius, raišus, 


?) Justinus, Dial. cum Tryphone, n. 17, 108. 

nebylius, ir reikalauja, kad patys žydai tuos faktus paliudytų: 
„Tuo, kad Jėzus tuos ir kitus stebuklus darė, Jūs neabejojate, 
tik Jam prikišate, kad Jis savo stebuklus darė subatos dieną“.!) 
Panašiai kalba Justinas,?) Eusebijus,3) Jeronimas,*) Augustinas,?) 
ir tuo liudija, kad nė jų laikais žydai, didžiausi krikščionybės 
priešai, neneigė Viešpaties stebuklų istoriškumo. 

Pagaliau, žydų sinagoginė literatūra pilnai sutinka su tuo, 
ką Evangelijos ir krikščionių rašytojai apie Jėzaus stebuklus 
pasakoja.9) Talmude atsispindi tokia pat žydų pažiūra į Vieš- 
paties stebuklus, kaip ir Evangelijose. Jėzus daręs stebuklus, 
tik ne Dievo galybe, — taip manė žydai Viešpaties laikais, 
taip ir vėliau iki pat viduramžių, net biauriame rašte „Jėzaus 
istorijoj“ (Toledoth Jeschu'a).?) 

Žydai sugebėjo net pagonių pasaulio viešąją nuomonę taip 
nuteikti, kad buvo manoma, jog Jėzus daręs stebuklus burtų 
jėga. Tačiau nė pagonys neišdrįso kelti abejojimų stebuklų 
istoriškumu. Pagonis Celsus savo rašte „Teisingas žodis“, 
išleistame prieš krikščionis apie 178 metus, sakosi turįs iš 
žydų žinių, kad Jėzus daręs stebuklus Egipto magijos pagelba. 
Nors su didžiausia neapykanta puola Jėzaus stebuklus, sten- 
giasi juos pašiepti ir atimti jiems dievišką pobūdį, bet paties 
istoriškumo nedrįsta neigti.5) "Tuo pačiu keliu eina Porfirius,?) 
Hierokles!?) ir, bendrai, visi pagonių kovotojai prieš krikščio- 
nystę,!!) neišskyrus nė Juliono Atsimetėlio. 

Tų istoriškų davinių ir faktų akivaizdoje negali būti jokio 
protingo abejojimo Viešpaties stebuklų istoriškumu. Todėl ir 
neigiančios Viešpaties stebuklus „kritikos“ elgesys yra labai 
nekritiškas. Nieko čia jiems nepadeda skelbti, kad Jėzaus 
stebuklų pasakojimai Evangelijose esą mitai ar pasakos, arba 
ieškoti analogijų pasakose apie dievaitį Eskulapą, Budą, Zara- 
tustrą, Konfucijų, Mahometą, arba kitų tautų, negrų, totorių, 
eskimų, indiečių mituose, arba žydų rabinų stebuklų pasakoji- 
muose. Visos tos pasakos negali būti gretinamos ir lyginamos 
su Jėzaus stebuklais: ten tuoj matyti, kad tai pasakos, o čia 
Jėzaus stebuklai daromi pasaulio istorijos šviesoje, — juos 
neigti reiškia neigti istoriją. 


1) Tert. Adv. Jud. c. 9. 

2) Dial. cum Tryph. 17, 108. 

3) Demonstr. evang. 3, 6. 

4) Tract. de Ps. 71. 

5) De consensu Evang. 1, 9—11. 

8) Laible, Jesus Christus im Talmud, Leipzig, 1900, 44— 48. 
*) Krauss, Das Leben Jesu nach jūdischen Ouellen, Berlin, 1902, 40 ir s. 
3) Orig. Contra Celsum, I, 28, 38; 6, 36, 38, 67; II, 9, 48. 
9) Hieronym. Ouaest. in Genes. 1, 1. 

10) Euseb. Contra Hierocl. 

Nj Euseb. Demonstr. evang. III, 4—6. 

B). Bet ir Viešpaties gyvenimo priežastingas faktų 
sąryšis suponuoja evangeliškų stebuklų istoriškumą. Užtenka 
žvelgti į patį Jo asmenį, Jo veikimą ir Jo įtaką. Stebuklai su- 
daro Jo gyvenimo taip neatskiriamą dalį, kad be jų viešojo 
Jėzaus gyvenimo vaizdas būtų tiesiog nesuprantamas. Iš Jėzaus 
stebuklų trykšta ana galybė, kuri įtraukia kas kartą vis pla- 
tesnius sluoksnius į judėjimą, pririša prie Jo mokinius, suren- 
ka prie Jo minias ir stumia priešus į jų tamsiuosius kelius. 
Tokiame žvilgsnyj ne tiek svarbūs atskiri stebuklai, kiek svarbi 
visa faktų grandinė, iš kurios priežastingo susipynimo vyksta 
Jėzaus gyvenimo drama, 

1). Yra faktas, kad Jėzus surinko aplink save mokinius 
ir Apaštalus, kurie įtikėjo į Jį kaipo į Dievo siųstąjį Mesiją. 
Evangelijos pasakoja mums, kaip tasai mokinių tikėjimas Jė- 
zaus mokykloj rutuliojosi ir kaip sunkiai vyko. "Tegu sau 
būna, kad Jėzaus asmuo ir mokslas darė prastiems mokiniams 
didžiausio įspūdžio. Vis dėlto tasai Jėzaus asmens įspūdis ne- 
išaiškina mokinių tikėjimo, kad tasai nuolankus ir kuklus 
Jėzus yra Izraelio Mesijas. Jėzaus pretensija būti savo tautos 
Mesiju, aukštesniu už Mozę, Dovidą ir visus pranašus, buvo 
taip didelis dalykas, Jėzaus mesianiškasis idealas buvo taip 
aukštas ir dvasiškas, ir taip priešingas mokinių Mesijo supra- 
timui, — nes juk jie laukė žemiško ir tautiško Mesijo, — kad 
mokinių tikėjimas į Jėzaus mesianizmą yra tiesiog neįmanomas 
dalykas, jei Jėzus nebūtų turėjęs stebuklų galybės. Išaugu- 
siems žydų pažiūrose mokiniams nuolat stovėjo prieš akis Se- 
nojo Testamento stebuklai; nedarąs stebuklų Mesijas jiems 
buvo nesuprantamas; Mesijas buvo nupranašautas stebuklų 
darytoju, — taigi Jėzaus mesianizmas be stebuklų būtų 
turėjęs iš karto sudužti, — ypač kad Jis pats pasirodė men- 
kame pavidale, be jokio išorės blizgėjimo. Taigi jei evangelis- 
tai pasakoja, kad Jėzaus stebuklai buvo galingai žadinąs mo- 
kinių tikėjimą veiksnys, tai tas jų liudijimas yra nesugriauna- 
mas ne tik dėl to, kad tai yra tikras faktas, kurio istorikas 
neturi teisės neigti, bet taip pat dėl to, kad tik jis vienas teiš- 
aiškina istorišką faktų sąryšį. 

Ištikimu evangelistų pasakojimu, aukštas Išganytojo moks- 
las ne tik stebino mokinius, bet dar kaggii iš jų svarbių 
atsižadėjimų ir nusisprendimų (Plg. Mat. 10, 37; 19, 10 ss; Jo. 
6, 60 ir k.). Jėzaus mokslo priėmimas jau Ebapidėja tikėjimą 
į Mesiją; pats vienas mokslas negalėjo to tikėjimo sukelti. O 
dar reikia prisiminti Jėzaus pretensijas, kad Jis esąs aukštes- 
nis už Senąjį Įstatymą ir subatą ir t. t Teisę turėti tokias 
pretensijas Jėzus tegalėjo įrodyti didžiais darbais, kurie prily- 
go toms pretensijoms. Be stebuklų Jėzaus gyvenimas praranda 
savo vidinį sąryšį, 0 pats Jo asmuo praranda savo didumą. 

Todėl savaime turi istoriškumo žymes, sakysime, pasakojimas, 
kad Jėzus, paklaustas Krikštytojo mokinių, ar „Tu esi tasai, 
kurs turi ateiti, ar mes kito laukiame?“ (Mat. 11, 3), tiesiog 
parodo savo stebuklus, ir dargi pranašų nupranašautus ste- 
buklus; jei tie stebuklai nebūtų buvę tikri, Jėzaus atsakymas 
Krikštytojui nebeturėtų prasmės ir nekeltų tikėjimo į Jo me- 
sianizmą. "Taip pat yra istoriškas sąryšys, kai Jis savo dievišką 
teisę nuodėmes atleisti įrodo stebuklu, pagydydamas stabo iš- 
tiktąjį (Mat. 9, 2—8), arbą kai Jis savo pretensiją, jog Jis aukš- 
tesnis už subatą, įrodo padarydamas stebuklą subatos dieną 
(Jo. 5, 16 ss; Luk. 6, 6—11; plg. 6, 5; Mat. 12, 8). Jis gali tarti 
didžius žodžius, kad Jis yra daugiau kaip Saliamonas, daugiau 
kaip Jona (Mat. 12, 41 s), Jis gali laikyti palaimintais Apaš- 
talus, kad jie matė tą, kurį matyti veltui troško pranašai ir 
teisieji (Luk. 10, 24), — nes Jis gali parodyti savo stebuklus, 
kuriuos Jis darė Galiliejos miestuose ir sodžiuose. 

2). Taip pat yra faktas, kad liaudies minios skubėjo prie 
Jo, lydėjo Jį kelionėse ir tyruose, ieškojo Jo ir grūdėsi prie 
Jo. Joks vardas nebuvo taip populiarus, kaip Jėzaus vardas, 
ne tik Galiliejoj, bet ir Jeruzalėj. Tai buvo religiškas tikėjimas, 
mesianiškų lūkesių religiškas užsidegimas. Ne svarbu, kad tie 
lūkesiai buvo neaiškūs, tautiškai nuspalvinti ir taip paskendę 
žemiškume, kad minios norėjo padaryti Jį karaliumi. "Tai tik 
parodo, ką jos iš Jėzaus turėti tikėjosi. Bet juk tik stebuklai 
tegalėjo užmegzti tuos istoriškus ryšius, kurie rišo tą liaudies 
judėjimą su Jėzaus asmeniu, tik jie tegalėjo būti užtenkama 
priežastis tai graudingiems, tai liūdniems bruožams, kurie supa 
Jėzaus žygius Galiliejoj. Kaip gi būtų galėjęs ateivis iš nuo- 
šalaus gyvenimo Nazarete, nežinomas ir negerbiamas, kaip ir 
kiti Jo tautiečiai, ir net niekinamas, dėl to kad Jis kilęs iš 
Nazareto, be išorinio blizgėjimo ir pasižymėjimo, neišmokslintas 
Rašto žinovų, — kaip toks ateivis būtų galėjęs stoti minių 
akivaizdon ir joms kalbėti: Dievo karalystė prisiartino? Kaip 
Jis būtų galėjęs su tuo skelbimu jungti savo negirdėtas pre- 
tensijas ir tikėtis turėti pasisekimo, jei nebūtų Jo supęs ste- 
buklų blizgėjimas? Nedarydamas stebuklų, Jis pats save būtų 
sugriovęs ir pavertęs pasityčiojimo dalyku. 

3). Taip buvo Galiliejoj, taip buvo ir Jeruzalėj. Net radi- 
kaliausia kritika pripažįsta faktą, kad Jėzus iškilmingai įėjo į 
Jeruzalę. Džiūgaujanti minia pasitinka Jį kaipo Mesiją. "Taip 
pat nė čia mums nesvarbu, kad minių džiaugsmas buvo tai- 
komas ne tokiam Mesijui, koks Jėzus buvo. Vis dėlto jos 
matė Jėzuje Mesiją ir tikėjosi, kad Jis jos lūkesius įvykdys. 
Bet juk tik Jėzaus stebuklai tegali tą faktą užtenkamai iš- 
aiškinti. Be stebuklų nei tų lūkesių, nei to sutikimo negalė- 
jo būti. 


o ns, 

4). Taip pat priešų ir aukščiausios tarybos slapti ir vy- 
lingi žygiai tegali būti išaiškinami Jėzaus stebuklais. Jie bijo 
liaudies ir bijo paties stebukladario. "Tie Jo stebuklai kelia 
priešams rūpesčio ir sumišimo. „Matote, kad mes nieko nega- 
lime padaryti; štai visi žmonės eina paskui Jį“, kalbasi tarp 
savęs susirūpinę farisiejai (Jo. 12, 19). „Jei paliksime Jį taip, 
visi įtikės į Jį“ (Jo. 11, 48), nes „tas žmogus daro daug ste- 
buklų“ (Jo. 11, 47). Bijodami minios ir paties stebukladario, 
priešai vis nedrįso Jo suimti, nors daug kartų kėsinosi. Iš čia 
jų džiaugsmas, kai Judas pasisiūlė Jį išduoti, bet ir tas jiems 
pataria: „Nutverkite Jį ir veskite atsargiai“ (Mork. 14, 44). 
Ta jų baime teišaiškinama, kad jie sugauna Jį naktį ir su 
trukšminga paskuba veda bylą. Tie įvykiai patvirtina ypač 
ketvirtosios Evangelijos didžiuosius stebuklus: jie padidina 
krizį ir duoda įvykiams eigą (Plg. Jo. 12, 9—11). 

5). Pagaliau, pats Jėzus, Jo žodžiai ir Jo asmuo liudija 
evangeliškų stebuklų istoriškumą. Daug liberalų kritikų pripa- 
žįsta Jėzaus žodžių istoriškumą, bet jie neigia Jo stebuklų 
istoriškumą, nes to reikalauja jų nelaimingas aprioristinis 
postulatas: stebuklų negali būti. Toks dviveidiškas elgesys yra 
nesąmonė: arba Evangelijos yra pilnai istoriškos, taigi ir jų 
stebuklų pasakojimai yra istoriški, arba jos visai nėra istoriš- 
kos, taigi ir Viešpaties žodžiai neistoriški. Bet Viešpaties 
žodžių istoriškumo negalima paneigti nenusikalstant istorijos 
faktams ir objektyviai tiesai. "Taigi tenka priimti ne tik Vieš- 
paties žodžių, bet ir Jo darbų, arba stebuklų istoriškumą. 

Viešpaties žodžiai labai dažnai yra organiškai supinti su 
Jo stebuklais. Išmetus stebuklus, žodžiai nebeturi prasmės. 
Kelis tokius atvejus mes jau suminėjome (Mat. 9,5 s; 11, 3 S; 
11, 20). Jėzaus žodžiai apie avį, kuri, įkritus jai į duobę, suba- 
tos dieną yra ištraukiama, yra glaudžiausiai susiję su visų 
sinoptikų pasakojamu nudžiūvusios rankos pagydymu (Mat. 
12, 10). Bendrai, ginčai, kilę dėl gydymo subatos dieną, supo- 
nuoja, kad tie stebuklai subatos dieną tikrai įvyko (Luk. 14, 
1 ss; 13, 14 ss; Jo. 5, 0 ss; 9, 16 ss. ir k.). Viešpaties žodžiai 
apie pagonį karininką iš Kafarnaumo ir jo tarno pagydymo 
stebuklas yra susipynę į vieną istorišką įvykį. Gražūs Petro 
žodžiai:  „Išeik nuo manęs, Viešpatie, nes aš žmogus nuodė- 
mingas“, ir pirmykščiai Viešpaties žodžiai: „Nebijok, nuo šio 
laiko tu jau žmones žvejosi“ (Luk. 5, 1 ss) yra neatskiriamai 
susiję su gausingos Žvejonės stebuklu. Plaukiančių laively mo- 
kinių tikėjimas ir įsėdusio į laivelį Viešpaties garbinimas su- 
ponuoja, kad Jėzus tikrai vaikščiojo jūros paviršium (Mat. 14, 
33). Žodžiu, norint išmesti iš Evangelijos stebuklus, reiktų jas 
visas sunaikinti ir padaryti beprasmiškas; ir ar ne pasityčiojimas 
būtų, jei Jėzus sakytų aklajam: regėk, — o tas nemato; 38 me- 

tus sirgusiam: imk savo guolį ir vaikščiok, —o tas nevaikščio- 
ja; mirusium Lozoriui: Lozoriau, išeik laukan, — o Iozorius nė 
nesijudina. Kas pasidaro iš Viešpaties asmens, jei taip būtų! 

Pats Jėzus tiesiog liudija savo stebuklus: „darbai, kuriuos 
aš darau Tėvo vardu, liudija apie mane“ (Jo. 5, 36; 10, 25; 10, 
38; 15, 24 ir k.). O dar ne kartą pabrėždamas nurodo savo 
stebuklus ir juos primena (Mat. 11, 4—5; 16, 9; Mork. 8, 18 
apie duonos padauginimą). Jėzus ramiai gali sakyti: „Man 
duota visa valdžia danguje ir žemėje“ (Mat. 28, 18). „Mano 
Tėvas veikia iki šiolei ir aš veikiu... Nes kaip Tėvas prikelia 
numirusius ir atgaivina, taip ir Sūnus atgaivina, ką nori“ (Jo. 
5, 17, 21). Jo stebuklai yra geradaringumo ir meilės stebuklai. 
Juk tie Jo stebuklai ir pina Jo asmeniui gražiausią žmoniškumo 
ir meilingumo aureolę. "Todėl atmesdami evangeliškus stebuklus, 
liberalai sudaužo į skeveldras patį Jėzaus asmens kilnumą, nes 
jiems belieka asmuo negirdėtų pretensijų, kurios niekuo nepa- 
grįstos, lieka karikatūra, klaida ir prasimanymas. Ir tas prasi- 
manymas būtų religiškai ir doroviškai atgaivinęs pasaulį! Ne. 
Visa Bažnyčios praeities istorija, visas Jėzaus gyvenimas ir jo 
faktų priežastingas sąryšys, visas Jėzaus asmens kilnumas ir 
Jo įtaka pasauliui per šimtmečius laiduoja evangeliškų stebuklų 
tikrumą. Pats Jėzus yra savo stebuklų liudininkas, aukštesnis 
už visus kitus liudininkus. Jis gyvena, kalba ir veikia iš savo: 
vidaus apstumo, kaip niekas kitas. Jis turi gyvą sąmonę, kad 
Jis gali padaryti tikrus stebuklus ir su ta sąmone Jis savo ste- 
buklus daro. Bet toji sąmonė yra visa susiliejusi su Jo kilniausiu 
dorovišku didumu, kokį tik istorija žino. Su Jėzaus stebuklų 
tikrumu stovi arba griūva kartu ir Jėzaus doroviškas didumas. 


Jėzaus stebuklai yra Dievo darbai 


Lig šiol mes svarstėm, kad Viešpačiui priskiriamieji ste- 
buklai yra tikrai istoriški faktai. Dabar klausiama, ar tuos 
stebuklingus faktus Jėzus darė grynai natūraliomis jėgomis, 
ar gal Jis naudojosi užgamtiškomis jėgomis, ar gal, pagaliau, 
Jo stebuklingi darbai yra griežtai antgamtiški, padaryti dieviš- 
kos galybės? ( 

Kristaus laikais, nepajėgdami paneigti pačių Viešpaties 
daromų stebuklingų faktų, žydai skelbė, kad Jis darąs tuos 
stebuklus susidėjęs su velniu ar Beelzebubu (Mat. 9, 34; 12, 
24; Mork. 3, 22; Lauk. 11, 15). Tą jų priekaištą pats Jėzus 
atremia argumentuodamas ex absurdo. Juk Jis yra atėjęs į 
pasaulį sunaikinti velnio darbus (Jo. 3, 8) ir jį, pasaulio kuni- 
gaikštį, išmesti iš jo pasisavintos karalystės (Jo. 12, 31). Kris- 
tus išvarinėja velnius ir gydo apsėstuosius, — tai įrodo, kad 
Jo veikimas yra visai priešingas velnio veikimui. "Taigi išvada: 

„Jei karalystė yra pati savyj suskilusi, ta karalystė negali 
išlikti. Jei namai patys prieš save pasidalina (suskildami į 
priešingas partijas), tie namai negali išlikti. Jei velnias išvaro 
velnią, tai jis yra pasidalinęs: kaip gi tat jo karalystė išliks?“ 
(Mork. 3, 24—26 ir Mat. 12, 26). Argi galima pamanyti, kad 
tas, kurio visas veikimas yra atkreiptas nugalėti velnio viešpa- 
tavimą, įkurti ir sutvirtinti Dievo karalystę žmonėse, būtų ga- 
lėjęs gauti tam reikalui valdžios iš velnio? O pagaliau, iš kur 
pats velnias būtų galėjęs gauti valdžios daryti stebuklus, ku- 
riuos tegali daryti dieviška visagalybė, sakysime, prikelti nu- 
mirėlius, gamtos stebuklus daryti, vienu valios panorėjimu pa- 
daryti staigius pagydymus? — Nepaisant to, vis tiek ir vėlesnis 
einąs raštu ir žodžiu žydų padavimas ne kartą iškelia šmeižtą, 
kad Įėzus daręs stebuklus susidėjęs su velniu. 

Salia to, ne kartą žydų tradicijoj tvirtinama, kad Jėzus da- 
ręs stebuklus burtais ir juodąja magija, kurios Jis išmokęs. 
Egipte.) Egiptas buvo įgarsėjęs magiškais burtais, ir talmudas 
sako: „Dešimtis burtų dalių atėjo į pasaulį. Devynias dalis turi 
Egiptas, o likusiąją dešimtąją dalį gavo visas kitas pasaulis“. 
Taigi ir V. Jėzus, kurs pasiekęs Egipto magijos paslaptis, bu- 
vęs žymiausias burtininkas. Tą šmeižtą pasiėmė iš žydų pago- 
nys, sakysime, Celsus.) Jis ir į talmudą pateko. — "Tokius, 
prasimanymus tegalėjo išgalvoti apakusi žydų neapykan- 
ta. Šiandien, ypač mokslininkų pasaulyj, net netikinčių akyse, 
gėda būtų įrodinėti, kad Jėzus nebuvęs burtininkas ar apgavi- 
kas. Visas Jo charakteris, visa Jo asmenybė, visas Jo gyveni- 
mas yra šaukiantis protestas prieš tokį žeminantį šmeižtą. 

Ne taip seni yra laikai, kada Viešpaties stebuklams aiš- 
kinti buvo griebtasi okultizmo: Jėzus buvęs spiritistas. 
Leipcigo profesorius J.. K. Friedrichas Zėllner nukelia Jėzaus 
stebuklus į „transcendentinę fiziką“. Jie esą dalimi magnetiš- 
kai psichiškų jėgų išdavos, dalimi esą spiritistiški apsireiški- 
mai dvasių, kurios mums nematomos gyvena ketvirtojo išma- 
tavimo erdvėje, bet kartas nuo karto nusileidžia į mūsų trijų 
išmatavimų erdvę?) Panašiai darė Maks. Perty“) ir Jonas Kre- 
yher.ė)  Perty buvo atmetęs prasimanytą keturių išmatavimų 
erdvę, bet už tat Kreyher nustebino anų laikų mokslo pasaulį, 
sugrįždamas prie teorijos apie dvasių erdves. Šiandien joks 
mokslininkas nebesiima ta spiritistų prasme aiškinti Viešpaties 
stebuklų, ir bendrai, joks išlavintas asmuo nebejungia Viešpa- 


1 Pig. Felder c. v. II, 341. 

2) Orig. c. Cels. 1, 28, 38 ir k. 

3) Zoliner, Wissenschaitliche Abhandlungen, 1876—79, II, 1187; III, 612, 

4) Der jetztige Spiritualismus, Leipzig, 1879. 

5) Die mystischen Erscheinungen des Seelenlebens und die biblischen 
Wunder, Stuttgart, 1880, 2 t. 

ties stebuklų su spiritizmu. Jau ir seniau Fechner!) pliekė tokį 
savivaliavimą ir iškrypimą: „Nes tarp abiejų (tarp evangeliškų 
ir spiritistiškų stebuklų) yra toks prieštaravimas būdo atžvilgiu, 
kad atrodo piktžodžiavimu abu juos suvesti į tą pačią sritį ir 
norėti krikščionybei padėti paverčiant Kristų gabiausiu medi- 
jum. Skirtumas yra toks, koks yra tarp šviesos ir nakties, koks 
yra tarp labai sveiko žmogaus ir pamišėlio jėgų. Darydamas 
savo stebuklus, Kristus nesimėtė neramiai aplinkui, nepatek- 
davo į pilną ar pusėtiną sąmonės praradimą, nekvietė svetimų 
dvasių, nesiskelbe esąs jų apsėstas, nesinaudojo tamsa ar prie- 
blanda, kaip kad mūsų medijai tai daro, bet vaikščiojo pilnoje 
dienos šviesoje kaipo sveikas, pilna sąmone, pilnomis savo 
dvasios ir kūno jėgomis galingas vyras ir darė pagydymus. 
Jis nekilnojo stalų, nevartė kėdžių, nedarė klėtų (fokusų), kaip 
juokdarys ar klėtininkas, nereikalavo už tai Jam užmokėti, bet 
gydė tokia jėga, kokios joks medijumas neparodė“. 

Jei tat Viešpaties stebuklai nebuvo daromi susidėjus su 
velniu, burtų ar okultizmo keliu, tai tiems Jo stebuklams aiš- 
kinti belieka vienas iš dviejų: natūralus arba antgamtiškas 
būdas. 

Imantis nagrinėti tuos du būdus, visų pirma tenka pritai- 
kyti negatyvi kritika ir pažiūrėti, ar Viešpaties stebuklai pri- 
tinka Dievui, ar jie nesipriešina Jo šventumui, orumui ir ge- 
rumui. Jei jie tam priešintųsi, tai jau iš anksto tektų atmesti, 
kad Kristaus stebuklų autorius galėtų būti Dievas, ir mums 
beliktų jiems aiškinti natūralusis būdas. 

Lyginamoji religijų istorija nurodo daugybę ste- 
buklų pasakojimų kitose religijose, apokrifiškuose raštuose ir 
rabinų padavimuose. O kad kitų religijų stebuklai yra aiški- 
nami natūraliu būdu, tai ir evangeliškus stebuklus norima su- 
vesti prie natūralių priežasčių. Tačiau reikia gerai atsiminti, 
kad stebuklų pasakojimai kitose religijose nė kiek nėra užtik- 
rinti istoriškumo atžvilgiu. Jiems trūksta istoriškų griaučių, 
istoriško sąryšio ir jungties su istoriškojo gyvenimo eigą. Jiems 
trūksta vietos ir datos pažymėjimų, konkrečių istoriškų aplin- 
kybių, viešumo, nustatytų liudininkų. Visai kas kita yra su 
evangeliškų stebuklų pasakojimais. Jų istoriškumas yra pilnai 
garantuotas. Taigi ir noras gretinti kitų religijų stebuklus su 
Evangelijų stebuklais neturi pagrindo ir yra bergždžias darbas, 
kai norima gretinti pasakas su istoriška tikrove. 

Be to, pagonių religijose, rabinų padavime ir apokrifuose 
pasakojami stebuklai yra tokio pobūdžio, kad jie yra neverti 
Dievo. Kristaus stebuklai yra žmonių meilės ir gailestin- 
gumo darbai; jie betarpiškai nedaromi stebukladario garbei 


1) Die Tagesansicht gegenūber der Nachtansicht, Leipzig, 1879, 265. 

arba Jo asmeniškai naudai. Jie kyla iš širdies, kuri dega gry- 
niausia Dievo ir žmonių meile, ir jų darymą vaduoja „Dievo 
Dvasia“, anot Viešpaties posakio: „Viešpaties Dvasia ant ma- 
nęs“ (Luk. 4, 18 ss). Jo stebuklai įrodo Jo mesianizmą, bet 
ir jie patys yra mesianiški darbai, Jo mesianiškos meilės liu- 
dininkai. „Sujudintas gailestingumo“ — toks yra Jo 
stebuklų antrašas, — tą ir pačios minios liudija, sakydamos: 
„Jis visa gerai padarė“ (Mork. 7, 37). Nes „Jis perėjo, gera 
darydamas“ (Apd. 10, 38). Baudžiančių Viešpaties stebuklų 
mes nerandame Evangelijose. Vienintelis, figų medžio prakei- 
kimas, padarytas Jo mesianiškojo veikimo gale, kai Izraelio 
netikėjimas buvo jau įvykęs faktas, tėra netikinčio, nelaimin- 
go Izraelio simbolis (Luk. 13, 6 ss.). Samaritiečių miestas 
atstūmė Viešpatį nuo savęs, ir Jo mokiniai nori kviesti ugnį 
iš dangaus ant tokio miesto. Viešpats jiems atsako: „Nežinote, 
kokios esate dvasios. Žmogaus Sūnus ne prapuldyti sielų 
atėjo, bet gelbėti“ (Luk. 9, 55). Taip kalba Dievo Dvasia, kuri 
ateina ne audromis, bet vėjo stulpais. "Todėl iš Viešpaties šir- 
dies ne kartą girdėti tasai jaudinąs nusiskundimas, koks skam- 
bėjo žodžiais, sakomais prie Jo kojų parpuolusiam ir Jam 
dėkojančiam raupsuotajam: „Argi ne dešimtis pagijo? Kur gi 
devyni? Neatsirado, kas sugrįžęs duotų garbę Dievui, kaip tik 
šitas svetimtautis?“ (Luk. 17, 17). 

Pagonių religijų, rabinų padavimo ir apokrifų stebukluose 
mes aptinkame visai ką kitą: čia stebukladario asmuo stato- 
mas į priekį: jis daro stebuklus savo asmeniui iškelti, savo 
aistroms patenkinti, savo priešams atkeršyti ir jiems nubausti. 
Buda, sakysime, tuoj po gimimo pradeda skelbti liūto balsu: 
Aš esu kilniausias, geriausias pasaulyje. Tai mano paskutinis 
gimimas... Rabinų pasakojimuose: „Rabbi Simeonas tarė: Kur 
tik išmintingojo akys (pyktyje) pasisuka, ten visur atsiranda 
mirtis ir skurdas“, arba „Jis atkreipė akį į jį ir pavertė jį kau- 
lų krūva“. Apokrifuose, Tomo Evangelijoj, vienas vaikelis, 
Jėzaus amžininkas, bėgdamas pro šalį, užkliuvo už Jo peties 
ir už tai tuoj jis turi virsti negyvas... Penkių metų vaikelis 
Jėzus nulipdo iš molio dvylika žvirblių. Kai Jam pasakyta, 
kad Jis, juos lipdydamas, išniekina subatą, savo teisei įrodyti 
Jis suploja rankomis, ir nulipdytieji paukščiai krykdami nule- 
kia šalin. 

Jei kur nebibliškuose stebukluose reiškiasi daugiau rimties 
ir geradaringumo, tai ten kritikams nesunku pastebėti, kad 
tokių stebuklų pasakojimuose yra evangeliškų stebuklų pasa- 
kojimų įtaka. Taip, sakysime, ne kartą yra su Budos legendo- 


1) Plg. Fiebig Jūdische Wundergeschichten des neutestamentlichen Zeit- 
alters, Tūbingen, 1911. 

mis, kurios kilo po Kristaus laikų,!) arba su neopitagoriečio“ 
Apolonijo iš Tianos stebuklais, kurio gyvenimas parašytas 
liepiant ciesorienei Julijai Domnai, Septimijo Severo Žmonai, 
matyti, tuo tikslu, kad jis būtų galima priešpastatyti Kristaus 
gyvenimui. 

Niekados Kristus nedaro stebuklų smalsumui paten- 
kinti, tuščiam pasirodymui, arba savo priešams atkeršyti. 
Tyruose Jėzus alko, ant kryžiaus Jis kentė neapsakomus daiktus, 
tačiat Jis atsisakė permainyti akmenis į duoną, Jis nenužengė 
nuo kryžiaus ir neieškojo išsigelbėti iš kančių. Žydai reikalauja 
„ženklo iš dangaus“. Jėzus atsisako daryti jiems stebuklus 
tuščiam stebinimui. Jis atmetė velnio pagundą pulti nuo baž- 
nyčios viršaus. Dievo karalystė neateina su išorės blizgėjimu. 
Lyg dangaus šviesos spindulys, ji turi įsiskverbti į sielas, būti 
priimta vidaus įsitikinimu ir laisvu nusistatymu. "Tiek didis 
yra Jėzus ties Lozoriaus kapu, kur Jis duoda mirčiai įsakymus, 
tiek taip pat didis Jis yra, kai Jis tylėdamas stovi akivaizdoj 
Erodo, kurs daug Jo teiravosi ir tikėjosi pamatyti Jį darant kurį 
nors stebuklą. Bet kai skausmu sulinkusi motina eina paskui 
savo vienintelio sūnaus grabą, kai vargšas neregys elgetauja, 
kai minios alksta, kai vargšė serganti moteris pasitikėdama 
liečia Jo rūbo krašto, tada išeina iš Jo galybė, kuri gydo ir 
šalina vargą. Aukščiausia stebuklų galybė yra sudėta į rankas 
to, kurs atėjo ne kad Jam tarnautų, bet kad Jis pats kitiems 
tarnautų, 0 Jis pats neturi kur galvos priglausti, prašo sama- 
ritietės vandens gerti savo troškuliui numalšinti, priima aukas 
savo alkiui nutildyti, leidžia save surišti Getsemanės darže, 
nesipriešina išjuokiamas, o mušamas į veidą, ramiai atsako: 
„Jei aš netiesą kalbėjau, įrodyk; jeigu gi tiesą, kam mane 
muši?“ — Kaip kilnią šviesą panašūs dalykai meta ant evan- 
geliškų stebuklų! 

O dar skirtumas būdo, kuriuo stebuklai daromi. Evange- 
lijose kilnumas, nuosaikumas, rimtis, nebibliškuose stebukluo- 
se — vaikiškumas, nenuosaikumas, žiaurumas, nuklydimas nuo 
sveiko proto. Buda sukelia žemės drebėjimą, trypdamas kojomis 
žemę. Įsisėdęs į puodą, jis plaukia arklio greitumu prieš van- 
denį, metasi į upės sūkurį ir patenka į žalčių karaliaus rūmus; 
kovodamas su juo, jis paverčia savo kūną ugnimi ir išleidžia 
baisiai nemalonų kvapą. Lėkdamas padangę, jis leidžia iš vie- 
nos akies vandenį, iš antros ugnį.?) Apolonius Tianietis nuvaro 
baidyklę, pasinaudodamas sukviestų žmonių riksmu3) Eskula- 


1) Pig. O. Wecker, Christus und Buddha (Bibl, Zeitiragen, I Folge, 
Heft 9, Mūnster, 1908 ). 

2) Pig. H. Oldenberg, Buddha, sein Leben, seine Lehre, seine Gemeinde, 
5 Aufl. Berlin, 1906. 

3) Vita Apol. II, 7. 

pas savo pagydymams vartoja vaistus: jo pacientai turi miegoti 
jo bažnyčioj ir iš sapnų, kuriuos jis jiems pasiunčia, jie turi 
suprasti vaistų receptą. Mahometas žaidžia mėnuliu, jį padaly- 
damas, pervarydamas per savo apsiausto rankovę, ir vėl sujung- 
damas. Sėdęs ant gyvio (Borach), kurio pavidalas panašus į 
moterį, o kūnas arklio, tik su sparnais ir povo uodega, su 
neapsakomu greitumu jis nujojo iš Mekos į Jeruzalę, 0 per 
septynis dangus ir pas patį Dievą, ir sugrįžta į savo guolį 
patalui dar neatšalus./) — Kas tokias pasakas gali lyginti su 
Evangelijų stebuklais! 

Bet dar svarbesnis priemonių skirtumas. Nebibliški 
stebuklai vartoja ne tik Dievui nepritinkančias, bet tiesiog ne- 
doroviškas priemones. Sakysime, Apolonijus Tianietis, siau- 
čiant Efeze marui, liepia užmušti akmenimis senelį, kurs esąs 
epidemijos kaltininkas; O kai jį užmušus prašalinta buvo ak- 
menų krūva, tai rasta ne Žmogaus lavonas, bet negyvas šuo.?) 
Kažkas atėjo pas rabbi, kurs surinko Mischną, ir sako jam: 
Tavo žmona yra mano žmona, ir tavo sūnus mano sūnus. 
Rabbi jam tarė: Ar nenorėtum išgerti taurę vyno? "Tas išgėrė 
ir sprogo. — Vienas rabbi užeina į svetainę ir paprašo vandens 
gerti. Kai šeimininkė padavė jam gerti, jis pastebėjo, kad šei- 
mininkės lūpos sujudėjo; jis nulieja vandens ant žemės, — tai 
buvo skorpionai. Tada jis jai tarė: aš gėriau iš tavo, dabar tu 
gerk iš mano. Ji gėrė ir pavirto asile ir jis, sėdęs ant jos, 
išjojo keliu. 

Tokie nebibliškų stebuklų pasakojami savumai kaip žaibas 
nušviečia jų tariamai antprigimtą charakterį. Juk aišku, kad 
kur tik nepaprastas įvykis gamtos ar dvasios srityj yra never- 
tas Dievo, arba net nedoroviškas ir priešingas religijai, ten nė 
kalbos negali būti apie tikrąjį stebuklą. 

Kristaus stebuklai yra glaudžiai susiję su Jo asmens šven- 
tumu ir Jo mesianišku uždaviniu. Pats Viešpaties gyvenimas 
ir Jo asmuo yra stebuklas. Stebuklas, didesnis už visus kitus 
stebuklus, yra pilniausia dvasios galybė, kuria Jėzus valdo 
savo galybę stebuklus daryti, stebuklas yra Jo sielos didumas, 


„kurs ta taip aukšta galybe naudojasi taip išmintingai, taip 


kukliai ir nuolankiai. "Tai yra antžmogiškas didumas. „Jėzus 


"yra didis, — sako Hettinger, — kai Jis stebuklus daro, bet 
„taip pat didis, gal net didesnis ir dieviškesnis Jis atrodo, kai 
Jis, turėdamas visagalybę, jokių stebuklų nedaro“. Stebuklų 
| galybė ir šventumas jungiasi Jame į vieną kilniausią vaizdą ir 
„liudija vienas antrą. "Toj šviesoj žiūrint, Jėzaus stebuklai yra 

„ vieninteliai, visais atžvilgiais verti Dievo ir įsikūnijusio Dievo 


1) Korano Sura 17, 1. 
2) Vita Apol. IV, 11. 

Sūnaus. Solidariškas jų sąryšys su Jėzaus kilniausia asmenybe 
ir Jo mesianišku uždaviniu, Dievo karalystės kūrimu, Jo mokslo 
kilnumu ir nepajudinamu Jo Bažnyčios per šimtmečius tesėji- 
mu, iškelia juos taip, kad su jais nesiduoda lyginami jokių 
kitų nebibliškų stebuklų pasakojimai. Jėzaus stebuklai gali 
būti ir tikrumoje yra Dievo darbai. Toks yra negatyvių kriterijų 
liudijimas. Belieka mums pozityviai įrodyti, kad Jėzaus stebuklai 
tegali būti aiškinami vieninteliai antgamtiška jėga: jie negali 
būti natūralių jėgų išdava, bet tikrai jie yra Dievo darbai. Šiam 
tikslui mes skirstome Viešpaties stebuklus keturiomis grupėmis: 
a) gydymai, b) piktųjų dvasių išvarinėjimai, c) numirėlių pri- 
kėlimai, d), gamtos stebuklai. 


a). Gydymų stebuklai 


„Natūralus“ evangeliškų gydymų aiškinimas sako, kad 
Jėzus buvęs nepaprastai gabus gydytojas ir gydęs ligas viso- 
kiais vaistais, kaip ir gydytojai darydavo. Anot Venturini,!) Jė- 
zus turėjęs kelionės aptieką, kurią su savim nešiojęs. Anot 
Gotlobo Paulus,?) Jėzus vartojęs raminančias priemones, dietą 
ir atitinkamą globą. "Tai aiškų iš to, kad ir Apaštalams Jėzus 
liepė ligonis tepti aliejumi, o maldą ir pasninką nurodė kaipo 
priemonę atkakliems velniams išvaryti (Mork. 6, 13; 9, 28). 

Dar ir dabar pasitaiko liberalų tarpe manymas, kad Jėzus 
buvęs „stebuklingas gydytojas“, „liaudies daktaras“, kurs var- 
tojo anų laikų gydymo priemones. 

Tačiau užtenka bent kiek pažvelgti į Evangelijas, ir tuoj 
pasirodo, kad ten visai kas kita sakoma. Niekur Jėzus nepa- 
sirodo keliaujančiu vaistininkų; Jo kelionės aptieka randasi tik 
tų natūralaus aiškinimo šalininkų galvoje; niekados Jėzus ne- 
panaudoja priemonių, kurios turėtų kurį nors medicinišką san- 
tykį su gydomąja liga. Jis gydo be žolelių ir chemikalijų, prie- 
šingai mediciniškam būdui. Toks yra faktas. 

O dar prie to fakto prisideda negalimybė aiškinti evan- 
geliškus stebuklus gydymo menu, arba, apskritai, natūraliomis 
jėgomis. "Tuo įsitikinti užtenka pažvelgti bent į kelis gydymo 
stebuklus. 

Jėzus gydo stabo ištiktuosius arba iš tolo, — saky- 
sime, Kafarnaumo karininko tarną (Mat. 8, 5), — arba vienu 
paliepimu: „Kelkis, imk savo guolį ir eik į savo namus“ (Mat. 
9, 6). Kur čia panaudoti vaistai ir mediciniška globa? — Daug 
aklųjų Jėzus pagydo rankos palietimu (Mat. 9, 27—31; 20, 
29 ir k.), o aklą gimusį — patepdamas akis iš seilės ir žemės 


1) Natūrliche Geschichte des grossen Propheten von Nasareth, 4 t. Ko- 
penhagen, 1800—1802. 
Ij Leben Jesu als Grundlage einer reinen Geschichte des Urchristentums. 

padarytu purvu (Jo. 9, 1—41). Tasai palietimas, arba seilių 
purvas neturi jokios oftalmiatriškos reikšmės. Ir pasveikimas 
įvyksta iš karto. Jei ir pasiseka mūsų laikų medicinai pagy- 
dyti tokį aklumą, vis tik tai teįvyksta operacijos keliu ir po 
ilgesnės globos. Jėzus operacijos nedarė, o vis tik pagydė, ir 
tai staiga, iš karto. 

Taip pat Jėzus pagydė nemaža nebylių ir kurčių. Ir 
juos pagydė, paliesdamas ausis pirštu, o liežuvį seilėmis, ir 
įsakydamas: „Atsiverk!“ (Mork. 7, 32—37), arba, jei kurčias— 
nebylys buvo apsėstas, išvarydamas piktąją dvasią (Mat. 9, 52; 
Luk. 11, 14; Mork. 9, 16 ss.). "Tokie gydymai nieko bendro 
neturi su mediciniška terapija. Ką besakyti apie raupsuotų- 
jų pagydymus? Plačiau pasakojami du raupsuotųjų pagydymai: 
vienas įvykis po kalno pamokslo (Mat. 8, 1—14), — antras, ma- 
tyti, iš raupsuotųjų izoliuotos stoties atėjusių dešimties raup- 
suotųjų įvykis (Luk. 17, 12—19). Net mūsų laikų medicina 
neturi tikros priemonės nuo raupsų; O jei kada ją ir surastų, 
vis tik ji bus bejėgė prieš sunaikinimą, kurį pažengę raupsai 
organizmui padarė.) O Jėzus ne tik pagydo raupsus, bet pa- 
gydo juos visiškai, — nes Jis siunčia pagydytuosius pas kuni- 
gus, kad jie, konstatavę pasveikimą, panaikintų jiems uždėtą 
izoliaciją, — pagydo staiga, pagydo vienu žodžiu, nė kiek ne- 
sinaudodamas mediciniškomis priemonėmis. 

Panašiai dalykas vyko ne vien su ligų grupėmis, bet ir su 
atskirais pagydymų atsitikimais. Dvyliką metų sirgusi kraujo 
plūdimu (metrorrhagia) moteriškė pasveiko, prisiliesdama Vieš- 
paties rūbų krašto (Mat. 9, 20). Niekados vaistai tos ligos 
staiga nepagydo, o ne kartą ir visai ji yra vaistais nepagy- 
doma; tik mūsų laikų operacija tegali pagelbėti. O Viešpats 
pagydo iš karto ir visiškai. — Kitu atveju vienu savo paliepi- 
mu Jėzus pagydo nudžiūvusią ranką (Mat. 12, 10) ir buvusią 
18 metų sulinkusią moteriškę (Luk. 13, 11—13), sergantį van- 
denlige (Luk. 14, 2—4), trisdešimt aštuonerius metus sirgusį 
stabo ištiktąjį (Jo. 5, 5) ir t.t. Medicina tuos atsitikimus gali 
pagydyti, bet retai, beveik niekados visiškai nepagydo, 0 ypač 
niekados nepagydo staiga, vienu paliepimu, kaip Kristus pa- 
darė. Tik tas, kurs yra sveikatos, ligos ir mirties Viešpats, 
taip tegali pagydyti. 

Devynioliktojo šimtmečio pradžioje stebuklingiems Vieš- 
paties pagydymams aiškinti buvo griebtasi mesmerizmo, 
magnetizmo ir hipnotizmo. Vienos daktaras Messmer 
(+1815) ir jo mokiniai manė, kad hipnozė ir su ja susijusios 
hipnotizmo pasėkos einančios iš gyvio gyvybinio magnetizmo, 
vadinas, gyvio organizmas turįs tam tikrą jėgą, panašią į 


) Plg. Med. Dr. Knur, Christus medicus? Freiburg, Herder, 1905. 

negyvų daiktų magnetišką jėgą, ir magnetizatorius galįs tą 
savo magnetišką jėgą perkelti ant magnetizuojamojo. Anot 
Chr. H. Weiss'o Jėzus daręs stebuklingus pagydymus savo 
ypatinga magnetiška jėga. "Tačiau netrukus pasirodė, kad tasai 
magnetiškas skystis, kaipo organiška jėga, tėra iliuzija, ir kad 
hipnotiškai magnetiški stoviai yra sukeliami pačios psichiškos 
sugestijos arba autosugestijos keliu. Tada įsigalėjo liberalų ir 
racionalistų šūkis: Jėzus gydė sugestijos, psichoterapijos keliu. 
Nuo Renano iki Loisy, nuo J. M. Guyau iki E. Zola, nuo 
Estlin Carpenter iki Edwin Abbott, nuo A. Harnack iki E. 
Meyer ir J. Klausner tasai šūkis kartojasi toj ar kitoj formoj. 
"Tik naujausiais laikais jis ėmė silpnėti, — nes ne vienas, pa- 
matęs sugestijos neužtenkamumą, yra verčiau linkęs neigti 
Viešpaties stebuklingus pagydymus, negu remtis sugestija. Vis 
tik daug kas dar laikosi sugestijos. Evangeliškuose stebukluose 
iš vienos pusės Jėzaus asmens galingas įspūdis, iš antros 
"pusės beribis ligonių tikėjimas sudaręs palankią sugestijai 
dirvą, kur vyko stebuklingi pagydymai. 

Ką sugestija gali? Tegu tai mums pasako patys daktarai 
specialistai.!) Bendrai sakant, išganinga sugestija ne kartą gali 
pagydyti ligas, kurias buvo sukėlusi liguista sugestija ar auto- 
sugestija. Išimtinai, arba beveik išimtinai psichiškam nesveiku- 
mui (jis dažnai vadinamas „funkcionaliu nesveikumu“ arba „be 
materijos“), įteigimo ar įsakymo keliu, priešpastatoma lygiai 
psichiškas vaistas arba priemonė. „Kiek nesveikumas yra stoka 
tikėjimo, sako Dr. Moxon?), lygiai tiek tą nesveikumą pagydo 
gydantis tikėjimas“. Taigi negalavimai, kurie apimami bendru 
neurozės ar histerijos pavadinimu, gali būti pacientui išmušti 
iš galvos, dėl to kad jis buvo šiuo ar tuo būdu juos sau įkal- 
bėjęs ar įsivaizdavęs. O tokių ligonių, kurių visas negalavimas 
kyla iš dirksnių sistemos suirutės, kuri šiaip ar taip atėjo įtei- 
gimo ar įsivaizdavimo keliu, yra daugybė. Psichoterapija čia 
gali būti sėkminga. Kas įteigimu atsirado, tas įteigimu gali 
būti prašalinta. 

Tačiau kad sugestija turėtų pasisekimo pačių psichiškų 
ligų gydyme, tam, paprastai, reikia ilgo laiko, izoliacijos ir labai 
komplikuotos globos bei elgimosi būdo, taip kad psichoterapija 
tais atvejais nėra dalykas nei greitesnis, nei laimingesnis, 


1) Pig. R. J. Ryle, The neurotic theory and the miracle oi Healing, 
laikraštyj „The Hibbert Journal“, V. 1907. K. Knur, Christus medicus? Freib. 
Herder, 1905. Pierre Janet, La mėdicine psychologigue, Paris, 1923. 
Maurice de Fleury, Les Etats dėpressiis de la Neutasthėnie, Paris, 1924, 
Bernheim, Hypnotisme et Suggestionš, Paris, 1910. Plg. taip pat J. Jūger, 
Ist Christus ein Suggestionstherapeut gewesen? Meg o. 1918. J. Bes- 
smer S. J. Die Wunder des Evangeliums und die Psychotherapie (Stimmen 
der Zeit 96 (1918) 1—15. 

2) Cit Ryles rašte, 584 p. 

negu organiškų ligų gydymas vaistais. Jei kur sugestija funk- 
cionales ligas staiga ir dar visiškai pagydytų, ten toks pagy- 
dymas būtų visai artimas stebuklui. Dabartinėj medicinos 
mokslo būklėj į tokius staigius ir visiškus pagydymus žymiausi 
autoritetai labai skeptiškai žiūri. Visą amžių pašventęs psi- 
chologiškos medicinos teoretiškam ir praktiškam tyrimui, Dr. 
Petras Janet daro išvadą: „Sugestija nesirodo suteikianti vei- 
kimo arba kūniškų ir dvasiškų modifikacijų, aukštesnių už 
tuos, kuriuos paprastai gali turėti normališka valia... Mes 
turėjome atsisakyti nuo daugelio tų iliuzijų (kurių laikosi su- 
gestijos pionieriai) ir konstatuoti, kad hipnotiška būklė nepri- 
deda jokio pajėgumo, aukštesnio už vidutinišką žmonių pajė- 
gumą. Reikia atsisakyti reikalauti iš sugestijos ar hipnozės 
veikimo, kurs prašoktų normališkos žmogaus valios pajėgu- 
mą“.!) Dar labiau psichanalistai aprėžia sugestijos sėkmingumą. 
Ernestas Jones, atstovaująs visą freudistų mokyklą, sako: „Ne- 
paisant profesionališkų hipnotizatorių išpūstų pretensijų, bendrai 
yra pripažinta, kad hipnozės ir sugestijos pagelba pasiekti 
rezultatai palieka daug ko pageidauti tvermės atžvilgiu. Kai 
kurios lengvesnės psichonevrozės gali būti pagerintos patvariu 
būdu, nors ir tais atvejais pasisekimas tėra netikras ir netvir- 
tas; bet kai dalykas eina apie daugiau ar mažiau sunkius at- 
sitikimus, paremta prityrimu kritika be vargo sugriauna nepro- 
tingą optimizmą, kurį taip dažnai tenka girdėti skelbiant“.?) 
Kitas yra klausimas, ką sugestija pajėgia organiškų nega- 
lavimų gydyme. Reikia atsiminti, kad žmogaus kūnas nėra 
mašina, kuri tik iš išorės taisoma. Jis yra gyvas organizmas, 
gaivinamas gyvybinio principo, arba sielos. Tasai gyvybinis 
principas stengiasi iš vidaus atitaisyti organizmo audinių suža- 
lojimus, kiek jis pajėgia, ir atvesti juos į jų normalų stovį; 
kur jis to nebepajėgia, ten jis dar stengiasi padaryti bent tam 
tikrus pavaduojamus audinius (erzacus), sakysime, sudarydamas 
randus. Gydanti vaistais medicina padeda tam gyvybiniam 
principui taisyti sužalojimus, pritaikydama vaistus, kurie pa- 
lengvina jam veikti. Sugestija, be abejo, tam tikrais atvejais 
gali paskatinti jį sėkmingiau veikti. Veikdama patį gyvybinį 
principą, sugestija gali sukelti organizmo atsparumą ir geresnį 
funkcionavimą ir tuo būdu prisidėti prie organizmo audinių 
gydymo. "Tačiau organiškų sužalojimų sugestija betarpiškai 
negydo; juos gali gydyti tik tarpininkaujant gyvybiniam prin- 
cipui, arba sielai, kurią sugestija gali veikti. Be to, sugestija 
gali laikinai sukelti net sveikumo jausmą, nors liga tebėra. 


1) P. Janet, La Mėdicine psychologigue, Paris, 1923, 129 p. 
2) E. Jones, Traitė thėoretigue et pratigue de Psychanalyse, Paris, 
1925, 481 p. 

Ta prasme daktaras Knur sako: „Hipnozė betarpiškai negydo 
bendrai jokios organiškos ligos, ji duoda tik pasveikimo iliu- 
ziją. Kas sako, kad hipnozė gydo, tas turi taip pat sakyti, kad 
alkoholio, morfijos svaigulys, kad chloroformo narkozė gydo! 
Žinoma, jie to nedaro, jie tik atveda skausmo užmiršimą, jie 
gali sukelti tam tikrą sveikumo jausmą, kuris tačiau neišlaiko 
ir aplinkai neimponuoja“.!) 

Psichologiškos Nancy mokyklos garsusis įsteigėjas dr. H. 
Bernheim su gerais norais stengėsi visus gydymo stebuklus 
suvesti prie sugestijos. Tačiau jis pats duoda rimtų įspėjimų: 
„Sugestija nepajėgia išnarinto nario į savo vietą įnerti, nei dėl 
reumatizmo kilusio nario suputimo prašalinti, nei sužaloto 
smegenų audinio atitaisyti..  Nepadidinkime. Psichoterapijos 
betarpiška įtaka organiškiems sužalojimams yra aprėžta. Nėra 
galėjimo jos pagelba užsidegimo prašalinti, nei voties raidos 
ar gyslų sukalkėjimo sustabdyti. Sugestija negali mikrobų už- 
mušti, ar skilvio žaizdos užgydyti... ar tuberkulų prašalinti... ji 
negali sugrąžinti, kas jau sunaikinta... o ir funkcionalių nega- 
lavimų srityj sugestija teturi praeinantį pasisekimą“. (Bernheim, 
Gia 3201325,1352,/355)) 

Tačiau tuo atveju, kai sugestija veikia organiškus negala- 
vimus savo tarpišku veikimu, niekados ji jų negydo staiga, 
iš karto. Čia būtų aiškus stebuklas, kurs prašoka žmogaus 
psichiškas jėgas. 

Ne pro šalį bus dar paminėti „Naujosios Nancy mokyk- 
los“ pasekėjų nedidelę grupę, kurią teoretiškai remia Ch. Bau- 
douin?) ir kurią inspiruoja farmaceutas Ę. Couė3) Anot Couė, 
sugestija ar autosugestija galinti taip didelius rezultatus pa- 
siekti, kad jie darosi artimi stebuklingoms pasėkoms. Daug 
ligų, anot jo, yra vaizduoklės klaidos pasėkos: įteik priešingą 
tai klaidai idėją arba paveikslą, ir negalavimas pradings: ne 
tik neurastenija, fobijos, mikčiojimas, bet ir atsma, ečema, Potto 
negalavimai...4) 

Tačiau gydytojai psichologai atsisako rimtai žiūrėti į far- 
maceuto Couė ir kitų entuziastų optimizmą. Dr. H. Pierron 


1) Dr. Knur, c. v. 64, 65. 

2) Psychologie de la Suggestion et de V Autosuggestion, 1924. 

3) Maitrise de soi-meme par Vautosuggestion consciente, 

4) Vokietijoj dr. Edwin Liek (Das Wunder in der Heilkunde, 2 Aufl. 
Miinchen, 1931), nupasakojęs dabar vykstančius Zeileiso gydymus Galspache, 
Steinmeyero gydymus Hahnenklee*'ėj, Estijos pastoriaus gydymus Gudmanns- 
bache ir daug kitų panašių „stebuklingų“ gydymu, pripažįsta žmogaus sielai 
plačiausią įtaką jos kūno visokiems negalavimams gydyti, Reikia tik, kad 
žmogus turėtų galingą tikėjimą, kurį sugestija gali sukelti, ne svarbu kuriuo 
būdu. — Tačiau reikia nepamiršti, kad žmogaus psichiškos jėgos, taip pat 
ir gydymo srityje vis tik yra aprėžtos. Joks tikėjimas neišgaus iš sielos 
daugiau, negu ji gali duoti. 


PPD 7 ET 


217 


griežtai pareiškia: „Gydant ftizes, metrites, ečemas arba Potto 
negalavimus sugestijos keliu, prisijungiama prie „Krikščioniš- 
kojo Scientizmo,!) bet nutolstama nuo mokslo“.?) 

Bendrai, griežtojo mokslo srityj sugestija šiandien yra 
laikoma psichiatrų gana iliuzorišku dalyku. Toks pesimizmas, 
rodos, yra per didelė reakcija prieš seniau turėtas per dideles 
viltis. Viduramžių scholastikai, sakysime, šv. Tomas,?) pripa- 
žindavo vaizduotei beveik daugiau galios, negu šių dienų psi- 
chologai ir psichiatrai, "Tačiau tai nekliudo entuziastams, ypač 
krikščionystės priešams, kelti šūkius, kad sugestija išaiškinanti 
evangeliškus stebuklus. Tai yra didelė klaida. 

O dabar klausimas, kiek sugestija gali būti taikoma ste- 
buklingiems gydymams. Visų pirma sugestija gali palengvinti 
išaiškinti kai kuriuos funkcionalių suiručių pagydymus, įvyku- 
sius nekrikščioniškame tikėjime. "Tuo būdu aiškinami ciesoriaus 
Vespaziano pagydymai, kurių tačiau tikrumas yra įtariamas.) 
Tuo būdu aiškinami ir kitų valdovų ar karalių „stebuklingi“ 
pagydymai. Senovės dievaičių, ypač Asklepioso (Eskulapo) ir 
Serapiso gydymai turėjo pagrindo dalimi religinėj sugestijoj, 
dalimi mediciniškoj globoj. Religinė sugestija taip pat ir krikš- 
čioniškame tikėjime gali padėti išaiškinti daugelį pagydymų. 
"Tariamai stebuklingi pagydymai, įvykę prie jansenisto diakono 
Pranciškaus Pariso kapo, aiškinami jos pagelba, ypač kad 
pagydytos ligos buvo beveik vien tik histeriškos arba bent 
histerijai artimos. Krikščioniškame tikėjime gali susidėti reli- 
ginis jausmas, pasitikėjimas Dievu, Dievo Apvaizda ir maldų 
išklausymas, o rezultate gaunama kuri nors nepaprasta Dievo 
malonė. Todėl Pohles manymu?) pagydymai stebuklingose 
malonių vietose dažnai nėra stebuklai griežta prasme, bet gyvo 
tikėjimo ir nepaprasto maldų išklausymo pasėkos. O seniau jau 
Popiežius Benediktas XIV savo veikale apie šventųjų kanoni- 
zavimą kreipia dėmesio į religiško tikėjimo ir laukiančio Dievo 
pagelbos pasitikėjimo galybę. 


1) „Krikščioniškojo mokslo“ sektą įkūrė Marija Becker (Madame Eddy) 
apie 1865—1870 metus Šiaurės Amerikoj. Ta sekta pasirenka iš Evangelijų 
patogesnius sakinius, kitus atmesdama, ir savotiškai juos aiškina, kad visokios 
blogybės, ypač ligos, negalavimai ir mirtis tėra iliuzija, kaip ir pati medžiaga, 
p kurios liga prisikabina. Liga ir mirtis egzistuoja tik per pragaištingą 

laidą, kuri kyla iš sumaterializėjusios dvasios. Gydantis reikia sugrįžti į 
tiesą, smarkiai sujudintu tikėjimu pasiduodant (tariamam) Jėzaus mokslui ir 
Jo pavyzdžiui. Tada visos blogybės, net tiziškos, pradings „taip natūraliai 
ir taip būtinai, kaip pradingsta tamsybės prieš šviesą“. Vėliau atsirado ir 
kitų panašių sektų. Antonistų ir profetistų sekta dorovės atžvilgiu pakrikusi. 
Visoms toms sektoms duoda gyvybės religinis tikėjimas ir sugestija. 

2) Annėe EEirologiaus, XXII, 1922, 501; XXV, 1925, 635, 636 p. 

3) Summa Th. I, ą. 110, a. 2, 0. 1 et ad 1; III, g. 13, a. 3, ad 3 ir k. 

4) Tacit. Hist. IV, 81. 

5) Esser-Mausbach, Apologetik, 1911, I, 446. 

Bet ar sugestija aiškina evangeliškus stebuklingus pagy- 
dymus? Visų pirma, sugestija yra bejėgė kur Evangelijose 
žymimos organiškos ligos, arba ligos „su medžiaga“, ypač jei 
pagydymai įvyksta staiga, iš karto. Taigi ji neišaiškina raup- 
suotųjų, atrofijos, aklumo, chroniškos hemorragijos, febros, 
nukirstos ausies ir p. pagydymo. "Taip pat sugestija neišaiškina 
tų pagydymų, kur Viešpats pagydymus įvykdo iš tolo ir 
ligoniams nežinant, ar ir kada už juos bus prašoma Viešpa- 
ties ir ar Jis sutiks pagelbėti (Mat. 15, 21 ss; 8, 5 ss; Jo. 
4, 46 ss). 

Taip pat ir tais atvejais, kur yra galimumo, kad liga iš 
tikro gal buvo psichiška: stabo ištikimas, sutraukimas, arba 
histeriška nebylystė, sugestija evangeliškų pagydymų neišaiški- 
na. Viešpaties gydymas yra visai kitoks, negu kad ir gabiausių 
psichoterapų gydymas. Daktaras Knur rašo: „Net sėkmingiau- 
sia hipnozė, palyginta su Evangelijos ligų pagydymais, tėra tik 
tam tikros rūšies juoksmas, lygiai kaip ir hipnotizatorių elge- 
sys, palygintas su bibliško pasakojimo apie Jėzaus asmenį (ir 
Jo elgesio) kilnumu, palieka biaurios karikatūros įspūdį... 1). 
Kristus gydo ligas ne įprastu (hipnotizatoriams) būdu. 2). Jis 
pagydo tokias ligas, kurių mes nepagydome. 3). Jis pagydo 
iš karto tokias, kurias mes vos palengva ir su vargu pagydome 
arba bent pagerėjimą atvedame. 4). Jis nė kiek nesilaiko nu- 
statyto mediciniško elgesio būdo. 5). Vietoj tų metodų Jis ne- 
stato kitų, bet dažniausiai tik savo valią, savo įsakymą, retais 
atsitikimais pasinaudodamas išorės ženklų, kurie tačiau nėra 
jokiame priežastingumo sąryšyj su gydymo sėkmingumu. 6). 
Kristus nesielgia kaip hipnotizatorius (nedaro diagnozės, ar 
liga yra psichiškai pagydoma, nedaro jokio parengiamojo, nei 
rekonvalescentiškojo globojimo, Jis pagydo visiškai ir be atkri- 
timo, gydyme Jis neturi nepasisekimo, vienu savo valios aktu 
pagydo įvairiausiausias ligas). Jis pagydo ligas, kurių jokia 
hipnozė nepagydo.. Atidžiai tėmijančiam gydytojui Kristaus 
pagydymai yra taip stebėtini, kad nuo jų iki prikėlimo iš 
mirties tėra tik mažas žingsnis. Abejais atvejais gaunama 
įspūdžio: čia yra gyvybės ir mirties Viešpats“.!) 

Tačiau pagydymų proga Jėzus ne kartą reikalauja tikėjimo. 
Taigi Charcot paskelbė anglų laikraštyj (The New Review, 
December, 1892.) strapsnį „Gydantis tikėjimas“ (Faith healing), 
o paskum ir knygą „Tikėjimas, kurs gydo“) Tai buvo šūkis, 
kurs savo laiku buvo sukėlęs didelio sujudimo, ir liberalų 
tarpe religiškoji sugestija virto raktu evangeliškiems gydymo 
stebuklams psichiškai aiškinti. 


1) K. Kaur, c. v. 71 SS. 
>) Charcot, La foi gui gučrit, Paris, 1893. 

Iš tikro, Jėzus dažnai reikalauja tikėjimo, ir jam pripažįsta 
didelę vertę. „Tebūna jums, kaip tikite“, tarė Jėzus akliesiems, 
kurie norėjo būti pagydyti (Mat. 9, 28). „Jei tu gali tikėti, 
tikinčiam visa galima“, išgirdo iš Viešpaties lūpų mėnesienos 
liga sergančio vaikino tėvas (Mork. 9, 22). Kupini tikinčio pa- 
sikliovimo, ligonys skubėjo prie Viešpaties. „Jei tik aš prisi- 
liesiu Jo drabužio, pagysiu“, manė kraujo plūdimu serganti 
moteriškė (Mat. 9, 21). Jėzui liūdna darosi, kai Jis neranda 
tikėjimo. O nazaretiečių netikėjimo proga Evangelija rašo: Jėzus 
„negalėjo padaryti tenai jokio stebuklo, tik pagydė nedaug 
ligonių (Mork. 6, 5). Mato gi Evangelija tiesiog žymi pagrindą: 
„Jis nepadarė ten daug stebuklų dėliai jų netikėjimo“ (Mat. 
13, 58). 

Tačiau reikia gerai įsižiūrėti: Jėzaus reikalaujamasis tikė- 
jimas nėra terapeutiškas veiksnys ir nieko bendro neturi st 
pačiu gydymo vyksmu. Tai matyti iš reikalaujamojo tikėjimo 
aplinkybių ir savumų. Daugeliu atvejų Jėzus reikalauja tikėjimo 
ne iš pačių gydomųjų ligonių, bet iš jų giminių ar artimųjų 
(Mork. 9, 22; Mat. 15, 28; 8, 13; 9, 2 ir k.). Kai kada Jis rei- 
kalauja tikėjimo, pagydymui įvykus (Jo. 9, 35—38), arba ir 
visai nereikalauja (Mork. 3, 5; Luk. 14, 2—4; Jo. 5, 8 ir k.); 
nereikalaujama tikėjimo ypač ten, kur gydomi piktosios dvasios 
apsėstieji. Be to, tikėjimo stoka nesumažina Viešpaties galybės 
stebuklus daryti. Jėzus daro pagydymus taip pat ten, kur 
tikėjimo visai nėra, sakysime, Jis pagydo Malkui nukirstą ausį 
(Luk. 22, 51) ir daro daug didelių stebuklų Chorozaino ir 
Betsaidos miestuose, nors jų gyventojai netikėjo ir tuo netikė- 
jimu užsitraukė sunkią atsakomybę (Mat. 11, 20—24), o ir 
netikinčiame Nazarete Jėzus vienok padaro stebuklų (Mork. 6, 
5). Ir bendrai: ne tikėjimas gimdo stebuklus, bet stebuklai 
gimdo miniose tikėjimą ir pasitikėjimą. 

Tikrumoje tikėjimas reikalaujamas ne sugestijai parengti, 
bet doroviškais sumetimais. Kūniškos Jėzaus geradarybės 
turėjo praktišką, dvasišką tikslą: sielas išganyti, mesianiškąjį 
uždavinį įvykdyti. "Todėl reikalaujamasis tikėjimas ne kartą turi 
būti toks, kurs reikalingas nuodėmių atleidimui gauti (Mork. 
2, 9; plg. Luk. 7, 36, 47; Jo. 5, 14; 8, 11); ne kartą jis yra 
visiškas atsidavimas Viešpačiui ir pasitikėjimas Juo: su Juo 
"esant, nėra ko bijoti; su Juo esant, nieko netruks (Mork. 4, 40; 
Luk. 12, 25—28; Mork. 8, 14—21). Iš chorozainiečių ir betsai- 
diečių Viešpats laukė tokio tikėjimo, kurs daro atgailą ir pa- 
šalina sunkią dorovišką atsakomybę (Mat. 11, 20—24). „Tikė- 
jimas į Dievą“, jungiamas su malda ir visišku pasitikėjimu, 
viską pasiekia (Mork. 11, 22—24 ir k). Motinos sirofenikietės 
ir Kafarnaumo karininko tikėjimas ir nuolankus pasitikėjimas 
iš tolo pagydo dukterį ir tarną (Mork. 7, 26—30; Mat. 8, 

3—13). Iš tų pavyzdžių matyti, kad reikalaujamasis tikėjimąs 
nieko bendro neturi su sugestija: tai nėra gydomojo paciento 
aklas pasitikėjimas sugestionuojančiojo stebukladario galybe, 
bet yra religiška, pelnanti dispozicija; jo objektas dažnai yra 
Jėzaus asmens dieviškumas, Jo dieviška pasiuntinybė ir dalykai, 
susiję su Jo dieviška pasiuntinybe. Kur Viešpaties pagydymai 
neturėjo jokio sąryšio su Jo mesianiška pasiuntinybe, ten jie 
nebeturėjo tikslo, ir ten Jėzus jų nedarė, — sakysime, Erodo 
akivaizdoje, kurs juk laukė stebuklų, Jėzus jų nedaro (Luk. 23, 
8) nei netenkino farisiejų ir minių smalsumo (Mat. 12, 38 ss.). 

Taigi nėra jokio galėjimo aiškinti Viešpaties stebuklingus 
pagydymus natūraliomis jėgomis, medicinišku gydymu, hipnoze 
ar sugestija. "Todėl belieka priimti tą, ką pats Jėzus manė apie 
savo stebuklingus gydymus. O Jėzus manė, kad Jis žmonių 
neapgaudinėja, — tai būtų priešinga Jo doroviškam kilnumui, — 
Jis manė, kad Jis daro tikrus pagydymus Dievo galybe, „Dievo 
pirštu“ (Luk. 11, 20; Mat. 11, 3—5; 12, 20 ss; Jo. 5, 17, 36; 
10, 25 ir k.). Taip pat ir anų laikų žmonės taip manė (Jo. 3, 
2; Mat. 8, Oir k.), ir stebuklingų pagydymų galybė kėlė minių 
tikėjimą ir entuziazmą, kurio netikri stebuklai nebūtų galėję 
sukelti, bet dar būtų davę priešams lengvą būdą Jėzų pražu- 
dyti. Nežiūrint visų priešų pastangų, stebuklingi pagydymai 
patraukia minias, nes „čia yra Dievo pirštas“. 


b). Piktųjų dvasių išvarinėjimai 


Graikų pasaulyje esminiai demonų bruožai buvo nustatyti 
Homero ir Hesiodo. Tuos bruožus, laikui bėgant, plėtojo filo- 
sofija ir poezija, liaudies prietarai juos praturtino degraduo- 
jančia kryptimi, ir tuo būdu Apaštalų laikais jie jau buvo 
pilnai išsirutulioję. Ar demonai būtų iš dangaus, ar iš pragaro, 
jie neturi doroviško charakterio, nei griežtai nustatytų asme- 
niškų bruožų; jie visi, kad ir nelygiai, dalyvauja aukščiausioj 
galybėj, kuri rikiuoja žmogaus likimą, ir yra tos galybės įran- 
kiai bei vykdytojai. Jie skirstomi dviem klasėm: vieni jų yra 
geradaringi, kiti piktadaringi. Jų kilmė įvairi: atžagareiviški 
dievai, pusdieviai, atskirtos nuo kūnų dvasios, atskiro žmogaus 
ar rasės, verslo ar miesto gynėjai —globėjai. Su jais Žmogus 
turėjo skaitytis: buvo siekiama maldavimu padaryti juos sau 
palankius, arba gudrumu ir prievarta priversti juos nustatytiems 
tikslams tarnauti. 

Su tais graikų kilmės demonų paveikslais maišosi kiti 
paveikslai, kilę iš klasiškų magijos kraštų: iš Egipto, Babiloni- 
jos, Persijos ir Trakijos. Egipto demonizmas ir Irano angelolo- 
gija turėjo kai kurių kilnesnių bruožų, bet einančios iš Babilono 
į Siriją formos dažniausiai buvo nešvarios ir piktadaringos. 

Šventoji žemė, iš šiaurės būdama helenizmo įtakoj, iš kitų 
susidurdama su Egipto ir Babilonijos civilizacija, neišvengė 
užsikrėtimo. Ypač nuo ištrėmimo laikų suminkštėjo senovinis 
griežtumas, kurs smerkė susinešimą su demonais, kaipo didžiau- 
sią nusikaltimą, ir skelbė, kad liečią tą susinešimą dalykai 
turi stabmeldišką skonį. Taigi viešpataujančios Babilonijoj pa- 
žiūros, kad piktosios dvasios duoda daugeliui ligų kilmę, pra- 
laužė sau kelią į išrinktąją tautą, sukeldamos manymą, kad 
tam tikromis priemonėmis galima sukliudyti ar neutralizuoti 
piktųjų demonų veikimą. Bendrai, buvo priskiriama Saliamonui 
galingiausios formulos, ir jo globoj, anot Juozapo Flavijaus, 
buvo tam tikra šaknis, kurios vartojimas stiprino egzorcizmų 
sėkmingumą. 

Griežtas Izraelio monoteizmas neleido toms pažiūroms 
išsigimti į prietarus, kaip kitose tautose, arba bent ne tiek daug 
kaip kitur. Ypač senų laikų griežtumas, kurio Įstatymas kar- 
tojo anatemas susinešimui su piktosiomis dvasiomis, įnešė į Pa- 
lestinos demonizmą griežtai nustatytą dorovišką charakterį. 
Kaip ir senovėje, dvasios buvo skirstomos griežtomis klasėmis, 
demonai, būdami „pikti“, „nešvarūs“, nepajėgia daryti nieko 
gero, ypač jie negali būti įrankiu stebuklingam pagydymui 
(Plg. Jo. 10, 20—21). Jie gali daryti tam tikras sutartis, ku- 
rios aprėžia jų regimąjį veikimą, bet tokios sutartys visados 
baigiasi dar didesne blogybe. Prieš juos galima buvo veikti 
leistais egzorcizmais (Luk. 11, 15 ss.). 

Egzorcizmai dauginosi tuo daugiau, kiek kai kurios ligos, 
sakysime, kurios jungėsi su konvulsijomis, dūkstančiu mėčio- 
jimusi, regima protiška suirute, buvo imta laikyti piktųjų dva- 
sių padarais. "Diems mėnesienos liga sergantiems, arba, kaip 
buvo manoma, velnio apsėstiesiems pagydyti nusistovėjo ypatin- 
ga terapeutika, susidedanti iš patiriamų priemonių, religijos ir 
magijos. Jėzus pamini tuos gydymus (Mat. 12, 27), kurie anais 
laikais dažnai buvo mėginama daryti tiek Izraelyje, tiek ir ki- 
tose tautose. 

Bet ir pats Jėzus gydė piktųjų dvasių apsėstuosius. "Taigi 
ir klausiama, ar tie Jo išvaduojamieji ligonys tebuvo paprasti 
ligonys: neramūs epileptikai, sergą didele nervų suirute, kurie 
tačiau be reikalo priskiriami prie piktųjų dvasių aukų? Nema- 
žas liberalų ir racionalistų skaičius, ir visi tie, kuriems laisvų 
nuo kūno dvasių buvimas ir veikimas yra skandalu ir negali- 
mybe, turi aiškinti Evangelijų tekstus ta prasme, jei tai ką 
nors išaiškina, Taigi vieni jų mano, kad tuo dalyku Jėzus 


"priėmęs anų laikų pažiūras ir klaidas, ir todėl iš tikro manęs, 


kad Jis išvaduoja iš piktųjų dvasių tuos nelaiminguosius, ku- 
rių fiziškai būklei nešė pagerėjimo Jo doroviškas kilnumas ir 
Jo asmens įtaka. Kiti mano, kad Kristus pats sau žinojęs, kas 

reikia manyti apie tuos dalykus, tačiau, meilės sumetimais, Jis 
prisitaikęs anų laikų pažiūroms ir pasidavęs bendram anų 
laikų klydimui. 

"Tiek pirmas, tiek ir antras manymas, nors šis daugiau 
išreiškia pagarbos Viešpačiui, yra niekuo nepagrįstas ir neati- 
tinka nei istorijos faktus, nei Evangelijų tekstus. 'Iiesa, anų 
laikų kalboje kai kurios ligos buvo priskiriamos piktųjų dva- 
sių veikimui. "Tačiau tai dar nėra užtenkamas pagrindas 
manyti, kad evangeliški apsėstieji tėra paprasti ligonys. "To- 
kiam manymui priešinasi evangeliški apsėstųjų faktai ir ypač 
paties Kristaus žodžiai ir elgesys. 

Jau pačioj savo viešojo veikimo pradžioj Jėzus susirėmė 
su dvasiška galybe, kuri suvedžiojimo ir baidymo keliu sten- 
gėsi Jį nukreipti, nuo Jo pasiuntinybės (Mat. 4, 1—2; Mork. 
1, 12—13; Luk. 4, 1—13). Nors tasai įvykis smulkmenose 
yra slėpiningas, vis tik Jis jau parodo, ką Viešpats manė apie 
piktosios dvasios buvimą ir kišimąsi, kurs gali vykti ne tik 
įteigimo keliu, bet ir tiesioginiu, fizišku veikimu. 

Tasai piktojo veikimas nepalieka ramybėje ne tik Viešpa- 
ties, bet ir Jo mokinių: „Simonai, Simonai, štai, šėtonas reika- 
lavo jūsų, kad persijotų, kaip kviečius; bet aš prašiau už 
tave“... (Luk. 22, 31). 

Evangelijose aiškiai skiriamas apsėdimas nuo kitų ligų 
(pav. Luk. 13, 32). Išvarydamas velnius, Jėzus sudraudžia ne 
žmones, bet piktąsias dvasias (Plg. Mork. 1, 25; 5, 13; 9, 24 
ir k. ). Siųsdamas savo mokinius į laikiną misiją, greta val- 
džios gydyti ligas, Jėzus atskirai suteikia jiems valdžios išva- 
rinėti velnius (Mork. 3, 15; 6, 7, 13; plg. 16, 15—18). Vadinas, 
Jėzus skiria paprastas ligas nuo tikrųjų velnio apsėdimų. 
Tokį pat manymą turi ir Apaštalai. Sugrįžę iš savo misijos, 
pilni džiaugsmo ir pasitikėjimo, jie sako Viešpačiui: „Viešpatie, 
net ir velniai pasiduoda mums Tavo vardu“. Sakyti, kad 
Viešpats buvo jiems suteikęs savo sugestijos galybės ligoms 
gydyti ir velniams išvarinėti yra nesąmonė. Sugestijos galybė 
yra asmeniškas dalykas, kitiems nesuteikiamas. Atsakydamas į 
minėtąjį Apaštalų pasipasakojimą, Viešpats tęsia jų mintį to- 
liau: „Mačiau šėtoną krintantį, kaip žaibą iš dangaus! Štai aš 
daviau jums valdžios mindžioti žalčius, kurklius ir kiekvieną 
neprietelio galybę; niekas jums nekenks“ (Luk. 10, 17—19; 
plg. Ps. 01 (V. 90), 13). Jo darbas išvaduoti žmoniją iš ne- 
prietelio vergijos jau pradėtas; jau ir Jo mokiniai, Jo įga- 
lioti, imasi to darbo. "Taigi „tą pačią valandą Jis pradžiugo 
šventoje Dvasioje ir tarė: Aš dėkoju Tau, Tėve, dangaus ir 
žemės Viešpatie“ (Luk. 10, 21). 

Kristus atėjo įkurti pasaulyje Dievo karalystę. "Tam Jo 
kūrimui priešinasi „neprietelis“ (Mat. 13, 39). Jis yra „šio 

pasaulio kunigaikštis“ (Jo. 12, 31; 14, 30; 16, 11), „Stiprusis“ 
(Luk. 11, 21) arba „Galingasis“ (Mat. 12, 29; Mork. 3, 27). Jo 
darbai yra melas visokiose formose ir akiplėšiška žmogžudystė. 
Jis yra tiesos neprietelis ne iš prigimties, nes tada Dievas ne- 
būtų galėjęs jo sutverti, bet nupuolimu ir puikybės sugedimu, 
kuris išvarė jį iš tiesos būklės. „Jis buvo galvažudys nuo pat 
pradžios ir nepasiliko tiesoje, nes nėra jame tiesos.  Kalbėda- 
mas melą, jis kalba iš to, kas jojo, nes jis melagis ir melo 
tėvas“ (Jo. 8, 44). Jis yra melagis ir apgavikas, kai jis renka 
jj žmonių širdžių pasėtą jose Dievo karalystės sėklą (Mork. 
4, 15; Luk. 8, 12). Jis yra melo ir vyliaus tėvas, kai jis ateina 
naktį sėti raugių Dievo dirvoje (Mat. 13, 39). Jis meluoja. 
savindamasis šio pasaulio kunigaikščio titulą ir valdžią (Mat. 
4, 8 b). Pavergęs pasaulį vyliumi ir melu (plg. Jo. 8, 44), jis 
pavertė jį lyg pilimi, kurioj jo gėrybės saugomos: „Kuomet 
Stiprusis apsiginklavęs sergsti savo kiemą, ramybėje lieka visa, 
ką jis turi“ (Luk. 11, 21); piktasis pasaulis tai jo karalystė, 
kur jis su savo regimais ir neregimais „angelais“ (Mat. 25, 41) 
vykdo savo tamsią valdžią. '"Toj karalystėj surakinta žmonija 
kenčia vergiją. "Taigi tame pasisavintame lauke, kur taip įsiga- 
lėjo velnias, turi įsikurti Dievo karalystė, kuriai pasirengti 
reikalaujama iš žmonių atgailos. 

Bet kurti Dievo karalystę pasaulyj kiek beįmanydamas 
kliudo Atpirkėjui „neprietelis“; todėl Viešpačiui tenka kovoti 
su juo. Šv. Jonas tiesiai sako: „Tam pasirodė Dievo Sūnus, 
kad suardytų velnio darbus“ (1 Jo. 3, 8). Viešpaties atėjimas 
į pasaulį yra baisios dvikovos pradžia, yra galingos rungtynės, 
kuriose „Stiprusis“ suglumytas, atstumtas nuo pasisavintųjų 
teisių, su sutriuškinta galybe yra verčiamas trauktis. Nes „jei 
„Stipresnis“ (=—Jėzus) už jį (=stiprųjį, neprietelį) apgali jį, 
atima visus jo šarvus, kuriais pasitikėjo, ir išdalina jo grobį“ 
(Luk. 11, 22). 

Vis tik nugalėtasis dar imsis ofensyvos, dalimi su pasise- 
kimu: tai bus bausmė „šitai nedoriausiai kartai“ (Mat. 12, 
43—45; Luk 11, 24—26), kuri nepriėmė Atpirkėjo. Tačiau da- 
lykas jau yra galutinai nulemtas: „Dabar įvyksta teismas pa- 
" sauliui; dabar šio pasaulio kunigaikštis bus išmestas laukan. 
„Aš gi, kuomet būsiu pakeltas aukštyn nuo žemės, visa patrauk- 
"siu prie savęs“ (Jo. 12, 31—32). Taigi sprendžiamoji kova bus 
„Viešpaties kančios metu, kai Jėzus bus pakeltas ant kryžiaus. 
4 Žengdamas į Alyvų daržą, Jėzus dąr kartą priminė: „Jau ne- 
 bedaug aš kalbėsiu su jumis. Nes ateina šio pasaulio kuni- 

"gaikštis, — manyje jis nieko neturi“ (Jo. 14, 30). Taigi kan- 
„čios metu vyks sprendžiama kova, bet pagrindinai ta kova 
„jau laimėta: „šio pasaulio kunigaikštis jau nuteistas“ (Jo. 16, 
| 11). Tik ir kančia nugalėtas, neprietelis kėsinsis kenkti ir 

„pragaro vartai“ (Mat. 16, 18) puls Viešpaties įkurtąją Dievo 
karalystę, Bažnyčią, kol pagaliau įvyks pasaulio teismas, kur 
neprietelio pasėtos raugės bus surinktos į pėdus sudeginti (Mat. 
13,30, 40; 25, 41). 

Iš tos trumpos peržvalgos štai kas yra tikra: Jėzus tikrai 
manė, kad piktosios dvasios nėra tik tamsiųjų Žmogaus jėgų 
įasmeninimas (personifikacija), bet jos yra tikros, asmeniškos, 
protingos, piktos būtybės. Piktųjų dvasių veikimas yra Kris- 
taus Evangelijos ir Jo mesianiškojo uždavinio atvirkščias pla- 
nas, be kurio ir pati Evangelija būtų nesuprantama. „Visa 
Mesijo ir Jo karalystės idėja be demonų karalystės su jos as- 
menišku viršininku priešpastatymo (antitezės) yra lygiai taip 
pat negalima, kaip magneto šiaurės ašigalis be pietų ašigalio“) 
Toks Viešpaties manymas pilnai taip pat sutinka su Senojo 
Testamento apreiškimu, pradedant pirmųjų tėvų sugundymu. 

Antras dalykas yra tas, kad Jėzus laikė Evangelijos apsės- 
tuosius tikrais apsėstaisiais, 0 ne paprastais ligonimis. "Tuo 
atžvilgiu Jis nesiderino prie anų laikų klydimo, pats sau vienas 
žinodamas, kad tai yra klydimas, bet savo žodžiu ir elgesiu 
pozityviai reiškė, kad apsėdimai tikrai įvyksta ir kad Jis juos 
pagydo dieviška galybe. Dvasiškos galybės, vadinamos Evange- 
lijose bendru „piktųjų“ ar „nešvariųjų dvasių“ pavadinimu, 
visokiais kitais būdais priešindamosi Dievo karalystės kūrimui, 
ėmėsi taip pat ir regimojo veikimo žmonių kūnuose ir per jų 
kūnus, ir ne kartą pareiškė sprendimus, kurie turėjo antžmo- 
gišką įžvelgimą. Kad Kristus, jų priešas, buvo arti ir griovė 
jų viešpatavimą, tai ir jų priešinimasis buvo didesnis. Todėl ir 
apsėdimai buvo dažnesni ir piktųjų dvasių veikimas labiau re- 
gimas, negu šiandien krikščionių kraštuose. Kokia to nuosta- 
baus dalyko priežastis, apie tai mes turime tikresnių Žinių, 
negu spėliojimus: pats Jėzus pasako, kad piktoji dvasia sten- 
giasi ginti arba atgauti valdžią, kurios buvo atėjęs jai atimti 
Stipresnis už ją (Luk. 11, 21—22 ir gret. vietose).?) 

Ta „Stipresniojo“ galybė nėra natūralus sugebėjimas gy- 
dyti kurios nors sugestijos keliu ar kitomis natūraliomis prie- 
monėmis, bet tikrai dieviška galybė: „Jei aš išvarau velnius 
Dievo pirštų?) tai Dievo karalystė tikrai pas jus atėjo“ 


1) Polz, Das Verhiltnis Christi zu den Dimonen aut Grund der Evan- 
gelienbūcher, Insbruck, 1907, 100. 

2) Apie mūsų laikų apsėdimus ir piktųjų dvasių veikimą misijų kraštuose 
plg. „Anthropos“ laikraštį ir knygyną nuo 1906 m.; H. Dorė, Recherches sur 
les Superstitions en Chine, 14 t., Chang-Hai, 1911—1920; P. Verdun, Le 
Diable dans les Missions, 2 t. Paris, 1896, — tačiau šio pastarojo veikalo 
faktai mažiau dokumentuoti. 

3) Vietoj bibliškojo išsireiškimo „Dievo pirštu“ (Iš. 8, 14 s) Matas turi 
„Dievo dvasia“ (Mat. 12, 28). Sudėjus tuos du tekstus, imta vadinti šven- 
tąją Dvasią: „digitus paternae dexterae* (Himn. Veni Creator). 

(Luk. 11, 20). "Toks yra paties Jėzaus manymas apie Jo vyk- 
domus velnių išvarinėjimus. Jis žinojo rabiniškų egzorcistų 
priemones (Luk. 11, 19), bet jomis nesinaudojo, tik naudojosi 
Dievo galybe. Jam užtenka žodžio, ženklo, įsakymo, ir pikto- 
sios dvasios traukiasi, pasėkos įvyksta iš karto, visiškai patva- 
riai. Čia Jo elgesys visiškai skiriasi nuo anų laikų egzorciz- 
mų, kaip ir Jo būdas gydyti ligas skyrėsi nuo terapeutikos 
būdo. Jis naudojosi Dievo galybe. O kitos egzorcizmų prie- 
monės, kurios ne kartą buvo susijusios su burtais ir magija, 
buvo Kristaus neigiamos (Luk. 11, 17), smerkiamos Jo Apaš- 
talų (Apd. 8, 9ss; 13, 4—12; 16, 16 ss; 19, 13—19) ir Jo Baž- 
nyčios per šimtmečius. 

Kai kas liberalų kritikų stačiokiškai paskelbė: Jėzus klydo!!) 
O kuo remiantis taip sakoma? O gi aprioristiniu postulatu: 
nieko antgamtiško negali būti; taigi nė piktųjų dvasių veikimo 
negali būti. Bet tada vardan to postulato paneigiama Kristaus 
asmenybė, Jo mesianizmas, apreiškimo istoriški faktai ir Evan- 
gelijų istoriški daviniai. 

Pasižiūrėkime kad ir į pačius evangeliškų apsėstųjų fak- 
tus. Ar jie duodasi suvedami prie protinių ligų ir histeriško, 
įsivaizduojančio pamišimo, ir ar velnių išvarinėjimus galima 
išaiškinti natūraliu būdu? 

Remdamies evangeliškais pasakojimais, pažvelkime, kokia 
yra apsėdimo prigimtis. "Tą dalyką gali mums kiek nušviesti 
panašumas su hipnotiškomis būklėmis. Hipnotizuojamasis as- 
muo yra visiškoj hipnotizatoriaus valdžioj; šis diktuoja jam 
savo paties mintis ir primeta jam savo paties valią. Hipnoti- 
zuojamojo psichiškasis „aš“ būna visai pašalintas ir jo vietą 
užima hipnotizatoriaus „aš“. "Todėl šis taip pat valdo ir visą 
priklausomą nuo psichiškojo „aš“ dirksnių aparatą ir pagal 
savo norą sukelia jame nerviškų ligų reiškinius, net laikiną 
nebylystę, apakimą, sustyrimą ir k. 

Apsėdimas yra, taip sakant, velniška hipnozė, tik su tuo 
skirtumu, kad čia hipnotizatorius gyvena pačiame hipnotizuo- 
jamame asmenyje ir ne vien iš išorės jį veikia. "Todėl pas 
apsėstąjį suminėtieji psichiški ir psichiškai kūniški hipnozės 
reiškiniai pasirodo didesniame saike ir nejaukioj formoj. Apsės- 
tasis yra piktosios dvasios valdžioje. Jis mąsto, nori, kalba ir 
veikia iš piktosios dvasios ir per ją. Jis nebepriklauso pats 


„sau, bet kažkokiai kitai slėpiningai būtybei, su kuria kartu jis 


turi dvejopą gyvenimą ir kurios jis pasidarė žaislu. Galin- 
gesnė piktoji dvasia pavergia silpnesnę žmogaus dvasią, su- 
pančiuoja jo sielos veikimą ir kliudo jos rikiuojančią įtaką 


1) Sakysime, R. Roberts, Hibbert Journal, Octob. 1909, 87; panašiai 
Keim, Renan, Bousset, Soltau, J. Weiss, A. Neumann ir k. 

dirksnių sistemai, ir per ją visam organizmui. "Tokio galingo 
pavergimo pasėkos yra dirksnių sistemos suirutės, nervingas 
tąsymasis, dirksnių nusilpimas, dirksnių suparaližavimas, epi- 
leptiški stoviai, net visiškas pojutinių dirksnių neveikimas, ir 
iš čia kyląs apkurtimas, apakimas, nebylystė, taigi reiškiniai, 
pastebimi pas dvasios ligonis. Ką padaro subjektyvus protinis 
papaikimas dvasios ligoniuose, ką padaro hipnotizatoriaus psi- 
chiška sugestija hipnotizuojamame asmenyje, tą ir dar kitus 
panašius dalykus padaro fiziškas velnio buvimas apsėstajame. 
Nors apsėstieji nėra tikri dvasios ligonys, tačiau apsėdimas 
pigiai atveda stovius, panašius į peichiškai“ kūniškų ligų pasi- 
reiškimus.!) 

Taigi evangeliškų apsėstųjų negalima laikyti dvasios ligo- 
niais remiantis vien tuo, kad pas juos bent dalimi pasireiškia 
ligų simptomai, kurie ir pas pamišėlius pasireiškia. Tik tenka 
klaustis, ar apsėstųjų stoviai gali būti kilę iš pačios vien psi- 
chiškos suirutės. 

Evangelijos krūvomis pasakoja daugybę apsėstųjų išvada- 
vimų (Mat. 4, 24; 8, 16; Mork. 1, 32, 34; 1, 39; 3, 11; Luk. 4, 
41; 6, 18; 13, 32). Kaip dabar aiškinti tokią daugybę apsėstųjų? 
Jei jie, kaip mano liberalai, tebūtų psichiški ligonys, reikėtų 
sakyti, kad anais laikais Izraelio tauta buvo pamišėlių tauta. 
Tokia išvada padaro patį liberalų manymą įtartiną ir netikėtiną. 
Kiti istoriški šaltiniai tokio Izraelio tautos pamišimo neparodo. 

Kai kas atsako: "Toks didelis pamišėlių skaičius tai histe- 
riška apsėdimo epidemija. Apsėstieji buvę užsikrėtę įsivaizda- 
vimu, kad jie apsėsti, ir iš tokio liguisto įsivaizdavimo Jėzus 
pagydęs juos sugestijos keliu. Bet tokiose aplinkybėse negali 
būti nė kalbos apie histerišką apsėdimo epidemiją. „Prieš epi- 
demišką apsėdimo įsivaizdavimą kalba tas faktas, kad nė vienu 
atveju patys ligonys nelaiko savęs apsėstais, kaip to reikalauja 
pats epidemiško apsėdimo apibrėžimas. O be to, čia dalykas 
eina ne apie kartu užsidariusius gyventojus; tuo tarpu žinomos 
histeriškos epidemijos (visos labai atkaklios prigimties) yra 
pastebimos, sakysime, mokyklose ar kalėjimus bet ne pas 
klajoklius...“?) 

Tačiau, nors ir nepripažindami, prileiskime, kad Evangelijų 
apsėstieji buvo epidemiško apsėdimo pamišėliai. Liberalai mano, 
kad tada jau stebuklas bus pašalintas, nes Jėzus juos pagydęs 
natūralios sugestijos keliu. „Natūralios hipotezės šalininkai 
mano“, sako Dr. Ryle, „kad dvasios liga, dėl to kad tai dvasios 
liga, yra pigiai pagydoma morališkais įspūdžiais. Deja, tokį 
manymą kiaurai sugriauna patyrimas. Žmonės, kurie sudarė 


1) Pig. Seitz, Das Evangelium vom Gottesšohn, 375; Felder, c. v. II, 361. 
2) Dr. Knur, Christus medicus? 43. 

didelę apsėstųjų masę, nepriklauso prie skaičiaus tų, kuriuos 
vieną akimirką ir vienų žodžių pagelba būtų galima pagydyti“.!) 
„Toks psichiatriškos kritikos vaizdas“, priduria d-ras Knur, 
„neatitinka patyrimą. Atsitinka histeriškų epidemijų su tąsymais, 
riksmu ir papaikusiomis idėjomis, bet jų pagydymas nėra toks 
paprastas; dažnai, visas kolegų būrys, begydydami, nuplinka. 
Pagydymas beveik neįvyksta, kaip tik izoliuojant psichiškai 
paliestuosius ir juos pavieniui globojant. Staigus pagydymas 
masėmis vieškeliuose histerijos chronikose nėra žinomas“.2) 
Kiekvienas pamišėlių gydytojas noromis pripažįsta, kad sergan- 
čių dvasios pakrikimu sugestingumas dažniausiais atvejais yra 
lygus nuliui, ir tai dėl tos priežasties, kad tai yra dvasios 
pakrikimas. Sugestija beveik negali jų veikti, nebent sukelti 
laikiną nusiraminimą. Šiandien kas kartą vis daugiau pripažįs- 
tama, kad pasiekti panašiuose dalykuose pagydymai yra rete- 
nybė, kad jie vyksta labai iš lėto ir yra nepastovūs: iliuzijos 
pradingo kartu su pačiomis teorijomis, kurios jas buvo sukė- 
lusios, ypač didžiosios isterijos dalyke. Taigi jei Jėzus gydė 
tokius ligonis staiga, masėmis, pastoviai, vienu žodžiu ar gestu, 
toks Jo gydymas yra neišaiškinamas natūraliomis jėgomis. Ne 
mažesnės reikia dieviškos galybės staiga pamišėlius pagydyti, 
kaip velnius išvaryti. 

Be to, iš apsėstųjų kalba antžmogiška būtybė. Kai 
žydiškoji aplinka vos tematė Jėzuje žymesnį Rabbi, arba, visų 
daugiau, pranašą, apsėstieji garsiai skelbia „Galingojo“ mesia- 
nizmą ir Jo dievišką sūnystę, vadindami Jį „Mesiju“ ir „Dievo 
Sūnumi“ (Luk. 4, 41; Mat. 8, 29), „Aukščiausiojo Dievo Sūnu- 
mi“ (Mork. 5, 7), „Atėjusiu jų pražudyti“ (Luk. 4, 34; Mork. 
1, 24), „Dievo Šventuoju“ (Luk. 4, 34; Mork. 1, 24)8) Jei ap- 
sėstieji būtų buvę tik pamišėliai, toks jų elgesys būtų visai 
nesuprantamas. Argi pamišėliai būtų išmintingesni ir daugiau 
būtų turėję įžvelgimo, negu sveikieji? "Tai tegalima išaiškinti 
pripažinus, kad apsėstuosiuose tikrai gyveno demonas. Kaipo 
žmonės, apsėstieji tiek tepažino Jėzų, kiek ir kiti žmonės, — 
mažai ir netikusiai. Bet gyveną juose demonai „tuoj teisingai 
pažįsta Jėzų. Nes jie patys, būdami antžmogiškos būtybės, 
kurios aukštesniame pasaulyj yra savo namuose, tuoj permato 
dangišką, dievišką įvykių sąryšį; jie tiesiog žino, kad dabar 
išmušė jų valanda, ir jie baimingai lenkiasi prieš Dievo Sūnų“ 4) 


1) Ryle, The neurotic Theory of the Miracles of Healing, (The Hibbert 
Journal, April 1907, 579. 

2) Dr. Knur, c. v, 42, 

$) Isaijas patį Jahvę vadina „Izraelio Šventuoju“ (Is. 45, 11), Viešpaties 
laikais „Šventasis“ buvo liaudyje vartojamas slėpiningas paties Jahvės pava- 
ainas, Pig. Hollmann, Welche Religion hatten die Juden, als Christus auf- 

at? 26 p. 
4 + Weiss, Das alteste Evangelium, Gėttingen, 1903, 51. 


228 


Taip pat ir plačiau pasakojami apsėstųjų įvykiai parodo 
tikrą apsėdimą. Pažiūrėkime bent kelis įvykius. 

Pirmoj vietoj mes aptinkame velnio išvarymą Kafarnaumo 
sinagogoj (Mork. 1, 21—28; Luk. 4, 31—37). Minios stebėji- 
mąsi Viešpaties mokymo būdu staiga pertraukė „žmogus ne- 
švarios dvasios apsėstas“. Jis pripažino Išganytojo galybę, bet 
kad jis buvo piktosios dvasios apsėstas, jis bijojo Jo. Griežtu 
tonu sudraudė Jėzus piktąją dvasią, kuri, verčiama Jo įsakymo, 
šaukdama ir tąsydama nelaimingą jį, išėjo iš jo. Cia apsėstojo 
lūpomis nekalba pamišėlis, bet antgamtiškų būdu pažįstanti 
Jėzų būtybė. Žmogus dar nebuvo susipažinęs su Jėzumi, o jau 
piktoji dvasia žino, kad ji stovi prieš „Dievo Šventąjį“, kurs 
yra atėjęs piktąsias dvasias pražudyti. Apsėstasis nepasiduoda 
su pasitikėjimu Viešpačiui, kaip to reikalaują gydymas suges- 
tija, bet klykdamas ir tąsydamasis spiriasi ir priešinasi susi- 
tikti su „Dievo Šventuoju“ ir Jo klausyti. Ir Jėzus nesielgia, 
ramindamas jį sugestijos būdu, bet sudraudžia ir suvaldo pik- 
tąją dvasią. Sugestija čia neturi nieko pasakyti. 

Kitu atveju, savo kelionėj į Tyro ir Sidono ribas, Jėzus 
susitinka su pagone chananiete (Mat. 15, 21—28). Parpuldama 
ant kelių, ji prašo pagydyti jos dukrelę, kuri buvo piktosios 
dvasios apsėsta. Viešpats, rodėsi, visai nepasiduodąs užsispyru- 
siems moteriškės maldavimams. Nuostabiai auklėdamas sielas, 
Jėzus norėjo pamokyti Apaštalus ir moteriškę, kad heroiškas 
tikėjimas įstengia, tarytum, pralaužti Dievo nustatytas veikimui 
ribas. Matydamas jos tikėjimą ir nuolakumą, Jėzus tarė: „O 
moteriške, tavo tikėjimas didelis; tebūna tau, kaip nori. Ir tą 
pačią valandą jos duktė pasveiko“. 

Taigi čia velnio išvarymas įvyksta iš tolo. Sugestija ir 
psichiatrija neturi vietos. D-ras Knur rašo: „Čia hipnozė visai 
atsisako. Taip pat ir skylėms užkišti tarnaująs supuolimas vai- 
dina čia liūdną rolę. Koks gydytojas, juo pasitikėdamas, drįstų 
panašiai pranašauti? Ir Kristus čia yra tiek mažai gydytojas, 
kiek vargiai kur kitur. Jis ligonės nebuvo matęs, Jis nepaliepia 
jokio gydymo, Jis ją pagydo iš tolo, mes nežinome kaip. „Su- 
gestyviai elgdamies su motina, mes nepagydome dvasios liga 
sergančios dukters. Čia jau mes turime pripažinti, kad mums 
trūksta mediciniškos analogijos“.!) 

Tiksliau aprašoma apsėstojo vaikino būklė (Mat. 17, 14—20; 
Mork. 9, 13—28; Luk. 9, 37—43). Kai Jėzus po persimainymo 
nužengė nuo Taboro kalno, prisiartino prie Jo žmogus iš mi- 
nios ir prašė Jo pagydyti jo sūnų, kurs „serga mėnesienos liga 
ir didžiai kankinasi: jis dažnai įkrinta į ugnį ir neretai į van- 
denį“. Jis yra „nebylės dvasios apsėstas. Kur tik ji sugriebia 


1) Knur. Christus medicus? 44. 


7 


"TTL 7 
———L.— == 


"+" z-L2 


229 


ji, ten jį trenkią į žemę; iš burnos jam pradeda eiti putos, jis 
griežia dantimis ir džiūsta“. „Dvasia nutveria jį, ir jis tuojau 
šaukia, permeta ir tąso jį, taip kad jis putoja, ir taip jį plėšo, 
kad vos ne vos nuo jo atstoja“. Veltui stengėsi jį pagydyti 
devyni likusieji po kalnu Apaštalai. Jėzus bara tėvo ir minios 
netikėjimą į Jo galią pagelbėti. Paklaustas tėvas dar pasako, 
kad jo sūnui tai atsitinka „nuo pat kūdikystės“. Sukėlęs tėvo 
tikėjimą, Jėzus sudraudžia kurčią nebylę dvasią, įsako jai išeiti 
iš bernaičio ir daugiau nebesugrįžti. Piktoji dvasia, šaukdama 
ir labai jį tąsydama, išėjo iš jo; o jis paliko gulįs ant žemės 
lyg negyvas. Bet Jėzus, paėmęs jį už rankos, pastatė jį ir jis 
pagijo. Vėliau mokiniai klausė slapta, dėl ko jie negalėję jo 
pagydyti. Jėzus jiems atsako, kad čia kaltas jų netikėjimas; ti- 
kėjimas turėjo būti lydimas maldos ir pasninko. 

Psichiatriškas aiškinimas šiuo atveju negali nieko pasakyti. 
Vaikinas neserga apsėdimo įsivaizdavimu, nes jis nuo kūdikys- 
tės tokius priepuolius turi. Kaip gi kūdikis galėtų sau įsivaiz- 
duoti, kad jis esąs velnio apsėstas? "Taip pat čia nėra histeriška 
epilepsija, — nes priepuoliai yra nuo kūdikystės; histeriški 
priepuoliai nėra taip smarkūs ir netikėti, kad jais susidarytų 
pavojus gyvybei. Taigi, d-ro Knur'oo manymu, čia yra tikroji 
epilepsija, kilusi, tur būt, iš galvos smegenų sužalojimo. Bet 
tokią liga nėra pagydoma sugestija. „Pagydyti epileptiką, pa- 
gydyti iš karto, mes žinome, ką tai reiškia, kąda mes veltui 
bromu ir tt. gydydami vargstame ir esame patenkinti, jei pa- 
matome, kad po mėnesių ir metų globos priepuolių smarkumas 
sumažėjo, nors neturime garantijos, kad sulaikysime intelektualį 
užtemimą“.!) Ir Jėzus jokiu būdu nesielgia kaip gydytojas, bet 
kaip Viešpats, kurio ir piktosios dvasios turi klausyti. 

Gerasos*) apsėstojo atsitikimas pasakojamas trijų evan- 
gelistų (Mat. 8, 28—34; Mork. 5, 1—20; Luk. 8, 26—39). Ma- 
tas mini du apsėstuosius; Morkus ir Lukas, kurie, matyti, atsi- 
žvelgia tik į vyriausiąjį asmenį, kalba tik apie vieną. Patį įvykį 
tiksliau pasakoja Morkus: 

Atvykus Viešpačiui į Gerasėnų kraštą, „tuojau atėjo priešais iš kapų 
žmogus, nešvarios dvasios apsėstas. Jis turėjo buveinę kapuose, ir jau nė 
grandinėmis niekas nebegalėjo jo surakinti, nes dažnai jis būdavo surakina- 


mas pančiais ir grandinėmis, bet sutraukydavo grandines ir sutrupindavo pan- 
čius, ir niekas negalėjo jo suvaldyti. Visuomet dieną ir naktį jis buvo ka- 


 puose ir kalnuose, šūkavo ir daužė save akmenimis. Pamatęs Jėzų iš tolo, 


(„jis atbėgo, parpuolė ties Juo ir dideliu balsu šaukdamas tarė: Kas man darbo 
„Su Tavim, Jėzau, Aukščiausiojo Dievo Sūnau? Prisiekinu Tave Dievu, nenai- 
"„„kink manęs. Nes Jis jam sakė: Išeik, nešvarioji dvasia, iš žmogaus. Jis pa- 
„klausė jį: Kuo tu vardu? Tasai atsakė: Mano vardas legionas, nes mūsų daug, 
Jis labai Jį prašė nevaryti jį iš tos šalies. Buvo gi tenai pas kalną ganykloje 


2) Dr. Knur, c. v. 40, 
o *) Gerasa — Gadara, Gergesa, Kersa — kraštas Genesareto ežero rytų 
rante, 

didelė kiaulių kaimenė. Dvasios Jį prašė sakydamos: Siųsk mus į tas kiaules, 
kad mes į jas įeitumėm. Jėzus tuojau joms leido, ir išėjusios nešvariosios 
dvasios tuojau įėjo į kiaules. Tuomet labai ūmai kaimenė, susidedanti iš arti 
dviejų tūkstančių kiaulių, įsimetė į jūrą ir prigėrė jūroje, Tie gi, kurie jas 
ganė, pabėgo ir davė žinią į miestą ir į kaimus. Žmonės išėjo pasižiūrėti, 
kas buvo atsitikę. Atėję pas Jėzų ir pamatę tą, kurs buvo velnio kankinamas, 
sėdintį, apvilktą ir sveiko proto, jie nusigando. Kurie buvo matę, pasakojo 
jiems, kaip buvo atsitikę velnio apsėstajam, ir apie kiaules. Todėl jie ėmė Jį 
melsti išeiti iš jų ribų. Kuomet Jis žengė į laivą, tas, kurs buvo velnio var- 

intas, ėmė Jį prašyti, kad galėtų pasilikti su Juo. Jis gi neleido ir jam tarė: 

ik į savo namus pas savuosius ir apskelbk jiems, kaip didžių dalykų Vieš- 
pats tau padarė ir kaip tavęs pasigailėjo. Jis nuėjo ir ėmė skelbti Dekapo- 
lyje, kaip didžių dalykų buvo jam padaręs Jėzus; ir visi stebėjosi“. 

Visų pirma, reikia pripažinti, kad tasai gerasenietis buvo 
tikrai sergąs protine liga; jis buvo dūkstąs pamišėlis (katato- 
nikas). Jo dūkimo pasakojimas neleidžia tuo nė abejoti. Bet 
sugestijos keliu staiga pagydyti tokį ligonį yra neįmanomas 
dalykas. Ir Jėzus jo nesugestinuoja, jį ramindamas, bet veikia 
savo galybe. Taigi pats staigus pamišėlio pagydymas jau yra 
aiškus stebuklas. 

Bet tasai pamišėlis dar buvo piktųjų dvasių apsėstas. Pats 
Jėzus jį laiko apsėstu ir elgiasi kaip su apsėstu. Apsėstojo 
negalima suvaldyti jokiomis grandinėmis ir pančiais. O kurio 
pamišėlio nebūtų galima suvaldyti grandinėmis ir pančiais? — 
Piktoji dvasia jau buvo ištyrusi tikrąjį Jėzaus dieviškosios sū- 
nystės pobūdį (Mat. 4, 1—11). Ji jaučia didžiausią kankynę 
dėl Jėzaus artimumo, — tarytum kas ją degintų. Paprastam 
pamišėliui būtų buvę visai abejinga, ar jis yra kitų žmonių, 
ar Jėzaus artimybėje. Piktoji dvasia bandė kenkti Jėzaus tikra- 
jam mesianizmui, pirm laiko apskelbdama Mesijo paslaptį. 
Pamišėlis tokiu dalyku negalėjo rūpintis. Gerasenietis nieka- 
dos nebuvo matęs Viešpaties. Jis vengė žmonių artimumo. Jis 
gyveno tolimame Palestinos kampelyj dieną ir naktį bastėsi, 
klykdamas ir nuogas, po kalnus ir kapus, atskirtas nuo bend- 
ravimo su žmonėmis. Ir štai dabar, „pamatęs Jėzų iš tolo“, 
bėga prie Jo, jaučia didžiausią neramumą ir kankynę, ir vadi- 
na Jį „Aukščiausiojo Dievo Sūnumi“ pirma, negu Petras buvo 
padaręs savo išpažinimą, ir prisiekina Jį Dievu pirm Kajifo. 
Iš kur apsėstasis galėjo žinoti Jėzaus asmens paslaptį, jei ne 
iš piktosios dvasios? 

Paklaustas, kuo jis vardu, apsėstasis atsako: „Mano var- 
das legionas,!) nes mūsų daug“. "Tai atitinka Viešpaties žo- 
džius, kurie kitur buvo sakyti apie daugelio piktųjų dvasių 
apsigyvenimą žmoguje (Luk. 11, 24—26). Gerasenietis yra vie- 
nas asmuo; bet iš jo kalba „daug“, — nes „legionas“. Argi 
pamišėlio sąmonė būtų taip pasikeitusi, kad jis nebesijaustų 
vienas, bet „daug“? "Tikrumoje tasai daug, arba legionas yra 

atskiras nuo paties geraseniečio, kaip jis yra atskiras ir nuo 
kiaulių, į kurias jis prašosi. Kad pamišėlis būtų norėjęs eiti į 
kiaules, tai neturėtų prasmės. Bet tai suprantama apie piktąją 
dvasią. Eiti į kiaules buvo jai priemonė pasilikti krašte ir tęsti 
toliau savo nedorus darbus. Toliau, gerasenietis prašo Vieš- 
paties ne kad Jis pasigailėtų jo teismo dienoje, bet jo lūpomis 
velniai prašo „neliepti jiems eiti į (pragaro) gelmę“ (Auk. 5, 
31) ir „neišvaryti jų iš tos šalies“ (Mork. 5, 10). Toks prašy- 
mas negalėjo išeiti iš pamišėlio lūpų. 

Pagaliau, Kristui leidus piktosioms dvasioms eiti į kiaules, 
„išėjusios nešvariosios dvasios tuojau įėjo į kiaules“. Ir kas 
pasidaro? Gerasenietis staiga visiškai pasveiksta, — nes taip 
liudija vietiniai žmonės, ir pats Jėzus įsako jam apaštalauti 
savo krašte; pamišėliui Jis nebūtų galėjęs tokio įsakymo duoti. 
Visa gi kiaulių kaimenė, susidedanti maždaug iš 2000 kiaulių, 
metasi į jūrą ir prigeria. Kas joms pasidarė? Pagal Evangelijų 
pasakojimą, kiaulės liko lyg apsėstos išėjusių iš geraseniečio 
piktųjų dvasių, ir todėl metėsi į jūrą. Jos žuvo; bet Evangelijos 
nesako, kad ir velniai būtų žuvę. Liberalai stengiasi nurodyti 
kitą kurią nors natūralią priežastį, dėl ko kiaulės puolė į jūrą. 
Bet juk ir kiaulės turi stipriausią natūralų savęs išlaikymo 
instinktą: pirmosioms žuvus vandenyj, kitos dar labiau būtų 
pasibaidžiusios ir puolusios ne į jūrą, bet į priešingą pusę. 
Nuo L. Hess'o (1741—1828) laikų kartojamas manymas, kad 
pats pamišėlis paskutiniame savo dūkimo antpuolyje, puolęs 
ant kiaulių kaimenės ir, vydamas jas pakalniui, įginęs į jūrą. 
Bet taip nutolstama nuo Evangelijų pasakojimo. Juk pirma 
velniai prašė leidimo eiti į kiaules ir gavę leidimą, išeina iš 
pamišėlio ir įeina į kiaules; tada kiaulės ima dūkti ir metasi 
į jūrą, o gerasenietis ramiausiai laikosi prie Viešpaties kojų. 

Kai kuriuos piktina, kad toks didelis skaičius kiaulių žuvo. 
Kai kas skaičiuoja, kiek nuostolių litais padaryta. Tačiau Jėzus 
tiesioginai nenorėjo gyvulius panaikinti, bet tik leido piktosioms 
dvasioms eiti į kiaules. Būdamas Dievo Sūnus ir Viešpats, Jis 
galėjo pasinaudoti aukštesniems tikslams savo aukščiausia 

„valdžia, kurios žinioje viskas yra. O už nuostolius gerasenie- 
| čiams gausiai atlygino morališka Jėzaus geradarybė. 
( Liberalai ir racionalistai nenori priimti apsėdimo būklės, 
nes jiems trūksta tikėjimo. Dievo atžvilgiu jie neigia antpri- 
| gimtų daiktų galimumą, todėl taip pat negalima iš jų laukti, 
„kad jie tikėtų į Dievo priešų kišimąsi. Taigi ne faktai kuria 
„teoriją, bet teorija faktus. Tikrumoje Viešpaties mesianizmas 
„yra susijęs su kova prieš Dievo karalystės priešus; neigiant šių 
„veikimą, tenka neigti ir Jo mesianizmą. Bet Jo mesianizmąs 
| yra faktas, ir Jo kuriamoji Dievo karalystė yra faktas: „Jei aš 
 išvarau velnius Dievo pirštu, tai įjūsų tarpą atėjo Dievo kara- 

lystė“ (Mat. 12, 28). Matydamos tokią Jo galybę, minios stebisi: 
„Baimė apėmė visus, ir jie kalbėjosi tarp savęs, sakydami: Koks 
tai žodis, nes Jis su valdžia ir galybe duoda paliepimų nešva- 
rioms dvasioms, ir jos išeina?“ (Lmk. 4, 36). Piktųjų  dva- 
sių išvarinėjimais Jėzus parodo, kad Jis yra tas, kuriam turi 
„priklaupti kiekvienas kelias danguje, žemėje ir po žeme“ 
(Filyp. 2, 10). 


c). Numirėlių prikėlimai 


Aukščiau minėtas d-ras Knur sako: „Ligonių pagydymai 
taip atrodo stebėtini, kad nuo jų iki prikėlimo iš numirusių 
tėra tik mažas žingsnis. Abejais atvejais gaunama įspūdžio: Čia 
yra gyvybės ir mirties Viešpats“.!) Tačiau prikeldamas numirė- 
lius, Jėzus turėjo ne tik sugriuvusias kūno jėgas atitaisyti, bet 
ir patekusią amžinybės likimui žmogaus sielą sugrąžinti į laiki- 
ną buvimą ir ją kūne apgyvendinti. Toks darbas jau savaime 
yra dieviškos visagalybės darbas. Bet Jėzus jį padaro visai 
dievišku būdu: pasinaudodamas vienu savo žodžiu, akimirkos 
pamojimu, vienu savo valios aktu. Aišku, Evangelijose pasako- 
jami numirėlių prikėlimai yra antprigimti, dieviški darbai. 

Racionalistams ir liberalams tenka nemaža vargo įrodyti, 
kad Viešpaties prikeltieji numirėliai nebuvę tikrai mirę, bet 
tik tariamai mirę. "Dariamieji Evangelijų numirėliai buvę tik 
patekę į letargą ligonys ir galingu Viešpaties žodžiu jie buvę 
iš to letargo (sustyrimo, stupor) pažadinti.) Mat joks gydytojas 
nebuvo konstatavęs jų mirties, o liaudis pigiai galėjo letargą 
palaikyti mirtimi. "Taigi Jairo dukrelė Naimo jaunikaitis ir 
Betanijos Lozorius tebuvę tariamai mirę. 

Prileidus, kad tai tikrai taip buvo, vis tik tokių patekusių 
į letargą staigus pagydymas yra didelis stebuklas, kurį padaryti 
tegali Dievo galybė. „Sustyrimas (stupor), kurs tiek toli yra 
pažengęs, kad jis maišomas su mirtimi, ir kurs paskum staiga, 
paprasto žodžio pagelba pereina į visišką pasveikimą, yra už 
medicinos patyrimo ribų“.3) "Tariamai mirusį staiga ir visiškai 
pagydyti yra toks pat stebuklas, kaip ir numirėlį prikelti, tik 
šis yra stebuklas kitoj srityj. "Taigi letargo hipotezė vieną 
stebuklą pakeičia kitu. 

Tačiau toks mirties sumaišymas su letargu neįvyksta taip 
lengvai, nei taip dažnai. „Net giliausiame sustyrime vis dar 
plaka širdis (kad ir labai lėtai); vis dar kvėpuojama (kad ir 
labai paviršutiniškai); raumenų sustingimas gali sudaryti numi- 
rėlio įspūdį, bet trūksta lavono išblyškimo ir šaltumo (kūno 

1) Knur, c, v. 74. 


2) Paulus, Schleiermacher, Schenkel, Keim ir k. 
3) Knur, c. v. 72. 

temperatūra dažnai esti net aukštesnė už normą); dažniausiai 
taip pat aplinkos yra pastebimi atskiri gyvybės pasireiškimai: 
mirksnis, žvilgio krypties pasikeitimas ir t.t. Tokioj būklėj 
mylimas giminaitis ne lengvai būna saviškių palaikomas mi- 
rusiu“.!) 

Bet argi Evangelijų prikeltieji numirėliai iš tikro tebuvo 
tariamai mirę, patekę į letargą? Kai kurie liberalai (Paulus, 
Bahrdt, Venturini, Furrer ir k.) mano, kad Jėzus pastebėjęs, jog 
Jis turi dalyką su tariamai mirusiais, o ne su tikrais numirė- 
liais, bet tikėjimui į savo pasiuntinybę ir į savo dievišką sū- 
nystę sukelti Jis leidęs visiems manyti, kad Jis tikrus numirė- 
lius prikelia. "Taigi jie padaro Jėzų apgaviku. Renan buvo 
tiesiai skelbęs apgaulę I,ozoriaus atsitikime.?) "To jau pilnai už- 
tenka žinoti, ko vertas jų manymas. 

Pats Jėzus manė ir tikėjo, kad Jis prikelia iš numirusių 
tikrus numirėlius: „Mirusieji keliasi!“ (Mat. 11, 5). „Kaip Tė- 
vas prikelia numirusius ir atgaivina, taip ir Sūnus atgaivina, 
ką nori!“ (Jo. 5, 21). "Tiesa, apie Jairo dukrelę pamatęs jos 
namuose raudojimą, Jėzus sako: „Kam keliate trukšmą ir ver- 
kiate? Mergaitė nemirė, tik miega“ (Mork. 5, 38). Bet Jėzus ir 
apie Lozorių tą patį buvo pasakęs: „Mūsų prietelis IL,ozorius 
miega, bet aš einu jo pažadinti iš miego“. O kai Apaštalai 
suprato tai apie paprastą miegą, Jėzus aiškiai pasako: „IL,ozo- 
rius mirė“ (Jo. 11, 11—15). Taigi, taip sakydamas, Jėzus tik 
norėjo išreikšti, kad mergaitė nėra tapusi mirties auka be jokios 
išgelbėjimo vilties, ir kad Jam taip pat lengva yra iš mirties 
miego prikelti, kaip ir iš paprasto sapnų miego pažadinti. Vi- 
sais prikėlimo atvejais Jėzus manė ir tikėjo, kad Jis tikrai 
numirusius prikelia (Mork. 5, 35—36; Luk. 7, 12—15; Jo. 11, 
15, 23, 41—42). 

Bet ir mirusieji, kaip matyti iš Evangelijų pasakojimų, 
buvo tikri numirėliai. 

Jairo dukrelės prikėlimo pasakojimas (Mork. 5, 21—24; 
35—43 ir gret. vietose) jokiu būdu neprileidžia tariamos mir- 
ties arba letargo atsitikimo. Medicina pasako, kad tariama mir- 
tis gali įvykti dėl kvėpavimo priverstinų sukliudymų (prigėri- 
mo, uždusimo, pasmaugimo), dėl širdies ar smegenų užnuodi- 


"jimo, neiškvėpuojamų dujų įkvėpavimo, perkūno pritrenkimo, 
„stabo ištikimo, temperatūros nenormalumo (sušalimas) atvejais, 


po sunkių kraujo plūdimų ir mėšlungio aftpuolių. Bet kad ta- 


| riama mirtis įvyktų dėl augimo plėtotės arba dėl dvylikmetės 
„mergaitės dirksnių gyvenimo gilaus suerzinimo, Šiaip ar taip, 
| medicina netikėdama purto galvą. 


1) Knur, 73. 
2) Renan, Vie de Jėsus, I leid. 

Be to, ir pati ligos eiga visai paneigia tariamos mirties 
galimumą.  Krizis plėtojasi laipsniais nuo sirgimo iki mirties 
pavojaus ir nuo jo iki pačios mirties. Visų pirma pats mergai- 
tės tėvas ateina pas Jėzų, prašydamas ateiti į jo namus ir pa- 
dėti rankas ant jo marinamos dukters, kad ji būtų išgelbėta 
nuo numatomos mirties (Mork. 5, 22; Luk. 8, 41). Jėzus eina. 
Pakeliui Jį sulaiko kraujo plūdimu sirgusi moteriškė, o tuo 
tarpu mergaitė numirė. Jiems toliau einant, ateina pasiuntiniai 
ir nuliūdusiam tėvui praneša: „Tavo duktė mirė; nebevargink 
Jo“. Apie galimumą prikelti iš numirusių nemanė nei pasiun- 
tiniai, nei tėvas. Išgirdęs tuos žodžius, Jėzus padrąsino mer- 
gaitės tėvą: „Nebijok, tiktai tikėk, ir ji bus sveika“. Vadinas, 
mergaitės dar nematęs, Viešpats mano ją prikelti. Priėjęs prie 
namų, Jėzus išgirdo trukšmą tų, kurie verkė ir raudojo numi- 
rėlės. Įėjęs į namus, Jėzus jiems tarė: „Kam keliate trukšmą 
ir verkiate? Mergaitė nemirė, tik miega“. „Jie išjuokė Jį, žino- 
dami, kad ji mirusi“.  Paėmęs mergaitę už rankos, Jėzus tarė: 
„Talitha kumi! Mergaite, kelkis!“ Ir tuoj mergaitė atsikėlė ir 
vaikščiojo. Visus paėmė didžiausias nustebimas. Jėzus liepia' 
duoti mergaitei valgyti. — Taigi įvykio pasakojimas visai pa- 
neigia tariamos mirties galimumą. 

Tas pats yra ir Naimo jaunikaičio atsitikime. Čia 
mes nežinome apie ligos eigą ir mirties aplinkybes. Evange- 
listas iš karto mums stato prieš akis laidotuvių vaizdą (Luk. 
7, 11—17). Iš miesto vartų išeina laidotuvių procesija; ueša- 
ma į kapus jaunikaitis, vienintelis našlės sūnus. Didelė minia 
lydi laidotuves. Pamatęs verkiančią motiną, gailestingumo su- 
judintas, Viešpats jai tarė: „Neverk!“ Tada Jis prisiartina 
prie neštuvų ir duoda nešėjams ženklą sustoti. Tie sustojo. 
"Tuomet Jėzus tarė: „Jaunikaiti, tau sakau, kelkis!“  Numirėlis 
atsisėdo ir ėmė kalbėti, o Jis atidavė jį jo motinai. „Visus 
apėmė baimė, ir jie garbino Dievą, sakydami: „Didis pranašas 
kilo mūsų tarpe, ir Dievas aplankė savo tautą. "Ta Žinia apie 
Ji pasklido visoje Judiejoje ir visoje aplinkinėje šalyje“. 

Kai kurie, būdami letarge, turi sąmonę ir supranta savo 
padėtį. Jaunuolis, matyti, tokios sąmonės neturėjo. Kristaus 
priešai, be abejo, būtų jį iškvotę ir sužinoję, kad čia netikras 
prikėlimo stebuklas. Tuo jie būtų mielai pasinaudoję Kristaus 
pražūčiai. Bet jie nieko nesužino. "Taip pat ir Viešpats, ma- 
tyti, manė, kad Jis tikrą numirėlį prikėlė, ir todėl leidžia 
minioms Jį garbinti kaipo prikeltoją iš numirusių. Kai kurių 
liberalų (Paulus, Venturini ir k) manymu, Kristus tuoj paste- 
bėjęs, kad jaunuolis teesąs tariamai miręs, ir todėl ėmęsis jį 
prikelti. — Daugybė žmonių to nepastebėjo, o Kristus tuoj 
pastebėjęs ir net supratęs, kad Jis galėsiąs jį prikelti ir pa- 
daryti sveiką, ir todėl pirma paguodęs motiną. Tai yra pasaka; 

tada reikalaujama dvejopo stebuklo: Viešpaties visažinojimo 
ir Jo visagalybės. 

Jairo dukrelę Jėzus prikėlė netrukus po mirties, Naimo 
jaunikaitį nešamą į kapus, o Betanijos Lozorių jau kelias die- 
nas gulėjusį palaidotą kape. Tasai stebuklas, neminint paties 
Kristaus atsikėlimo, yra žymiausias. Liberalai eina iš galvos, 
nebeišmanydami, kaip juo nusikratyti. Jį pasakoja pats įvykį 
matęs stebėtojas, evangelistas Jonas, perstatydamas jį su klasišku 
vaizdingumu ir nepasiekiamu natūralumu (Jo. 11, 1—44). Ke- 
turias dienas gulėjęs kape Lozorius, tarus Viešpačiui dieviškos 
galybės žodį: I,ozoriau, išeik laukan! išeina gyvas ir sveikas. 

Kai kurie liberalai ir racionalistai (Paulus, v. Ammon, 
Gabler, Schleiermacher, Ewald, Weizsūcker ir k.) ir čia imasi 
drąsos įžiūrėti tariamą mirtį. Tačiau pats Strauss'as tokią jų 
hipotezę vadina „padūkusiu prasimanymu“ (rasender Einfall). 

Kristus manė, kad Jis tikrą numirėlį prikelia. Dar toli 
tebebūdamas (anapus Jordano upės), Jėzus gauna žinią, kad 
Lozorius serga, ir pasilikęs porą dienų toj pačioj vietoj, Jis 
pasakė: „Lozorius mirė, ir dėl jūsų, kad tikėtumėte, aš džiau- 
giuosi, jog nebuvau tenai“. Dar nematęs kapo, Jėzus pasako 
Mortai: „Tavo brolis atsikels“. Prie kapo išsigandusiai dvoki- 
mo Mortai Jėzus atkartoja: „Argi aš tau nesakiau, kad jei 
tikėsi, išvyti Dievo garbę“. Atritus akmenį, dėkodamas Tėvui, 
kad dabar įvyks numirėlio prikėlimas, Jėzus išsireiškia, kad dėl 
to stebuklo aplinkui stovį žmonės turi tikėti, jog Jis yra "Tėvo 
siųstas. Pagaliau įvyksta numirėlio prikėlimas. — Priskirti Jė- 
zui manymą, kad Jis teatgaivinąs tariamai mirusį, reiškia pri- 
skirti Jam apgaudinėjimą. 

Nė vienas artimųjų, nei pačios seserys, nei laidotuvių daly- 
viai, nei ateiną seseris guosti žmonės nepastebėjo letargo, ir 
visi buvo įsitikinę, kad I,ozorius tikrai miręs. Minios iš Jeru- 
zalės ateina į Betaniją pamatyti Lozorių, gyvą stebuklo liudi- 
ninką, ir todėl „vyriausieji kunigai nutarė užmušti ir Lozorių, 
nes daug žydų dėl jo ėjo ir tikėjo į Jėzų“ (Jo. 12, 9—11). 
Mačiusi stebuklą minia liudija apie Jėzų, iškilmingai Jam 
įeinant į miestą (Jo. 12, 17—19). Sujudusi dėl to prikėlimo, 
žydų valdžia daro oficialų tarybos posėdį ir nutaria „Jėzų už- 
mušti (Jo. 11, 47—53). Jei Jėzus tebūtų Lozorių iš letargo 
pažadinęs, tie dalykai neturėtų prasmės: Viešpaties priešams 
būtų užtekę paskelbti tai minioms, ir jos būtų atkritusios nuo Jo. 

Pagaliau ir medicina pasako savo žodį: „Toks sunkus 
letargas (stupor) išsivysto tik palengva. Dirbtino maitinimo 
Žydai nežinojo. Taigi mes turime priimti, kad Lozorius jau 
žymią dienų eilę gulėjo namuose, negaudamas jokio valgio. 
Toliau, įsivaizduokime, kad jis buvo įvyniotas į drobes, užmū- 
rytas kape ir ten pasilieka kelias dienas“, taip kad jo kūnas 

pasiekia jaučiamą gedimo stadiją. "Tokie dalykai „būtų jį pri- 
baigę. O įsakant Kristui, jis išeina gyvas ir sveikas, taip svei- 
kas, kad tą nepatogų liudininką farisiejai nori užmušti. Taip 
nepagyja joks letargas, dar mažiau jis tepereina į visišką pa- 
sveikimą, dėl to kad jis tėra viena iš fazių sunkios dvasios. 
ligos, kuri žengia svyravimais ir atmainomis ir tepasveiksta 
dažniausiai palikdama trūkumus“) 

Su nusivylimų naujoji liberalų kritika žiūri į tas senųjų 
liberalų pastangas. "Todėl jie griebiasi kito beviltiško žygio: 
Lozoriaus, ir bendrai, numirėlių prikėlimus išaiškinti simbo- 
lišku būdu: tai nesą istoriški faktai, bet alegorijos, kurios nors. 
idėjos gyvas apdaras. Taigi dalykas einąs ne apie tikrą Lozo- 
riaus mirtį ir jo prikėlimą, bet apie dvasišką mirtį ir dvasišką 
atsikėlimą. — Tuo pasiekiama klydimo viršūnė. Evangelijų 
istoriški prikėlimų faktai nesiduoda paneigiami. „Jei prikėlimai 
iš numirusių, kaipo aukščiausio stebukladaringumo charakteris, 
tėra evangelistų priedas“, sako vienas radikalų kritikų, „tada 
jau nė istoriškojo Kristaus nebėra“, nes tada ir visi kiti Jėzaus 
darbai, net Jo paties istoriškas buvimas, turi atkristi. „Ir tam 
tikrų aiškintojų elgetiškos pastangos numirėlių prikėlimus 
aiškinti parabolėmis arba simboliais nė žodžio nėra vertos, 
pakol nebus taip pat alegoriškai išaiškinti visi kiti Jėzaus 
darbai, visų aklų, kurtinių, nebylių ir sergančių vandens liga 
pagydymai“.) Nes juk ir čia ir ten tekstų literariškas istorišku- 
mas yra lygiai toks pat. O jei visų stebuklų, taigi ir iš numi- 
rusių prikėlimų, negalima paversti simboliška pasaka, tai belieka 
priimti tikrąją išvadą: Jėzus yra gyvybės ir mirties Viešpats. 


d). Gamtos stebuklai 


Gydymais ir prikėlimais iš mirties Jėzus parodė savo die- 
višką galybę žmonių kūnams, išvarydamas piktąsias dvasias — 
dvasiškoms pragaro galybėms, gamtos stebuklais Jis parodo 
savo dievišką valdžią negyvai gamtai. Šie pastarieji Jo darbai 
jokiu būdu nesiduoda natūraliai išaiškinami. Dievui ne sunkiau 
yra padaryti gamtos stebuklą, kaip ir dvasios stebuklą. Būda- 
mas gamtos Viešpats, kurs ir pačią gamtą sutvėrė, Jis turi 
užtenkamai galybės tvarkyti gamtos jėgas pagal savo nuo 
amžių nustatytus planus. Žodžiu, gamtos stebuklai yra dieviš- 
kos galybės stebuklai. Liberalams belieka arba priimti jų ant- 
gamtiškumą, arba neigti jų istoriškumą. Bandymai natūraliai 
juos aiškinti susilaukė visiško nepasisekimo ir skaudžios pa- 
šaipos iš pačių liberalų pusės. Bet kad jų istoriškumas yra 
nepaneigiamas, tai belieka priimti jų antgamtiškumą. 

)) Knur, c. v. 73. 

2) Alb. Dulk, Der Irrgang des Lebens Jesu I, Stuttgart, 1884, 305. 

Stebuklų pasakojimai yra aiškūs. Mes tik suglaustai pami- 
nėsime bent kelių žymesnių stebuklų charakteringus bruožus. 
Kanos vestuvėse vanduo!) permainomas įvyną (Jo. 2, 1—11). 
Vynuogėms padaryti pasinaudoja vandeniu ir pati gamta, vei- 
kiant metų laikais natūraliam gyvybiniam procesui. Jėzus tai 
įvykdo vienu savo valios aktu, nesinaudodamas jokiomis natū- 
raliomis priemonėmis, įvykdo vienoj akimirkoj. Taip tegali 
veikti gamtos Viešpats?) 

Jėzus stebuklingai padaugina duoną. Penkiais duonos 
kepaliukais*) ir dviem žuvimis vienu atveju Jėzus papenėjo 
5000 žmonių, neskaitant moterų ir vaikų, ir atliko dvylika 
pintinių trupinių (Mat. 14, 13—21 ir gret. vietose); antru at- 
veju septyniais duonos kepaliukais ir keliomis žuvimis 4000 
žmonių, ir atliko septynios pintinės trupinių (Mat. 14, 29—39; 
Mork. 8, 1—10). Tam tikromis sąlygomis ir pati gamta dau- 
gina grūdus, augindama juos. Bet kad penkiais ar septyniais 
duonos kepalėliais būtų galima papenėti tokias minias, ir dar 
atliktų liekanų daugiau, negu duonos buvo, natūraliu būdu tiek 
pat nėra galima, kiek nėra galima natūraliomis jėgomis, vienu 
valios aktu ir viena akimirka padauginti duonos substanciją. 
Čia reikalinga absoliučia dieviška galybė, kuri pajėgia kurti iš 
nieko. 

Tuoj po pirmojo duonos padauginimo Jėzus paliepė mo- 
kiniams sėsti į laivą ir plaukti per Galiliejos jūrą, o pats pa- 
siliko maldoje ant kalno (Mat. 14, 22—34). Mokiniams iki auš- 
ros kovojant jūros viduryje su priešingu vėju, Jėzus atėjo pas 
juos, eidamas vandens paviršiumi, ir net Petrą savo 
galybės įsakymu išlaikė ant vandens paviršiaus. Vaikščiodamas 
vandens paviršiumi Jėzus pasirodo aukštesnis už sunkumo dės- 
nį, kuriam nepermaldaujamai pasiduoda visi materiališki daik- 
tai. Vanduo negali taip sunkumui atsispirti, kad jis nešdamas 
žmogų, sudarytų jam taką. "Taigi vienu savo valios įsakymu 
pavergdamas gamtos jėgas ir iš vandens padarydamas sau ir 
savo mokiniui pastovų taką, Jėzus pasirodo gamtos Viešpačiu, 
ir mes, kartu su Jo mokiniais, galime Jį parbinti, sakydami: 
„Tu tikrai Dievo Sūnus“ (Mat. 14, 43). 


BŲ Apie 5 hektolitrus. 
2) Dr. E. Liek (Das Wunder in der Heilkunde, 1931) mano, kad Kristus 
sugestijos pagelba ne tik galėjęs gydyti, bet gal ir kai kuriuos gamtos ste- 
buklus padaryti: „Sakysime, hipnozėj be sunkumo pasiseka vandenį į vyną 
permainyti, tiesa, ne objektyviai, bet geriančiajam“... „Kur Jėzaus gydy- 
mams atrodo priešingi esą gamtos dėsniai (pav. prikėlimai iš numirusių), ten 
nereikia pamiršti, kaip greitai ir kokiame saike aplink kiekvieną stebukla- 
darį susidaro legendos“ (127 p.). — Taigi neigiamas evangeliškų faktų isto- 
tiškumas. 

3) Rytiečių papročiu, duona daroma apskritais kepaliukais, kurių storumas 
apie 1 cm., diametras apie 20 cm. ir sveria apie 100 — 150 gramų. 

Panašiai ir audros nutildymas reiškia, jog Jėzus yra 
gamtos Viešpats. Audrų galybės nepasiduoda jokioms natūra- 
lioms jėgoms. Vienoj akimirkoj nutildyti vėjus ir įsisiūbavu- 
sias bangas tegali tas, kurio galybė yra aukštesnė už oro ir 
vilnių dėsnius, tokia, kuri ir vėjus ir vilnis sukūrusi turi jų 
dėsnius savo valdžioje. 

Tuos ir kitus gamtos stebuklus natūraliai aiškindami, li- 
beralai ir racionalistai kovoja prieš kitas kitą, — nes ką vieni 
jų teigdami pastato, kiti iš jų pačių tarpo, pašiepdami sugriau- 
na ir palaidoja!). 


3 S. Kristaus pranašystės“) 


Senasis Testamentas pranašauja Jėzų. Pradedant nuo pir- 
mykštės pranašystės, kuri pasigirdo tuoj po pirmųjų tėvų 
nupuolimo, kas kartą vis labiau nušviečiama didi atpirkimo 
diena ir paties žmonijos Atpirkėjo asmuo. Ir pats Jėzus taiko 
sau senovės pranašystes, tvirtindamas, kad Jame išsipildo visa, 
„kas buvo apie Jį parašyta“ (Luk. 24, 27). Net Viešpaties mo- 
kiniai galėjo remtis žydų ir pagonių akyse tuo nepaneigiamu 
faktu: „Dievas įvykdė, ką buvo apskelbęs visų pranašų burna“ 
(Apd. 3, 18). Visus ilgų šimtmečių pranašavimus Jėzus įkūnija 
iki paskutinio brūkšnelio savo gyvenimu, mirtimi ir atsikėlimu, 
savo mokslu ir savo įkurtąja Dievo karalyste. Jis yra visų 
pranašysčių nešėjas, siela, pradžia, centras ir išpildymas. Jame 
viskas „baigiasi“ (Luk. 22, 37). 

Tačiau Jėzus yra ne tik senovės pranašysčių centras ir 
išsipildymas, bet ir Jis pats yra pranašas, — ir Jo pranašystės 
liudija, kad Jis yra Dievo pasiuntinys, įšvęstas į dieviškojo ži- 
nojimo neištiriamas gelmes. 

Tik Vieno Dievo akys tėra šviesesnės už saulę ir mato 
slapčiausias gilybes (Ekli. 23, 28), tik Jis vienas pažįsta žmo- 
nių mintis iš tolo ir iš anksto mato jų takus (Ps. 138, 1—3). 
Prie slapčiausių gilybių priklauso žmogaus širdies gelmė: čia 
darosi mintys ir pasiryžimai. "Tos mintys, šviesios ir tamsios, 
kaitaliojasi ne kartą tarp kietų vidaus kovų, viena kitą kal- 
tindamos ir teisindamos. Mokytas žmogus su tikrumu matuoja 
dangaus kūnų kelius ir iš anksto pasako žvaigždžių žibėjimus 
pirma, negu jos pasirodo; tačiau tas pats žmogus stovi ties 
savo paties širdimi lyg ties uždara knyga ir nepajėgia pasakyti, 
kurios mintys jam iškils rytoj ir kurios jėgos veiks jo sielą. 


1) Ele. Felder, c. v. II, 375—380. 
( 2) Čia mes liečiame tik tas Viešpaties pranašystes, kurios tarnauja mūsų 
tikslui. Plg. Ottiger, Theologia fundamentalis, I, 749 są. Pranašo ir pranašys- 
p Asvoka aiškina D-ras Venckus, Fundamentalinės teologijos paskaitos 
alis, 170 ss. 

Ties savo kūdikio lopšeliu, mąstydamas apie jo likimą, jis 
taip pat nieko negali apie jį pasakyti, kaip ir jo kūdikis, 

Evangelijose mes turime kritiškai užtikrintų pasakojimų, 
kad Jėzaus akis permatė žmogaus sielą ir žvelgė ten, kur tik 
viską matanti Dievo akis tepajėgia žvelgti. Jis ne tik skaito 
žmonių širdyse jų darbus, bet Jis žino jų mintis pirma, negu 
jos peržengė žmogaus sąmonės slenkstį, Jis jas žino iš tolo, jų. 
paslaptys aiškioj šviesoj stovi prieš Jo dvasios akis. 

Tam faktui paliudyti mes randame Evangelijose daugybę 
pavyzdžių. Bent kelis jų suminėsime. Kai Natanaelis pirmą 
kartą artinosi prie Viešpaties, Jėzus apie jį pasakė: „Štai tikras 
izraelitas, kuriame nėra klastos“. Natanaelis klausia Jo: „Iš 
kur mane pažįsti?“ Jėzus jam atsako: „Pirma nekaip Filypas 
pavadino tave, kuomet buvai po fygų medžiu, mačiau tave“. 
Natanaelis, matyti, po fygų medžiu turėjo sielos išgyvenimų, 
kurių niekas negalėjo žinoti; todėl jis, nustebęs, atsako: „Rabbi, 
Tu Dievo Sūnus, "Tu Izraelio karalius“ (Jo. 2, 45—50). 

Ties Jokūbo šuliniu Jėzus įsileidžia į kalbą su samaritiete 
ir jai sako: „Kik, pavadink savo vyrą ir ateik čionai. Moteriškė 
atsakė: Aš neturiu vyro. Jėzus jai tarė: Gerai pasakei: aš ne- 
turiu vyro. Nes tu turėjai penkis vyrus ir tas, kurį dabar turi, 
tai ne tavo vyras; čia tu tiesą pasakei. Moteriškė Jam tarė: 
Viešpatie, matau, kad Tu pranašas“. O Sikaro gyventojams ji 
kartoja: Jis „pasakė visa, ką tik esu padariusi“ (Jo. 4, 16—19; 
4, 29, 39). 

Viešpačiui valgant farisiejo Simano namuose, ateina vieša 
nusidėjėlė ir sukniumba prie Jo kojų, jas ašaromis mazgodama 
ir bučiuodama. Farisiejus savo širdyj mano: „Jei šitas būtų 
pranašas, juk jis žinotų, kas ir kokia yra moteriškė, kuri pri- 
siliečia Jojo, nes ji nusidėjėlė“. Vos tik jis tai pamanė, tuoj. 
jo mintys buvo Viešpačiui žinomos taip aiškiai, kaip kad jas 
būtų žodžiais pasakęs (Luk. 7, 36—50). 

Einant į Kafarnaumą, mokiniai susimąsto, kas iš jų yra 
didesnis. Viešpats „matė jų širdies mintis“ (Luk. 9, 47). „Jiems 
esant namie, Jis juos paklausė: Apie ką kalbėjotės kelyje? Jie 
tylėjo, nes kelyje jie ginčijosi tarp savęs, kas iš jų didesnis“. 
Pats Jėzus duoda jiems atsakymą, įspėdamas juos: „Jei kas 
nori būti pirmas“, tas tegu būna „visų paskučiausias ir tarnas“ 
(Mork. 9, 32—34). 

Tą minčių žinojimą Jėzus parodo ne tik santykiuose su 


. savaisiais, bet ir su savo priešais. Jis permato visus jų pasi- 
kėsinimus, iš anksto žino jų rengiamas Jam kilpas, atremia 


jų priekabes pirma, nekaip jie jas Jam padaro. Rašto žinovai 
rengiasi Jį apkaltinti, kad Jis laužąs subatą, jei Jis subatos 


"dieną pagydys žmogų su padžiūvusia ranka. Bet Jėzus „žinojo. 


jų mintis“ ir iš anksto jas atremia (Luk. 6, 6—11). Rabinai 

piktinasi, kad Viešpats priskiria sau valdžią nuodėmes atleisti. 
„Jėzus, pamatęs jų mintis, tarė: Kam jūs manote pikta savo 
širdyje?“ ir savo teisei įrodyti Jis padaro stebuklą (Mat. 9,2—5; 
Luk. 5, 18—26). 

Jėzus žino ne tik žmonių mintis, bet ir kitus tolimus ar 
slaptus daiktus, Jis bežinąs mokesčių rinkikų dalyką ir būdą, 
kaip surasti mokesčio pinigą (Mat. 17, 23—26). Jis žino, kad 
iš tolo gydomieji ligonys pasveiks (Jo. 4, 50—53; Mat. 15, 28; 
8, 13); kad Lozorius yra miręs (Jo. 11, 14); kad Jo mokiniai 
pasitiks ąsočiu nešiną žmogų (Mork. 14, 12—16) ir k. 

Jono Evangelija aiškiai pasako tą, ką sinoptikai pasakoja 
konkrečiu būdu: „Jėzus žinojo nuo pat pradžios, kurie netikėjo 
ir kas Jį išduosiąs“ (Jo. 6, 65). Jis nesidavė apgaunamas išo- 
rės ar veidmainystės: „Jam esant Jeruzalėje Velykų šventėje, 
daugelis įtikėjo į Jo vardą... Bet pats Jėzus jais neįsitikėjo, 
nes Jis visus pažino; Jam nereikėjo, kad kas liudytų apie žmo- 
gų, nes Jis pats žinojo, kas yra žmoguje“ (Jo. 2, 23—25). 

Jis žinojo, kas yra žmoguje. Tokio įspūdžio turėjo Viešpa- 
ties bendralaikiai, tokio ir mes gauname, skaitydami KEvange“ 
lijas. Jis žinojo žmones ne vien iš išorės. Kaip mūsų kūno 
akis mato išorės pojučių pasaulį ir jį savyj atspindi, taip Iš- 
ganytojo dvasios akiai buvo atviras žmonių ir vidaus pasaulis 
iki slapčiausių minčių ir paslapčių. Tas reiškiasi visose Evan- 
gelijose, kurių liudijimas yra nepaneigiamas. 

Toksai širdžių žinojimas (scrutatio cordium) nesiduoda iš- 
aiškinamas natūraliu būdu. Telepatija, minčių skaitymas, min- 
čių perkėlimas čia nieko nepasako!) Vienas Dievas tegali ži- 
noti žmogaus mintis. Nuolat rodydamas, kad Jis turi širdžių 
žinojimą, tuo pačiu Jėzus parodo, kad Jis dalyvauja dieviškame 
visažinojime. 

Tačiau tasai paslėptų daiktų ir širdžių žinojimas tėra 
Viešpaties pranašiško žinojimo maža dalelė. Kristaus dvasios 
žvilgsnis žvelgė į gryną ateitį ir matė dalykus, kurių dar ne- 
buvo, kurie turėjo įvykti, matė juos, nors jų įvykimas parėjo 
nuo laisvos valios. Tokie dalykai tėra žinomi tam, kuriam nė- 
ra jokio „pirma“ ir jokio „paskum“, jokio „vakar“ ir jokio 
„rytoj“, bet visados amžinas „dabar“. Šioj vietoj mes suminė- 
sime tik tas Viešpaties pranašystes, kurios pranašauja Jo pa- 
ties kančią ir mirtį, Jo atsikėlimą ir garbę, Jeruzalės ir žydų 
tautos likimą. 

Pranašystė apie būsimąją Viešpaties kančią tęsiasi per 
visas Evangelijas. Jau pačioj savo veikimo pradžioj, žymėda- 


1) Plg. Jul. Bessmer, Gedankenūbertragung, Stimmen aus Maria—Laach 
62 n. (1905 503—525; Telepathie, 77 n. (1909) 13—27; 155—168; Leodiel, 
Les phėnomėnes tėlėpathigues et Ie secret de V Au-dela, Paris, Bloud, 1908. 

mas savo kūną, Jėzus kalba apie bažnyčios sugriovimą (Jo. 2, 
19—21) ir skelbia, kad žmogaus Sūnus turi būti pakeltas 
aukštyn, kaip senovėje žaltys tyruose, kad kiekvienas, kurs į 
Jį tiki, turėtų amžinąjį gyvenimą (Jo. 3, 14—15). Jis lygina 
save su sužieduotiniu, kurs Jo mokiniams bus priverstinai 
atimtas (Mat. 9, 15). Jis bus palaidotas tris dienas ir tris naktis 
(Mat. 12, 39—40). Nuo Petro išpažinimo laiko, baigiantis vei- 
kimui Galiliejoj, Jėzus kas kartą vis dažniau ima skelbti savo 
kančią ir mirtį (Mat. 16, 21). Nuolat vis kartojasi ta kančios 
pranašystė šiais ar panašiais žodžiais: „Štai mes einame į Jeru- 
zalę, žmogaus Sūnus bus išduotas vyriausiems kunigams ir 
Rašto žinovams; jie pasmerks Jį mirti, ir paduos Jį pagonims; 
jie tyčiosis iš Jo, apspiaudys Jį, plaks, prikals ant kryžiaus ir 
užmuš, bet trečioje dienoje Jis atsikels iš numirusių“ (Mat. 20, 
18—19 su gretimomis vietomis Mork. 10, 33—34: Luk. 18, 
32—34).!) 

Taigi ne tik pats būsimos kančios ir mirties faktas, ne 
tik jos rūšis, bet ir jos aplinkybės tiksliai nupranašauja- 
mos. Mesijo nužudymo kurstytojai yra žydų tautos vadai; jie 
Jį sugauna, savo sinedrijos susirinkime jie pasmerkia Jį mirti 
ir, norėdami gauti mirties sprendimo patvirtinimą, jie išduoda 
Ji pagonims romėnams, kurie, Jį baisiai išniekinę ir ištyčioję, 
Ji plaka ir nukryžiuoja. 

Su kančios pranašavimu siejasi taip pat pranašystė apie 
dviejų Apaštalų liūdną rolę. Jau seniai, skaitydamas Judo 
Iskarioto širdyje, Jėzus buvo pareiškęs, kad vienas iš dvylikos 
Jį išduos (Jo. 6, 65; 6, 71—72). Paskutinės vakarienės metu 
tai pranašystei duodama griežtai nustatyta forma. Buvę prie 
vakarienės Matas ir Jonas taip tą dalyką pasakoja: „Jiems 
valgant, (Jėzus) tarė: Iš tikrųjų, sakau jums, vienas iš jūsų 
mane išduos. Iabai nuliūdę, jie ėmė kiekvienas klausti: Ar gi 
aš, Viešpatie? Jis gi atsakydamas, tarė: Kurs dažo draug su 
manim ranką į indą, tas mane išduos. Žmogaus Sūnus, tiesa, 
eina, kaip apie Jį parašyta, bet deja tam žmogui, kurio žmo- 
gaus Sūnus bus išduotas. Geriau būtų tam žmogui, kad jis 
nebūtų gimęs. Atsiliepdamas Judas, kurs Jį išdavė, tarė: Ar gi 
aš, Viešpatie? Jis jam tarė: "Tu pasakei“ (Mat. 26, 21—25; Jo. 
15, 21—26). Ir dar Jėzus pažymi aplinkybę, kad tasai juodas 
darbas jau arti: „Ką manai daryti, daryk greičiau“ (Jo. 13, 


4 27), tarė Jėzus išdavikui, ir jis „tuoj išėjo“. Žydams gi artinantis 


Jėzų sugauti, Jėzus skubina savuosius: „Kelkitės, eikime; štai pri- 
siartino tas, kurs mane išduos“ (Mat. 26, 46). Prisiartino Judas. 
i) 1) Kančios pranašystės iš eilės kai kurių šitaip žymimos: Mat. 16, 
21—23; Mork. 9, 9—12; 9, 29—31; 10, 32—34; 10, 38; 10, 45; piktųjų vyni- 
ninkų galvažudiškas darbas 12, 1—12; 14, 6—9; 14, 17—32 su gretimomis 
vietomis. Plg. de Grandmaison, Jėsus-Christ II, 267—271. 

Mokiniai pradžioje, lyg žaibo ištikti, klausosi to pranešimo. 
Bet kai jiems Viešpats pasako, jog jie visi Juo pasipiktins 
(Mork. 14, 27), įsikarščiavęs Petras kalba: „Kad ir visi pasi- 
piktintų "Tavim, tačiau ne aš... Kad ir mirti su Tavim turėčiau, 
aš "Tavęs neišsiginsiu“ (Mork. 14, 29, 31). O Viešpats jam pa- 
sako: „Iš tikrųjų, sakau tau: šiandien šitą naktį, gaidžiui dar 
nė du kartu nepragydus, tu tris kartus manęs išsiginsi“ (Mork. 
14, 30), 

Ša kelioms valandoms praėjus, Petras jau buvo kaltina- 
mas, kad jis esąs Gililiečio mokinys, o jis drąsiai išsigynė 
vieną, antrą ir trečią kartą, kad jis „to Žmogaus“ nepažįstąs. 
Ir dar jis net „ėmė keiktis ir prisiekinėti, kad jis nepažįstąs 
to Žmogaus. Ir tuojau gaidys sugiedojo“. „Tuomet Viešpats 
atsigręžęs pažvelgė į Petrą: ir Petras atsiminė Viešpaties žodį, 
kaip Jis buvo pasakęs: Pirma, nekaip gaidys giedos, tu tris 
kartus išsiginsi manęs, ir išėjęs laukan jis karčiai verkė“ (Mat. 
26, 69—75 ir Luk. 22, 61—62). 

Visos tos pranašystės, nupranašautas Viešpaties kančios 
ir mirties faktas ir jo aplinkybės, kartu su Petro išsigynimu ir 


liudija visų evangelistų pasakojama Viešpaties kančios istorija. 
Net liberalų kritikai nedrįsta to neigti. "Tik visas dalykas tame, 
kaip tą faktą išaiškinti. 

Radikališkesni liberalai griebiasi nusivylėlių išsisukinėjimo, 
kad visos tos pranašystės pramanytos po įvykio (vaticinia post 
eventum). Pirmykštė krikščionių bendrija, nepajėgdama susitai- 
kyti su mintimi, kad Jėzus būtų netikėtai užkluptas mirties, 
priskyrė Jam pamatymą ir pranašystes apie Jo kančią ir jos 
smulkmenas.!) 

Tačiau tokie jų manymai yra be pagrindo. Atskiri prana- 
šysčių bruožai turi griežtai istorišką charakterį. "Tokie pasako- 
jimai, kaip Judo išdavimo ar Petro išsigynimo pranešimas, 
negali būti prasimanyti; jie tegali būti iš tikrovės paimti. O 
dar jie yra organiškai susipynę su Viešpaties gyvenimo istoriška 
eiga. Tą patį reikia pasakyti ir apie kančios pranašystės nu- 
statytą tikslumą. 'Tas pranašystes išmetant, reikėtų Evangelijose 
viską atmesti, nes jų literariškas tikrumas yra lygiai toks pat, 
kaip ir kitų tekstų, su kuriais jos organiškai suaugusios, saky- 
sime, su Petro pabarimu (Mat. 16, 22—23), su Elijo atėjimo 
klausimu (Mork. 9, 8—12), su Zebediejų prašymu (Mork. 10, 
38), ar su vynininkų palyginimu (Mork. 12, 8). Apaštalai turėjo 
Mesijo supratimą visai kitokį, negu Kristus skelbė: Mesijas 
turėjo blizgėti žemiškų garbingumu. Kurdamas Dievo karalystę, 
Jėzus turėjo atitaisyti jų klaidingą pažiūrą. Tasai atitaisymas 


1) Loisy, L'Evangile et VEglise 2 ėd. 17—19, 50 ir k. 

labai sunkiai vyko. Psichologiškai yra neįmanoma, kad patys 
Apaštalai būtų įnešę į Evangelijas kančios pranašystes, kurių 
Jėzus nebūtų buvęs pasakęs, ir kartu būtų prisipažinę, kad jie 
taip sunkiai jas tesuprato ir prieš jas 'spyrėsi. "Taigi ir pats 
Evangelijos įvykių istoriškas sąryšys jokiu būdu neprileidžia, 
kad tos pranašystės būtų po įvykusio fakto sudarytos. Liberalų 
kritika turi atsižadėti klibinti Jėzaus kančios ir mirties prana- 
šysčių istoriškumą. 

Lieka klausimas, ar tos Viešpaties kančios pranašystės 
tikrai yra antprigimtos ir dieviškos. 

Artimiausioji mintis yra ta, kad tikrumą apie savo būsi- 
mąją kančią Jėzus pasiėmė iš Senojo "Testamento mesianiškų 
pranašysčių. Nes juk ten aiškiai sakoma, kad Mesijas prisiims 
dėl mūsų kančias ir mirtį!) Tas pranašystes ir pats Jėzus 
priminė, pradėdamas savo kančios pranašavimą žodžiais: „Štai 
mes einame į Jeruzalę, ir įvyks visa, kas per pranašus para- 
šyta apie žmogaus Sūnų“ (Luk. 18, 31). — Tačiau tuo nega- 
lima pasiremti, — nes mesianiškose pranašystėse tebuvo nupra- 
našautas pats Mesijo kančios ir mirties faktas ir bendri jo 
bruožai, bet ten nenupranašauti atskiri dalykai ir smulkmenos, 
apie kurias Jėzus pranašauja. | 

Liberalų kritika paduoda savotišką „natūralų“ Viešpaties 
kančios pranašysčių aiškinimą. Galutinė Kalvarijos katastrofa, 
anot jų, buvusi numatoma kaipo išvada iš žydų vadų kovos 
prieš pranašą iš Nazareto. "Tą galėjo kiekvienas, ypač pats 
Atpirkėjas, pastebėti. Juo ilgiau Jis mokė, tuo aiškiau Jis matė, 
kad tautos vadai kas kartą vis labiau darosi Jo nepermaldau- 
jamais priešais, ir, rūpindamies savo pačių valdžia bei autoritetu, 
viską darė, kad tik Jo įtaką sukliudytų ir Jo pasisekimą su- 
griautų. "Taigi kas kartą vis su didesniu aiškumu Jis suprato, 
kad Jo laukia kovos ir persekiojimai, kuriuose Jis pirmas 
turės paaukoti savo gyvybę dėl Dievo karalystės. Tą tikrumą 
dar turėjo Jame sustiprinti atsiminimas apie likimą daugelio 
pranašų, kuriuos tautos vadai seniau buvo nužudę, ir žvilgsnis 
į dabartį, kur Krikštytoją ištiko liūdnas likimas. 

Kad ir gudriai toks netikinčių kritikų aiškinimas paduo- 
damas, vis tik jis yra neužtenkamas ir klaidingas. Iš žydų 
vadų priešinimosi Jėzus negalėjo išvesti nei savo mirtį, nei 
„savo mirties rūšį, nei jos aplinkybes, ir todėl natūraliai nega- 
ėjo iš anksto viso to pranešti, . 

Jėzaus pranašystė apie Jo mirtį prasidėjo anksčiau, negu 
farisiejų partija galutinai paskelbė kovą Viešpačiui. Jau pirma- 
jame savo veikimo laikotarpyj, progai pasitaikius, Jis nurodinėjo 


1) Ps. 21, 68; Is. 42, 1—16; 49, 1—9; 50, 4—10; 52, 13; 53 ir k. Plg. 
Feldmann, Der Knecht Gottes in Isaias, Freiburg, Herder, 1907. 

savo priverstiną mirtį ir paskum visai atvirai paskelbė savo 
kančią dar nebaigęs savo veikimo Galiliejoj, vadinas, tada kai 
dar niekas negalėjo spėti, koks bus Jo veikimo galas. Toliau, 
Jėzus žinojo, kad žydai neturi teisės pasmerkti Jį mirti. "Nik 
Romos prokuratorius turėjo teisę bausti mirtimi (ius capitis); 
o Romos prokuratoriaus akyse Jėzus nesijautė nusikaltęs. O 
be to, liaudis vis dar laikėsi Kristaus, ir bailūs vadai, bijodami 
liaudies, nedrįso kėsintis ant Jo (Luk. 19, 47—48; Mat. 26, 5). 
Vpač čia pat prieš Jo kančią minių užsidegimas Jo asmeniui 
puikiausiai pasirodė (Mat. 11, 7—11; Jo. 12, 19). Esant tokioms 
aplinkybėms, kaip būtų galima numatyti, kad žydų vadai drįs 
kėsintis ant Jo? Pagaliau, Viešpačiui užteko pasitraukti į Gali- 
lieją, kur Jis būtų galėjęs išvengti pinklių ir ramiai gyventi. — 
Taigi, natūraliu būdu Jėzus negalėjo pramatyti savo kančios, 
kurią Jis skelbė. 

Bet ypač savo mirties rūšies Jėzus negalėjo natūraliai 
pramatyti. Kad Jis, formaliai pasmerktas žydų ir romėnų teismo, 
turės mirti ant kryžiaus, tai atrodė visai negalimas daiktas. 
Nesant juridiškos kaltės, kuri motyvuotų tokią mirties rūšį 
ir, apskritai, bylos eigą, buvo tiesiog neįmanoma, kad Jis bus 
pasmerktas mirti ant kryžiaus. Jei jau priešai turėjo imti viršų 
ir Jam padaryti galą, tai žmogišku numatymu tegalėjo įvykti 
kilus liaudies užpuolimui ir užmušimu akmenimis. Jei liaudis 
būtų užmušusi Jėzų akmenimis, toks darbas, bent tariamai, 
būtų pateisinamas žydų ir romėnų įstatymo. Mat jei Jėzus, 
kilus sumišimui, būtų žuvęs kaipo suerzintos liaudies auka, 
tada kurstytojai būtų išvengę priekaišto iš romėnų įstatymų 
pusės, kad jie įvykdę mirties bausmę, kuriai vykdyti jie netu- 
rėjo teisės. O Mozės įstatymą, kurs skiria mirtį užmušimu 
akmenimis už piktžodžiavimą (Kun. 24, 13—16, 23), vadai būtų 
galėję, kad ir klaidingai, taikyti Jėzui. Jau ir seniau nepatogūs 
pranašai būdavo apšaukiami liaudies akyse klaidingais prana- 
šais ir piktžodžiautojais ir buvo užmušami. Kad užmušimas 
akmenimis buvo pranašams skiriama mirtis, tą ir Jėzus mini: 
„Jeruzale, Jeruzale, kuri žudai pranašus ir užmuši akmenimis 
tuos, kurie pas tave siųsti“ (Mat. 23, 37). Taip pat ir Steponas 
tokia mirtimi žuvo (Apd. 7, 57—60). O ir patį Išganytoją, 
dangstydamies piktžodžiavimo priekaištų, žydai ne kartą bandė 
užmušti akmenimis (Jo. 8, 59; 10, 31—33; 11, 8). Taigi jei jau 
Kristus būtų žmogišku apskaičiavimu numatęs savo mirtį, Jis 
būtų ją numatęs užmušimu akmenimis, bet ne nukryžiavimu. 

Dar labiau Jėzus negalėjo natūraliu būdu pramanyti savo 
mirties aplinkybių. Kad romėnų kareiviai Jį ištyčios ir ap- 
spiaudys, tai buvo už kiekvieno apskaičiavimo ribų. Nežiūrint 
negerų „vagies“ Judo savumų, jo išdavimas buvo visiems mo- 
kiniams netikėtas, ir todėl kiekvienas jų klausia: „Ar gi aš, 

Viešpatie?“ (Mat. 36, 22). Judas nė nebūtų drįsęs dalyvauti 
paskutinėj vakarienėj, jei jis būtų buvęs nors kiek įtariamas. 
O kad ir pats Petras išsigins Viešpaties, tai atrodė visų labiau 
netikėtina. Juk jis buvo ištikimiausias Apaštalas, ir todėl Baž- 
nyčios pamatu paskirtas! Su kokiu nuoširdumu jis tvirtino, 
kad jis pasiryžęs esąs mirti su savo Mokytoju! O vis dėlto 
Viešpats pasako, kad pirma, negu gaidys sugiedos, jis tris kar- 
tus Jo išsigins. "Tokius dalykus tegalėjo žinoti tas, kuriam 
ateitis kiaurai atidengta. 

Su kančios ir mirties pranašyste betarpiškai siejasi prana- 
šystė apie Viešpaties atsikėlimą iš numirusių. Tos dvi 
pranašystės Evangelijose neatskiriamai jungiamos. Todėl ir jos 
tikrumas jau tuo pačiu yra laiduotas. "Tą ir daugelis liberalų 
kritikų pripažįsta. 

Liberalus piktina tai, kad Jėzus nupranašauja ne tik savo 
atsikėlimo faktą, bet ir jo artimesnę aplinkybę, jog atsikėlimas 
įvyks trečiąją dieną. Tačiau ir tas laiko nustatymas neat- 
skiriamai priklauso prie atsikėlimo pranašystės. Kai tik Jėzus 
kalba apie savo būsimą mirtį, tuoj Jis rūpinasi pridėti, jog Jis 
turi „trečioje dienoje atsikelti“ (Mat. 16, 21; 17, 21; 20, 18 ir 
k.), ir tai atsikelti taip, kad Jis šioj Žemėj bendraus su savo 
mokiniais (Mat. 26, 32; Mork. 14, 28). 

Tą pranašystę Jėzus skelbė net patiems farisiejams. Šiems 
reikalaujant ženklo iš dangaus, Jėzus kalbėjo: „Pikta ir sveti- 
moteriaujanti giminė reikalauja ženklo, ir jai nebus duota kito 
ženklo, kaip tik pranašo Jonos ženklas. Nes kaip Jona buvo 
tris dienas ir tris naktis bangžuvio pilve, taip žmogaus Sūnus 
bus tris dienas ir tris naktis žemės širdyje“ (Mat. 12, 39—40). 
Išvarant pardavikus iš bažnyčios, „Žydai Jam sakė: Kokį ženklą 
Tu gali mums parodyti, kad tai darai? Jėzus atsakė ir jiems 
tarė: Sugriaukite šitą bažnyčią, ir aš per tris dienas 
ją pastatysiu. Tuomet žydai sakė: Šita bažnyčia statyta 
keturias dešimtis šešerius metus, o Tu nori per tris dienas ją 
pastatyti? Bet Jis kalbėjo apie savo kūno bažnyčią“ (Jo. 2, 
18—21). Kaip gerai tą pranašystę žydai išlaikė savo atmintyje, 
įrodo jų kaltinimas teisme: „Mes girdėjome Jį sakant: Aš su- 
griausiu šitą rankomis padarytą bažnyčią ir per tris dienas 
pastatysiu kitą ne rankomis padarytą“ (Mork. 14, 58) — arba 
ir jų piktžodžiavimas po kryžiumi: „Še tau, kursai griauni 
bažnyčią ir per tris dienas vėl ją pastatai, gelbėk pats save“ 
(Mork. 15, 29). Kad jie tą pranašystę teisingai suprato, tai 
matyti iš jų prašymo Pilotui: „Valdove, mes atsiminėm, kad 
tas suvedžiotojas, dar gyvas tebebūdamas, sakė: Po trijų dienų 
aš prisikelsiu. Liepk tat sergėti kapą iki trečiajai dienai, kad 
kartais neateitų Jo mokiniai, Jo nepavogtų ir nesakytų liaudžiai: 
Jis kėlėsi iš numirusių“ (Mat. 27, 63—64). 

Iš to viso matyti, kad Jėzus dažnai ir aiškiai nustatytu 
būdu savo bičiuliams ir priešams iš anksto pranešė, jog Jis 
trečiąją po mirties dieną kelsis iš numirusių. Farisiejai tyčiojosi 
iš tos pranašystės, o mokiniai, iki atsikėlęs Viešpats ėmė jiems 
rodytis, neišmanė ir abejojo: tai mums patikrina, kad žmogišku 
būdu nė kiek nebuvo galima atsikėlimo tikėtis ar jį pramatyti. 
Einant dalykams natūraliu keliu, Jėzus tegalėjo vieną tikrai 
pramatyti: kad Jo kūnas supus kape. Puvimas yra kiekvieno 
organiško kūno natūralus likimas; išimtis iš to gamtos dėsnio — 
juk tai visai netikėtas stebuklas. 

Tačiau nė iš Senojo Testamento pranašysčių Jėzus nega- 
lėjo natūraliu būdu išvesti, kad Jis trečiąją dieną prisikels. 
Mesijo atsikėlimas net nebuvo aiškiai nupranašautas (Ps. 3, 6; 
16, 10—11; Apd. 2, 25—31). O be to, savo prisikėlimo prana- 
Šystėje Jėzus pasako visai naują aplinkybę: prisikėlimą trečiąją 
dieną. "Tos aplinkybės negalima Senajame "Testamente rasti 
kad ir neaiškiai nurodytos. Būsimas Viešpaties atsikėlimas 
trečiąją dieną tebuvo vienam Dievui žinomas. O vienok tą 
būsimą atsikėlimo faktą ir trečiosios dienos aplinkybę Jėzus 
aiškiai ir tikrai skelbė. Ir ta Jo pranašystė tikrai ir tiksliai 
išsipildė, — nes Jis trečiąją po mirties dieną tikrai išėjo iš 
kapo gyvas ir garbingas.) "Tai nepaneigiamai įrodo, kad Jėzus 
dalyvauja Dievo žinojime ateities dalykuose, ir kad Jis iš anksto 
yra susipažinęs su Dievo visagalybės paslaptimis. 

Kita Viešpaties pranašystė liečia žydus, būtent, Jėzus nu- 
pranašavo jiems jų bažnyčios ir Jeruzalės sugriovimą, 
kaipo Dievo bausmę už jų netikėjimą. Pasitaikius įvairioms 
progoms, Išganytojas pažymi tą baisų šventojo miesto galutinį 
likimą. (Mat. 16, 28; 23, 31—39; Luk. 23, 28—31; Jo. 5, 43; 
21, 23). Tačiau ypatingai jaudinančius žodžius apie Jeruzalės 
ir tautinės šventovės žuvimą Jėzus pasakė keliomis dienomis 
prieš savo kančią. Iškilmingai įeidamas į Jeruzalę, pamatęs 
miestą, Jėzus verkė dėl jo ir kalbėjo: „Kad gi ir tu, ir tai 
šitoje savo dienoje, pažintumei, kas tau neša ramybės; dabar gi 
tavo akims paslėpta. Nes ateis tau dienų, kad neprieteliai 
apves tave pylimu, apguls tave, suspaus tave iš visur, parblokš 
ant žemės tave ir tavo vaikus, kurie yra tavyje, ir nepaliks 
tavyje akmens ant akmens, nes tu nepažinai savo aplankymo 
meto“ (Luk. 19, 42—44). 

Mokiniams stebintis gražiausiu bažnyčios pastatu, Jėzus 
dar pridėjo: „Ateis dienų, kuriose iš to, ką matote, akmuo ant 
akmens nebus paliktas neišgriautas“ (Luk. 21, 6). Mokiniai Jo 
klausė: „Mokytojau, kuomet tai bus? ir koks ženklas, kuomet 


iai 1) Viešpaties atsikėlimo fakto tikrumą mes netrukus nagrinėšime ir įro- 
ysime, 

tai pradės įvykti? Jis atsakė: Žiūrėkite, kad nesiduotumėte su- 
klaidinti, nes daug ateis mano vardu ir sakys, kad tai aš, ir 
kad laikas prisiartino; taigi jūs neeikite paskui juos. Išgirdę 
apie karus ir maištus, nenusigąskite, nes reikia, kad tai pirma 
įvyktų, bet dar ne tuojau galas. "Tuomet Jis jiems sakė: Sukils 
tauta prieš tautą ir karalystė prieš karalystę; bus vietomis 
didelių žemės drebėjimų, maro ir bado, bus baisenybių iš dan- 
gaus ir didelių ženklų. Bet pirm viso to jie pakels prieš jus 
savo rankas ir persekios, paduos jus į sinagogas ir į kalėjimus, 
vedžios pas karalius ir valdovus dėl mano vardo... Kuomet 
matysite Jeruzalę apsupamą kariuomenės, žinokite, kad jos 
sunaikinimas arti. Tuomet kas yra Judiejoje, tas tebėga į kal- 
nus, kas viduje miesto, tie teišeina, ir kas apylinkėse, tenejeina 
įji. Nes šitos yra keršto dienos, kad įvyktų visa, kas parašyta. 
Deja nėsčioms ir žindančioms tose dienose, nes bus didelio 
vargo šalyje ir rūstybės šitai tautai. Jie kris po kalavijo aš- 
menimis, bus vedami nelaisvėn į visas tautas, ir Jeruzalė bus 
mindoma pagonių, iki pasibaigs tautų laikai... Iš tikrųjų, sakau 
jums, nepraeis šita giminė (karta), iki visa tai įvyks“ (Luk. 21, 
7—32 ir gret.). 

"Ta pranašystė prašoka kiekvieną natūralų pramatymą. Jau 
ir pats svarbiausias įvykis, kuris pranašaujamas, buvo už 
žmogiškojo žinojimo ribų. Išmintingi romėnai, paprastai, kiek 
galėdami, išlaikydavo nukariautą miestą, bet ypač, laikydamies 
savo religinio sinkretizmo ir savo politiškos išminties, jie sau- 
godavosi naikinti nukariautųjų tautų religinio kulto vietas. 
Kaip tat jie būtų ėmęsi Jeruzalę ir jos garsiąją bažnyčią taip 
visiškai sugriauti, kad iš jos nė akmens ant akmens nebepa- 
liktų? Iš tikro, nukariautojas "Titus pakartotinai siūlė Jeruzalei 
ir jos gyventojams apsaugą, jei jie pasiduotų. Paskutinis toks 
jo pasiūlymas atėjusiems tartis žydams buvo padarytas prieš 
pat sprendžiamą puolimą. Kai žydai ir tą pasiūlymą atmetė, 
supykęs dėl jų atkaklumo vadas įsakė padegti miestą ir jį 
apiplėšti.!) 

Taip pat ir Viešpaties nupranašautos to sugriovimo ap- 
linkybės, žmogiškai imant, buvo nenumatomos. Kad „pirm 
viso to“ (Luk. 21, 12) mokiniai bus persekiojami, į sinagogas 
ir į kalėjimus vedami, pas karalius ir valdovus statomi dėl 
Jėzaus vardo; kad prieš galutinę naikinančią kovą įvyks visa 
eilė karų ir sukilimų; kad pirma vietomis siaus dideli žemės 
drebėjimai, maras ir badas; kad ant dangaus pasirodys bauginą 
paveikslai ir nepaprasti ženklai; kad žydai arba žus nuo kala- 
vijo, arba bus išvesti į pagonių kraštus ir kad Jeruzalė bus 


1) Flavius Josephus, De bello iudaico, lib. VI, c. 6, n. 2. 3; Sulpicius 


 Severus, Chron. lib. II, c. 30. 

sumindžiota nenumatomiems laikams, — to viso, žmogiškai 
imant, niekas negalėjo išvesti iš anuo metu buvusių santykių 
ir priežasčių. 

Dar labiau tai reikia pasakyti apie Išganytojo skelbiamąjį 
laiką. Nors Jo pranašystė kalba vienu kartu apie Jeruzalės 
žuvimą ir apie pasaulio galą, tačiau yra tikra, kad Jėzus ne- 
nustato, kada bus pasaulio galas, o tuo tarpu pasako, kad 
Jeruzalės išgriovimas įvyks dar daugeliui Jo mokinių tebegy- 
venant. Nes juk Jis liepia savo mokiniams bėgti, kai tik pa- 
matys, jog Jeruzalė kariuomenės apsupama, ir dar priduria: 
„Nepraeis šita karta, iki visa tai įvyks“. 

Bet tie dalykai, aišku, buvo Dievo paslaptis. "Tiesa, su 
šiokiu ar tokiu tiespanašumu buvo galima laukti, kad, pasitai- 
kius progai, žydai sukils prieš romėnų jungą. Bet tuo tarpu 
nebuvo tam jokių ženklų. „Mes neturime karaliaus, tiktai 
ciesorių“ (Jo. 19, 15), prisipažino net karščiausieji nacionalistai. 
O be to, tuo metu žydai buvo militarišku atžvilgiu taip bejė- 
giai, viduj taip susiskaldę į partijas, kad būtų atrodę tiesiog 
pamišimas norėti imtis karo su galingais romėnų legionais. 
Tokio karo kilimo, eigos ir galutinės katastrofos, tebegyvenant 
tai kartai, nebuvo duota jokiam žmogui pramatyti. 

Tačiau kaip teisingai Jėzus visa tai pramatė ir nuprana- 
šavo, tai parodo istorija. Ji nepalieka nė mažiausio abejojimo, 
kad Jėzaus pranašystė apie Jeruzalės ir bažnyčios išgriovimą 
tiksliai išsipildė. Vos tik praėjo Viešpaties kančios, mirties 
ir atsikėlimo dienos, o jau sukietėję žydai griebėsi mokinių, 
tąsė juos po teismus ir persekiojo iš miesto į miestą. Tai 
pasakoja Apaštalų darbai (Apd. 4, 5, 6, 12, 16, 22—24 skyriai) 
ir šv. Povilo laiškai. Tuo pačiu metu Romos valstybė buvo iš 
pamatų judinama vidaus ir išorės karų, kuriuos sekė maras ir 
badas.) Neminint kitų provincijų, pati Palestina buvo revoliu- 
cijų prieš romėnus nuolatinis židinys ir nuolatinio naminio 
karo arena?) Nuo karaliaus Agripos mirties (+44) iki ciesoriaus 
Vespasiano (iki 69 metų galo) vyko sukilimas po sukilimo. 
Daug tūkstančių žydų krito dalimi nuo jų priešų kardo, dalimi 
partijų tarpusavio kovose. 

Viso to skurdo vyriausieji kaltininkai buvo netikri pra- 
našai ir netikri mesijai, apie kuriuos Flavius Josephus 
sako: „Tai buvo suvedžiotojai ir apgavikai, kurie prisidengę 
pranašiška dovana siekė tik naujybių bei perversmų ir savo 
kalbomis kurstė liaudyje dūkstantį užsidegimą. Jie išvesdavo 


1) Tacitus (gyvenęs apie 54—120) apie tą laikotarpį rašo: Opus aggre- 
dior opimum casibus, atrox proeliis, discors seditionibus, ipsa etiam pace 
saevum. Ouatuor principes ferro interempti. Trina bella civilia, plura externa, 
ac plerumgue permixta. (Hist. lib. I, c. 2.) 

2) Pig. Flav. Jos, De bello iud. II, c. 12 ss. 

būrius į tyrus, prižadėdami, kad ten Dievas parodys jiems vi- 
sokius ženklus, laiduodamas jų išsivadavimą“. „Bendrai, tada 
buvo daug tokių pranašų, kurie buvo tironų kurstomi ir į 
liaudį siunčiami... "Tuo būdu nelaiminga liaudis tada buvo sa- 
vo suvedžiotojų ir netikrų Dievo pasiuntinių apgaudinėjama“.!) 

Tokiuose santykiuose ciesoriaus Vespasiano sūnus Titus, 
70 metų balandžio mėnesyje, ėmėsi galutinio karo prieš Jeru- 
zalę. Jis apvedė miestą pylimu, norėdamas atkirsti maisto 
pristatymą. Netrukus gyventojų tarpe ėmė siausti toks badas , 
ir ligos, kad kasdien daug tūkstančių lavonų arba už mūrų 
buvo išmetami, arba namuose sukraunami) Veikiai žydams 
beliko Ciono tvirtovė su bažnyčios kalnu. Žuvimo nebebuvo 
galima sustabdyti. Jį pranašavo nepaprasti ženklai ant dangaus, 
apie kuriuos net pagonis Tacitas pasakoja.) 

70 metų rugpiūčio mėnesio 19 dieną bažnyčia nuskendo 
ugnies liepsnose. Vienas kareivis netikėtai įmetė padegamą 
žibintą į bažnyčios pastatus. Tarytum, neregima galybė rikiavo 
jo ranką. Pastangos išgelbėti bažnyčią iš liepsnų paliko bergž- 
džios. Viešpaties pranašystė išsipildė. Atsimindami tą Viešpa- 
ties pranašystę, Jeruzalės krikščionys jau seniau buvo pasitrau- 
kę į Pellą, anapus Jordano. Praėjus 22 dienoms, „Gospiejo 8 
dieną saulė patekėjo ant Jeruzalės liepsnų, ant (buvusio) 
miesto, kuris apgulimo metu jau tiek vienas buvo pakėlęs ken- 
tėjimų, kad toks pat gerovės saikas, paskirstytas ant viso jo 
buvimo laiko, be abejo, vis dar jį būtų daręs pavydėtiną žmo- 
nių akyse“. Flavijo Josepho manymu, apgulimo metu 1.100.000 
žmonių rado sau mirtį.) 

Susirinkusių iš viso krašto gyventojų likučiai arba buvo 
išžudyti, arba išvesti į Romą ir į tolimiausias valstybės 
provincijas vergijon. Tada Titus „įsakė visą miestą sulyginti 
su žeme ir nukasti apsupantį mūrą“.?) Vietoje, kur seniau sto- 
vėjo Dievo miestas Jeruzalė, vėliau iškilo Aelia Capitolina,) 
kiaurai pagoniškas miestas, kurio centras buvo Jupiterio šven- 
tykla. Į tą miestą nė vienas žydas negalėjo įeiti. Taip baisiai 

išsipildė Viešpaties pranašystė: „Jie kris po kalavijo ašmenimis, 
bus vedami nelaisvėn į visas tautas, ir Jeruzalė bus mindoma 
pogonių, iki pasibaigs tautų laikai“ (Luk. 21, 24). Žydų tauta, 

1) Flav. Jos. De bello iud. II, 13, 3; VI, 5, 2, 3; Antiguit. XX, 10. 

2) Flav. Jos. De bello iud. C. V, 12, 13, 7. 

3) Ant dangaus rodėsi kovojančios kariuomenės, blizgą ginklai, ir staiga 
| bažnyčia nušvito nuo ugnies debesų. Ūmai atsivėrė šventovės durys, ir pa- 
 sigirdo balsas, stipresnis už žmogaus balsą, „dievai, išeikime“, ir kartu smar- 
kus išeinančių trakšmas“. Tacitus, Hist. V, 12. — Tą patį plačiai pasakoja 
Flavius Jos., pasiremdamas stebėtojų liudijimais, — De bello iud. VI, 5, 3. 

4) Flav. Jos. c. v. VI, 8, 5; 9, 3. 

5) Flav. Jos. c. v. VI, 9, 1, 2, 3. 

6) Dio. Cassius, Hist. 69, 12. 

išmėčiota po pasaulį, yra vienintelė istorijoj. Su jokia tauta 
panašiai nebuvo. Prieš bendrą pasaulio istorijos dėsnį, pagal 
kurį nugalėtos ir išskirstytos tautos žūva ir susimaišo su ki- 
tomis tautomis, ji gyvena nesusimaišydama ir nepradingdama. 
Tos tautos žvilgsnis, tarytum, ir dabar vis dar atkreiptas į 
Cioną, į šventovės griuvėsius, kur ji, paimta skausmo, kartoja 
Jeremijo raudas ant Čiono dingusios garbės. Ahasverus!) veltui 
š ieško ramybės, po to kai jis mušė Kristų. „Izraelis turi pasilikti, 
nesusimaišęs su tautomis, lyg šešėlis, kurs visur eina paskui 
kryžių, kur tik šis būna pastatomas, kaipo nebylus, bet ir gar- 
siai kalbąs evangeliškos istorijos liudininkas, prieš savo norą 
skelbdamas Jėzaus Kristaus mesianizmą ir savo paties atme- 
timą, ir kaipo Dievo planų įrankis, — nes kai visos tautos 
priims krikščioniškąją tiesą, tada ir Izraelis bus išgelbėtas. Rom. 
11, 25 ss.“ (Hettinger). 

Taigi „sulyginus mūsų Atpirkėjo žodžius su istoriko (Fla- 
vio Josepho) karo aprašymu, negalima nesistebėti mūsų Vieš- 
paties žinojimu ir pranašavimu, ir negalima nepripažinti, kad 
tai yra tikrai dieviška ir didžiai stebėtina pranašystė“ ?) 

Daug dar kitų dalykų Viešpats nupranašavo, sakysime, Jo 
įkurtosios Dievo karalystės plėtotę ir likimą, ir pasaulio galą. 
Bet kad tų pranašysčių vienos dar tebesipildo, kitos tik ateityje 
išsipildys, tai mes jų čia nenagrinėjame. 


Viešpaties stebuklų ir pranašysčių įrodomoji jėga 


„Klauskite visų tų stebuklų, ką jie apie Kristų sako. Jie 
turi savo kalbą kiekvienam, kurs nori ją suprasti“ (Augusti- 
nas). O toji kalba yra aiškiausias ir tvirčiausias liudijimas, 
kad Jėzus turi dievišką pasiuntinybę ir yra tikras Dievo Sūnus. 

Jėzus „pradėjo daryti ir mokyti“ (Apd. 1, 1). Darbai ir 
mokslas užpildo Jo viešąjį gyvenimą ir sudaro Jo pasiuntiny- 
bę. Nors Jis savo stebuklingais darbais dažnai reiškė savo 
geradaringumą kenčiantiems žmonėms, vis tik tie Jo stebuklai 
pirmoj vietoj tarnavo Jo mesianiškojo pašaukimo uždaviniui. 
Viešpaties laikais kenčiančių buvo daugybė tiek Palestinoj, 
tiek ir kituose kraštuose. Jo stebuklų galybė ne visus palietė. 
Jėzus žinojo, kad kenčiančių yra ir bus. Pagydytųjų tebuvo 
menka dalis, palyginti su tais, kurie likosi Jėzaus stebuklų ne- 
paliesti. Tad jau iš to fakto matyti, kad Jėzus, darydamas ste- 
buklus, be geradaringumo, turėjo dar kitą, aukštesnį tikslą. 
Jis jais rėmė savo mesianišką pasiuntinybę ir savo mokslą, ir 
ugdė tikėjimą. Taip Viešpatį suprato Jo bendralaikiai, tiek 


1) Amžinai keliaujantis žydas. 
2) Euseb. H. E. III, 7. 

'Galiliejos minios (Mat. 15, 30—31; Jo. 6, 14), tiek ir Judiejos 
gyventojai (Jo. 7, 31), tiek prasčiokai, sakysime, aklas gimęs 
(Jo. 9, 16, 32—33), tiek ir išlavinti žmonės, sakysime, Nikode- 
mas, Lozoriaus bičiuliai, Kafarnaumo valdininkas, Golgotos 
karininkas ir k. (Jo. 3, 2; 11,45 ir 12, 11; 4, 53; Mork. 15, 39). 
Stebuklais Jėzus ne kartą atlygina gyvą tikėjimą (Mork. 2, 
1—12; 5, 22—43; 7, 26 ss; Mat. 8, 5; 20, 29), stebuklais Jis 
tvirtina gimstantį ir augantį tikėjimą (Jo. 2, 11; Mat. 14, 33 
ir k.). Nieko stebėtina, kad stebuklais ir Jo mokslas ąpie 
dievybę tvirtinamas. 

Jėzaus stebuklai visokiais būdais laiduoja Jo dievystę.!) 

Pirma, Dievas stebuklais laiduoja, kad Jėzus yra Dievo 
pasiuntinys ir tiesos Mokytojas. Bet Jėzus tarp kitų tiesų 
mokė ir tą, jog Jis yra tikras Dievo Sūnus ir tikras Dievas. 
"Taigi, Dievas stebuklais tarpiškai laiduoja to Jėzaus mokymo 
tikrumą, arba Jo dievystę. 

Iš tikro, juk pats Dievas stebuklais liudija posakių teisin- 
gumą to, kurs daro stebuklus ir jais pasiremia savo dieviška- 
jai pasiuntinybei įrodyti, arba savo posakių bei žodžių tiesai 
užtikrinti. Kaip karaliaus parašas patvirtina ministerio doku- 
mento turinį ir tikrumą, taip Dievo stebuklai paliudija stebuk- 
ladario uždavinio ir mokslo dieviškumą, jei tik stebukladaris 
daro stebuklus tiesiog tam, kad jais savo dievišką pasiuntiny- 
bę ir mokslą įrodytų. Dievas negali stebuklu patvirtinti klai- 
dos. Jei kas sakytų: „Aš esu Dievo pasiuntinys ir skelbiu 
Dievo mokslą“, ir paskum jis kreiptųsi į Dievą sakydamas: 
„Kad žmonės matytų, jog aš, tai sakydamas, kalbu tiesą, kvie- 
čiu Tave, Dieve, šiuo stebuklu, kurį dabar noriu padaryti, pa- 
tvirtinti tą mano posakį“, — tada, jei Dievas iš tikro stebuklą 
padarytų, kiekvienas visai teisingai suprastų, jog Dievas tikrai 
jo kvietimą išpildė ir aną jo posakį patvirtino. Be abejo, Die- 
vas gali ir kitiems tikslams stebuklus daryti; bet esant minė- 
toms aplinkybėms, Dievo stebuklas patvirtina stebukladario 
pasiuntinybės ir jo mokslo dieviškumą. 

Taigi visas klausimas tame, ar Jėzus rėmėsi stebuklais 
savo pasiuntinybės ir mokslo dieviškumui arba tikrumui įro- 
dyti. Kad Jėzus tai darė, tai mums pasako Jo paties žodžiai. 
Jis bendrai pareiškia: „Tie patys darbai, kuriuos aš darau, 
liudija apie mane, kad mane yra siuntęs Tėvas“ (Jo. 5, 36). 


| 4 Jėzus nori Lozorių iš numirusių prikelti, kad aplinkui stovintieji 
žmonės tikėtų, jog Tėvas Jį yra „siuntęs“ (Jo. 11, 42). Tad 
| pirma yra Dievo laiduota stebuklu to posakio tiesa, 0 paskum 


ir Jo mokslo tiesa ir dieviškumas; todėl Jėzus ne kartą tvirtina: 


U „Mano mokslas ne mano, bet to, kurs yra mane siuntęs“ (Jo, 


1) Pig. Willmers, Lehrbuch der Religion, II Bd. 1924, 148. 

7, 16 ir k.); taigi stebuklais yra Dievo laiduota ir šito Jo 
mokslo tiesa, kad Jis yra tikras Dievo Sūnus ir tikras Dievas. 

Dievas stebuklais laiduoja, kad Jėzus tikrai yra Dievo 
žadėtasis Mesijas, kuriuo Jis save skelbė. Mat Jėzus pasi- 
rėmė stebuklais savo mesianiškajam orumui įrodyti, sakysime, 
Krikštytojo mokinių akivaizdoje, kada šie Jo klausė: „Ar Tu 
esi tas, kurs turi ateiti, ar mes kito laukiame? (Tą pačią va- 
landą Jis pagydė daugelį nuo ligų, slogų, nuo piktųjų dvasių 
ir daugeliui aklų dovanojo regėjimą). Atsakydamas Jis jiems 
tarė: Nuėję pasakykite Jonui, ką esate girdėję ir matę: akli 
regi, raiši vaikščioja, raupsuoti pagydomi, kurtiniai girdi, nu- 
mirėliai keliasi“. (Luk. 7, 20—22); taip pat ir žydų akivazdoje, 
kada šie reikalavo iš Jo atsakymo: „Jei Tu Kristus, pasakyk 
mums atvirai. Jėzus jiems atsakė: Aš jums sakiau, tik jūs ne- 
tikite. Darbai, kuriuos aš darau savo Tėvo vardu, tie liudija 
apie mane“ (Jo. 10, 24—25). Bet jei stebuklai patvirtina, kad 
Jėzus yra Dievo siųstasis Mesijas, tuo pačiu jie patvirtiną ir 
Jo žodžius, kuriais Jis skelbia savo dievystę. 

Bendrai savo mokslą, bet ir atskiras Jo skelbiamas tiesas 
Jėzus paremia stebuklais. Kafarnaumo, Chorozaino ir Betsaidos 
miestams Jėzus daro priekaištus, kad jie, nežiūrint daugybės 
didžių stebuklų, netiki ir todėl jie užsitraukia baisų Dievo 
teismą (Luk. 10, 13—15). Vadinas, stebuklai buvo daromi, kad 
tų miestų gyventojai Viešpaties mokslui tikėtų. — Jėzus kalbėjo 
mokiniams apie žydus, jog jie „neturi pasiteisinimo iš savo 
nuodėmės“, nepriimdami Jo mokslo, nes „jei nebūčiau tarp jų 
daręs darbų, kurių niekas kitas nėra daręs, jie neturėtų nuo- 
dėmės: dabar gi jie matė ir (vienok) nekenčia kaip manęs, 
taip ir mano Tėvo“ (Jo. 15, 22—24). — Farisiejų netikėjimą 
Jėzus laiko nuodėme prieš šventąją Dvasią (Mat. 12, 31—32), 
nes Jo stebuklai buvo galingas įrodymas, jog Jis išvaro velnius 
„Dievo pirštu“ (Luk. 11, 20) ir jog Dievo karalystė atėjo. Šv. 
Jonas stebisi žydų netikėjimu: „Nors Jis buvo padaręs jų aki- 
vaizdoje taip didžių stabuklų, jie į Jį netikėjo“ (Jo. 12, 37), — 
vadinas, bendras buvo įspūdis, kad stebuklai buvo daromi 
Viešpaties mokslui laiduoti. — Kartais Jėzus padaro stebuklą 
atskirai tiesai įrodyti; sakysime, įrodyti tam, kad Jis turi die- 
višką valdžią nuodėmes atleisti, Jėzus daro stebuklą (Mat. 9, 
6). — Taigi stebuklai rodė, kad Jėzaus mokslas yra iš Dievo; 
taip stebuklus suprato ir Viešpaties klausytojai. Nikodemas 
kalbėjo Jėzui: „Rabbi, mes žinome, kad Tu atėjai nuo Dievo, 
kaipo Mokytojas, nes niekas negalėtų daryti tų stebuklų, ku- 
riuos "Tu darai, jei Dievas nebūtų su Juo“ (Jo 3, 2). Bet jei 
stebuklais Dievas laiduoja, kad Jėzaus mokslas yra iš Dievo, 
tai tuo pačiu Jis jais laiduoja ir Jėzaus mokslą, kuriuo Jis 
skelbia save tikru Dievo Sūnumi. 

Bet ir-betarpiškai Viešpaties stebuklai laiduoja Jo dievybę, 
Darydamas stebuklus, Jėzus ne kartą pareiškia, jog Jis juos 
daro tiesiog tuo tikslu, kad sąvo dievybę įrodytų. Stebuklai 
tegali būti daromi Dievo galybe, ir jie patvirtina ir užantspau- 
duoja tą dalyką, kuriam patvirtinti jie yra daromi. Taigi Vieš- 
paties daromi dieviška galybe stebuklai patvirtina ir užant- 
spauduoja Jo posakį, jog Jis yra tikras Dievo Sūnus. "Tokį 
Viešpaties pareiškimą galima ne kartą aptikti Evangelijose. 
Pasakęs žodžius: „Aš ir Tėvas esame vienas“, Jis tęsia toliau: 
„Jei aš nedarau savo Tėvo darbų, netikėkite manim. Bet jei 
aš darau ir jei nenorite manim tikėti, tai tikėkite darbams, kad 
pažintumėte ir įsitikintumėte, kad '"Nėvas yra manyje ir aš 
Tėvuje“ (Jo. 10, 30, 37—38). Taigi, pagal Viešpaties žodžius, 
stebuklai įrodo, kad Jėzus ir Tėvas yra „vienas“, kad Jis yra 
"Tėvuje ir Tėvas Jame, kad stebuklų dovana yra Jo nuosavi 
galia, dėl to kad Jis turi tą pačią prigimtį kaip "Tėvas. 

Panašiai Jėzus pasiremia savo stebuklingais darbais, įro- 
dydamas savo posakių teisingumą, kad Jis turi tą pačią galybę 
kaip Tėvas, kad kaip "Tėvas taip ir Jis gali prikelti iš numi- 
rusių tuos, kuriuos Jis nori, kad Jam dera toks pat garbinimas, 
kaip "Tėvui. Nes prakalba, kurioj Jis tuos posakius pasakė, ir 
kurią žydai teisingai suprato, jog Jis „daro save lygų Dievui“, 
baigiasi žodžiais: „Darbai, kuriuos man davė Tėvas ištesėti, 
tie patys darbai, kuriuos aš darau, liudija apie mane, kad mane 
yra siuntęs Tėvas“ (Jo. 5, 17—36). "Tėvo siuntimas, kurį Jėzus 
remia savo stebuklais, nėra paprastas, bet toks, kokį Jis savo 
kalboje ką tik buvo išreiškęs, — tai siuntimas, kuris Jam teko 
kaipo tikram Dievo Sūnui. 

Tuo pačiu būdu Jėzus ir savo pranašystėmis remiasi. 
Kalbėdamas apie Judo išdavimą, Jėzus sako: „Sakau jums jau 
dabar, pirm nekaip įvyko, kad įvykus tikėtumėte, jog aš esu“ 
tas, kuriuo save skelbiu (Jo. 13, 19), vadinas, tikras Dievo 
siųstasis ir tikras Dievo Sūnus. Tokiais pat žodžiais „jog aš 
esu“ Jėzus naudojasi ir kitur, kur Jis skelbia, jog Jis yra pa- 
saulio šviesa, jog kas Jį pažįsta, pažįsta ir Tėvą, jog Jis yra 
iš aukštybės ir t. t. (Jo. 8, 24; 8, 12—29). Vadinas, Jo dieviška 
pranašystė laiduoja Jo mokslą, jog Jis yra Dievo pasiuntinys 
ir tikras Dievo Sūnus. 

Be to, ir pats būdas, kuriuo Jėzus stebuklus daro, nurodo, 
jog Jis turi stebuklų dovaną ne kaip kiti, kuriems Dievas buvo 
suteikęs kaipo išimtį ir dar praeinamai, bet jog Jis ją turi 
kaipo Jam deramą galybę, kuria Jis gali kiekvieną valandėlę 
naudotis pagal savo norą. Tai reiškia, Jėzus turi stebuklų galią 
„dėl to, kad Jis yra tikras Dievo Sūnus ir tikras Dievas. Jėzus 
daro stebuklus savo vardu ir savo galybe. Kaip joks pranašas 
negalėjo sakyti, ką Jėzus sakė: „Aš gi sakau jums“ (Mat. 5, 

22 ir k.), taip ir stebuklus Jis vienas tedarė savo vardu, savo 
autoritetu, su aukščiausios galybės sąmone. Tam dalykui įrodyti 
mes randame įvykių visose Evangelijose kiekviename žingsnyje. 
Jis panori, ir stebuklas įvyksta. Sakysime, raupsuotasis Jam 
sako: „Viešpatie jei nori, "Tu gali padaryti mane nesuteptą“. 
Jėzus tuos jo žodžius patvirtina savo žodžiu ir stebuklu: „Noriu. 
Būk nesuteptas“ (Mat. 8, 2—3). Arba kitur, prikeldamas I,ozo- 
rių, Jėzus sako: „Tėve, dėkoju "Tau, kad mane išklausei. Aš, 
tiesa, žinojau, kad "Tu visuomet mane išklausai; bet tai pasakiau 
dėl čia aplinkui stovinčių, kad jie tikėtų, jog "Tu esi mane 
siuntęs“ (Jo. 11, 41—42). Jėzaus žmogystė darė stebuklus kaipo 
morališkoji priežastis ar įrankis, vykdant Jo dievybei tą, ką Jo 
žmogystė nurodė. "Todėl Jis daro stebuklus savo vienu žodžiu, 
dažnai be žodžio, vienu savo valios panorėjimu. Jis juos daro 
be vargo, be įsistengimo, be stebėjimosi, su kilniausia ramybe 
ir tikrumu. Antgamtiški darbai Jam yra natūralūs darbai. Jis 
kalbėjo žodžius: „Kaip Tėvas turi gyvybę pats savyje, taip Jis 
davė ir Sūnui turėti gyvybę pačiam savyje“ (Jo. 5, 26). Tie 
žodžiai yra tiesiog dieviški. Juos tegalėjo tarti tas, kurs tokius 
stebuklus darė. "Todėl ir Apaštalai, Jo vardu ir autoritetu, ga- 
lėjo daryti stebuklus (Mork. 3, 15; Luk. 9, 6; Apd. 4, 10 ir k.). 

Taigi Jėzus yra „Dievo paliudytas galingais darbais, ste- 
buklais ir ženklais, kuriuos Dievas yra per Jį padaręs“ (Apd. 
2, 22). Pats Dievas padėjo savo dievišką antspaudą ant Jėzaus. 
žodžių, kuriais Jis save skelbė tikru Dievo Sūnumi ir tikru 
Dievu. Kas netiki į Jėzaus dievybę, tas netiki Dievui, laikyda- 
mas Jį melagiu. 


4 5. Jėzaus atsikėlimas iš numirusių 


Kėlėsi iš numirusių — taip Bažnyčia džiūgaudama 
kartoja savo tikėjimo išpažinime (Credo). "Tie triumfo žodžiai 
buvo jai Apaštalų sakomi prie jos lopšelio, jie ją lydėjo jos 
keliuose, jie davė jai tikėjimo jėgos pasauliui nugalėti ir nepa- 
judinamos vilties susilaukti amžinos velykų šventės. Mirusiųjų 
atsikėlimas — krikščionių pasitikėjimas.!) O mirusiųjų atsikė- 
limą laiduoja Kristaus atsikėlimas. Jei nebūtų atsikėlimo, stigtų 
Mesijui vainiko ir Jo atpirkimui užbaigos. Linksmoji naujiena 
(=— Evangelija) baigtųsi laidotuvių raudomis ir nutruktų ten, 
kur turėtų suskambėti puikiausias pabaigos akordas. 

Nuo pat krikščionystės pradžios Kristaus atsikėlimas bu- 
vo laikomas tikėjimo pamatu. Jis yra krikščioniškojo tikė- 
jimo ne tik pagrindinė dogma, bet taip pat, kaipo istoriškas 
faktas, jis yra jo svarbiausias šulas, tvirčiausias ir reikalingiau- 


1) Resurrectio mortuorum fiducia christianorum (Tertulionas). 

sias ramstis. Be kūrimo iš nieko, nebegalima įsivaizduoti di- 
desnio stebuklo, kaip kad numirėlis savo paties galybe išeitų 
gyvas iš kapo naujam, nuskaistintam kūno gyvenimui. Jei Jė- 
zus tą stebuklą su savim ir iš savęs padarė, tai tuo pačiu Die- 
vas tikriausiu būdu prie Jo prisipažino ir Jo žodžius, kuriais 
Jis skelbė save Mesiju ir tikru Dievo Sūnumi, patvirtino am- 
žinos tiesos antspaudu. "Tuo pačiu taip pat pasitvirtina ir Jė- 
zaus sąmonė, kad Jis tikrai laikė save Mesiju ir tikru Dievo 
Sūnumi. Jei Jėzus nebūtų atsikėlęs iš numirusių, tada Jis ne 
tik būtų pasirodęs klaidingu pranašu, bet ir visas Jo darbas 
būtų sudužęs. Jis būtų buvęs priešų nugalėtas, bet nieku būdu 
ne tas, kurs savo laisvavališka mirtimi įvykdęs atpirkimą, bū- 
tų turėjęs valdžios duoti savo gyvybę ir „vėl ją imti“ (Jo. 10, 
18). Tada šv. Povilas būtų amžinai teisingai pasakęs: „Jei Kris- 
tus neatsikėlė, mūsų apsakojimas yra tuščias, tuščias ir jūsų 
tikėjimas. "Tuomet būtų rasta, kad mes esame ir netikri Dievo 
liudytojai, nes liudijome prieš Dievą, kad Jis prikėlęs Kristų, 
kurio neprikėlė... ir jūs dar tebesate nuodėmėse“ (1 Kor. 15, 
14—17). 

Priešai žino tą Viešpaties atsikėlimo svarbą: „Jėzaus atsi- 
kėlimas yra krikščionybės centro centras, jos tikroji širdis“. 
Todėl ir mūsų laikų netikėjimas su titanišku jėgų įtempimu 
puola tą nepajudinamą tikėjimo uolą, o tikėjimas ją gina su 
džiaugsmingu užsidegimu ir triumfuojančiu tiesos tikrumu. 


Jėzaus mirtis ir palaidojimas 


Suvargintas giliausių kentėjimų Getsemanės darže, Jėzus 
buvo teisiamas teisėjų, kurie Jį žeidė ir leido savo žmonėms 
elgtis su Juo niekšingiausiu būdu. Ką Jėzus kentė per naktį 
kalėjime, surištas, pasmerktas, nakties šaltyje, įnirtusių žydų 
saugomas, apie tą galima tik spėlioti, remiantis trumpais, bet 
reikšmingais Evangelijų pasakojimais. Paskum, nuolat suriš- 
tas, velkamas iš teismo į teismą, be poilsio, be valgio, vargi- 
namąs vylingų tardymų, nuplaktas romėnų būdu minios užuo- 
jautai sukelti, erškėčiais vainikuotas ir į galvą muštas, Jis 
nebepajėgia nešti kryžiaus iki mirties vietos, ir priverčiama 
Simoną Kirenietį, Aleksandro ir Rufo tėvą, padėti Jam jį nešti. 


| Prikaltas prie medžio, varginamas troškulio, ištekėjus kraujui, 
"Jėzus miršta, garsiai taręs paskutinį žodį. Kareivis duoda Jam 


ietimi į šoną smūgį. Palaidotas šimto svarų kvepaluose, kurie 


„būtų turėję išnaikinti paskutinį gyvybės kvapą, jei dar būtų jo 
„Jame buvę. 


1) Strauss, Die Halben und die Ganzen, Berlin, 1865, 125. 


256 


Bet neteko sulaukti to momento, nes Jėzus jau pirma buvo 
miręs. Tai mums paliudija Pilotas, kuris, stebėdamasis, paly- 
ginti, greita mirtimi, įsakė centurionui ištirti dalyką, ar Jis 
tikrai miręs, ir atidavė kūną Juozapui Arimatiečiui tik tada, 
kai gavo iš centuriono patikrintą atsakymą. "Tai paliudija ka- 
reiviai, kurie turėjo sutrupinti nukryžiuotiesiems blauzdas, jei 
jie dar buvo gyvi. Paliudija Jėzaus bičiuliai, kurie nuėmė Vieš- 
paties kūną nuo kryžiaus, parengė jį laidotuvėms, suvyniojo į 
apdėtą kvepalais drobę ir padėjo į kapą. Pagaliau, paliudija ir 
priešai, kuriems rūpėjo, kad Jėzus tikrai būtų miręs, ir, bijo- 
dami apgaulės, ėmėsi priemonių ir pastatė sargybą prie kapo. 

Lygiai tvirtai dokumentuotas yra Viešpaties palaidojimo 
faktas. Aiškiais žodžiais mums tai pasakoja visi keturi evan- 
gelistai, kurie liudija, kad Juozapas Arimatietis prašė iš Piloto 
Viešpaties kūno, ir gavęs leidimą, palaidojo jį savo kape pa- 
gal žydų laidojimo paprotį. Jėzus buvo nuteistas ne pagal žydų, 
bet pagal romėnų įstatymą. Romėnų įstatymas duoda teisėjui 
teisę disponuoti pasmerktojo kūnu pagal savo nuožiūrą: jis 
galėjo jį atiduoti giminėms ir bičiuliams. Taip ir buvo, pagal 
paprotį, padaryta su Viešpaties kūnu. 

Be Evangelijų, Viešpaties palaidojimo faktą tvirčiausiai 
paliudija šv. Povilas savo laiškuose ir Apaštalų darbuose, Savo 
pirmajame laiške korintiečiams jis skelbia kaipo esamą Bažny- 
čioje mokymą, kad „Kristus numirė ir kad buvo palaido- 
tas“ (1 Kor. 15, 3—4). Taigi jo lūpomis seniausia tradicija 
nepaneigiamai liudija Viešpaties garbingą palaidojimą. Tą patį 
Povilas liudija savo kituose dviejuose laiškuose, būtent ten, 
kur jis kalba apie tikinčiojo „palaidojimą draug su Kristumi“ 
ir apie atsikėlimą drauge su Juo (Rom. 4, 6; Kol. 2, 12). Taigi 
Viešpaties palaidojimas jo akyse yra pagrindas labai giliai 
mistiškai pažiūrai, būtent, mokslui apie tikinčiojo panašumą 
su Viešpačiu. Toks jo mokslas tegali remtis garbingu Vieš- 
paties palaidojimu. Kalbėdamas Pizidijos Antiochijoj, Povilas 
sako: Jeruzalės gyventojai „įvykinę visa, kas apie Jį buvo pa- 
rašytą, jie nuėmė Jį nuo medžio ir padėjo Jį į kapą... Do- 
vidas buvo palaidotas su savo tėvais ir matė puvimą. "Tasai 
gi, kurį Dievas pažadino iš numirusių, nematė puvimo“ (Apd. 
13, 29—37). Pasakęs apie nukankinimą, Povilas aiškiai mini, 
kad žydų neapykanta nebepajėgė toliau reikštis persekiojimu, ir 
Viešpaties kūnas buvo kaip reikiant palaidotas, panašiai kaip 
Dovido kūnas. 

Tą patį liudija šv. Petras Sekminių dieną visos Jeruzalės 
gyventojų akivaizdoj: Dovidas „mirė ir buvo palaidotas; jo 
kapas tebėra tarp mūsų iki šiai dienai. Būdamas tačiau pra- 
našas... žiūrėdamas į ateitį, jis kalbėjo apie Kristaus prisikėlimą, 
kad Jis nepasiliksiąs mirusiųjų buveinėje ir kad Jo kūnas 

nematysiąs supuvimo“ (Apd. 2, 29—31). Tiek Povilas tiek ir 
Petras lygina Viešpaties palaidojimą su Dovido palaidojimu, 
kurs buvo padarytas su derama pagarba. Skirtumas toks, kad 
Dovido kūnas supuvo, o Kristaus kūnas „nematė supuvimo“, 
nes Jį „Dievas prikėlė“. Ir nė vienas Jeruzalės gyventojas, taip 
kalbant Petrui, nepaneigė jo žodžių, pareikšdamas, kad Kristus 
visai nebuvęs palaidotas. 

Tuo būdu keturių Evangelijų liudijimą apie Viešpaties 
kūno palaidojimą kape nepajudinamai patvirtina kiti seniausios 
tradicijos nepaneigiami liudijimai. Nuo pat atsikėlimo pirmojo 
skelbimo per visus Apaštalų laikus visur pasirodo mokymas, 
kad Jėzaus kūnas buvo palaidotas. Ir nėra nė mažiausio ženklo, 
kad kaip nors kitaip būtų galėję būti. "Taigi savaime atkrinta 
kai kurių priešų prasimanytas išsisukinėjimas, kad esą Kristaus 
kūnas nebuvęs palaidotas kape, bet kartu su kitais nusikaltė- 
lių kūnais buvęs užkastas bendroj duobėj, taip kad vėliau ne- 
bebuvę galėjimo Viešpaties kūno konstatuoti. "Toks „kritikos“ 
prasimanymas apie nusikaltėlių duobę jau savaime yra tos 
kritikos neįmanoma duobė. Kaip Apaštalai būtų galėję su tokiu 
pasitikėjimu skelbti Viešpaties atsikėlimą savo priešų akyse ir 
rasti Jeruzalės gyventojų tikėjimo į atsikėlimą, jei priešai būtų 
galėję pasakyti: juk Jėzaus kūnas dargi nebuvo nė kaip reikiant 

palaidotas, — nes juk jis buvo užkastas bendroj duobėj, ir to- 
dėl nė būti negali jokio materiališko įrodymo, kad Jis kėlėsi 
iš numirusių! Kaip Apaštalai būtų galėję drįsti skelbti legendą 
apie palaidojimą, kada įvykių liudininkai buvo čia pat, ir pilni 
neapykantos žydai iš karto būtų sugriovę kiekvieną netikrą 
skelbimą ar legendą? Ne, Viešpaties kūno palaidojimas kape 
yra taip pat istoriškai garantuotas, kaip Jo kančia ir mirtis. 
Kritika tik parodo savo liūdną iškrypimą iš istoriškos tiesos. 

Ir štai po mirties ir palaidojimo Jėzus tikrai pasirodo 
gyvas, ir Jo kapas tuščias. Kad ir skirtinga buvo Jo gyvybė 
nuo tos, kurią Jis pirma turėjo, vis tik yra nepajudinamas 
„faktas: Jėzus buvo matomas tikrai gyvas. Kuo remiasi to fakto 
. tikrumas? 


Povilo liudijimas 


Pirmoj vietoj imame Povilo liudijimą, kurs pasižymi ma- 
 jestotinga jėga ir nepajudinamu tikrumu. Cia mes tvirtai sto- 
vime ant istoriško grunto. Surašytas yra tasai liudijimas vos 
praėjus 25 metams nuo Kristaus mirties, vadinas, pirma kaip 
M Evangelijos buvo parašytos. Jis yra tokiame Povilo laiške, ku- 
"rio autentiškumu net radikaliausia kritika nedrįsta abejoti. 
„Nes aš jums padaviau visų pirma, ką ir ėmiau, kad 
ristus numirė už mūsų nuodėmes, kaip sako Raštai; kad 

pasirodė Kėfui ir po to vienuolikai. Paskiau Jis pasirodė dau- 
giau kaip penkiems šimtams brolių vienu kartu, kurių dauge- 
lis tebėra gyvi iki dabar, kai kurie gi užmigo. Paskiau Jis 
pasirodė Jokūbui, paskui visiems Apaštalams. Visų paskiausia 
gi Jis pasirodė man, lyg ne laiku gimusiam... Nes ar tai aš, ar 
jie (kiti Apaštalai), mes taip apsakojame, ir taip jūs įtikėjote“ 
(1 Kor. 15, 3—11). 

Rašyti apie Viešpaties atsikėlimą Povilui davė progos 
atsiradusi Korinto krikščionių bendrijoj klaida. Niekas ten 
neabejojo faktu, kad Kristus atsikėlė. Bet kai kas abejojo, ar 
žmogaus kūnas kelsis iš numirusių. Mat, pas graikus, pagal 
Platono mokslą, kūnas ne kartą buvo laikomas „blogybe“, 
„pančiais“, „kalėjimu“, net „kapu“.!) Taigi kaip jis galėtų kel- 
tis iš numirusių ir dalyvauti būsimojo gyvenimo gėrybėse? 
Tokios pažiūros grėsė persimesti į krikščionių bendriją. Povilas 
nori užkirsti tai klaidai kelią ir patiekti Korintiečiams kūnų 
atsikėlimo nmepajudinamą tikrumą. Kūnų atsikėlimui įrodyti 
Povilas naudojasi neabejojamu Kristaus atsikėlimo faktu, ir iš 
jo išveda būsimo kūnų atsikėlimo tikrumą. Nes — taip Povilas 
argumentuoja — Kristaus atsikėlimas būtinai reikalauja, kad 
ir visi tie atsikeltų, kurie priklauso Kristui. Tarp Kristaus 
atsikėlimo ir kūnų būsimojo atsikėlimo yra toks gilus sąryšys, 
kad kas kūnų atsikėlimą neigia, tas tuo pačiu ir Viešpaties 
atsikėlimą neigia: „Jei nėra mirusiųjų prisikėlimo, tai nė Kris- 
tus neatsikėlė“ (1 Kor. 15, 13). Apaštalas žino, kad taip saky- 
damas, jis paduoda Korintiečiams stipriausią, nepaneigiamą 
argumentą. "Tai parodo, kaip giliai pats Povilas ir visa pir- 
mykštė krikščionija buvo įsitikinusi Viešpaties atsikėlimo faktu. 

Tęsdamas toliau savo argumentavimą, Povilas nurodo 
liūdnas išvadas: neigti Kristaus atsikėlimą yra nesąmonė, nes 
tai reiškia panaikinti visą krikščionybės pamatą. „Jei Kristus 
neatsikėlė, tai mūsų apsakojimas yra tuščias, tuščias ir jūsų 
tikėjimas“. Jei Kristus neatsikėlė, tai krikščionybės skelbimas 
yra be turinio, be grunto, be pagrindo. „Tuomet būtų rasta, 
kad mes esame ir netikri Dievo liudytojai, nes liudijame prieš 
Dievą, kad Jis prikėlęs Kristų, kurio neprikėlė, jei jau mirusieji 
nesikelia“. Tada mes, paskirtieji atsikėlimo liudininkai, esame 
apgavikai, duodami klaidingą parodymą apie Dievą, prieš Dievą. 
„Jei Kristus neatsikėlė, tai jūsų tikėjimas yra tuščias, ir jūs 
dar tebesate savo nuodėmėse. "Todėl ir užmigusieji Kristuje yra 
žuvę... mes esame labiau apgailėtini už visus žmones“. Jei 
Kristaus atsikėlimas nėra tiesa, tada nėra jokio išganymo nei 
gyviems nei mirusiems. Visų viltis yra Žiauriai apgauta. Bet — 


1) Plg. Plat. Phėdon, verstas Meunier, 1922, 82—83; J. Weiss, Der erste 
Korintherbaief, 10 Antl. 344—345. 

šalin tokias liūdnas ir piktžodžiaujančias išvadas! — taip nori 
Apaštalas pasakyti ir su džiaugsmingųu tvirtumu jis kartoja: 
„Bet iš tikrųjų Kristus yra prisikėlęs iš numirusių kaip užmi- 
gusiųjų pirmonė“ (1 Kor. 15, 13—20). — Ar, apskritai, begalima 
tvirčiau ir tikriau, aiškiau ir griežčiau išreikšti, kad giliausias 
įsitikinimas Kristaus atsikėlimu sudaro Apaštalo ir pirmykštės 
krikščionijos tikėjimo tvirčiausią pamatą? Ar begalima reikalauti 
tuo atžvilgiu pirmykštės Bažnyčios tikėjimo tvirtesnio įrodymo? 
Iš tikro, juk tasai Povilo skelbiamas Kristaus atsikėlimo 
faktas nėra tik Povilo skelbimas. Jis yra visų Apaštalų skel- 
bimas. Nes Povilas sakosi tą tiesą paveldėjęs tradicijos keliu 
iš kitų Apaštalų. Todėl jis rašo Korintiečiams: „Aš jums pa- 
daviau, ką ir ėmiau“ arba gavau iš kitų Apaštalų ir iš krikš- 
čioniškosios tradicijos (1 Kor. 15, 3). „Nes ar tai aš, ar jie 
(= kiti Apaštalai), mes taip apsakojame, ir taip jūs įtikėjote“ 
(1 Kor. 15, 11). — Toks pirmykštės krikščionijos tikėjimo 
turinys buvo Bažnyčioj ne tik tuo metu, kai Povilas savo 
laišką rašė, bet ir anksčiau, nuo pat krikščionybės pradžios. 
Povilas savo laišką Korintiečiams rašė 55—57 metais. Tačiau 
Kristaus atsikėlimą jis buvo Korintiečiams skelbęs anksčiau, 
pats būdamas Korinte 51--53 metais,!) nes jis rašo: „Aš pri- 
| menu jums, broliai, Evangeliją, kurią jums skelbiau, kurią 
jūs ir priėmėte, kurioje ir stovite, kuria ir būsite išganyti, jei 
ją laikote taip, kaip jums skelbiau“ (1 Kor. 15, 1—2). Vadinas, 
Kristaus atsikėlimas tame Povilo skelbime priklausė prie krikš- 
čioniškojo tikėjimo turinio. 

"Tačiau tasai Apaštalų skelbiamasis tradicijos mokslas apie 
Viešpaties mirtį ir atsikėlimą yra ankstesnis. Savo anksčiau 
rašytame "Tesalonikiečiams laiške Povilas mini Viešpaties atsi- 
kėlimą kaipo krikščioniškojo mokslo neatskiriamą dalį (1 'Tes. 
1, 10; 4, 14). Dar anksčiau Povilas skelbė Viešpaties atsikėlimą 
Pizidijos Antiochijoj (Apd. 13, 28—39). Tą mokslą Povilas 
išgirdo iš Petro ir kitų Apaštalų lūpų, kai jis po trejų metų 

nuo savo atvirtimo nuvyko į Jeruzalę pamatyti Petro, su kuriuo 
"jis išbuvo 15 dienų (Gal. 1, 18). Ten jis turėjo geriausios pro- 
gos ištirti dalyką pačiuose šaltiniuose. Dar anksčiau Povilas 
girdėjo apie Kristaus atsikėlimą Damaske iš Ananijo lūpų, vos 
| keliems metams praėjus nuo Kristaus mirties, ir jis pats matė 
|, atsikėlusį Viešpatį ties Damasku (Apd. 9, 1—17). — Žodžiu, 


| 1) Rastame Delių antraše (cies. Klaudijo raštas Galionui) minimas Lucius 
„ Junius Gallion, vyresnysis Senekos brolis, kurs buvo Achajos prokonsulas 52 
metais. (Plg. Bourget, De rebus Delphicis imperatoriae aetatis capita II, Mont- 
ellier, 1905.). Į to Galiono teismą turėjo ir Povilas Korinte stoti (Apd. 18, 
12—17). O kad Povilas išbuvo Korinte apie pusantrų metų (Apd. 18, 11), 
tai jo buvimas Korinte, kurs supuola su Galiono „konsulatu, tenka 51—53 
metams. Tais metais jis įkūrė Korinto bažnyčią. 

Povilui yra nežinomas toks krikščionijos laikotarpis, kuriame 
nebūtų skelbiamas Kristaus atsikėlimas. Ta tiesa mokoma 
tikinčiųjų katekezės kaipo pagrindinė tikėjimo tiesa nuo pat 
pirmiausių krikščionystės dienų. 

Norėdamas tvirtai Korintiečiams dokumentuoti Kristaus 
atsikėlimo faktą, Povilas pasiremia ne tik esama Bažnyčioje 
mokymo tradicija, bet ir garantuotais liudijimais, — nes juk 
istoriškas faktas remiasi liudijimais. "Taigi Povilas sumini tuos 
autoritetingus liudininkus, kurie turi ypatingos reikšmės Ko- 
rintiečių akyse. Visi jie matė atsikėlusį Viešpatį. Visų pirma 
tai yra Petras, kuriam Viešpats pasirodė. Jis yra Bažnyčios 
galva. Jo autoritetas Korintiečiams buvo toks didelis, kad 
svėrė paties Korinto Bažnyčios įkūrėjo, Povilo, autoritetą (1 
Kor. 1, 12). Toliau primenamas pasirodymas visai vyresniųjų 
Apaštalų kolegijai, vienuolikai (graikų tekste — kolegialis 
pavadinimas — „dvylikai“). Paskum eina didelis pasirodymas 
„daugiau kaip penkiems šimtams brolių“. Povilo paminėjimas, 
kad daugelis iš tų 500 liudininkų dar tebėra gyvi, aiškiai rodo 
apologetišką siekimą: „jūs galite jų pasiteirauti“, — taip Povilas 
lyg sakyte sako Korintiečiams. Pasirodymas Jokūbui (mažes- 
niajam, Viešpaties „broliui“, arba giminaičiui, pirmajam Jeru- 
zalės vyskupui) turėjo didžios reikšmės krikščionims, kilusiems 
iš žydų, arba ir Žyduojantiems. "Tasai pasirodymas Jokūbui 
minimas tik šitoj šv. Rašto vietoj. Toliau dedamas pasirodymas 
„visiems Apaštalams“. Daugelis egzegetų mano, kad tas pasi- 
rodymas nesutampa su pasirodymais, kuriuos Evangelijos pa- 
sakoja.  „Apaštalai“ atrodo čia turį platesnę prasmę, negu 
„Dvylika“; — tai visi „Dievo iš anksto paskirti liudytojai“ 
(Apd. 10, 41) /) — Pagaliau, po visų Povilas ir save mini: jis 
yra paskutinis, jis yra už pirmykščių liudytojų eilės. Jis buvo 
svetimas krikščionių Bažnyčiai, net jos persekiotojas, jis buvo 
pagimdytas Kristui smarkios krizės metu, ne laiku ištrauktas 
stebuklu iš sinagogos prieglobsčio; ir reikėjo didelės Dievo ma- 
lonės, kad ji tą nelaiku gimusį padarytų darbščiausiu Apaštalu. 

Taigi ne tik kontroliuojamo bičiulių ir priešų tradicinio 
mokslo tikrumas, bet ir pačių liudytojų autoritetas yra didžiau- 
sias. Jie visi matė atsikėlusį Viešpatį, Jis jiems „pasirodė“ 
(graik. ofthe — buvo matomas) realiu, objektyviu būdu. Tasai 
matymas yra betarpiškas, aiškus, pojučių paduodamas pažini- 
mas, kurs yra padarytas esamo už pojučių daikto, esamo daiktų 
tikrovėj realaus objekto. Tai yra „matymas“, kurs gimdo ne- 
pajudinamą tikrumą, kad prieš mus tikrai yra tas asmuo, kuris 
matomas. Be abejo, Povilo mokymu, atsikėlusio Kristaus kūnas 


1) Pig. W. L. Knox, S. Paul and the Church of Jerusalem, Cambridge, 
1925, 363—371. 

yra labai skirtingas nuo Jo mirtingojo kūno. Tai yra sudva- 
siškintas, garbingas kūnas, kuris nebepareina nuo šio gyvenimo 
pripuolamybių ir reikalų. Lozorius sugrįžo į gyvybę, kokią jis 
pirma turėjo. Atsikėlimas įvedė Kristų į gyvenimą, kurs yra 
visai naujas, garbingas, visai skirtingas nuo paprasto atgaivi- 
nimo, kur kūnas būtų sugrįžęs į paprastą, pirmykštį gyvenimą. 
Panašiai kaip krikščionys atsikėlusiuose kūnuose yra tie patys 
žmonės, kurie šiame gyvenime kentėjo, darbavosi ir turėjo viltį, 
pagal Apaštalo mokymą: „Ir mes būsime permainyti. Nes šitas 
gendąs (kūnas) turi apsivilkti negedimu ir tas marus (kūnas) 
turi apsivilkti nemarumu“ (1 Kor. 15, 53), — taip ir Velykų 
Kristus yra tas pats, kuris kentėjo, kuris „numirė už mūsų 
nuodėmes“ ir kuris „buvo palaidotas“ (1 Kor. 15, 3). Vis tik 
tai nėra toks pat kūnas, kaip pirma, kurs būtų perkeltas į 
kurį nors tolimą kraštą ir kuriame Kristus vėl kada nors pa- 
sirodytų, panašiai kaip legendos pasakoja apie Aleksandrą ar 
apie Neroną. Tuo labiau tai nėra tikrojo kūno šešėlis, liaudies 
pasakų vaiduoklis, kurs pasirodo reikalaudamas keršto, arba 
kurs iššaukiamas magijos. Atsikėlusio Viešpaties kūnas yra tikras 
kūnas, „gyvas ir gaivinąs, dvasinis ir dangiškas“ (Plg. 1 Kor. 
15, 45—47), į kurį bus panašūs atsikėlusių krikščionių kūnai. 
"Taip pat ir Povilui pasirodė Viešpats. Tasai pasirodymas 
nėra tik subjektyvus regėjimas, vizija, ar haliucinaciją. Jis yra 
tikro, realaus atsikėlusio Kristaus matymas. "Tuo matymu Po- 
vilas remia savo apaštalavimo teisę ir orumą: „Ar aš neesu 
Apaštalas? Argi aš nemačiau mūsų Viešpaties Jėzaus Kristaus?“ 
(1 Kor. 0, 1). Jei matymas būtų buvęs tik subjektyvus, Povilas 
nebūtų galėjęs taip kalbėti ir savo apaštalavimą remti. "Tą Po- 
vilo matymą pasakoja Apaštalų darbai net trijose vietose (Apd. 9, 
1—22; 22, 4—16; 26, 9—23). Kritika nedrįsta abejoti Apaštalų 
darbų istoriškumu, ypač vadinamų „mes skyriais“ vietų. Du 
pastarieji pasakojimai kaip tik ir yra „mes skyriuose“. Pagal 
tuos pasakojimus, Povilas tikrai matė Viešpatį ir girdėjo Jo 
balsą ir žodžius. Bet ir Povilo palydovai buvo apakinti šviesos, 
ir jie puolė ant žemės ir girdėjo balsą, nors ne visi jį suprato“) 
“Vadinas, Povilo matymas nebuvo tik subjektyvus, bet tikrai 
b realus ir objektyvus. Todėl Povilas tiksliai skiria tą Viešpaties 
| matymą nuo savo regėjimų, kuriuos jis vėliau turėjo (Plg. Apd. 
| 22, 17 ss; 2 Kor. 12, 1 ss. ir k.). Damasko pasirodymas atnešė 
didžiausią pakeitimą Povilo gyvenime ir tvirčiausią įsitikinimą; 
J iš persekiotojo jis padarė stropiausią Apaštalą. Subjektyvūs 
| regėjimai tokių pastovių ir gilių pasėkų, paprastai, neturi, ir 
AM reali tikrovė, jei regėjimai buvo klaidingi, laikui bėgant juos 


Ų 
A 


1) Viešpaties Žodžiai buvo sakomi hebrajų kalba, kuri anais laikais ne- 
bebuvo visiems suprantama (Apd. 26, 14). 

atitaiso. Povilas per visą savo likusį gyvenimą buvo įsitikinęs, 
kad jis tikrai matė atsikėlusį Viešpatį. Taigi Povilo žodžiai, jo 
įsitikinimas ir jo palydovų pastebėti matymo reiškiniai mums 
užtenkamai pasako, kad Povilo matymas buvo tikras, realus, 
objektyvus. Toks Povilo matymas patvirtina taip pat kitų 
Apaštalų ir mokinių matymo objektyvumą. 

Išskaičiuodamas Viešpaties pasirodymus, bendrais bruožais 
Povilas laikosi chronologiškos pasirodymų eilės. Tai muins 
nurodo jo išsireiškimai „po to“, „paskiau“, „visų paskiausia“. 
Tačiau nereikia manyti, kad Apaštalas išskaičiuoja visus pasi- 
rodymus ir kad tų, kurių jis nemini, o kuriuos mini Evange- 
lijos, nebuvo. Jis nerašo Viešpaties pasirodymų istorijos. Todėl 
jis sumini tik tuos pasirodymus, kurie geriau tarnavo jo tikslui: 
pagrįsti Kristaus atsikėlimo istorišką tikrumą, kad iš jų galėtų 
išvesti kūnų atsikėlimą. Tam tikslui geriausiai tiko pasirodymai 
tiems asmenims, kurie buvo Viešpaties atsikėlimo oficialūs 
liudytojai (Apd. 1, 22; 10, 41). Todėl Povilas nemini pasirodymų 
moterims, nė dviem Emauso mokiniams. Galėjo Povilas žinoti 
ir kitus pasirodymus Apaštalams, bet juos suminėti nebuvo jo 
tikslui reikalinga. — Povilas nepažymi nė vienos vietos, kur 
tie pasirodymai įvyko. Tačiau galima spręsti, kad pasirodymas 
„daugiau kaip penkiems šimtams brolių“ įvyko Galiliejoj, nes 
Jeruzalėj tikinčiųjų tebuvo apie 120 (Apd. 1, 14). 


Pirmykštės Bažnyčios liudijimas 


Tas pats Povilas, kaip jau minėjome, visur savo misijose 
skelbė Kristaus kūnišką atsikėlimą kaipo pagrindinę krikščio- 
nių tikėjimo tiesą. "Tuo atsikėlimo faktu jis įrodinėja, kad 
Kristus yra tikras, dieviškas Mesijas. Tai reiškia, kad pats 
Viešpaties atsikėlimas buvo Bažnyčioj tikriausias faktas, — nes 
kitaip nebūtų galima juo naudotis argumentu kitai tiesai įrodyti. 

Suminėsime bent kelių Apaštalo misijų pamokslų turinį. 
Pizidijos Antiochijoj Povilas kalba: „Iš jo (Dovido) giminės 
Dievas, kaip buvo žadėjęs, išvedė Izraeliui Gelbėtoją Jėzų... 
Jeruzalės gyventojai ir jos viršininkai Jo nepažino... Nors jie 
nerado Jame jokios mirties priežasties, tačiau prašė Pilotą, kad 
galėtų Jį užmušti... Bet Dievas pažadino Jį iš numirusių tre- 
čioje dienoje. Jis per daugelį (=— keturias dešimtis — Apd. 
1, 3) dienų rodėsi tiems, kurie draug su Juo buvo atvykę 
iš Galiliejos į Jeruzalę. Jie iki dabar tebėra Jo liudytojai 
žmonėms. Mes jums skelbiame tą pažadėjimą, kurs buvo duo- 
tas mūsų tėvams, kad jį Dievas atitesėjo mūsų vaikams, pri- 
keldamas Jėzų... Per Jį jums skelbiamas nuodėmių atleidimas“ 
(Apd. 13, 23—39). Tą patį mokslą Povilas skelbia '"Tesalonikoj 
(Apd. 17,:2—3), Atėnuose (Apd. 17, 18, 31—32), Korinte (1 

Kor. 15, 1 plg. 15, 3—20), prieš karalių Agripą (Apd. 26, 12—26). 
Prokuratorius Festus nori iš naujo ištirti ginčus tarp Povilo 
ir jo priešų; tų ginčų centras, romėno manymu, yra atsikėlimas; 
jam atrodo, kad dalykas eina „apie kokį ten mirusį Jėzų, apie 
kurį Povilas tvirtino, kad Jis gyvas esąs“ (Apd. 25, 19). Moks- 
lą apie Viešpaties atsikėlimą Povilas labai dažnai kartoja savo 
laiškuose.!) „Jei savo burna išpažįsti Jėzų esant Viešpatį ir 
savo širdyje tiki, kad Dievas Jį prikėlė iš numirusių, tu būsi 
išganytas“ (Rom. 10, 9). Tikėti į Kristaus atsikėlimą yra pa- 
grindinis dalykas; tasai tikėjimas sudaro krikščionybės turinio 
reikalingiausią dalį. Taip visur Povilas skelbia, taip visa pir- 
mykštė Bažnyčia tiki ir moko. 

Lygiai tuo pačiu būdu Viešpaties atsikėlimą skelbia ir 
moko Petras ir kiti Apaštalai. Petro manymu, esminis Apaštalo 
uždavinys yra būti Kristaus atsikėlimo liudytoju (Apd. 1, 22). 
Jo pirmasis pamokslas liaudžiai Sekminių dieną yra Kristaus 
atsikėlimo skelbimas. „Tą Jėzų Dievas prikėlė ir mes visi 
esame to dalyko liudytojai“ (Apd. 2, 32). Tasai atsikėlimo 
faktas yra įrodymas, kad Jėzus yra tikras Mesijas, tikras Dievo 
Sūnus, Viešpats, gyvųjų ir mirusiųjų teisėjas. Tokia yra pa- 
grindinė Petro mintis ir jo argumentacijos esmė šitoj ir vėliau 
sakytose prakalbose. „Jūs nužudėte gyvybės davėją, bet Dievas 
Ji prikėlė iš numirusių, ir to mes esame liudytojai“ (Apd. 3, 
15), — taip kalba Petras Jeruzalės bažnyčioj. „Tautos virši- 
ninkai ir vyresnieji, klausykitės!.. Tebūnie žinoma jums visiems 
ir visai tautai, kad vardu mūsų Viešpaties Jėzaus Kristaus 
Nazarėno, kurį jūs prikalėte ant kryžiaus ir kurį Dievas pri- 
kėlė iš numirusių, — tuo vardu šitas (raišas nuo gimimo) 
stovi jūsų akivaizdoje sveikas. Jis yra tas akmuo, kurį atme- 
tėte jūs, statytojai, iš kurio pasidarė kampinis akmuo. Per 
nieką kitą nėra išganymo. Nes neduota žmonėms kito vardo 
po dangumi, per kurį mes turėtumėm būti išgelbėti“ (Apd. 4, 
8—11). „Mes negalime nekalbėti, ką mes matėme ir girdėjo- 
me“ (Apd. 4, 20), — taip kalba Petras ir Jonas sinedrijos 
akivaizdoje. „Mūsų tėvų Dievas prikėlė Jėzų, kurį jūs nu- 
žudėte, pakabinę ant kryžiaus. Jį Dievas išaukštino savo dešine, 
kaipo vadą ir gelbėtoją... Tų dalykų liudytojai esame mes ir 
šventoji Dvasia“ (Apd. 5, 29—32), — taip kalba Petras ir visi 
Apaštalai sinedrijos akivaizdoje. „Jį (Jėzų) nužudė, pakabinę 
ant medžio. Dievas Jį prikėlė trečioje dienoje ir davė Jam ap- 
sireikšti, ne visai tautai, bet Dievo iš anksto paskirtiems liu- 
dytojams, — mums, kurie valgėme ir gėrėme su Juo po Jo 


1 Plg. Rom. 1, 4; 4, 23—24; 6, 4—10; 7, 4; 8, 10—11 ir 34; 10, 9; 14, 
4:1 Kor. 6, 14; 15, 1—20; 2 Kor. 4, 13—14; Efez. 1, 20—23; Filyp. 2, 5—11; 
Kolos. 2, 12; 3, 1—4; 1 Tesal. 1, 7—10; 4, 13—14; 1 Tim. 3, 16; 2 Tim. 2, 
8—10; Žyd. 6, 17—20. 

atsikėlimo iš numirusių. Jis mums įsakė skelbti tautai ir liu- 
dyti, kad Jis yra Dievo pastatytasis teisėjas gyvųjų ir mirusiųjų“ 
(Apd. 10, 39—42), — taip kalba Petras Kornelijo namams.!) 
Apaštalų darbų autorius suglaustai charakterizuoja Apaštalų 
skelbimą, sakydamas: „Apaštalai su didele galia liudijo apie 
mūsų Viešpaties Jėzaus Kristaus atsikėlimą“ (Apd. 4, 33). 

Taigi turime tikriausią faktą, kad Kristaus atsikėlimas 
iš numirusių pirmykštėj Bažnyčioj, nuo pat Viešpaties iškelia- 
vimo iš šios žemės, yra skelbiamas ir tikimas kaipo krikščio- 
niškojo tikėjimo centras ir branduolys. Ta tiesa buvo Apaštą- 
lams ir tikintiesiems nesugriaunamas, nepajudinamas pagrindas. 
Niekados nebuvo ja abejojama. 

Tasai Apaštalų skelbiamas Kristaus atsikėlimas yra tikras, 
realus, kūniškas. Atsikėlė tas pats Jėzus, kurs buvo ant kry- 
žiaus miręs ir palaidotas kape; ir iš to kapo Jis išėjo gyvas 
tikra, fiziška, nauja gyvybe. Neužtenka Kristaus dvasiško atsi- 
kėlimo, kurį nori skelbti kai kurie liberalai protestantai. Jėzus 
kūniškai atsikėlė. Kalbėti apie atsikėlimą ir nepripažinti tikro 
atsikėlimo yra tuščias dalykas ir svetimas žydų religinėms 
pažiūroms. Pažvelgus į Apaštalų skelbimą ir pirmykštės krikš- 
čionijos tikėjimą, tuoj pastebima, kad čia dalykas eina apie 
kūnišką atsikėlimą. Mes „valgėme ir gėrėme su Juo po Jo 
atsikėlimo iš numirusių“ (Apd. 10, 41); Jo kūnas nepaliko kape, 
„nematė puvimo“ (Apd. 2, 31) ir t.t. Kiekvienas aukščiau 
minėtas tekstas tegali reikšti kūnišką Viešpaties atsikėlimą. 

Greta su tuo skelbimu eina galingos pasėkos. Viešpaties 
mokiniai buvo Jo mirtimi visai parblokšti ir giliausiai nusi- 
minę: viskas sudužo (Luk. 24, 21). O dabar jie turi tvirčiau- 
sią įsitikinimą, kad jų Viešpats išėjo iš kapo gyvas nauja 
gyvybe. "Tasai jų įsitikinimas niekados nesvyruoja, bet dar 
juos uždega ir duoda didžiausių jėgų, kurias kada pasaulis 
matė, ir negirdėto ištesėjimo per visą gyvenimą, uždega atsi- 
duoti su neapsakomu pasiaukojimu Kristaus dalyko tarnystei. 
Ir jie randa pasisekimą: pasaulis tiki tų bemokslių Galiliejos 
žvejų skelbimui ir būna užkariautas Kristui. "Tie dalykai rei- 
kalauja užtenkamos priežasties. Juos išaiškiną tik vienas da- 
lykas: Kristus tikrai (kūnu) kėlėsi iš numirusių. Jokia kita 
priežastis tų dalykų neišaiškina. 


Keturių Evangelijų liudijimas 


Visi keturi evangelistai baigia savo KEvangelijas pasakojimu 
apie Viešpaties atsikėlimą. "Tie pasakojimai dabartinėj formoj 
buvo redaguoti, tur būt, kiek vėliau, kaip Povilo laiškas Korin- 
tiečiams, ir nepareinamai nuo jo. Šiaip ar taip, jie mums pa- 


1) Plg. 1 Petr. 1, 3—21; 3, 18, 22; Jok. 2, 1; Apr. 1, 5, 18. 

duoda maž daug tokias pat žinias, kaip ir Povilas savo laiške, 
| su kai kuriais skirtumais. Evangelijose vos paminėtas pasirody- 
mas Petrui, o Povilas jį ypatingai pabrėžia; nė žodžio nepasa- 
koma apie pasirodymą Jokūbui. Bet už tat Evangelijos turi 
| platesnių epizodų, kurių Povilas nė žodžiu neužsiminė. "Tie 
| Evangelijų pasakojimai yra labai didžios reikšmės, tačiau jie 
turi kai kurių keblumų, — todėl mums tenka juos panagrinėti. 
Nustatę pirmųjų pasirodymų vietą, mes pažiūrėsime pasirodymų 
pasakojimo literatišką būklę ir sustatysime įvykių eigą. Paskum, 
konstatavę tuščio kapo faktą, nustatysime Viešpaties pasirodymų 
prigimtį, vadinas, jų objektyvumą ir istorišką vertę. Pagaliau, 
panagrinėję kai kurias priešų hipotezes, dar pažvelgsime į są- 
ryšį tarp Viešpaties atsikėlimo ir Jo pasiuntinybės. "Tokia mūsų 
svarstymų eilė. 


Pirmųjų pasirodymų vieta 


Netikinčioji kritika stengiasi susilpninti Evangelijų atsikė- 
limo liudijimus, esą juos perdirbusios tikinčiųjų legendos. Rem- 
damasi Matu ir dalimi Morkumi, ji stengiasi įrodyti, kad pir- 
mieji Viešpaties pasirodymai esą įvykę Galiliejoj. "Tuoj po 
Viešpaties sugavimo, mokiniai išbėgę į Galilieją, ir ten, veikiant 
dvasios išgyvenimams, ilgainiui ėmę turėti pasirodymų haliuci- 
nacijas. Velykų rytą mokinių nebebuvę Jeruzalėj. — "Taigi visų 
pirma klausimas, kur buvo Viešpaties mokiniai Velykų rytą: 
Galiliejoj, ar Jeruzalėj? 

Visų Evangelijų liudijimu, Velykų rytą Apaštalai buvo 
Jeruzalėj. Nėra istorijoj nė mažiausio pagrindo kitaip manyti. 
Be abejo, Matas ir Morkus pasakoja, kad įvykus Viešpaties 
sugavimui, mokiniai pabėgo. "Tačiau jie tuoj aprėžia tą savo 
parodymą, pasakodami, kad Petras iš tolo sekė sugautą Vieš- 
patį į vyriausiojo kunigo rūmus, norėdamas pamatyti, koks bus 
galas, ir ten įvyksta jo išsigynimas. Ketvirtoji Evangelija pa- 
rodo Joną bestovint po kryžiumi ir, galima su tikrumu manyti, 
dalyvaujant laidotuvėse. Ne tik Jono ir Luko, bet taip pat 
Mato ir Morkaus parodymu, Velykų rytą Apaštalai tebėra Je- 
ruzalėj. Angelas prie kapo, arba ir pats atsikėlusis Viešpats, 
liepia moterims duoti žinią Apaštalams: „Pasakykite Jo moki- 
niams, kad Jis eina pirm jūsų į Galilieją“ (Mat. 28, 7; Mork. 
16, 7); „apskelbkite mano broliams, kad eitų į Galilieją; ten jie 
mane matys“ (Mat. 28, 10). Vadinas, mokiniai tebėra Jeruzalėj. 
„Bendrai, daugelis atvykusiųjų į Velykų šventę palikdavo miestą, 

"pasibaigus Velykų oktavai. O kad mokiniai Velykų dieną buvo 
„ Jeruzalėj, tai iš to atžvilgio yra galėjimas, kad Viešpats pasi- 
"rodytų Apaštalams tą pačią dieną Jeruzalėj. Ar tikrai Viešpats 
J ėmė rodytis trečiąją dieną Jeruzalėj? 

Matas pasakoja, kad Velykų rytą Viešpats pasirodė mote- 
rims (28, 0— 10). Priešų kritika yra linkusi tą pasirodymą 
neigti, dėl to kad jis kliudo visus Viešpaties pasirodymus nu- 
kelti į Galilieją. Tačiau neigti tą pasirodymą nėra nė mažiausio 
istoriško pagrindo. Tekstualė kritika neduoda nė mažiausios 
priekabės tą pasirodymą įtarti. Kalbamosios pasirodymo eilutės 
yra lygiai taip pat garantuotos, kaip ir kitos Mato Evangelijos 
vietos. Mes randame jas visuose rankraščiuose ir vertimuose 
be jokio netikrumo ženklo. Taigi Matas žino bent vieną pasi- 
rodymą Jeruzalėj, — todėl neteisinga manyti, kad jis visus 
pasirodymus nukeliąs į Galilieją. 

Tačiau Matas žino ir daugiau pasirodymų Jeruzalėj, nors 
jis jų nepasakoja. Pradėdamas pasakoti pasirodymą Galiliejoj, 
Matas rašo: „Vienuolika gi mokinių nuėjo į Galilieją, į kalną, 
kurį Jėzus buvo jiems paskyręs“ (Mat. 28, 16). Kame ir kada 
atsikėlęs Viešpats paskyrė Galiliejos kalną, kur mokiniai turėjo 
nueiti? Matas to nepasako. Nebuvo tasai kalnas paskirtas nė 
pasirodyme moterims. "Taigi tasai kalno paskyrimas tegalėjo 
įvykti pasirodyme mokiniams Jeruzalėj. Vadinas, buvo įvykęs 
pasirodymas mokiniams Jeruzalėj, tik Matas jo nepasakoja. 
Taigi Matas ne tik neprieštarauja Lukui ir Jonui, kurie pasa- 
koja pasirodymus mokiniams Jeruzalėj, bet dar ir jis pats bent 
vieną tokį pasirodymą suponuoja. 

Mato suponuojamus pasirodymus Jeruzalej sumini Povilas, 
pasakoja Lukas, Jonas ir Morkaus Evangelijos pabaiga. Tiesa, 
Povilas savo liudijime apie atsikėlimą nenurodo Viešpaties 
pasirodymų nei laiko nei vietos. Bet vis tik jis su dokumen- 
taliu tikrumu liudija tikinčiųjų tradiciją, kad Viešpats kėlėsi 
trečiąją dieną (1 Kor. 15, 4 ir k.). Sustatytas chronologiškoj eilėj 
Povilo pasakojimas susideda iš dviejų atskirų dalių. Antrojoj 
dalyj, kuri prasideda pasirodymu „daugiau kaip penkiems šim- 
tams brolių“, pasirodymų vieta suprantama Galilieja, — nes Jeru- 
zalėj tebuvo apie 120 mokinių (Apd. 1, 14 s.). Pirmoji gi dalis, 
kur sakoma: „prisikėlė trečią dieną ir pasirodė Kėfui ir po to 
dvylikai“, gramatiškai ir chronologiškai yra susijusi su trečiąja 
diena. Pasirodymas Kėfui ir dvylikai turi įrodyti ne tik atsi- 
kėlimą, bet ir atsikėlimą trečią dieną. Ir iš tikro. Juk 
tikinčiųjų tradicija ir tikėjimas, jog Viešpats atsikėlė trečiąją 
dieną, negalėjo kitaip atsirasti, kaip tik remiantis tuo, kad 
Kristus iš tikro pasirodė trečiąją dieną. Bet jei Kristus pa- 
sirodė Kėfui ir dvylikai trečiąją dieną, tai tie pasirodymai 
tegalėjo įvykti Jeruzalėj, — nes tada ten buvo Petras ir kiti 
Apaštalai. 

O be to, juk Lukas buvo Povilo mokinys, bičiulis ir jo 
ilgametis palydovas. Toks jo santykis su Povilu yra istoriškai 
tikras, todėl ir I,uko raštuose, jo pažiūrų ir perstatymo būde 

ne kartą reiškiasi Povilo įtaka. Ir štai, Lukas savo Evangelijoj 
tvirtina, kad Viešpats trečiąją dieną pasirodė Jeruzalėj Petrui 
atskirai ir paskum Apaštalams kartu. Nepamanomas yra daly- 
kas, kad Povilas tų pasirodymų Jeruzalėj būtų nežinojęs, o 
Lukas, jo mokinys, būtų juos žinojęs. Lukas, kurs sakosi rū- 
pestingai tyręs visus galimus šaltinius (Luk.1,1—4), be abejo, 
informavosi taip pat pas savo mokytoją Povilą. Tad Lukas 
nebūtų galėjęs parašyti, kad trečiąją dieną Viešpats pasirodė 
Jeruzalėj Petrui ir Apaštalams, jei Povilas būtų tų pasirodymų 
Jeruzalėj nežinojęs. Taigi Povilas netiesioginai patvirtina, jog 
Jeruzalėj įvyko pasirodymai, kuriuos pasakoja Lukas ir Jonas 
ir šuponuoja Matas. Nukelti pirmuosius Viešpaties pasirodymus 
į Galilieją reiškia atsižadėti visų istoriškų davinių. 

Priešų kritika, bandydama nukelti pirmuosius Viešpaties 
pasirodymus į Galilieją, nori remtis tuo, kad Angelai prie kapo 
pas Matą ir Morkų liepia moterims pranešti Apaštalams, kad 
jie eitų į Galilieją, — ten jie Kristų matysią (Mat. 28, 7; Mork. 
16, 7). Ir pats Kristus prieš kančią buvo pasakęs: Bet atsikė- 
lęs iš numirusių, aš pirm jūsų nueisiu į Galilieją“ (Mork. 14, 
28; Mat. 26, 32). Po savo atsikėlimo, pasirodydamas moterims, 
Viešpats pakartoja tą liepimą eiti į Galilieją (Mat. 28, 10). 
Taigi, — taip išvedama, — nebuvę pasirodymų Jeruzalėj. — 
Išvada klaidinga. Be abejo, mokiniai gali ir turi į Galilieją 
nuvykti ir ten laukti Viešpaties pasirodymo, kai jie tikrai 
sužinos ir įsitikins, jog Viešpats tikrai atsikėlė. Jie gauna iš 
moterų žinią apie atsikėlimą. Bet Evangelijos sutartinai pasakoja, 
kad jie tai žiniai nė kiek netikėjo. Iš Evangelijų pasakojimų 
yra tikra, kad jie tada tik įtikėjo, kai pats atsikėlęs Viešpats 
jiems pasirodė. Todėl negalima tikėtis, kad jie, gavę žinią iš 
moterų, tuojau išeitų į Galilieją. Pats Kristus turėjo jiems pa- 
sirodyti Jeruzalėj ir juos įtikinti, jog Jis tikrai atsikėlęs. O be 
to, pasiuntimas į Galilieją neliečia vien Apaštalus, bet ir kitus 
asmenis; nes Angelas prie kapo sako moterims: „Eikite pasa- 
kyti Jo mokiniams, kad Jis yra prisikėlęs ir štai eina pirm 
jūsų į Galilieją; tenai Jį matysite“ (Mat. 28, 7). Graikiškas 
išsireiškimas, kuriuo žymimas Atsikėlusiojo ėjimas į Galilieją, 
turi ypatingą pastoralinę reikšmę. Kaip Ganytojas, Viešpats 
nori eiti į Galilieją pirm savo avių, kad ten jas surinktų. "Toks 
Jo avių subūrimas Jeruzalėj buvo negalimas jau dėl pačios 
žydų neapykantos. Galiliejoj Viešpats turėjo savo kaimenę. Ten 
Jis buvo radęs daugiau tikėjimo ir pasekėjų, ten Jis norėjo ypa- 
tingai pasirodyti. 

Viešpats išpildė savo žadėjimą. Jis pasirodė Galiliejoj, tur 
būt, trimis atvejais. Vieną tų pasirodymų praneša Povilas (500 
brolių), antrą Matas, trečią — ne visiems mokiniams — pasa- 
koja Jonas. 

Atsikėlimo pasakojimų kritiškai literatiška būklė 


Išskyrus Morkaus Evangelijos vienuoliką paskutinių eilu- 
čių ir Jono Evangelijos 21 skyrių, evangeliški atsikėlimo pa- 
sakojimai kritiškai literatišku atžvilgiu niekuo nesiskiria nuo 
kitų evangeliškų tekstų. Atsikėlimo pasakojimų autentiškumas 
yra toks pat, kaip ir visų Evangelijų. Tačiau istorijos atžvilgiu 
tie atsikėlimo pasakojimai pasižymi didele disproporcija. Iš vie- 
nos pusės reiškiasi atsikėlimo fakto didžiausia svarba visame 
pirmykščių krikščionių mokyme, — iš kitos pusės mes randa- 
me rašytųjų atsikėlimo pasakojimų, palyginti, didelį trumpumą, 
spragas, tariamai net painiavas. 

Mes matėm, kaip Povilas visokiais būdais kartoja Korin- 
tiečiams, kad tikėjimas į atsikėlimo faktą yra svarbiausias 
dalykas, kad jis sudaro jų tikėjimo turinio esminę dalį. Tą 
patį svarbos skelbimą mes matome ir kitų Apaštalų mokyme, 
Apaštalų darbuose ir jų laiškuose, 

Esant tokiai svarbai, negalima nesistebėti evangeliškų at- 
sikėlimo pasakojimų didžiausiu blaivumu ir net nepaprastu 
biednumu. Klasifikuodamas pasirodymus, Povilas paduoda tik 
sausą skaičiavimą; pasirodymas Petrui ir Jokūbui vos paminėtas, 
kaipo nuogas faktas. Ir dar Povilas skaičiuoja pasirodymus 
ne tam, kad jis juos istoriškai fiksuotų, bet dėl to, kad linku- 
siems abejoti kūnų atsikėlimu Korintiečiams jis nori patiekti 
kūnų atsikėlimo įrodymą. Tas faktas yra labai reikšmingas. 
Išeina, kad pirmykštė tradicija, einanti gyvu žodžiu, tenkinosi 
tik tvirtinti atsikėlimo faktą, kartoti autoritetingus liudininkus ir 
naudotis religinėmis bei dvasiškomis fakto pasėkomis. Pradžioje 
dar pasiremiama šv. Raštu: atsikėlė, „kaip sako Raštai“, — nes 
izraelitų akyse Rašto autoritetas turėjo ypatingos reikšmės; su- 
sidūrus su pagonių pasauliu, ir tas rėmimasis šv. Raštu mažėja. 

Atsižvelgiant į atsikėlimo pasakojimų neturtingumą, tenka 
pripažinti, kad pirmykštė Bažnyčia ramiai laikėsi atsikėlimo 
nepaneigiamo esminio fakto: „Viešpats iš tikrųjų atsikėlė ir 
pasirodė Simonui“ (Luk. 24, 34). Buvo tenkintasi tokia ar 
panašia trumpa formula. Tik Apaštalai ir misionieriai, skelb- 
dami Evangeliją, gyvu žodžiu daugiau pasakojo apie atsikėlimą, 
kaip matyti iš Povilo laiško Korintiečiams (1 Kor. 15, 1—3). 
Bet pats atsikėlimo faktas buvo tikėjimo tiesa, žymia dalimi 
neprieinama smulkmeningam smalsumui. 

Atsikėlusio Viešpaties gyvenimo prigimtis taip nepaprasta 
ir nauja, taip skirtinga nuo to gyvenimo, kurį Viešpats prieš 
savo mirtį turėjo, žymia dalimi išaiškina tradicijos spragas ir 
jos tariamas painiavas. Pasirodymai atnešdavo pradžioj nuste- 
bimą, išgąstį, net abejojimą. Vis tik tai buvo tas pats Jėzus, 
kaip ir pirma, — tai buvo Jėzus, kurį jie matė, girdėjo, kurį 

buvo galima paliesti; bet tai ne toks Jėzus, koks buvo seniau. 
Jam pažinti reikėjo atsitraukti nuo paprasto gyvenimo santykių: 
iš čia svyravimai, nesusigaudymas, kurs žymisi pasirodymų 
pasakojimuose. O tie pasirodymai vyksta beveik visad staiga, 
nelaukiamai, ir ne kaipo atsiliepimas į mokinių troškimus. 

Tie dalykai patvirtina pasirodymų istoriškumą. „Melagingi 
pasakotojai, — labai teisingai pastebi A. Plummer,)) — būtų 
padarę savo parodymus daug harmoningesnius“. Jei pasakoto- 
jai būtų turėję apologetišką tendenciją, kurią jiems priskiria 
racionalistų kritika, jie būtų papildę, praplėtę, padidinę tą ne- 
turtingą tradiciją, kurią jie turėjo. Juk tai buvo geriausia proga 
leisti savo improvizacijai veikti, kaip tai daro apokrifiškų 
evangelijų pasakojimai. O čia tokią improvizaciją griežčiausiai 
paneigia visai priešingi faktai. Nėra nė mažiausio tikybinio 
kūrimo pėdsako. Šv. Povilo sausas suskaičiavimas, — prie 
progos penkios eilutės parašytos, ir tai jau daug praplečia 
Evangelijų žinias apie atsikėlimą. "Toks buvo pasakotojų kruopš- 
tumas ir rūpestingumas, kurį mini Papijas antrojo šimtmečio 
pradžioj; tiek Morkui, tiek ir kitiems rūpėjo, kad „nieko ne- 
teisingo nepasakytų“.?) 

Iš tos neturtingos istoriškos medžiagos kiekvienas evan- 
gelistas pasiėmė pasakoti atsikėlimo ir pasirodymų įvykius pagal 
savo Evangelijos tikslą. "To evangelistų tikslo negalima išleisti 
iš akių, jei mes norime suprasti kiekvieno evangelisto pasako- 
jimo savybes. 

Mato ir Morkaus Evangelija pasakoja viešąjį Viešpaties 
veikimą Galiliejoj; tad jie yra linkę taip pat ir tuos pasirody- 
mus težymėti, kurie įvyko Galilejoj, ir tai dar ne visus. Be to, 
Matas, matyti, neturėjo sumanymo įrodyti Kristaus atsikėlimą 
visų pasirodymų pasakojimais. Jam nė reikalo nebuvo. Jo skai- 
tytojai nebuvo reikalingi atsikėlimo įrodymų. Jie buvo tvirtai 
tuo įsitikinę "Tuo Matas aiškiai skiriasi nuo Luko ir Jono, 
kuriems rūpėjo atsikėlimą įrodyti ir todėl jie įeina į pasiro- 
dymų smulkmenas, iškelia aplinkybes, kad atsikėlęs Jėzus valgė, 
leido save paliesti ir savo žaizdas patikrinti. Taip pat ir Povilas 
nori įrodyti: Jėzus tikrai atsikėlė, nes Jis daug kartų ir dau- 
geliui pasirodė. Matas tokio tikslo neturėjo, nes jam nebuvo 
reikalo įrodinėti. Bet už tat jo atsikėlimo pasakojimas siekia 
kito dvejopo dalyko: pirma, jis nori užkirsti kelią melagingiems 
žydų šmeižtams, antra, jam rūpi reikšmingiausi Viešpaties žo- 
džiai, kuriais jis baigia savo Evangeliją. 

"Tuo metu, kai Matas rašė savo Evangeliją, slankiojo žydų 
paleistas biaurus šmeižtas, kad mokiniai pavogę Jėzaus kūną 


1) The Gospel according to S. Luce, 1901, 546 p. 
?) Euseb. H. E. 3, 39, 15. 

ir dabar skelbią, esą Jis prisikėlęs. Matas, matyti, nori atremti 
tą Šmeižtą su visu naikinančių tikslumu. "Taigi pasakojimą 
apie moterų atsilankymą prie kapo ir apie kapo sargus jis 
dailiai sustato vienon visumon, nes abu tie pasakojimai tarnavo 
jo tikslui. Tuo aiškėja ir jo pasakojimo skyrimasis nuo kitų 
evangelistų. Matas perstato, kad prie sargybos saugomo ir 
antspaudu aprūpinto kapo pirmieji atėjo ne vyrai, ne Apaštalai 
bet moterys, kurioms nebuvo ir negalėjo būti galvoje išvogti 
Kristaus kūną. Kad paskum po moterų ir Apaštalai prie kapo 
atėjo, to Matas nebemini, nes jų atsilankymo suminėjimas būtų 
jam kliudęs geriau atremti šmeižtą. 

Vietoj Apaštalų atsilankymo Matas pasakoja, kuriuo būdu 
anas nelemtas šmeižtas atsirado, būtent, kaipo sąmoningas, ir 
todėl ypatingai nusikalstąs prieštaravimas fakto tikrovei. Sargai, 
kuriuos vyriausieji kunigai ir farisiejai buvo iš Piloto išprašę 
ir prie kapo sargybon pastatę, patiekė savo paliepėjams oficia- 
lų pranešimą apie visa, ką jie prie kapo išgyveno. "Taigi 
aukščiausia Izraelio valdžia gavo oficialią, formalią žinią, kad 
prie kapo įvyko stebuklingi dalykai. "Tačiau žydų vyriausybė, 
vietoj pagerbti tiesą, kurią jie girdėjo iš neįtariamų ir tikėtinų 
liudininkų lūpų, nesidrovi niekšingai slopinti liudijamą tiesą, 
panašiai kaip ji ir patį Jėzų smurtu iš kelio prašalino. Jie 
paperka sargus ir paleidžia begėdišką ir kvailą melą, kad naktį, 
sargams miegant(!), atėjo mokiniai ir pavogė Jėzaus kūną. „Ir 
tas gandas prasiplatino pas žydus iki šiai dienai“. Taip, — tai 
Matas nori pasakyti, — kilo melas, kuris dabar tenka girdėti. 

Tačiau tokiu elgesiu, tęsia Matas toliau, tuo užsispyrimu 
ir piktumu prieš ją pasiekusią atsikėlimo tiesą, žydų vyriausybė 
parodė savo galutinį netikėjimą ir atmetė paskutinį, jiems mą- 
loningai Dievo pasiūlytą išganymą. "Tuo jie užkrovė ant savęs 
baisų nusikaltimą ir ant visos tautos užtraukė baisią nelaimę. 
Savo melu jie sukliudė, kad tiesa neišeitų švieson, kad Jėzaus 
atsikėlimas nebūtų paliudytas visai tautai jos dvasiškų vadų 
neabejojamu liudijimu, pačių vadų ir tautos išganymui. "Tokiu 
savo elgesiu ir savo pragaištinga įtaka jie apakino visą tautą 
svarbiausiame, visą ateitį lemiančiame dalyke ir ją pastūmėjo 
į pražūtį. Izraelis paliko netikinčiu į savo Mesiją. "Tai įvyko 
jo paties kaltybe. Iš čia ir Dievo bausmė. Nes įvyko, kad iš- 
ganymas liko tiesiai perkeltas į pagonių tautas. 
Tuo būdu mes priėjome antrąjį Mato pasakojimo tikslą. Evan- 
gelistas atpasakoja Viešpaties žodžius, kuriais Jis davė moki- 
niams įsakymą nešti Evangeliją pagonims. „Eikite ir mokykite 
visas tautas“. Taip Kristus nustato savo Bažnyčiai programą 
ir jos amžiną pasiuntinybę. Tais žodžiais Matas įspūdingai 
baigia savo Evangeliją. Kadangi Jėzus pasakė tuos žodžius 
pasirodyme Galiliejoj, tai Matas ir pasiėmė pasakoti tą pasiro- 

dymą Galiliejoj. "Tam pasakojimui jis ir kelią sau parengė, 
paduodamas Angelo prie kapo ir Viešpaties įsakymą pasirody - 
me moterims, kad Apaštalai vyktų į Galilieją. "Taigi nė kiek 
nestebėtina, kad Matas nepasakoja kitų pasirodymų, kuriuos 
tačiau, kaip matėme, jis žino. 

Lygiai ir Morkus pasirinko savo Evangelijai pasakoti vie- 
šąjį Jėzaus veikimą Galiliejoj. Atrodo, jis turįs tendenciją pasa- 
koti taip pat bent vieną Viešpaties pasirodymą Galiliejoj, nes 
ir jis, kaip Matas, turi Angelo žodžius moterims, kad mokiniai 
turi eiti į Galilieją. Tačiau dabartinis Morkus pasakoja tik 
pasirodymus Judiejoj. 

Kritikams kyla nemažo keblumo klausimas, kas yra Mor- 
kaus Evangelijos pabaigos autorius. Mat Evangelijos galūnėj 
(Mork. 16, 9—20) yra kontrastas su pirmesnėmis eilutėmis; 
kontrastas žymus net vertimuose. Tasai straipsnelis yra gana 
nenustatyta, beasmeniška, nepanaši į antrosios Evangelijos pa- 
sakojimą pasirodymų santrauka; jis nesijungia kaipo tąsa su 
Morkaus 8 eilute; O eilutė pradeda pasakoti atsikėlimo istoriją 
nuo pradžios, lyg kad pirmųjų aštuonių eilučių visai nebūtų 
buvę, ir lyg kad ten nebūtų buvusi paminėta Marija Magda- 
lena.!) Be to, daugelis seniausiųjų rankraščių (pav. Vaticanus, 
Sinaiticus) neturi dabartinės galūnės; kiti rankraščiai ar verti- 
mai turi kitokią, ilgesnę ar trumpesnę galūnę. Tie dalykai kėlė 
abejojimų KEusebijui, Jeronimui ir, rodos, net Origenui,. 

Tokia dalykų būkle pasinaudodama, priešų kritika skelbia, 
kad Morkus turėjęs kitokią galūnę, kur buvę sakyta, kad Vieš- 
pats pasirodęs mokiniams, ypač Petrui, esant jiems Galiliejoj, — 
taigi nebuvę jokių pasirodymų Jeruzalėj. Tik tą galūnę Azijos 
presbiterai tyčiomis nukirtę ir padėję dabartinę galūnę, įvesdami 
pasirodymus Jeruzalėj. — Toks manymas yra kiaurai priešingas 
tikriausiems faktams. Jei priešų manoma galūnė tikrai būtų 
buvusi, tai ji būtų kur nors išlikusi, — seniausiuose rankraš- 
čiuose ar vertimuose. Niekados Azijos presbiterai nebūtų drįsę 
tyčiomis apkarpyti Evangeliją, kurią, Papijo liudijimu, pagyrė 
ir pripažino pats Jonas Apaštalas, presbiterų Mokytojas. Klas- 
totojai būtų atlikę klastavimo darbą visai nevykusiai, nesujungę 
8 eilutės su 0 į vieną tąsą. Zodžiu, klastavimas čia yra neį- 
manomas. 

Yra bent tiek tikra, kad dabartinė Morkaus Evangelijos 


galūnė yra kilusi iš Apaštalų laikų. Mes ją randame vis tik 
„labai senuose ir svarbiuose rankraščiuose ir senajame lotynų 


vertime; taip pat siriškuose vertimuose, išskyrus sinaitiškąjį. Ją 


| cituoja ir ja naudojasi antrojo šimtmečio tėvai: Justinas, Ire- 


niejus, '"Tacianas, ir praktiškai ji yra priimta visoj ano laiko 


1) Plg. Lagrange, Evangile selon saint Marc, 1920, 426—439. 

Bažnyčioj. Jos pobūdis blaivus ir tradicinis. "Bažnyčia laiko ją 
kanoniška ir inspiruota. „Ji yra pirmosios krikščionių kartos 
autentiška relikvija“.!) 

Kai kurie mano, kad Morkaus Evangelijos galūnė buvusi 
netyčia nukirsta pirm Evangelijos išleidimo; kiti mano, kad 
Morkui varu ištraukęs iš rankos plunksną kuris nors nuoty- 
kis, ir jis nebegalėjęs iš karto baigti rašyti. Kas ją vėliau pa- 
rašė, kritika dar nenustatė. Daugelis mano, kad pats Morkus, 
gavęs progos, pridėjęs naują galūnę, nebesirūpindamas tiksliau 
ją sujungti su pirmesniu skyriaus straipsneliu. Kiti spėlioja 
buvus kitą autorių, kurio žodžius Morkus patvirtinęs. Tokiu 
autorium buvęs Viešpaties mokinys Aristionas, kurs yra žino- 
mas iš Papijo nuotrupų. Vis tiek, galūnės istoriškas autoritetas 
yra pilnai garantuotas. 

Morkus pasakoja, kad Pilotas pareikalavo romėnų centu- 
riono patikrinti įvykusią Viešpaties mirtį. "Toks patikrinimas 
turėjo ypatingos reikšmės Morkaus skaitytojams romėnams. 
Pažymėtina, kad, jo pasakojimu, moterys, pamačiusios prie 
kapo Angelą, pasidavė pirmam išgąsčio įspūdžiui, — tai visai 
atitinka jo pasakojimo būdą žymėti asmenų įspūdžius; veikia- 
mos to įspūdžio kelyje į miestą „jos niekam nieko nesakė, nes 
bijojo“. Bet iš kur kitur žinoma, kad jos iš savo baimės atsi- 
peikėjo ir nubėgo pranešti Apaštalams, ką jos buvo mačiusios 
ir girdėjusios. 

Morkaus Evangelijos galūnėj (16, 9—21) suglaustai paduo- 
dami trys, ar net keturi Viešpaties pasirodymai, būtent, Magda- 
lenai, dviem mokiniams, ėjusiems į lauką (pagal Luką — į 
Emaus), ir Apaštalams. Pastarąjį pasirodymo pasakojimą kai 
kas skirsto į du pasirodymus, kurie esą sutraukti vienumon. 
Su paskutiniuoju pasirodymu jungiasi žengimas į dangų. 

Imkas rašė savo Evangeliją krikščionims, atvirtusiems iš 
stabmeldžių, — todėl: jis atsižvelgia į stabmeldžių reikalus. 'To- 
kie jo skaitytojai, visai kitaip negu krikščionys iš žydų, neti- 
kėjo į atsikėlimą iš numirusių. "Todėl jis savo Evangelijoje 
iškelia švieson tuos faktus, kurie neprileidžia jokio abejojimo 
atsikėlimo tikrove. Jis pabrėžia, kad moterys, lygiai ir Petras, 
rado kapą tuščią, ir kad moterys nerado jokio tikėjimo pas 
mokinius jų pasakojamai atsikėlimo žiniai. Jis nemini pasiro- 
dymo moterims, nes toks liudijimas neturėjo užtenkamai įro- 
dančios jėgos jo skaitytojų akyse. Iš pasirodymų jis pasirenka 
pasakoti tokius, kur Viešpats parodė mokiniams savo pavidalą, 
liepė jiems Jį paliesti, su jais valgė. "Tuo būdu turėjo būti pa- 
tiektas įspūdingas įrodymas, kad atsikėlusis buvo tikrai Jėzus, 
o ne kuris vaiduoklis. Jis nepasakoja pasirodymų Galiliejoj; 


1) Pig. H. B. Swete, The Gospel according to S. Mark, 1920, CXII p. 

bet savo Apaštalų darbų knygoj jis suglaustai pasako, kad 
Viešpats „po savo kančios pasirodė mokiniams gyvas tulerio- 
pais įrodymais, nes per keturias dešimtis dienų davėsi jiems 
matyti ir kalbėjo apie Dievo karalystę“ (Apd. 1, 3). 

Imiko paduodami pasirodymų pasakojimai turi didelio pa- 
našumo su Povilo paduodamomis žiniomis. Lukas, kaip ir Po- 
vilas, paduoda pasirodymą Petrui. "Tas pasirodymas gali būti 
pirmas jų abiejų minimas (Lauk. 24, 34). Toliau Lukas paduo- 
da pasirodymą vienuolikai (Luk. 24, 36 ss. — Povilas „dvyli- 
kai“ — koliagialis pavadinimas); abiejų pasirodymai kalba apie 
tuos pačius asmenis. Tačiau tasai Luko paduodamasis pasiro- 
dymas yra suplaktas iš dviejų pasirodymų. Mat, savo „Apaš- 
talų darbų“ knygoj jis sako, kad Viešpats rodėsi Apaštalams 

| per keturiasdešimtis dienų, ir ten pasakojamas paskutinis pasi- 
' rodymas jungiasi su Viešpaties žengimu į dangų, kurs įvyko 
po 40 dienų. Žengimas į dangų pasakojamas tokiu pat būdu, 
kaip ir Imuko Evangelijos gale: ten ir čia jis vyksta Alyvų 
kalne (ties Betanija); ten ir čia Viešpats duoda Apaštalams 
įsakymą nepalikti Jeruzalės, kol neateis šventoji Dvasia. Vadi- 
nas, Luko Evangelijos gale pasakojamas Viešpaties pasirody- 
mas, kurs jungiasi su žengimu į dangų, ir pasirodymas, pasa- 
kojamas Apaštalų darbuose, yra tas pats, — tik jis įvyko ne 
Velykų dieną, bet po 40 dienų. Tačiau iš Luko Evangelijoj. 
paduodamo pasirodymo pradžios matyti, kad pasirodymas įvy- 
ko Velykų dieną, po pasirodymo KEmauso mokiniams ir Petrui 
(24, 36). Taigi aišku, kad čia yra suplakti du pasirodymai: 
vienas jų pasakojamas, rodos, 24, 36—43, o antras 24, 44—53. 
Tai atitinka Povilo žinias, kurs mini pasirodymą „dvylikai“ ir 
paskum „visiems Apaštalams“. "Taigi Povilo pasakojimas pa- 
tikrina Luko pasakojimą: abu jie istoriškai yra pilniausiai ga- 
rantuoti. L 

| Po pasirodymo, pasakojamo Ijuko 24, 36, Apaštalai turėjo 
„ laiko (iki žengimo į dangų — praėjo 40 dienų) ilgiau būti Ga- 
(i liliejoje ir dalyvauti pasirodyme, kurį Povilas mini (500 bro- 
| lių) ir kituose pasirodymuose, — paskum vėl sugrįžti į Jeru- 
 zalę. Tačiau pasirodymų Galiliejoje Lukas nepasakoja: jis tik 


L dienų davėsi matyti“ (Apd. 1, 3). Bet smulkiau į galiliejiškus 
| L basirodymus neįsileidžia. Tai atitinka jo Evangelijos charakterį. 


| kių. Visas Viešpaties veikimas Galiliejoje tebuvo pasirengimas 
"tiems įvykiams. Jau seniai prieš kančią Lukas žymi, kad Vieš- 
pats buvo atkreipęs savo veidą į Jeruzalę ir į dalykus, kurie 
„ten Jo laukė (9, 51). Taip pat ir pati Luko Evangelija krypsta 
į Jeruzalę, kuriai autorius rodo didžios pagarbos. Kai Jėzus, 
„ten nuvykęs, savo kančia ir atsikėlimu įvykdė išganymą, Lukas 


274 


nebenori palikti Jeruzalės, bet nori piešti, kaip iš to centro 
išganymas plito į kitus kraštus. Taigi pradžioje jo kryptis per 
„Galilieją ir Samariją į Jeruzalę“, o paskum kryptis „iš Jeru- 
zalės į Samariją, ir iki žemės pakraščių“ (Luk. 9, 51—55; 
Apd. 1, 8). Tokia yra abiejų Luko veikalų perspektyva. O kad 
Lukas nepasakoja galiliejiškųjų pasirodymų, tai jam nebuvo 
tikslo suminėti Angelo liepimą moterims pranešti Apaštalams, 
kad jie eitų į Galilieją. Vietoj to jis deda Angelo žodžius, 
kurie primena seniau Galiliejoj pasakytus Viešpaties žodžius 
apie Jo mirtį ir atsikėlimą. 

Pagaliau, Jonas, papildydamas sinoptikų pasakojimą, pa- 
duoda, kad Petras ir jis pats buvo tuščio kapo liudytojai. 
Taip pat jis paduoda, kaip Magdalenai teko pranešti moki- 
"niams atsikėlimo žinią ir kaip ji matė Viešpatį; toliau jis 
pasakoja du pasirodymus Jeruzalėj, Velykų dieną be "Tomo, 
ir kitą sekmadienį su Tomu, ir pagaliau pasirodymą septy- 
niems mokiniams Galiliejoj prie "Tiberiados ežero. Jis pabrėž- 
damas iškelia, kad pats Kristus įtikino mokinius atsikėlimo 
tiesa ir davė jiems suprasti Jo seniau pasakytus žodžius“ 
jog Kristus turi atsikelti iš numirusių. "Tuo jis lyg norėtų 
užkirsti kelią manymui, esą krikščionys tikėjo į atsikėlimą 
remdamies vien senovės pranašystėmis, o ne tikruoju atsikė- 
limo faktu. 

Kai kurie kritikai norėjo paneigti Jono 21 skyriaus auten- 
tiškumą. Bet veltui. "To skyriaus, kartu su prologu, autentišku- 
mas yra dar geriau kritiškai laiduotas, negu visa Jono Evan- 
gelija./) Tačiau tenka pripažinti, kad 21 skyrius yra paties 
evangelisto rašytas priedas, kurio nebuvo pirmykščiame Evan- 
gelijos plane. 

Nupasakojęs pasirodymą ties Genesareto jūra, Jonas pa- 
žymi, kad tai trečią kartą Viešpats pasirodė, suprantama, dides- 
niam mokinių būriui. Pasirodymas įvyko žvejonės metu. Nors 
Apaštalai jau buvo gavę įgaliojimus ir pasiuntinybę (Jo. 20, 19 
ss.), bet vis tik jie dar negalėjo imtis savo pašaukimą vykdyti, 
kol nebus atėjusi šventoji Dvasia. Belaukdami, jie galėjo imtis 
žvejos, — ypač kad juk jiems reikėjo ir pragyvenimu pasi- 
rūpinti. 

Pirmasis Jono pasakojamas pasirodymas mokiniams su- 
puola su Povilo paduodamu pasirodymu, ir tuo pačiu jie viens 
antrą patikrina. Papildydamas sinoptikus, kitus pasirodymus 
Jonas semia iš savo paties asmeniškų išgyvenimų. Jis ir Magda- 
lenos žygį perstatydamas geriau nušviečia Velykų ryto įvykių 
sąryšį: tai ji buvo, kuri atvedė Petrą ir Joną prie kapo. 


1) Pig. Th. Zahn, Das Evangelium des Johannes, Leipzig, 1921, 11 p. 
Eintleitung, IB, 492 —507 p. 


Įvykių eiga 


Sustatant įvykių eigą, savaime išsisprendžia kai kurie men- 
kesni atsikėlimą liečiančių pasakojimų skirtumai ar tariamos 
painiavos. Pasakojimų skirtumai nėra pagrindiniai. Jie kilo sa- 
vaime. Negalima nė laukti, kad didesnis pasakotojų skaičius, 
kurių nė vienas nenori viską pasakoti ir kurių kiekvienas pa- 
sakoja pagal savo ypatingą matymo tašką ir tikslą, nesudarytų 
savo pasakojime tam tikrų skirtumų. "Tiesiog reikėtų stebėtis, 
jei tokių skirtumų nebūtų, ir reikėtų įtarti, kad pasakotojai 
buvo susitarę. Evangelijų pasakojimai puikiausiai sutinka pa- 
grindiniuose dalykuose, —o juk tame ir svarba, Pašaliniai skir- 
tumai garantuoja pasakotojų tarpusavio nepriklausomumą. Jie 
nesinaudojo vienu visiems bendru šaltiniu: kiekvienas evan- 
gelistas atstovauja savarankiškus liudijimo šaltinius ir jie vie- 
nas kitą patikrina ir sustiprina. Kur yra skirtumų, ten kyla 
keblumų ne dėl to, kad jų nebūtų galima suderinti, bet dėl to, 
kad yra daug būdų juos derinti ir tenka abejoti, kuris suderi- 
nimas yra geresnis. Skirtumai derinami ir įvykių eiga susta- 
toma šitokia eile:!) 

1. Penktadienio vakarą Jėzaus kūnas buvo padėtas kape. 

2. Sekančią subatos dieną žydų vyriausybė užantspauduoja 
akmenį, kuriuo buvo užrista kapo anga, ir pastato prie kapo 
gautą iš Piloto kareivių sargybą (Mat. 27, 62—66), 

3. Pirmąją savaitės dieną (— sekmadienį) anksti rytą eina 
prie kapo keleta moterų, vadovaujant Magdalenai. Jos eina 
kartu. Nėra pagrindo manyti, kad Magdalena viena pirm kitų 
nuėjo. Nors Jonas kalba apie ją vieną, vis tik matyti (Jo. 20, 
2: „mes nežinome“), kad Jonas mano ją atėjus prie kapo 
kartu su kitomis moterimis, ir kad jis tuo būdu suponuoja 
kitų evangelistų pasakojimus. Moterys nori patepti Viešpaties 
kūną. Matas sako, kad jos norėjusios „pažiūrėti kapo“; tas jų 
noras nekliudo pirmajam tikslui. Tačiau galimas daiktas, jog 
Matas apie sumanymą patepti kūną nekalba dėl to, kad jis 
pirma buvo suminėjęs kapo sargybą, kuri būtų sukėlusi keblu- 
mo kūnui patepti; tačiau apie tą sargybą moterys nieko neži- 
nojo (Mat. 28, 1 ss. Mork. 16, 1 ss; Luk. 24, 1 ss; Jo. 20, 1 sS.). 

4, Pirma, negu moterys atvyksta prie kapo, kyla žemės 
drebėjimas, Angelas nurita akmenį ir atsisėda ant jo. "Tuo 
|| įvykiu sargai mirtinai nusigąsta. Matas (28, 2 ss.) nemano 
| sakyti, kad tai įvyko moterų akyse. Pasakodamas gretimai 
apie sargus ir moteris, jis čia įpina moterų ėjimą. Tačiau jis 
| nori pasakyti, kas įvyko prie kapo prieš moterims ateinant, 
| būtent, ką sargai išgyveno. 


N. 1) Plg. Dentler, Die Anferstehnug Jesu Christi nach den Berichten des 
a „Neuen Testaments, Bibl. Zeitir. I Folge, Minster, 1910, 282—284. 

5. Moterys įeina į kapą, taip pat ir Magdalena su jomis. 
Jos randa kapą tuščią. Jos labai tuo susirūpina ir neišmano 
kas daryti (Luk. 25, 3—4a). Pasitarime dalyvauja ir Magdale- 
na. Čia reikia atsiminti Jono (20, 2) pasakojimą, kurs regimai 
atsižvelgia į tą Luko pasakojimą. 

6. Pirma, negu Angelas moterims pasirodo, Magdalena at- 
siskiria nuo kitų moterų ir nubėga į miestą duoti žinią Petrui 
ir Jonui, jog kapas tuščias (Jo. 20, 2). 

7. Tuo tarpu kitoms moterims, likusioms prie kapo, pasi- 
rodo Angelas, kurs joms skelbia žinią: Viešpats atsikėlė (Mat. 
28, 5 ss; Mork. 16, 5 ss; Luk. 24, 4 ss.). Nėra prieštaravimo 
tame, kad Matas ir Morkus kalba tik apie vieną Angelą, o 
Lukas mini jų du: pirmieji evangelistai kreipia dėmesio tik į 
tą vieną Angelą, kurs kalbėjo. Galėtų atrodyti, kad, Mato 
pasakojimu, kalbantysis moterims Angelas sėdi ant akmens 
kapo išorėj, o Morkaus ir Luko pasakojimu, Angelų pasiro- 
dymas įvyksta kape. "Tačiau toks skirtumas išaiškinamas tuo, 
kad Matas pasakoja sutrumpintu būdu. Pagal jį, tas pats 
Angelas, kurs nugąsdino sargus, kalba taip pat ir moterims, 
bet jis nepamini, kad Angelas buvo pakeitęs vietą. "Tačiau iš 
jo pasakojimų matyti, kad Angelas savo vietą buvo pakei- 
tęs, — nes tasai Angelas sako: „Ateikite ir matykite vietą, 
kame Viešpats buvo paguldytas“. "Taigi dabar Angelas yra 
kapo viduj. 

8. Pasišalinus moterims nuo kapo, ateina prie kapo Petras 
ir Jonas, o kartu su jais, ar gal kiek atsilikusi Magdalena 
(Jo. 20, 3—11). 

9. Abiem Apaštalams pasišalinus, Magdalena liekasi prie 
kapo. Cia ji pirma pamato du Angelus, kurie, matyti, skiriasi 
nuo Angelų, pasirodžiusių moterims. Paskum jai pasirodo ir 
pats atsikėlusis Viešpats (Jo. 20, 11 ss). "Tasai pasirodymas 
yra pirmas, kurs minimas Evangelijose. Tačiau nėra kliūčių ma- 
nyti, kad Viešpats pirmiausia pasirodė savo švenč. Motinai; 
dėl ko Evangelijos nestato Jos Viešpaties atsikėlimo liudinin- 
ke, lengva suprasti. 

10. Viešpats pasirodė taip pat ir kitoms moterims, nuo 
kurių buvo atsiskyrusi Magdalena, joms einant nuo kapo į 
miestą (Mat. 28, 9—10). Daugelis egzegetų mano, kad tai 
buvo atskiras pasirodymas. "Tačiau kai kurie nori tą pasiro- 
dymą suplakti į vieną su pasirodymu Magdalenai, kurį Jonas 
pasakoja. 

11. Moterys praneša savo išgyvenimus mokiniams (Luk. 
24, 9); tap pat ir Magdalena tai padaro (Jo. 20, 18). Jei Mor- 
kus (16, 8) sako: „Jos niekam nieko nesakė, nes bijojo“, tai 
gali reikšti, kad jos, veikiamos pirmojo įspūdžio, ne tuoj iš 
karto žinią pranešė. 

12. Velykų dienos metu (sekmadienį) Viešpats pasirodo 
Petrui (1 Kor. 15, 5; Luk. 24, 34). 

13. Tos pačios dienos pavakarį Viešpats pasirodo dviem 
mokiniams, einantiems į Emaus (Luk. 24, 13 ss; Mork. 16, 12). 

14. Vėliau vakare Viešpats pasirodo susirinkusiems Apaš- 
talams (pagal Povilą — „dvylikai“) be Tomo (Luk. 24, 36 ss; 
Jo. 20, 19 ss; 1 Kor. 15, 5). 

15. Aštuntą po atsikėlimo dieną Jis pasirodo Jeruzalėj 
mokiniams kartu su Tomu (Jo. 20, 26 ss.). 

16. Toliau įvyksta pasirodymas septyniems mokiniams Ga- 
liliejoj ties Tiberiados ežeru (Jo. 21, 1 ss.). 

17. Paskum Viešpats pasirodė Apaštalams ant kalno Ga- 
liliejoj (Mat. 28, 16 ss.). Kai kurie mano, kad ir Morkus (16, 
14 ss.) apie tą patį pasirodymą kalba. 

18. Toliau eina pasirodymas Galiliejoj „daugiau kaip pen- 
kiems šimtams brolių“ (1 Kor. 15, 6). Kai kurie aiškintojai 
šį pasirodymą nori suplakti su pasirodymu, minėtu 17 n-ryj; 
bet be užtenkamo pagrindo. 

19, Toliau įvyko pasirodymas Jokūbui Mažesniajam (1 
Kor. 15, 7). 

20. Pagaliau, nuo atsikėlimo 40 dienų praėjus, Viešpats 
pasirodo „visiems Apaštalams“ Jeruzalėj; tada Jis juos išveda 
į Alyvų kalną ir jų akyse įžengia į dangų (Luk. 24, 44 ss; 
Apd. 1, 4 ss; Mork. 16, 19 ss, arba 16, 14 ss.). 


Tuščio kapo faktas 


Yra tikriausias, visais atžvilgiais garantuotas faktas, kad 
Velykų rytą Viešpaties kapas buvo rastas tuščias. "Tą faktą 
kad ir netiesioginai, bet su visu tikrumu liudija Povilas. Už- 
tenka prisiminti bent kelias aukščiau minėtas jo liudijimo vie- 
tas (1 Kor. 15, 3—5; Apd. 13, 26 ss. ir k.). Jei Povilas tvirtina 
kaipo istorišką faktą, kad trečiąją dieną Kristus išėjo gyvas 
iš kapo, kur Jo kūnas buvo padėtas, tai tuo pačiu jis turėjo 
turėti tikrumo, kad tą dieną buvo neklystamai konstatuota, 
jog kapas buvo tuščias. Už viso jo argumentavimo stovi min- 
tis, tikrumas, kad Jėzus nematė kapo puvimo, kad Jis nepaliko 
kape kaip Dovidas, bet išėjo iš jo gyvas, atsikėlęs nebenyks- 
tamam gyvenimui. Taip Povilas nebūtų galėjęs kalbėti, jei jis 
nebūtų buvęs tikras, kad trečiąją dieną kapas buvo rastas tuš- 
čias. Darydamas Kristaus atsikėlimą viso savo evangeliškojo 
skelbimo centru, Povilas tuo pačiu liudija, kad tuščias kapas 
yra atsikėlimo tiesos būtina sąlyga. "Tuščias kapas remia pir- 
mykštės Bažnyčios tikybinę atsikėlimo tradiciją. 

a, Vos praėjus penkioms dešimtims dienų nuo Viešpaties 
 atsikėlimo, Sekminių dieną Petras skelbia Jeruzalės gyvento- 

jams (Apd. 2, 24 ss.), sakydamas: „Dovidas mirė ir buvo pa- 
laidotas, ir jo kapas tebėra tarp mūsų iki šiai dienai... Jėzų 
Dievas prikėlė“. Dovidas pasiliko kape ir matė puvimą, — 
Kristus „nematė puvimo“. Vadinas, Jis nepaliko kape kaip 
Dovidas. Petras nebūtų galėjęs taip kalbėti, jei kape būtų pa- 
likęs pūti Viešpaties kūnas. — Tai Petro kalbai paneigti ir 
sugriauti užteko, kad kas nors klausytojų būtų nurodęs, jog 
Kristaus kūnas tebėra kape. Bet niekas negali to padaryti — 
nes kapas tikrai buvo tuščias. 

Apaštalų ir pirmųjų krikščionių tikėjimas, jog Kristus 
tikrai atsikėlė, jokiu būdu nebūtų galėjęs atsirasti, jei kape 
būtų tebegulįs Kristaus kūnas. Nei patys Apaštalai nebūtų ga- 
lėję tikėti Kristų atsikėlus, nei kitiems su tokia drąsa atsikė- 
limą skelbti, jei jie nebūtų tikrai konstatavę, jog kapas tuščias. 
Bet ir priešai, kuriems juk taip rūpėjo panaikinti Kristų ir Jo 
mokslą, be abejo, būtų iškėlę, kad juk kape tebeguli Kristaus 
kūnas, ir todėl jokio atsikėlimo nebuvo. O tiems priešams 
Apaštalai meta į akis baisų apkaltinimą, ir jie nieko negali 
pasakyti, bet tyli. Jeruzalės žydų bažnyčioj Apaštalai kalba: 
„Jūs nužudėte gyvybės davėją, bet Dievas Jį prikėlė iš numi- 
rusių, ir to mes esame liudytojai“ (Apd. 3, 15). O žydų vyriau- 
sybės susirinkime jie kartoja: „Jį jūs prikalėte ant kryžiaus 
ir Jį Dievas prikėlė iš numirusių“ (Apd. 4, 10). Ir priešai ne- 
gali atremti to kaltinimo, parodydami, kad juk kape guli Kris- 
taus kūnas. Jie tik ieško išeities, sugalvodami biaurų melą, 
kad sargams miegant mokiniai pavogę Kristaus kūną. 

Visos keturios Evangelijos sutartinai liudija, kad Ve- 
lykų rytą kapas buvo rastas tuščias. Sargai praneša tą faktą 
žydų vyriausybei, kuri juos paperka sugalvotam melui skelbti. 
Moterims pranešus tą tuščio kapo faktą Apaštalams, šie netiki 
jų žodžiais, nes tai jiems atrodo „tuščios pasakos“ (Luk. 24, 
11). Jie turi patys įsitikinti. Prie kapo skubinasi Petras ir Jo- 
nas ištirti dalyką (Luk. 24, 12, 24; Jo. 20, 3—10). Jono pasa- 
kojimas yra taip gyvas, taip ryškiais bruožais piešiamas, kad 
kiekvienąs jo sakinys rodo paties Jono išgyvenimą: jie „matė 
padėtas marškas, taip pat skepetą, buvusią ant Jo galvos. Ji 
buvo padėta ne su marškomis, bet atskirai suvyniotą kitoje 
vietoje“. — Priešai ir bičiuliai, oficialūs žydų tautos vadai ir 
„paskirtieji liudininkai“ sutartinai skelbia faktą: Velykų rytą 
Viešpaties kapas buvo rastas tuščias. 


Pasirodymų prigimtis 
Apaštalai ir visa pirmykštė Bažnyčia buvo tvirčiausiai įsi- 
tikinusi, kad Kristus tikrai, kūniškai atsikėlė. Kuo jie rėmė 
tą savo įsitikinimą? — Dviem tvirčiausiais šulais: tai yra Ve- 

lykų rytą tuščias kapas ir Viešpaties pasirodymai. Pasirodymų 
faktai, istorišku atžvilgiu, yra taip pat nepaneigiami kaip ir 
tuščio kapo faktas. Tik klausimas, kurios rūšies tie Viešpaties 
pasirodymai buvo. Pasirodymai gali būti grynai subjektyvūs 
ir objektyvūs. Šie pastarieji būna tada, kai prieš matytojo akis 
tikrai, realiai, kūniškai yra tas asmuo ar daiktas, kurį jo po- 
jučiai pastebi. Tuo būdu mūsų pojučiai pastebi išorės pasau- 
lio daiktus kasdieniniame mūsų gyvenime. 

Bet yra žinoma ir kitokių pasirodymų. Pasitaiko žmonių 
su tokia liguista psichiška būkle, kad jiems atsitinka įvairiau- 
sių pojutinių apsigavimų. Asmenims, kurie kenčia aukšto laips- 
nio neurasteniją ar histeriją, kurie turi smarkius febros prie- 
puolius ar gilius dvasios susijaudinimus, kartais atsitinka, kad 
jie mato daiktus ir asmenis, girdi garsus ir žodžius, turi pa- 
stebėjimų kitais pojučiais tokių daiktų, kurių tikrumoje visai 
nėra. Tokiems liguistiems pojučių apsigavimams pažymėti yra 
vartojamas techniškas žodis haliucinacija. "Tuo atveju, kai 
iš atskirų pojutinių haliucinacijų susidaro vienas bendras po- 
jučiams vaizdas, turime viziją, arba vizionierišką, netikrą re- 
gėjimą. Tai yra grynai subjektyvūs „pasirodymai“. "Tada ma- 
tomasis daiktas, kurs tėra tik sieloje, iš sielos gilumos daro 
matymo dirksniui tokį pat paerzinimą, kokį paprastame gyve- 
nime daro mūsų akiai išorės pasaulio daiktai. "Tada žmogus 
daikto vaizdą, kurs tėra jo paties sielos sudarytas, mato su 
tokiu pat tikrumu ir aiškumu, lyg kad tas vaizdas ateitų jam 
iš išorės pasaulyje tikrai esamo daikto. Iliuzija (— apsivy- 
limas, apsigavimas) klaidingai aiškina tikrai pastebėtą realų 
daiktą; haliucinacija visiškai prasimano savo regimąjį daiktą. 

Ar Kristaus mokiniai turėjo tikrus, objektyvius atsikėlusio 
Viešpaties pasirodymus?  Apaštališkos tradicijos ir Evangelijų 
pasakojimai tuo atžvilgiu nepalieka mus abejojime. Apaštalai ir 
kiti asmenys Viešpaties pasirodymuose tikrai, objektyviai matė 
atsikėlusį Kristų. Kaip anksčiau jau buvo kalbėta, pasirodyme 
ties Damasku Povilas tikrai, objektyviai, kūniškai matė Jėzų ir 
girdėjo Jo balsą, nes ir kiti jo palydovai buvo įtraukti į 
tą pasirodymą. Ir pats Povilas turi giliausią įsitikinimą, kad 
tasai pasirodymas buvo objektyvus. Bet tą pasirodymą, kuria- 
me jis pats objektyviai matė Viešpatį, Povilas stato lygiai į tą 
pačią rūšį, kaip ir pasirodymus kitiems mokiniams, nes jis iš 
eilės skaičiuoja pasirodymus kitiems ir sau, naudodamasis tuo 
pačiu žodžiu „pasirodė“./) Vadinas, jei jam, Povilui, Kristus 
objektyviai pasirodė, tai taip pat objektyviai Jis pasirodė ir 
kituose jo išskaičiuojamuose pasirodymuose. 


1) Graikų Orao — matau, natūralia prasme yra sakoma apie tikro daik- 
to, esamo išorės pasaulyje, matymą. 

"Tą pasirodymų objektyvumą Povilas dar išreiškia kitokiu 
būdu. Jis rašo: „Nes aš jums padaviau visų pirma (pirmoj vie- 
toj), ką ir ėmiau, kad Kristus numirė.. Kad buvo palaidotas 
ir kad prisikėlė... kad pasirodė Kėfui ir po to dvylikai... Visų 
paskiausia gi Jis pasirodė man“. Jis stato greta Viešpaties mirtį, 
palaidojimą, atsikėlimą ir pasirodymą. Kokia buvo mirtis ir 
palaidojimas, toks buvo atsikėlimas ir pasirodymai. Viešpaties 
mirtis ir palaidojimas buvo tikri, realūs faktai, — taigi tokie pat 
tikri, realūs faktai buvo Viešpaties atsikėlimas ir pasirodymai. 
Todėl ir savo argumentacijoj apie kūnų atsikėlimą jis remiasi 
Kristaus atsikėlimu ir pasirodymais; jei šie nebūtų buvę tikri, 
objektyvūs, realūs Viešpaties matymai, jis jais nebūtų galėjęs 
remtis, nes kitaip jis nieko nebūtų įrodęs. "Taigi Viešpaties 
pasirodymai tiek Povilui, tiek ir kitiems mokiniams, kuriuos 
Povilas išskaičiuoja, buvo realūs, objektyvūs, kūniški. 

Jei mes, remdamies kitais istoriškais daviniais, kiek arčiau 
kad tie pasirodymai iš tikro yra objektyvūs, kaip ir pasirody- 
mas Povilui. Pirma pažvelkime į mokinių psichišką būklę, kokia 
ji buvo po Viešpaties mirties. 

Mokiniai nė kiek nebuvo linkę į haliucinacijas. Tai buvo 
sveikos, realaus gyvenimo užgrūdytos prigimtys. Petras ir Ze- 
bediečiai buvo blaivaus, sveiko proto žvejai, kurie žinojo tinklą 
traukti ir irklu veikti. Matas buvo muitininkas, kurs buvo 
pratęs skaičiuoti mokesčius ir nuolat gyveno realiame gyveni- 
me. "Tomas buvo skeptiškos, realistiškos prigimties. Tą patį 
galimą sakyti apie kitus pasirodymų liudytojus. Didžiausi Vieš- 
paties stebuklai vos pajėgė juos įtikinti ir palenkti tikėti Jo 
mesianiška pasiuntinybe. Visa pirmykštė tikinčiųjų bendrija 
susidėjo iš realaus gyvenimo, blaivaus proto žmonių, kurie, 
kaip parodo jų vėlesnis veikimas, žiūrėjo į dalykus labai blai- 
viai apgalvotu būdu. "Tokia dalykų būklė yra labai nepalanki 
vizijoms bei haliucinacijoms, kurias gauna įsisvajojusios, liguis- 
tos, histeriškos prigimtys. 

Vpač Petras pasižymėjo blaiviu, sveiku protu, kurs su šaltu 
ramumu moka skirti regėjimus nuo tikrovės. Kai jis, prieš išei- 
damas pas karininką Kornelijų, mato nusileidžiant iš dangaus 
maršką, pilną visokių gyvulių, nė valandėlės neabejoja, jog tai 
yra ne tikrovė, tik regėjimas (Apd. 10, 11 ss.). Kai vėliau Ange- 
las jį išvadavo iš pančių ir kalėjimo, jis nenori tikėti, „kad tai 
yra tiesa, kas buvo Angelo daroma; jis tarėsi matąs regėjimą“ 
(Apd. 12, 9). Vadinas, net tikrą įvykį jis buvo linkęs laikyti regė- 
jimu, bet nieku būdu jis nebuvo linkęs regėjimus laikyti tikrove. 

Mokiniai nebuvo lengvatikiai, — todėl užsikrėtimas haliu- 
cinacijomis jiems buvo neprieinamas. Tą dalyką aiškiai mini 
daugelis krikščioniškos tradicijos dokumentų. 

Haliucinacija ten tik vyksta, kur liguistų dirksnių žmogus 
nuolat intensyviai mąsto apie vieną ir tą patį savo daiktą, ku- 
ris jam labai rūpi, kuris jį giliai sujaudina ir užpildo visą jo 
sielą. "Ta pačia jo minties kryptimi haliucinacija ir tegali vykti. 
Niekados ji nepastato žmogaus dvasios akims svetimo sielai 
daikto, apie kurį ji nemąstė. Kuo siela yra giliai persiėmusi, 
ko ji labai laukia ir tikisi, ta kryptimi ir haliucinacija įvyks- 
ta. — Taigi tada tebūtų galima kelti klausimą apie mokinių 
haliucinaciją, jei jų tariamai vizionieriškas nusiteikimas būtų 
nuolat užsiėmęs Kristaus atsikėlimu, jo karštai ilgėdamasis ir 
laukdamas. Žodžiu, Viešpaties pasirodymai, jei jie turi būti ha- 
liucinacijos, suponuoja mokinių sielose gilų tikėjimą ir laukimą, 
kad Kristus tikrai atsikels. 

Tačiau istoriški daviniai mums sako, kad ne mokinių tikė- 
jimas ir laukimas pagimdė Viešpaties pasirodymus, bet Viešpa- 
ties pasirodymai įdavė mokiniams įsitikinimą, jog Viešpats 
tikrai atsikėlė, Jėzaus mirtimi mokinių tikėjimas buvo taip 
perblokštas, jų viltis taip sudužusi, kad reikėjo didžiausių fak- 
tinių įrodymų, idant mokiniai atsikėlimo faktą įtikėtų. Nei mo- 
terys, nei mokiniai, įvykus mirčiai ant kryžiaus, nemanė apie 
atsikėlimą ir jo nelaukė, nors Viešpats buvo jiems tai pakarto- 
tinai žadėjęs. Didžiojo penktadienio įvykiai per daug juos su- 
truškino, jų viltis sudužo. Kruvinas, gėdingas galas atėmė jiems 
žadą. Juk jie visai kitaip buvo sau vaizdavę mesianiškos kara- 
lystės įkūrimą. Skausmas ir nusiminimas paėmė viršų ir nepri- 
leido nė minties apie atsikėlimą. Velykų rytą moterys eina prie 
kapo patepti Viešpaties kūną. Jos neturi nė pėdsako vilties, 
kad Viešpats atsikels. Magdalena verkia prie kapo, kad kažkas 
paėmęs Viešpaties kūną. O kai moterys, gavusios žinią iš An- 
gelo, praneša apie tai mokiniams, mokiniai laiko jų žodžius 
tuščiu, pakvaišusiu plepalu ir jie netiki (Luk. 24, 11). Nė tuščias 
kapas ir įkapių liekanos nepajėgia mokiniams įduoti tikėjimo, 
Kinančių į Emaus mokinių pašnekesys aiškiai piešia, kokioj 
būklėj buvo mokinių sielos Velykų pavakarį. „Mes gi tikėjo- 
mės, kad Jis atpirksiąs Izraelį“ (Luk. 24, 21). Štai sudužusios 
viltys. Jie nieko nebelaukia. Pats Viešpats turi mokiniams pasi- 
rodyti, jei jie turi įtikėti Jį atsikėlus. 

O ir Viešpačiui kūniškai pasirodant, koks mokinių elgesys? 
Jie nenori tikėti, kad tai Jis, tikrai Jis su kūnu ir krauju, o 
ne dvasia, ar koks vaiduoklis. Viešpats turi jų akyse valgyti, 
turi duoti paliesti savo rankas ir kojas. "Tomas liekasi netikin- 
čiu, nežiūrint visų mokinių tikrinimo: „Jei nepamatysiu Jo ran- 
kose vinių perdūrimų, neįdėsiu savo piršto į vinių vietą ir 
neįdėsiu savo rankos į Jo šoną, netikėsiu“ (Jo. 20, 25). "Tik 
kai Viešpats, vėl pasirodydamas mokiniams, stoja prieš jį ir, 
rodydamas žaizdas, kalba jam jo paties žodžiais, tada tik buvo 

perlaužtas jo netikėjimas. "Taip pat ir vėlesniuose pasirodymuose 
mokiniai pirma nori įsitikinti, kad tai tikrai Jėzus. Todėl Vieš- 
pats turėjo barti jų netikėjimą. Jie visados nori patys gerai 
matyti, patys įsitikinti visais kūno pojučiais, kol nebebuvo jo- 
kio galėjimo abejoti. "Tuo, ir ne kitu būdu, mokiniai pasiekė 
įsitikinimą, jog Kristus tikrai atsikėlė, jei mes prisilaikome 
istoriškų davinių. Ne mokinių tikėjimas ir lūkesys pagimdė € 
pasirodymų haliucinacijas, bet tikroviški pasirodymai įdavė 
mokiniams tikėjimą ir įsitikinimą, kad Kristus tikrai kėlėsi. 

"Tie pasirodymai nė kiek nepriklauso nuo mokinių nuotai- 
kos, laukimo, troškimo. Jie įvyksta ne pagal mokinių pageida- 
vimą, neląukiamai, nenustatytais laikotarpiais, tai vienoj tai 
kitoj vietoj, tai šiam mokiniui, tai kitam, tai visiems kartu, jie 
pradingsta ne pagal mokinių pageidavimą, ir, pagaliau, po 40 
dienų visai liaujasi, palikę nepajudinamą mokinių įsitikinimą, 
jog Viešpats tikrai atsikėlė. Haliucinacijos niekados tuo būdu 
nevyksta. Be to, neįmanoma, kad įvairiose vietose, įvairiais lai- 
kais ir įvairiems asmenims vykstančios haliucinacijos pilnai 
sutaptų ir rodytų tą patį asmenį, visur ir visiems tokiu pat 
būdu, kad, sakysime, visi mokiniai vienodai kartu matytų Vieš- 
paties perdurtas rankas ir kojas, Jį valgant jų akyse, ir girdė- 
tų Jį kalbant tuos pačius žodžius, kuriuos visi vienodai su- 
pranta. 

Pasirodymų objektyvumą įrodo „trečioji diena“. Į tą „tre- 
čiąją dieną“ sudūžta haliucinacijų hipotezė. Viešpats atsikėlė 
trečiąją dieną, — tai tikriausias pirmykštės tikinčiųjų bendrijos 
įsitikinimo faktas. Vizijų hipotezė tvirtina, kad vizijos prasidė- 
jo Galiliejoj po ilgesnio psichiško mokinių išgyvenimo, — nes 
juk haliucinacijoms išsiperėti reikia ilgesnio laiko. Bet tuo 
tarpu istoriški dokumentai su visu tikrumu tvirtina, kad pasi- 
rodymai prasidėjo Jeruzalėj, kur Velykų dieną mokiniai buvo, 
prasidėjo trečiąją dieną, prieš mokinių lūkesius, taip kad ne- 
buvo nei laiko nei psichiškų sąlygų haliucinacijoms susidaryti. 

Pasirodymų objektyvumą įrodo „tuščias kapas“. "Tuščias 
kapas suduoda haliucinacijų hipotezei mirtiną smūgį. Kad ir 
kažin kokios vizijos ir haliucinacijos būtų, vis tik jos neištuš- 
tins kapo ir neišims iš ten gulinčio kūno. i 

Jei Viešpaties pasirodymai tebuvo subjektyvios vizijos, tada 
Kristus tikrai neatsikėlė, ir Jo kūnas tebėra kape. Bet jei tasai 
kūnas tebėra kape, tada nebegalimos yra subjektyvios vizijos: 
jas žiauriai griauna pūvąs kape kūnas. Gulįs kape kūnas į 
skeveldras sudaužo visas mokinių subjektyvias vizijas ir tuo 
pačiu sudaužo jų įsitikinimą, kad Kristus atsikėlė. Cia nieko 
nepadeda nė analogijos bei gretinimai pasakojimų, kad tas ar 
anas numirėlis po mirties pasirodęs. Jei ir įvyko toks kurio 
nors numirėlio pasirodymas, vis tiek ar toks pasirodymas būtų 

tikras ar vaizduotės padaras,—vis tik to numirėlio kūnas guli 
kape ir jame pasilieka; ir todėl niekas netikės, kad tasai nu- 
mirėlis atsikėlęs iš numirusių. Apaštalai gi skelbia ne bet ko- 
kius dvasiškus Jėzaus pasirodymus, bet pasirodymus to paties 
Jėzaus, kurs buvo padėtas į kapą, ir savo skelbimui patvirtinti 
jie turi tuščią kapą, kurį jie gali parodyti. 

Pagaliau, pats Jėzus davė mokiniams užtenkamai įrodymų, 
kad pasirodymuose prieš juos stovi tas pats Jėzus, kurs buvo 
prikaltas prie kryžiaus, nors ir nuskaistintame, sudvasiškinta- 
me kūne. Nežiūrint to Jo kūno nuskaistinimo, vis tik tai yra 
gyvas, konkretus, realus kūnas. Ką mokiniai mato, tai nėra 
šešėlis, vaiduoklis, vaizduotės padaras, —tai yra tas pats Jėzus, 
kurs buvo pirma. Jėzus kalba su mokiniais, aiškina jiems šv. 
Raštą (Luk. 24, 17—27) ir bara juos dėl jų netikėjimo (Mork. 
16, 14; Jo. 20, 29). Jis keliauja su jais, užeina su jais į nak- 
vynę ir duodasi priverčiamas pasilikti su jais (Luk. 24, 14 ss.). 
Jis ima iš jų valgyti, laimina valgį ir jiems dalija, laužo duo- 
ną, valgo žuvį ir medų ir liekanas jiems atiduoda (Luk. 24, 30, 
39—43; Jo. 21, 13). Jis jiems parodo savo perkaltas rankas ir 
kojas, ir atvertą šoną, ir duoda savo kūną ir žaizdas paliesti: 
„Čiupinėkite ir žiūrėkite, juk dvasia (vaiduoklis, vaizduotės pa- 
daras) neturi kūno ir kaulų, kaip kad matote mane turint“ 
(Luk. 24, 39 s; Jo. 20, 20, 27). — Tokie dalykai negali būti 
haliucinacijos bei vizijos, bet tikrovė. Be abejo, kas nori, gali 
tuos ir panašius Evangelijų tekstus neigti, — bet tada nebesi- 
laikoma istoriškų dąvinių, — nes, kaip minėjome, autentiškumo 
atžvilgiu tie tekstai yra taip pat tikri, kaip ir kitos Evangelijų 
dalys. 

Prie tų kūniškų įrodymų, kad tai tikrai pats kūniškas Jė- 
zus yra mokinių akivaizdoje, dar prisideda dvasiški Jo mokslo 
įrodymai. Jau Lukas tvirtina, kad Jėzus „po savo kančios pa- 
sirodė gyvas tuleriopais įrodymais, per keturias dešimtis dienų 
duodamasis jiems matyti ir kalbėdamas apie Dievo karalys- 
tę“ (Apd. 1, 3). Iš tikro, savo pasirodymuose Jėzus užbaigia 
savo Evangeliją, priveda ją prie be galo kilnios, gilios ir die- 
viškos pabaigos. Pamokymai, įsakymai ir įgaliojimai, kuriuos 
atsikėlęs Jėzus suteikia, sudaro viso Jo veikalo vainiką ir šak- 
nį, iš kurios Bažnyčia visais laikais semia sau gyvybinius syvus 
ir palaimas. „Ramybė teesie su jumis. Kaip Tėvas mane siuntė, 
taip aš jus siunčiu. Imkite šventąją Dvasią. Kam nuodėmes 
atleisite, tam jos atleistos, ir kam sulaikysite, jos sulaikytos“ 
(Jo. 20, 21—23). „Ganyk mano avinėlius, ganyk mano avis“ 
(Jo. 21, 16—1 ). „Man duota visa valdžia danguje ir žemėje. 
Eikite tat ir mokykite visas tautas, krikštydami juos vardan 
Tėvo ir Sūnaus, ir šventosios Dvasios, ir mokydami juos lai- 
kyti visa, ką tik esu jums įsakęs. Ir štai aš esu su jumis per 

visas dienas iki pasaulio pabaigai“ (Mat. 28, 18 — 20). Tuose 
žodžiuose glūdi Krikštas, Atgailos sakramentas ir kunigystė, 
Popiežiaus primatas ir įgaliojimas mokyti, Dievo karalystės pa- 
saulinis plėtimasis, amžina jos tvermė ir neišsemiama palaimų 
gausybė, švenč. "Trejybės paslaptis ir Jėzaus buvimas savųjų 
tarpe iki pasaulio pabaigai, žodžiu, visas, dangų ir žemę apiman- 
tis, Jėzaus Kristaus testamentas. "Tie dalykai negali būti vaiz- 
duotės padaras, kilęs iš bailių, siauraširdžių, žydišku partiku- 
liarizmu ir politišku mesianizmu persisunkusių galvų, kurios, 
be to, dar būtų veikiamos dirksnių pertempimo, liguisto nusi- 
teikimo ir artimo pamišimui pakrikimo. 

Haliucinacijoj pastebima pojučiais realus daiktas, kurio 
tikrumoje nėra. "Taigi haliucinacija remiasi iliuzija ir klaida. 
Todėl ji yra bergždžia, kaip kiekviena klaida. Patvarių doro- 
viškų vaisių ji neneša. Jei ji linksta darytis nuolatinė, tada 
žmogaus protinis ir dorovinis gyvenimas praranda pusiausvi- 
rumą ir išsigimsta į maniją. Jei ji tėra atskiras, be ilgesnio 
pasikartojimo įvykis, tada dvasiai atsibudus iš tokios būklės 
ir protui prablaivėjus, viskas sugrįžta į senąją tikrovę, kuri 
išvaiko vizijas, — nebent palieka dar atmintyje jautrus taškas, 
kurs paliestas kelia neramumo dvasioje. — Visai ką kita mes 
matome Viešpaties mokinių dvasioje. Ten mes randame giedrų, 
tvirtą, nenugalimą įsitikinimą, kurs juos perblokštus atgaivina, 
permaino, pašimteriopina jų energiją, išaiškina jiems visą Vieš- 
paties praeitį, ir juos padaro visam gyvenimui vadais, užkariau- 
tojais, didvyriais, kokių nesimato pasaulio istorijoj. Tik tiesa 
tegali tesėti. Amžinai tikras yra šv. Rašto žodis: „Viešpaties 
tiesa pasilieka per amžius“. Klaida anksčiau ar vėliau sudūžta. 
"Tiesa yra kūrėja: jos padarai, dėl to kad tai tiesos padarai, 
išlaiko visas audras, kaip ir pati tiesa. Vėliau ar anksčiau tiesa 
ima viršų. Klaida, iliuzija, haliucinacija įstengia tam kartui 
sukelti iliuzoriško užsidegimo, bet jos doroviška įtaka ilgiau 
neišlaiko. Ką klaida sukūrė, tai yra pasmerkta ilgainiui pra- 
dingti. "Toks yra tiesos ir klaidos likimas. Viešpaties pasi- 
rodymai ir visos pirmykštės Bažnyčios įsitikinimas, jog Kris- 
tus atsikėlė, tegali remtis tiesa. "Tik objektyvi tiesa tegalėjo 
užkariauti pasaulį ir įkurti Dievo karalystę, Bažnyčią, kuri tesi 
per tūkstančius metų, skleisdama dorovišką gyvybę pasauliui. 
Tokius vaisius tegali nešti tikrai atsikėlęs ir pasirodęs Kristus, 
kurs savo atsikėlimu pasidarė atskiriems asmenims ir pasaulio 
tautoms kampiniu akmeniu ir gyvybės davėju. 

Kai kurie kritikai!) matydami, kad atsikėlusio Kristaus 
pasirodymuose haliucinacijos bei vizijos neturi prasmės, imasi 
kitos išeities. Jie mano, jog pasirodymai buvę objektyvūs ta 

prasme, kąd mokinių sieloje pats Dievas, arba atėjusi iš dan- 
gaus garbinga Kristaus siela, sukėlė regėjimus; bet pasirody- 
mai buvę subjektyvūs ta prasme, kad mokiniai matė Kristų ne 
kūne, bet vien savo pačių dvasioje. Iš tokių regėjimų kilęs 
mokinių įsitikinimas, kad Kristus tikrai atsikėlė. — Tačiau toj 
teorijoj Viešpaties kūnas liekasi kape, ir todėl Viešpats tikru- 
moje neatsikėlė. Taigi pats Dievas yra daromas kaltininku 
tikybinės klaidos ir melo, kad Kristus esąs atsikėlęs, nors 
tikrumoje jo kūnas pūva kape. "Tad ne tik subjektyvių vizijų 
teorija, bet ir šita sudūžta į tuščią kapą ir į dokumentų pasa- 
kojimus, kurie neabejojamai tvirtina, kad mokiniams Kristus 
pasirodė kūne. 


Priešų pastangos 


Pirmykštės Bažnyčios tikėjimui į atsikėlimą ir Velykų įvy- 
kiams išaiškinti netikinti kritika sugalvojo daugybę įvairių 
įvairiausių hipotezių. Tuščias būtų darbas tas hipotezes nagri- 
nėti. Jos pačios dažnai viena kitą griauna, arba ir negriaunamos 
savaime pradingsta, neradusios jokio pritarimo mokslininkų 
pasaulyj. Mūsų nagrinėjime jau buvo duotas atsakymas į svar- 
besnius tų hipotezių momentus. Papildymui lieka dar vieną ar 
kitą dalyką bent suglaustai paminėti. 

"Tuščio kapo faktui išaiškinti yra bent kelios hipotezės. 
Reimarus buvo skelbęs apgaulės hipotezę. Viešpaties mokiniai, 
išvogę iš kapo Jo kūną, ėmė skelbti Jį atsikėlus. "Tokį moki- 
niams metamą šmeižtą jau buvo ėmę skelbti žydų sinedrijos 
nariai, kaip Matas savo Evangelijoj pasakoja. "Tačiau reikia 
konstatuoti, kad šita hipotezė mūsų laikų kritikos yra visai 
atmesta. Šiandien niekas nebedrįsta priskirti mokiniams apgau- 
lę, kuri juk prieštarauja tiek istoriškiems faktams, tiek pačių 
mokinių psichologijai. Ir kokia nauda patiems mokiniams iš 
tokios apgaulės? — Per visą gyvenimą didžiausias pasiaukojimas 
darbui, persekiojimai ir kankinių mirtis. Apaštaląi tuos dalykus 
prisiima su džiaugsmu. Argi jie dėl savo sugalvoto melo ir 
apgaulės dėtų tiek pastangų ir pagaliau prisiimtų kankynes ir 
mirtį! Ir pats jų doroviškas charakteris neleidžia, kad jie melą 
būtų skleidę. 

Tariamos mirties hipotezė sako, kad Viešpats nebuvęs 
visai miręs, kape Jis atsipeikėjęs ir išėjęs iš kapo. "Tą hipotezę 
skelbė ypač protestantų teologas Gottlobas Paulus. "Taip pat 
ir Šita hipotezė yra praradusi visą kreditą. Moksliškai ją užmušė 
ne kas kitas, tik pats racionalistas D. F. Strauss, taip kad ne- 
bėra vilties jai atgyti. „Nekalbant jau apie sunkenybes, į kurias 
tokia hipotezė patenka, ji neatlieka nė to uždavinio, kuriam 
ji yra sumanyta, būtent, išaiškinti krikščionių bažnyčios įsikū- 

rimą remiantis tikėjimu, kad Mesijas Jėzus sugrįžo į gyvybę. 
Pusgyvis, išsiropojęs iš kapo, liguistas šen ir ten belandžiojąs, 
reikalingas mediciniškos globos, tvarslų, stiprinančių ir apsau- 
gančių priemonių, ir pagaliau nugalėtas kentėjimo, — toks. 
negalėjo padaryti mokiniams įspūdžio, kad Jis nugalėjęs mirtį 
ir kapą, kad Jis esąs gyvybės kunigaikštis; o toks įspūdis yra 
viso jų vėlesnio elgesio pagrindas; toks atgijimas tą įspūdį, 
kurį Jis jiems savo gyvenime ir mirtyj buvo daręs, tebūtų 
galėjęs tik susilpninti, juos elegiškai nuteikti, bet niekados ne- 
būtų pajėgęs jų gedulą permainyti į užsidegimą, jų pagarbą 
Jam pakelti iki garbinimo“.!) Ir visai kitoks buvo prisikėlusis 
Jėzus, negu atgijęs ligonis. Jis reikalauja tikėjimo, kad Jis yra 
tikrai atsikėlęs, kaip Jis jiems buvo žadėjęs, staigiai pasirodo 
pro uždaras duris ir staigiai pradingsta, — Jo kūnas nebepri- 
klauso šio gyvenimo sąlygų, Jis palieka žemę ir žengia į dangų: 
taip Jis įeina į savo garbę. Tokie dalykai negali nieko bendro 
turėti su atgijimu iš tariamos mirties, kad paskum vėl numirtų 
ir būtų palaidotas. 

Albertas Rėville?) sugalvojo kitą hipotezę: pati žydų si- 
nedrijos vyriausybė paslėpusi Viešpaties kūną. — Bet tada ji 
būtų parėmusi mokinių skelbimą, kad Jėzus atsikėlė, vietoj tokį 
skelbimą sukliudžius, Matyti iš visų šaltinių, ir Matas aiškiai 
pasakoja, kad žydai tiesiog tą skelbimą ir norėjo sukliudyti 
(Mat. 27, 64), — tam jie ir sargybą pastatė. Ir štai, netrukus, 
mokiniai viešai skelbia atsikėlimą ne tik liaudžiai, bet ir žydų 
tarybos akyse (Apd. 4 ir 5 sk.). Taryba griebiasi visokių prie- 
monių tam jų skelbimui sustabdyti. Niekas negelbsti. Dėl ko ta 
taryba tyli ir nepasako, kad juk kūnas yra kur kitur paslėptas. 
Ji būtų galėjusi vienu žodžiu, vienu rankos mostelėjimu pa- 
rodyti Kristaus kūną kur nors kape, ir sunaikinti paties Kris- 
taus mokslą ir Apaštalų tikėjimą Jį atsikėlus. Bet ji pasirodo: 
bejėgė. Veltui ji iškelia Apaštalams bylą atsikėlimo skelbimui 
sustabdyti. Vadinas, nors žydai būtų žinoję, jog kapas tuščias,. 
bet būtų nepajėgę to fakto išaiškinti, pranešdami, kad jie pa- 
tys kūną kur kitur padėjo. Tai yra prieštaravimas. 

Pagaliau O. Holtzmann?) atnaujino antrame šimtmetyj žydų. 
prasimanytą pasaką: pats Juozapas Arimatietis perkėlęs Kris- 
taus kūną ir kur kitur palaidojęs, kad mokiniai, lankydami 
kapą, neišmindžiotų jam darže esamų saločių ir kitų daržovių?). 
Subatos vakarą, arba anksti Velykų rytą, Juozapas su savo 
tarnais nugabenęs kūną į savo tėviškę Arimatiją, kuri buvo 
nuo Jeruzalės poros valandų kelio atstumoj, ir ten palaidojęs. 


1) Strauss, Leben Jesu fūr das deutsche Volk, I, 153 S. 
2) Jėsus de Nazareth, II, Paris, 1897, 460—463, 

3) Leben Jesu, Tibingen, Mohr, 1901, 392 s. 

4) Tertui. De spectaculis, 30. 

"Tą įvykį nesužinoję nei žydai, nei moterys, nei mokiniai. "Dai 

buvusi Juozapo paslaptis. 

"Tik tokia hipotezė prieštarauja istoriškiems daviniams, kad 
Jėzus buwp palaidotas ne laikiname, bet uolos kape, ir kad 
buvo pastatyta sargyba. Bet ir psichologiškai ta hipotezė yra 
neįmanoma. Jei Juozapas buvo Jėzaus mokinys ir Jo Apaštalų 
bičiulis, tai juk jis būtų pasakęs Viešpaties mokiniams, kur jis 
dėjo Jo kūną. Jei jis būtų buvęs tik žydų vyriausybės bičiulis, 
jis būtų tai vyriausybei perkėlimą pranešęs. Tikrumoje jis bu- 
vo Jėzaus mokinys (Mat. 27,57; Jo. 19, 38; Mork. 15, 43; Luk. 
23, 51). Bet iš jo nieko nesužino nei mokiniai, nei žydų vy- 
riausybė. Ir kokie dalykai būtų jį paskatinę perkelti Viešpaties 
kūną į savo tėviškę? Ne taip lengvai buvo liečiamas lavonas, — 
nes pačiu jo lietimu, žydų pažiūromis, žmogus pasidarydavo 
nešvarus. O kam ta nakties paskuba? Juk jis, gavęs iš Piloto 
Viešpaties kūną, galėjo viešai, dienos metu, jį laidoti, kur no- 
rėjo. Ir kaip ta Juozapo paslaptis neišėjo aikštėn? Juk patys 
žydų vyriausybės nariai, norėdami nutildyti skelbiančius pri- 
sikėlimą mokinius, turėjo kreiptis į jį ir reikalauti parodyti, 
kur jis dėjo kūną? Nutylėdamas tiesą, Juozapas būtų tiesos 
išdavikas, ir net apgavikas, nes jis, Apaštalams skelbiant liau- 
džiai ir tarybai atsikėlimą, tylėjo. Argi ir tarnai, kurie dalyvavo 
kūno perkėlime, būtų tylėję? — Ne, ta hipotezė yra neįmanoma. 

Tuščias kapas yra istoriškai nepajudinamas faktas. 

Taip pat ir aiškinimui, kaip galėjo atsirasti mokinių tikė- 
jimas į Kristaus atsikėlimą, priešų kritikai turi įvairių hipote- 
zių. Viena jų mano, kad Senojo "Testamento pranašystės apie 
Mesijo atsikėlimą buvusios pritaikytos Kristui ir sukūrusios 
jų tikėjimą, jog Jis turėjęs atsikelti, ir todėl Jis tikrai atsikėlęs, 
nors jie nežinojo, kad atsikėlimo faktas tikrumoje neįvyko. 
Pagrindo tokiai hipotezei duoda kad ir Povilo išsireiškimas: 

„ atsikėlė „kaip sako Raštai“, arba „pagal Raštus“. Taigi moki- 
nių tikėjimas į atsikėlimą teesąs paremtas senovės pranašys- 
 tėmis, bet ne tikrove. 

Mes nė kiek neneigiame, kad Senojo "Testamento prana- 
šystės pranašauja Mesijo atsikėlimą. Pirmieji žymiausi atsikė- 
limo skelbėjai, Petras ir Povilas (Apd. 2, 25—31; 13, 35—37), 
aiškiai pasiremia 16, 0—10 Psalme, ir, matyti, ta pati Psalmės 
vieta stovėjo Povilui prieš akis, kai jis, rašydamas Korintie- 
čiams (15, 4), sako, jog Jėzus prisikėlė, „kaip sako Raštai“. 

Tačiau tasai įsitikinimas, jog Kristus atsikėlė „pagal Raš- 
„tus“, nesudarė mokiniuose atsikėlimo tikėjimo. "Tą įsitikinimą 
| jie tik tada įgavo, kai Kristus jau buvo tikrai atsikėlęs ir da- 
| vęs savo atsikėlimo neabejojamus įrodymus. 

M Senojo Testamento pranašystės apie Mesijo atsikėlimą ne- 
1) buvo aiškios; jų mesianiškoji prasmė tik tada paaiškėjo, kai jos 
fr 

jau išsipildė. Ne jos savo šviesa nušvietė atsikėlimo įvykį, bet 
priešingai, atsikėlimo realus įvykis nušvietė jų tikrąją prasmę. 
Remdamies vien tomis pranašystėmis, niekados mokiniai nebūtų 
galėję iš jų vienų su tikrumu išvesti Viešpaties atsikėlimo. 

Be to, mokiniams buvo visai svetima ta mintis, jog Mesi- 
jas, pagal Senajį Testamentą, turi kentėti ir atsikelti, kol tie 
dalykai nebuvo jau įvykę faktai. Jų laikais žydiškasis mesianiz- 
mas nebuvo suderinamas su kenčiančio, mirštančio ir atsike- 
liančio Mesijo supratimu. Žydų pažiūromis, Mesijas turėjo gar- 
bingai triumfuodamas įkurti Dievo karalystę ir triumfuodamas 
amžinai viešpatauti. Mesijo mirtis ir atsikėlimas rabiniškiems 
Kristaus bendralaikiams buvo prieštaravimas. Bet ir patiems 
mokiniams labai sunkiai teįėjo į galvą kenčiančio ir atsikelian- 
čio Mesijo idėja. Kai Jėzus ėmė skelbti kančią ir mirtį, Petras 
tuoj stoja prieš tokį mesianizmą ir, „ėmęs Jį į šalį, pradėjo Jį 
drausti: Anaiptol, Viešpatie, tai Tau neatsitiks“ (Mork. 8, 32; 
Mat. 16, 22). Tokia jų nuotaika pasiliko dar net ir Viešpačiui 
atsikėlus. Sukonstatavę tuščią kapą ir išgirdę, Angelams liudi- 
jant, jog Viešpats atsikėlė, jie nė žinoti nenori, jog Kristus 
numirė ir atsikėlė, kaip buvo Raštų pasakyta. Pats Jonas, at- 
lankęs tuščią kapą, aiškiai tą dalyką pabrėžia: „Jie dar nebuvo 
supratę Rašto, kad Jam reikėjo keltis iš numirusių“ (Jo. 20, 9). 
Jėzus turi prikaišioti Emauso mokiniams, kad jie nesupranta 
pranašų, jog Kristus turėjo kentėti ir taip įeiti į savo garbę 
(Luk. 24, 25). Ir nors Jis pats jiems aiškina Raštą, vis tik jie 
tada tik įtiki, kai pats Jėzus duoda jiems save pažinti (Luk. 
24, 27). 

Taigi tik tada, kai jau buvo įsitikinę, jog Kristus tikrai 
atsikėlė, mokiniai suprato, kad atsikėlimas įvyko pagal prana- 
šystes. "Tuo keliu ir toliau ėjo atsikėlimo skelbimas nuo pat 
Sekminių dienos: kad atsikėlimas tikrai įvyko, tą faktą moki- 
niai įrodinėjo pasiremdami Viešpaties pasirodymais ir tuščiu 
kapu; kad jis įvyko pagal pranašystes, arba „kaip sako Raš- 
tai“, tą jie egzegetiškai įrodinėjo iš šv. Rašto, ypač kad pasi- 
rėmimas Raštu turėjo žydams didelio autoriteto. Tuo būdu ir 
Povilas skelbia, kad mirtis ir atsikėlimas įvyko pagal tai, „kaip 
sako Raštai“. Niekas nesakys, kad, Povilo manymu, Viešpaties 
mirtis nebuvusi tikra, dėl to kad ji yra įvykusi pagal tai, „kaip 
sako Raštai“; lygiai neteisinga yra manyti, kad Kristaus atsi- 
kėlimas nebuvęs tikras, dėl to kad jis įvyko pagal tai, „kaip 
sako Raštai“. Faktinį Kristaus atsikėlimą jis įrodinėja Viešpa- 
ties pasirodymais. 

Bet ypač trečiosios dienos aplinkybė negalėjo būti 
paimta iš Senojo Testamento, nes jos ten nėra. Apie Jonos 
buvimą žuvies viduriuose tik pats Kristus tetaikė savo palai- 
dojimui kape; — tai nėra pranašystė, bet tipas (provaizdis), 

kurio prasmę Kristus išaiškino, taikydamas jį sau. Berods, 

priešai mano, kad mokiniai galėję išvesti trečiąją dieną iš 
| pranašo Ozėjo 6, 3), kur sakoma, kad Dievas greitu laiku, 
| net „po dviejų dienų“, jau „trečiąją dieną“ pasigaili grįžtan- 
čios į Jį tautos, — ir iš 2 Karalių knygos (20, 5), kur 
sakoma karaliui Kzekijui, kad jis trečiąją dieną pasveiksiąs. 
Tačiau tos vietos neduoda jokio pagrindo jomis remtis įro- 
dymui, jog Mesijas trečiąją dieną atsikels. Pirmykštė Bažny- 
čia niekados nesirėmė tais tekstais atsikėlimo trečiajai dienai 
pagrįsti. 

Taigi mokiniai ne dėl to tiki į Kristaus atsikėlimą, kad 
tasai atsikėlimas buvo nupranašautas ir įvyko „kaip sako Raš- 
tai“, bet jų tikėjimas į atsikėlimą remiasi faktiškais Viešpaties 
pasirodymais ir tuščiu kapu. 

Į priešų hipotezes apie Jeruzalės ir Galiliejos pasiro- 
dymų neva dvi nesuderinamas serijas, apie tekstų painia- 
vas ir apie pasirodymų „haliucinacijas“ mes jau užtenkamai 
atsakėm. 

Apie hipotezes, kurios gretina senovės religijų mitus su 
Kristaus atsikėlimu, esą mirusių ir atsikėlusių dievų mitai pa- 
darę įtakos mokinių tikėjimui į Kristaus atsikėlimą, netenka 
daug kalbėti. Tos hipotezės nedaug teturi moksliškos vertės. 
Pagoniški mitai apie Ozirisą, Dionizą Zagrietį, Adonisą, Echmu- 
ną, Tammuzą, Atisą su Kibele ir t. t, yra mitai, vaizduoją 
kai kuriuos gamtos vyksmus, sakysime, rudens ir pavasario 
keitimąsi, dienų trumpėjimą ir ilgėjimą, arba tiesiog tai yra 
pasakos. Evangelijose mes turime ne mitus, ne pasakas, bet 
realius, istoriškus asmenis, istoriškus faktus, tikrovišką istori- 
jos eigą. Su tais pagonių mitais neturėjo progos žydų tautos 
"| tikybinės pažiūros susidurti, nes Izraelio monoteizmas biaurė- 
1 josi jais. Nesusidūrė su jais nė mokinių tikėjimas į Kristaus 
„ atsikėlimą. Niekur tų dievukų mituose nėra nei tikros kančios, 
nei tikro atsikėlimo. "Tie mitai pilni žemų aistrų ir neskaistu- 
mų. Rimtesni, net racionalistiškos krypties mokslininkai pro- 
 testuoja prieš tų mitų gretinimą su Kristaus mirtimi ir atsi- 
" kėlimu.!) 


Kristaus atsikėlimas ir Jo pasiuntinybė 


i Ryšys, kurs jungia Kristaus atsikėlimą su Jo pasiuntinybe, 
yra aiškus: jei Kristus tikrai kėlėsi, tai Jis yra tas, kuo Jis 
save esant skelbė, tikrasis Mesijas, tikrasis Dievo Sūnus. Tokią 


r 1) Pig. J. Weiss, Jesus von Nazareth Mythus oder Geschichte, Tūbingen, 
„ Mohr, 1910, 25—39. Tų mitiškų hipotezių įvertinimui plg. de Grandmaison, 
| Jėsus-Christ, II, 428—434 ir 510—532. 

išvadą daro visas Naujasis Testamentas!) Atsikėlęs Jėzus — 
tai apologetiškas faktas, kurs vyrauja visoj pirmykštės Bažny- 
čios krikščionijoj, tai tam tikra prasme vienintelis tikėtinumo 
motyvas, kuris uždega Apaštalus ir jų klausytojus ir palenkia 
juos pripažinti ir priimti visas dieviškas paslaptis, kurios slė- 
pėsi Išganytojo asmenyje. Tokia yra ir paties Kristaus mintis. 

Pats Kristus daug kartų buvo skelbęs savo kančią ir atsi- 
kėlimą. "Dai įėjo į Jo, kaip Atpirkėjo, uždavinį. Nes Jis atėjo 
„kad Jis pats tarnautų ir duotų savo gyvybę kaipo atvadavimą 
už daugelį“ (Mork. 10, 45). Tą savo gyvybę Jis gali duoti ir 
gali „vėlją imti“. Tokį įsakymą Jis yra gavęs iš Tėvo (Jo. 10, 
18). Duodamas ir imdamas savo gyvybę, Jis pildo Dievo įsa- 
kymą, Dievo siuntimą; bet tuo pačiu Jis įrodo, kad tasai siun- 
timas yra tikras, einąs iš Dievo. Nes jei Jis turi galios atsi- 
kelti iš numirusių, tai tokia galia tegali būti iš Dievo, kurs Jį 
siuntė. O kad Jėzus skelbė, jog Jis yra siųstas Dievo Sūnus, 
tai Jo atsikėlimo stebuklu Dievas liudija, jog Jis tikras Dievo 
Sūnus. 

Be to, bent porą kartų Viešpats tiesioginai išsireiškia, kad 
Jo atsikėlimas bus ženklas Jo pasiuntinybei patvirtinti. 

„Kai kurie Rašto žinovai ir farisiejai atsiliepė ir Jam sakė: 
Mokytojau, mes norime matyti iš Tavęs ženklo. Jis jiems at- 
sakydamas tarė: Pikta ir svetimoteriaujanti karta reikalauja 
ženklo, ir jai nebus duota kito ženklo, kaip tik pranašo Jonos 
ženklas. Nes kaip Jona buvo tris dienas ir tris naktis bangžu- 
vio pilve, taip žmogaus Sūnus bus tris dienas ir tris naktis 
žemės širdyje“ (Mat. 12, 38—40). 

Jona aukojo savo gyvybę, kad likusieji laive išsigelbėtų, ir 
tie išsigelbsti; bet ir pranašas, išbuvęs žuvies viduriuose tris 
dienas ir tris naktis (Jon. 2, 1), buvo išmestas ant sausumos 
gyvas; skelbdamas atgailą, jis turėjo didžiausio pasisekimo 
pagoniškoj Ninivoj. "Tokie jo gyvenimo nuotykiai nepaprastai 
ryškiai vaizduoja Kristaus likimą: aukodamas savo gyvybę 
ant kryžiaus, Jis išgelbsti pasaulį. Bet ir iš mirties Jis išeina 
gyvas, ir Jo mokslas turi didžiausio pasisekimo stabmeldžių 
pasaulyje. Didesnįjį Jonos nuotykį, jo buvimą bangžuvio vidu- 
riuose ir jo gyvybės išlikimą, Viešpats gretina su savo likimu: 
Jis bus palaidotas žemės širdyje tris dienas ir tris naktis?) 
ir atsikels iš numirusių. Tasai atsikėlimas bus „ženklas“, kurs 
skirs geros valios žmones nuo pikta valia apakusių, kokiais 


1) Tą dalyką galima patikrinti skaitant Apaštalų darbus: 1, 3, 21—22; 
2, 22—36; 3, 15—26; 4, 10, 20, 33; 5, 29—33; 10, 37—44; 13, 27—40; 17, 
3, 18, 31—32; 22, 14—-15; 25, 19; 26, 22—23, 28; arba bent viename Povilo 
' laiške, sakysime, rašytame Romėnams: 1, 4; 4, 23—24; 6, 4—10; 7, 4; 8, 
10—11, 34; 10, 9; 14, 9. 
2) Toks dienų ir naktų skaičiavimas čia imamas rytų kraštų būdu. 

buvo daugelis farisiejų. ieėjimas, kad Dievas prikėlė Jėzų, 
bus išganingas tautoms (Rom. 10, 9), 

Kitus žodžius Viešpats pasakė bažnyčios išvalymo proga. 
| Kai Jis išvarė iš bažnyčios pardavikus, „žydai atsiliepė ir Jam 
| sakė: Kokį ženklą "Tu gali mums parodyti, kad tai darai? Jė- 
. zus atsakė ir jiems tarė: Sugriaukite šitą bažnyčią, ir aš per 
tris dienas ją pastatysiu. "Tuomet žydai sakė: Šita bažnyčia 
statyta keturias dešimtis šešerius metus, o "Tu nori per tris 
dienas ją pastatyti? Bet Jis kalbėjo apie savo kūno bažnyčią. 
Tik paskui, Jam atsikėlus iš numirusių, Jo mokiniai atsiminė, 
kad Jis tai buvo sakęs, ir tikėjo Raštui ir Jėzaus pasakytiems 
žodžiams“ (Jo. 2, 18—22). 

"Tie žodžiai, pilni mįslės, davė progos aiškinti juos pikta, 
net šmeižiančia prasme. Teismo metu neteisingi liudininkai 
dėjo į juos revoliucionierišką ir anarchišką prasmę. Po kryžiumi 
jie buvo panaudoti pasityčiojimui. Patys mokiniai suprato juos 
tik tada, kai jie jau išsipildė. 

Dviejų Bažnyčių simbolis vaizduoja didelę, tragingą dvi- 

kovą, kurioj rungiasi žyduojanti ir krikščioniškoji dvasia. Da- 
bar garbinimas vyksta tik vienoj didingoj Jeruzalės bažnyčioj 
(„kokie akmenys ir kokie statymai!“), kurioj kiekvienam geram 
Izraelitui gyveno Viešpaties Dievo garbė. Vietoj to garbinimo 
vienoj vietoj Dievas pastatys platesnę religiją, kuri garbins 
dvasioje ir tiesoje. Bet ta būsimoji tikrovė dabar slepiasi Jėzuje: 
Jo kūnas yra silpnutė bažnyčia, kur. gyvena, geriau negu žmo- 
nių rankų statytoj bažnyčioj, Tėvo garbė ir pasimėgimas. Tad 
besidižiuojantiems materiališku didingumu ir reikalaujantiems 
iš Jo ženklo žydams savo valdžiai įrodyti, Viešpats atsako gi- 
liais pranašingais žodžiais: „Sugriaukite šitą bažnyčią, ir aš 
per tris dienas ją pastatysiu“. Nesvarbu, kad dabar klausytojai 
klysta ir taiko Viešpaties žodžius materiališkajai bažnyčiai, 
| ironiškai nurodydami Jo uždavinio didumą. "Diesesnės dvasios 
 nesuklys; įrodymų jau buvo užtenkamai duota. Laikas išspręs 
mįslę. Sunaikinus Jo kūno bažnyčią, kada tasai kūnas nukan- 
kintas bus paguldytas kape, išaugs žmogaus Sūnaus garbė. Ant 
to kampinio akmens, kurį atmetė oficialūs žydų sinagogos 
„ statytojai, kils ne žmonių rankų pastatyta bažnyčia, kurios 
„ jokios audros nepajudins, nei naikinanti laiko dantis nesu- 
“ naikins. 
Abu Viešpaties duodamieji „ženklai“ veda prie atsikėlimo. 
„Senovės pranašo ir naujos bažnyčios bruožais vaizduojamas, 
|" kyla į Evangelijos akiratį mirties nugalėtojas, gyvybės davėjas, 
„atsikėlęs Viešpats. Kada tai išsipildys, Petras galės kalbėti: 
„Tebūnie žinoma visiems Izraelio namams, kad Dievas Jį pa- 
darė Viešpačiu ir Kristumi, būtent tą Jėzų, kurį jūs prikalėte 
"ant kryžiaus“ (Apd. 2, 36). 


V Skyrius 


Kristaus dievybė ir gimstanti Bažnyčia 


Viešojo savo veikimo metu Jėzus skelbė save Dievo pa- 
siuntiniu, Dievo Mesiju, Dievo Sūnumi. Tą savo skelbimą Jis 
įrodė savo gyvenimo ir asmens kilnumu, savo stebuklais ir 
prisikėlimu. Ar tais dalykais Jis įtikino savo mokinius, kad 
Jis yra tikrai tas, kuo Jis save skelbė? Kaip suprato Jį Jo mo- 
kiniai ir pirmieji Jo tikintieji? Tasai mokinių ir pirmykštės 
Bažnyčios tikėjimas, išugdytas Jėzaus žodžių, gyvenimo ir dar- 
bų, turi didžios svarbos: jis dar kartą patvirtina mums Jėzaus 
skelbimą ir Jo darbus. Mokiniai ir pirmieji tikintieji betarpiškai 
susidūrė su Kristumi, Jį matė ir girdėjo kalbant, arba bent 
susidūrė su tokiais asmenimis, kurie Jį buvo matę ir girdėję, — 
taigi jiems buvo lengviau suprasti Viešpaties mintis ir darbus, 
arba jų tikrumą betarpiškais liudininkais patikrinti. Taigi kaip 
mokiniai ir pirmieji tikintieji suprato Kristų? Jei jie tikėjo, jog 
Jėzus yra Mesijas ir tikras Dievo Sūnus, tai tasai jų tikėjimas, 
išugdytas Jėzaus žodžių ir darbų, mums liudija, kad Jėzus 
užtenkamai davė jiems įrodymų, jog Jis tikrai yra Dievo siųs- 
tasis Mesijas ir Dievo Sūnus tikrąja prasme. 


1 5. Nuo Velykų lig Sekminių 


Tame laikotarpyj mokinių tikėjimui konstatuoti mes turime 
paskutinius Evangelijų skyrius, kurie pasakoja Viešpaties atsi- 
kėlimą, pasirodymus ir žengimą į dangų. "Ten mes randame, 
kaip mokiniai reagavo į Viešpaties žodžius ir darbus ir kaip 
jie reiškė savo tikėjimą. Kristaus žodžiai ir darbai, taip pat ir 
šiame laikotarpyj, istoriškumo atžvilgiu yra tikri; taigi ir mo- 
kinių tikėjimas, ugdomas tų Viešpaties žodžių ir darbų, yra 
istoriškai neabejotinas faktas. 

Kristaus viešojo veikimo metu, pradedant nuo Jo krikšto 
iki mirties, mokinių tikėjimas palengva augo ir tvirtėjo, nors 
ir sunkenybių jisai sutiko didelių. Pagaliau, baigiantis vieša- 
jam veikimui Galiliejoj, Petras išpažįsta Viešpatį Mesiju ir tikru 
Dievo Sūnumi. "Tą mokinių tikėjimą Kristus vis dar stiprina 
lig pat savo kančios. Ateina kančios ir mirties valanda. Moki- 

nių tikėjimas gauna galingą smūgį, kurs jį sudaužė, nelyginant 
kaip audra ir kruša suplaka gražiausiai sužėlusius pasėlius. 
„Mes gi tikėjomės“... (Luk. 24, 21), — o dabar tos viltys pa- 
lūžo. Tačiau įvyko Viešpaties atsikėlimas iš numirusių. "Tasai 
faktas iš naujo atgaivina palūžusį mokinių tikėjimą ir įduoda 
jam naujos, galingos gyvybės. Jėzus yra tikrai tas, kuo Jis 
save skelbė. Atsikėlimas yra lemiamas įrodymas ir kartu ap- 
reiškimas, kad Jėzus tikrai yra Mesijas ir Dievo Sūnus. Tuo 
Jis buvo ir seniau, nuo pat pradžios, — bet Viešpaties atsikė- 
limu dabar atėjo iš Dievo pusės aukščiausias apreiškimas ir 
laidavimas, kad Jis yra tikrai tas, kuo Jis save skelbė. 

Savo tikėjimą mokiniai ima reikšti tam tikra formula, 
kuri paskum dažniau kartosis. Apaštalas "Tomas, pasirodžius 
Viešpačiui, išreiškia jį žodžiais: „Mano Viešpats ir mano Die- 
vas“ (Jo. 20, 20). Taigi jis aiškiai išpažįsta Kristaus dievybę 

| ir, kaipo Dievą, jis Jį vadina Viešpačiu. Kaip mes netrukus 
pamatysime, tasai duodamasis Jėzui pavadinimas „Viešpats“ 
taip pat ir vėliau tokią pat turi reikšmę, būtent, jog Jėzus yra 
| Mesijas ir Dievas. 
| Ką tikėjo Tomas, vadindamas Jėzų savo Viešpačiu ir savo 
| Dievu, tą, be abejo, taip pat tikėjo ir kiti Apaštalai, kurie ne- 
| buvo tiek skeptiški, kaip „netikintis Tomas“. "Tą jų tikėjimą 
| pats Jėzus stiprina įvairiais būdais. Sakydamas Magdalenai: 
„Aš žengiu pas savo Tėvą ir jūsų Tėvą, pas mano Dievą ir 
jūsų Dievą“ (Jo. 20, 17), Kristus iš naujo pabrėžia, jog Jis yra 
Dievo Sūnus visai kitokia prasme, negu Jo mokiniai. Dėstyda- 
mas Raštą, Jis įrodinėja, jog „reikėjo, kad Kristus (=- Mesijas) 
tai kentėtų ir taip įeitų į savo garbę“ (Luk. 24, 26), — ir tuos 
žodžius, aišku, Jis pats sau taiko: tasai Mesijas, kurs savo kan- 
čia ir atsikėlimu įėjo į savo garbę, tai Jis pats. Jis suteikia 
Apaštalams valdžios nuodėmes atleisti: „Imkite šventąją Dvasią. 
Kam nuodėmes atleisite, tam jos atleistos, ir kam sulaikysite, 
jos sulaikytos“ (Jo. 20, 22). Vienas Dievas tegali savo vardu 
nuodėmes atleisti. Suteikdamas Apaštalams tą valdžią, tuo pa- 
čiu Jėzus reiškia savo dievybę. Petras priskiria Kristui dievišką 
visažinojimo galią (Jo. 21, 17), — Viešpats žino net slapčiau- 
"sias jo mintis ir jausmus. Jėzus dar kartą pakartoja, jog Jis 
„atsiųsiąs šventąją Dvasią: „Aš atsiųsiu ant jūsų, kas mano 
Tėvo pažadėta... Jūs būsite apvilkti galybe iš aukštybės“ (Luk. 
1.24, 49; Apd. '1, 4—8). Šventąją Dvasią siųsti tegali Dievas. 
„ Sakydamas, kad Jis pats atsiųs šventąją Dvasią, tuo pačiu Jis 
skelbia save Dievu. Be to, dar Jėzus suteikia Apaštalams val- 
| džios Jo vardu daryti stebuklus (Mork. 16, 17; Apd. 3, 6 ir 
| k) — ir tuo pačiu Jis skelbia save gamtos Viešpačiu. Tačiau 
is turi valdžios ne tik materiališkai gamtai, bet ir visam žmo- 
nių pasauliui: „Man duota visa valdžia danguje ir žemėje. Hi- 

kite tat ir mokykite visas tautas, krikštydami juos vardan "Tėvo 
ir Sūnaus, ir šventosios Dvasios“ (Mat. 28, 18—19). Jis, Sū- 
nus, stato save viename laipsnyj su "Tėvu ir šventąja Dvasia, 
taip pat Jam ir Jo vardan, kaip Tėvo ir šv. Dvasios vardan, 
krikštu yra pašventinamos sielos, kurioms Jis, Dievas, yra 
paskučiausias tikslas. Visos tautos turi tikėti Jo mokslui (taigi 
ir į Jo dievybę) išganančiu tikėjimu, — nes „kas tikės... bus, 
išganytas; kas gi netikės, bus pasmerktas“ (Mork. 16, 16). Pa- 
galiau, nors Jis grįžta pas savo Tėvą, vis tiek Jis pasilieka 
savųjų tarpe iki pasaulio pabaigai (Mat. 28, 20), — nes Jis, 
aukštesnis už erdvę ir laiką, yra amžinas ir visuresantis. Dabar 
Jis, Dievas ir žmogus, savo galybe žengia į dangų pas Tėvą, 
pas kurį, pagal savo dievybę, Jis buvo nuo amžių, o Jo mo- 
kiniai skelbia, kad Jis „sėdi Dievo dešinėje“ (Mork. 16. 19; 
plg. Apd. 7, 55), turėdamas tokią pat valdžią ir garbę kaip ir 
dangiškasis "Tėvas. 

Tasai laikotarpis nuo Velykų lig Sekminių tėra visai trum- 
pas. Vis tik mokiniai užtenkamai išreiškia savo tikėjimą: Jėzus 
yra Mesijas, Viešpats ir Dievas. 


2 $. Nuo Sekminių iki pirmojo šimtmečio vidurio 


Maž daug pirmojo šimtmečio viduryje pasirodo krikščionių 
Bažnyčioj Apaštalų, ypač Povilo laiškai, kurie blizgančiai nu- 
šviečia, koks buvo tuo metu krikščionių tikėjimas. Bet laiko- 
tarpis nuo Sekminių iki tų laiškų pasirodymo mažiau teturi 
istoriškų dokumentų. Svarbiausias parašytas istoriškas šaltinis 
to laikotarpio tikėjimui pažinti yra „Apaštalų darbų“ knyga, 
parašyta Luko evangelisto. Tos knygos autentiškumą šiandien 
jau pripažįsta net radikaliausi kritikai!) Tik jos istoriškumą 
racionalistai tiek neigia, kiek joj pasakojami stebuklai, dėl to 
kad jie iš anksto tvirtina, kad jokių stebuklų negali būti. 
„Apaštalų darbų“ istoriškumą plačiai ir tvirtai laiduoja ypač 
šv. Povilo laiškai. 

Apaštalų darbų knygą galima skirti į dvi dalis; pirmojoj 
dalyj (1—12 skyriai) pasakojama krikščioniškosios Bažnyčios 
kūrimosi pradžia Jeruzalėj ir Palestinoj, o paskum pasakojamas 
daugiausia Povilo veikimas ir jo istorija iki pirmosios jo ne- 
laisvės Romoje 61—63 metais.) "Tuo tarpu mes imame domėn 


1) Plg. Andruška, Evangelijų kilmė, 94—96 p 

2 Bžikdr (Die Apostelgeschichte, Bibl. Zeitir, I Folge, 1910, 311 p.), 
sulyginęs Apaštalų darbuose suminėtus pasaulinės istorijos faktus su kitais 
anų laikų istorikais (Josephus, Tacitas, Suetonius, Orosius), nustato šitokią 
Apaštalų darbų chronologiją: 783 m. nuo Romos įkūrimo = 30 mūsų eros 
metais Kristaus kančia, mirtis, atsikėlimas ir žengimas į dangų; 33 m. — Ste- 
pono persekiojimas ir Povilo atvirtimas; 36 m. pirmasis Povilo atsilankymas 

laikotarpį nuo Sekminių iki Povilo laiškų pasirodymo (maž 
daug iki 53 metų). "Tas laikotarpis, kurs truko maž daug 20 
metų, palyginti, neilgas. 

Pirmykštė krikščionių bendrija pirmiausia ėmė reikšti Ve- 
lykų tikėjimą: „Viešpats iš tikrųjų atsikėlė ir pasirodė Simo- 
nui“ (Luk. 24, 34). "Tas pagrindinis įvykis buvo naujos gyvy- 
bės pradžia. Mokiniai jau nuo seno turėjo religišką pagarbą 
savo Mokytojui. Velykų įvykis tą pagarbą pavertė į tikrą reli- 
giją. Nuo tos dienos jų Mokytojas yra jiems jų Viešpats. Vie- 
šai, taip sakant, oficialiai tasai jų religiškas kultas ėmė reikštis 
nuo pat Sekminių. Konstatuokime tą faktą, o paskum pamaty- 
sime „Viešpaties“ pavadinimo prasmę ir kilmę. 

Savo mokinančiuose ir apologetiškuose dėstymuose Apaš- 
talai visų pirma primena žmogiškąją Jėzaus pusę ir paskum 
stato švieson Jo dieviškąją pusę: „Jėzus Nazarėnas buvo žmo- 
gus, jums Dievo paliudytas galingais darbais, stebuklais ir 
ženklais“ (2, 22), teisus ir šventas (3, 14; 7, 52 ir k.). „Dievas 
patepė Jį šventąja Dvasia ir galia. Jis perėjo gera darydamas 
ir gydydamas visus velnio apsėstuosius, nes Dievas buvo su 
Juo“ (10, 38). „Ji jūs prikalėte neteisiųjų rankomis ant kryžiaus 
ir nužudėte. Dievas Jį prikėlė“ (2, 23—24). „Todėl tegu žino 
visi Izraelio namai, kad Dievas Jį padarė ir Viešpačiu ir 
Kristumi, būtent tą Jėzų, kurį jūs prikalėte ant kryžiaus“ 
(2, 30). 

Taigi Jėzus yra Viešpats ir Kristus (— Mesijas). Jis buvo 
Viešpats ir Kristus nuo pat pradžios. Bet dabar atsikėlimas 
aiškiai parodė, kas Jis yra ir kaip Jis Dievo išaukštintas. Nuo 
dabar pirmykštė Bažnyčia nuolat išpažins Jį savo Viešpačiu. 
Tasai pavadinimas niekados iš Bažnyčios tikėjimo nebepradings. 
Jis kartojamas ne tik Apaštalų darbų knygoje, bet ir visame 
Naujajame Testamente ir Bažnyčios Tėvų raštuose. Vėliau jis 
įeis į Bažnyčios tikėjimo simbolį, ir per tūkstančius metų baž- 
nyčiose bus kartojama: Tikiu... į vieną Viešpatį Jėzų Kristų... 


pas Jeruzalės tikinčiuosius (Apd. 9, 26); 36—41 m. Povilo buvimas Kilikijos 
Tarse; 42 m. Barnabas atveda Povilą iš Tarso į Antiochiją (Apd. 11, 25); tais 
pačiais metais didelis persekiojimas: Jokūbo Vyresniojo nužudymas, Petras 
kalėjime; 42—44 m. Povilo veikimas Antiochijoj ir Sirijoj; 45 m. Povilo ke- 
lionė Jeruzalėn su rinkliava; 46—49 m. pirmoji Povilo misijų kelionė; 49 m. 
Petras palieka Romą; 50 m. Apaštalų susirinkimas Jeruzalėj, kur ir Povilas 
dalyvauja; 51—53 m. antroji Povilo misijų kelionė; 53 metų vėlyvą vasarą 
Povilo trečiosios misijų kelionės pradžia; 54 m. Povilas atvyksta į Efezą, iš 
kur jis 57 metais patenka į Makedoniją; tais pačiais 57 metais, lapkričio mė- 
nesį, jis antru atveju atvyksta į Korintą; 58 m. Povilas grįžta į Jeruzalę, kur 
suimtas išbūna Kesarijos kalėjime iki 60 metų vėlyvos vasaros, ir keliauja į 
Romą; 61 metų pavasarį jis atvyksta į Romą; 63 metų pavasarį pirmosios 


| nelaisvės Romoje galas. — Kiti mokslininkai kiek kitaip chronologiją susta- 


j to, — ypač Kristaus mirties metus daug kas nukelia į 29 metus, ir Povilo 
 atvirtimo metus priartina prie Viešpaties kančios metų. 

Apaštalų darbuose taip pat matyti, kuria prasme pirmykštės 
krikščionių bendrijos tikėjimas išpažįsta Jėzų savo Viešpačiu. 
Jėzus yra Viešpats, nes Jis yra Dievas. Apie Jį, Viešpatį, sakomi 
tariniai, kurie tegalima sakyti apie tikrąjį Dievą. Viešpats Jė- 
zus ne tik yra didesnis už Dovidą (2, 29, 34), bet Jis yra Do- 
vido Viešpats, kurs sėdi Dievo dešinėje, kartu su Tėvu turėda- 
mas vienodą garbę ir vienodą valdžią (2, 34). Jis atsiuntė 
šventąją Dvasią (2, 33), kurią Dievas tegali siųsti. Jis yra „gy-. 
vyjų ir mirusiųjų teisėjas“ (10, 42), nuo kurio pareina amžina- 
sis žmogaus likimas; Jis — „gyvybės davėjas“ (3, 15). Per Jį 
vieną tėra išganymas: „Per nieką kitą nėra išganymo. Nes 
neduota žmonėms kito vardo po dangumi, per kurį mes turė- 
tumėm būti išgelbėti“ (4, 12). Per Jį ateina nuodėmių atleidi- 
mas (10, 43) ir išteisinimas (13, 38—39). Jo vardan yra teikia- 
mas krikštas nuodėmėms atleisti (2, 38; 8, 12; 10, 48 ir k.) ir 
Jo malonė išgano (15, 11). Jo vardu stebuklai darosi (3, 16 ir. 
k.), nes Jis yra gamtos Viešpats, ir bendrai, „Jis yra visų 
Viešpats“ (10, 36). Jis yra Dievo Sūnus. Mesa, vietoj Dievo 
Sūnaus pirmieji krikščionys kartais Jį vadina „Dievo vaiku“ 
(pais theou — 2, 13, 26; 4, 27, 30), kurs gali reikšti Isaijo 
pranašautąjį „Dievo tarną“ (Is. 42 ss.), nors Išminties knygose 
jis reiškia „Dievo Sūnų“ (Išm. 2, 13, 18); tačiau šalia to Jėzus 
tiesiog vadinamas „Dievo Sūnumi“ (9, 20; 13, 533; plg. 8, 57 
ir k.). — "Tie ir panašūs sakomi apie „Viešpatį“ tariniai tegali 
reikšti Jo dievybę. Priskirti kūriniui tokius tarinius būtų pikt- 
žodžiavimas ir stabmeldystė. 

Šalia to, Viešpaties dieviškos savybės matyti iš pirmųjų 
krikščionių praktiškojo gyvenimo, kur jų tikėjimas reiškiasi 
labiau savaiminiu būdu, negu pamokymuose. Tasai jų tikėji- 
mas praktikoj reiškiasi krikščionių malda, garbinimo būdu, 
gyvenimo papročiais ir kalbos išsireiškimais. Jaučiame, jog 
Viešpats pildo savo pasižadėjimą visados būti su savo moki- 
niais (Mat. 28, 20). Atrodo, kad Jam pavedamas naujo Apaštalo 
Motiejaus rinkimas (1, 24). Jis nugali Ananijo baimę (9, 10 ss.), 
Petro svyravimą (10, 0 ss; 11, 5 ss), Povilo nenusistatymą 
(22, 18 ss.). Jo pasirodymai, tiesa, yra visai kitokios rūšies, 
negu po atsikėlimo; vis tik sprendžiamame momente Jis duoda 
nurodymų. į 

Iš savo pusės tikintieji kreipiasi į Viešpatį kaip į savo 
vadą, kurs yra jų tarpe. Steponas savo prakalboj sinedrijos 
nariams įrodinėja, kad Jėzus yra tas, apie kurį pranašai kalbėjo, 
ir tuoj jis dvasioje pamato: „Štai, aš matau atvirą dangų ir 
žmogaus Sūnų, stovintį Dievo dešinėje“. O kai žydai, išmetę 
jį iš miesto, mušė jį akmenimis, mirdamas jis meldžiasi: „Vieš- 
patie Jėzau, priimk mano dvasią“. Puolęs ant kelių, jis šaukia: 
„Viešpatie, nepaskaityk jiems tos nuodėmės“ (7, 55—60), — tai 

pasakęs, jis miršta. "Ta jo malda yra ištikimas atbalsis tos 
maldos, kurią Kristus ant kryžiaus siuntė Dievui; tik vietoj 
Dievo Steponas deda Viešpatį Jėzų, kuriam jis mirties valan- 
doj savo sielą atiduoda. Vėliau taip darys ir kiti kankiniai. — 
O juk siela atiduodama tik Dievui. 

Jei kentėdamas kančias mirties valandoje krikščionis ins- 
tinktyviai šaukiasi Viešpaties Jėzaus, tai rodo, kad toks šau- 
kimasis buvo jam pasidaręs giliu religiniu papročiu. Tą pa- 
protį melstis į Viešpatį Jėzų mes randame maldos formuloj 
„Ateik, Viešpatie“, kuri buvo labai dažnai vartojama. "Tasai 
Šaukimasis maldoje Viešpaties Jėzaus nėra tokia malda, kuria 
mes kreipiamės į kurį nors šventąjį, prašydami užtarymo, — 
tai yra malda, kuria kreipiamasi į dievybę, nuo kurios visas 
išganymas pareina (22, 16; plg. 4, 12). Tokia malda į Viešpatį 
suponuoja tikėjimą į Jį, kurs išgano (8, 36 ss; 16, 31 ir k.). 
Kokiu tikėjimu tikima į Dievą, tokiu pat tikėjimu tikima į 
Viešpatį Jė20.(54:1459,142; 1105 175.14, 22; 16, 315 18,188 
20, 21), ir tuo tikėjimu pasiekiamas išganymas. Kokia prasme 
šaukiamasi Dievo, tokia pat prasme šaukiamasi Viešpaties 
Kristaus. Senajame "Testamente „šauktis Viešpaties vardo“ 
reiškė Jahvės kultą; kurie „šaukiasi Jahvės vardo“, tie Jam 
priklauso, tie Jo bijo, tie Jį garbina!) Tą patį išsireiškimą 
pirmieji krikščionys taiko kartais Dievui (2, 21), kartais Vieš- 
pačiui Kristui. Vykdamas į Damaską, Povilas turi valdžios 
sukalti pančiais visus, „kurie šaukiasi Jėzaus vardo“ (9, 14, 
21 graikų tekste). Kristus pasiunčia pas Povilą Ananiją, kurs 
ji pagydo ir sako: „Ko gaišti? Krikštydinkis ir nuplauk sa- 
vo nuodėmes, šaukdamasis Jėzaus vardo“ (22, 16). Taigi ta 
formula „šauktis Viešpaties vardo“ reiškia: išpažinti Kristų, 
melstis į Jį, garbinti Jį įvairiomis kulto formomis. Tad ji 
tegali būti taikoma dievybei. O čia mes randame Kristui 
taikomą. 

Pavadinimas „Viešpats“ Senajame Testamente, kur tik jis 
turi religišką prasmę, visur taikomas tik vienam tikrajam 
Dievui. Sugrįžę iš Babilono nelaisvės, Izraelitai manė, kad 
Jahvės vardo, dėl jo šventumo ir kilnumo, nedera ir negalima 
tarti. Todėl visur, kur Raštuose buvo Jahve, jie tardavo Ado- 
nąj — Viešpats. Taigi Adonaj, Viešpats, turėjo tą pačią prasmę, 
kaip ir Jahve, Dievas.') Senojo "Pestamento graikiškas IXX 
vertimas abu vardus, Jahve ir Adonaj, taisyklingai verčia žo- 
džiu Kyrios, Viešpats. Kur pirmykščiame tekste buvo Jahve ha 
elohim, visur išversta Kyrios o theos — Viešpats Dievas. Taigi 


1) Plg. Prad. 13, 4; 21, 33; 26, 25; Atk. 32, 3; 1 Kar. 18, 24; Ps. 79, 6; 
80, 18; 105, 1; Is. 64, 6; Joel. 2, 32 ir k. 

2) Plg. G. Hollmann, Velche Religion hatten die Juden, als Jesus auf- 
trat? Halle, 1905, 26 s. 

Viešpaties pavadinimas buvo tikrinis tikrojo Dievo vardas. 
Jokiam kūriniui tasai pavadinimas religiška prasme nebuvo 
galima taikyti. "Tiek Palestinos, tiek ir helenų izraelitas tuo 
Viešpaties pavadinimu suprasdavo tik vieną tikrąjį Dievą. 

Pirmieji krikščionys „Viešpaties“ pavadinimą, kaip minė- 
jome, taiko kartais Dievui (2, 39 ir k.), kartais Kristui (2, 36 
ir k.), o kartais Dievui ir Kristui be skirtumo (11, 20—21). “ 
Nekartą nė atskirti negalima, ar tasai pavadinimas taikomas 
Kristui, ar Dievui. Nejučiomis kalba pereina nuo vieno ant 
antro (2, 47; 9, 27—31 ir k.). 

Tačiau daugelio dalykų reikšmė, jei tesiremiama viena 
Apaštalų darbų knyga, nėra pilnai aiški, sakysime, „duonos 
laužymo“, arba Kristaus atperkančios mirties reikšmė tada tik 
aiškiai suprantama, kai jie suartinami su Eucharistijos įsteigi- 
mu ir Viešpaties žodžiais Evangelijose arba su vėlesniais Apaš- 
talų raštais. 

Už tat yra neabejotinai tikra, kad tuoj po Sekminių pir- 
mieji krikščionys tiki į Kristaus dievybę. Tas jų tikėjimas 
stato Viešpatį Jėzų vienon linijon su Dievu, priskiria Jam tikrai 
dieviškus savumus, garbina Jį kaip Dievą, daro Jį savo gyve- 
nimo centru ir atsiduoda Jam kilniausia meile, džiaugdamies, 
kad jie gali kentėti dėl Jo vardo (5, 41), arba ir savo gyvybę 
aukoti (7, 59). 

Pirmųjų krikščionių religija nuo pat pradžios yra nauja, 
bet kartu ir tradicinė: tikėjimas į Kristų, Kristaus garbinimas 
užima pirmąją vietą, — bet vis dėlto tasai naujas tikėjimas 
nesusilpnina senovinio tikėjimo į Jahvę, nei tikėjimas į Jahvę 
nepersidirbo į tikėjimą į Jėzų, nei nestojo vienas šalia antro; 
krikščioniškasis kultas neatiduodamas dviem Dievams, nei dviem 
Viešpačiams, o vienok su tokiu pat pasitikėjimu ir meile jis 
kreipiasi į Jėzų, kaip ir į Jo Tėvą. Nors pirmieji krikščionys 
neturėjo griežtų teologiškų sąvokų mūsų prasme, vis dėlto jie 
mokėjo išvengti klaidų. Dievas tėra vienas. Nepaliestas lieka 
senovės Rašto posakis: „Klausyk, Izraeliau, Viešpats tavo 
Dievas yra vienatinis Viešpats“ (Atk. 6, 4). Bet mokiniai buvo 
girdėję Jėzaus žodžius Evangelijose: „jūs tikite į Dievą, ir į 
mane tikėkite“ (Jo. 14, 1); „kas mane mato, mato ir Tėvą“ 
(Jo. 14, 9); „tai yra amžinasis gyvenimas: kad pažintų Tave, 
vienatinį tikrąjį Dievą, ir kurį "Tu siuntei, Jėzų Kristų“ (Jo. 
17, 3). — "Tie žodžiai yra tarytum pirmųjų krikščionių tikybi- 
nė programa. Garbinama tik viena dieviškoji prigimtis. Vieš- 
pats Jėzus viską yra gavęs iš Tėvo, taip pat ir tą pačią, kaip 
Tėvas, dieviškąją prigimtį. "Todėl garbinant Jėzų, per Jėzų ir 
Jėzuje yra garbinamas Tėvas. Jėzus yra tarpininkas, kurs ne- 
nutolina nuo "Tėvo, bet prie Tėvo priartina, Švenč. Trejybės 

paslaptis, būdama pirmųjų krikščionių tikėjimo pagrindinė tie- 
sa, išlaiko jų monoteizmą. 

Į klausimą, kaip toks Kristaus dievinimas galėjo kilti, 
kai kurie racionalistai atsako: Anais laikais heleniškų pagonių 
tarpe buvo paprotys savo dievus vadinti viešpačiais. Egiptie- 
čiai savo dievus ir deives (Osirisą, Serapisą, Isisą) vadino vieš- 
pačiais (kyrios, kyria). Siriečiai savo deivę vadino viešpačia 
(kyria). Toksai paprotys vyravo Antiochijoj, arba gal Damaske 
ar Tarse. Šv. Povilas jau rado tą pavadinimą pas kilusius iš 
tokių pagonių krikščionis. Mat kai krikščionybė paplito Anti- 
ochijoj, tasai pagonių paprotys vadinti dievus viešpačiais savai- 
me persikėlė ant Kristaus, kurį imta vadinti Viešpačiu. Pasė- 
kos buvo svarbios, — nes Senojo Testamento LXX vertime 
Viešpats reiškė patį Jahvę; taigi Kristui Viešpačiui buvo pri- 
taikyti Senojo "Testamento posakiai, kurie buvo taikomi vienam 
Jahvei, ir tuo būdu Kristus pasidarė krikščionims Dievu, vie- 
ninteliu išganymo šaltiniu ir viso tikėjimo centru.!) 

Tokia hipotezė neišlaiko kritikos. Kristus imta vadinti 
Viešpačiu ne helenistų tarpe, bet pačioj Palestinoj, pačioj Je- 
ruzalėj, žydų kilmės krikščionių tarpe. Niekados Jeruzalės 
Bažnyčia nebūtų sutikusi, kad pagoniškas pavadinimas būtų 
taikomas Kristui. Kristus vadinamas Viešpačiu visuose Nau- 
jojo Testamento raštuose, taip pat ir tuose, kuriuos rašė se- 
nesnieji Apaštalai, kurie su helenizmu nieko bendro neturėjo. 
Įsižiūrėkime kiek arčiau. 

Žodis viešpats?) ne kartą reiškia tik mandagumą. Liau- 
dies Žmogus, sveikindamas aukštesnį už save, arba mokytesni 
žmonės tarp savęs, vartodavo mari (mano viešpatie), kartais 
jungdami su rabbi: rabbi mari, — mano mokytojau ir po- 
ne. "Ta pačia prasme lotynai vartojo dominus ir graikai 
kyrios. Pridedamas kilmininkas aprėždavo prasmę, saky- 
sime, vergo ponas, žemės ir gyvulių ponas, savininkas. "Tokia 
mandagumo prasme žodis viešpats ne kartą vartojamas Evan- 
gelijose, ypač tų, kurie Kristų laikė paprastu žmogumi ir mo- 
kytoju. 

Panašiai viešpaties pavadinimas (marana — mūsų viešpats) 
buvo duodamas karaliams. "Tai rodo Biblijos įvairios vietos, 
Palestinos ir Sirijos antrašai ir literatūros liekanos. Graikų 
kalboje Erodai buvo vadinami kyrioi, viešpačiai3) "Toks pat 


1) Pig. W. Boušset, Kyrios Christos, Gėttingen, 2 Aufl. 1921, 75—104 p. 

2) Viešpats — ponas, kyrios, dominus, aramaiškas mar, kurs tačiau 
buvo beveik visados vartojamas su savybine priesaga mari — mano vieš- 
pats, arba marana — mūsų viešpats, nes be tokios priesagos vartoti buvo 
prnėndajs, Plg. Dalman, Die Worte Jesu, 1, 266—272. 

3) Plg. Cerfaux, Le titre Kyrios et la dignitė royale de Jėsus. Revue des 
Sc. Phil. et Thėol., XI, (1922) 59 p. 

paprotys randamas Egipte ir vėliau Romoje. Toks titulas ne 
būtinai turi religišką prasmę; savaime jis tik išreiškia kara- 
liaus valdžią valdiniams, panašiai kaip pono vergams. Ta pras- 
me rytuose karaliai ir buvo vadinami viešpačiais. Taip pat ir 
pas romėnus duodamas ciesoriui viešpaties pavadinimas reiškė 
tik ciesorių ir jo funkciją, ir nesijungė su ciesoriaus dieviškų 
kultu. "Tik vėliau, kai valdovo valdžia imta laikyti dieviška, | 
viešpaties titulas ėmė reikšti ciesoriaus dievinimą bei apoteozę. 
Pirmieji ciesoriai (Augustas ir Tiberijus) atsisakė nuo tokio 
dievinimo, Kaligula ir Domicianas reikalavo ne tik to dieviško 
titulo (dominus ac deus Domitianus), bet ir dieviško kulto. Iš | 
čia konfliktas, kurs kilo tarp ciesoriaus garbinimo ir Viešpa- 
ties Jėzaus garbinimo. 

Pagaliau viešpaties pavadinimas buvo duodamas ne tik 
karaliams, bet ir dievams, ypač rytuose, kur į santykius tarp 
dievybės ir žmogaus buvo žiūrima panašiai, kaip į santykius 
tarp pono ir vergo. Dievukas vaizduojamas jo užimamo krašto 
ar tautos valdovu, — tai "Tyro ir Sidono, ar "Tarso, ar Hermo- 
no, ar Libano Baalis. Kartais jo viešpatavimo ribos prasiple- 
čia, ir jis yra ne tik vieno krašto, bet viso dangaus viešpats, — 
“tai dangaus Baalis. Panašiai Egipto dievybės valdo įvairius 
gaivalus, ir vadinamos viešpačiais, sakysime, ponia (kyria) Isis. 
Net tada, kai tie Egipto ir Sirijos dievai įsibrovė į helenų pa- 
saulį, jie pasiliko viešpačiais. Gazos dievukas neturi kito var- 
do, kaip tik Marnas — mūsų viešpats. Tačiau daugumai die- 
vukų pridedamas ir vardas: viešpats Osiris, viešpats Serapis, 
viešpati Isis. Taip pat ir graikų pasaulio dievai turėjo viešpa- 
čių pavadinimus. 

Su tomis žemiškų valdovų apoteozėmis arba pagonių dievų 
garbinimu pirmieji krikščionys neturėjo nieko bendro. Išaugę 
Senojo Testamento griežtame monoteizme, jie biaurėjosi kiek- 
vienu žmogaus, kad ir ciesoriaus, dievinimu ir pagonių stab- 
meldišku kultu. Psichologiškai nėra jokio galėjimo, kad jie 
religišką kultą būtų paėmę iš pagonių ir perkėlę ant Kristaus. 
Pirmiesiems krikščionims, kaip ir visiems izraelitams, Dievas 
tėra vienas, dangaus ir žemės Viešpats, ir niekas kitas negali 
būti dievinamas ir garbinamas kaip Dievas. Pirmųjų krikščio- 
nių centre, Palestinoj, ypač Jeruzalėj, apskritai, žydų pasaulyj 
pagoniškas valdovų ar dievų kultas anais laikais negalėjo tu- 
rėti jokios įtakos. Pagaliau, ir Kristaus dievinimas eina visai 
kitokia prasme, negu ciesorių ar dievų kultas. Šalia ciesorių 
ar dievų pakenčiami, arba net kartu garbinami, kiti dievai. Jė- 
zaus garbinimas yra ekskliuzyvus. Jis vienas su Tėvu yra Dievas 
ir Šalia Jo niekas kitas. "Taip kilni ir gryna dievybės sąvoka 
pas krikščionis, — nė neįmanoma, kad ji būtų galėjusi kilti iš 
labai drumstų pagoniškų pažiūrų. — O vienok Jėzus garbina- 

mas kaip Dievas. Jei tasai garbinimas nekilo iš pagonių kulto, 
tai iš kur jis kilo? 

Skaitydami Evangelijas mes randame, kad duodamas Kris- 
tui Viešpaties pavadinimas, be mandagumo prasmės, turi dar 
gilesnę prasmę: jis išreiškia Jo aukščiausią valdžią. Pats Jėzus, 
laikydamasis reikiamo atsargumo, tą dalyką užtenkamai nuro- 
do. Palyginimuose Jis perstato save Viešpačiu, kurio sugrįž- 
tant laukia Jo tarnai (Mat. 23, 42—51; 25, 14—30; Mork. 13, 
32—37; Luk. 12, 35—46; 13, 25—28). Tų Jo mokymų atbalsis 
yra pirmųjų krikščionių taip dažnai vartojama malda „Marana 
tha“ — „ateik, Viešpatie“.!) Ypač savo mokiniams Jėzus yra 
Viešpats ir Mokytojas (Mat. 10, 24—25; Mork. 11, 3 ir k.). Taip 
Jis dažnai mokinių vadinamas, ypač Luko ir Jono Evangelijose. 
Jis pats tą pavadinimą pagiria ir pripažįsta (Jo. 13, 13). Bet 
šalia to Jėzus skelbė save Mesiju. Augant mokinių tikėjimui 
į Jo mesianizmą, taip pat ir Viešpaties pavadinimas mokinių 
lūpose įgauna kas kartą vis gilesnę prasmę: Viešpats — tai 
Mesijas Karalius, naujasis Dovidas. "Tačiau Jėzus yra dieviš- 
kas Mesijas, tikras Dievo Sūnus. "Taip Jis skelbė ir tokį Jo 
skelbimą galutinai patvirtino Jo atsikėlimas iš numirusių. Mo- 
kiniai tai matė ir tikėjo: Jėzus yra dieviškas Viešpats. "Taigi 
pirmųjų krikščionių kalboje Jėzus yra Viešpats šitokia prasme: 
Jis yra žmogaus Sūnus, Dievo išaukštintas, įstatytas į savo 
mesianišką karalystę, Dievo Sūnus, „sėdįs Dievo galybės deši- 
nėje“. Kaipo Viešpaties, Jo laukiama, kada Jis ateis (paruzijoj) 
„dangaus debesyse“, su aukščiausia, dieviška valdžia visiems 
žmonėms. Iš čia Petro skelbimas ir pirmųjų krikščionių tikė- 
jimas: „Tegu žino visi Izraelio namai, kad Dievas Jį padarė ir 
Viešpačiu ir Kristumi, būtent tą Jėzų, kurį jūs prikalėte 
ant kryžiaus“ (2, 36). Iš čia pirmųjų krikščionių malda į Kris- 
tų: „Ateik, Viešpatie“. 

Taigi Viešpaties pavadinimas pirmųjų krikščionių kalboje 
yra teologiškas išsireiškimas, rezervuotas Kristui, lygiai kaip 
ir Dievui, Jo Tėvui. Jėzaus mokymas Evangelijose, Jo stebuk- 
lai ir atsikėlimas iš numirusių duoda tam pavadinimui tikrąją 
prasmę. Jo kilmė nieko bendro neturi su ciesorių ar karalių 
apoteozėmis, kurioms krikščionys, lygiai kaip ir žydai, teturėjo 
pasibaisėjimo. "Tasai ciesorių kultas per tris šimtmečius bus 
didžiausia kliūtis krikščionių tikėjimui plisti ir jis daugiausia 
padarys kankinių. 


1) Povilas (1 Kor. 16, 22) ir Didache (10, 6), net graikiškai rašydami, 
cituoja tą maldą aramaiška kalba, neversdami graikiškai. Tai rodo, kad toji 
malda visų pirmiausia buvo vartojama aramaiškai kalbančių krikščionių tarpe 
ir buvo visiems labai žinoma, taip kad net graikiškai kalbantieji jos prasmę 
gerai žinojo. Tik vėliau Jono Apreiškimas (22, 20) pirmojo šimtmečio gale ją 
verčia graikiškai. 

3 $. Pirmojo šimtmečio viduryj 


"Tame laikotarpyj, be kitų svarbių Naujojo Testamento raš- 
tų, surašytų dabartinėj formoj, didelį vaidmenį vaidina šv. Po- . 
vilo raštai. "Tradicija priskiria jam 14 laiškų. Jie rašyti maž 
daug 53-—67 metų laikotarpyj. Jų autentiškumas yra kritikos 
pripažįstamas, išskyrus kelis laiškus, dėl kurių kai kas abejo- 
jai tai yra laiškas Kfeziečiams, antrasis Tesalonikiečiams, pas- “ 
toraliniai laiškai (pirmas ir antras "Timotiejui, ir laiškas "Titui) 
ir laiškas Žydams. Kai kurių kritikų manymu, minėtieji laiš- 
kai esą ne Povilo, bet kitų asmenų, parašyti maž daug apie 
65 metus. Ar tie abejojamieji laiškai tikrai Povilo rašyti, mū- 
sų tikslui neturi didelės reikšmės.!) Vis tiek kritika jiems pri- 
pažįsta beveik tokią pat istorišką vertę, kaip ir kitiems Povilo 
laiškams. Jie liudija, koks buvo anuo metu krikščionių tikėji- 
mas, ir kalba apie tokius pat dalykus, kaip ir Povilas kituose 
laiškuose. 

Maž daug tuo pačiu metu rašė savo laiškus taip pat kai 
kurie kiti Apaštalai: Petras, Jokūbas ir Judas. Jie yra daug 
trumpesni, negu Povilo laiškai, duoda dažniausiai tik doroviš- 
kus pamokymus, kuriuos, tačiau, pagrindžia tikėjimo tiesomis. 
Iš tų tiesų matyti, koks buvo anais laikais Bažnyčioje tikėjimas 
apie Kristų. 

Povilo ir kitų minėtųjų Apaštalų raštų liudijimu visa to 
laikotarpio Bažnyčia tiki į Kristaus dievybę. 

Povilo skelbimu, Kristus yra Viešpats. Tasai Viešpats 
yra tikras Dievas. 

Mes jau matėme, kad nuo pat Kristaus atsikėlimo pirmykštė 
Bažnyčia tikėjo ir mokė, jog Jėzus yra Viešpats. Pirmųjų krikš- 
čionių lūpose tasai pavadinimas reiškia Kristaus dievybę. Tą 
patį mokslą Povilas tęsia toliau, nušviesdamas dieviškas Vieš- 
paties savybes. Suminėsime kelis pavyzdžius: „Nė vienas negali 
pasakyti: Viešpats Jėzus, — kaip tik šventojoje Dvasioje“ (1 Kor. 
12, 3). Jo mokymu, negalima išganingai ištarti „Viešpats Jėzus“ 
ir Jį išpažinti, jei neturima šventosios Dvasios pagelbos ir įkvė- 
pimo. Bet juk, aišku, ištarti sutvertos būtybės pavadinimą ir ją 
išpažinti nėra reikalo turėti šv. Dvasios įkvėpimo, nei Jos ypa- 
tingos pagelbos. Vadinas, Kristus nėra tvarinys. — „Jei savo 
burna išpažįsti Jėzų esant Viešpatį ir savo širdimi tiki, kad 
Dievas Jį prikėlė iš numirusių, tu būsi išganytas“ (Rom. 10, 9). 
Išpažinti tvarinį neduoda išganymo, — vadinas, Viešpats Jėzus 
nėra tvarinys. — „Kiekvienas, kurs šauksis Viešpaties vardo, 


1) Jų autentiškumą, be kitų mokslininkų, sėkmingai gina O. Milligan, 
S. Paul's Epistles to the Thessalonians, London, 1908; č Coppieters, Les rė- 
centes attagues contre YEpitre aux Ephėsiens, Revue Bibl. 1912, 361—390; 
J. Belser, Enleitung in das N. Testament, Freiburg, Herder, 1901. 

bus išganytas“ (Rom. 10, 15; plg. 1 Kor. 1, 2; 2 Tim. 2, 22). 
"Me žodžiai paimti iš pranašo Joelio (2, 32), kur Viešpats 
yra pats Jahve. Bet Povilas tuos žodžius taiko Kristui; taigi 
Viešpats Kristus yra lygus Jahvei. Be to, šauktis Viešpaties 
vardo Biblijoj reiškia atiduoti dievišką garbinimą tikrajam 
Viešpačiui Dievui (plg. Prad. 4, 26; Iš. 34, 5; 1 Mach. 7, 37 
ir k.); taigi šauktis Viešpaties Kristaus vardo reiškia atiduoti 
Kristui dievišką garbinimą ir pripažinti Jį tikru Dievu, — 
toks Kristaus šaukimasis duoda išganymą; tvarinio šaukimasis 
neišgano. 

Taip pat daug kitų posakių, kurie Senajame "Testamente 
buvo sakomi apie Jahvę, Povilas perkelia ant Kristaus ir sako 
apie Kristų.!) Jahvė, kurs išvedė Izraelitus iš Egipto ir vedė per 
tyrus, Povilo mokymu, yra ne kas kitas, kaip Kristus (1 Kor. 
4, 10). Išvestieji iš nelaisvės Izraelitai gundė Jahvę: „Negundy- 
kime Kristaus, kaip kai kurie iš jų gundė ir žuvo nuo žalčių“ 
(1 Kor. 10, 9), — vadinas, gundydami Jahvę, jie gundė Kristų; 
Jahvės vieton Povilo statomas Kristus. Psalmės (102, 26—-28) 
žodžius, „Tu, Viešpatie (Jahve), pradžioje įkūrei žemę, ir dangus 
yra "Navo rankų darbas. Jie pražus.. Bet "Tu esi tas pats, ir 
Tavo metams nebus galo“, Žydams rašytojo laiško autorius 
taiko Kristui (Žyd. 1, 10—12). Panašių atsitikimų yra ir dau- 
giau. — Žodžiu, kas Senajame Testamente sakoma apie tikrąjį 
Dievą, Jahvę, tai Povilas ne kartą taiko Kristui Viešpačiui. 
Taigi, jo mokymu, Kristus yra vienas su Senojo Testamento 
Jahve. 

Kristus yra aukščiausias Viešpats, kurio valdžioje 
viskas yra. Jis yra Sutvėrėjas. „Jis yra neregimojo Dievo 
paveikslas, pirmgimis pirm viso sutvėrimo; nes per Jį sutverta 
viskas danguje ir žemėje, matomi ir nematomi dalykai, ar tai 
sostai ar viešpatystės, ar kunigaikštystės ar valdžios; viskas 
sutverta per Jį ir Jam; Jis yra pirm visko, ir viskas Juo lai- 
kosi“ (Kol. 1, 15—17; plg. 1 Kor. 8, 6). Jis yra pirm visų tva- 
rinių, „pirmgimis pirm viso sutvėrimo“, — pirm visų tvarinių 
tegali būti Dievas; viskas sutverta „per Jį“ (Jame) pagal Jo 
dievišką planą ir Jo visagalybės jėga; „per Jį“ — Jis nėra tvė- 
rimo įrankis, bet kuriamoji priežastis: dangus ir žemė yra Jo 
rankų darbai (Žyd. 1, 10; 1, 2); ir viskas sutverta, „Jam“, — 
Jis yra visų sutvertų daiktų paskučiausias tikslas. Ir ne tik 
Jis sutvėrė pasaulį, bet savo galybe Jis jį laiko buvime: „viskas 
Juo laikosi“, — ir laiko buvime „nešdamas viską savo jėgos 
žodžiu“ (Zyd. 1, 3). Tiesa, ta Jo visagalybė yra gauta iš 'Tė- 
vo, — bet vis tik tai yra Jo paties savarankiška galybė. Iš čia 


u 1) Pav. Is. 40, 13 plg. 1 Kor. 2, 16; Jer. 9, 23—24 plg. 1 Kor, 1, 30—31; 
 Malach, 1, 7, 12 plg. 1 Kor. 10, 21. j 

eina Jo valdžia stebuklus daryti ir numirėlius prikelti (plg. Jo. 
5, 19—21). Jis yra Viešpats, turįs aukščiausią valdžią visiems 
daiktams, nes „viskas Jam pavergta, išskyrus tą, kursai viską 
yra Jam pavergęs“ (1 Kor. 15, 27). Kaip vienas tėra Dievas: 
Tėvas, taip vienas tėra Viešpats Jėzus Kristus: „Mums yra 
vienas Dievas "Tėvas, iš kurio visi dalykai ir kurs yra mūsų 
tikslas; taip pat vienas Viešpats Jėzus Kristus, per kurį. 
yra visi dalykai ir mes per Jį“ (1 Kor. 8, 6). . 

Kristus yra ne tik visagalįs visų daiktų Sutvėrėjas, bet 
taip pat Jis yra amžinas, esąs „pirm viso sutvėrimo“. „Atė- 
jus laiko pilnybei, Dievas siuntė savo Sūnų“ (Gal. 4, 4; Rom. 
8, 3): vadinas, Sūnus jau turėjo buvimą, pirma negu buvo 
siųstas. „Jis, būdamas turtingas, dėl mūsų pasidarė beturtis, 
kad Jo neturtu jūs būtumėte turtingi“ (2 Kor. 8, 9), — buvo 
turtingas pirma, negu atėjo į pasaulį; ateidamas į pasaulį, Jis 
pasidarė beturčiu, — vadinas, Jis turėjo preegzistenciją. Ta Jo 
preegzistencija yra amžina, nes Jis yra ne tik „pirm viso su- 
tvėrimo“, bet „Jis yra neregimojo Dievo paveikslas“ (Kol. 1, 
15; 2 Kor, 4, 4), Dievo „garbės atšvaita ir Jo esmės paveiks- 
las“ (Žyd. 1, 3); Dievo „garbės atšvaita“ yra amžina, kaip 
pats Dievas, — lygiai ir Dievo esmės paveikslas yra taip pat 
senas, kaip ir pati Dievo esmė, — kitaip jis nėra tikras Dievo 
paveikslas, bet tik Jo didesnis ar mažesnis panašumas. "Todėl 
apie Kristų, esminį Dievo paveikslą, sakoma, „Tu, Viešpatie, 
pradžioje įkūrei žemę, ir dangus yra "Tavo rankų darbas. Jie 
pražus, Tu gi pasiliksi; jie visi pasens, kaip apdaras, ir "Tu 
pakeisi juos kaip apsiaustą, ir bus pakeisti. Bet Tu esi tas 
pats ir Tavo metams nebus galo“ (Žyd. 1, 10—12). Kartu 
su Kristaus amžinumu skelbiama ir Jo dieviškas nesikei- 
čiamumas. Jis gyvena nesikeičiamoj amžinybėj ir Jis pats 
nesikeičia. Amžinybė Jam yra praeities, dabarties ir ateities 
santrauka į vieną nepadalinamą ir nejudomą dabar. Todėl ir 
sakoma: „Jėzus Kristus vakar ir šiandien tas pats per amžius“ 
(Žyd. 13, 8). Kristus yra visur esąs, kaip tegali būti Dievas, 
nes „kurs nužengė, yra tas pats, kurs ir užžengė ant visų dan- 
gų, kad viską pripildytų“ (Fi. 4, 10). Kristus ir tikinčiųjų 
širdyse gyvena, kaip ir šventoji Dvasia (Ki. 3,17; Rom. 8, 9— 
10; plg. 14, 23). Kristus turi dievišką visažinojimą ir iš- 
mintį, nes Jame „yra paslėpti visi išminties ir žinojimo turtai“ 
(Kol. 2, 3). Povilas rašo Kolosiečiams neieškoti dieviškųjų da- 
lykų pažinimo kur kitur, kur šaltiniai yra sudrumsti; jie turi 
gryną pažinimo šaltinį Kristuje, „nes Jame gyvena kūniškai 
visa dievystės piluma“ (Kol. 2, 9); Jame „gyvena“ (katoikei) 
pastoviai ir galutinai; — gyvena „kūniškai“ — substancialiai 
(Damasc.), nes Kristus yra įsikūnijusi dievybė (plg. Jo. 1, 14); — 
todėl ir dieviškos išminties pilnybė Jame yra, Kristus yra šven- 

tas, kaip Dievas tegali būti šventas: kas tik sutverta, turi 
trūkumų; Jame gi nėra jokių trūkumų (2 Kor. 5, 21; Zyd. 4, 
15; 7, 26; 9, 14). 

Įsikūnijęs (Gal. 4, 4; Filyp. 2, 7), savo kančia ir krauju 
Jėzus atpirko pasaulį. Jis „pats save davė už mus, kad mus 
išpirktų iš visokios neteisybės ir apvalytų pats sąu priimtiną 
tautą, stropią geriems darbams“ (Tit. 2, 14). Atpirkimas ir su- 
taikymas su Dievu per Jėzaus Kristaus kančią tęsiasi per vi- 
sus Povilo laiškus ir dėstomas tuo ar kitu būdu (Plg. Rom. 5, 
6-—11;. Ef. 1,7; Kol. 1, 14; 1 Kor. 15, 3—5; 1 Tim. 2, 6 ir k.). 
Jo kančios ir kraujo vertė taip brangi, kad ji patiekia Dievui 
pilną atlyginimą, — nes per atpirkimą mes esame sutaikyti su 
Dievu, išvaduoti iš nuodėmės prakeikimo, padaryti Dievo vai- 
kais ir dangaus paveldėtojais. Jokio kūrinio kančia ir mirtis 
negali turėti tokios vertės, — vadinas, Kristus Atpirkėjas tu- 
rėjo būti dieviškas asmuo. 

Atsikėlimas iš numirusių, kurį Povilas tiek kartų skelbia, 
parodo Kristų esant Dievo Sūnų (Apd. 13, 33). Bet kartu Jis 
yra natūralus tarpininkas tarp Dievo ir žmonių (1 Tim. 2, 
5—0), kurs savo kryžiaus auka įvykdęs atpirkimą, patiekė Die- 
vui gausų atlyginimą už mūsų nuodėmes (1 Kor. 6, 20) ir mums 
pasiekė nuteisinimą, arba nuodėmių atleidimą, įsūnystę ir am- 
žiną paveldėjimą (Rom. 3, 24—26; 8, 17; Gal. 4, 5; 2 Kor. 5, 
21; Žyd. 5, 8 s. ir k); — bet natūralus tarpininkas turi turėti 
ką nors bendrą iš abiejų taikinamųjų pusių, — taigi Kristus 
yra ne tik žmogus, bet kartu ir Dievas. 

Būdamas tarpininku, Kristus kartu yra Bažnyčios galva. 
Bažnyčia yra „vienas kūnas“ (Rom. 12, 4—5; 1 Kor. Ef. 4, 
4), — tai yra „Kristaus kūnas“ (I Kor. 6, 15; 12, 27; Ef. 4, 
12), o jos „galva“ Kristus (Kol. 1, 18; Ef. 1, 22; 4, 12 ir k.). 
Iš tos „galvos“, vadinas, iš Kristaus, eina gyvybė: „Mes ve- 
lyk, laikydamies tiesos, meile augsime visais žvilgsniais tame, 
kurs yra galva, Kristus. Jo yra visas kūnas sudėtas ir su- 
jungtas, ir taip Jis visais susišelpimo sunėrimais, kaip ati- 
tinka kiekvienam nariui skirtam veikimui, vykina savo augimą 
sau statyti meilėje“ (Ef. 4, 15—16). Iš Jo „visas kūnas sunė- 
rimais ir sujungimais surištas ir laikomas auga Dievo duoda- 
mu augimu“ (Kol. 2, 19). Taigi, kaip sako Chrizostomas: „Tarp 
galvos (— Kristaus) ir kūno (— Bažnyčios narių) negali būti 
jokios pertraukos; Jis yra pamatas, mes pastatas; Jis vynme- 
dis, mes šakelės, Jis sužieduotinis, mes sužieduotinė; Jis gany- 
tojas, mes avys; Jis kelias, mes ėjėjai; ir atvirkščiai — mes 
1 šventovė, Jis jos gyventojas; Jis pirmgimis, mes broliai; Jis tė- 
 vainis (paveldėtojas), mes bendratėvainiai; Jis gyvybė, mes gy- 
: vuojantieji; Jis atsikėlimas, mes atsikeliantieji; Jis šviesa, mes 

apšviečiamieji“.') Bet Kristus tik tada tegali būti viso mūsų 
religinio, dvasiško gyvenimo šaltinis, jei Jis yra ne tik žmogus, 
bet kartu ir Dievas. 

Pasaulio Kūrėjas, Dievo karalystės karalius (Kol. 1, 13; 2 
Tim. 4, 1), Bažnyčios ir visos atpirktos žmonijos galva, Kristus 
yra aukščiausias Viešpats, turįs aukščiausią valdžią 
visam sutvėrimui. Būdamas Dievo „pirmgimis pirm viso sutvė- 
rimo, nes per Jį sutverta viskas danguje ir žemėje“ (Kol. 1, 15), 
Jis yra universalus "Tėvo paveldėtojas, gimimu gavęs iš Jo visą 
absoliučią dievišką valdžią. „Viešpaties yra žemė ir visa, ko ji 
pilna“ — tuos psalmės (23, 1) žodžius, kurie buvo sakomi apie 
Jahvę, Povilas taiko Kristui (1 Kor. 10, 26), Jis „sėdi Tėvo 
dešinėje“ (Rom. 8, 34; Ef. 1, 20; Žyd. 1, 3, 13), kaipo aukščiau- 
sias Valdovas, dalyvaudamas Tėvo valdžioje, ir Jam turi pri- 
klaupti „visoks kelias danguje, žemėje ir po žemė“ (Filyp. 2, 
10), ir viskas atiduota Jo valdžiai (1 Kor. 15, 26--27). 

ventoji Dvasia, siunčiama į žmonių širdis jas pašventinti, 
yra Sūnaus, Kristaus, Jėzaus Dvasia (Rom. 8, 9; Gal. 4, 
6; Filip. 1, 19; Apd. 16, 6—7 ir k.). Šventoji Dvasia negalėtų 
būti Dievas, nei negalėtų pašventinti sielų, jei pats Kristus, 
kurio Dvasia Ji yra, nebūtų Dievas. "Todėl labai dažnai Povi- 
las stato greta Tėvą, Sūnų arba Kristų, o kartais ir šventąją 
Dvasią (2 Kor. 13, 13) kaipo vieną malonės šaltinį. Beveik kiek- 
vieno laiško pradžioje jis rašo: „Malonė jums ir ramybė nuo 
Dievo mūsų Tėvo, ir Viešpaties Jėzaus Kristaus“. Baigia jis 
savo laiškus dažniausiai linkėdamas Dievo Tėvo ir Kristaus 
malonės. "Toks sugretinimas Kristaus su Dievu Tėvu ir šven- 
tąja Dvasia nebūtų galimas, jei Kristus nebūtų tikras Dievas. 
Tesalonikos Bažnyčia yra „Dievuje Tėvuje ir Viešpatyje Jėzu- 
je Kristuje“ (1 Tes. 1, 1; 2 Tes. 1, 1). Tėvas ir Kristus stato- 
mi greta vienas antro jau ne tik kaipo vienas malonės šaltinis, 
arba kaipo meldžiamieji asmenys, bet tiesiog kaipo dvasiškas 
vidurys, kuriame Bažnyčia gyvuoja.  Atenuose Apaštalas kal- 
bėjo apie Dievą: „Jame mes gyvename, judame ir esame“ (Apd. 
17, 28); tokią pat mintį, tik dar labiau religišką ir dvasišką, 
jis išreiškia apie Tesalonikos Bažnyčią, sakydamas, kad ji yra 
„Dievuje“, ir „Jėzuje Kristuje“. Tą pačią mintį Apaštalas ki- 
tur reiškia sakydamas: „Dievuje“, „šventoje Dvasioje“, arba , 
dažniausiai „Jėzuje Kristuje“. ) 

Kas tiki į Kristų, tas turi Dievą, — tokia yra Povilo min- 
tis, — kas netiki į Kristų, tas nė Dievo neturi. „Būdami pa- 
gonys, jūs buvote kaip banda vedami pas nebylius stabus“ (1 
Kor. 12, 2), buvote „be vilties“ ir „be Dievo šiame pasaulyje“ 
(Ef. 2, 12); nes galėdami pažinti Dievą, pagonys „negarbino 


1) Chrys, hom. in 1 Kor. 3, 11. 

Jo kaipo Dievo ir nedėkojo... jie i nemirtingojo Dievo 
garbę, mirtingo Žmogaus, net paukščių, keturkojų ir slankio- 
jančių gyvių paveikslo panašumu“ (Rom. 1, 20—23). Taigi ob- 
jektyviai jie buvo bedieviai, nes jie manė Dievą esant tokį, 
koks nė būti negali. „Dabar gi Kristuje Jėzuje jūs, kitados 
toli buvusieji, esate priartinti Kristaus krauju... nes per Jį mes 
turime priėjimą prie Tėvo“ (Ef. 2, 13—18). Mat juk ir Kris- 
tus buvo sakęs: „Niekas neateina pas Tėvą, kaip tik per mane“ 
(Jo. 14, 6). 

“| Jėzus yra ne tik „tikėjimo kūrėjas ir baigėjas“ (Žyd. 12, 
2), bet ir tikėjimo objektas, ir tai tokio tikėjimo, kurs išgano 
(Rom. 3, 22—26; Gal, 2, 16, 20). Tokiu tikėjimu tegalima ti- 
kėti į tikrąjį Dievą, nes kitaip išeitų stabmeldystė. — Kristus 
turi būti mylimas daugiau už viską: „Jei kas nemyli mūsų 
Viešpaties Jėzaus Kristaus, tas tebūnie atskirtas“ (1 Kor. 16, 
22; 2 Kor. 5, 14 ir k.). Visas krikščionio gyvenimas priklauso 
Kristui: „Nes ar gyvename, gyvename Viešpačiui, ar mirštame, 
Viešpačiui mirštame. "Taigi ar esame gyvi, ar mirštame, mes 
esame Viešpaties“ (Rom. 14, 8). Krikščionis, Kristaus atpirktas, 
yra Jo nuosavybė (1 Kor. 6, 19—20), Jo tarnas (1 Kor. 7, 
22—24; Gal. 2, 4), — todėl Jo, kaipo Valdovo, jis turi klau- 
syti (Rom. 10, 12; Ef. 5, 22; 6, 7—9; Kol. 3, 23—24), ir pats 
Povilas nuolat save vadina Jėzaus Kristaus tarnu (Rom, 1, 1 
ir k.). Toks tarnavimas Kristui nėra tarnavimas tvariniui, — 
jis suponuoja Kristaus dievybę. 

Visas Povilo gyvenimas susikoncentruoja į Kristų; „Kristus 
mano gyvybė“ (Filyp. 1, 21). „Aš esu su Kristumi prikaltas 
ant kryžiaus. Esu gyvas, tačiau jau nebe aš, bet yra gyvas 
manyje Kristus. O kad dabar aš esu gyvas kūne, tai gyvenu 
tikėjimu į Dievo Sūnų, kurs mane mylėjo ir pats save išdavė 
už mane“ (Gal. 2, 19—20). „Aš viską laikau nuostoliu dėl 
prakilnaus pažinimo mano Viešpaties Jėzaus Kristaus. Dėl Jo 
aš išsižadėjau visko ir laikiau lyg mėšlu, kad laimėčiau Kris- 
tų“ (Filyp. 3, 8). Povilas džiūgauja, kad jis gali pakelti negir- 
dėtus vargus dėl Kristaus (1 Kor. 4, 9—13; 2 Kor.11,23—33; 
Filyp. 1, 18). „Tai kas gi atskirs mus nuo Kristaus meilės? 
ar vargas? ar suspaudimas? ar badas? ar skurdas? ar pavojus? 
ar persekiojimas? ar kalavijas? Juk yra parašyta: dėl Tavęs 
esame žudomi visą dieną, laikomi piautinomis avimis. Bet visa 
tai mes nugalime, dėl to, kurs mus mylėjo“ (Rom. 8, 35—37). 
"Taip tik tas tegali kalbėti, kurs tiki į Kristaus dievybę. 

Kristus, tiesa, gyvena kiekvieno krikščionio sieloje (Ki. 3, 
17; Rom. 8, 9—10); bet krikščionis tai žino tik tikėjimu. Būti 
su Kristumi ir Jį matyti, — štai, ko jis trokšta. Būti su Kris- 
tumi — tai sudaro žmogaus laimę ir Jo paskučiausią tikslą. 
Nebūti su Kristumi — šiame gyvenime yra ištrėmimas, o ki- 

tame gyvenime pražūtis. „Kolei esame kūne, mes pasiliekame 
toli nuo Viešpaties, — mes einame tikėjimu, ne regėjimu. Mes 
tvirtai pasitikime ir turime gerą valią velyk, išeiti ir kūno ir 
būti prie Viešpaties. Todėl mes stengiamės Jam įtikti, ar išėję 
iš kūno ar jame pasilikdami“ (2 Kor. 5, 6—9). „Aš esu spau- 
džiamas iš abiejų pusių: trokštu mirti ir būti su Kristumi; tai 
yra daug geriau; bet dėl jūsų reikia pasilikti kūne“ (Filyp. 1, - 
23—24). Būti su Kristumi ir su Dievu — tai amžinoji laimė 
būsimajame gyvenime. „Mes būsime visuomet su Viešpačiu“ 
(1 Tes. 4, 17). „Dievas paskyrė mus... kad įgytumėm išganymą 
per mūsų Viešpatį Jėzų Kristų. Jis mirė už mus, kad mes, ar 
gyvi ar mirę visuomet būtumėm draug su Juo“ (1 Tes. 5, 
9—10). „Jeijūs atsikėlėte su Kristumi, ieškokite, kas yra aukš- 
tai, kame Kristus sėdi Dievo dešinėje; pamėkite tai, kas yra 
aukštai, ne kas žemėje. Nes jūs esate numirę, ir jūsų gyveni- 
mas yra paslėptas su Kristumi Dievuje. Kuomet pasirodys 
Kristus, jūsų gyvybė, tuomet ir jūs pasirodysite draug su Juo 
garbėje“ (Kol. 3, 1—4). — Žmogaus paskučiausiojo tikslo laimė 
tegali būti Dievas, — o čia tą laimę sudaro Kristus, dėl to 
kad tikima į Jo dievybę. 

Kūnų atsikėlimas iš numirusių įvyks per Kristų: „Žinome, 
kad kursai prikėlė Jėzų, prikels ir mus su Jėzumi“ (per Jėzų) 
(2 Kor. 4, 14; Rom. 5, 17; 1 Kor. 15, 21 ir k.). Jis yra atpirk- 
tųjų kūno galva; jei galva atsikėlė iš numirusių, atsikels ir 
visas kūnas, maitinamas eucharistiniu Kristaus kūnu ir krau- 
ju ir gaivinamas Jo malonės, atsikels visi nariai (1 Kor. 15, 
12—32; Rom. 8, 11). Savo mirtimi Kristus mums nupelnė 
atsikėlimą ir savo atsikėlimu Jis yra mūsų atsikėlimo pavyzdys 
ir pirmonė (1 Kor. 15, 20; Filyp. 3, 21) — Tai suponuoja 
Kristaus dievybę. 

Kristus yra visų žmonių Teisėjas: „Mes visi stosimės 
prieš Kristaus teismo krasę“ (Rom. 14, 10), „kad kiekvienas 
atsiimtų, kaip kas, kūne būdamas, elgėsi, gera ar pikta“ (2 
Kor. 5, 10). Ta teismo diena vadinama „Viešpaties Jėzaus 
Kristaus diena“ (1 Kor. 5, 5; 2 Kor. 1, 14; 1 Tes. 5, 2 ir k.), 
Jo „atėjimas“ (1 Tes. 2, 19; 3, 13; 5, 23; 2 Tes. 2, 1; 1; Tim. 
6, 14; 2 im. 4, 1 ir k.), Jo „apsireiškimas“ (2 Tes. 1, 7 ir k.). 
Tiesa, Povilas taip pat sako, kad Dievas teis (Rom. 2, 2, 3, 
16 ir k.), — bet dažniausiai, kad Kristus teis, arba Dievas per 
Jėzų Kristų. "Tiek čia tiek ir kitais atvejais tuo būdu reiškia- 
mas Sūnaus priklausomumas nuo "Tėvo. Viešpats Kristus „ap- 
švies paslėptuosius tamsybėse dalykus ir atidengs širdžių su- 
manymus“ (1 Kor. 4, 5). Nuo Jo pareina amžinasis žmogaus 
likimas: Jis pasmerks piktuosius kančioms „amžinoje prapul- 
tyje“ (2 Tes. 1, Oir k), o teisiesiems Jis skirsto „teisybės vai- 
niką“ (2 "Tim. 4, 8), „tėvainystės užmokesnį“ (Kol. 3, 24 ir k). — 

Pasaulio teisėju ir amžinojo žmogaus likimo skirstytoju tegali 
būti Dievas. O kad Povilas moko, jog tokiu teisėju yra Kristus, 
tai tuo pačiu jis skelbia Jo dievybę. 

Kristui atiduodamas dieviškas garbinimas (cultus 
latriae). Laisvai cituodamas Isaijo (45, 23) žodžius, sakomus 
apie Jahvę, Povilas juos taiko Kristui, sakydamas: „Mes visi 
stosimės prieš Kristaus teismo krasę. Nes yra parašyta: Kaip 
aš esu gyvas, sako Viešpats, man priklaups kiekvienas kelias 
ir kiekvienas liežuvis išpažins Dievą“ (Rom. 14, 10—11), — 
tuo jis išreiškia, kad visi žmonės Kristaus teisme turės Jam, 
kaipo Dievui, atiduoti garbę. Dar reikšmingiau jis kalba, saky- 
damas, kad Jėzaus vardo garbei turi priklaupti kiekvienas ke- 
lias (Filyp. 2, 9—11); Jį turi garbinti ir adoruoti visi Dievo 
angelai (Žyd. 1,6); Senajame "Testamente (Ps. 06, 7) tai sakoma 


apie Jahvę, o čia taikoma Kristui, — vadinas, Kristus yra ly- 
gus Jahvei. — Mokoma kreiptis maldoje su pasitikėjimu į 


Kristaus malonės sostą pasigailėjimui ir malonei gauti, nes vy- 
riausias kunigas Kristus „negali neužjausti mūsų silpnybių“ 
(Žyd. 4, 14—16; 10, 19—25). Povilas ragina tikinčiuosius gar- 
binti Viešpatį Kristų (Ef. 5, 19), nes juk ir visas krikščionio 
gyvenimas turi būti Viešpaties Kristaus garbinimas (Kol. 3, 
17). Kristui kartojamos vadinamos doksologijos (dieviškojo 
garbinimo išreiškimai), kurios tereiškiamos vienam Dievui (2 
Tim. 4, 18); Jam dėkojama už malones (1 "Tim. 1, 12). Jam siun- 
čiami maldos prašymai; iš Jo laukiama malonės, ramybės, pa- 
gelbos ir gailestingumo (Rom. 1, 7 ir k.); Jo gailestingumu 
krikščionys išsilaikys malonėje (2 Tim. 1, 12 ir k.) ir meldžiama 
Jo atėjimo (Marana tha — 1 Kor. 16, 22). Pats Povilas mal- 
doje paveda Kristui savo kūniškus trūkumus ir savo rūpesčius 
(2 Kor. 12, 7—9) ir turi viltį, kad jį „gelbės į dangiškąją savo 
karalystę“ (2 Tim. 4, 18). — Toks Kristaus garbinimas rodo 
Povilo ir krikščionių tikėjimą į Kristaus dievybę. 

Povilas vadina Kristų ne tik Viešpačiu, kurs tiek pat reiš- 
kia kiek ir Dievo pavadinimas, bet kartais jis ir Dievo pava- 
dinimą taiko Kristui ir vadina Jį Dievu. Efezo bažnyčios vy- 
resniesiems jis sako: „Žiūrėkite patys savęs ir visos kaimenės, 
kurioj šventoji Dvasia pastatė jus vyskupais valdyti Dievo 
Bažnyčios, kurią Jis yra įgijęs savo krauju“ (Apd. 20, 28). Sa- 
koma, kad Dievas savu krauju įgijo Bažnyčią: kraują gi liejo 
Kristus,-—-reiškia, Kristus vadinamas Dievu, ir Bažnyčia yra Jo.!) 

Rašydamas Filypiečiams, Povilas sako: „'Turėkite savyje 
tokius jausmus, kokius turėjo Jėzus Kristus. Jis, esme (forma, 
morfe) būdamas Dievas, nelaikė išplėšimu būti lygus Dievui; 
bet Jis pats save ištuštino (apiplėšė, sunaikino), prisiimdamas 


1 Plg. F. Prat, La thėologie de St. Paul, Paris, 1902, II, 193 s. 

tarno pavidalą (formam servi, morfen doulou), pasidaręs pana- 
šus į žmones ir viršujine išvaizda rastas kaip žmogus. Jis pats 
save pasižemino, pasidaręs paklusnus iki mirčiai, mirčiai gi 
kryžiaus. Todėl ir Dievas išaukštino Jį ir dovanojo Jam vardą, 
viršesnį už visus vardus, kad Jėzaus vardu priklauptų visoks 
kelias danguje, žemėje ir po žeme, ir kad kiekvienas liežuvis 
išpažintų, jog Viešpats Jėzus Kristus yra Dievo Tėvo garbei“ 
(Filyp. 2, 5—11). 

Skyrius, kuriame tie žodžiai yra, neturi dogmatiško cha- 
rakterio; jame raginama laikytis krikščioniškos ramybės, meilės, 
nuolankumo; pripuolamai privedamas Kristaus pavyzdys tikslu 
paskatinti krikščionis lavintis dorybėmis. Tasai Kristaus pa- 
vyzdys yra krikščionims labai žinoma tiesą: pats Kristus savo 
laisva valia pasižemino.!) 

Savo esme (forma, morfe) būdamas Dievas, Kristus nė kiek 
neprisirišo prie tos teise turimos lygybės su Dievu, lyg prie 
godžiai ginamo grobio, bet Jis apiplėšė ir pažemino save, pri- 
siimdamas tarno pavidalą ir tapdamas panašiu į žmones. Dviejų 
būklių, Dievo ir tarno, sulyginimas leidžia Filypiečiams įver- 
tinti tą laisvavališką Kristaus pasižeminimą; bet ta proga mums 
aišku, kad Kristus turėjo dievišką preegzistenciją: pirma negu 
Kristus padarė tą sprendžiamą žingsnį, pirma negu Jis save 
apiplėšė ir pažemino tapdamas žmogumi, Jis jau turėjo buvimą 
Dievo pavidale (in forma Dei, en morfe theou). Tarp tų dviejų 
egzistencijų kontrastas yra labai griežtas: „esme (forma, morfe) 
būdamas Dievas“, ir naujai pradedamoji Jo egzistencija — „pri- 
siimdamas tarno pavidalą“, kuriuo Jis yra „pasidaręs panašus 
į Žmones“. Pirmojoj, dieviškojoj egzistencijoj Jis buvo, yra ir 
bus; antrojoj egzistencijoj Jis pradėjo būti. 

Tasai sugretinimas: esme Dievas — pavidalu tarnas 
(morfe theou — morfe doulou) — daug tikriau nustato Povilo 
sakinio prasmę, negu išsireiškimo „esmės“ ir „pavidalo“ (graikų 
tekste abejais atvejais tas pats žodis „morfe“) prasmė. Nėra 
abejonės, kad Kristus pasidarė tikru žmogumi, ir kad tai iš- 
reiškia žodžiai: „prisiimdamas tarno pavidalą“; taigi tenka pri- 
pažinti, kad ir pirmuoju atveju Jis buvo tikrai Dievas („esme 
būdamas Dievas“). 

Iš tos pirmosios natūralios būklės Jam tenka teise lygu- 
mas su Dievu: „būti lygus Dievui“. Tačiau prie tos teisės, lyg 
prie kokio grobio, neprisirišdamas, Jis pats sau ją atėmė, ir 
tuo būdu save apiplėšė, arba „ištuštino“. Tasai savęs apiplėši- 
mas nėra atsisakymas nuo dieviškosios prigimties, kurią Jis 
turėjo, nei atsisakymas nuo dieviškojo gyvenimo esminių savu- 
mų, nuo šventumo, išminties, galybės, bet tai tėra atsisakymas 


1) Plg. Lebreton, Trinitė, I, 1927, 417—421. 

naudotis dieviškomis teisėmis ir dieviška garbe; įsikūnijęs 
Kristus tepasiėmė sau „tarno pavidalą“ ir „kryžiaus mirtį“. 
„Todėl ir Dievas išaukštino Jį“... Priminęs Kristaus dieviškąją 
preegzistenciją ir Jo pažemintą gyvenimą čia žemėje, Povilas 
grįžta prie garbingojo Kristaus, kurį jis nuolat mąsto ir skel- 
bia: Jį, kadaise nukryžiuotą, ir dabar išaukštintą, turi visas 
sutvėrimas adoruoti ir pripažinti Viešpačiu „Dievo Tėvo garbei“. 

Povilo raštuose Kristus labai dažnai vadinamas „Sūnumi“, 
„Dievo Sūnumi“. Dievas „savo paties Sūnaus (proprio Fi- 
lio — idiou yiou) nepasigailėjo, bet išdavė Jį už mus“ (Rom. 
8, 32). „Dievas siuntė savo Sūnų... kad mes gautumėm įsūnys- 

(Gal. 4, 4—5), — čia Kristaus dieviškoji sūnystė prieš- 
pastatoma mūsų dieviškajai įsūnystei, — vadinas, Jo sūnystė 
yra visai kitokia, negu mūsų įsūnystė: Jis yra Sūnus gimimu, 
mes sūnūs įsūnijimu. — Mozė tebuvo Dievo tarnas, Kristus 
gi Dievo Sūnus; nors Mozė turėjo dievišką Arial vis tik 
jo įsūnystė priešpastatoma Kristaus sūnystei (Ž yd. 3, 3—6). 
Kristaus sūnystė yra visai kitokios rūšies, negu žmonių, negu 
pranašų, negu Angelų sūnystė: šie teturi dievišką įsūnijimą, o 
Kristus, būdamas natūralus Dievo tėvainis (paveldėtojas), „sėdi 
Tėvo dešinėje“ (Žyd. 1 sk. ir k.). 

Su skausmu prisimindamas Izraelio neištikimumą, Povilas 
pasakoja tos tautos pažymėjimą, kad iš jos yra kilęs kūnų 
Mesijas, Atpirkėjas: „iš kurių (tėvų) kūnu yra kilęs Kristus, 
kurs yra viso Dievas palaimintas per amžių amžius! Amen“ 
(Rom. 0, 5). Taigi Kristus vadinamas „viso (visų daiktų) Die- 
vas“, Dievas „palaimintas per amžius“. 

Priešai nenori pripažinti Povilo sakinio. Jie pastebėjo, kad 
keli teksto rankraščiai po žodžio „Kristus“ turi tašką, taigi 
tuo remdamies, jie toj vietoj stato tašką, ir tada kitus sekan- 
čius žodžius „kurs yra (graikiškai dalyvis on — būdamas) viso 
Dievas palaimintas per amžius“ jie nebetaiko Kristui, bet pa- 
čiam Dievui "Tėvui. 

Tačiau mūsų skaitymo būdas yra tikras. Kalbamojoj vie- 
toj turi tašką vos keli (4) rankraščiai, o visi kiti turi kablelį. 
Seniausieji Bažnyčios Tėvai (bent 50) turi mūsų skaitymo būdą. 
Statant tašką, išeina nenatūrali kalbos eiga, — nes be sąryšio 
įdedama doksologija Dievui Tėvui, — ir dar graikiškas saki- 
nys įgauna visai svetimą, nevartojamą konstrukciją. Pastebėtina 
dar, kad graikų kalboj „viso“ (super omnia — epi panton) nek- 
valifikuoja „Dievą“ (lyg būtų — Deus super omnia — supre- 
mus Deus), bet kvalifikuoja veiksmažodį „yra“ (kurs yra virš 
visko =— 0 on epi panton). Sakinys nėra doksologija griežta 
prasme, tik juo išreiškiama Kristaus, kūnu kilusio iš Izraelio, 
viską pranešantis orumas, — tai ypatinga, Izraeliui suteikta 
privilegija. 

Rašydamas "MNtui, Povilas sako:... „laukdami palaimintosios 
vilties ir ateinant garbės didžiojo Dievo ir mūsų Išganytojo 
Jėzaus Kristaus“ (Tit.2, 11—15). Kristus vadinamas „didžiuoju 
Dievu ir mūsų Išganytoju“. Rašydamas graikų kalba, Povilas 
išreiškia ne du asmenis, — „didįjį Dievą“ ir su Juo „mūsų 
Išganytoją Jėzų Kristų“, — bet vieną asmenį; mat jis deda 
artiklį tik vieną kartą (tou megalou theou kai soteros). Jei jis. 
būtų norėjęs išreikšti du asmenis, jis būtų pakartojęs artiklį 
(tou megalou theou kai tou soteros), nes to reikalauja graikų 
kalba. "Taip pat ir kitur, kur Povilas nori išreikšti du asmenis, 
ten jis pakartoja artiklį, o kur vieną, ten artiklio nebekartoja 
(plg. 2 Kor. 1, 3; Ef. 1, 3). — Be to, čia kalbama apie Kristaus 
atėjimą teisti, arba apie paruziją; bet paruzija visur suprantama 
ne Tėvo, bet Jėzaus Kristaus atėjimas, — nes „Tėvas nieko 
neteisia, bet visą teismą atidavė Sūnui“ (Jo. 5, 22). "Todėl etiopų 
vertime jungtis „ir“ visai išleista, pažymėjimui, kad Dievas ir 
Kristus'yra vienas ir tas pats asmuo. 

Rašyto Žydams laiško autorius perstato Dievą sakant Sū- 
nui: „Tavo, o Dieve, sostas per amžių amžius“ (Žyd. I, 8). Tie 
žodžiai, paimti iš 44 Psalmės; ten jie taikomi Mesijui. Ten žo- 
dis „Dievas“ (Elohim) reiškia tikrąjį Dievą, — taigi ir čia Sū- 
nus vadinamas tikruoju Dievu. Norėdami tuo tekstu nusikra- 
tyti, priešai mano, kad čia žodis Dievas neesąs šauksmininkas, 
tik vardininkas, ir sakinio prasmė esanti: Tavo sostas (yra) 
Dievas per amžių amžius. Mat graikiškas tekstas turi ne šauks- 
mininko, tik vardininko formą (o thgos). Tačiau niekas nekliu- 
do, kad vardininko forma turėtų šauksmininko prasmę, nes 
Naujojo Testamento graikiškoj kalboj taip nuolat vyksta (plg. 
Mat. 11, 26; Mork. 5, 41; Luk. 8, 54; Jo. 19, 3; Ef. 6, 1; Kol. 
3, 18 ir k.). Net klasiškoj graikų kalboj šauksmininkas gali 
būti ne vien thee, bet ir theos, panašiai kaip lotynų kalboj 
Deus, ir gali turėti vardininko artiklį. "Taigi visas klausimas, 
ar čia yra vardininkas, ar šauksmininkas, pareina nuo sakinio 
prasmės. Bet sakinio prasmė reikalauja šauksmininko. Šv. Rašte 
niekur nesakoma, kad Dievas būtų kam nors sostu; apie tvari- 
nius, apie dangų ir žemę pasakoma, kad jie yra Dievo sostas, — 
bet priešingai nesakoma, ir nedera sakyti. Taigi išeina, kad 
theos yra šauksmininkas, kaip ir lietuviškame vertime. Bet 
tada Sūnus vadinamas tikruoju Dievu. 

Žodžiu, nėra jokio abejojimo, kad Povilo raštų liudijimu 
visa ano laiko krikščionių Bažnyčia tikėjo į Kristaus dievybę. 
Tą patį liudija ir kitų Apaštalų raštai, kurie buvo rašyti maž 
daug tuo pačiu laiku. Jie yra daug trumpesni, ir kalba dau- 
giausia apie krikščioniškosios dorovės dalykus. Tik pripuola- 
mai šis tas pasakoma apie Kristaus asmenį. Todėl kitų Apaš- 
talų liudijimus labai suglaustai tesuminėsime. 

Žodžius, kurie seniau buvo sakomi apie Jalhvę, Petras 
taiko Kristui (Ps. 34, 9 plg. I Petr. 2, 3; Is. 8, 12—14 plg. 1 
Petr, 3, 14—15). Kristus sėdi Tėvo dešinėje ir Jam Angelai 
pavergti (1 Petr. 3, 22). Jis atpirko pasaulį savo kančia ir 
krauju (1 Petr. 1, 18; 2, 24—25). Jis yra kampinis akmuo, 
arba išganymo pagrindas, ir per Jį išganymas (1 Petr. 2, 4). 
Jis yra pasaulio Teisėjas ir atlyginimo dalytojas (1 Petr. 5, 4); 
Jam taikoma dieviška doksologija (2 Petr. 3, 18). Jis yra „Die- 
vas“, nes antrojo laiško pradžioj, graikiškame tekste, „mūsų 
Dievas“ ir „Išganytojas Jėzus Kristus“ yra vienas asmuo. 

Kaip Povilas savo raštuose, taip Petras ir Jokūbas vadina 
Kristų „Viešpačiu“, kurs yra tikėjimo ir meilės, taigi dieviškųjų 
dorybių objektas (Jok. 2, 1; 1 Petr. 1, 8); iš Jo reikia laukti 
„pasigailėjimo amžinajam gyvenimui“ (Jud. 21 eil). Jis yra 
„mūsų vienatinis valdovas ir Viešpats“ (Jud. 4 eil). 

"Tokie ir panašūs išsireiškimai užtenkamai liudija, kad ti- 
kinčiųjų krikščionių Bažnyčia tame laikotarpyj tikėjo į Kristaus 
dievybę. Tarp Povilo ir kitų Apaštalų mokymo nėra skirtumo 
moksle, bet tik to mokslo perstatymo būde. 

Povilas mokė, kad Kristus yra tikras Dievo Sūnus, tikras 
Dievas. "Taip ir krikščionių Bažnyčia anuo metu tikėjo. Toks 
yra faktas, kurį net daugelis priešų pripažįsta. Bet iš kur Po- 
vilas ėmė savo mokslą apie Kristų? Ar iš savo laiko stabmel- 
diškų mitų, kurie viešpatavo pagonių tikybose? Kai kas liberalų 
nori Povilui tą prikišti. Tačiau klystama. Povilas negalėjo imti 
savo tikybinio mokslo nei iš stabmeldžių pasaulio, nei iš žy- 
diškosios apokaliptikos. 

Pirmiausia reikia atsiminti, kad Povilas yra „gimimu žy- 
das ir ne nusidėjėlis iš pagonių tarpo“ (Gal. 2, 15), „apipiaus- 
tytas ašmoje dienoje, iš Izraelio tautos, iš Beniamino giminės, 
iš žydų žydas, einant Įstatymu farisiejus, uolumu Dievo Baž- 
nyčios persekiotojas, žiūrint to teisumo, kurs yra iš Įstatymo, 
be papeikimo“ (Filyp. 3, 5—6). Povilas niekados neišsigynė 
savo kilmės ir jis pasiliko giliai įsigyvenęs judaizme. Net bū- 
das, kuriuo jis vertina krikščionybę ir „savo Evangeliją“, 
aiškiai patvirtina tą tiesą. Jis stebisi tuo, kad išganymo kelias 
liko plačiai atidarytas pagonims ir kad Izraelio privilegija pa- 
sibaigė. Kaip karštai jis rašo apie tai Romėnams: „Aš sakau 
tiesą Kristuje, nemeluoju, liudijant man mano sąžinei švento- 
joje Dvasioje, kad aš turiu didelio nuliūdimo ir nuolatinio 
skausmo savo širdyje. Aš pats velyčiau būti atskirtas nuo 
Kristaus už savo brolius, kurie yra kūnu mano gentys, kurie 
yra izraelitai, kuriems priklauso įsūnystė, ir garbė ir sandora, 
ir įstatymdavystė, ir tarnavimas Dievui, ir pažadėjimai, kuriems 
priklauso tėvai ir iš kurių kūnu yra kilęs Kristus, kurs yra 
viso Dievas palaimintas per amžius! Amen“ (Rom. 9, 1—5). 

„Argi Dievas atstūmė savo tautą? Visai ne! nes ir aš izraelitas 
iš Abraomo ainijos“... (Rom. 1, 1). Tokia yra Povilo minčių 
kryptis. Visas jo padaras yra bibliškosios kultūros vaikas, kad 
ir emancipuotas ir atgaivintas naujos dvasios. Jis yra išau-' 
gęs ir giliai įsigyvenęs į griežtą Izraelio monoteizmą, persi- 
ėmęs Žydų tradicija, lūkesiais ir viltimis. 

"Taigi jis buvo visai svetimas pagonių religiškajam pasau-. 
liui, nėra galima jį atskirti nuo jo rasės ir žydiškojo auklėjimo. 
Būtų didelė klaida vaizduoti jį nepriklausomą nuo pirmykštės 
krikščionybės, lyg jis savarankiškai būtų kūręs krikščionybę 
iš graikų ar kitų tautų religinių pažiūrų. Užtenka pasakyti: 
Povilas yra kilme žydas, įsigyvenęs Biblijos mintyse, išauklėtas 
žydiškame religiniame pasaulyje, karštai prisirišęs prie savo 
tėvų praeities, — tuoj matosi neperžengiama siena, kuri nelei- 
do jam iš pagoniškų graikų ar kitų tautų religiškų skeveldrų 
kurti Evangeliją ir mokslą apie Kristų. 

Prieš savo atvirtimą Povilas giliausiu savo įsitikinimu 
buvo farisiejus. Bet nei farisaizme, nei žydų apokaliptikoj jis 
nerado nieko bendro su mokslu, kurį jis, būdamas Apaštalu, 
skelbė. Mokslas apie malonę ir atpirkimą per Mesijo mirtį bu- 
vo toms pakraipoms visai svetimas, — toks mokslas tai tiesiog 
prieštaravimas farisiejų ir apokaliptų mesianizmui. Taigi ne iš 
ten jis galėjo paimti savo christologiją. 

Savo mokslui apie Kristų Povilas turėjo visai kitokius, . 
nesudrumstus šaltinius. Pirmiausia tai buvo Kristaus pasirody- 
mas ties Damasku, kurs jį iš persekiotojo padarė Apaštalą. 
Pasirodymas buvo realus, objektyvus, tikras, kurs įtikino Po- 
vilą, kad Kristus, kurį jis persekiojo, tikrai atsikėlė iš numi- 
rusių, ir todėl Jis tegali būti tikrasis Mesijas, Viešpats ir Die- 
vas. Tai buvo Evangelijos, kurią jis paskum skelbė, santrauka. 
Todėl jis ir tvirtina: „Mano skelbiamoji Evangelija ne žmonių 
mokslas, nes ne iš žmogaus aš ją gavau ir neišmokau, bet 
Jėzaus Kristaus apreiškimu“ (Gal. 1, 11—12). To apreiškimo 
objektas buvo Jėzaus Kristaus asmens paslaptis: „Tam, kurs 
išskyrė mane nuo pat mano motinos įsčios ir pašaukė savo 
malone, patiko apreikšti manyje savo Sūnų, kad aš Jį skelb- 
čiau tarp pagonių“ (Gal. 1, 15—16). 

Be abejo, tame Kristaus pasirodyme ties Damasku Povilas 
nesusipažino su visu istoriškuoju Jėzaus gyvenimu. Jis jau bu- 
vo šiek tiek žinojęs Kristų iš oficialių žydiškų šaltinių, — nes 
juk jis turėjo bent kiek susipažinti su gyvenimu to asmens, 
kurį jis ėmėsi persekioti. Tačiau žinios, kurias jis gavo iš Jė- 
zaus nukryžiuotojų, negalėjo būti užtenkamos: patys šaltiniai 
buvo drumsti. Reikėjo tikrų, tyrų šaltinių. Taigi pats Kristus 
Damasko pasirodyme pasiunčia Povilą pas pirmykštės krikš- 
čionių bendrijos mokinį Ananiją, kurs buvo Damaske. Būda- 

mas maždaug trejus metus Damaske ir jo apylinkėj ir nuo- 
lat susidurdamas su Damasko krikščionių bendrija, kuri turėjo 
glaudžius santykius su Jėruzalės krikščionių bendrija (Apd. 9, 
19—25; Gal. 1, 15—18), Povilas turėjo užtenkamai progos ir 
laiko tiksliai susipažinti su istoriškojo Jėzaus gyvenimo viso- 
mis smulkmenomis. Paskum dar, bent trumpą laiką, jis buvo 
Jeruzalėj. pas Petrą ir matėsi su Jokūbu, Jeruzalės vyskupu 
(Gal. 1, 18—19). Vėliau keleris metus (36—41) jis buvo Siri- 
joj ir Kilikijos Tarse (Gal. 1, 21). Sirijos Antiochijoj buvo 
senųjų mokinių įkurta krikščionių bendrija, kur Povilas taip 
pat turėjo užtenkamai progos ir laiko girdėti ir svarstyti Jė- 
zaus istoriškojo gyvenimo įvykių eigą. Grįžęs iš "Tarso jis 
darbavosi Antiochijos bendrijoj ir Sirijoj ir 45 metais jis atsi- 
lanko Jeruzalėn su rinkliava. Misijose (46—49) lydėjo jį 
senesniųjų Apaštalų mokiniai, Barnabas, Silas ir būsimasis 
evangelistas Morkus. Pagaliau apie 50 metus Povilas lankėsi 
Jeruzalėj ir buvo Apaštalų susirinkime: „Išdėsčiau jiems Evan- 
geliją, kurią skelbiu tarp pagonių, ypač gi tiems, kurie buvo 
žymesni, kad kartais nebėgčiau veltui, arba nebūčiau bėgęs“... 
jie „nemokino manęs nieko naujo. Priešingai... pažinę man su- 
teiktąją malonę, Jokūbas, Kėfas ir Jonas, kurie buvo laikomi 
šulais, padavė man ir Barnabui dešines kaipo draugystės ženk- 
lą, kad mes kreiptumėmės į pagonis, jie gi į apipiaustytuosius“ 
(Gal. 2, 1—10). Taigi glaudžiausi santykiai siejo Povilą su se- 
nesniaisiais Apaštalais, ir per juos su Kristumi, taip kad jis 
su visu tikrumu galėjo sakyti: „Aš ėmiau iš Viešpaties, ką ir 
jums padaviau“ (1 Kor. 11, 23). 

"Tų faktų akivaizdoj negalima nė pamanyti, esą Povilas 
sumanęs ir skelbęs savo Evangeliją nepriklausomai nuo senes- 
niųjų Viešpaties mokinių. Pats Povilas nuolat remiasi senes- 
niųjų Apaštalų skelbimu ir esamąja Bažnyčioj tradicija: „Ar 
tai aš, ar jie (senesnieji Apaštalai), mes taip skelbiame, ir taip 
jūs įtikėjote“ (1 Kor. 15, 11). „Aš jums padaviau, ką ir ėmiau“ 
(1 Kor. 15, 3; 7, 10). Kur tokios tradicijos Povilas neturi, ten 
jis tuoj pasisako (1 Kor. 7, 12, 25). Povilas žino, kad visur toks 
pat mokslas skelbiamas kaip ir jo. Senesnieji Apaštalai dar- 
buojasi Povilo įkurtose Bažnyčiose, ir Povilas jų įkurtose, — 
ir jis rašo, sakysime, Romėnams laišką, nors Romėnų Bažnyčią 
ne jis įkūrė, ir dar nė nebuvo buvęs Romoj. Pats Povilas vi- 
sur sutinkamas senesniųjų bendrijų, senesnių Apaštalų ir jų 
mokinių su pilnu pritarimu ir džiaugsmu (Gal. 1, 24; Apd. 14, 
26; 15, 3—4); jie jį globoja ir meldžiasi už jį (Apd. 9, 30; 11; 
25; 13, 3; 15, 40 ir k.). Pats Petras gina „savo mylimiausiojo 
brolio Povilo“ raštus nuo iškraipymo (2 Petr. 3, 15—17). 


1) Plg. Zahn, Einleitung. II, 171. 

Iš Povilo raštų mes matėme, kad jis puikiausiai žinojo Jė- 
zaus gyvenimo istoriškąją eigą, Jo žodžius ir įvairius įvykius. 
Todėl Povilo raštai ne kartą vadinami pirmąja Jėzaus Evan- 
gelijaą, — nors tuo metu, kai Povilas ėmė rašyti, hebraiškoji 
Mato Evangelija jau buvo parašyta. Tačiau istoriškojo Viešpa- 
ties gyvenimo ir Jo žodžių Povilas plačiau nepasakoja, — nes 
tai nebuvo jo tikslas, ir jis pats nebuvo Viešpaties žemiškajame 
Jo gyvenime matęs ir girdėjęs. Istoriškasis Viešpaties gyveni- 
mas ir Jo žodžiai buvo Povilo laiškų skaitytojams gerai žino- 
mi iš gyvu žodžiu dėstomos katechezės. Tik pripuolamai Povi- 
las primena savo skaitytojams Viešpaties žodžius, arba kate- 
chetišką skelbimą, kurį jie seniau buvo girdėję (plg. 1 Kor. 11, 
23; 15, 3; Gal. 1, 9; Filyp. 4, 9; 1 Tes. 2, 13 ir k.). Be to, ką 
jie buvo girdėję, nevalia nieko priimti, nors tai skelbtų Ange- 
las iš dangaus (Gal. 1, 6—9). "Tos skelbiamos gyvu žodžiu 
katechezės taip buvo žinomos visoms senosioms, lygiai ir Po- 
vilo įkurtosiosms Bažnyčioms, kad iš jų žymia dalimi susidaro 
rašytųjų. Evangelijų turinys. Bent du būsimieji evangelistai 
turėjo artimus santykius su Povilu. Morkus kelis metus buvo 
Povilo palydovas, vėliau Lukas buvo jo mokinys ir palydovas. 
Jei Lukas, Povilo mokinys, žinojo istoriškąją Viešpaties gyve- 
nimo eigą ir Jo žodžius, tai dar geriau tuos dalykus žinojo 
pats jo mokytojas Povilas. 

Taigi Povilo mokslo šaltiniai yra Viešpaties pasirodymas 
ties Damasku ir pirmykštės Bažnyčios esamoji tradicija. '"Ta- 
čiau Povilas dėsto krikščioniškąsias tiesas savotišku būdu. Čia 
stipriai reiškiasi jo individualumas, kokio neaptinkama pasaulio 
istorijoj. Degdamas uolumu Dievo garbei ir žmonių išganymui, 
jis turi džiaugsmingo pasiaukojimo ir nepajudinamos drąsos 
(plg. 2 Kor. 11, 24 ss.). Jis turėjo gerą mokslišką išsilavinimą, 
kurį jis buvo pasiėmęs iš graikiškos "Tarso mokyklos ir Jeru- 
zalėj, sėdėdamas prie Gamalielio kojų, Jis moka puikiausiai 
taikytis prie savo klausytojų. Visai teisingai jis pats apie save 
sako: „Nors buvau laisvas prieš visus, aš padariau iš savęs 
visų tarną, kad laimėčiau didesnį skaičių. Zydams aš buvau 
kaip žydas, kad laimėčiau žydus; tiems, kurie yra po Įstatymu, 
lyg kad ir aš būčiau po Įstatymu, kad laimėčiau tuos, kurie 
buvo po Įstatymu; tiems, kurie buvo be Įstatymo, lyg kad ir 
aš būčiau be Įstatymo, kad laimėčiau tuos, kurie buvo be 
Įstatymo. Pasidariau silpniems silpnas, kad laimėčiau silpnuo- 
sius; visiems viskas pasidariau, kad visus išgelbėčiau. Aš viską 
darau dėl Evangelijos, kad būčiau jos dalininkas“ (1 Kor. 9, 
10—23). Nors Povilas buvo taip prisirišęs prie savo rasės ir 
esamosios krikščionių Bažnyčios tradicijos, bet jis nebijojo 
graikų pasaulio, kuriam jis nešė Evangeliją, ir naudojosi ima- 
mais iš jų gyvenimo palyginimais ir išsireiškimais, nušveisda- 

mas juos nuo pagoniškos prasmės ir įdėdamas krikščioniškąją 
prasmę. Kas buvo pagonių pasaulyj gera ir sveika, to jis ne- 
bijojo sunaudoti savo mintims reikšti, nuskaistindamas krikš- 
čioniškąja dvasia ir prasme. Jo pavyzdžiu seka ir mūsų laikų 
misijonieriai, eidami į pagonių kraštus. 

Neatsižvelgimas į tokią dalykų būklę duoda priešams prie- 
kabės skelbti, esą Povilas sudaręs savo religines pažiūras iš 
pagonių tautose viešpatavusių religinių mitų. Ne, — tie dalykai 
buvo Povilui pasibaisėjimas. Nes koks gali būti „bendravimas 
tarp teisybės ir neteisybės? arba kokia gali būti vienybė tarp 
šviesos ir tamsybių? Koks sutikimas tarp Kristaus ir Belialio? 
Koks gi sutarimas Dievo Bažnyčios su stabais?“ (2 Kor. 6, 14 
—16). Povilas nori skelbti Kristų, kokį jis pažino iš istoriško- 
sios tradicijos, — nes tik toksai Kristus tėra tautoms šviesa, 
atpirkimas, malonė, džiaugsmas, išganymas, atsikėlimas ir amži- 
nas gyvenimas. 


4 S. Sinoptikų Evangelijos 


Maž daug tuo pačiu laiku, kai Povilas rašė savo laiškus, 
buvo surašytos dabartinėj formoj trys mūsų pirmosios Evan- 
gelijos, vadinamos sinoptiškomis. Mokslininkų manymu, jos 
buvo galutinai surašytos tarp 50 ir 63 metų. Jos yra istoriški 
raštai, ir pasakoja Jėzaus istoriškojo gyvenimo eigą, Jo žodžius 
ir darbus. Šalia Viešpaties žodžių ir darbų pasakojami įvairūs 
istoriški įvykiai, kurie šiaip ar taip parodo Jėzaus asmens die- 
viškumą. Susidurią su Jėzumi asmenys ne kartą išreiškia savo 
tikėjimą, kurs mums pasako, kaip jie įvairius evangeliškus įvy- 
kius suprato. Patys evangelistai, pasakodami istoriją, kartais 
cituoja senovės pranašystės įvykiams nušviesti, ir tuo būdu 
pasireiškia jų įsitikinimai ir jų tikėjimas. Iš tokių dalykų su- 
sidaro Evangelijų liudijimas apie Kristų. Pagrindinės svarbos 
yra paties Jėzaus liudijimas apie save. "Tačiau ir tasai Evan- 
gelijų liudijimas turi nemažos reikšmės, nes jį sudaro antpri- 
gimti įvykiai, šventosios Dvasios įkvėpimas, evangelistų ir kitų 
aplink Jėzų asmenų įsitikinimas. 

Literatiškos kritikos atžvilgiu, tie Evangelijų liudijimai yra 
taip pat tikri, kaip ir Viešpaties žodžiai ir Jo darbai. Juos turi 
visi senovės rankraščiai, visi Evangelijų vertimai ir Bažnyčios 
Tėvai. Liberalų kritika laikosi aprioristinio nusistatymo, kad 
nieko antprigimto negali būti; o kad ypač kūdikystės Evange- 
lija yra apipinta antprigimtų įvykių, tai jie ją atmeta ne lite- 
ratiškos kritikos sumetimais, bet dėl to savo aprioristiško pos- 
tulato. 

Trumpai suminėsime sinoptiškųjų Evangelijų svarbesnius 
liudijimus. 

Pirmieji Morkaus Evangelijos žodžiai sako: „Dievo Sū- 
naus Jėzaus Kristaus Evangelijos pradžia“ (Mork. 1, 1). Taigi 
asmuo, apie kurį Morkus nori rašyti, yra ir Kristus (— Me- 
sijas) ir Dievo Sūnus. Kaip matyti iš tolimesnio sąryšio, „Die- 
vo Sūnus“ čia reiškia natūralią Dievo sūnystę. Vadinas, visa 
Morkaus programa yra rašyti apie Mesiją— Dievą. Matas gre- 
tina su Viešpaties gyvenimo įvykiais Senojo Testamento pra“ 
našystes, kurios nušviečia Kristaus dievišką mesianizmą. Likas 
perstato Kristų Izraelio Mesiju, Dievo Sūnumi, kurs atėjo 
įvykdyti viso pasaulio atpirkimą. Kiekvieno evangelisto isto- 
riškoji kryptis ir tikslas suponuoja arba įrodo Kristaus dievy- 
bę, — nes Jis yra tikras Dievo Sūnus. 

Apreikšdamas įsikūnijimą, Angelas sako Marijai: „Štai, 
Jisai bus didis ir vadinsis Aukščiausiojo Sūnumi. Jis karaliaus 
vei namuose per amžius ir Jo karaliavimui nebus galo... 

ventoji Dvasia nužengs ant Tavęs ir Aukščiausiojo galybė 
apdengs Tave savo šešėliu; todėl ir Šventasis, kurs gims iš 
Tavęs, vadinsis Dievo Sūnumi“ (Luk. 1, 531—35). Panos Ma- 
rijos Sūnus aiškiai skelbiamas mesianiškuoju Karaliumi, kurs 
turės tėvo Dovido sostą ir karaliaus per amžius. "Todėl tasai 
Mesijas — Karalius nėra vien žmogus, bet Jis turi ir dieviškąją 
pusę. Jis „vadinsis“ (— bus visų pripažintas tuo, kuo Jis tik- 
rumoje yra) „Aukščiausiojo Sūnumi“. Biblijos kalboj, kai kal-. 
bama apie dievišką įsūnystę, niekados įsūnytasis nevadinamas 
Aukščiausiojo sūnumi, bet kuriuo nors kitu pavadinimu, saky- 
sime, Dievo sūnumi, ir tai taip apibrėžtu būdu, kad tuoj mą- 
tomą, jog čia kalbama ne apie natūralią kilmę iš Dievo, bet 
apie įsūnijimą. Lyg tam, kad visos abejonės būtų pašalintos, 
jog Jėzus, „Aukščiausiojo Sūnus“, nėra vien Dievo įsūnytas 
žmogus, bet tikras Dievo Sūnus, pasakoma apie Jį, kad „Jis 
karaliaus per amžius“, ir dar aiškiau pakartojama: „ir Jo ka- 
raliavimui nebus galo“. Žmogus negali karaliauti per amžius, 
ir jo karaliavimui ateina galas. Reiškia,, Aukščiausiojo Sūnus“ 
nėra vien Dievo įsūnytas Žmogus, bet Dievo Sūnus tikra pras- 
me. Be to, Jo kilmė yra ne iš vyro, bet Jo žemiškasis buvimas 
kūne pradėtas šventosios Dvasios veikimu (Luk. 1, 34; Mat. 1, 
18, 25, 16). Žemiškasis Jo pradėjimas iš šventosios Dvasios 
nesudaro Jo dieviškos sūnystės, bet tik parodo, kad Jis tikrai 
yra Dievo Sūnumi, ne malone, bet aukštesne, dieviška kilmė 
iš dangiškojo Tėvo, — nes Jis yra „Emanuelis“, kurį skelbė 
pranašas, sakydamas: „Štai, mergaitė pradės ir pagimdys Sūnų; 
ir jie pramins Jį vardu Emanuelis, tai reiškia: Dievas su mumis“; 
(Mat. 1, 22 plg. Is. 7, 14). Kad nė abejoti nebūtų galima, ku- 
ria prasme Emanuelio pavadinimą reikia suprasti, pranašas 
objektyviai paaiškina: „Mums gimė Kūdikis ir mums duotas 

Sūnus, ir Jo viešpatavimas padėtas ant Jo peties; Jis bus var- 
du: Stebėtinas, Patarėjas, Galingasis Dievas, būsimojo amžiaus 
Tėvas, ramybės Kunigaikštis“ (Is. 0, 6), — tai yra aiškiai die- 
viški savumai ir pavadinimai. Taigi „Emanuelis — Dievas su 
mumis“ turi tą pačią prasmę, kaip ir „įsikūnijęs Žodis“ (Jo. 1, 
14). Ta prasme Matas supranta pranašą, kurį jis cituoja, tokia 
prasmė yra ir Angelo žodžiuose, kuriuos ILjukas paduoda savo 
Kvangelijoj. 

Be to, dar tasai „Aukščiausiojo Sūnus“ turės vardą Jėzus 
(senovės hebraiškoj formoj reiškia: Dievas išganymas, arba 
Išganytojas), nes Jis „išgelbės tautą nuo jųjų nuodėmių“ (Mat. 
1,21). Išgelbėtojas iš nuodėmių turi turėti galios atleisti nuo- 
dėmes. Bet nuodėmes atleisti tegali Dievas. "Taigi dar kartą 
patvirtinama, kad Jėzus yra Dievo Sūnus tikrąja prasme, yra 
Dievas. 

Po apreiškimo švenč. Pana Marija atsilanko pas savo gi- 
minaitę Elzbietą ir ta Ją sveikina, sakydama: „Iš kur man tai, 
kad mano Viešpaties Motina ateina pas mane?... Palaiminta Tu, 
kuri įtikėjai, nes tai, kas Viešpaties Tau pasakyta, įvyks“ (Luk. 
1, 45—45). Elzbieta vadina Mariją „savo Viešpaties Motina“. 
Dar negimęs Kūdikis vadinamas Viešpačiu, — tai reiškia, kad 
čia „Viešpaties“ pavadinimas turi aukštesnę prasmę, negu man- 
dagumo reiškimą; čia jis imamas religiška prasme. Bet Biblijos 
vartojime, tiek graikų tiek ir aramajų kalbos papročiu, žodis 
„Viešpats“, imamas religiška prasme, visados reiškia Dievą, 
Jahvę. Tą prasmę ir mūsų kontekstas parodo: Vos kelios tėra 
eilutės, o žodis Viešpats kartojamas daug kartų: „Štai, aš Vieš- 
paties tarnaitė“... „Mano Viešpaties Motina“... „tai, kas Viešpa- 
ties Tau pasakyta, įvyks“... „Mano siela garbina Viešpatį“... 
Pirmoj, trečioj ir ketvirtoj vietoj žodis „Viešpats“, be abejo, 
reiškia Dievą, — taigi ir antrojoj vietoj tasai žodis tegali reikšti 
Dievą: iš kur man tai, kad mano Dievo Motina ateina pas 
mane? 

Įkvėpta šventosios Dvasios Elzbieta vadina Mariją Dievo 
Motina, o Marija savo giesmėje Magnificat skelbia: „Štai nuo 
dabar visos giminės vadins mane palaiminta“. Dėl ko? Nes 
Dievas taip išaukštino savo tarnaitę, kad Jis per Ją vykdo 
savo mesianiškąjį pažadėjimą, kurį Jis buvo davęs Abraomui 
ir „Jo ainijai per amžius“. Ta Marijos giesmė yra girdėtų An- 
gelo žodžių atbalsis (Luk. 1, 46—55). 

Po kelių mėnesių, gimus Kristui, Angelas skelbia pieme- 
nims: „Šiandien jums gimė Dovido mieste Išganytojas; Jis yra 
Kristus (=— Mesijas), Viešpats“ (Luk. 2, 11), ir piemenys eina 
tą naujai gimusį „Viešpatį“ pagarbinti, nes Jis yra pranašo 
skelbtasis „Kūdikis“ (Is. 9, 6), „Dievas su mumis“ (Mat. 1, 
22). Kiek vėliau ateina išminčiai pagarbinti naujai gimusį 

Mesiją; suradę Jį Betliejuje, jie „parpuolę pagarbino Jį“ (Mat, 
2, 11) ir sudėjo reikšmingas dovanas. Išminčiai atiduoda Jam | 
ne civilinį pagarbinimą, nes šis šiuo atveju, kada išminčiai 
turi prieš save kūdikį, neturėtų prasmės, bet religišką pagar- 
binimą, kurs teatiduodamas tikrajam Dievui. 

Vėliau senelis Simeonas, paėmęs ant rankų Vaikelį Jėzų, 
sveikina Jį kaipo Viešpaties Dievo siųstąjį „išganymą“, prirengtą 
visoms tautoms, kaipo „šviesą“ pagonims, kaipo Izraelio „garbę“ 
(Luk. 2, 34). Tie tariniai, sakomi apie Jėzų, ne tik turi me- 
sianišką, bet ir dievišką prasmę. Kiekvienas maldingas izrae- 
litas tokiais pavadinimais išreikšdavo neištariamą Jahvės var- 
dą. Tais pavadinimais vėliau pats Kristus skelbs mokiniams 
savo dievybę ir evangelistas Jonas sunaudos juos Jėzaus die- 
vybės paslaptims vaizduoti. 

Tie kūdikystės įvykiai turėjo atkreipti dėmesie, kad pa- 
saulio Atpirkėjas jau atėjo. Tačiau, Dievo Apvaizdos tvarkymu, 
ta žinia siekė tik nedidelį išrinktųjų sielų ratelį Bet ir tos 
sielos matė Jėzaus dievybės paslaptį lyg iš po uždangalo ir 
ne savo pačių jėgomis, bet šventosios Dvasios įkvėpimu, ste- 
buklingu apšvietimu, arba skelbiant dangaus pasiuntiniams. 
Vėliau tais įvykiais nebuvo ramstomasi, nes Kristaus klausy- 
tojai turėjo prieš save paties Kristaus žodžius ir stebuklus. 
Jėzaus kūdikystės istorija jau suponuoja tikinčią sielą, kuri 
savo tikėjimą pasiekė, matydama vėlesnį viešąjį Jėzaus veikimą. 
Už tat krikščioniškasis maldingumas randa sau gausaus maisto, 
įsigilindamas į Kalėdų paslaptis. Be to, ir savaime Jėzaus kū- 
dikystės Evangelija turi svarbos, nes parodo įvykių tąsą (con- 
tinuitas): Koks Jėzus buvo vėliau, toks Jis buvo ir nuo pat 
pradžios, tikras Dievo Sūnus; ir tokia dalykų būklė užkirto 
kelią vėlesniems heretikams, kurie mėgino skelbti, kad Logos 
susijungęs st Jėzumi tik Jo krikšto metu. 

Dar anksčiau, apreikšdamas Zakarijui Jono Krikštytojo 
gimimą, Angelas sako: „jis (Jonas) bus didis Viešpaties (Jahvės) 
akivaizdoje... jis pargrąžins daug Izraelio vaikų į Viešpatį, jų 
Dievą (Jahve Elohim). Jis eis pirm Jo (pirm Viešpaties Dievo) 
su Elijo dvasia ir galybe... prirengti Viešpačiui (Jahvei) tobu- 
los tautos“ (Luk. 1, 15—17). Žodis „Viešpats“ čia visur reiškia 
Mesiją- Dievą. Tiesa, pirmajame sakinyj būtų galima manyti, 
kad Viešpats yra pats Dievas; bet apie Joną sakoma, kad „jis 
eis pirm Jo su Elijo dvasia ir galybe“. Isaijas (40, 3) ir Ma- 
lachijas (3, 1) skelbė, kad Mesijas pasiųs pirm save pasiuntinį 
ir skelbėją, Eliją, arba Elijo dvasia veikiantį vyrą. Dabar An- 
gelas skelbia Zakarijui, kad Jonas bus tuo Mesijo skelbėju ir 
pirmtakūnu: jis rengs einančiam po Jo Mesijui tobulą tautą. 
Bet tasai Mesijas, kurs eis po Jono, yra Angelo vadinamas 
„Viešpačiu“ ir „Dievu“. — 

Taip ir Zakarijas suprato Angelo žodžius. Todėl jis savo 
himne „Benedictus“ apie savo sūnų Joną sako: „Tu gi, vaikeli, 
vadinsies Aukščiausiojo pranašu, nes tu eisi pirm Viešpaties 
veido Jo kelių taisyti, duoti Jo tautai išganymo pažinimo jų 
nuodėmėms atleisti per širdingiausią mūsų Dievo gailestingu- 
mą, kokiu mus aplankė užtekėjusi šviesa iš aukštybių, kad 
apšviestų sėdinčius tamsybėje ir mirties ūksmėje, kad kreiptų 
mūsų kojas į ramybės kelią“ (Luk. 1, 76—79). Čia aiškiai sa- 
koma, kad Jonas bus Mesijo pirmtakūnas ir jis rengs Jam ke- 
lią. Taigi ir žodžiai „Aukščiausias“, „Viešpats“, yra sakomi 
apie Mesiją, kurs eis po Jono, ir sakomi dieviška prasme, 

Atėjus laikui, Krikštytojas eina atlikti savo uždavinį ir 
rengti kelią Viešpačiui. Oficialių valdžios pasiuntinių paklaus- 
tas, kas jis yra, jis pasisako neesąs Mesijas, kuriam jis neesąs 
vertas atrišti kurpių dirželio, jis tik turįs taisyti Jam kelią 
pagal pranašų žodžius (Is. 40, 3, 9, 10; Mal. 1, 3): „Aš šau- 
kiančio tyruose balsas: Taisykite Viešpaties kelią, kaip yra pa- 
sakęs Isaijas pranašas“ (Jo. 1, 23). „Po manęs ateina galinges- 
nis už mane“ (Mat. 3, 11; Mork. 1, 7). 

Kas tasai „galingesnis“ yra? — Aišku, Mesijas, kurs turi 
aiškiai dieviškas savybes ir todėl yra Dievas. Jis „krikštys 
šventąja Dvasia ir ugnimi“ (Mat. 3, 11; Mork. 1,8; Luk. 3, 16; 
Jo. 1, 33), — tokį krikštą tegali teikti Dievas. „Po manęs 
ateina žmogus, kurs pirm manęs buvo, nes Jis buvo anksčiau 
už mane“ (Jo. 1, 30). Kaipo žmogus, Jėzus buvo gimęs vėliau 
negu Jonas; vis dėlto sakoma, kad Jis buvo pirm Jono; toks 
Jėzaus ankstesnis buvimas tegali būti Jo dieviška preegzisten- 
cija, panašiai kaip Jis yra pirm Abraomo (Jo. 8, 58). Tą die- 
višką preegzistenciją Krikštytojas dar pabrėžia, sakydamas: 
„Kas ateina iš aukštybės, tas stovi aukščiau už visus. Kas iš 
žemės ateina, tas žemiškas ir žemiškai kalba. Kas ateina iš 
dangaus, tas stovi aukščiau už visus“ (Jo. 3, 31). Tie žodžiai 
Krikštytojo sakomi apie Jėzų: Jis ateina iš aukštybių, iš dan- 
gaus, kur Jis turėjo buvimą pirm tapdamas žmogumi. — Jėzus 
yra Atpirkėjas, Išganytojas: „Štai, Dievo Avinėlis, štai, kurs 
atima pasaulio nuodėmę“ (Jo. 1, 29, 36). Krikštytojas rodo tą 
Avinėlį, kurį pranašavo Isaijas: „Jis buvo paaukotas, nes pats 
norėjo, ir neatvėrė savo burnos: kaip avis vedama piauti ir 
kaip avinėlis nutilsta prieš tą, kurs jį kerpa, taip ir Jis neat- 
vėrė savo burnos“... Tai „skausmų vyras“, kurs „ėmė ant sa- 
vęs mūsų skausmus ir nešė mūsų sopulius“; „Jis buvo sužeis- 
tas dėl mūsų neteisybių“; „mes visi klydome kaip avys, o Vieš- 
pats uždėjo ant Jo visų mūsų neteisybę“ (Is. 53, 3—7). Kad 
Jėzus yra Atpirkėjas, tai ir Lukas trumpai pasako: „kiekvienas 
kūnas išvys Dievo išganymą“ (Luk. 3, 6), o kiti evangelistai 
tik mini, kad Jėzus krikštys „Šventąja Dvasia ir ugnimi“, o su 

tokiu krikštu siejasi nuodėmių atleidimas. — Bet atpirkti iš 
nuodėmių ir nuodėmes atleisti tegali dieviškas asmuo. 

Be to, Krikštytojo skelbimu, Jėzus yra pasaulio Teisėjas: 
„Jo vėtyklė Jojo rankoje; Jis išvalys savo klojimą ir surinks 
kviečius į savo kluoną, o pelus sudegins neužgesinama ugni- 
mi“. Jo „kirvis jau padėtas prie medžių šaknies. Taigi kiekvie- 
nas medis, kurs neduoda gero vaisiaus, bus iškirstas ir įmestas 
į ugnį“ (Mat. 3, 12, 10). — Jėzus tiesiog yra Viešpats Dievas. 
Krikštytojas laiko save kelio taisytoju ateinančiam Viešpačiui, 
pagal pranašo skelbimą: „Tyruose šaukiančiojo balsas: taisykite 
Viešpaties kelią, darykite tyrumoje mūsų Dievo takus tiesius! — 
Sakyk Judo miestams: Štai jūsų Dievas! Štai, Viešpats Dievas 
ateina!“ (Is. 40, 3, 9, 10). „Pats Dievas ateis ir išgelbės jus“ 
(Is. 35. 4). Tam Viešpačiui, kurs, pagal pranašą, yra Dievas, 
Krikštytojas rengia kelią, taikydamas tuos pranašo žodžius Jė- 
zui. Vadinas, Krikštytojo supratimu, Jėzus yra Mesijas-Dievas. 
"Tą pažinimą jis sakosi gavęs Dievo įkvėpimu (Jo. 1, 33). "Tą 
įkvėpimą sustiprino dar teofanija prie Jėzaus Krikšto, kurios 
stebėtoju jis buvo: „Jėzui apsikrikštijus, atsitiko, kad Jam be- 
simeldžiant, šventoji Dvasia nužengė ant Jo kūniškame pavi- 
dale, kaip balandis, ir balsas atsiliepė iš dangaus: Tasai yra 
mano mylimasai Sūnus, kuriame aš turiu sau pasimėgimo“ 
(Luk. 3, 21—22; Mat. 3, 17). Mylimasai Sūnus ne tik Biblijos, 
bet ir pasauliškoj graikų kalboj, yra vienintelis Sūnus.!) Jėzus 
yra vienintelis Dievo Sūnus, taigi Sūnus ne įsūnijimu, bet kilme. 
Todėl apie Jį Krikštytojas toliau sako: „Tėvas myli Sūnų ir 
viską atidavė į Jo rankas. Kas tiki į Sūnų, tas turi amžinąjį 
gyvenimą; kas gi netiki Sūnui, tas nematys gyvenimo, tik 
Dievo rūstybė pasilieka ant jojo“ (Jo. 3, 35—36). Amžinasis 
gyvenimas tepasiekiamas per Dievą. O čia sakoma, kad tikėji- 
mas į Sūnų suteikia amžinąjį gyvenimą. Taigi aiškiai skelbiama, 
kad Sūnus yra tikras Dievas. 

Kiti Evangelijų liudijimai dalimi jau buvo suminėti, o da- 
limi supuola su paties Kristaus liudijimais apie save. "Todėl 
jų antru atveju nebekartojame, 


5 S. Apaštalų amžiaus gale 


Mokslininkų manoma, kad Jono Apaštalo raštai buvo pa- 
rašyti pirmojo šimtmečio paskutiniame dešimtmetyje. "Tie raštai 
yra šv. Jono Apreiškimas (Apokalipsė), parašytas esant jam 
ištrėmime Patmos saloje (tur būt 95—06 metais); mūsų ketvir- 
toji Evangelija, rašyta, tur būt, po Apreiškimo, ir jos lydimasis 
pirmasis šv. Jono laiškas. Be to, dar yra pora šv. Jono laiškų, 
kurie yra trumpi ir todėl mūsų klausimu mažiau svarbūs. * 


1) Plg. Lebreton, Trinitė, I, 1927. 268. 


323410 


Sinoptikų Evangelijos pasakoja Jėzaus žemiškąjį gyvenimą 
kūne. Iš jų konkretaus pasakojimo savaime pasirodo Kristaus 
dievybė. Povilas kreipė dėmesio labiau į dieviškąją Kristaus 
asmens pusę, mažiau tepasakodąmas Jo žemiškąjį gyvenimą. 
Abi tos pusės Jėzaus gyvenime buvo susiliejusios kartu. 'Ta- 
čiau ėmė kilti erezijų, kurios, plėtodamos vieną katrą nors pusę, 
bandė „perskirti“ Jėzų (1 Jo. 4, 3). Tada likęs dar gyvas Apaš- 
talas Jonas, „matydamas, kad kitų (— sinoptikų) Evangelijose 
paduodama tai, kas liečia Kristaus kūną, parašė dvasišką Evan- 
geliją“ (Klemensas Aleks.) — arba, tikriau sakant, galutinai 
ją raštu išleido. Pats Jonas buvo Kristaus auklėjamas, buvo 
stebėtojas viso Jo viešojo gyvenimo ir girdėjo Jo mokslą. Visu 
savo autoritetu tvirtindamas tai, ką jis buvo savo akimis ma- 
tęs, savo ausimis girdėjęs, savo rankomis čiupinėjęs (1 Jo. 1, 
1—3), jis dėsto, jog Jėzus iš Nazareto, gyvenęs savo laiku Pa- 
lestinos krašte, žmogus kaulais ir kūnu, buvo ir yra gyvojo 
Dievo amžinasis Sūnus, — toks Jis pasirodė savo žemiškajame 
gyvenime. Istorijos Kristus ir tikėjimo Kristus yra griežtai vie- 
nas ir tas pats. Tiesa, Jonas turi savo kalbos, stiliaus, persta- 
tymo ypatingą būdą ir mėgiamas sąvokas, kurias jis pasiėmė 
iš Kristaus turtingo reališkojo gyvenimo,—vis dėlto jo mokslas 
apie Kristų iš esmės sutampa su sinoptikų, pirmykštės Bažny- 
čios ir Povilo mokslu apie Kristų. "Tik jis vartoja kai kuriuos 
išsireiškimus, sakysime, „Žodį“ — Logos, Kristaus asmens 
paslapčiai žymėti, kurių kiti Naujojo "Testamento rašytojai ne- 
vartoja, — bet mokslo esmė yra ta pati, kaip ir pas kitus 
rašytojus. 

Pradėdamas rašyti, įžangoj arba prologe Jonas paduoda 
savo Evangelijos lyg santrauką, ir pavadindamas Kristų „Žo- 
džiu“, labai aiškiai perstato Jo dievišką preegzistenciją, kurią 
Jis turėjo pirm įsikūnijiho nuo amžių, ir paskum Jo įsikūniji- 
mą: Kristus yra Dievas ir žmogus. „Pradžioje buvo Žodis. Tas 

odis buvo pas Dievą, ir Žodis buvo Dievas. Jis pradžioje 
buvo pas Dievą. Viskas per Jį padaryta, ir be Jo nepadaryta 
nieko iš to, kas padaryta“ (Jo. 1, 1—3). i 

Visų pirma reikia įsidėti, kad Žodis čia yra atskiras asmuo. 
Jis nėra kuris nors Dievo privalumas, sakysime, išmintis ar 
visagalybė, — nes Dievo privalumai nėra „pas Dievą“, bet yra 
„Dievuje“. O čia sakoma, kad Žodis buvo „pas Dievą“. Be to, 
toliau sakoma, kad tasai Žodis „atėjo pas save“ (in propria— 
į savo nuosavybę 1, 11), kad Jis davė „galios būti Dievo 
vaikais“ (1, 12), kad Jis „įsikūnijo ir gyveno tarp mūsų“ (1, 
14), — tokie dalykai tegalima sakyti apie asmenį; ir dar, nors 
Jis graikų kalboj yra vadinamas „šviesa“ (to fos — bevardės 
giminės), vis tik Jis žymimas žodžiu „Jis“ (vyriškos giminės, 
1, 11—12), — vadinas, autorius kąlba apie asmenį, atskirą nuo 


324 


Dievo. Pagaliau, tasai Žodis yra „vienatinis Tėvo Sūnus“ (1, 
14), „viengimusis Sūnus, kurs yra Tėvo prieglobstyj“ (1, 18). 
Sūnus ir Tėvas realiai skiriasi. Vadinas, Žodis yra atskiras nuo 
Dievo asmuo. 

Apie tą Žodį, kurs yra atskiras nuo Dievo asmuo, tvirti- 


nama, jog Jis turi amžiną buvimą arba preegzistenciją. Sa- 


koma: „Pradžioje buvo Žodis“; „Jis pradžioje buvo pas Dievą“ 
(1, 1, 2). Pradžia yra tai, iš ko, arba po ko seka kiti daiktai, 
ar tai būtų tikrovės pasaulyj, ar minties, arba logiškame pa- 
saulyj. Pradžia gali būti reliatyvi, — jei ji tėra vienoj ku- 
rioj nors būtybių rūšyj arba linijoj, sakysime, šaltinis yra upės 
pradžia, bet jis nėra dienos pradžia. Absoliučia pradžia yra 
visų, net galimų daiktų pradžia. Žodis būtų absoliučioj pra- 
džioj, jei nebūtų galima nė pamanyti jokio daikto, kurs būtų 
pirm Jo. Žodis būtų reliatyvioj pradžioj, jei Jis būtų pirm visų 
sutvertų daiktų. Iš evangelisto žodžių tiesioginai ir netiesio- 
ginai išeina, kad Žodis buvo absoliučioj pradžioj. Tiesioginai, — 
nes sakoma: „pradžioje“ buvo Zodis; sakoma absoliučiai, be 
jokio „pradžios“ aprėžimo. Ta prasme ir savo pirmajame laiške 
Jonas pradžią supranta, kur jis kalba apie tai, „kas buvo nuo 
pat pradžios“, apie „gyvybės Žodį“ apie „amžinąją gyvybę, 
kuri buvo pas Tėvą“ (1 Jo. 1, 1—2); čia Zodis yra amžinas, nes 
Jis turi amžiną gyvybę — vadinas, Jis buvo absoliučioj pra- 
džioj. — Bet ir netiesioginiu būdu matyti, kad „pradžia“ čia yra 
imama absoliučia prasme: „pradžioje“ reiškia bent tai, kad pirm 
visų sutvertų daiktų buvo Žodis, — nes Žodis priešpastato- 
mas visiems daiktams, kurie turi pradžią; vadinas, Žodis laiko 
atžvilgiu neturi buvimo pradžios ir todėl Jis yra amžinas. 
Šv. Hilarius (De Trinit. 11, 13) ir šv. Basilius (De Spir. s. c. 6) 
išreiškia mintį: nėra nieko senesnio už pradžią, nes jei kas nors 
būtų dar senesnis, tai ta pradžia nebebūtų pradžia; sakoma apie 
Žodį, jog Jis „buvo“ (būtajame laike): kokį tik laiką praeityje 
paimsi, Žodis vis „buvo“. Nebuvo tokio laiko, kada Žodžio 
nebūtų buvę. — Panašiai Žodis, kaipo nepadarytas, priešpasta- 
tomas visiems padarytiems daiktams; nes sakoma: „Viskas 
per Jį padaryta“, — ir tai dar patvirtinama negatyviu būdu: 
„be Jo nepadaryta nieko iš to, kas padaryta“ (1, 3); vadinas, 
visi daiktai, kurie tik nėra Dievas, yra per Žodį padaryti. Bet 
tada, aišku, pats Žodis negali būti padarytas, — nes Jis pats 
save būtų padaręs, — o tai yra prieštaravimas. Bet jei Žodis yra 
nepadarytas, tai Jis yra absoliučiai amžinas. — Pagaliau, apie 
įsikūnijusį Žodį evangelistas sako, kad Jis yra „vienatinis iš 
Tėvo gimusis Sūnus“ (1, 14); įsikūnijimas nepadarė Žodžio 
Dievo Sūnumi, — taigi Žodis jau buvo Dievo Sūnus nuo amžių. 

Tasai Žodis yra tikras Dievas: a) Žodis turi absoliučią 
amžinybę, nuo amžių turėdamas buvimą; bet juk vienas Dievas 

tegali turėti absoliučią amžinybę, — reiškia, Žodis yra Dievas. 
b) Apie Žodį sakoma, kad per Jį padaryta viskas, kas tik 
padaryta, — vadinas, Žodis yra pasaulio tvėrėjas. Bet tverti 
daiktus iš nieko tegali Dievas. Taigi Žodis yra Dievas. c) Kas 
tik turi dievišką prigimtį, tas yra Dievas. Bet Zodis turi die- 
višką prigimtį, nes apie Jį sakoma: „Žodis buvo Dievas“, kur 
tarinys (Dievas) išreiškia Žodžio dievišką prigimtį. d) Žodis yra 
tikras Dievo Sūnus ne sutvėrimu, bet gimimu. Mat sakoma, 
kad Žodis „atėjo pas save“ (in propria — į savo nuosavybę — 
1, 11), kad Krikštytojas „liudijo apie Jį“ (1, 6 s.), kad „tas 
Zodis įsikūnijo ir gyveno tarp mūsų“ (1, 14), — vadinas tie 
sakiniai tegali būti sakomi apie įsikūnijusį Žodį, arba Jėzų 
Kristų. Bet įsikūnijęs Žodis yra Dievo Sūnus gimimu, — nes 
Jis yra „vienatinis iš Tėvo gimusis Sūnus“, „viengimusis Sū- 
nus, kurs yra Tėvo prieglobstyje“ (1, 14, 18); jei Sūnus būtų 
Sūnus ne gimimu, bet sutvėrimu, tai Jis nebūtų „vienatinis“ 
(unigenitus — monogenes), bet geriausiu atveju Jis būtų „pirm- 
gimis“, nes Jis pirmas iš visų tvarinių sutvertas; 0 tuo tarpu 
Jis vadinamas „vienatinis“ Sūnus, — vadinas, Jis yra Sūnus 
ne tvėrimu bet gimimu. „Vienatinis“, arba „viengimusis“ (uni- 
genitus — monogenes) reiškia, jog kas nors yra gimęs ir vie- 
nas tegimęs; 0 juk joks sutvertas daiktas nėra nei tikra prasme 
gimęs iš Dievo, nei vienas tegimęs. Vadinas, įsikūnijęs Žodis 
yra Dievo Sūnus ne sutvėrimu bet gimimu. Bet Dievo Sūnus 
gimimu gauna iš Tėvo dievišką prigimtį, ir todėl Jis yra tik- 
ras Dievas. Taigi Žodis, tiek po įsikūnijimo, tiek ir pirm jo, 
yra Dievo Sūnus gimimu ir todėl tikras Dievas. e) Tasai 
„Žodis“ (Logos) nėra išorinai tartas Dievo žodis (verbum prola- 
titium — logos prosforikės), — tokiu Dievo žodžiu yra visi 
tvariniai, kuriais Dievas apsireiškia už savęs (ad extra), —-bet 
Jis yra imanentiškas (gyvas, vidujinis) Dievo Žodis, nes Jis 
„buvo pas Dievą“, „Tėvo prieglobstyje“ (1, 1, 18) pirma, negu 
buvo sutvertas bent vienąs daiktas. O juk pirm pasaulio daiktų 
sutvėrimo nebuvo pas Dievą jokio kito žodžio, kaip tik Jo 
išminties (mentis) Žodis, esąs Dievuje ir turįs bendrą gyvenimą 
su Dievu, vadinas, tebuvo imanentiškas Žodis. "Todėl ydų laiš- 
ko autorius tą Žodį vadina Dievo „esmės paveikslu“ ir Jo „gar- 
bės atšvaita“ (Žyd. 1, 3). Bet imanentiškas Dievo Žodis yra 
Dievas. f) Tasai Žodis yra „gyvybė“ ir „šviesa“ (1, 4, 5) 
ne tik natūralioj gamtos tvarkoj, bet taip pat antprigimtajame 
žmonių gyvenime: kas Jį priima tikėjimu, tam Jis duoda „ga- 
lios būti Dievo vaikais“ (1, 12); tikėjimas „į Jo vardą“ yra 8ą- 
lyga amžinajam gyvenimui gauti. Visos išganymo malonės yra 
imamos iš Žodžio „pilnybės“ (1, 16, 17). Bet antprigimto gy- 
venimo ir išganymo tiekėjas tegali būti Dievas. — Taigi viso- 
kiais būdais išreiškiama, kad Žodis yra tikras Dievas. 

Klausiant, iš kur Jonas pasiėmė mokslą apie Žodį, priešai, 
ypač seniau, gretino Filono mokslą apie žodį su ketvirtojo 
evangelisto Žodžiu ir tvirtino, esą šio mokslas kilęs iš Filono. 
Jau nuo seno graikų filosofai vartojo „logosą“ (žodį) įvairia 
prasme. Tamsusis Heraklitas (apie 500 m. prieš Kr. — logos), 
Anaksagoras (500—428 m. prieš Kr. — nous), Platonas (430—347 
m. prieš Kr. — nous), Zenono (358—260 m. prieš Kr. — logos) 
stoikai įduodavo logosui įvairią prasmę ir vartodavo jį pasau- 
lio kūrimosi ir tvarkai aiškinti. Aleksandrijos mokytesni Žydai 
turėjo susidurti su graikų filosofija. Apologetikos tikslais, arba 
ir pamėgę graikų pasaulio filosofiškas pažiūras, jie ėmė derinti 
Mozės teologiją su helenų filosofija, — iš to kilo Aleksandri- 
joj žydiškasis helenizmas. Svarbiaiusias jo atstovas buvo Filo 
(miręs 40—50 m. po Kr.); jis vartojo savo filosofijoj „logosą“, 
bet visai kita prasme negu Jonas. Tarp vieno ir antro mokslo 
yra nepereinama praraja, nes visai kitokios sąvokos pas abu.!) 
Harnacko manymu, šv. Jono „Logos nieko bendro neturi su 
filoniškuoju logosu išskyrus vardą“.?) Kiti kritikai mano, kad 
filonizmas turėjęs bent netiesioginės įtakos Jono teologijai, nors 
ir pripažįsta esminį skirtumą.?) Pastaraisiais laikais filonizmo 
hipotezė prarado daug grunto ir beturi daugiausia istoriško 
įdomumo. 

Naujajame "Testamente vienas Jonas tevartoja „Logosą“, 
tačiau sąvokos, kurios Iogosu išreiškiama, yra ir pas kitus 
Naujojo "Testamento rašytojus, ypač Povilo raštuose. Pirmajame 
laiške Korintiečiams (1, 24) Sūnus yra vadinamas „Dievo ga- 
lybe ir išmintimi“.4) Antrame Korintiečių laiške (4, 4) Kris- 
tus perstatomas „Dievo paveikslu“. I,aiškas Kolosiečiams (1, 
1588.) tą mokslą plėtoja, pabrėždamas kuriamąjį ir išlaikomąjį 
Kristaus veikimą, kurį Povilas jau buvo minėjęs pirmajame 
laiške Korintiečiams (8, 6). Pagaliau Žydams rašytasis laiš- 
kas, ypač I skyriaus pradžioje, pilnai išplėtoja tą LLogoso mokslą, 
kurį Jonas savo Evangelijoj dėsto, ir tetrūksta paties „ILogo- 
so“ pavadinimo. Tačiau yra atžvilgių skirtumai: Žydų laiško 
autorius piešia Kristų ypač kaipo taikintoją ir kunigą, 0 Jono 
Evangelijos prologas piešia Jį daugiau kaipo apreiškėją. Nors 
Jono „Logoso“ elementų yra ne tik Povilo laiškuose, bet ir 
kituose N. "Testamento raštuose, bet paties „Logoso“ pavadi- 
nimo neaptinkame. Pirmą kartą N. Testamente tą pavadinimą 
randame šv. Jono apreiškime: „Aš mačiau atvirą dangų: štai 
baltas arklys, ir kurs ant jo sėdėjo, vadinosi ištikimasis ir tik- 


1) Pig. Lebreton, Trinite, I, 1927, 636—644; 492, 

2) Harnack, Lehrbuch der Dogmengeschichte, I, 109. 

3) E. F. Scott, The fourth Gospell, 159; Grill, Untersuchungen, 168—176. 

4) Plg. Lightfoot, Notes on epistles of St. Paul, from unpublished com- 
mentaries, 164 p. 

rasis; Jis teisingai teisia ir kovoja. Jo akys buvo kaip ugnies 
liepsna, ir ant Jo galvos daug vainikų; Jis turėjo parašytą var- 
dą, kurio nieks nežino, kaip tiktai Jis pats. Jis buvo apvilktas 
krauju apšlakstytu rūbų; Jo vardas Dievo Zodis“ (Apr. 19, 
11—10). Taigi „Logoso“ pavadinimas pirmą kartą randamas 
knygoje, kurios kilmė neturi kontakto su helenizmu, bet stovi 
ant griežtai izraelitiškos tradicijos grunto: Senojo "Testamento 
mintys nuolat kartojamos toj ar kitoj formoj ir jaučiamas pasi- 
baisėjimas pagoniškuoju kultu, kurs yra „žvėries garbinimas“ 
(Apr. 13, 4). Be to, dar tasai pavadinimas yra apokaliptiškame 
regėjime, kurs yra svetimas helenistų pasauliui. "Tik galima tą 
vietą gretinti su Išminties knyga, kur sakoma: „Visagalis Tavo 
Zodis nužengė iš dangaus nuo karališkojo sosto, kaipo kietas 
kovotojas į mirties žemės vidurį, kaip aštrų kalaviją nešdamas 
Tavo neatšaukiamą nutarimą“... (Išm. 18, 15). 

Senojo "Testamento Išminties knygose ne kartą Dievo iš- 
mintis perstatoma ne tik kaipo Jahvės privalumas, bet tiesiog 
kaipo pasaulio kūrimo bei valdymo ir viso pasauliui teikiamo 
Dievo apreiškimo aukščiausias įasmenintas principas (plg. Pat. 
8 sk; Pam. 24 sk; Išm. 7, O'ss; 8 sk. ir k.). Kai kur toji 
Dievo išmintis tiesiog vadinama logosu (Išm. 9, 1; 16, 12; 18, 
15). Iš tų Dievo išminties pavadinimų Filo nukrypo į graikų 
filosofiškas spekuliacijas, nutoldamas nuo $. "Testamento ap- 
reiškimo grynumo. Bet Izraelyje užsilikusi Išminties knygų 
tradicija išlaikė visą savo pirmykštį grynumą. Povilo raštuose 
esamieji Joaniškojo Iogoso elementai ir Senojo "Testamento 
sapiencialių knygų artimi I,ogosui, arba tiesiog logoso pava- 
dinimai užtenkamai išaiškina Jono Logoso literatišką kilmę. 
Ar Aleksandrijos helenistų filosofija turėjo bent kiek kad ir 
netiesioginės įtakos Jono I,ogoso sąvokos raidai nėra žymes- 
nių davinių, ir todėl daug kritikų ją visai neigia. 

Prologe pasirodė Kristus turįs amžiną buvimą pirm atei- 
nant į šią žemę. Jis yra pasaulio Kūrėjas, Dievo Sūnus, turįs 
tą pačią prigimtį kaip Tėvas, Jis yra Šviesa, "Tiesa, Gyvybė 
visose srityse. Toks prologo mokslas perskverbia visą ketvir- 
tąją Evangeliją ir sudaro jos vidinį vienumą. "Tą mokslą pats 
Kristus apie save skelbė. Jo žodžius, užrašytus Jono Evange- 
lijoj, mes bent suglaustai jau minėjome. "Todėl čia jų nebe- 
kartojame. Taip pat ir Krikštytojo liudijimą minėjome. 

Nikodemas išpažįsta, kad Jėzus turi dievišką pasiuntinybę 
(3, 2), ir išgirsta iš Jėzaus lūpų pamokymą, kad Jis turi buvi- 
mą nuo amžių ir yra viengimusis Dievo Sūnus, kurs savo 
kančia turi išgelbėti pasaulį (3, 13—18). Aklas gimęs ne tik 
išpažįsta Kristaus dievišką pasiuntinybę (9, 30—33), bet išpa- 
žįsta Jį Dievo Sūnumi, ir lyg tam, kad nė abejoti nebūtų 
galima, kuria prasme jis supranta Jėzaus dievišką sūnystę, jis 

puola ant kelių ir atiduoda Kristui religišką garbinimą, kurs 
atiduodamas tik vienam tikrajam Dievui (9, 38). Stebėdamasis 
žydų atkaklumu, kurie, nežiūrint tiek daug ir tiek didelių 
stebuklų, vis tik netikėjo, evangelistas primena Isaijo (6, 9 s.) 
pranašystę ir nuo savęs prideda žodžius: „Taip pasakė Isaijas, 
kai matė Jo (— Kristaus) garbę ir kalbėjo apie Jį“ (12, 41). 
Atskleidę minimąjį Isaijo regėjimą, mes randame štai ką: „Aš 
mačiau Viešpatį (Adonaj) sėdintį aukštame soste... Serafai šau- 
kė vienas kitam ir sakė: Šventas, šventas, šventas Viešpats, 
kareivijų Dievas“ (Jahve sabaoth). Tą Isaijo regėjimą evange- 
listas taiko Kristui, išpažindamas Jį Viešpačiu (adonaj—prasme 
Dievas) ir kareivijų Dievu (Jahve sabaoth). — Apaštalai pripa- 
žista Kristui visažinojimą ir preegzistenciją (16, 30). Panašių 
daugiau ar mažiau reikšmingų išpažinimų kartojasi per visą 
Kvangeliją (1, 49; 3, 35—36; 6, 69—70; 11, 27 ir k.). 

Padavęs mažosios Azijos Bažnyčioms Jėzaus dievybės Evan- 
geliją, Jonas dar kartą primygdamas skelbė joms tas pačias 
pagrindines tiesas savo pirmajame laiške. "Tame laiške Dievo 
Sūnus, kurs savo gyvybę už mus aukojo, yra tikras Dievas, 
ir todėl Jo atsiuntimas į pasaulį ir Jo atpirkimo darbas įrodo 
didžiausią Dievo meilę mums: „Tuo Dievo meilė apsireiškė 
mumyse, jog Dievas siuntė savo viengimusį Sūnų į pasaulį, 
kad mes būtumėm per Jį gyvi“ (4, 9). „Jis yra permaldavimas 
už mūsų nuodėmes: ne tiktai už mūsų, bet taip pat ir už viso 
pasaulio“ (2, 2). Dievo „Sūnaus Jėzaus Kristaus kraujas ap- 
valo mus nuo kiekvienos nuodėmės“ (1, 7). „Tuo mes pažinome 
Dievo meilę, kad Jis guldė savo gyvybę“ (3, 16). — Bet atpir- 
kimas ir nuodėmių atleidimas suponuoja Kristaus dievybę. 

Tikėti į Sūnaus dievybę ir Jį mylėti yra Dievo įsakymas, 
ir toks tikėjimas ir meilė įrodo, kad tikima į Tėvą ir Jį myli- 
ma. „Tas yra Jo (— Dievo) įsakymas: kad tikėtumėm į Jo 
Sūnaus Jėzaus Kristaus vardą“ (3, 23). „Kiekvienas, kurs myli 
(Jėzaus Kristaus) Gimdytoją (— Tėvą), myli taip pat ir iš Jo 
gimusįjį (Sūnų)“ (5, 1). Vadinas, Tėvas ir Sūnus tikėjimo ir 
meilės atžvilgiu statomi vienoj lygybėj. 

Tikėjimas į Sūnų duoda nugalėti pasaulį ir suteikia amži- 
nąjį gyvenimą: „Kas gi yra, kurs nugali pasaulį, jei ne tas, 
kurs tiki, kad Jėzus yra Dievo Sūnus?“ (5, 5). „Tai yra tas 
liudijimas, kad Dievas davė mums amžinąjį gyvenimą, ir tas 
gyvenimas yra Jo Sūnuje. Kas turi Sūnų, turi gyvenimą; kas 
neturi Sūnaus, neturi gyvenimo. Aš tai jums rašau, kad žino- 
tumėte, jog turite amžinąjį gyvenimą jūs, kurie tikite į Dievo 
Sūnaus vardą“ (5, 11—13). 

Kas neigia Sūnaus dievybę, tas yra melagis ir antikristas, 
ir primeta pačiam Dievui Tėvui ir Jo Sūnui melagingą liudiji- 
mą: „Kas gi yra melagis, jei ne tas, kurs ginčija, kad Jėzus 

yra Kristus (= Mesijas). Tas yra antikristas, kurs išsigina 
Tėvo ir Sūnaus. Kiekvienas, kurs išsigina Sūnaus, neturi taip 
pat Tėvo; kas išpažįsta Sūnų, turi ir Tėvą“ (2, 22—23). „Kas 
tiki į Dievo Sūnų, turi savyje Dievo liudijimą. Kas netiki Sū- 
nui, daro iš ano melagį, nes netiki liudijimui, kuriuo Dievas 
yra liudijęs apie savo Sūnų“ (5, 10). 

Sūnus ne tik yra statomas vienoj linijoj su Dievu Tėvu, 
ne tik apie Jį sakomi tariniai, kurie tegalima sakyti apie tik- 
rąjį Dievą, bet ir tiesiog Sūnus vadinamas Dievu: „Mes žino- 
me, kad Dievo Sūnus atėjo ir mums davė išmanymo, kad pa- 
žintume tikrąjį Dievą ir būtumėm tikrajame Sūnuje. Jis (— 
Sūnus) yra tikras Dievas ir amžinoji gyvybė“ (5, 20). Nėra 
abejojimo, kad, ypač graikų kalboje, kurioj laiškas buvo rašy- 
tas, įvardis Jis žymi Sūnų. Be to, Jono raštuose tik Sūnus 
tevadinamas amžinąja gyvybe, vadinas, pastarasis sakinys kalba 
apie Kristų: „Jis yra tikras Dievas“. 


Šv. Jono Apreiškimas (Apokalipsė), pranašiška knyga, pie- 
šia Bažnyčios likimą iki pasaulio pabaigai. Ten ir apie Kristų 
kalbama. "Tiesa, nedėstomas mokslas apie Jo asmenį, bet vis 
dėlto išreiškiamas krikščionių tikėjimas į Kristų ir nušviečiami 
Jo santykiai su Bažnyčia. Laiškuose septynioms bažnyčioms 
pats Kristus duoda sau pavadinimus, kurie tedera vienam Die- 
vui: „Taip sako tas, kurs laiko savo dešinėje septynias žvaigž- 
des ir vaikščioja tarp septynių auksinių žibintuvų“ (2, 1), — 
žibintuvai yra septynios bažnyčios, kurioms Kristus turi val- 
džios jas taisyti, šveisti, atlyginti; Jis vaikščioja jų tarpe kaip 
Viešpats, kvosdamas jų religiškus ir doroviškus nusistatymus. 
Jis yra „pirmasis ir paskutinis (alfa ir omega), kurs buvo nu- 
miręs ir yra gyvas“ (2, 8). Jis turi „abiem ašmenim aštrų 
kalaviją“ (2, 12), tą neatmainomą nuotarmę, kuri lemia amži- 
nąjį atmetimą arba išganymą. Jis yra „Šventasis ir "Dikrasis, 
kurs turi Dovido raktą, kurs atrakina, ir niekas neužrakina, 
užrakina ir niekas neatrakina“ (3, 7), nes Jo nuotarmė yra be 
apeliacijos. Jis yra „Amen, ištikimasis ir tikrasis liudytojas, kurs 
yra Dievo sutvėrimo pradžia“ (3, 14), — nes Jis yra iškilmin- 
giausias tiesos teigimas, taip kad Jo žodis yra pati tiesa ir tiesos 
antspaudas; Jame ir per Jį įvyko visi Dievo pažadėjimai (plg. 
2 Kor. 1, 19—20) ir per Jį viskas sutverta (Kol. 1, 16—17). 
Žodžiu, Kristus yra „Alfa ir Omega“, „Pirmas ir paskutinis“, 
Jis yra visų daiktų, lygiai ir žmogaus, pradžia ir tikslas (22, 
13 ir k.). 

Taip pat ir atlyginimus Kristus duoda tokius, kokius te- 
gali duoti Dievas. „Nugalėtojui aš duosiu valgyti iš gyvybės 
medžio, kurs yra mano Dievo rojuje“ (2, 7), duosiu „paslėptos 
mannos“ (2, 17) — Dievo žodį ir Eucharistiją, duosiu „baltą 

akmenėlį, ir ant akmenėlio parašytą naują vardą“ (2, 17), arba 
vidujinį atnaujinimą naujam gyvenimui (plg. 2 Kor. 5, 17; Rom. 
6, 6), ir todėl Kristuje atsinaujinęs krikščionis gauna patį Da- 
vėją, Kristų, tą „blizgančią aušros žvaigždę“ (2, 28). Kristus 
išgelbsti nuo „antrosios mirties“ (2, 11), arba nuo amžinojo 
ištrėmimo toli nuo Dievo: „aš neišdildysiu jo vardo iš gyveni- 
mo knygos ir išpažįsiu jo vardą mano Tėvo akivaizdoje ir Jo 
Angelų akyse“ (3, 5). Jis sodina nugalėtoją „savo soste“ (3, 
21), leisdamas jam dalyvauti savo garbėje, kaip jis buvo daly- 
vavęs Jo varguose; nebėra jam jokios baimės būti pašalintam, 
nes jis yra padarytas būti „šulu Dievo bažnyčioje“ (3, 12), kur 
yra šventųjų susirinkimas; žodžiu, jis gauna amžinojo „gyve- 
nimo vainiką“ (2, 10), kurį vienas Dievas tegali duoti. 

Kiti duodami Kristui pavadinimai išreiškia Jo dieviškąją 
sūnystę: Jis — „Dievo Sūnus“ (2, 18), „numirusiųjų pirmgimis“ 
(1, 5) ir viso „sutvėrimo pradžia“ (3, 14). Kaip Dievas, taip 
ir Kristus yra visų daiktų pradžia ir tikslas, pirmas ir pasku- 
tinis, Alfa ir Omega (1, 17; 2, 8; 22, 13, plg. apie Dievą 1, 8). 
Kaip Dievas, taip ir Kristus yra „Gyvasis“ (3, 18, plg. apie 
Dievą 4, 9—10; 10, 6). Kaip Dievas, taip ir Kristus yra šven- 
tas ir teisingas (3, 7, plg. apie Dievą 6, 10). Kaip Dievas, taip 
ir Kristus tiria širdis ir atiduoda kiekvienam pagal jo darbus 
(2, 23, plg. Jer. 17, 10). Kas seniau buvo sakoma apie Jahvę, 
tai taikoma Kristui (Is. 41, 4, plg. Apr. 1, 17; Dan. 7, 9 plg. 
Apr. 1,14 ir k). Jis turi aukščiausią valdžią, nes Jis yra „že- 
mės karalių kunigaikštis“(1, 5), „karalių Karalius ir viešpatau- 
jančių Viešpats“ (19, 16), turįs „mirties ir pragaro raktus“ 
(1, 18 plg. 3, 17). Jis sėdi „savo Tėvo soste“ (3, 21) ir yra 
garbinamas kartu su tikruoju Dievu vienu garbinimu ir tarna- 
vimu: tikintieji „laiko Dievo įsakymus ir Jėzaus tikėjimą“ (14, 
12); jie yra „Jėzaus tarnai“ (1, 1; 2, 20 ir k.), lygiai kaip ir 
Dievo tarnai (7, 3; 10, 7 ir k.), kankiniai gi yra Jėzaus liudy- 
tojai (2, 13). Kurie dalyvaus „pirmame atsikėlime“, tie bus 
„Dievo ir Kristaus kunigai (20, 6). Danguje himnai giedami 
Dievui (7, 12; 19, 1, 5—6), lygiai taip pat giedami ir Kristui 
(5, 9—13). Tvarinį garbinti neleidžiama: kai Patmoso regėto- 
jas norėjo parpuolęs pagarbinti Angelą, šis jam tarė: „Veizdėk, 
kad to nedarytumei; aš esu tarnas, kaip ir tu ir kaip tavo bro- 
liai... Dievą garbink“ (19, 10; 22, 9). O Kristų, „Avinėlį“, 
garbina dangus ir žemė (5, 11—14). 

Visai tikinčiųjų Bažnyčiai Jėzus nėra tik praeities asmuo, 
kurs kada nors gyveno, — ne, Jis yra gyvas tikinčiųjų tarpe, 
tikinčiuosiuose. Krikštu, Eucharistija, pašventinančiąja malone, 
bet taip pat ir krikščionišku gyvenimu, kurs remiamas giliu, 
tvirtu ir džiaugsmingu tikėjimu ir palaikomas malda, Jėzus tik- 
rai yra savųjų tarpe „per visas dienas iki pasaulio pabaigai“. 

Be abejo, Jis turi savo regimus vietininkus, savo įgaliotinius; 
jie, Petro ir kitų Apaštalų įpėdiniai, rūpinasi, kad gyvi būtų 
Viešpaties įkurti asmeniški religiniai santykiai su Dievu ir Kris- 
tumi. Bet pats Kristus nėra pavaduojamas. Kaip gyvendamas 
žemėje, taip ir dabar Jis reikalauja aukščiausios meilės ir ją 
randa tikinčiųjų širdyse. 

Kiti mokytojai žmonės, sugebėjo padaryti save mylimus 
ir jų genijus, net jiems mirus, vis dar kurį laiką daro užka- 
riavimus ateinančiose kartose. Tačiau toji jų įtaka turi savo 
ribas ir sukeltasis žmonėse prielankumas tėra stebėjimasis, su- 
sijęs su tam tikru pagarbos jausmu; jis neįstengia nustelbti esa- 
muosius dabartyje, kad ir žemesnius asmenis, nes šie yra da- 
bartyje, realūs ir artimi. Remiamas vien tik atsiminimais kul- 
tas ne daug teturi pasekėjų. Bet Jėzus nėra tolimas, nėra tik 
praeityje: meilė, kuria Jis yra mylimas, persveria kiečiausias 


aistras, tvirčiausius patraukimus, stipriausias meiles ir neapy- 


kantas milionuose žmonių širdžių. "Tos širdys yra ne mažiau 
karštos, ne mažiau tyros, — priešingai, Kristaus bičiuliai su- 
daro rinktines eiles, kurios žymisi gražiausiomis dorybėmis. Jos 
pasiaukoja, užmiršdamos save, jos yra tylios, jos kuria ir ištesi. 
Jų veikimas yra nesavinaudiškas ir drausmingas: jis nesikarš- 
čiuoja egoistiška ambicija, neatsiduoda aplinkybių nuotykiams. 
"Tikriems Kristaus sekėjams nerūpi įgarsėti, pasiekti skambantį 
vardą, padauginti sektų skaičių, statyti „žmonių rankų darbo 
šventovę“, kuri garbintų patį jos kūrėją. Krikščionijos apaštalai 
darbuojasi garbindami tik vieną Viešpatį, gerbdami vienybę, 
pasiduodami teisėtam autoritetui, kurį turi žmonės kartais net 
per daug žmogiški, darbuojasi bendroj vienybėj, kuriai išlaikyti 
ne kartą reikia kieto pasiaukojimo ir savęs atsižadėjimo. „Dva- 
sia ir Sužieduotinė“, t. y., viduj kalbantis Viešpats ir Kristaus 
įsteigtasis išorės autoritetas randa juose klusnius mokinius, — 
nes abu tie dalykai yra autentiškas atbalsis Mokytojo, kurį jie 
gerbia ir kurio klauso. Kristus yra gyvas. Jo gaivinanti reli- 
giškai doroviška įtaka, kaip Jo laikais taip ir šiandien, taurina 
sielas, ugdydama panašumą į Nazareto Mokytoją. 

Tuo būdu Dvasios liudijimas, teikiamas per šimtmečius, 
yra vienas neabejotinų ženklų, kad Jėzaus pasiuntinybė yra 
tikrai dieviška, ir kad Jo asmuo yra įsikūnijęs amžinasis Žo- 
dis. Žmogaus darbas ir žmogaus įtaka — tai tokie silpni pa- 
darai, kaip ir pats žmogus ir laikas veikiai juos sunaikina, o 
žmoniųį aistros juos sužmonina ir net nutempia į savo įgeidžių 
žemumas. Kristaus paliktasis idealas išlieka nepaliestas nei 
laiko, nei aistrų neaptemdytas. "Tai nėra suplaktas, bespalvis 
idealas, į kurį krikščionija būtų sumetusi savo geriausias pu- 
ses ir teturėtų tikrovės tiek, kiek pati žmonija jos turi. Įsikū- 
nijęs Jėzuje idealas yra veiklus ir įtakingai valdantis ir po 

šiai dienai. Jis nėra sukurtas žmonių jų pačių panašumu, bet 
priešingai, jis reformuoja žmones pagal nustatytą tvarką ir, 
kiek jam pasiduodama, jis veda tuo pačiu keliu, tais pačiais 
laipsniais, vadovaujant tai pačiai regimai galvai, per panašios 
rūšies kovas, prie to paties tikslo: įgyvendinti Dievo karalystę. 
Jėzaus mokiniai pažįsta vienas kitą, nors jie gyventų įvairiose 
tautose ir kraštuose, įvairiais amžiais: tie patys garbinimo ir 
meilės pasireiškimai savaime kyla iš jų širdžių ir lūpų; tie pa- 
tys siekimai sukuria vieną krikščioniškąjį tipą, kurs pažįsta- 
mas, nežiūrint rasių, laikų ir kultūros skirtumų. Jėzus yra 
Bažnyčioje, krikščionijoje, tikinčiųjų širdyse, kaip Jis buvo nuo 
pat krikščionybės pradžios. Iš žmogiškojo skurdo traukdamas 
prie savęs sielas savo dieviškuoju žavesiu ir malone, nuskais- 
tindamas jų biedną gyvenimą savo amžinosios meilės spindu- 
liu, per tamsųjį aistrų, neapykantos, kovų ir nuodėmių pasau- 
lį, Jis veda žmoniją prie jos amžinųjų tikslų. Apie save Jėzus 
kalbėjo: „Aš vynmedis, jūs vynmedžio šakelės. Kas pasilieka 
manyje ir aš jame, tas neša daug vaisiaus, nes be manęs jūs 
nieko negalite padaryti. Jei kas nepasiliktų manyje, bus laukan 
išmestas, kaip šakelė, ir sudžius, ją surinks, įmes į ugnį, ir ji 
degs“ (Jo. 15, 5—6). Krikščionio vertybė auga Kristaus mei- 
le, kuri grindžiama Jo įsakymų laikymu (Jo. 15, 10) ir tikėji- 
mu, kurs tą meilę gaivina. "Tam tikėjimui pagrįsti šv. Jonas 
savo Evangeliją parašė: „Tai parašyta, kad tikėtumėte, jog 
Jėzus yra Kristus (— Dievo siųstasis Mesijas), Dievo Sūnus 
(gimimu), ir kad tikėdami turėtumėte jo vardu amžinąjį gyve- 
nimą“ (Jo. 20, 31). 

Kristus skelbė save Dievo siųstuoju Mesiju ir gimusiu 
Dievo Sūnumi; tą skelbimą Jis įrodė savo asmens ir gyveni- 
mo kilnumu, stebuklais ir savo atsikėlimu iš numirusių; Jėzaus 
mokiniai ir visa pirmykštė Bažnyčia taip Jėzų suprato ir taip 
tikėjo. To krikščioniui užtenka. Jo tikėjimas yra tvirtai pa- 
grįstas, ir jis, remdamasis tuo tikėjimu, ramiai gali kurti savo 
likimą. 


A. M. D. G. 


Literatūra 


B. Bartmann, Lehrbuch der Dogmatik, Freib. i. B. 1911. 

De Broglie, Ouestions bibligues, Paris, 1897. 

St. v. Dunin—Borkowski S. J. Blicke in das Selbstzeugnis und die 
Theologie Jesu Christi und des Vokerapostels. (Zeitschr. „Der 
Katholik“, Mainz, Jahrgang I. 1903, 289—305, 395—413 ir 481 
—8501 p.). 

Dictionnaire, Apologėtigue de la Foi Catholigue (D' Alės). Tome II (Pa- 
ris 1915) 1288—1538 p.: Jėsus— Christ (par L. de Grandmaison). 

Dictionnaire de Thėologie Catholigue, Tome VIII (Paris, 1924), p. 1108— 
1411 (par A. Michel). 

J. Dėller, Die Messiaserwartung im Alten Testament, Bihi Zeitfr. 4 F. 
Miinster, 1914. 

E. Dentler, Auferstehung Jesu Christi nach den Berichten des Neuen Tes- 
tamentes, Bibl. Zeitfr. I. F. Mūnster, 1912. 

P. Dausch, Die Wunder Jesu, Bibl. Zeitfr. 5 F. Mūnster, 1912 Lebensbe- 
jahung und Ašszese Jesu, Bibl. Zeitir. 6 F. Miinster, 1913. 

Fr. X. Doyle, S. J. The defense of the catholic Church, New York, 1927, 

Esser-Mausbach, Religion, Christentum, Kirche, 2 B. Kempten, 1913. 

H. Felder, O. M. C. Jesus Christus3, Paderborn, 1923. 

L. de Grandmaison, S. J. Jėsus—Christ8, 2 t. Paris 1931. 

Fr. Hettinger, Apologie des Christentums“?, Freib. i. B. 1915. 

P. Heinisch, Griechentum und Judentum im letzten Jahrhundert vor Chris- 
tus, Bibl. Zeitfr. 1 F. Mūnster 1912. 

E. Krebs, Das religionsgeschichtliche Problem des Urchristentums, Bibl. 

" Zeitfr. 6 F. Mūnster 1913. 

Lagrange (M. J.), Le Messianisme chez les Juifs, Paris 1909. 

E. Jaguier, La rėsurrection de Jėsus-Christ, Paris 1911. 

J. Lebreton, Histoire du dogme de la Trinitė?, 2 t., Paris 1927-1928. 

M. Lepin, Jėsus Messie et Fils de Dieuš, Paris 1923, 

Pr. Maranus, Divinitas Domini N. Jesu Christi, manifestata in Scripturis et 
traditione, Wirceburgi 1859. 

M. Meschler S. J. Dieviškasis Išganytojas, Kaunas 1926, 

Newman (kard.), Essays on Miraclesš, London 1890. 

J. Ottiger S. J., Theologia fundamentalis, 2 t. Frib. in B. 1897. 

Chr. Pesch S. J., Praelectiones dogmaticae*, Frib. i. B. 1922. 

J. Pohle, Lehrbuch der Dogmatik, Paderborn 1905. 

F. Prat, La thėologie de St. Paul, Paris 1923, 

A. Reatz, Jesus Christus3, Freib. i. B. 1925 


5334 


J. Rohr, Vernichtungskampi gegen das biblische Christusbild, ir Ersatzversu- 
che fiir das biblische Christusbild. Bibl. Zeitfr. 1 F. Mūnster 1912. 

J. Rohr, Griechentum und Christentum. Bibl. Zeitir. 5 F. Minster, 1912. 

E. Riehm, Messianic Prophecy (vert.), Edinburgh, 1900. 

A. Seitz, Das Evangelium vom Gottessohn, Freib. i. B. 1908, 

H. Schumacher, Die Selbstoffenbarung Jesu. — Freiburger theol. Studien, 
Heit 6, Freib. 1912, 

Fr. Tillmann, Das Selbstbewustsein des Gottessohnes, Mūnster 1911, 

Fr. Tillmann, Jesus der Menschensohn, Bibl. Zeitfr. 1 F. Minster 1912. 

T. J. Walshe. The priuciples of christian Apologetics, New. York, 1919. 

O. Wecker, Christus und Buddha, Bibl. Zeitt. 1 F. Mūnster 1912. 

W. Wilmers S. J. Lehrbuch der Religionė, Minster 1924. 

Dr. Pr. Venckus, Fundamentalinės teologijos paskaitos, Kaunas, 1 dalis 
1931, 2 dalis 1933. 


TURINYS 


Įžanga 


I Skyrius. Mesijo sąvoka prieš Kristaus atėjimą ir 
Jo laikais . ; 
1 $. Mesijo sąvoka kanoniškose Senojo "estamen- 
to knygose, arba senovės pranašų Mesijas 
2 $. Farisiejų — rabinų Mesijo supratimas . 
3 $. Apokaliptų bei eschatologų mesianizmas 


II Skyrius. Kristus Mesijas . ; 
1 $. Kristus skelbia save Mesiju . ŠA 
Mesianizmo skelbimo pradžia |. | 4 | 
Kristus plėtoja savo mesianizmo skelbimą. 
Jėzus baigia skelbti savo mesianizmą 
2 $. Kuria prasme Jėzus yra Mesijas 
3 $. Jėzaus mesianiškos sąmonės kilmė 


III Skyrius. Kristus Dievas . 


1 $. Kristus — žmogus . 
2 $. Jėzaus dieviškosios sąmonės netiesioginiai pa- 
sireiškimai . K Ša 
3 $. Jėzus Dievo Sūnus ypatinga prasme . 
4 $. Jėzus gimusis Dievo Sūnus . . L 
Dvylikos metų Vaikelis Jėzus bažnyčioje S 
Tėvo ir Sūnaus tarpusavio pažinimas 
Petro išpažinimas 
Piktieji vynininkai i! 
Mesijas Dovido Viešpats . 
Jėzus teismuose ( 
Siunčiant Apaštalus . 
5 $. Jėzus liudija apie save ketvirtojoj Evangelijoj 


IV Skyrius. Jėzus įrodė savo mesianizmą ir dievybę. 
1 $. Jėzaus asmuo . 
2 $. Jėzaus stebuklai . 
Stebuklo sąvoka . 
Stebuklų galimumas . |. J 
Kristaus stebuklų faktas Evangelijose 4 

103 


125 
127 
128 
134 
136 


150 
151 
174 
177 
179 
184 


336 


3 $. 


Priešų bandymai . 
Jėzaus stebuklų istoriškumas 
Jėzaus stebuklai yra Dievo darbai 
a). Gydymų stebuklai 
b). Piktųjų dvasių išvarinėjimai . 
c). Numirėlių prikėlimai 
d). Gamtos stebuklai. 
Kristaus pranašystės 
Viešpaties S ir pranašysčių įrodo: 
moji jėga ) SAU 


4 $. Jėzaus atsikėlimas iš numirusių 


Jėzaus mirtis ir palaidojimas 

Povilo liudijimas . 

Pirmykštės Bažnyčios liudijimas 

Keturių Evangelijų liudijimas . 

Pirmųjų pasirodymų vieta 

Atsikėlimo pasakojimo kritiškai literatiška 
Jos AAA UAI J 
Įvykių eiga. 

Tuščio kapo faktas . 

Pasirodymų "prigimtis 

Priešų pastangos . . 

Kristaus atsikėlimas ir Jo pasiuntinybė 


V Skyrius. Kristaus dievybė ir gimstanti Bažnyčia . 


Literatūra 
Turinys 


„ Nuo Velykų lig Sekminių 

„ Nuo Sekminių iki pirmojo šimtmečio vidurio 
;. Pirmojo šimtmečio viduryj 

S. Sinoptikų Evangelijos . 

S. Apaštalų amžiaus gale. 


